
Bucurându-se de o largă audienţă internaţională, graţie 
serialului TV turnat pe baza ei, lucrarea Sfinx. Tainele istoriei (l- 
II) abordează câteva din marile întrebări ale trecutului, ce au 
înfierbântat mintea generaţiilor. Datele istorice sunt reverificate, 
iar evenimentele şi personalitățile viu disputate sunt 
interpretate în perspectiva ultimelor descoperiri, cu dorinţa 
formulării unor ipoteze cât mai apropiate de adevăr. Cartea se 
traduce pentru prima dată în româneşte. Din sumar: 


Regatul regelui Minos * Asalt împotriva Asiei. * Alexandru cel 
Mare cucereşte lumea * Hanibal - spaima Romei * Cleopatra - 
ultimul zâmbet al faraonilor * Hunii iau cu asalt Europa ° Vikingii 
- geniile din împărăţia frigului ° Călătoriile fantastice ale lui 
Marco Polo * Lucrezia Borgia şi legăturile de familie la Vatican * 
Cursa pentru camera de chihlimbar * Rasputin - un demon sfânt 
la curtea țarului. 

Introducere 


de Hans-Christian Huf 


Istorie înseamnă cele ce s-au întâmplat. Cele petrecute 
înseamnă ceea ce am găsit păstrat: trecutul. Pentru omul 
animat de curiozitate, atât despre faptele întâmplate, cât şi 
despre cele viitoare, legătura cu ele reprezintă o premisă a 
încrederii în sine, a continuității şi a culturii: cine suntem şi 
încotro ne îndreptăm? 

Dacă abordarea viitorului se face pe un teren foarte mişcător 
şi nesigur, retrospectiva celor petrecute cu mai mult sau mai 
puţin timp în urmă pare certă pe baza dovezilor, a izvoarelor şi a 
relicvelor de la generaţiile anterioare. Şi totuşi, istoria înseamnă, 
în fond, o încercare de reconstituire. Ea doreşte să stabilească 
aparenta unitate între trecut, prezent şi viitor, să definească 


identitatea. Amintirile comune reprezintă o parte din viaţa 
noastră. 

În antichitate, trecutul se păstrează prin mituri şi ritualuri 
religioase. Astăzi ne îndreptăm conştient spre trecut, deoarece 
nici Dumnezeu, nicio etică a umanităţii nu ne oferă o pavăză. 
Căutăm certitudinea în trecut, deşi nu mai credem în aserţiunea 
lui Jakob Burckhardt, potrivit căreia legătura cu trecutul ne face 
mai înţelepţi. 

Legende se povestesc dintotdeauna, dar abia perioada 
modernă a descoperit termenul de istorie. Ştiinţa istoriei se 
bazează, pe de o parte, pe promovarea raţiunii, ea se adresează 
cu cea mai mare obiectivitate posibilă izvoarelor existente sau 
iscodeşte, „adună”; pe de altă parte, are nevoie de a trezi la 
viaţa, de a  retrăi, într-o viziune unitară, multitudinea 
evenimentelor, de a le interpreta şi de a le reînvia cu talent 
narativ. Numai astfel istoricul poate descoperi elementul 
general-semnificativ pentru contemporani şi poate interpreta 
palpabil izvoarele umanităţii ca un corolar al existenţei umane. 

Ştiinţa istoriei a dat o seamă de povestitori renumiţi, ale căror 
opere, chiar dacă astăzi sunt uneori depăşite, îmbogăţesc 
legătura omului cu sine, autoreflecţia, ceea ce înseamnă în fond 
existenţă umană. În secolul nostru, alături de naraţiunea istorică 
a apărut naraţiunea filmată prin intermediul audiovizualului. Ea 
are avantajul că oferă o prezentare prin imagini, dar şi 
dezavantajul că este încorsetată de limitele genului. 

Omniprezenţa televiziunii a transformat întreaga lume într-o 
reţea de comunicaţii. Spectatorul are acces la orice punct de pe 
Pământ, vede imagini ale evenimentelor petrecute, despre care 
altădată afla numai din ziare, cărţi sau din povestite. Societatea 
informaţională de astăzi poate lua parte, practic, la toate 
evenimentele. Scena televiziunii este lumea întreagă. 

Prezenţa familiară a televiziunii are drept urmare o 
suprasaturare cu imagini, care nu se mai configurează într-o 
concepţie unitară despre om şi lume. De aceea, apare din ce în 
ce mai necesar ca revenirea la trecut să reprezinte întotdeauna 
o nouă încercare de subliniere a continuității umane. Succesul 
„re”-povestitorului, care readuce istoria în prezent, se manifestă 
atunci când izbuteşte să ne trezească interesul pentru cele de 
mult întâmplate. 

Nu toate evenimentele, împrejurările, personalitățile, 


acţiunile, triumfurile, catastrofele, pe care le cunoaştem din 
istorie, au fost pe deplin elucidate: unele sunt încă misterioase, 
reprezintă taine ale istoriei. Acest element enigmatic, neelucidat 
total, constituie vraja trecutului. Poate că puterea de atracţie 
constă tocmai în voalul de negură ce înconjoară evenimentele şi 
personalităţile istorice. 

Astăzi lumea este bine măsurată până în ultimul colţişor şi nu 
prea mai oferă loc pentru aventură şi descoperiri spectaculoase. 
Curiozitatea umană cere dezvăluirea tainelor, adică a celor ce i- 
au rămas încă necunoscute. Dorinţa de a dezlega una sau alta 
din enigmele istoriei nu înseamnă întotdeauna şi lămurirea lor în 
totalitate. 

Mitul, care domneşte în jurul evenimentului sau al 
personalităţii, nu a apărut de la sine, numai pe baza sărăciei 
anumitor izvoare. Persistenţa în timp a miturilor se explică prin 
neobişnuitul lor sau prin neînţelegerea în totalitate a unor 
personalităţi ale istoriei. Ele nu vor fi diminuate, nici readuse în 
limitele normalului prin noile descoperiri. Natura umană are 
nevoie de ceva ieşit din comun. Imagini şi documente 
nemaivăzute încă de nimeni pot apropia legenda şi mitul fără a 
le diminua aura, dându-i posibilitatea şi îndemnându-l pe 
spectator să viseze. Repovestirea lumii capătă importanţă: 
fantezia este proiectată în ea. Nu ştim cum a fost - căci cele 
petrecute în realitate au devenit o taină, un secret. Povestitorul 
încearcă să elucideze, dar spiritul timpului este spiritul 
povestitorului însuşi. 

Unele episoade oferă date despre situaţia problematică a 
omului, despre marile şi temerarele lui proiecte, dar şi despre 
eşecurile sale. Lucrarea Sfinx - tainele istoriei nu doreşte să 
creeze o imagine cuprinzătoare din piesele împrăştiate de-a 
lungul istoriei. Ea este concepută mai mult ca o încercare de 
prezentare a unor evenimente istorice şi a unor personalităţi 
legendare, în ciuda unor teze contrare, pentru a provoca 
întrebări despre existenţa umană. 

Dacă, de pildă, ne gândim la Alexandru „cel Mare”, la Hanibal 
sau la Napoleon, atunci avem de a face cu dorinţa 
supraomenească de a supune părţi ale planetei - la vremea 
respectivă era vorba de întreaga lume - propriei lor concepţii 
asupra existenţei. Ei au vrut să creeze bazele rezistenţei în timp 
a ţărilor lor, în cadrul cărora oamenii erau supuşii unui sistem 


unitar de drept şi ai unei civilizaţii universale. Încă de la 
începutul istoriei Occidentului ne confruntăm cu mari idei de 
stat, cu proiecte uriaşe: dar transpunerea în practică a acestor 
idei a fost un eşec. În ceea ce priveşte tragismul lor, se pare că 
antichitatea nu s-ar deosebi deloc de timpurile noastre. 
Particularismul, naționalismul, ideologiile totalitare par să aibă 
câştig de cauză în dauna oricăror idei de civilizaţie, oricât de 
mult ar fi ele răspândite. Şi totuşi factorul uman pendulează 
mereu între cele două extreme - haosul şi ordinea; deci, noua 
încercare de a investiga evenimente şi persoane istorice, care 
nu au fost pe deplin elucidate, serveşte meditaţiei asupra fiinţei 
noastre, asupra rolului, posibilităţilor şi limitelor noastre şi ale 
contemporanilor noştri. 

În prezentarea făcută de noi, istoria devine un spectacol 
dramatic, în care realitatea umană, respectiv istorică, devine 
palpabilă şi  pilduitoare. Dramatismul e determinat de 
încordarea, de creşterea tensiunilor prin privaţiuni. Atâta timp 
cât aceste drame privesc istoria umană, ele fac parte din 
tezaurul de neuitat al lui Homo Sapiens. 

Imaginea Sfinxului - o creaţie fabuloasă prezentă în mitologia 
egipteană şi greacă - urmăreşte să dea un caracter de simbol 
subiectului tratat, să-l individualizeze ca o taină a istoriei. De 
aceea, am intitulat serialul de televiziune şi seria de cărţi 
„Sfinx”. Sfinxul devine sigla unui timp incomensurabil în spaţiul 
istoric, care nu poate fi elucidat pe deplin niciodată. Sfinxul 
devine simbolul unei istorii, al cărei sens rămâne nedezlegat în 
esenţă. Omul însă nu se declară mulţumit atunci când vine din 
întuneric şi se scufundă tot în întuneric. De obicei, el dă un 
înţeles tainelor lumii şi istoriei, crezând că le înţelege, sau se 
îndoieşte, îşi pierde nădejdea, revoltându-se împotriva lipsei de 
sens a lumii şi minimalizează ceea ce nu poate înţelege. 

În povestirea mitică, Sfinxul stătea la Teba, pe o stâncă şi 
ucidea orice trecător ce nu putea răspunde la întrebarea: „Cine 
merge dimineaţa în patru picioare, la prânz în două şi seara în 
trei?” Oedip găseşte răspunsul: omul. Şi atunci Sfinxul s-a 
aruncat în prăpastie. 

Sensul ghicitorii este: omul. Când se naşte, se mişcă destul de 
neajutorat, pe podea, cu ajutorul mâinilor şi picioarelor. Abia 
când merge drept, devine om, prin poziţia verticală. Viaţa lui se 
apropie de sfârşit, când aşteaptă, lipsit de vlagă, în baston, 


sosirea morţii. Omul se naşte, trăieşte şi moare. Numele său mai 
rămâne un timp în memorie - chiar şi pe o piatră de mormânt - 
apoi este uitat. 

Situaţia marilor personalităţi ale istoriei este diferită. Ele 
rămân „înălțate la rangul de mit” şi în consemnarea istorică. 
Cleopatra şi Hanibal ne sunt aproape, deşi nu i-am cunoscut 
când au trăit, ci îi ştim doar din naraţiune. Ştiinţa noastră este 
marcată de o relaţie de imprecizie: cu cât ne concentrăm mai 
mult asupra persoanelor care au trăit în trecut, cu atât ajungem 
tot mai mult în sfera imaginarului: tâlcuirea noastră le readuce 
la viaţă. 

Istoricii se cred în stare să descopere ce s-a petrecut, dar de 
fapt ei rescriu istoria; pentru că întotdeauna sau adeseori este 
vorba de fragmente care uneori sunt lipite printr-un act 
samavolnic laolaltă. „Ştiu că nu ştiu” este şi astăzi dictonul 
valabil pentru căutătorii de adevăruri istorice. 

Există diferite grade ale necunoscutului - o întrebare care 
rămâne mai mult sau mai puţin fără răspuns. Temele tratate 
cuprind multe semne de întrebare. Firul vieţii personalităţilor 
prezentate are multe necunoscute, singurele puncte 
„luminoase” fiind războaiele sau catastrofele. 

Fireşte, marile figuri din istorie au fost pătrunse de justețea 
acțiunilor întreprinse. În faza maturității, unele dintre ele s-au 
considerat un fel de zei ai lumii, mânaţi de iluzia şi ambiția de a 
crea o lume nouă. S-ar putea vorbi, în acest caz, de forţa iluziei, 
de autoînşelare, autoamăgire? Acţiunea istorică are loc într-o 
stare de tensiune între dorinţa de persistenţă şi dureroasa 
experienţă a perisabilului. Sfinxul îl pedepseşte pe cel ce nu 
dezleagă ghicitoarea. Dar i-a recompensat pe cei ce au ghicit-o? 
Nu. El s-a autodistrus. Dacă omul nu izbuteşte să „ajungă la 
ştiinţă”, şi-a greşit menirea. Eşuează în necunoscut. Dacă ştie 
răspunsul la ghicitoare, dispare cel care o enunţă. În fiecare caz, 
deci, omul este condamnat: la neştiinţă sau la ştiinţă, care nu 
mai ridică nicio întrebare. Nu mai există nimeni care să ceară 
răspuns la alte ghicitori: omul salvat nu îşi mai pune întrebări şi 
nu mai întreabă nici lumea; deci a ajuns la un final. Fără Sfinx 
răspunsul nu mai are prea multă valoare. 

Nu de mult, Francis Fukuyama, un înalt funcţionar în 
Ministerul American de Externe, a stârnit vâlvă cu o carte, în 
care afirmă că a sosit „sfârşitul istoriei” întrucât misterul a fost 


dezlegat: prin prăbuşirea comunismului, statul de drept, liberal, 
s-a impus definitiv în faţa celui mai mare concurent şi aşa-zis 
învingător, respectiv fascismul şi bolşevismul. Istoria mondială 
pare să-şi fi atins țelul. 

Există un sfârşit al istoriei? Ne aflăm într-un proces de progres 
spre libertate? Oare istoria, care este o succesiune de războaie, 
a ajuns la sfârşit? Există o evoluţie istorică universală progresivă 
ca în cazul ştiinţelor naturii? Sau omul este o fiinţă rătăcitoare, 
iraţională, care revine mereu la schemele vechi, despre care se 
credea că sunt depăşite deja? Este, oare, valabil reproşul lui 
Nietzsche că istoria este un carnaval? Este istoria doar o 
descoperire de costume de epocă? 

Prezentările din această carte, ca şi din serialul de televiziune, 
nu găsesc răspuns la ultimele taine; dar în măsura în care 
abordează „secretul” unor personalităţi sau evenimente, ele 
îndeamnă la meditaţie. In acest sens, rolul tălmăcitorului se 
aseamănă cu cel al lui Sisif, care era conştient de inutilitatea 
acţiunilor sale şi totuşi insista. Nu se pune problema deţinerii 
adevărului, ci a netezirii drumului spre el. 

Şi astăzi călătorul se mai vede confruntat, în deşertul 
egiptean, cu zâmbetul superior, atoateştiutor al Sfinxului, care 
avertizează că şi noi trebuie să ne supunem mereu verificării. În 
societatea noastră, aparent atât de dezvoltată, există prea mulţi 
găsitori de răspunsuri şi prea puţini căutători de întrebări. 
Filmele pe care le prezentăm aici sunt pelicule de investigaţie; 
tot aşa se constituie şi naraţiunea. 

Taina lui Minos - învăluită în mit - a fost dezvăluită de 
săpăturile arheologice ale oamenilor de ştiinţă. Au fost făcute 
descoperiri despre cultura minoică din Creta: viaţa la ţară şi în 
oraşe, arta navigaţiei, clasele sociale şi limbajul juridic, 
obiceiurile religioase. Limba păstrează încă multe secrete. Plin 
de taină este şi palatul lui Minos: a fost el, oare, punctul 
culminant al unei culturi care se bucura de viaţă şi al unei 
civilizaţii? Sau a fost un templu mortuar, un loc sfânt al vieţii de 
apoi sau o imensă construcţie pentru a servi ca loc de 
îmbălsămare? Misterioasă rămâne şi dispariţia bruscă a acestei 
culturi. Nu s-a găsit răspuns nici la întrebarea: cum a ajuns 
Creta leagănul Occidentului? 

Prin traversarea Alpilor, Hanibal a încercat ceva ce era de 
neconceput până atunci: a trecut Pirineii, apoi Alpii cu 70.000 de 


războinici, cu 15.000 de cai şi cu 37 elefanţi de război. Într-o 
anumită măsură se ştie şi drumul pe care a mers. Se cunosc şi 
pierderile avute la o asemenea performanţă strategică. S-a 
descoperit cum şi-a „făcut” drum. Misterioasă rămâne energia 
lui agresivă, inventivitatea distructivă a acestui căpitan de oşti. 

Hanibal nu a ştiut să folosească victoria împotriva romanilor: 
el evită invadarea Romei. Aici se pot găsi diverse explicaţii. Dar 
cum se poate explica faptul că un om care nu dă înapoi de la 
nimic dovedeşte în ultimă instanţă că se îndoieşte, în secret, de 
sine? Hanibal a cucerit spaţiul mediteranean mânat de dorinţa 
de expansiune pentru ca, ulterior, să-şi pună capăt zilelor într-o 
zonă „mărginaşă”, Bitynia. El a avut motivele sale să se sinucidă 
din cauza romanilor necruţători. Neelucidat rămâne răspunsul la 
întrebarea: cum a raţionat omul de acţiune, ce gânduri l-au 
împins spre acest sfârşit? 

Cleopatra era numită Sfinxul egiptean din Grecia. Au fost 
găsite explicaţiile crimelor şi ale legăturilor ei genealogice în 
dinastia Ptolemeilor, din care se trăgea, s-a putut explica 
„monstruozitatea” uciderii soţului şi a fratelui. Misterioasă 
rămâne personalitatea acestei femei - „şi ce femeie!” - un 
amestec de frumuseţe, iubire şi sete de putere. 

Asemeni hunilor din care se trage, pe care i-a condus, din 
victorie în victorie, Atila a „apărut” din misteriosul miez al Asiei. 
De ce? De ce a luat cu asalt, asemeni unei „lumini rătăcitoare”. 
Europa, şi de ce a pierit curând în neantul istoriei? După 
cercetări minuţioase, istoricii au arătat că „hunii cei răi” au fost 
ceva mai mult decât o hoardă de prădători. Ei au reconstituit 
cultura hunilor şi au clarificat multe mistere ale ascensiunii lor. 
Un secret rămâne nu numai moartea lui Atila în noaptea nunţii, 
dar şi răspunsul la întrebarea: ce poate determina un popor, ca 
multe altele, de altfel, să aleagă drept stil de viaţă nebunia 
războiului, să-şi caute identificarea în nimicire până când el 
însuşi este nimicit şi dispare? 

Camera de chihlimbar este şi ea înconjurată de mistere, după 
ce regele prusac Friedrich Wilhelm | i-a dăruit-o, în 1716, ţarului 
Petru cel Mare. Dar, mai mult decât amintirea celei ce a fost 
considerată a opta minune a lumii, ne preocupă dispariţia ei. 
Oare a ars, a fost luată? Ce s-a întâmplat, de fapt, în 1945, la 
Königsberg? 

Rezultatele individuale ale cercetărilor, precum şi 


numeroasele povestiri s-au adăugat istoriei, sporindu-i taina. 
Imperiile se nasc şi dispar. Milioane de oameni se sacrifică şi 
sunt sacrificați, în numele realizării „unei idei”, care, deseori, se 
dovedeşte a fi un gând dispreţuitor faţă de om - ca în cazul 
naţional-socialismului sau al bolşevismului. Încât, după câteva 
decenii, situaţia rămâne aceeaşi ca la început, dacă nu cumva 
prăpastia este şi mai adâncă. 

Dă, oare, istoria sens iraţionalului? Este istoria, „told by an 
idiot” (povestirea unui idiot), după cum a afirmat Shakespeare? 
Admirabilă este găsirea unui răspuns, asemeni încercărilor lui 
Friedrich Schiller din  prelegerea inaugurală ţinută la 
Universitatea din Jena, în 1789, anul revoluţiei franceze, care ne 
face să medităm şi astăzi asupra sensului şi nonsensului istoriei. 
La întrebarea „ce înseamnă şi în ce scop studiem istoria 
universală?”, Schiller a răspuns idealist şi universal: „ea va 
aprinde lumina raţiunii dumneavoastră şi vă va aduce un 
binemeritat entuziasm în suflet. Ea vă va dezobişnui spiritul de 
concepţiile mărunte şi comune ale moralei, iar, în măsura în 
care vă va dezvălui în faţa ochilor imaginea timpurilor şi a 
popoarelor, vă va îmbunătăţi deciziile precipitate ale 
momentului şi aprecierile limitate de egoism.” 

Istoria noastră, marcată în trecut şi în prezent de potentati 
avizi de putere nu mai acceptă entuziasmul cultural, aşa cum l-a 
prezentat Schiller. 

Trăim într-o epocă, în care dispare credinţa într-o istorie ce 
evoluează logic spre progres; în care presupunem că evoluţia 
istorică nu duce neapărat la o treaptă superioară de dezvoltare, 
ci dimpotrivă înregistrează regrese inexplicabile către epoca 
precivilizată, către epoca barbară De aceea, este bine să 
medităm mai mult ca oricând la istorie, dar fără nicio iluzie, 
eliberând-o de orice transfigurare. 

Vedem azi, în fosta lugoslavie sau altundeva, o revenire la 
istoria războiului şi a luptelor între triburi, o revenire într-un nou 
ev mediu după cum constata francezul Alain Mine; o revenire la 
manifestările unei lumi deşănţate, după cum aprecia Zbigniew 
Brzezinski. Asistăm la o scindare în două a Pământului - într-o 
zona a bunăstării şi păcii şi într-una a sărăciei şi războiului. 

Într-o asemenea epocă, fără o înţelegere a sensului şi a 
scopului acţiunilor noastre, trebuie să deschidem ochii - poate 
chiar să fim mai sinceri - când privim istoria ca pe ceva 


misterios, surprinzător, neelucidat. Căci sensul istoriei nu se află 
dinainte pregătit şi nici nu e palpabil. Noi trebuie să dăm sens 
istoriei, faptelor noastre. Sfinxul stă întrebător înaintea noastră 
şi, pentru a ne putea înfăţişa în faţa lui, avem nevoie continuu 
de curajul de a privi în noi înşine. 


Partea | 


Regatul regelui Minos 
de Michael Gregor 


Creta - Paradisul pierdut 


Creta a rămas până astăzi o insulă a misterelor. Înflorirea ei a 
fost înconjurată de-a lungul mileniilor de legendele zeilor şi ale 
eroilor. Şi totuşi grecii şi romanii nu au uitat niciodată 
grandoarea acestei insule, aflată la întretăierea Europei, Asiei şi 
Africii. Regatul minoic, botezat ulterior astfel după legendarul 
rege Minos, a devenit izvorul mitologiei greco-romane. Aici s-ar 
fi născut părintele zeilor - Zeus. Rhea, mama lui, a trebuit să îl 
ascundă de tatăl său Cronos, care era mâncător de copii, într-o 
peşteră a muntelui Dicte. Când a crescut, întrupat într-un taur 
impozant, a ademenit-o pe prinţesa Europa, a răpit-o şi a dus-o 
peste mare în Creta. Impreunându-se cu ea, a dat naştere 
dinastiei cretane. Fiii lui, semizei, s-au numit Minos, 
Rhadamanthys şi Sarpedon. Minos a ajuns pe tronul regal. 

Legendele au fost transmise prin viu grai. De-a lungul timpului 
povestitorii au adăugat de la sine şi au răstălmăcit legendele. 
Incercarea de a desprinde adevărul din ele este temerară şi 
zadarnică. Mulţi dintre eroi apar ca regi sau prințese, dar, în alte 


părţi, tot ei sunt zeii. Cercetarea istorică a opinat multă vreme 
că miturile şi legendele sunt o fabulaţie; în ele nu trebuia să se 
caute niciun eveniment petrecut în realitate. Acelaşi lucru era 
valabil şi pentru legenda regelui Minos şi a Labirintului 
Minotaurului. 


Labirintul Minotaurului 


Legenda spune că Minos i-a cerut inventatorului şi 
constructorului Dedal să facă o casă cu coridoare şi trepte 
ascunse. Dedal a făcut o minune, o grădină înşelătoare din 
piatră - un labirint, din care nimeni nu mai putea ieşi, după ce 
intra. Mai târziu, regele Cretei a vrut să ştie dacă domnia lui în 
Creta este în siguranţă. L-a implorat pe Poseidon să îi dea un 
taur drept semn că domnia lui se bucură de bunăvoința zeilor. 
Minos a promis să sacrifice animalul ca ofrandă adusă zeilor. Din 
adâncul mării Poseidon i-a trimis un superb taur alb. Văzându-l, 
Minos a devenit avar şi a dus animalul, în secret, în turma lui. 

Zeii nu s-au lăsat înşelaţi, deci Poseidon a pregătit o 
răzbunare cumplită. Cu ajutorul Afroditei, a făcut ca soţia lui 
Minos, regina Pasiphae, fiica lui Helios, să se îndrăgostească de 
taur. Animalul nu a fost încântat de apropierea reginei şi a fugit 
de ea. Dedal a găsit iarăşi o soluţie genială. A construit o vacă 
din lemn, pe care a îmbrăcat-o într-o piele de animal. Pasiphae 
s-a ascuns în ea şi l-a păcălit pe taur. Curând regina avea să 
nască un monstru: un băiat cu cap de taur. Noul născut nu a 
putut fi ascuns de regele Minos, care l-a luat pe bastard, l-a 
botezat Minotaur şi l-a ascuns în labirint, iar pe Dedal l-a aruncat 
în închisoare. 

Nu peste multă vreme, regele a fost din nou lovit de soartă. 
Fiul lui iubit, Androgeos, era plecat la Atena pentru a participa la 
concursurile sportive. Era de neînvins la pentatlon, unde nu 
avea rival. Învinşii lui nu s-au putut împăca cu soarta şi l-au ucis. 
Minos, sfâşiat de durere, şi-a trimis flota împotriva Atenei pentru 
a se răzbuna pe criminali. Atena a fost înfrântă şi a trebuit să 
cedeze în faţa învingătorului, care a cerut jertfe umane. La 
fiecare nouă ani, 14 copii, şapte băieţi şi şapte fete, trebuiau 
trimişi în Creta, unde erau aruncaţi în Labirint ca mâncare 
pentru Minotaur. Atena a plătit mult timp acest tribut, până ce 
Tezeu, fiul regelui Egeus, a plecat benevol cu victimele în Creta. 


Tatălui său i-a promis că va întinde o velă albă, dacă se va 
întoarce victorios din lupta cu Minotaurul. 


Tezeu intră cu ajutorul Ariadnei în Labirintul din Cnossos si îl învinge pe Minotaur 
Pictură antică pe un vas, circa $40 î Hr 


Când atenienii au coborât în portul Cnossos, fiica regelui 
Minos, Ariadna, l-a văzut pe erou şi s-a îndrăgostit de el. Cum 
putea ea oare să-şi salveze iubitul de fratele ei vitreg? l-a făcut 
rost de o sabie vrăjită şi a inventat un vicleşug. A legat la 
intrarea în Labirint capătul unui ghem de lână roşie şi i-a dat 
ghemul lui Tezeu să-l desfacă pe drum. El a putut să-l învingă 
astfel pe Minotaur şi să scape din Labirint. Paznicii au fost 
distraşi de o întâmplare nemaivăzută: doi oameni zburau 
asemeni păsărilor deasupra oraşului Cnossos. In închisoare, 
Dedal a făcut aripi de ceară pentru el şi pentru fiul său, Icar, şi a 
încercat să scape din insulă. 

Şi Tezeu a izbutit să fugă cu ajutorul Ariadnei. Amândoi au 
ajuns pe insula Naxos. Cele petrecute aici diferă în funcţie de 
variantele legendei. Cea mai cunoscută este aceea în care sunt 
amestecați mai mulţi zei: Tezeu a plecat spre Atena fără 
Ariadna. Dar a uitat să schimbe vela neagră cu una albă, cum îi 
promisese tatălui său. Văzând semnul nefast, Egeu s-a aruncat 


în mare de pe o stâncă. De atunci ea se numeşte Marea Egee. 

În anul 750 î.Hr., când Homer consemna pentru prima oară 
numele Minos, Dedal, Tezeu şi Ariadna, Creta era de multă 
vreme o ţară cucerită şi populată de multe popoare: 


„E-o ţară, 

Ce-i zice Creta, mândră, roditoare, 
Cu ape-n jur, că e-n mijlocul mării, 
Şi oamenii foiesc în ea puzderii. 
Pe-ntinsul ei sunt nouăzeci de-oraşe 
Cu fel de fel de limbi. Ahei şi mândri 
Eteocreţi, cidonieni alături 

De dorieni războinici şi de oameni 
Dumnezeieşti pelasgi. Între oraşe 

E unul mare, Cnossos, unde Minos 
Fu împărat la nouă ani şi cel mai 
Apropiat de Zeus.” 


Potrivit legendei, Minos se retrage în lumea umbrelor şi stă 
acolo pe tron pentru a-i judeca pe morţi. După câteva secole, 
din înțeleptul Minos literatura greacă a făcut un spirit al răului. 
Strălucitoarea Atenă nu a putut admite că altădată era tributară 
puternicei Crete. Deci legenda a fost rescrisă. Filosoful şi 
naturalistul Aristotel, profesorul lui Alexandru cel Mare, căzut 
ulterior în dizgrație la greci, se îndoia de imaginea regelui Minos 
din timpul lui: „Poeţii noştri i-au atribuit întotdeauna un prost 
renume lui Minos, iar pe scenele antice era mereu minimalizat. 
Nu a fost salvat de faptul că Hesiod l-a denumit cel mai bun 
dintre regi şi nici că Homer îl considera un om de încredere al lui 
Zeus. 


În închisoare, Dedal a Neut aripi pentru ei si pentru fiul său leur s a încercat să 
scape din insulă. Icar s-a apropiat prea mult de Soare și a căzut 
(pictură de Carlo Saraceni, sec. XVX VIIN 


Au fost crezuţi mai degrabă autorii tragici. Ei îl puteau înfăţişa 
pe Minos ca un tiran crud şi arbitrar, deşi legenda îl prezenta ca 
pe un rege înţelept şi făcător de legi”. 

Invingătorii au adăugat deseori defecte zeilor învinşilor. Poate 
că, iniţial, înfricoşătorul Minotaur fusese în Creta un zeu-taur 
venerat. Şi alte comunităţi religioase, care au apărut mai târziu, 
au transformat zeițele „păgâne” în vrăjitoare rele. 

Taurul a jucat în Creta un rol important în cultul religios. Figuri 
de taur din argilă şi aur, cu coame puternice, au fost readuse, 
după milenii, la lumina zilei. Arheologii au rămas uimiţi la 
descoperirea picturilor murale ce înfăţişau săritori curajoşi pe 
spatele taurilor. Descoperirile acestea nu au fost făcute în Creta, 
ci în peninsula Peloponez, legată de Grecia continentală. 
Germanul Heinrich Schliemann a început să facă săpături 
arheologice în 1876 la Micene şi Tirynt. 

Schliemann s-a născut la Mecklenburg, ca fiu al unui preot 
sărac de ţară. După ce a făcut avere ca negustor în Rusia şi în 
California, şi-a dus la îndeplinire un vis din tinereţe: a început să 
caute urmele legendarilor eroi antici. Germanul a luat în serios 


legendele şi a regăsit locurile despre care v-am relatat. Pe 
litoralul Asiei Mici a descoperit locurile descrise de Homer în 
Iliada ca teatru al războiului de zece ani al Troiei. Din ruinele, în 
mai multe straturi, ale vechiului oraş a fost scos foarte mult aur, 
iar Schliemann a vorbit de „comoara regelui Priam”. Eroare, 
deoarece curând avea să se descopere că acest aur fusese 
îngropat în pământ cu mult înainte de existenţa regelui înfrânt 
în războiul troian. 

La începutul campaniei de săpături, Schliemann era un 
arheolog diletant. Specialiştii l-au acuzat că e un căutător de 
comori, dar descoperitorul Troiei nu s-a lăsat intimidat. A căutat 
în Peloponez cetatea regelui Agamemnon din Micene, 
conducătorului armatei grecilor care au luptat la Troia. Din nou 
norocul a fost de partea lui. A găsit morminte străvechi regale, 
cu obiecte scumpe, printre ele: o mască mortuară din aur curat, 
care, în opinia lui, putea fi numai „masca lui Agamemnon”. Din 
nou s-a înşelat, dar aceasta nu a minimalizat importanţa 
descoperirii. Principii achei, îngropaţi la Micene, au trăit cu 
câteva secole înaintea perioadei când se crede că a avut loc 
războiul Troiei. Dar prin săpăturile sale, Schliemann a dovedit că 
din vechile legende se pot totuşi deduce anumite fapte istorice. 

Schliemann nu s-a declarat satisfăcut de descoperirile lui 
senzaţionale. A plecat în Creta pentru a căuta acolo palatul 
legendarului rege Minos. 


In religia cretană, taurul a jucat un rol important. 
După mii de ani, acest cap de taur a fost readus la lumină 


Pe o colină denumită Cnossos s-au găsit cioburi şi tăblițe de 
argilă cu semne indescifrabile. Un cretan a săpat la faţa locului 
şi a dat la iveală zidurile unei clădiri mari. Schliemann a fost 
convins că la Cnossos se putea găsi mai mult. Dar, în 1889, 
Creta făcea încă parte din Imperiul Otoman, iar turcii au fost 
dispuşi să vândă terenul numai la un preţ exorbitant. 
Schliemann a renunţat, deziluzionat şi a părăsit Creta lăsând 
lucrurile neterminate. 

Cât de adevărată a fost intuiţia lui cu privire la Creta s-a văzut 
numai după ce englezul Arthur Evans a sosit pe insulă, câţiva 
ani mai târziu. Raporturile politice s-au schimbat radical în 1898, 
când Creta a dobândit autonomie. 


Heinrich Schliemann a avut deseori norocul de partea lui la săpăturile de la Micene 
Această mască mortuară din sur putea fi, după el, „masca lui Agamenon”, 
dar s-a înşelat 


Palatul regelui Minos 


Arthur Evans era director la Ashmolean Museum din Oxford 
când un negustor de artă i-a oferit spre cumpărare o piatră de 
sigiliu ce avea imprimate pe cele patru părţi nişte semne 
curioase. Hieroglifele nu erau cu siguranţă de origine egipteană. 
Evans a devenit curios. Se afla în faţa unui mister. A început să 
caute în întreaga Europă şi a găsit sigilii similare, care păreau să 
provină din insula Creta. In 1894 a sosit la Heraclion şi a 
străbătut întreaga Cretă. A găsit din nou pietre-sigilii. Erau puse 
pe lanţ la gâtul sătencelor. Sătenii credeau că aceste amulete 
aveau puteri miraculoase pentru ca tinerele mame să aibă 
lapte. Nicio ţărancă nu a fost dispusă să-i vândă lui Evans 
talismanul, dar i s-a permis să facă copii. Astfel colecţia lui de 
semne misterioase creştea mereu; nu puţine dintre acestea 
păreau să fi fost descoperite în Cnossos. 

În 1900, Evans - folosind o echipă de 150 de muncitori - a 
început să sape la Cnossos. Numai după câteva zile 
descoperiseră o întreagă arhivă cu asemenea plăci de argilă. 
Grafia folosită era superioară hieroglifelor de pe pietrele de 
sigiliu. Era probabil vorba de o contabilitate, de un fel de 
adunare, deoarece liniile trase sub rânduri păreau să indice 
mulţimi. Atunci Evans a făcut prima mare descoperire: o bucată 
de tencuială pictată în multe culori, pe care se putea recunoaşte 


o figură cu păr lung, negru, ce avea în mână un vas în formă de 
cornet. Au mai fost scoase cu grijă alte asemenea bucăţi cu 
resturi asemănătoare de culori, părţi ale unei mari picturi 
murale vechi de milenii. Pentru Evans aceasta era dovada că a 
ajuns pe locul unui mare templu sau palat. 

Englezul se afla acum în faţa aceloraşi probleme, pe care le- 
au avut şi alţii înainte sau după el. Cum să interpreteze 
nenumăratele obiecte găsite, fragmentele de vaze şi figuri, 
resturile de coloane şi grinzi carbonizate, scoase la iveală de 
muncitorii lui? Ce pietre de temelie au aparţinut unei clădiri sau 
alteia şi din ce perioadă erau? Munca arheologului, ca a oricărui 
om de ştiinţă, trebuie să se ghideze după o logică de fier şi să 
fie dublată de fantezie. 


Arheologic aventuroasă: englezul Arthur Evans a căutat palatul din Cnossos 
Una din primele descoperin a fost un fragment de pictură. 
care intăuişa, după el, o procesiune a unor bărbaţi tineri 


Continuând cercetările, Evans a descoperit o sală bogat colorată cu un scaun bizar 
Era oare tronul regenului Minos? Misterul nu # fost dezlegat nici pănă astăzi 


Evans a interpretat fragmentele de pictură ca fiind o 
procesiune a unor bărbaţi tineri. Pe baza unor comparații, ştia 
că minoicii, ca şi egiptenii, reprezentau bărbaţii într-o culoare 
maronie-ocru, iar femeile într-una albă. A mai fost descoperită o 
pictură murală, interpretată tot ca o procesiune la care 
participau 448 de persoane. Muncitorii au ajuns apoi într-o 
încăpere lungă de trei metri şi largă de doi metri, din care ducea 
în jos o scară. La început s-a crezut că ar fi o cameră de baie. 
Curând arheologii au descoperit în spatele ei un spaţiu mare, în 
care o bancă de piatră se întindea de-a lungul a trei pereţi, iar în 
mijloc se afla un tron de piatră. Acesta era făcut dintr-un bloc de 
alabastru şi nu avea nicio asemănare cu tronul din timpul 
faraonilor sau cu cel din Orientul antic. Evans era acum ferm 
convins că a descoperit palatul regal din Creta, pe tronul căruia 
stătuse odată regele Minos. 

De atunci au fost făcute numeroase supoziţii legate de sala 
tronului de la Cnossos. Unii învăţaţi văd în ea locul unor 
procesiuni secrete de cult sub conducerea unui mare preot. 
Prima încăpere era, potrivit lor, o baie sfântă sau groapa şerpilor 
sfinţi, veneraţi de egipteni. Având în vedere numeroșii urmaşi, 
şarpele era considerat simbolul fertilităţii. In templele închinate 
lor slujeau preotese. De aceea ar fi posibil ca o mare preoteasă 
să fi fost stăpâna tronului regatului minoic. 

Poziţia excepţională a femeilor în religie şi în palat a fost 


atestată de multe descoperiri. Femeile erau egale cu bărbaţii la 
ceremonii şi îşi arătau cu mândrie veştmintele, coafurile şi sânii 
goi. 


Poziția preponderentă a femeilor în regatul minoic: 
o zeiţă cu șerpi din peştera Eleithya 


Se considerau a fi reprezentantele lumeşti ale marii zeițe- 
mamă „stăpâna animalelor”. 

Femeile apar nu numai în picturile murale, ci şi pe inele - 
sigiliu din aur. Ele dansează în extaz la invocarea zeilor şi 
celebrează ritualuri de sacrificiu. Totuşi descoperirile nu sunt 
suficiente pentru a conchide că în Creta minoică ar fi existat un 
matriarhat, o dominație a femeilor. Bărbaţii ştiau şi ei să se 
înfăţişeze în posturi dominatoare, elegant. 

Cel ce studiază picturile murale şi podoabele găsite caută, 
însă, zadarnic un cult, o preamărire a războiului. Ele sunt 
împodobite cu motive vesele, cu flori şi animale ce se află într-o 


armonie paşnică. Lipsesc cunoscutele scene din Egipt şi Micene, 
unde curajoşii vânători urmăresc vânatul în goană; la fel şi 
carele de luptă la care să fie înhămaţi cai în galop. Tocmai de 
aceea arheologii au fost atât de fascinaţi de limbajul formelor de 
pe vaze, ceşti şi vase de provizii scoase la iveală în Cnossos. 
Ceea ce au văzut nu avea nimic stângaci: artiştii au înfăţişat cu 
o mare dragoste pentru detaliu flori şi iarbă, animale marine şi 
păsări şi le-au pictat cu delicateţe. Cel mai mult îi fascina fauna 
şi flora marină: 

caracatiţele, octopus (monstrul legendar marin) cu braţe 
lungi, crabi, scoici, peşti zburători şi delfini. Toate revin mereu în 
alte poziţii şi atestă preferința pentru natură. 

Acest simţ al frumosului era atotprezent în viaţă, mai ales la 
pătura superioară din Creta; punctul culminant îl reprezintă 
picturile murale care erau un element preferat de podoabă nu 
numai în palate. Arheologii nu s-au aşteptat să găsească aşa 
ceva într-o perioadă în care Europa se chinuia să iasă cu greu 
din epoca de piatră. 


Zeu-taur sau monstru? 


Evans a găsit apoi „fresca luptătorului cu taurul”. Este 
înfăţişată o scenă ce aminteşte astăzi privitorului de o arenă de 
circ. Un taur puternic năvăleşte în galop. De coamele lui, 
orientate în jos, s-a agăţat o fată îmbrăcată numai cu un şorţ 
purtat în jurul şalelor şi încălţata cu sandale. Un tânăr face un 
salt curajos pe spinarea animalului, în spatele căruia o fată este 
gata să-l prindă pe temerar. Arheologii cunoşteau aceste 
numere de acrobație din descoperirile lui Schliemann în 
Peloponez, dar şi din Egipt şi Asia Mică. Însă abia acum au 
constatat că obiceiul acestor jocuri cu taurii venea din Creta şi 
că acest cult se dezvoltase aici foarte puternic. 


Toreadori de uzi stiu că o usemenea întâlnire cu taurul are un final tragi 
Oare vestita „frescă a luptătorului cu taurul" 
reprezintă un ritual de sacrificiu pentru zeul-taur”? 


Cercetătorii au găsit pretutindeni urma taurului. Săritorii pe 
taur erau sculptați în fildeş; au fost găsite vase din piatră, de o 
deosebită valoare, având forma unui craniu de taur cu coame 
aurite şi ochi din jasp sau cristal de munte. Taurul apare în 
reliefuri mari, dar şi pe inele-sigiliu. Probabil reprezenta corpul 
unui zeu. 

În cultul taurului se regăseşte un mit vechi, al cărui subiect 
era îmblânzirea şi apropierea animalului sălbatic, a zimbrului, şi 
care trebuia înţeleasă ca o supunere a naturii de către om. De 
fapt, oamenii au fost mereu tentaţi să-şi măsoare puterea cu 
taurul, care a reprezentat din cele mai vechi timpuri imaginea 
forţei supranaturale a naturii. In Peninsula Iberică s-au păstrat 
până astăzi relicve ale cultului taurului. Aplaudarea doborării 
taurului în arena de astăzi a pierdut aproape toate legăturile cu 
forma iniţială. Nu mai este vorba de întâlnirea cu elementul 
zeiesc - este vorba doar de uciderea animalului. Când toro se 
întâlneşte cu toreadorul, animalul este deja slăbit de rănile 
provocate de picadores, chiar atât de slăbit, încât nu are nicio 
şansă în faţa unui toreador cu experienţă. Sfârşitul sângeros 
face parte din program, iar publicul aclamă o victorie ticăloasă. 

În Creta animalul foarte venerat nu era înjunghiat spre 
distracţia ieftină a publicului; apariţia lui semnifica mai degrabă 
o parte importantă a slujbei religioase. Recompensa luptătorului 


cu taurul putea să fie cel mult un însemn de onoare, cum era 
mai târziu cununa de lauri pentru campionii olimpici, în vechea 
Grecie. 

Arthur Evans a cercetat şi în rândul cow-boy-lor americani şi a 
toreadorilor spanioli pentru a afla care este pericolul luptei cu 
taurul. Părerea oamenilor moderni în ceea ce priveşte doborârea 
taurului a fost unanimă; dacă cineva încearcă să-l apuce de 
coarne şi de acolo să facă un salt în aer nu are nicio şansă să 
scape nevătămat de animalul care atacă. Pe furiş, el întoarce 
capul într-o parte şi împunge pe oricine îndrăzneşte să se 
apropie prea mult. Chiar şi un taur rănit este periculos. Dacă 
toreadorul minimalizează animalul şi face o mişcare greşită, 
atunci taurul părăseşte arena ca învingător, iar toreadorul se 
poate socoti „norocos” dacă a scăpat cu câteva răni. Pentru 
toreadorii spanioli este de neconceput apropierea de un taur 
nerănit fără vreo armă, aşa cum se pare că erau obiceiurile în 
Creta. 

Minoicii dresau taurii lor sau îi îmblânzeau cu droguri? Li se 
pileau vârfurile coamelor, după cum o atestă unele cranii 
găsite? Salturile pe tauri nu puteau decurge în Creta fără decese 
şi răniri. Pe un inel de sigiliu se pare că e redat un astfel de 
accident: săritorul căzut este în pericol de a fi strivit de copitele 
animalului. Aşa s-ar putea explica că generaţiile ulterioare, care 
au uitat importanţa iniţială a jocurilor cu taurii, povesteau 
despre o fiară-taur, ascuns într-un labirint, care devora oameni. 

Simbolul coamelor de taur apare pretutindeni în palatul din 
Cnossos. Ca însemn de cult se află alături de toporul cu dublu 
tăiş şi mai important decât altele. In greaca veche „labrys” 
înseamnă topor dublu; „labirint” înseamnă „casa topoarelor 
duble”. Arthur Evans a găsit imobilul unde ar fi stat, potrivit 
legendei, regele Minos şi Minotaurul. Dar cine poate spune 
astăzi cu certitudine că săritorii pe tauri o făceau de bunăvoie? 
Cine poate exclude ipoteza că decesele nu erau numai foarte 
dese, ci chiar dorite? Oare jocurile cu taurii erau în fond sacrificii 
umane, ritualuri ca ofrandă pentru un zeu puternic? 


Sumbolul coamelor turului apare pretutindeni in regatul minoic 


Perioada de aura Cretei 


La scurtă vreme după începerea săpăturilor la Cnossos, Arthur 
Evans scria familiei sale: „Sper să pot încheia într-un an munca 
mea aici”. Şi cu toate acestea, el era încă preocupat de 
evaluarea numeroaselor sale descoperiri şi după câteva decenii, 
când fusese înnobilat de regele Angliei. 

Arhitectura minoică l-a surprins mereu pe arheolog. Intrările 
în palat nu duceau direct spre încăperile suveranului, ci 
vizitatorii erau introduşi după colţuri, prin alte încăperi, în 
interior. Această „arhitectură de securitate” era inspirată de 
vechile construcţii de palate orientale. Dar oare de ce în jurul 
oraşelor şi palatelor regatului minoic nu au fost construite ziduri 
sau fortificaţii, având în vedere că în partea continentală a 
Greciei şi pe coasta Asiei Mici suveranii erau păziţi de fortificaţii 
ciclopice? Se pare că multe secole de-a rândul minoicii nu au 
avut nevoie de aşa ceva. Oare puternica flotă şi coastele 
stâncoase, în majoritate greu accesibile, ofereau suficientă 
siguranţă în faţa hoţilor şi a tentativelor de cucerire ale 
hoardelor războinice, ce pătrundeau în Marea Egee prin nord? 

S-ar părea că în Creta a domnit o pace milenară, care a oferit 


suveranului şi poporului bunăstare, până la acceptata dată de 
1450 î.Hr., când palatele din Mallia, Phaistos, Kato Zakros, Agia 
Triada şi multe alte bunuri au fost distruse de foc, fără a mai fi 
reconstruite. 

Arthur Evans a investit o mare parte a averii sale ca să 
conserve pentru generaţiile următoare cele descoperite de el şi 
să ofere vizitatorului o imagine cât mai apropiată de realitate în 
ceea ce priveşte măreţia palatelor. A consolidat treptele, care 
altfel s-ar fi prăbuşit, a acoperit din nou zidurile. Pentru aceasta 
a folosit materiale moderne de construcţii, cum ar fi oţelul şi 
betonul. În acest demers a fost şi salutat de colegi, dar şi aspru 
criticat. Unii l-au ironizat spunând că a făcut din Cnossos „un 
Disneyland minoic”. Picturile murale refăcute de el corespund 
mai degrabă Angliei victoriene de la finele secolului al XIX-lea 
decât epocii bronzului. Să fi fost acuzaţii exagerate ale unor 
invidioşi? Fireşte, unele critici au fost îndreptăţite. Dar nimeni nu 
i-a reproşat vreodată că ar fi distrus monumente. Noile săpături 
şi descoperiri au arătat că, în ansamblu Evans nu s-a înşelat. A 
realizat una din cele mai mari performanţe ale arheologiei. 

Grandoarea cretană presupune o bogăţie care putea exista 
numai prin relaţii comerciale strânse cu locuitorii Mediteranei. 
Minoicii aveau nevoie pentru aceasta de produse de schimb. O 
agricultură bine organizată, o cultură intensivă a viței de vie, 
plantaţii de măslini pentru obţinerea uleiului, creşterea albinelor 
şi prelucrarea lemnului - toate acestea umpleau cămările 
încăpătoare ale proprietarilor palatelor. Arthur Evans a estimat 
că magazinele din Cnossos dispuneau de posibilitatea de a 
păstra 78.000 de litri în 400 de butoaie. 

Manufacturile cretane, care erau integrate palatelor, 
cumpărau, se pare, fildeş sirian, îl prelucrau şi îl exportau ca 
marfă finită în Orient, realizând câştiguri. Comerţul cu 
străinătatea făcea necesară existenţa unei flote puternice. Pe 
insulă se găsea din belşug lemn de corăbii, iar micile golfuri 
dintre coastele stâncoase oferă chiar şi astăzi locuri sigure de 
acostare. Regatul minoic este definit ca o Thalasocraţie, o 
putere dominantă pe mare. 

În insulele Egee şi pe coasta Asiei Mici au fost găsite urme ale 
aşezărilor cretane. Învăţaţii sunt încă în dispută, dacă este vorba 
de adevărate colonii sau de reprezentanţe comerciale. Cert este 
că în urmă cu aproape 4000 de ani, deci cu mult înainte ca 


vechea Grecie să fie vestită, insula Creta a deţinut o poziţie 
dominantă în lumea mediteraneană. 

De unde se trăgeau minoicii? Au venit probabil din Asia Mică 
şi s-au aşezat, precaut, în insula Creta, până ce au cucerit-o. 
Populaţia autohtonă nu a putut opune rezistenţă noilor veniţi, 
superiori în planul tehnicii. Marile lor realizări culturale au fost 
readuse la lumină nu numai în Cnossos. Francezii au scos la 
lumină în estul Cretei, la Mallia, un palat minoic, iar într-un 
mormânt descoperit în apropiere s-au găsit obiecte de aur, 
foarte frumos lucrate, respectiv două albine şi o picătură de 
miere într-un fagure. Chiar şi prelucrătorii de azi ai aurului ar 
putea fi mândri de o asemenea lucrătură. 

Rămăşiţele palatului din Mallia au fost descoperite în 
apropierea ştrandului, populat astăzi de turişti. Se spune că un 
turist din Germania a făcut aici un castel de nisip. Săpând 
pentru acesta, a dat de nişte cioburi din argilă. Din lipsă de 
scoici, a scris, cu ajutorul lor, numele localităţii lui natale pe 
castelul de nisip. In neştiinţa lui, a încălcat de fapt legislaţia 
greacă: este interzisă însuşirea de descoperiri arheologice. Căci 
cioburile găsite de el aparţineau erei minoice. După cum se 
spune, turistul a putut părăsi închisoarea abia după câteva 
săptămâni, după ce ministrul german de Externe a intervenit 
personal. 

Din această întâmplare se pot trage două concluzii: în primul 
rând - trebuie să stăm foarte departe de antichităţile greceşti. In 
al doilea rând pământul Cretei (şi litoralul) mai ascunde încă 
multe comori. Faptul că autorităţile elene sunt foarte sensibile la 
acest capitol nu se explică numai printr-un naționalism exagerat 
sau afectat. Grecia gândeşte în perspectivă - ea doreşte să 
ofere şi viitoarelor generaţii de arheologi, care vor dispune 
poate de tehnici superioare de investigare, şansa de a face 
descoperiri importante. 


În Creta singurul palat descoperit de arheologi nedevastat a 
fost cel de ne coasta de sud-est, la punctul de întâlnire a 
sirienilor cu egiptenii. De asemeni, mărfurile descoperite în 
magazia palatului din Kato Zakros atestă un comerţ intens cu 
Orientul. Colţi de elefanţi aduşi din Siria aşteptau să fie 
prelucraţi în atelierele cretane De cealaltă parte a Mediteranei 
estice se afla portul Ugarit. Suveranii de acolo notau pe plăcuţe 
din argilă venirea şi plecarea negustorilor străini. In acest oraş 


cretanii erau oaspeţi permanenţi, iar vânzările şi achiziţiile lor se 
regăsesc în arhivele scoase la iveală. Regatul Mari, pe Eufratul 
Superior, a împodobit în sec. Al XVIII-lea î.Hr. Palatul regal cu 
picturi murale de inspiraţie minoică. 

Minoicii au dezvoltat tehnica frescelor, realizată în culori pe 
zidurile proaspăt văruite şi umede. In timpul uscării, culorile 
pătrundeau adânc în tencuială şi de aceea au fost atât de 
rezistente. Această tehnică pare să fi fost cel mai mult exportată 
de cretani. Arheologul Wolf-Dietrich Niemeier din Heidelberg a 
descoperit în capitala canaanilor, din Israelul de astăzi, fresce pe 
podea cu decoruri minoice. 

Cercetătorii austrieci au descoperit şi în partea de est a Deltei 
Nilului urme ale unor legături între canaani şi cretani. În sec. Al 
XVII-lea î.Hr. Un popor, rămas misterios până în zilele noastre, a 
deţinut puterea în Egipt - hicsoşii. Timp de aproape un secol au 
domnit în imperiul faraonilor, cu capitala la Auris. Acum se pare 
că s-ar fi lămurit misterul hicsoşilor. Erau canaani, colonizați de 
faraoni în Delta Nilului - şi care au preluat ulterior puterea. 
Oamenii de ştiinţă au descoperit fresce în palatul regal din Auris 
în care se poate vedea şi un motiv cretan al săritorului pe taur. 
Ar fi vorba oare de o prinţesă cretană căsătorită cu un rege 
hicsos, care şi-a împodobit saloanele ei cu lucrări ale unor artişti 
aduşi din ţară? 

Alungarea hicsoşilor şi întemeierea unui nou regat nu au 
putut întrerupe relaţiile dintre Creta şi ţara de pe Nil. Scrierile pe 
papirus îi numesc „keftiu” pe vizitatorii de pe insulă. Erau 
musafiri doriţi, deoarece nu soseau ca nişte cuceritori războinici, 
ci ca negustori. Barcagiii cretani mergeau cu mărfurile pe NII 
până la templele faraonilor. Acolo ceramica subţire, dar frumos 
pictată, provenită din atelierele minoice, era la fel de bine 
apreciată ca, mai târziu, porţelanurile chinezeşti la curţile 
nobililor europeni. lar negustorii, la rândul lor, rămâneau uimiţi 
de imensele săli cu colonade ale templelor. Ei nu cunoscuseră 
un asemenea cult al suveranilor, căci regii lor nu îşi 
comandaseră asemenea statui imense. Mormintele minoicilor 
par mai degrabă sărăcăcioase pe lângă templele mortuare de 
pe malul de vest al Nilului, de la Teba, unde comorile îi însoțeau 
în lumea de apoi pe cei dispăruţi. 


Țara de pe Nil a fost timp de milenii centrul puterii politice și 
centrul comercial al negustorilor cretani 


De fapt şi funcţionarii superiori din Egipt şi-au construit, la 
rândul lor, morminte pictate în multe culori. Pe pereţi erau 
înfăţişate funcţiile deţinute de ei la curte, dar şi misiunile străine 
cu care au avut convorbiri. Astfel au fost păstrate până în zilele 
noastre figurile unor negustori minoici şi importantele cadouri 
aduse de aceştia. 

Cretanii nu au rămas în expectativă în Egipt, ci au şi învăţat. 
Arhitectul şi arheologul Immo Beyer din Freiburg crede că a 
descoperit dovezi despre preluarea unor concepţii religioase ale 
egiptenilor de către cei din palatul minoic din Phaistos. Este 
vorba de un templu, construit în mai multe compartimente, cu o 
„fereastră specială” de la care regele-preot se arăta poporului. 

După Cnossos, Phaistos a fost cel mai important centru de 
putere din Creta. Câmpia Messara de la poalele acestui oraş 
este şi astăzi unul din grânarele Greciei. Şi în epoca minoică ea 
umplea cu provizii magaziile palatului. Apropiatul port de la 
Commos reprezenta accesul direct spre Mediterană şi nu este 
întâmplător faptul că mitologia a plasat tocmai aici locul unde 
Zeus a răpit-o pe prinţesa Europa. 


Scrierea misterioasă de la Phaistos 


Cea mai importantă descoperire la Phaistos a fost făcută de 
Societatea Italiană de Arheologie, care a efectuat aici săpături în 


timp ce Evans iscodea trecutul la Cnossos. Este vorba de o mică 
bucată de argilă, nesemnificativă la prima vedere, cu un 
diametru de 16 centimetri. Are hieroglife pe ambele părţi, 
imprimate cu o ştampilă pe argila umedă. „Discul din Phaistos” 
reprezintă cea mai veche dovadă a unui obiect scris - un text 
imprimat cu o tehnică de tipar. Minoicii au fost practic oameni al 
căror spirit inventiv a fost imortalizat de legendă prin 
monumentul genialului Dedal. Specialiştii în grafie consideră că 
cele 45 de semne de pe disc - figuri umane, animale şi unelte - 
reprezintă fiecare câte o silabă. Vechea grafie a minoicilor a fost 
la dispoziţia tuturor celor ce au săpat, dar nu a putut fi 
descifrată. Au eşuat peste 50 de tentative. Pentru unii discul ar 
fi reprezentat un calendar pentru alţii chiar un mesaj de la 
marţieni, pentru ca alţii să creadă că este vorba de jurnalul de 
călătorie al unui misionar minoic, care vizita nomazi pe coasta 
de nord a Africii. 

La o observare mai atentă chiar şi un neiniţiat vede că discul 
trebuie citit din exterior spre interior. Semnele imprimate în 
centrul discului depăşesc uneori linia trasată. Dar ce-or însemna 
ele, ce mesaj or fi având? Este probabil că grafia era străveche 
la imprimarea acestui disc, deoarece din aceeaşi perioadă au 
fost găsite tăblițe din argilă cu o grafie superioară, intitulată 
„Linear A”. Este posibil ca pe acest disc preoţii să fi memorat 
într-o scriere arhaică „sfântă” o formulă magică sau un cod 
religios secret. În această ordine de idei, cercetătorii semnelor 
grafice bănuiesc că ar fi vorba de un imn de cult, deoarece se 
poate constata o aşezare ritmică a simbolurilor şi o reluare 
identică a combinațiilor de semne. 

Norvegianul Kjell Aartun a făcut, în 1991, după studii 
aprofundate de ani de zile, o nouă propunere de descifrare a 
textului. El interpretează semnele ca pe o scriere semitică. 
Semite sunt denumite popoarele din Orientul estic şi sudic, care 
au colonizat în epoca bronzului teritorii până în Egipt şi Etiopia. 
De acolo ar fi venit în Creta cu 4500 de ani în urmă. Comparând 
cu alte scrieri semitice descoperite, Aartun crede că ar trebui 


„Discul din Phaistos” cu o scriere mistenoasă, nedescitrată nici până astăzi 
Oare ce mesaj important conţine” 


interpretată astfel: „Vreau să umezesc pământul tău, Vreau 
să umezesc pământul tău şi să-l însămânţez”. 

După Aartun, prin acest text o femeie îi cere unui bărbat să 
aibă relaţii sexuale. El opinează că ar fi vorba, în cazul celor 45 
de versuri, de un ritual de deflorare. Fetele ajunse la majorat se 
adunau în fiecare primăvară în număr mare la Phaistos pentru 
un ritual de iniţiere, în care îşi sacrificau Zeului fecioria. Deci 
discul ar fi „o carte de cântece” (şi un îndreptar) pentru preoţi. 
Deflorările în masă de către preoţi, ca parte a unui ritual de 
fertilitate, erau cunoscute şi în Babilon. De aceea interpretarea 
lui Kjell Aartun trebuie luată în seamă şi este unanim apreciată 
de oamenii de ştiinţă. 

Scrierea denumită „Linear A” de pe tăbliţele de argilă, pe care 
nu a izbutit să o descifreze Evans, este, în opinia lui Aartun, doar 
o versiune simplificată, cotidiană a hieroglifelor discului ca 
limbaj de cult, pentru a păstra date despre administraţie şi 
contabilitate, despre recoltă şi comerţ. 


Palatul morţii 


Misteriosul regat al minoicilor i-a atras pe istorici, dar şi pe 
diletanţi: le-a mobilizat fantezia tocmai pentru că lipsesc 
mărturiile scrise. 

Un geolog german din Stuttgart a avut o asemenea 


ingeniozitate, încât lumea arheologilor s-a străduit multă vreme 
să contrazică tezele lui; iar cei ce fac călătorii de studii, mai 
merg şi azi în mână cu volumul apărut în 1972 şi intitulat Încotro 
a dus taurul Europa. Misterul Cretei şi trezirea Occidentului. 
Hans Georg Wunderlich a devenit nu numai spaima ghizilor 
turistici, care erau mereu implicaţi în discuţii contradictorii din 
cauza tezelor acestuia, ci şi a arheologilor, căci a pus degetul pe 
răni deschise: pe golul în ştiinţă sau pe încercări contradictorii 
de elucidare. 

Când Wunderlich a vizitat în Cnossos ceea ce Evans a 
denumit „încăperile particulare ale familiei domnitoare”, s-a 
simţit dus într-un beci adânc. Era umed şi rece şi nicio rază de 
lumină nu pătrundea înăuntru. Numai un nebun - sau un mort - 
dar în niciun caz un rege în plină domnie nu ar fi putut accepta 
să locuiască acolo, aceasta era opinia şvabului. El a observat şi 
alte particularităţi ale palatului. Numeroase camere de la 
Cnossos (şi din alte palate) au podele din plăci de alabastru. lar 
alabastrul este din punct de vedere chimic doar gips şi e atât de 
moale, încât poate fi zgâriat cu unghia. Podelele descoperite în 
timpul săpăturilor, cu duşumele şi trepte din alabastru, nu 
păreau a fi fost folosite. Abia după ce, timp de un an de zile, 
vizitatorii au călcat pe ele, au început să fie mai roase pe mijloc. 
Wunderlich a dedus, deci, că în palat nu ar fi trăit mulţi curteni. 

Chiar şi camerele socotite băi aveau pe jos alabastru. Minoicii 
trebuiau să ştie că gipsul se dizolvă în apă şi deci nu este indicat 
pentru încăperi umede. Vasul din argilă, găsit în „Megaron-ul 
reginei”, respectiv casa reginei, a fost identificat de Evans drept 
o cadă. Wunderlich a observat bine că nu avea niciun orificiu de 
scurgere, iar încăperea nu dispunea de reţea de apă. Atunci de 
ce ar fi fost nevoie de un orificiu pentru apă? 


Palutele cretane stau pe resturi de zidun aparținând unor clădin mas vechi, 


distruse de cutremurul din 1700 î Hr 


De aceea geologul a ajuns la concluzia că vasul era folosit la 
îmbălsămat, aşa cum se practica în Egipt şi unde anumiţi preoţi 
specializaţi îmbălsămau mortul cu lichide de conservare cum ar 
fi soluţiile saline şi uleiul de cedru. Săpăturile au elucidat 
problema. Vana s-a aflat iniţiat la un etaj superior, iar ulterior a 
căzut printr-un tavan, în locul în care a găsit-o Evans. 

Prin observaţii personale, Wunderlich a dedus că Cnossos şi 
celelalte mari construcţii minoice erau palate mortuare, unde 
erau îngropaţi minoicii privilegiați şi unde se oficiau slujbe în 
memoria lor cu jocuri rituale şi sacrificii. Cei în viaţă locuiau în 
construcţii din lut sau în case de lemn, alături de „valea morţii”. 
Faptul că în palate nu s-au găsit obiecte cu care se îngropau 
explică existenţa, în Creta, a hoţilor de morminte. Totuşi, ce s-a 
întâmplat cu oasele morţilor? De-a lungul secolelor acolo ar fi 
trebuit să fie înmormântați mii de oameni. Să fi fost furate şi 
rămăşiţele lor? 

În „problema gipsului”, arheologilor le-a fost greu să-l 
contrazică pe geolog. Teoriile lor cele mai viabile se bazau tot 
pe descoperirile din timpul săpăturilor. Palatele cretane stau pe 
resturile de ziduri ale unor construcţii mai vechi, care fuseseră 
distruse de un cutremur, la 1700 î.Hr. Aceste „palate mai vechi” 
nu erau încă decorate cu podele şi trepte din alabastru, deşi ele 
nu puteau folosi altui scop decât „noile palate”. S-ar părea, deci, 
că noile construcţii au fost făcute cu „alabastru marmorat”, 


considerat a fi estetic şi la modă. La multe vase din piatră şi 
ornamente s-a observat predilecţia minoicilor pentru mai multe 
feluri de piatră. Moda, diversă, ca şi în arhitectura modernă, nu 
ţine întotdeauna cont de raţiunea materialelor folosite. 

Podelele din alabastru au existat şi în Micene, iar acest oraş 
nu a fost sigur un templu al morţii. Este posibil ca stăpânii 
construcţiilor de acolo să fi preluat concepţiile estetice ale 
cretanilor. Alabastrul este un material uşor de prelucrat, care se 
găsea din belşug în Creta. Plăcile deteriorate erau uşor de 
înlocuit, ceea s-a şi întâmplat de fapt. Plăcile noi, puse după 
reconstruirea Cnossosului, s-au dovedit a fi uimitor de rezistente 
în timp, chiar dacă au mai fost înlocuite. Necesarul era asigurat 
de vechile cariere de piatră minoice. 

Este falsă şi aserţiunea lui Wunderlich conform căreia niturile 
de la pragurile uşilor palatului ar atesta închiderea cu plăci a 
majorităţii încăperilor, pentru a deveni inaccesibile. Ele erau 
legate cu uşi din lemn, pliabile şi puteau fi deschise în afară, 
spre terase. 


Camerele „regelui” şi ale „reginei” nu erau, deci, nişte 


încăperi atât de întunecoase şi umede, cum credea Wunderlich. 

El a ajuns la această concluzie bazându-se pe concepţia 
zilelor noastre, a camerelor invadate de lumină. Asemenea 
concepţii nu se regăsesc în trecut. Cine vizitează un vechi castel 
german din Evul Mediu abia îşi poate imagina cum trăiau fetele 
şi nobilii în încăperi sau între ziduri atât de întunecoase. 


in regatul regelui Minos 


sarpele era adulat, alături de taui 


Wunderlich nu a sesizat nici data mai recentă a plantării 
copacilor înalţi, care izolau de lumină şi curent încăperile de la 
sud-est. Numeroase descoperiri, inclusiv lămpi cu ulei au 
dovedit că minoicii au avut şi au folosit suficient lemn şi ulei de 
măsline. Confortul regelui putea fi asigurat. Şi familia regală 
britanică îngheţa în faţa căminului din cauza modului în care a 
fost construit castelul Windsor; totul a durat până la 
introducerea încălzirii centrale. 

Intrebările ridicate de Wunderlich dovedesc cât de multe 


fapte au rămas şi acum fără un răspuns ştiinţific. În pofida 
numeroaselor concluzii false, cartea lui este o lectură 
captivantă. A avut dreptate într-un punct: relaţiile dintre Creta şi 
Egipt au fost mai strânse şi mai diversificate decât au vrut să 
recunoască oamenii de ştiinţă. 

Transformarea de către Wunderlich a palatelor minoice în 
temple mortuare uriaşe nu este plauzibilă şi datorită faptului că 
în alte părţi au fost descoperite un număr mare de locuri de 
înmormântare din epoca minoică. Ele se găseau în afara 
palatelor şi a localităţilor, în peşteri sau râpe. Acest mod de 
înmormântare nu avea numai raţiuni practice, ci şi temeiuri 
religioase. 


Locul de obârşie al zeilor 


Cretanii au considerat dintotdeauna peşterile ca locuri sfinte. 
Aici erau aproape de forţele misterioase ale naturii, de 
permanentul ciclu moarte - viaţă. Chiar şi zeii se năşteau în 
peşteri, după cum aflăm din legenda despre Zeus. Peştera 
Eileithya, situată mai sus de Amnissos, vechiul port din Cnossos, 
este un loc sfânt de 5000 de ani. Aici era omagiată şi zeița- 
şarpe, întruparea fertilităţii, după cum o dovedesc figurile 
descoperite. Grota cu stalactite este surpasaturată cu cioburi de 
ceramică de la vasele de sacrificiu. Punctul central al locului 
sfânt era o stalagmită mare, ce reprezintă un simbol falic al 
fertilităţii şi este înconjurată de un perete pătrat. Legenda spune 
şi astăzi că femeile însărcinate atingeau cu corpul lor piatra 
pentru a avea o naştere uşoară. 

Arheologul grec Jannis Sakellarakis a săpat în ultimii ani în 
peştera Ida, pe muntele Psiloritis, la o înălţime de 2000 de 
metri. Mitul spune că aici s-ar fi născut Zeus. S-au găsit o 
mulţime de ofrande aduse de-a lungul mileniilor. Monede, sigilii, 
inele, figuri şi vase din multe epoci dovedesc că din cele mai 
vechi timpuri oamenii implorau mereu binecuvântarea zeilor. 


Sacrificii la Anemospilia 
Cea mai palpitantă descoperire a fost făcută de Sakellarakis 


când a început să caute la Anemospilia, pe muntele Jouchtas. În 
apropiere de localitatea viticolă Archanes, la numai câţiva 


kilometri depărtare de Cnossos, a scos la iveală pereţii de 
temelie ai unui palat minoic, iar în cimitirul de la Phourni a găsit 
primele morminte neprădate ale unor suverani cretani. Era deja 
un arheolog vestit, când a descoperit la Anemospilia ceva 
neliniştitor. Cu soţia şi cu câteva ajutoare a început să 
îndepărteze pământul. A avut din nou noroc - a făcut o 
descoperire arheologică senzaţională. 

Este vorba de o clădire pătrată cu trei încăperi la fel de mari şi 
un antreu îngust. Această formă de bază simplă aminteşte 
lăcaşuri sfinte cu trei părţi, cunoscute până atunci pentru Creta 
numai din reproduceri. Sakellarakis părea să fi descoperit un 
asemenea templu sfânt. Cele 150 de vase descoperite în antreu 
confirmă bănuiala: erau destinate unor ritualuri de cult. Zeilor li 
se aduceau ofrande de hrană solidă şi lichidă. Pentru păstrarea 
şi pregătirea lor se foloseau potire şi vase. Podeaua încăperii din 
mijlocul templului era acoperită cu vase mici de provizii şi cu 
ceşti. Din Egipt şi din Orient se cunoaşte pregătirea unor 
mâncăruri de sacrificiu, iar din 


Sacrificiu; un taur este legar pe masă, sângele e adunat intr-un vas, 
iar două preotese efectuează ntualul de cult, în timp ce un bârbat cântă la finut 


Grecia antică ne-au provenit „reţete zeieşti”. Preoţii trebuiau 
să fie bucătari iscusiţi pentru aceste ritualuri şi meniuri. Pe 
partea frontală a încăperii din mijloc se găseşte o strană de 25 


de centimetri. Pe ea se afla o pereche de picioare mai mari 
decât în realitate, din lut, care la gleznă se terminau în conuri. În 
momentul descoperirii, această pereche de picioare era 
acoperită de o pătură densă de cenuşă, provenită de la lemn 
ars. Asemenea picioare de lut au fost găsite în alte locuri din 
Creta, sub rochiile idolilor-zeiţe, făcuţi din lut. Probabil şi în 
templul din Anemospilia se afla o mare statuie zeiască din lemn. 
Un sigiliu din Agia Triada înfăţişează scena îmbrăcării idolului 
preoteselor cu stofe scumpe. 

Săpătorii au găsit la uşa de intrare un schelet de om. Poziţia 
arăta că persoana tocmai părăsise încăperea din mijloc, când a 
căzut pe burtă. La picioarele lui era un vas spart. Împodobirea 
acestuia era de o înaltă calitate artistică, rar cunoscută în Creta: 
relieful unui taur era pictat cu alb şi roşu, înconjurat de şofran şi 
crengi. Era o ceaşcă, asemeni celei folosite la strângerea 
sângelui animalelor sacrificate. 

Arheologii au descoperit unde a avut loc sacrificiul abia după 
ce au scos molozul din camera vestică a templului. În jurnalul 
său, Jannis Sakellarakis nota: 

„In colţul sud-vestic al încăperii am găsit scheletul unei 
persoane, pe burtă, cu mâna dreaptă la cap şi cu picioarele 
desfăcute. Era vorba de o femeie de circa 28 de ani, înaltă de 
1,54 metri, bolnavă de anemie mediteraneană, după cum a 
stabilit cercetarea antropologică. La câţiva metri, spre nord, a 
fost găsit un al doilea schelet, într-o poziţie şi mai neobişnuită: 
persoana era căzută pe spate, cu piciorul drept întins şi cu cel 
stâng strâns. Conform antropologilor, este vorba de un bărbat 
de circa 38 de ani, înalt de 1,78 m. Avea o construcţie fină, era 
foarte sănătos şi în stare biologică bună. Medicii legişti 
denumesc această poziţie cea a boxerului. Ea este caracteristică 
celor ce le cade o greutate pe cap. Işi dau un picior înapoi şi 
ridică braţele pentru a apăra capul. Poziţia foarte crispată a 
scheletului se poate explica din cauza focului, care a provocat 
încordarea mâinilor datorită greutăţii prea mari a mugşchilor de 
încovoiere faţă de cei de întindere. Deci cauza morţii acestor 
persoane a fost căderea de pietre şi lemne din acoperiş în 
timpul unui incendiu, în cursul căruia s-au atins temperaturi de 
300-500 grade, deoarece de pe unii dinţi a sărit smalţul”. 

Pe scheletul bărbatului mai mare s-a găsit un inel de argint, 
îmbrăcat în fier şi un sigiliu din agat. Ambele bijuterii atestă că 


proprietarul trebuie să fi fost o persoană cu rang mare, 
deoarece în sec. Al XVII-lea î.Hr. Fierul era cel mai scump metal. 
Studierea unui alt schelet, care se afla pe o masă joasă din 
piatră, lângă un cuţit de sacrificiu din bronz, a dezvăluit ceva 
cumplit. Săpătorii au pornit iniţial de la ideea că oasele 
aparţineau unui animal sacrificat, după cum ştiau de pe pereţii 
laterali pictaţi ai sarcofagului de la Agia Triada. 

Este singurul sicriu din piatră, descoperit până acum în Creta; 
este împodobit cu fresce pe toate părţile. Este vorba de un ritual 
de cult, parte a ceremoniei funerare a unui înalt reprezentant al 
societăţii. Punctul cel mai important este sacrificarea unui taur. 
Animalul este legat pe o masă, culcat, are carotida deschisă, iar 
sângele curge într-un vas similar cu cel de la Anemospilia. În 
timp ce un bărbat cântă la un flaut dublu, două preotese 
îndeplinesc ritualul. Una din femei, îmbrăcată într-o blană, 
aduce pe altar o ofrandă fără sânge: un coş plin cu fructe. 
Altarul se află în faţa unui copac sfânt al minoicilor, împodobit 
cu coame de cult. In faţa acestuia se află un topor mare, pe care 
stă o pasăre neagră - simbolul apariţiei divine. 

Multe elemente de pe acest sicriu de piatră amintesc de 
descoperirile de la Anemospilia, cu o deosebire clară: 
antropologii au stabilit că oasele de pe masa de sacrificiu 
aparținuseră unui bărbat de 18 ani. După toate aparențele, 
picioarele îi erau legate. Culoarea diferită a părţii stângi a 
scheletului faţă de cea dreaptă atestă că decedatul pierduse de 
curând sânge, înainte ca templul să fi fost dărâmat de 
catastrofă. In momentul sacrificiului, templul a fost distrus de un 
cutremur puternic. Ce ofereau, deci, zeii, în schimb, oamenilor? 

În pofida lipsei fanteziilor ştiinţifice de care s-a ferit Jannis 
Sakellarakis, unii colegi arheologi se îndoiesc că aici ar fi avut 
loc un sacrificiu uman, deoarece în Creta nu s-au descoperit alte 
indicii ale unor asemenea practici „inumane”. 

In Grecia antică, în schimb, există dovezi clare în acest sens. 
Homer povesteşte în //iada că grecii au sacrificat 12 prizonieri 
troieni la mormântul lui Patrocle. lar Agamemnon, comandantul 
armatei grecilor la Troia, a sacrificat-o chiar pe fiica lui, Ifigenia, 
pentru a o îndupleca pe zeiţa Artemis şi a obţine vânt favorabil 
pentru corăbiile lui de război. Grecii au sacrificat în 480 î.Hr. Trei 
nepoți ai regelui persan Xerxes în ajunul bătăliei de la Salamis 
dintre flota greacă şi cea persană. 


Chiar şi în epoca clasică, sacrificiile umane erau acceptate în 
momente de mare restrişte; ele nu erau însă făcute în public, ci 
în locuri izolate. Anemospilia părea a fi un loc indicat în acest 
sens. lar în 1700 î.Hr. Erau într-adevăr vremuri de restrişte. 
Cutremurele au distrus nu numai palate, ci în număr mai mare 
locuinţele oamenilor simpli. Casta dominantă a preoţilor s-a 
văzut periclitată: ea nu dorea să-şi piardă statutul de purtător 
de cuvânt al omului în faţa zeiţelor şi nici puterea în stat. Este, 
deci, posibil să fi apelat la mijloace extreme pentru a obţine 
îndurarea zeilor - ritualul de sacrificare a unui om. 


Blestemul zeilor sau lucrătura omului? 


În seara zilei de 26 iunie 1926, Arthur Evans stătea în pat în 
casa lui de la marginea şantierului de săpături, la Cnossos. 
Deodată casa a fost zguduită de un cutremur foarte puternic. 
Mobila a căzut, dar pereţii au rezistat. În împrejurimi şi în insula 
Heraklion s-au înregistrat numeroşi morţi, iar pagubele au fost 
considerabile. Evans era acum convins: şi cultura minoicilor, 
palatele şi oraşele lor au fost distruse tot de cutremure. 

Geologii au ştiut dintotdeauna că subteranul Cretei este unul 
dintre cele mai nesigure din Europa. lar arheologii au găsit nu 
numai la Anemospilia, ci şi în centrele marilor palate şi în alte 
localităţi, urme ale unor cutremure puternice. Blocuri imense de 
stâncă au fost dislocate - aşa ceva nu ar fi putut face mâna 
omului, iar focul a mistuit totul. Uleiul de măsline a curs din 
vasele sparte de cutremur. Lămpile cu ulei erau sursa de lumină 
a minoicilor. Fitilele care ardeau au provocat aprinderea uleiului, 
astfel că focul se răspândea cu viteză, iar stâlpii din lemn erau 
distruşi de flăcări. 

Construcţiile minoice au fost de mai multe ori distruse de 
catastrofe. Un puternic cutremur a pus capăt, la 1700 î.Hr., 
epocii „vechilor palate”. Dar pe ruinele lor s-au construit din nou 
edificii mai somptuoase. Constructorii cretani au înfruntat chiar 
şi pericole, au introdus în zidurile rigide de piatră un element 
elastic din lemn, care să atenueze forţa undelor seismice. 
Minoicii au făcut dovada forţei de supravieţuire a societăţii lor 
tocmai în momentul catastrofelor naturale. lată, deci, că există 
destule argumente împotriva teoriei dispariţiei a lui Evans. 

Dar cum altfel, dacă nu din cauza cutremurelor, au putut 


dispărea atât de multe palate mari sau case ale bogătaşilor în 
jurul anului 1450 î.Hr.? 

Arheologul grec Spyridon Marinatos a emis, în 1939, ipoteza 
că regatul minoic a dispărut în urma unei mari erupții vulcanice 
de pe insula Santorin-Stronghyle, situată la cca 110 kilometri la 
nord de Creta, în Marea Egee. 

Marinatos a făcut o comparaţie cu erupția vulcanului Krakatau 
din Indonezia, una din cele mai mari catastrofe cunoscute din 
istorie. În 1883 mica insulă Krakatau a dispărut în mare, distrusă 
de erupția unui vulcan. Tunetul exploziei a putut fi auzit la 5000 
kilometri depărtare, iar valurile provocate de vulcan au 
traversat şi Pacificul şi Atlanticul. Chiar şi la 17.000 de kilometri 
depărtare, în golful Biscaya, nivelul apei a crescut. Masele de 
gaze şi praf aruncate în atmosferă au făcut ca oamenii de pe 
întreaga planetă să vadă apusuri de soare frumos colorate. In 
emisfera nordică, temperaturile au scăzut cu 0,5 până la 0,8 
grade faţă de valorile normale. Insulele învecinate Java şi 
Sumatra au fost cel mai grav afectate. Valuri uriaşe, de până la 
40 de metri - denumite azi ca la japonezi tsunami - au măturat 
litoralul, şi au provocat moartea a circa 40.000 de oameni. 
Săteni din Sumatra, la 40 de kilometri depărtare de Krakatau, au 
avut arsuri. Ei au povestit că gazele şi cenuşa fierbinte au intrat 
prin crăpăturile uşilor. Acesta este un indiciu că aşa-numiţii 
curenţi piroclastici au atins Sumatra; sunt nori incandescenti, 
formaţi din piatră şi cenuşă, topite de gaze fierbinţi, angrenaţi 
de gravitație şi care şuieră deasupra mării şi a uscatului. 

Încă din 1815 a fost observată o erupție vulcanică şi mai mare 
în insula Sumbawa. 90.000 de oameni au pierit din cauza 
inundaţiilor şi a foametei care a urmat. Gerul năpraznic, care a 
afectat în anul următor nordul Americii şi Europa, se explică 
acum prin această erupție. Explozia a aruncat cenuşă în 
stratosfera, de unde s-a întors pe Pământ ca un nor, care a oprit 
lumina soarelui împiedicând creşterea plantelor. In Europa a 
urmat foametea. 

În 1980, când a erupt Mount St. Helen în statul american 
Washington, a putut fi observată, din imediata apropiere, o 
asemenea catastrofă. A fost degajată o forţă explozivă de opt 
ori mai mare decât orice bombă atomică detonată până atunci. 
Erupția Mount St. Helen a durat peste nouă ore şi a putut fi 
comparată cu detonarea a 27.000 de bombe atomice de 


puterea celei de la Hiroşima. Vârful muntelui, înalt de 2950 
metri, a fost aruncat în aer de forţa din interiorul vulcanului. 
Magma fierbinte a ajuns până în vârful înzăpezit al muntelui, 
unde s-au format vapori de apă, care s-au ridicat în atmosferă 
ca printr-o explozie. A fost momentul eliminării unei avalanşe de 
gaze şi noroi, care se rostogolea ca o vijelie, cu viteza de 100 
până la 400 kilometri pe oră. Acest val nimicitor s-a oprit abia 
după 28 de kilometri, după ce a distrus păduri şi a ucis oameni. 
Norul de cenuşă a avut nevoie de trei zile pentru a traversa 
continentul nord-american. 

Este, deci, sigur că erupțiile vulcanice produc distrugeri 
imense, nu numai în imediata apropiere. Şi în timpul marii 
erupții a vulcanului Santorin, în epoca bronzului, vârful muntelui 
a fost aruncat în aer - aşa cred geologii. Un nor uriaş a traversat 
marea şi insula Creta şi a compromis culturile timp de decenii, 
din cauza ploilor cu cenuşă. Mult mai distrugătoare au fost 
valurile înalte de 40 de metri, care au provocat prăbuşirea 
vârfului muntelui. Acestea au distrus porturile şi flota, atât de 
vital necesară Cretei ca putere pe mare. Insula, foarte avariată, 
a pierdut din importanţă. Aceasta este teoria dispariţiei 
enunțată de Marinatos. 

Oare prăbuşirea Atlantidei, preluată de filosoful grec Platon ca 
eveniment istoric din cronicile egiptene, poate fi legată de 
prăbuşirea regatului minoic? Situarea geografică a Atlantidei nu 
este cunoscută nici astăzi, în schimb egiptenii ştiau foarte bine 
unde se află Creta: practic, la uşa lor spre apus. Este, deci, cert 
că cronicarii egipteni ar fi consemnat o catastrofă uriaşă pe 
insulă. Să se fi pierdut rolele de papirus? 

Arhipelagul Santorin este format astăzi din trei insule: Thera, 
Therasia şi Aspronisi, care înconjoară Caldera, lacul vulcanic. În 
ele s-au ridicat două vârfuri vulcanice - insulele Kameni. Ultima 
erupție mică a avut loc în 1950. 


Arhipelagul Santorin e format azi din trer insule. Thera, Therasia si Aspronisi 
Li E 
care inchid lacul vulcanic 


Liniştea pe Santorin este înşelătoare, căci în orice moment 
poate avea loc o nouă catastrofă naturală. Viaţa pe un teren 
insular atât de nesigur cere credinţă în Dumnezeu. Ea are însă şi 
avantajele ei. Pământul vulcanic, foarte roditor, face să crească 
soiuri vestite de viţă de vie. Vizitatorii din toată lumea mai pot 
vedea azi foarte puţin din explozia vulcanică distrugătoare de 
aici. Ei vor să viziteze satele refăcute pe marginea craterului 
după cutremurul devastator din 1956. 

Buna dispoziţie de pe insulă este înşelătoare. Trecutul ei este 
plin de groază. In 1967 arheologul Spyridon Marinatos a 
descoperit pe peninsula Akrotiri, sub un strat de cenuşă de un 
metru, un oraş dispărut din perioada bronzului. El este scos la 
lumină de circa 30 de ani. S-a constatat că Akrotiri este o 
aşezare cretană, iar sfârşitul ei înspăimântător a fost un noroc 
pentru arheologi: ei pot studia ceea ce s-a păstrat din cultura 
unui oraş antic. Ruinele îşi dezvăluie lent secretele. Bucătăriile şi 
atelierele povestesc până în zilele noastre cum trăiau locuitorii 
acum 3500 de ani. În ceştile şi cănile găsite mai erau chiar şi 
boabe de cereale şi sâmburi de măsline. 

Munca printre zidurile care se clatină este periculoasă. 
Descoperitorul aşezării Akrotiri a fost ucis de nişte pietre care s- 
au dărâmat şi a fost îngropat în oraşul „său”. Săpăturile au fost 
continuate de Doumas (în locul lui  Marinatos), care 
administrează o arhivă de comori în continuă creştere. 

Fiica lui  Marinatos, Nano, studiază picturile murale, 
descoperite în casele din Akrotiri: preoţi care aduc ofrande 
zeiţelor tămâie, peşti, flori şi haine scumpe; tineri şi fete caste 
sunt iniţiaţi pentru a deveni adulţi în ceremonii misterioase; 
preoțimea, care deţine puterea se prezintă la procesiunile pe 


apă sau pe uscat în îmbrăcămintea zeilor. 

Dar într-o zi strălucitoarea cultură a pierit în haos. Sub Akrotiri 
pământul se zguduia, pereţii şi treptele erau măcinate de furia 
naturii. Se pare că locuitorii s-au refugiat în siguranţă, iar după 
cutremur au început să curețe. Grămezi de piatră făcute cu grijă 
pe străzi atestă acest lucru. Apoi locuitorii au fugit de pe insulă. 
Vulcanul scotea nori periculoşi cu aburi, au urmat explozii 
puternice. Stratul de piatră poroasă şi cenuşă care a acoperit 
Akrotiri a avut până la 60 de metri grosime. 

În momentul de faţă doi cercetători germani studiază vulcanul 
Santorin cu spirit de detectiv: Hans Pichler şi Walter Friedrich. 
Când geologul Pichler a venit, în urmă cu 30 de ani, pentru 
prima oară la Santorin, aproape singurul lucru în mişcare îl 
reprezentau măgarii. Terenul, ca un crater, ascunde multe 
indicii pentru un ochi experimentat de geolog. Pichler a încercat 
să interpreteze urmele vechi de mii de ani - „bomba vulcanică”: 
bucăţi de stâncă, aruncate de vulcan din crater, înfipte adânc în 
terenul de piatră poroasă. Orientarea craterului poate fi dedusă 
din unghiul de intrare spre „canalul de scurgere”. 


Ruinele de la Akrotin s-au lăsat cu greu descifrate. Bucatăriile și atelierele pur costs 
până in zilele noastre cum trăiau locutoni în urmă cu I $00 de ani 


Walter Friedrich a descoperit în partea interioară a Calderei, 
plină de apă, resturile dărâmăturilor unor case vechi de peste 
4000 de ani. Teza lui Marinatos începe să piardă teren. Marele 
crater al exploziei trebuie să fi fost mult mai vechi decât se 
estimase până atunci. Explozia din epoca bronzului nu a putut 
să aibă o forţă de distrugere care să ajungă până în Creta. 

Geologii au căutat alte indicii. Pietre fără nicio importanţă la 
prima vedere, găsite în apropierea apei pe partea de jos a 
marginii craterului, îşi spuneau povestea lor la microscop. Aceşti 
stramatoliţi s-au format prin pietrificarea unor organisme 
inferioare, care se dezvoltă numai în apă de mare puţin adâncă. 
Exemplarele din Santorin au circa 20.000 de ani. Existenţa lor în 
interiorul craterului dovedeşte că lacul vulcanic se formase cu 


mult înaintea erupției din era minoică. Mai rămâne de răspuns la 
întrebarea „când a erupt vulcanul?” 

Ceramica pictată găsită la Akrotiri a fost comparată cu cea din 
Creta. Se poate deduce o anumită vârstă relativă, având în 
vedere că în era minoică stilul de prelucrare se schimba la 
fiecare 50 de ani. Arheologii au datat erupția vulcanică din 
Santorin la circa 1500 î.Hr. Şi au explicat diferenţele de 
distrugere ale majorităţii palatelor minoice la 1450 î.Hr. Prin 
caracterul provincial al coloniei Akrotiri. 

Dar chiar şi anul de comparaţie, 1450 î.Hr., este relativ. Nu 
există dovezi scrise, lizibile, deci toate epocile minoice au 
trebuit clasificate prin raportare la Egipt. Pe baza multor 
hieroglife descifrate, arheologii ştiu foarte exact anii de domnie 
ai faraonilor. Obiectele de origine egipteană ajută la datarea 
descoperirilor minoice din Creta. 

Geologii mai au şi altă metodă, mai exactă, de datare - 
analiza cu C 14, denumită astfel după izotopul radioactiv al 
carbonului C 14. Toate plantele şi animalele iau acest element - 
C 14 - venit din univers, prin metabolism, pe tot parcursul vieții. 
In momentul morţii, particulele radioactive încep să se distrugă. 
Durata distrugerii este exact cunoscută de oamenii de ştiinţă; 
un cercetător experimentat poate stabili aproape precis vârsta 
oaselor de animale sau a resturilor de plante cu ajutorul a 
numeroase substanţe organice. In cazul descoperirilor de la 
Santorin, o mare parte a resturilor de alimente şi a bucăţilor de 
lemn ars descoperite, scoase din depozitele din Akrotiri şi din 
roca vulcanică, nu au putut fi analizate astfel. Dar, în ajutorul 
geologilor a venit fizica nucleară. Într-o sală din subteranul 
Institutului de Fizică Atomică al Universităţii daneze Aarhus, 
izolată de lumea exterioară cu ziduri din beton, există o maşină 
gigant de o înaltă tehnologie - un accelerator de particule 
tandem. El creează un puternic câmp magnetic prin care sunt 
direcționate spre bucăţile de cărbune din lemn găsite la 
Santorin particule încărcate cu electricitate, bogate în energie. 
In cazul străpungerii, materia a fost atât de spulberată, încât 
computerul poate măsura exact particulele de carbon eliberate. 
Cercetarea a stabilit data erupției vulcanice mai devreme 1650 
î.Hr., deci cu 150 de ani mai înainte decât se credea până acum. 


Mochlos, situat în faţa coastei de nord a Cretei, a fost în perioada regatului minoic 
un oras comercial prosper 


În gheaţa veşnică a Groenlandei s-a găsit, de curând, o 
confirmare a rezultatelor daneze ale testului. 

Pe podişul insulei, temperaturile depăşesc rareori punctul de 
îngheţ. Zăpada se depune strat cu strat şi este presată în 
adâncul gheții. Şapte ţări europene au aici staţiuni de cercetare 
GRIP. Pentru a descifra misterele trecutului, calota de gheaţă a 
Groenlandei, groasă de 3200 de metri, este forată. Furtunile de 
zăpadă şi gerul năpraznic dau de furca cercetătorilor. Din cauza 
climei aspre, ei au fost nevoiţi să găsească o tehnică specială de 
foraj. Echipa a lucrat în încăperi săpate adânc în gheaţă timp de 
un an până ce a avut o bază sigură. Gheaţa forată are o 
adâncime totală de 3 kilometri şi dezvăluie prin cercetări 
sofisticate, istoria planetei noastre: modificările de climă, era 
glaciară - cercetătorii pot privi în istoria de 200.000 de ani a 
evoluţiei Pământului. Toate erupțiile vulcanice, chiar şi la o 
distanţă de mii de kilometri, au lăsat urme în gheaţa 
Groenlandei: zăpadă acidă detectată de aparatele de măsură. 
Conductibilitatea gheții este determinată de substanţele chimice 
existente în ea. Tipică pentru o erupție vulcanică este cantitatea 
mare de acid sulfuric din cenuşă, aruncată până în stratosferă, 
mult deasupra Pământului, care revine şi deasupra Groenlandei. 
Acidul sulfuric măreşte conductibilitatea electrică a gheții. 
Aparatele de măsură au indicat o puternică emisie pentru anul 
1644 î.Hr. 

Studii comparative confirmă: aceasta trebuie să fi fost erupția 


vulcanului Santorin. Se poate ca erupția să fi avut loc în a doua 
jumătate a anului 1645 î.Hr., căci a durat un anumit timp până 
când norul de cenuşă a ajuns în Groenlanda. 


În peninsula Peloponez a apărut un concurent periculos al populaţiei minoice = 
poporul aheian. Zidurile ciclopice ale cetăți Micene atestă pănă azi puterea lor 


Mulţi arheologi au rămas sceptici în privinţa rezultatului 
cercetărilor oamenilor de ştiinţă, deoarece noua dată diferea 
prea mult de cea iniţială. In Creta se fac acum noi descoperiri. In 
faţa coastei de nord a Cretei, la Mochlos lucrează de ani de zile 
o echipă americană de arheologi, condusă de Jeff Soles. In 
timpul regatului minoic, Mochlos era un oraş comercial prosper, 
instalaţiile lui portuare se află azi sub apă. In ultimul deceniu 
nivelul apei mării a crescut; ruinele caselor se află acum pe o 
mică insulă. Săpăturile necesită eforturi - vara temperaturile 
ating peste 40 de grade. Se scoate strat după strat şi se cerne 
cu grijă, pentru ca să nu se piardă nici cel mai mic lucru. Jeff 
Soles a făcut cea mai importantă descoperire în casa cu cel mai 
mare soclu pentru coloane. Sub podea a găsit un strat gros de 
cenuşă vulcanică din Santorin. Stratul avea zece centimetri şi 
era întins pe toată suprafaţa de sub pereţii casei. Deci, cenuşa 
trebuie să fi fost căzută înainte de a începe construirea casei. Pe 
baza ceramicii găsite în interior, se poate stabili cu precizie 
vârsta casei. Vulcanul a erupt în prima jumătate a epocii 


postminoice, deci înaintea înfloririi culturale. Datarea acesta 
corespunde cu toate investigaţiile ştiinţifice. 

Philip Betancourt a putut confirma noile rezultate şi în insula 
Psira, din apropiere. Pe un istm situat mai jos, a recunoscut 
ruina unei case, distruse probabil de un cutremur sau de o 
inundație, lucru observat după începerea cercetărilor. O 
legătură cu erupția din Santorin pare verosimilă. Valuri uriaşe nu 
se pare să fi fost. Oricum, locuitorii au tras învăţăminte: şi-au 
construit casele mai sus şi cu pietre mai mari. 

Deci şi aici viaţa a mers mai departe. Numai catastrofele 
naturile nu pot explica singure dispariţia regatului din Creta. 
Betancourt a continuat să caute explicaţii şi a găsit indicii ale 
folosirii forţei de către om. În bucătăria unei case erau oale de 
bronz şi mori de piatră pentru măcinat cereale - toate la locul 
lor. Chiar în faţa casei era o mare grămadă de cioburi provenită 
din vasele de provizii de la casele din jur. Toate erau aruncate 
pe stradă. Pentru arheolog acesta a fost un argument sigur că 
oraşul a fost distrus într-un război. Dar Betancourt nu a putut 
spune dacă a fost un război civil sau un atac al unor războinici 
străini, veniţi peste mare. 

Deci nu mânia zeilor a fost cea care a distrus paşnica insulă 
Creta? A fost ea, mai degrabă, victima actelor distrugătoare ale 
omului? Cine au fost invadatorii? 


Un popor de războinici 


În Peloponez, peninsula Greciei continentale, a apărut un 
concurent periculos pentru populaţia minoică: aheii. Au învăţat 
de la cretani religie, scriere şi artă, dar în tehnica armelor erau 
superiori. Zidurile puternice ale cetăților Micene şi Tirint 
dovedesc clar că aici locuia un trib de războinici. Heinrich 
Schliemann a găsit în mormintele regilor ahei pahare din aur şi 
podoabe cu inscripţii ale artiştilor cretani. Erau mărfuri sau 
pradă de război? 

Bijuteriile au fost puse în morminte încă de când regalul 
minoic era în plină înflorire. Cei din Micene au întreprins oare 
incursiuni de pradă pe coastele Cretei? Chiar şi îmbrăcămintea 
femeilor din frescele murale de la Tirint este minoică. Aceasta 
înseamnă că cretanii trebuie să fi fost acolo, deoarece frescele 
murale nu pot fi transportate, deci nici prădate. Ar fi fost posibil 


ca artiştii să fi fost răpiți? Bănuiala nu pare plauzibilă. Mai 
curând cretanii erau artişti plătiţi ca şi în Egipt, pe Eufrat şi la 
Micene. 

Abia după 1450 î.Hr. Se poate observa o influenţă a cetăţii 
Micene asupra Cretei. În această perioadă în jurul palatului din 
Cnossos au fost săpate fose mortuare, în care erau îngropaţi 
morţii cu armele lor. Şi la Archanes au fost introduse practicile 
micenienilor de înmormântare. Aici, dar şi în palatul din 
Cnossos, care nu era distrus în 1450 î.Hr., se pot vedea 
modificări de construcţie, ce amintesc de arhitectura miceniană. 
In această perioadă s-a schimbat scrierea de pe plăcile de 
argilă. „Linear B” folosea în continuare vechile semne minoice, 
dar acum se scria cu ele în greaca veche. Totuşi nici până azi nu 
au fost dezlegate toate semnificaţiile, deoarece textele de pe 
plăcile de argilă nu narează evenimente, ci sunt probabil 
consemnări de impozite şi liste de inventar. 

Pe coasta de sud a Cretei, respectiv pe litoralul Kommos, 
canadianul Joseph Shaw a găsit urme ale aheilor. Kommos era 
portul pentru Phaistos şi a fost multă vreme ascuns de dune de 
nisip. Shaw a trebuit să folosească chiar un excavator cu cupă 
pentru a da la o parte nisipul, care se prăbuşea mereu. Efortul a 
meritat: sub nisip s-au găsit dane pentru corăbiile micenienilor, 
unde acestea erau adăpostite pe timpul iernii de furtunile 
puternice. Portul Kommos, ca şi Cnossos, nu a fost distrus de 
micenieni, ci folosit ca fortificaţie. 

Micenienii au construit şi în învecinata Agia Triada. O scară 
mare în aer liber duce spre o stradă tipic comercială, unde 
fiecare negustor avea magazinul său; o noutate pe atunci 
pentru Creta, păstrată până azi în bazarele orientale. 

După Egipt, vestea despre schimbările politice din Creta a 
circulat repede. „Cancelarul” Rechmi-Re se pare că a primit 
ştirea despre noii stăpâni ai Cretei cu puţin timp înainte de a 
muri, deoarece în mormântul sau hainele cretane au fost rapid 
transformate în unele cu decoruri miceniene, cel puţin aşa cred 
arheologii. O dovadă că grecii din Micene au preluat moştenirea 
regatului minoic. Au trebuit, oare, să cucerească insula sau le-a 
revenit de la sine supremaţia asupra ei? 


Prăbuşirea regatului minoic 


Teoriile privitoare la distrugerea Cretei minoice s-au modificat 
de-a lungul timpului. In perioada lui Sir Arthur Evans şi a 
succesorilor săi, oamenii de ştiinţă descopereau scenarii de 
prăbuşire, ce ar fi dus la dispariţia culturii dintr-o dată. Astăzi 
cercetătorii caută evoluţii sociale cu ajutorul cărora să explice 
prăbuşirea unor state şi dominaţii. Sistemele politice apar prin 
satisfacerea necesităţilor cetăţenilor sau ale supuşilor. Dacă un 
sistem politic nu mai poate oferi soluţii la problemele existente, 
el dispare; un exemplu actual îl constituie Uniunea Sovietică. 

Arheoloaga greacă  Nanno  Marinatos  opinează că 
numeroasele cutremure de mare intensitate din perioada 
minoică au pus capăt dominaţiei preoţilor-regi; căci preoţii care 
nu puteau face nimic împotriva catastrofelor şi-au pierdut 
încrederea supuşilor lor. Astfel cutremurele nu au contribuit 
direct, ci indirect, prin consecinţele lor asupra populaţiei 
cretane, la prăbuşirea regatului minoic. 


În timp ce ta 1450 I.Hr. cenmele regionale ale putem şi localurățile au fost distruse. 


la Cnussos viața continua nestingherită. De ce? 


Chiar cei care sunt, pe drept cuvânt, sceptici în privinţa unei 
preluări a puterii de către Micene, recunosc că în 1450 î.Hr. Pe 
insulă s-a petrecut ceva neobişnuit. Palatele şi casele distruse 
nu au mai fost reconstruite. 

Poate cheia misterului se află în labirintul miturilor, când s-au 
întâlnit Tezeu cu Ariadna: ţara a fost distrusă de cutremur, în 


provincii a fost foamete, au urmat revolte. Casta preoţilor pierde 
puterea şi puternicul vecin din nord, Micene, este chemat în 
ajutor. Regele aheilor trimite un prinţ, care se căsătoreşte cu 
fiica suveranului cretan. Probabil după vechile legi, tronul este 
moştenit în continuare de partea femeiască, deci de fiica 
regelui. Astfel, un aheu ar fi putut deveni suveran cretan, fără a 
dizolva dinastia minoică. Revoltele sunt reprimate cu ajutorul 
trupelor miceniene; puterea se concentrează în Cnossos, unde 
viaţa la curte continuă fără schimbări profunde. 

Se pare că nu au existat mari confruntări militare, deoarece în 
timpul săpăturilor în palate nu au fost găsite multe schelete. lar 
pentru un atacator străin nu este prea util să distrugă palate 
atrăgătoare, care nu se pot apăra bine. Dacă distrugerile masive 
din centrele regionale de putere sau din alte localităţi au fost 
provocate de războaie, atunci trebuie să se pornească de la 
ideea că a fost mânia poporului. Şi probabil după aceea au fost 
distruse centrele de revoltă. 

Cnossos a fost complet distrus abia în 1375 î.Hr. Din acest 
moment dominaţia insulei de către ahei este dovedită clar. 
Controlul asupra Cretei s-a mutat într-o reţea de puncte 
strategice, care au fost adaptate şi din punct de vedere 
arhitectonic puterii de ocupaţie. 

Fireşte, în afară de catastrofele naturale şi luptele pentru 
putere, au mai existat şi alte cauze ale prăbuşirii regatului 
minoic. Pe lângă inferioritatea tehnicii militare, a existat la un 
moment dat şi o flotă minoică ce nu mai era competitivă. 
Fenicienii şi micenienii aveau corăbii uşor de manevrat şi rapide, 
dar cretanii şi-au menţinut stilul lor greoi de corăbii. Poate şi 
cultul religios a împiedicat perfecţionarea tehnică. 

Amintirea iscusinţei minoicilor s-a stins cu greu. Au fost 
mereu menţionaţi ca artişti şi descoperitori de vază, iar 
practicile lor medicale au fost folosite multă vreme după aceea. 
Pentru greci, Creta a fost patria celor mai importanţi zei ai ei. 
Doar vechiul zeu-taur a fost condamnat la dispariţie în noua 
religie. Nu mai era un zeu, ci un monstru ce devora oameni. 
Astfel este prezentat în mitologia învingătorilor. 

Hanibal - spaima Romei 


de Heiner Stadler 


Despre legende şi mituri 


„Studiile multor cercetători ai antichităţii au creat o mare 
confuzie. Şi poate curând nu vom mai şti nimic, dacă ei vor 
continua astfel”. Aceste cuvinte îi aparţin scriitorului american 
Mark Twain şi au fost scrise la finele secolului trecut. Creatorul 
lui Huckleberry Finn şi al lui Tom Sawyer şi-a petrecut copilăria 
într-o mică localitate pe Mississippi, purtând vestitul nume 
„Hanibal”. 

O sută de ani mai târziu, din această ţară provine un film 
superrăsplătit cu premii Oscar, ce narează povestea unui 
psihopat, mâncător de oameni: este vorba de „Tăcerea mieilor”, 
iar eroul principal se numeşte Hanibal Lecter - „Hanibal 
canibalul”. 


La şcoală ni se spun poveşti zguduitoare despre cel care, 
bazându-se numai pe sine, a făcut puternica Romă să tremure; 
despre cel care a asistat netulburat la dispariţia a mii de soldaţi, 
căzuţi în crăpăturile ghețarului şi la prăbuşirea elefanților în 
prăpăstiile Alpilor. Dacă numai cu un an în urmă, un hangiu din 
Engadin ar fi acceptat să parieze că Hanibal va trece cu trupele 
lui chiar pe la uşa localului pentru a cuceri Roma, ar fi pierdut 
pariul. 

S-ar putea, oare, ca pentru noi legenda să aibă o importanţă 
mai mare - în ciuda inconsecvenţelor - decât rezultatele 
cercetării istorice? Poate că Mark Twain a avut dreptate! Să 
rămânem mai degrabă în sfera legendelor aventuroase, decât 
să ne batem capul cu cercetări, comparații, cifre şi date... Dificil 
este când nu le putem deosebi una de cealaltă: uneori legenda 
şi scrierea istorică par să se confunde. Un exemplu caracteristic 
în acest sens îl constituie povestea „celui mai mare şef de oști” 
al tuturor timpurilor. 

Există numeroase imagini ale lui Hanibal: copil depunând 
jurământul în templul din Cartagina, tânăr privind hotărât în 
zare, bărbat fioros sau genial stăpân de oşti. Un tablou al lui 
Tiepolo înfăţişează un Hanibal îngrozit de imaginea fratelui său 
decapitat, iar o ilustrație franceză descrie în două faze 
momentul sinuciderii lui. În urmă cu 300 de ani, la Capua, a fost 
descoperit un bust, care l-ar înfăţişa pe Hanibal. Un conte 
italian, a cărui proprietate se află lângă lacul Trasimeno, locul 
bătăliei, ne arată „Hanibalul” său. La o studiere mai atentă se 
observă că figura acoperită de muşchi este replica bronzului din 
Capua. Originalul a dispărut din Muzeul Naţional din Neapole în 
timpul celui de al doilea război mondial. O copie a copiei se 
găseşte azi la agenţia turistică din Tuoro, pe marginea lacului 
Trasimeno, şi face reclamă pentru vizitarea locului bătăliei. 


O miniatură medievală îl înfăţişează pe Hanibal (copil) jurând în templul din Cartagina 
„Să nu fie nictodată prietenul Romei” 


Toate imaginile au ceva comun: sunt produsul fanteziei 
generaţiilor ulterioare. Până astăzi nu s-a găsit o imagine 
autentică a lui Hanibal. Poate cea mai apropiată este o monedă 
punică: pe revers are un elefant african, iar pe avers profilul 
unui bărbat tânăr, cu părul cârlionţat, purtând pe frunte o 
cunună de frunze de laur, semnul victoriei. Ar putea fi imaginea 


lui Hanibal sau a zeului Melqart. Acest zeu, preamărit în 
mitologia iberică, celtică şi greacă, apropiat de Heracles, este 
socotit ocrotitorul lui Hanibal. 

Hanibal, ca model pentru reprezentarea unui zeu? El însuşi s- 
a comparat cu Heracles, iar transcrierea numelui nu înseamnă 
nimic altceva decât „favoritul zeilor”. 


Cel mai bogat oraş al lumii 


Într-o zi de marţi, pe 7 aprilie 1914, în faţa navei franceze de 
pasageri „Carthage” apare din ceaţă coasta Africii de Nord. La 
bord se află tinerii pictori Paul Klee, August Macke şi Louis 
Moillet (menţionaţi pe listele de pasageri sub numele Clery, 
Market şi Noillet). Klee nota în jurnal: „După-amiază am zărit 
coasta africană. Mai târziu am recunoscut primul oraş arab, Sidi 
Bou-Said, o spinare de munte pe care cresc ritmic forme albe de 
case. Personificarea poveştii, dar nu palpabilă, ci îndepărtată, 
destul de îndepărtată, şi, totuşi, foarte clară. Soarele cu o putere 
obscură. Claritatea culorilor la ţară este atrăgătoare”. 

Aceeaşi imagine - cu excepţia caselor albe - trebuie să fi 
apărut şi atunci când fiica regelui fenician, Elissa, numită şi 
Didona, a fugit din Tir în Africa de Nord. Legenda povesteşte că 
fratele ei, Pygmalion, însetat de putere, a fost izgonit în 814 î.Hr. 
Din Fenicia - Libanul de azi - pentru a dobândi rang regesc. 
Impreună cu suita, ea ajunge în Golful Tunis, iar principele 
libian, Jarbas, îi permite să colonizeze o porţiune de teren, atât 
de mare cât poate fi cuprinsă cu o piele de bou. Elissa taie 
pielea în fâşii foarte subţiri care, legate împreună, înconjoară 
vârful rotund al unui deal: Byrsa, viitorul centru al Cartaginei. 
Numele de Cartagina provine din fenicianul Qart Hadasht, ceea 
ce înseamnă oraş nou. 

La circa 600 de ani după fondarea „noului oraş” (el depăşise 
de mult puterea şi bogăţia oraşului natal Tir), se naşte cel mai 
vestit fiu al Cartaginei: Hanibal. Data venirii sale pe lume este 


Resturile de ziduri din Cartagina mai poartă 
urmele roşietice ale incendieri de către romani. 


Piatra pentru zidurile cetății a fost săpată de câtre sclavi din stâncile de la Cap Bon. 
Multe din pietrele respective nu mai pot fi găsite astăzi în Cartagina. 


socotită a fi anul 246 î.Hr. În acelaşi an, tatăl său, Hamilkar 
Barkas, este ales comandant suprem al armatei cartagineze în 
disputata Sicilie. Numele onorific „Barkas” înseamnă „fulger”, 
iar Barkizii sunt una din cele mai influente familii din Cartagina. 
Ei se trag direct din legendara fiică de rege, Elissa. 


În noiembrie 1992 am aterizat pe aeroportul internaţional din 
Tunis. Şoseaua cu patru benzi ce duce spre Cartagina este 
mărginită de clădiri cu birouri, staţii de benzină, instalaţii 
portuare şi şine de cale ferată ce leagă Tunisul de împrejurimi. 
Trecem de staţiile „Salammb6” şi „Hanibal” şi ajungem curând 
la hotelul „La reine Didon” (sau regina Elissa). Este situat chiar 
lângă Byrsa. In faţa uşii se află un cedru, care pare că ar vrea să 
amintească de originea feniciană. De aici se vede întregul Golf 
Tunis până la Cap Bon de vizavi. Are ceva din „personificarea 
poveştii”, dar nicio urmă din Cartagina, din Cartagina lui 
Hanibal. Vile scumpe înconjurate de parcuri, ziduri şi porţi 
năpădite de ierburi, iar în spatele lor câini care latră. Numai 
foarte puţini tunisieni îşi pot permite să locuiască în imediata 
vecinătate a palatului prezidenţial şi a vilelor miniştrilor. 

Ne-am înţeles cu arheologul Friedrich Rakob, care conduce 
săpăturile de la poalele Byrsei. „Fiecare vizitator al Cartaginei 
este dezamăgit, căci se aşteaptă să vadă cel de al doilea oraş ca 
mărime al antichităţii; ceva similar cu Pompei, şi nu găseşte 
nicio ruină”. Rakob explică aceasta ca fiind o consecinţă a lipsei 
de materiale de construcţie în imediata apropiere. Pietrele de 
temelie au fost cioplite de sclavi la Cap Bon, la 50 de kilometri 
depărtare, şi aduse cu greu pe corăbii, peste mare. „Aceasta a 
făcut ca fiecare epocă să folosească materialul şi molozul rămas 
de la cea dinainte”. Şi romanii au construit Cartagina lor cu o 
parte din molozul rămas din oraşul pe care îl distruseseră cu 
100 de ani în urmă. Foarte dezavantajos pentru arheologia 
modernă. Tot ce găsesc azi arheologii din perioada de înflorire a 
Cartaginei sunt temelii, resturi de ziduri, mozaicuri şi uşi - multe 
cu urme roşietice din timpul distrugerii romane. S-a reuşit, 
totuşi, ca din săpături să se reconstruiască parţial planul anticei 
Cartagine: fundaţiile zidurilor portului, temple şi case ale 
stăpânilor. Se cunoaşte şi locul grajdurilor elefanților de luptă. 
Alte descoperiri s-au datorat mai degrabă norocului: 
descoperirea uneia din cele mai frumoase pietre de mormânt 
din perioada premergătoare lui Hanibal este datorată unui 
ţăran, care voia să folosească piatra pentru un grajd. În timpul 
săpăturilor la o piscină particulară, au apărut resturile unui zid 
din cărămidă nearsă, provenind din secolul al VIll-lea î.Hr. O 
dată cu descoperirea unui „cordon industrial” arhaic cu urme ale 
prelucrării metalului şi resturi ale unor cuptoare de lut au fost 


datate primele urme ale Cartaginei în sec. IX-VIII î.Hr., în 
perioada Elissei. In acest punct, legenda şi istoria se suprapun 
aproape în întregime. 


Chiar și imensul templu al lui Apollo sugereaza prea puțin din 
fosta strălucire a Cartaginei 


Friedrich Rakob ne arată cele mai recente săpături la 
jumătatea drumului dintre anticul port de război şi Byrsa. Trepte 
de lemn duc la circa şapte metri adâncime. La capătul unui 
coridor îngust se află un imens cadru compact din gresie: 
temelia templului lui Apollo. Nu s-a mai găsit niciun templu de 
această mărime din perioada arhitecturii punico-feniciene. Chiar 
şi templul lui Solomon din lerusalim este mai mic. La întrebarea 
dacă acesta este templul în care la vârsta de nouă ani, Hanibal 
a depus vestitul jurământ că „nu va fi niciodată prietenul 
Romei”, Rakob răspunde precaut: „poate”. 


O putere tânără intră în război 


La 250 kilometri nord-est de Cartagina, se află Sicilia, cea mai 
bogată insulă a lumii antice. Secole de-a rândul grecii şi 
cartaginezii s-au certat pentru pământuri roditoare, păduri 
bogate, porturi şi puncte strategice naturale: grecii au ocupat 
estul insulei, cartaginezii, vestul. In joc intră o a treia putere: 
Roma. Lupta pentru Sicilia devine mobilul primului război punic 


între Cartagina şi Roma. În anul 246 î.Hr., anul naşterii lui 
Hanibal, războiul se afla în al 18-lea an şi nu se întrevedea 
niciun învingător. Romanii sunt superiori pe pământ, cartaginezii 
pe mare. Norocul războiului trece de la o parte la cealaltă, până 
ce Roma izbuteşte că captureze o corabie cartagineză 
naufragiată. După acest model romanii vor alinia o flotă în dană. 
Noile corăbii sunt mai puţin elegante decât ale duşmanului, dar 
dispun de o inovaţie decisivă: punți de abordaj, grinzi lungi de 
lemn, cu un ghimpe de fier, care sparge punţile penterelor 
cartagineze. Legionarii romani au dus pe apă un „război de 
uscat”. Într-una din ultimele şi decisivele bătălii din faţa coastei 
de vest a Siciliei, în 241 î.Hr. Romanii distrug întreaga flotă a 
cartaginezilor. 

Deşi Hamilkar, tatăl lui Hanibal, mai controlează încă părţi 
mari ale insulei, ambele oraşe încheie în acelaşi an un tratat de 
pace: „În aceste condiţii domneşte prietenia dintre Cartagina şi 
Roma, cu condiţia ca şi poporul roman să accepte. Cartaginezii 
vor elibera întreaga Sicilie. Cartaginezii mai trebuie să dea 
înapoi unii prizonieri de război romanilor, fără răscumpărări. 
Timp de 20 de ani cartaginezii mai trebuie să plătească 
romanilor 2200 de talanţi eubeici (un talant are circa 27 
kilograme argint). Partea romană avea să înăsprească ulterior 
condiţiile: a cerut în plus 1000 de talanţi şi părăsirea tuturor 
insulelor dintre Italia şi Sicilia. Cartagina acceptă scrâşnind din 
dinţi. 

Din cauza costurilor ridicate ale reparațiilor de război şi a 
cheltuielilor enorme pentru un război de douăzeci şi trei de ani, 
Hamilkar îşi trimite mercenarii în grupe mici la Cartagina. 
Consiliul seniorilor va compensa soldele treptat pentru nu a 
greva inutil vistieria statului. Cartagina este un oraş al 
negustorilor. Ei încearcă să se tocmească cu soldaţii şi să amâne 
plăţile, până când toţi mercenarii ajung în Cartagina. Se ajunge 
la revoltă. Li se alătură sclavii cartaginezi şi triburile africane 
învecinate. 

În romanul său Salammbô, Gustave Flaubert descrie acest 
război de trei ani al mercenarilor: rolul nefast al adversarului lui 
Hamilkar, Hanno, revenirea lui Hamilkar din Sicilia, războiul său 
împotriva propriilor soldaţi, viaţa cotidiană din Cartagina. El 
povesteşte despre Salammb6, fiica lui Hamilkar şi sora lui 
Hanibal, despre iubirea ei pentru un mercenar, despre ospeţe şi 


ritualuri crude, despre mânia lui Hamilkar, despre victoria 
Cartaginei şi, în fine, despre moartea lui Salammbâ. 

Concomitent, Flaubert notează în amintirile personale 
deziluzia lui că pe locul vechii Cartagine nu mai găseşte nimic 
despre cartaginezi. S-a bazat pe scrierile antice şi pe propria 
fantezie. 

Hanibal este în vârstă de şase ani. Creşte în palatul părinţilor 
săi şi cunoaşte faptele tatălui său nu din auzite, ci le trăieşte la 
porţile Cartaginei. Concret: Hamilkar izbuteşte să câştige 
cumplita bătălie şi să învingă trupele: cu care luptase cu ani în 
urmă împotriva Romei. 

În acelaşi timp se răscoală şi mercenarii din Sardinia. 
Cartagina înarmează o flotă pentru înăbuşirea răscoalei. Roma 
declară înarmarea „casus belli”, anexează Sardinia şi măreşte 
datoria de război cu încă 1200 de talanţi. Umilirea Cartaginei nu 
ia sfârşit şi alimentează în continuare ura tatălui lui Hanibal 
împotriva Romei. 

Anul 237 î.Hr.: Hanibal are nouă ani. Nouă ani de război. 
Lumea este scindată. Cartagina este înfrântă, provinciile 
Sardinia şi Sicilia sunt pierdute, corăbiile de război distruse. 
Roma controlează vechile căi comerciale din Marea Mediterană, 
iar Cartagina, oraşul negustorilor, are nevoie stringentă de noi 
pieţe. Istoricul grec Polybios scria că Hamilkar împreună cu fiul 
lui, Hanibal, care avea pe atunci nouă ani, a poposit la coloanele 
lui Heracle (Gibraltar) şi vrea să facă din Iberia o provincie 
supusă Cartaginei. 

Înainte de a pleca în îndepărtata Spanie, Hamilkar a închinat 
jertfe zeilor. În templu a fost însoţit de Hanibal. La întrebarea 
dacă doreşte să-l însoţească, Hanibal nu răspunde printr-un 
simplu da, ci îl roagă insistent să îl ia cu el. Atunci Hamilkar îl 
aduce pe fiul său în faţa altarului şi îl pune să jure că „nu va fi 
niciodată prietenul Romei”. 

Hanibal a moştenit, oare, de la tatăl său aversiunea împotriva 
Romei? Este numai ură ceea ce îl conduce în campania lui 
împotriva Romei? Sau este continuarea firească a politicii 
strămoşilor săi? Istoricii nu sunt unanimi în această privinţă. Unii 
văd în el eroul strălucitor, care a luptat neînvins 15 ani în Italia; 
alţii îl consideră un comandant lipsit de scrupule, pentru care 
moartea a zeci de mii de oameni nu înseamnă nimic; în sfârşit, 
alţii îl prezintă ca pe un învăţat, ce vorbeşte oştenilor săi în cinci 


limbi şi care este privit ca un geniu chiar şi la Roma. Poate toate 
sunt adevărate în privinţa lui Hanibal - un erou tragic, ce a 
străbătut toată lumea cunoscută atunci, a luptat toată viaţa, şi 
din urmăritor a devenit urmărit, ca în final să se sinucidă. 

Tot ce ştim despre Hanibal provine de la Polybios (200-119 
î.Hr.) care, în /storia universală, a descris ascensiunea Romei ca 
putere mondială. A trăit 17 ani la Roma ca ostatec grec, a fost 
prieten cu Scipio Aemilianus, cel ce va distruge Cartagina, şi 
spune despre el că a urmat drumul lui Hanibal în Alpi. Titus 
Livius (59 î.Hr.-17 d.Hr.) scrie zece cărţi despre al doilea război 
punic, pe care îl numeşte „hanibalic”. 

Dacă se compară textele celor doi despre Hanibal - se 
observă în unele locuri deosebiri mari. Nu numai la descrierea 
drumului peste Alpi, ci şi în ce priveşte efectivul armatelor, locul 
bătăliilor şi calităţile beligeranţilor. Este oare indicată această 
comparaţie? Tindem să ordonăm istoria în capitole clare, să 
vorbim de „antichitate”, deşi distanţa în timp între construirea 
piramidelor în Egipt şi războiul lui Hanibal este la fel de mare ca 
cea dintre epoca lui Hanibal şi prezent. Distanţa între Polybios şi 
Livius este comparabilă cu cea dintre expedițiile lui Livingstone 
în Africa şi zilele noastre. Nici Christian Meier, istoric la 
Universitatea din Munchen, nu are un răspuns pregătit la 
întrebarea despre ce imagine avem noi asupra antichităţii. „Nu 
ştim - afirmă el - nici măcar cum au decurs luptele cavaleriei în 
primul război mondial, darămite un marş al elefanților prin Alpi! 
Nu ştiu cum ar putea fi imaginat!” 


Ascensiunea lui Hanibal ca șef al armatei 


Contemporanii îi descriu pe cei trei fraţi - Hanibal, Hasdrubal 
şi Mago - ca pe nişte viteji, pe care nimeni nu îi întrecea în curaj. 
În primăvara lui 237 î.Hr. L-au însoţit pe tatăl lor, Hamilkar 
Barkas, în campania iberică. Primul obiectiv a fost vechiul punct 
fenician strategic comercial Gades (Câdiz, astăzi), de cealaltă 
parte a Coloanelor lui Heracles. Aici învaţă greaca de la 
profesorul lor particular Sosylos din Sparta. Limba celtică şi 
iberică o învaţă de la soldaţi, iar cea maternă era punica. Află de 
faptele eroice ale lui Alexandru cel Mare, de regele Pyrrhus şi de 
mitui lui Heracles, care şi-a condus turma din Iberia peste Alpi 
până în ltalia; acesta a fost denumit ulterior „drumul lui 


Heracles” şi este folosit de negustori. Dar tânărul Hanibal este 
cel mai interesat de tot ce este legat de război Curând va fi 
socotit unul din cei mai buni călăreţi, mânuitori ai spadei şi ai 
arcului. 

Istoricul Livius este plin de admiraţie faţă de talentele 
tânărului: „Când înfrunta primejdiile, Hanibal era cel mai 
cutezător dintre toţi, iar în toiul pericolelor dovedea cea mai 
mare chibzuinţă. Nu-i istovea niciun fel de trudă trupul şi, de 
asemenea, nimic nu putea să-i încovoaie nici sufletul. Era 
deopotrivă de răbdător la frig şi la arşiţă, cumpătat la mâncare 
şi băutura... Era de departe cel mai bun şi dintre călăreţi şi 
dintre pedestraşi. La luptă pornea cel dintâi şi ieşea din 
încăierare cel din urmă.” Dar Livius este roman şi continuă: 
„Aceste însuşiri atât de deosebite ale lui Hanibal erau 
precumpănite de cusururi la fel de mari: era neomenos de crud, 
în fiinţa lui sălăşluind o perfidie mai mult decât punică; pentru el 
nu exista niciun adevăr, nimic sfânt. El n-avea teamă nici de zei, 
nu respecta niciun jurământ, nicio oprelişte din partea 
credinţei.” 

Hanibal împlinise optsprezece ani, când tatăl său a căzut în 
campania împotriva unui prinţ iberic. Armata îl alege ca 
succesor pe cumnatul lui, Hasdrubal (altul decât fratele lui cu 
acelaşi nume). Cartagina confirmă alegerea, deşi lupta pentru 
putere între Hanno şi Barkizi nu a încetat. Dar noua provincie 
cucerită, Iberia, este bogată. Argint, aur, cupru, fier, dar şi 
grâne, vin şi ulei - sunt trimise cu corăbiile în Cartagina. lar 
patria este mulţumită atât timp 


cât marfa vine, cât comerţul înfloreşte. La doi ani după 
preluarea puterii, Hasdrubal fondează un nou centru 
administrativ şi comercial în Spania - Carthago Nova, „oraşul 
nou”, Cartagena de azi. Alegerea este bine făcută. In imediata 
apropiere se află mine de argint, iar din bazinul portuar, natural 
şi bine păzit, pleacă spre Cartagina vasele comerciale. 

Roma urmăreşte cu interes crescând evoluţia evenimentelor 
din Spania. Noul oraş poate deveni un pericol pentru Sardinia, 
Corsica şi Sicilia. In 227 î.Hr. O misiune romană merge la 
Hasdrubal pentru a consemna, printr-un tratat, interesele 
reciproce. Se stabileşte ca delimitare Ebro - la nord de râu decid 
cartaginezii, iar la sud, romanii. Nicio parte nu va trece râul cu 
gânduri războinice. Nu se stabileşte însă soarta micului oraş 
Saguntum de la sud de Ebro, pe care Roma îl consideră în sfera 
ei de interese. 

In vara lui 221 î.Hr. Hasdrubal este ucis de un sclavul său. 
Succesor devine Hanibal, în vârstă de 25 de ani. 

Polybios avea să noteze că tot ce a urmat pentru romani şi 


cartaginezi a însemnat un singur om şi o singură voinţă - cea a 
lui Hanibal. Aceasta „unică vrere” comandă o armată diversă; 
formată din militari veniţi din toate provinciile cartagineze: 
călăreţi numidieni, pedeștri libieni, aruncători cu praştia din 
Baleare, iberici, celți iberici, gali. Numai ofiţerii erau din 
Cartagina. Sub directa conducere a lui Hanibal se aflau fraţii lui, 
Hasdrubal şi Mago, şi generalul african Maharbal. Hanibal începe 
prin a da o nouă organizarea armatei sale. Până atunci se 
impusese în tot spaţiul mediteranean falanga grecească. 
Structura armatei, rigidă în toate părţile ei, necesita exerciţii 
multe şi o disciplină severă. Ea va fi înlocuiră cu unităţi mai mici, 
mai flexibile, iar întreaga infanterie a fost dotată cu săbii pentru 
lupta de la om la om. Aceasta corespunde mai mult tradiţiilor 
iberice şi libiene, pentru care războiul este suma unor lupte 
singulare. Noua formă de organizare are avantajul că poate 
opera independent de forma de relief. În Italia, în următorii ani 
de război, ea se va dovedi ca o mişcare decisivă de şah. Hanibal 
a reuşit aproape mereu să impună romanilor locul bătăliei, să 
organizeze ambuscade şi să atace prin surprindere duşmanul. 

Incă nu începuse cel de al doilea război punic împotriva 
Romei. Hanibal a auzit de la negustori şi clientelă despre luptele 
duse de romani în nordul Italiei împotriva celților. Oricum s-ar 
termina acest război, Roma va fi slăbită, iar celții pot deveni 
aliaţii lui Hanibal. El află şi despre un punct slab al legiunilor 
romane: călăreţii. Deci Hanibal îşi întăreşte cavaleria, care se 
împarte în două: brigada grea, în care slujesc celții iberici şi, mai 
târziu, galii; ei au cai grei, mari, harnaşament şi şei, scuturi 
rotunde, sabie şi lănci. Uneori călăreau câte doi pe un cal, 
descălecau în timpul luptei şi se băteau pe jos. Numidienii din 
Africa de nord formau brigada uşoară: erau călăreţi străluciți, 
foloseau cai mici, rezistenți, din ţara lor, fără harnaşament şi şa, 
iar viaţa lor de soldaţi nu se prea deosebea de cea de popor 
nomad. Misiunea lor era de a provoca nelinişte şi dezorientare în 
rândul duşmanului. Nu rareori intervenţia lor decidea soarta 
bătăliei şi tot ei vor înclina decisiv balanţa şi în timpul ultimei 
lupte, când s-au ridicat împotriva lui Hanibal. 

Dar elefanții de război, denumiți „tancurile antichităţii”? 
Alexandru cel Mare întâlneşte pentru prima oară aceste animale 
necunoscute, înfricoşătoare, în India, când au creat panică în 
rândul soldaţilor lui. Fiare uriaşe, înarmate la propriu până în 


dinţi, calcă totul în picioare, dacă le stă în cale. Urmaşii lui au 
adus elefanții capturați în Europa. Pyrrhus îi foloseşte pentru 
prima oară împotriva trupelor romane, iar în primul război punic 
ei sunt folosiţi de cartaginezi. Cu siguranţă că Hamilcar a dus 
elefanţi în Spania, venind din nordul Africii. Mai târziu, în timpul 
campaniei lui Hanibal din Italia, se vorbeşte mereu de 
preocuparea de a aduce elefanţi de război. Cartagina trebuia să 
aibă provizii interminabile de animale din India sau Africa. In 
timpul săpăturilor la zidul din partea vestică a oraşului, s-au 
găsit grajduri pentru 300 de elefanţi. Utilizarea lor militară nu 
este prea clară. Alexandru cel Mare îi învinge, Pyrrhus este bătut 
deşi are elefanţi de război, iar despre Hanibal ştim că, după 
prima bătălie împotriva Romei, a mai rămas cu un singur 
elefant. Şi, totuşi, cartaginezul înaintează 15 ani neînvins prin 
Italia. Abia în ultima luptă împotriva lui Scipio, pe pământ 
african, mai apar elefanții contra legionarilor romani. 80 de 
animale - cel mai mare contingent văzut până atunci. Dar 
Hanibal este învins. 


Elefanții inarmati erau considerați „tancurile antichităţii” 
Utilizarea lor militară cra incertă. Fartune etruscă din sec. al Nl-lea î.Hr. 


Declaraţia de război 


„...să nu fie niciodată prietenul Romei”. Jurământul lui Hanibal 


fusese făcut cu 18 ani în urmă în templul din Cartagina. El nu l-a 
uitat. Saguntum, portul de la Sud de Ebro, este sub jurisdicție 
romană. Atacarea lui este un „casus belli”, un motiv de război. 
În 219 î.Hr. Hanibal, cu armata lui de 150.000 de oameni, 
conform lui Livius, începe să cucerească oraşul. După opt luni, 
zidurile sunt luate cu asalt, bărbaţii, femeile şi copiii sunt 
împărţiţi ca pradă de război. 

Spre surprinderea lui Hanibal, Roma nu a intervenit. Face o 
călătorie la Gades să mulţumească zeului Melqart pentru 
victorie. În buzunar are o mică statuie a lui Melqart, ce 
aparținuse lui Alexandru cel Mare. După ofrandă, povesteşte 
soldaţilor săi un vis: zeii l-au invitat şi i-au ordonat să pornească 
război împotriva Italiei. Unul din ei, Heracles, s-a oferit să-l 
însoţească pe drum. Alexandru sau Heracles ca exemplu pentru 
un tânăr şi necunoscut cap de oşti? Poate că romanii l-au 
considerat obsedat de măreție, dar după numai o jumătate de 
an vor recunoaşte gravitatea situaţiei: Hanibal trece Ebro cu 
80.000 de oameni, cu 12.000 de călăreţi şi cu 37 de elefanţi de 
război. Roma declară război, Cartagina primeşte declaraţia. A 
început cel de al doilea război punic, cel „hanibalic”. 

Imaginea lui David/Hanibal care se ridică împotriva lui 
Goliat/Roma nu prea este justă. In ciuda faptului că a pierdut 
primul război, Cartagina continuă să fie cel mai mare şi, mai 
ales, cel mai bogat oraş în comparaţie cu Roma. Datoriile de 
război au fost de mult plătite, iar din punct de vedere economic 
noua provincie Iberia este mai mult decât o compensație pentru 
insulele pierdute Sicilia şi Sardinia. Ceramică din Grecia, argint 
şi zinc din Spania, aur din Africa, parfum din Orient, se importă 
chiar şi vile. Fildeş, piei de leu şi leopard, purpură regală - tot ce 
se poate plăti cu bani ajunge în pieţele Cartaginei. Căzi de baie, 
duşumele din mozaic, curţi interioare umbroase reprezintă 
dotarea standard în casele bogătaşilor. Se piaptănă cu piepteni 
cizelaţi din fildeş, se dau cu alifii şi uleiuri frumos mirositoare. 
Femeile poartă bijuterii mari din aur, pantofi cu şireturi şi 
îmbrăcăminte din stofe de lână. 

Flaubert relatează despre bogăţia risipitoare din Cartagina în 
timpul unui banchet pentru mercenarii primului război punic: 


Ospățul a început cu o risipă de păsări fripte, înotând în sos 
de verdeturi, pe talere roşii de lut, încondeiate cu desene negre, 


apoi felurite scoici, aduse de pe țărmurile punice, grâu fiert, 
păsat de orz, terci de bob şi melci aromati cu chimen, pe tăvi de 
chihlimbar auriu. În sfârşit, mesele se acoperiră cu cărnuri de 
toate soiurile: antilope, cărora li se lăsase podoaba coarnelor, 
păuni dichisiți cu evantaiul lor de pene, miei stropiți în frigare cu 
vin dulce, pulpe de cămilă şi de bivol sălbatic, arici în saramură 
de peşte, greieri şi hârciogi prăjiți în unsoare. În străchini mari 
de lemn de Tamrapani, pluteau hălci de slănină dreas cu 
sofran. Toate înotau în prisos de sosuri, de trufe şi de 
assafoetida. 

Mormane de fructe se revărsau peste plăcintele cu miere şi 
nu fusese dată uitării nici acea mâncare, scârnavă pentru gustul 
altor neamuri, dar prețuită de cartaginezi: câini dolofani şi 
trandafirii, îngrăşați cu borhot de măsline. 


În această vreme, Roma nu mai este satul cu locuinţe 
primitive, lacustre, în mlaştinile Tibrului, deşi este încă foarte 
departe de concepţia noastră despre un oraş antic. Cu 20 de ani 
înaintea începerii celui de al doilea război punic se pietruieşte 
prima stradă; casele, cu puţine excepţii, sunt din chirpici şi 
lemn, Colosseumul şi Pantheonul vor fi construite după secole. 
Abia Augustus, urmaşul lui Cezar, a transformat Roma dintr-un 
oraş de chirpici într-unul de marmură. Lipsa ei de strălucire a 
fost timp îndelungat în opoziţie cu importanţa politico-militară. 
După supunerea celților din nordul Italiei, Roma domnea peste 
toată partea continentală şi peste insule. Senatul a cerut de la 
toţi aliaţii liste cu bărbaţii încorporabili. Pe hârtie a apărut o 
puternică armată de 700.000 de oameni, din care Roma punea 
la dispoziţie numai o treime. Cifrele trebuie privite cu precauţie. 
Când este vorba de a demonstra propria forţă, exagerezi 
întotdeauna. Dacă însă se doreşte sublinierea importanţei unei 
victorii în luptă, atunci se măreşte forţa adversarului. 

De la început, țelul politic al lui Hanibal a fost să sfarme 
sistemul de alianţe şi federalizare al diverselor state şi regiuni 
cu Roma. Dacă celții, etruscii sau cei din Apulia ar fi de partea 
lui, atunci puterea centrală a Romei nu ar sta foarte bine, iar 
cifrele, pe care Hanibal le cunoştea, ar fi fost de partea lui. 


Hanibal se apropie cu oastea de delta Ronului, care se întinde pe multi kilometri, 
Caută în susul răului o traversare pentru trupele sale 


Mesagerii circulă pentru a sonda atmosfera în cadrul aliaţilor 
Romei. Negustorii cartaginezi aduc cele mai proaspete veşti din 
partea vestică a Mediteranei. Hanibal trimite solii la popoarele 
pe ale căror teritorii ar trebui să treacă cu armatele sale. Ei au 
indicaţii clare: să explice tuturor că nu se pune problema de a-i 
transforma în supuşi, ci că Hanibal soseşte paşnic şi duce război 
numai împotriva Romei. În prealabil au fost încheiate tratate, au 
fost achitate taxe de barieră, s-au stabilit căile de aprovizionare 
şi chiar locuri precise unde vor staţiona oştile cartagineze de 
rezervă. Hanibal nu este un aventurier: el trimite trupe iberice 
pentru apărarea Cartaginei în Africa, trupe africane în Iberia. 
Fratele lui, Hasdrubal, a preluat răspunderea pentru Spania, iar 
Mago a devenit un fel de ofiţer de legătură între tabere. Cei doi 
greci, Sosylos şi Silenis, îl însoțesc pe Hanibal ca raportori de 
război. Şeful oştii a plănuit o campanie imensă - dar în acel 
moment el nu putea şti că războiul va dura 16 ani şi că nu va 
mai revedea Iberia, care îi devenise a doua patrie. 

Silius Italicus, poet roman din timpul lui Nero, descrie o scenă 
tulburătoare de despărţire: Hanibal îşi trimite tânăra soţie, 
Himike, şi pe fiul său la Cartagina, pentru a fi în siguranţă. 
Înainte de toate îi cere fiului să îi promită că îl va răzbuna, dacă i 
se va întâmpla ceva. 


Drumul spre est 


În anul 218 î.Hr. Roma a ales doi noi consuli de război. 
Pregătirile de război împotriva lui Hanibal sunt în curs. Unul din 
consuli, Tiberius Sempronius, ajunge cu legiunile sale în Sicilia şi 
face de acolo pregătiri pentru invadarea Africii de Nord. Războiul 
Romei vizează centrul puterii adversarului. Publius Cornelius 
Scipio, cel de al doilea consul, pleacă cu 60 de corăbii de război 
din Pisa spre Iberia. Prima escală o face în localitatea grecească 
Massilia, Marsilia de azi. 

Între timp Hanibal a traversat Pirineii prin „pasul lui Heracles” 
şi se apropie cu imensa lui oaste de delta Ronului. Ţinutul 
mlăştinos este foarte întins, pe mulţi kilometri, până la Massilia. 
O lume complet străină pentru soldaţii din Africa şi Iberia. Ei 
merg în susul râului şi ajung într-un loc, unde localnicii îşi oferă 
serviciile ca să-i treacă apa cu pirogi şi bărci de pescari. 

Cum să fie trecuţi peste râu 50.000 de oameni? Şi cum să 
ajungă pe celălalt mal caii şi elefanții? în plus, pe malul estic al 
Ronului a apărut o oaste celtică, duşmană. Ea era mult 
inferioară celei a cartaginezilor, dar pentru celți ar fi fost simplu 
să lovească fiecare barcă în timpul traversării. Hanibal a ordonat 
o pauză. 

Polybios scria că Hanibal a făcut totul pentru a crea raporturi 
de prietenie cu locuitorii de pe celălalt mal. Le-a cumpărat 
bărcile, mai mici sau mai mari; erau foarte multe deoarece 
locuitorii se ocupau cu negoţul pe apă. În plus a mai luat şi lemn 
de la ei, din care, în două zile, s-au făcut multe alte bărci. 

Puteau începe traversarea, dar celții continuau să fie pe 
celălalt mal. În cea de a treia noapte de la sosire, Hanibal a 
trimis o unitate de călăreţi în susul râului. Aceasta a traversat 
apa pe ascuns şi s-a deplasat pe cealaltă parte spre sud. Cu 
ajutorul fumului au semnalizat că sunt pregătiţi. Atacul a fost 
condus chiar de Hanibal. Celţii au fost loviți din două părţi şi nu 
le-a mai rămas decât fuga. 

Abia acum au fost aduşi elefanții pentru traversare. Polybios 
notează că unii s-au aruncat în apă de frică. Chiar şi 
conducătorii lor şi-au pierdut viaţa, în timp ce elefanții erau 
salvaţi. Din cauza mărimii lor şi a trompei - pe pare o ţineau 
ridicată peste apă ca să poată respira - animalele rezistau, dar 
trebuiau să fie mereu încurajate. 


Publius Cornelius Scipio se afla cu armata lui încă la Massilia. 
Ştia că Hanibal trecuse Pirineii şi că înaintează neaşteptat de 
repede. Impreună cu fratele lui, Cnaeus, pune la punct acţiunile 
viitoare. Se întreba dacă să se ţină după planurile lor sau să 
încerce, cu ajutorul celților, să îl oprească pe Hanibal pe Ron? 
Când meditau, au aflat că Hanibal trecuse Ronul cu bine. O 
unitate de călăreţi numidieni fusese implicată într-o ciocnire. 
Ambele părţi au avut pierderi grele şi au revenit în taberele lor 
pentru a da de veste. Scipio a înţeles limpede că Hanibal va 
încerca ceea ce părea de necrezut: să traverseze Alpii şi să 
atace Roma de la nord. Cu sufletul îndoit, decide să îl 
urmărească pe Hanibal şi revine după trei zile la Massilia, apoi 
trece cu jumătate de oaste în Italia. Senatul Romei trebuia 
informat cât mai repede despre această invazie. 


Elefanții sunt trecuți peste Ron. De multe ori conducători lor au murit, 
dar animalele au fost salvate (pictură de Henri Motte, sec. al XIX-lea) 


Dacă Hanibal ar fi ajuns cu corăbiile lui de război în Sicilia sau 
în Italia de sus, de unde să fi atacat Roma, povestea ar fi fost 
banală. Ar fi fost un comandant de oşti ca mulţi alţii şi ar fi 
rămas ca atare în istorie. Ceea ce i-a impresionat pe poeţii antici 
a fost trecerea Alpilor, care l-a costat, ca şi pe zeul Heracles, 
sacrificii uriaşe, pentru ca apoi să se îndrepte spre Roma. În 
biografiile oamenilor celebri, Cornelius Nepos (100-25 î.Hr) 


scrie: „Hanibal a ajuns la munţii Alpi, care despart Italia de Galia 
şi peste care nimeni nu trecuse înaintea lui cu o oaste, afară de 
grecul Heracles, şi de aceea se şi numesc astăzi Alpii greci. A 
doborât popoarele din Alpi care au încercat să-l oprească să 
treacă munţii; a trecut prin locuri neumblate, deschizând 
drumuri şi a făcut căi atât de bune, încât să poată merge pe 
elefanţi încărcaţi cu poveri, pe unde înainte abia se putuse târî 
un singur om fără arme.” 

Cornelius Nepos ar fi trebuit să ştie mai bine deoarece 
cunoştea drumurile comerciale ce traversau de multă vreme 
Alpii. Dar de ce să plictisească cititorul cu traversarea munţilor 
prin locuri cunoscute de mult? Şi, mai mult: dacă Hanibal nu ar fi 
avut sprijinul special al zeilor nu s-ar fi putut mişca nestingherit 
şi neînvins timp de 16 ani prin ltalia. Nepos mai notează: 
„Poporul roman a întrecut prin vitejie toate neamurile. Despre 
aceasta nu se îndoieşte nimeni. Ca atare nu se poate tăgădui că 
Hanibal nu a întrecut prin dibăcie pe ceilalţi căpitani, cu atât mai 
mult cu cât poporul roman a fost mai presus de toate popoarele 
în vitejie. Căci de câte ori s-a luptat în Italia, totdeauna a ieşit el 
mai bine.” 

Cu 120 de ani înaintea lui Nepos, Polybios critica aspru 
asemenea opere ale contemporanilor săi: unii din cei ce au 
relatat despre traversarea Alpilor au căutat să-şi uimească 
cititorii şi au căzut într-o dublă greşeală, fără a observa că este 
incompatibilă cu realitatea. Sunt forţaţi să mintă şi să se 
contrazică cu ei înşişi; pe de o parte îl prezintă pe Hanibal ca pe 
un comandant de oşti îndrăzneţ ca nimeni altul, deşi lipsit de 
orice înţelegere. lar pe de altă parte, când nu au mai ajuns la 
liman cu minciunile, apelează la zei şi la fiii de zei, care intervin 
în evenimentele concrete. 


Hanibal a ajuns la Alpi - graniţa naturală dintre ltalia și Gala. 


Disputa nu are ca obiect ficţiunea literară sau fantezia şi nici 
nu se limitează la scriitorii antici. In 1958, cercetătorul Ernst 
Meyer scria oarecum nervos: am pus mâna pe creion împotriva 
voinţei mele pentru a opri avalanşa de scrieri pe această temă, 
aparent nemuritoare. Nu am nimic nou de spus, deoarece tot ce 
era necesar a fost spus. Şi, totuşi, el adaugă: Hanibal a mers pe 
Ron în sus până la Isere, a urmat râul Isere spre est până la 
Grenoble, iar apoi pârâul Arc, până la Col de Clapier. 

Cercetătorul englez Gavin de Beer plasează traversarea lui 
Hanibal mult mai la sud - şi anume pe cursul superior al râului 
Durance, prin pasul Col de la Traversette. 

După cea mai nouă biografie a lui Hanibal, de Jakob Seibert, 
armata se divide în două coloane de marş. Cea sudică merge pe 
la Mont Gene&vre, cea nordică peste micul Saint Bernhard. 

El este contrazis energic de primarul din Bramans, în valea 
franceză a râului Savine. Mergem împreună cu el pe un vechi 
drum roman, spre est, şi după şase ore de călătorie pe jos 


ajungem pe coama înzăpezită a muntelui Col de Clapier. „Aici 
este!”, ne arată el. Şi ne explică şi cum a fost cu elefanții şi cu 
zăpada: Hanibal a traversat munţii toamna. De aceea, zăpada 
trebuie să fi fost foarte proaspătă, astfel că elefanții s-au 
afundat în ea, dar au ajuns totuşi pe un teren sigur pe care să 
poată merge. Primăvara acest lucru nu ar fi fost posibil, în Alpii 
veşnic acoperiţi cu zăpadă. 

Domnul Frangis de Conink, un bătrân pe care îl vizităm la 
Grenoble, este de altă părere. El a reflectat timp de 50 de ani la 
modul cum Hanibal a trecut Alpii, a studiat şi hărţi romane şi a 
ajuns la concluzia că este imposibil să se ajungă la o soluţie 
valabilă pornind de la scrierile lui Polybios şi Livius. El îl urmează 
numai pe Polybios şi este azi sigur: Hanibal a folosit „drumul 
Agrippina”, singurul care putea fi trecut cu carele încă din 
vremea romanilor. Acest drum duce peste micul Saint Bernhard 
spre ltalia. 

Oamenii de ştiinţă şi patrioţii locali sunt la unison numai în 
ceea ce priveşte obiectivul - valea râului Pad - şi timpul necesar 
lui Hanibal pentru a ajunge de pe Ron până lângă Torino, şi 
anume 29 de zile. Armata cartagineză a mărşăluit patru zile de- 
a lungul Ronului, spre nord, până într-o zonă numită „Insula”. 
Aici trăiau doi fraţi învrăjbiţi, care se certau pentru rang regesc. 
Hanibal ia partea celui mai vârstnic şi primeşte în schimb 
îmbrăcăminte, încălţăminte şi arme noi. Armata merge apoi 
timp de zece zile de-a lungul unui braţ al Ronului spre est, până 
când începe urcuşul propriu-zis al muntelui. Au probleme din 
prima zi. Un trib de celți le barează drumul. Iscoadele lui Hanibal 
află că noaptea ei îşi părăsesc poziţiile, crezând că pe întuneric 
nu se poate lupta. În noaptea următoare, Hanibal trece cu o 
parte a armatei prin pasul îngust, ocupă înălțimile şi poate, deci, 
să oprească atacul duşmanilor. la prin surprindere aşezarea 
celtică şi găseşte hrană, cereale şi animale odihnite, astfel că dă 
o zi de odihnă soldaţilor. 

Ştirea despre cucerirea micii localităţi pare să se fi răspândit 
foarte repede, deoarece în următoarele zile cartaginezii nu mai 
sunt atacați. O coloană de oameni, lungă de kilometri, trece 
încet Alpii. 


Nu se ştie pe unde a trecul Hamba! Alpii 
pe valea Durance (stânpa) sau prin Col de Clapier (dreapta)? 


Elefantul sondează terenul cu trompa înainte de a pune piciorul. 


Pentru localnici trebuie să fi rost foarte straniu că ea nu era 


interesată de ţinutul lor, ci pur şi simplu îşi vedea de drum - 
avea un ţel îndepărtat, necunoscut. Ei nu mai văzuseră până 
atunci acei coloşi cenuşii pe care stau oameni şi care smulgeau 
copacii cu totul ca să poată trece. Numai apariţia lor îi sperie 
cumplit. Dacă mai avem în vedere ce ecou aveau sunetele 
elefanților în căile înguste ale Alpilor, atunci e sigur că teama s-a 
transmis şi multor generaţii viitoare. 

Pentru filmări am tocmit la Rajasthan, în nord vestul Indiei, 
doisprezece elefanţi. Nu am încercat să reconstituim un fapt 
istoric, ci să obţinem o imagine reală. Trecem cu animalele prin 
zone deşertice, prin stepe şi prin defilee adânci. Efortul merită: 
primul lucru pe care îl învăţăm este că elefanții nu îşi au niciun 
rost în magazinele de porţelanuri. Este greu de imaginat un 
animal mai sensibil, mai precaut. Înaintea fiecărui pas, el 
sondează terenul cu trompa, apoi face acelaşi lucru cu piciorul, 
pipăie din nou înainte de a călca şi continuă. Chiar dacă 
animalul din frunte anunţă că a trecut, celelalte animale repetă 
procedura obositoare. Durează mult. Pe un teren pietros, zece 
kilometri pe zi sunt o distanţă imensă, iar dacă un elefant 
decide că a mers destul, nimic în lume nu îl poate convinge să 
mai facă un pas. Nu ne putem imagina ce înseamnă un marş al 
elefanților care să dureze mai mult de un an, când animalele 
sunt slăbite de zăpadă, frig şi lipsă de hrană. 

Britanicul John Hoyte opinează că Hanibal a trecut prin Col de 
Clapier. Pentru a dovedi, a mers cu un elefant indian în Alpii 
francezi, a urmat un vechi drum comercial roman şi s-a văzut în 
cele din urmă ajuns pe partea italienească: elefantul a reuşit. 
Dar filmele aduse de el nu ne arată elefantul pe un Cod de 
Clapier înzăpezit, ci pe Mont Cenis, peste care trece o şosea 
largă. 

„Căutăm urmele lui Hanibal” - acesta este răspunsul simplu 
pe care îl dăm la dificila întrebare despre țelul călătoriei noastre. 
Dar răspunsul - asemeni multor răspunsuri „simple” - este fals. 
Nu există urme. Cu ani în urmă, în sud-vestul Franţei, a fost 
dezgropat scheletul unui elefant, datat prematur ca fiind din 
epoca lui Hanibal. Poate sunt totuşi oasele unui mamut. Istoricii 
şi arheologii nu sunt siguri că Hanibal a trecut pe aici în lungul 
său marş. Studierea izvoarelor oferă indicii despre aspectul 
exterior. Dar râurile şi-au schimbat cursul, golfurile sunt închise, 
coame împădurite de munţi au devenit aride. Unde era altădată 


un ghețar, azi cresc cereale. Uneori - foarte rar - ai simţământul 
că ştii cum ar fi putut arăta acum 2000 de ani: delta Ronului, de 
pildă, unele pasuri din Alpi şi câmpiile întinse şi arse ale Apuliei. 
In rest, sunt peste tot autostrăzi. 

Finele lunii octombrie 218 î.Hr.: s-a parcurs mai mult de 
jumătate din drumul prin Alpi. După experienţa atacului celților, 
care a costat multe vieţi, Hanibal modifică planul de marş. 
Trupele de aprovizionare, cele mai lente şi mai vulnerabile, trec 
în mijloc şi sunt asigurate pe toate flancurile. 


Drumul indicat de călăuze duce spre o prăpashe. 


Prezentarea glonficatoare din secolul trecut il infățișează pe Hanibal arătând 
drumul spre Italia cu un gest majestuos (după Alfred Rethel) 


După patru zile, această măsură de precauţie s-a dovedit 
vitală. Cartaginezii s-au ciocnit cu un alt trib celtic, care le-a 
propus pacea cu ramuri de măslin. Ei vor chiar să devină 
călăuze şi să aprovizioneze armata. Dar Hanibal este 
neîncrezător. Drumul indicat de autointitulatele călăuze duce 
într-o râpă adâncă, iar dintr-o dată asupra armatei încep să se 
prăbuşească pietre aruncate de sus. Celţii nu sunt interesaţi de 
o luptă cu Hanibal, ci de imensele bogății pe care le au: cai, 
animale grele de lucru, alimente, arme - întreaga aprovizionare 
a marii oşti. Şi de această dată Hanibal i-a învins pe duşmani. 
Cel mai mare avantaj l-au avut elefanții, căci duşmanul nu a 
îndrăznit să se apropie de coloanele lor de frică, nota Polybios. 

În ziua următoare primii soldaţi ating, în sfârşit, punctul cel 
mai înalt al pasului. O prezentare glorificatoare contemporană îl 
arată pe Hanibal cum indică ofiţerilor săi, fără a fi marcat de 
greutăţile deplasării, cu un gest larg, drumul spre „pământul 
făgăduit” - Italia. Inconjurat de stegari, trompeţi şi ofiţeri, 
Hanibal este încrezător. După coborârea în valea râului Pad, 
Roma este ca şi cucerită - cel mult două bătălii şi ei vor fi 


stăpânii lumii. 

A început să ningă. După ce au trebuit să îndure multe vitregii 
care i-au vlăguit, zăpada le-a accentuat teama. Totul era 
acoperit de zăpadă dimineaţa. „Se putea citi pe faţa fiecăruia 
dintre ei sila şi deznădejdea”, nota Livius. 

De o jumătate de an militarii lui sunt pe drum. Efectivele au 
fost mult afectate de foame, epuizare şi atacurile duşmanilor. 
lar acum - având Italia în faţa ochilor - avalanşele de zăpadă şi 
o prăbuşire a unui munte le taie calea mai departe. Incearcă să 
înlăture piedicile, ajung pe zăpadă îngheţată, alunecă şi pier în 
prăpastie. Polybios observă că militarii suportau privaţiunile 
pentru că erau obişnuiţi cu ele. Dar când au ajuns într-un loc 
atât de îngust, încât nu puteau trece nici elefanții, nici animalele 
de corvoadă, atunci i-a apucat disperarea. 

Este ceasul măreț al pionierilor: ei au trasat drumuri noi prin 
câmpurile de zăpadă. Cărau rădăcini de copaci, făceau ruguri pe 
blocurile stâncoase, provocau explozii cu foc şi oţet. 
Transformau potecile în drumuri, suficient de largi pentru 
elefanţi, iar după trei zile de chin, primii cartaginezi au ajuns în 
Valea Padului. 


Asaltul asupra Italiei 


Ştirea despre traversarea Alpilor de către Hanibal a ajuns la 
Roma ca flacăra unui fitil. Consulul Scipio, care a întrerupt 
campania iberică, stă pregătit cu legiunile sale în valea Padului. 
Cel de al doilea consul, Sempronius, care mai pregăteşte încă 
invadarea nordului Africii, primeşte ordin să vină repede cu 
trupele în nordul Italiei. Prima luptă dintre Cartagina şi Roma, 
dintre Hanibal şi Scipio, devine iminentă, fără ca Sempronius să 
fi ajuns aici. Ambele părţi par să ardă de nerăbdare să-şi 
măsoare forţele. Scipio înfăţişează soldaţilor săi starea aşa-zis 
mizerabilă a adversarului: sunt ca nişte umbre, sleiţi de foame şi 
frig, de murdărie şi mizerie, secătuiţi până la moarte. Au 
degerături, au muşchii rigizi din cauza zăpezii, au arme distruse, 
cai paralizaţi. Pe scurt, aveţi o misiune uşoară cu Hanibal. 

Cuvântarea lui Hanibal în faţa soldaţilor a fost mai săracă în 
vorbe. Le-a prezentat următoarea alternativă: victoria asupra 
Romei şi toate bogăţiile ţării vă aparţin, sau înfrângerea şi toţi 
veţi deveni sclavii duşmanului. Alege apoi un exemplu clar: 


prizonierilor celți le oferă libertatea în caz de victorie în lupta 
corp la corp, dacă nu, rămân sclavi. Polybios arată că toţi au 
vrut să lupte în primele rânduri, fiecare voia să se bată pe viaţă 
şi pe moarte pentru a-şi lua soarta în propriile mâini. 
Supraviețuitorii primeau sabie, un cal şi erau primiţi în trupă. 

Prima bătălie de la Ticinus pare oarecum dusă la întâmplare. 

Aruncătorii de lănci ai romanilor din primele rânduri cedează 
fără luptă, iar cavaleria cartagineză, superioară, înconjoară 
duşmanul. Consulul Scipio este grav rănit, bătălia se termină 
înainte de vreme. Legiunile învinse fug spre Piacenza, o poziţie 
fortificată. Nici Polybios, nici Livius nu menţionează rolul 
elefanților de război ai cartaginezilor. Într-o altă parte, însă, se 
spune că niciunul din cele 47 de animale nu a pierit în Alpi. Se 
poate deduce că au fost folosiţi în prima bătălie şi în 
următoarele, de la confluenţa Padului cu Trebia. 

Inaintea luptei, pieptul şi părţile laterale ale elefantului erau 
apărate cu pături din piele, trompa, urechile şi fruntea erau 
pictate în culori stridente; dinţii erau armaţi cu învelişuri de 
metal. Turnul de lemn de pe spatele animalului era apărătoare 
pentru trei sau patru arcaşi, uneori se punea chiar şi pe trompă 
un fel de seceră. Cu puţin înaintea luptei li se dădea să bea vin 
de orez, care le trezea pofta de atac. Fireşte, un astfel de animal 
putea fi periculos chiar şi pentru propria armată. In cazul în care 
nimicea prieteni şi nu duşmani, conducătorul lui indian avea un 
ciocan şi o daltă pentru a-i sfâşia ţeasta. 

Intre timp, Sempronius a ajuns în tabăra lui Scipio. Cei doi nu 
se prea înţeleg. Scipio, care mai suferă de pe urma rănii, vrea să 
aştepte primăvara pentru „lupta decisivă” împotriva lui Hanibal. 
Sempronius arde de nerăbdare să-şi arate calităţile militare cât 
mai repede cu putinţă. Urmează alegerea unor noi consuli, iar el 
nu va putea reveni la Roma ca învingător împotriva 
cartaginezilor. 


Inaintea luptei, trompa, urechile şi fruntea ctefantului sunt pictate în culori stridente 


Lui Hanibal nu i-a scăpat disensiunea din tabăra adversă. 
Caută un loc potrivit între tabăra lui şi cea a romanilor. Trebuie 
să fie întins, pentru călăreţi, şi bine ascuns ca să poată porni 
neobservat o ambuscadă. In dimineaţa de 21 este gata: 
cartaginezii s-au refăcut şi sunt în cea mai bună formă. 
Numidienii trec călare Trebia, gărzile romane sună atacul, iar 
Sempronius începe urmărirea. Calculul lui Hanibal este bun. Uzi, 
îngheţaţi, înfometați, romanii îi urmăresc pe numidieni, care îi 
atrag în cursă de cealaltă parte a apei. 40.000 de cartaginezi 
aşteaptă un duşman egal ca forţă. Lupta nu durează mult. 
Călăreţii romani nu au nicio şansă în faţa lor, iar când în spate 
mai apare şi Mago, fratele lui Hanibal, lupta este decisă. 
Romanii sunt încercuiți şi învinşi. Au pierit 8000 dintre ei. 

Apoi s-a întâmplat ceva ce a uluit ambele tabere: Hanibal a 
aliniat prizonierii şi i-a despărţit pe romani de ceilalţi. Romanii 
au rămas în prizonierat, ceilalţi au fost eliberaţi fără 
răscumpărare. In mod normal, în antichitate prizonierii erau fie 
schimbaţi pe ostateci, fie vânduți ca sclavi. Hanibal susţine însă 
că nu duce un război împotriva lor, ci, din contră, luptă pentru 
interesele lor şi împotriva romanilor. Eliberarea de sub jugul 
roman - aceasta este lozinca pe care trebuie să o anunţe în 
patria lor; ei ar trebui să i se alăture lui Hanibal. Cu unele triburi 


celtice din Valea Padului a izbutit. Obiectivul politic declarat al 
lui Hanibal este crearea unei prăpăstii între aliaţii latini şi Roma. 

Cartaginezii au pierderi puţine şi după cea de a doua bătălie. 
Dar din cei 37 de elefanţi de război, supravieţuieşte numai unul 
- „Surus”, sirianul. Nimeni nu ştie dacă au fost ucişi de duşmani 
sau dacă au pierit de frigul năprasnic ori au fost răpuşi de 
conducătorii lor indieni. 

Hanibal poate fi mulţumit de rezultatele primului an de război. 
Se află cu armata lui în ţara adversarului; plănuita invazie 
romană în Africa a fost împiedicată, legiunile lui Scipio sunt 
învinse, iar atacarea lberiei de către fratele acestuia, Cnaeus, 
este încetinită. 

Hanibal îşi aşază tabăra de iarnă la sud de Pad, în apropiere 
de Piacenza. Polybios relatează că, în pofida sprijinului declarat, 
el nu poate avea încredere deplină în celți. Cunoştea faptul că 
nu se putea baza pe celți şi se temea de atentate împotriva lui. 
De aceea purta „păr fals”, care îl făcea să arate de altă vârstă, îl 
schimba mereu, ca şi îmbrăcămintea, ca ea să se potrivească 
întotdeauna cu peruca. Era de nerecunoscut nu numai de cei 
care îl văzuseră întâmplător, ci chiar şi de cei obişnuiţi în 
anturajul lui. 

In acelaşi timp, la Roma se petrec lucruri curioase: „templul 
speranţei este lovit de un trăsnet, un taur urcă până la catul al 
treilea al unei clădiri şi se aruncă pe fereastră, în templul 
Junonei un corb se aşază pe altar, iar în piaţa de legume un 
copilaş de şase luni strigă «triumf.»” 

Zeii par să fie supăraţi pe Roma. Senatul le cere preoţilor să 
cerceteze cărţile sibylinice şi să ceară sfaturi. 


O coloană omagială pe râul Trebbia: 
Hanibal a câștigat aici cea de a doua bătălie 
împotriva romanilor, dar din cei 37 de elefanţi 
supravieţuieşte numai „Surus". 


Făgăduinţe în faţa zeilor şi ofrande ar aduce împăcarea 
oamenilor cu zeii şi mai ales schimbarea sorţilor războiului 
împotriva invadatorilor barbari. Dar nimic din toate acestea nu 
ajută prea mult. 

La puţin timp se povesteşte că „din cer au căzut pietre 
arzătoare, că în unele zile Luna a răsărit de două ori şi - ca şi 
cum nu ar fi fost de ajuns - chiar izvorul lui Hercules a dat apă 
amestecată cu sânge”. Romanii fac eforturi pentru a îmbunătăţi 
situaţia. Duc în templu aur, argint şi pietre preţioase, toate 
femeile căsătorite trebuie să facă un cadou în bani zeiţei Junona, 
Jupiter primeşte un „fulger” de 25 kg de aur. 


S-ar putea crede şi că o parte, cel puţin, din aceşti bani ar 
putea fi folosită la finanţarea războiului. Încasările din impozite 
scad - atât soldaţii mobilizați, cât şi urmaşii celor căzuţi sunt 
scutiţi de impozite - dar cheltuielile pentru legiunile nou 
înfiinţate cresc. Senatul are o idee: greutatea monezilor din 
bronz este redusă la jumătate, dar valoarea nominală se 
păstrează. Soldaţii primesc aceeaşi sumă, ca soldă, dar masa 
monetară se dublează. În timp de război acest artificiu este 
deseori folosit. Nu numai la Roma! 


Cel de al doilea an de război 


Luna martie a anului 217 î.Hr. Cei doi noi consuli se numesc: 
Cnaeus Servilius şi Gaius Flaminius. Trupele lor îi închid lui 
Hanibal drumul spre sud. Sunt blocate toate cele trei legături 
principale în direcţia Romei. Hanibal ocoleşte pe un drum 
anevoios şi greu: traversează Apeninii prin smârcurile pe care le 
inundase râul Arno. Condiţiile grele de marş şi pierderile pe 
măsură fac ca această traversare să fie la fel de grea ca cea a 
Alpilor. Polybios scrie că toţi au avut de suferit în primul rând din 
cauza insomniei, deoarece patru zile şi trei nopţi au mărşăluit 
încontinuu prin apă; celții au participat şi ei şi au pierit din cauza 
supraeforturilor. 

Livius prezintă mult mai dramatic acest marş. El arată că unii 
se târau cu greu prin mlaştină, alţii sfârşeau când nu mai puteau 
rezista psihic, alături de animalele căzute pretutindeni. „Hanibal 
însuşi, care suferea încă de la începutul primăverii de o boală de 
ochi din pricina climei vitrege - căldura alternând cu frigul - ca 
să stea cât mai deasupra apei, era purtat pe spatele unui 
elefant, singurul care mai rămăsese în viaţă”. 

Când a ajuns, în sfârşit, în Etruria (Toscana de astăzi), Hanibal 
orbise de un ochi. Totuşi, faima lui este la fel de mare. In 
antichitate vederea monoculară trecea drept o distincţie 
deosebită a şefilor de oşti victorioşi. 

Consulul Flaminius este furios. Despărţit doar de un lanţ de 
munţi, Hanibal a trecut pe lângă el. El, care se simte salvatorul 
Romei, a ignorat duşmanul, care acum devastează zona 
prosperă. Flaminius începe urmărirea. Polybios nu apreciază 
prea mult calităţile consulului: mulţi romani renunţă din 
superficialitate şi indolenţă nu numai la interesele vitale ale 


statului - chiar dacă ar dispărea - ci şi la propria avere. Mulţi 
sunt atât de aserviţi băuturii, încât nici nu mai pot adormi, dacă 
nu au tras bine la măsea. În urma unor suferinţe erotice sau 
abstinenţe sexuale, alţii au distrus nu numai oraşe şi bunăstarea 
acestora, ci şi-au pierdut şi propria viaţă în ocară şi decădere. 
Hanibal pare să fi avut putinţa de a cunoaşte irascibilitatea 
adversarului. El poate acum să pornească şi să-i prindă pe 
romani în capcană. 

Pe 21 iunie a sosit clipa hotărâtoare. Pe malul de nord al 
lacului Trasimeno se află un povârniş, înconjurat pe trei părţi de 
coline, iar a patra latură e formată de malul lacului. În această 
fundătură există un acces îngust, denumit simbolic „Malpasso”. 
Hanibal are o zi avans faţă de Flaminius. Işi împrăştie armata pe 
colinele din jur. Numai unităţile spaniolă şi africană iau poziţie 
de atac la ieşirea în fundătură. Acum trebuie doar să aştepte. 
Dimineaţa devreme, trupele lui Flaminius, nebănuind nimic, cad 
în cursă. O ceaţă deasă se adună dinspre lac spre uscat. Abia 
după ce coloanele romane au intrat de tot în locul îngust, 
Hanibal a dat semnalul de atac. Romanii nu mai au nici timp să 
se pregătească de luptă. Sunt încercuiți fin toate părţile, iar cu 
fiecare val de atac sunt împinşi spre lac. Polybios descrie 
înfrângerea romanilor: majoritatea au intrat în apă până au 
rămas numai cu capul afară. Când au apărut călăreţii şi şi-au 
văzut sfârşitul în faţa ochilor, au cerut îndurare, dar au pierit. lar 
Livius menţionează că toţi au fost atât de înverşunaţi, încât nu 
au simţit nici cutremurul care a distrus două oraşe şi a sfărâmat 
nişte munţi cu totul. Bilanţul sângeros al celor trei ore matinale 
de luptă a fost de 15.000 de morţi, 10.000 de prizonieri. Printre 
victime se afla şi consulul Flaminius. 


Pe malul nordic al lacului Trasimeno, armata romană este decimată de Hanibal 
în cel de al doilea an al războiului. Mii de romani pier în apele lacului. 


La-Tuoro, un orăşel din apropierea locului bătăliei, două străzi 
amintesc de măcel: via Flaminius şi via Cartaginese. De aici se 
pot observa - ca o „lecţie de învăţătură” - diferitele stadii ale 
mersului luptelor. Pe drum întâlnim un ţăran, care cultivă vie pe 
pământul atât de udat de sânge. Ne povesteşte cum a ajuns 
localitatea lui la macabra denumire de Sanguineto (locul 
însângerat): Sanguineto îşi are numele de la bătălia împotriva 
lui Hanibal. Micul râu Macerone, pe care azi îl numim 
Sanguineto, ar fi fost timp de trei zile roşu de sângele romanilor. 
Bătrânul conte, căruia îi aparţine locul, trăieşte într-un conac 
situat pe fostul câmp de bătaie. Pe o consolă din eleganta sală a 
cavalerilor se află o figură a lui Hanibal din ceramică; deasupra 
căminului deschis se încrucişează două săbii romane. După o 
anumită ezitare, contele ne arată piesa de rezistenţă a colecţiei 
sale: un coif roman pe care se văd clar urmele unei lovituri de 
sabie. 

Roma se află la numai 150 kilometri depărtare de lacul 
Trasimeno. Vestea înfrângerii dureroase a ajuns în oraş a doua 
zi. Cetăţenii se adună în Forum. Circulă zvonuri groaznice: toţi 
prizonierii au fost răpuşi, niciunul nu a scăpat cu viaţă, consulul 
nu se află nici el printre cei vii... Când apar primii 
supraviețuitori, jalea este şi mai mare: va avea loc un schimb de 
prizonieri? Proprii copii vor deveni sclavii Cartaginei? Cum a 


putut fi învinsă marea Romă de către barbar? Senatul este într-o 
situaţie grea. În sfârşit, pretorul recunoaşte: „Am fost înfrânți 
într-o mare bătălie”. Oraşul se pregăteşte febril ca să respingă 
un atac al lui Hanibal. Zidurile sunt consolidate, podurile peste 
Tibru distruse, porţile închise. Întreaga Romă este înfricoşată şi 
agitată. Sunt mobilizate şi înarmate şi generaţiile mai vârstnice, 
iar zeului războiului, Marte, i se aduc mereu ofrande. Curând 
urmează o nouă lovitură: întreaga cavalerie a celui de al doilea 
consul este nimicită de Maharbal, ofiţerul lui Hanibal. 

Senatorii nu văd decât o ieşire din criza de stat: alegerea unui 
dictator. Este ales Fabius Maximus, pe care adversarii îl numesc 
„ezitantul”, iar locţiitorul său de vine Minucius Rufus. Fabius 
ordonă imediat retragerea tuturor sătenilor în locuri sigure, iar 
casele, proviziile şi câmpurile vor fi arse pentru ca duşmanul să 
nu găsească nimic. 

Hanibal, la rândul său, ţine consiliu de război. l-a învins pe 
romani în trei bătălii consecutive, dar obiectivul lui politic de a 
atrage de partea lui aliaţii Romei nu a progresat deloc. Atâta 
timp cât duce război împotriva Romei dinspre nord, oraşul se 
poate aproviziona nestingherit din mijlocul şi sudul Italiei. 
Probabil acesta a fost motivul decisiv pentru Hanibal de a face 
un arc mare în jurul Romei şi de a se îndrepta spre sud. Polybios 
relatează că aceasta a fost o campanie de prădăciuni. Au luat 
atâta, încât nici nu puteau duce; în plus, au ucis toţi bărbaţii apți 
pentru serviciile militare. Polybios nu precizează însă cum se 
potriveşte acest fapt cu scopul urmărit de Hanibal, de a-i păstra 
pentru el pe cei buni de luptă. 

Un alt episod petrecut târziu, toamna, în anul 217 î.Hr. 
Aparține, probabil, tot legendei: „şiretlicul cu boii”, care 
devenise renumit. Fabius „ezitantul”, evită cu succes orice luptă 
cu Hanibal. La rândul său, aceasta, orbit de furia prădării, 
ajunge într-o vale închisă şi deci se afla într-un impas: singura 
ieşire era păzită şi ocupată de romani. Vicleanul Hanibal leagă 
făclii de cei 2000 de boi luaţi pradă. Când se lasă noaptea, 
mână boii purtători de făclii aprinse peste creasta muntelui. 
Romanii bănuiesc că este vorba de un atac al cartaginezilor şi 
iau luminile cu asalt - iar Hanibal a ieşit nestingherit din 
încercuire prin pasul îngust. 

În timp ce trupele cartagineze aşază tabăra pentru iarnă în 
Apulia, cel de al doilea război punic are repercusiuni în tot 


spaţiul mediteranean. Macedonia, Grecia, Siria, Egiptul - toţi 
suveranii cugetă la ce ar putea însemna victoria aşteptată a 
cartaginezilor asupra sferelor lor de influenţă. Regele Hieron al 
II-lea al Siciliei, din Siracusa, trimite Romei 300.000 de baniţe de 
cereale, 200.000 de baniţe cu orz, 1000 de arcaşi şi o zeiţă a 
victoriei, cântărind peste 100 de kilograme de aur. Hieron este 
interesat de un echilibru al forţelor. Indiferent cine va învinge, 
fie Cartagina, fie Roma, ea va dori să încorporeze Sicilia. 
Temerile lui Hieron se vor adeveri peste ani. 


Fabius a ordonat evacuarea sătenilor in locun sigure și incendierea caselor și a 
proviziilor pentru a nu cădea în mâna dușmanului. 


Cannae 


Fabius Maximus nu se află într-o poziţie fericită - nici în Senat, 
nici în rândul soldaţilor. Tactica de expectativă a dictatorului 
este interpretată ca laşitate. Adversarul său, Hanibal, care 
insistă pentru o bătălie decisivă, este avansat egal în grad cu el, 
iar armata divizată în două. Curând, Minucius se lasă antrenat în 
luptă cu Hanibal. Este învins ruşinos şi numai intervenţia lui 
Fabius îl salvează de la decimare. Capitolul este închis pentru 
Roma. 

În anul 216 î.Hr. Se aleg doi noi consuli, militari cu experienţă: 
Terentius Varro şi Aemilius Paullus. Senatul decide adunarea 
tuturor forţelor pentru învingerea cartaginezilor şi alungarea lor 


din ţară. Aceasta începe printr-o nouă reducere a greutăţii 
monezilor şi întârzierea achitării soldelor. Roma are nevoie de 
bani, de mulţi bani. Se fac corăbii noi, se fabrică arme şi armuri, 
se rechiziţionează cai şi animale de corvoadă, se mobilizează 
soldaţii. Dacă în mod normal fiecare consul are în subordine 
două legiuni, de acum înainte va avea patru. Ceea ce înseamnă 
opt legiuni pentru doi consuli. La aceasta se adaugă acelaşi 
număr de unităţi de legătură. În total: 80.000 de oameni - cea 
mai mare armată din istoria Romei. 

Hanibal dispune de 40.000 de soldaţi pedeştri şi 10.000 de 
călăreţi. În primăvară a cucerit micul oraş Cannae, punctul de 
aprovizionare al Romei. Până în august, oraşul rămâne centrul 
oastei lui Hanibal; după aceea, Paulus şi Varro vin să-l alunge pe 
cartaginez. Livius consemna sarcastic că prin aceasta ei se 
făceau exponenţii opiniei majoritare că cetatea Cannae trebuie 
să devină vestită prin învingerea romanilor. 

2 august este o zi foarte călduroasă. Cele două armate stau 
faţă în faţă. Romanii la nord, cartaginezii la sud. In centru, 
armata uşoară, în spate infanteria, pe cele două aripi cavaleria. 
Vântul sudic le aduce romanilor nisipul în ochi. Poate de aceea 
ei nu au sesizat noua tactică a lui Hanibal: în spatele 
aruncătorilor baleari stă ascunsă infanteria, dispusă într-un arc 
larg în faţa duşmanului - un duşman aproape de două ori mai 
puternic. O asemenea desfăşurare nu se mai văzuse până 
atunci. 

Începe bătălia decisivă. Ca într-o partidă clasică de şah, ea 
este deschisă de arcaşi şi catapulte. Deocamdată nicio parte nu 
are vreun avantaj. Atacul concomitent al călăreţilor iberici şi 
celți îi ia prin surprindere pe romani. Ei luptă neconvențional, nu 
au nicio regulă de război. Chiar după primul val de atac, sar de 
pe cal şi luptă de la om la om, până îi pun pe romani pe fugă. 
Infanteria mult superioară a romanilor este împinsă în centrul 
arcului pedeştrilor cartaginezi, care se retrag, formând un fel de 
semicerc în jurul atacatorilor. În acelaşi timp, călăreţii lui 
Hanibal se raliază aripii stângi, care se uneşte cu dreapta. 
Cavaleria romană este nimicită. 

Acum capcana reuşeşte. Călăreţii victorioşi stau în spatele 
romanilor. Aceştia sunt înconjurați din toate părţile şi sunt din ce 
în ce mai presaţi. Zeci de mii sunt prinşi în mijloc şi trebuie să 
asiste neputincioşi cum nimicesc cartaginezii trupele romane de 


la periferie. Generalul german, contele von Schlieffen, un mare 
admirator al lui Hanibal, scrie: „lşi aşteaptă, neputincioşi, 
moartea”. Hanibal, cu inima plină de ură, înconjoară locurile 
măcelului - aici pentru a-i încuraja pe luptători, dincolo pentru a- 
i admonesta pe cei mai slabi. Soldaţii renunţă numai după mult 
timp. Obosiţi, iau 3000 de prizonieri din ce a mai rămas. A fost 
un morman de 48.000 de cadavre. 

Până astăzi militarii o consideră o încercuire foarte reuşită, iar 
completa nimicire a duşmanului se numeşte „Cannae”. In 
ultimul război din Golf, generalul Schwarzkopf, un alt admirator 
al lui Hanibal, s-a bazat pe strategia acestuia de la Cannae. 

În primul război mondial germanii, după planurile generalului 
von Schlieffen, au încercat să pregătească Franţei un imens 
Cannae. Au eşuat. În cel de al doilea război mondial, Adolf Hitler 
se lăuda: „In istoria mondială au fost până acum trei bătălii 
nimicitoare - Cannae, Sedan şi Tannenberg. Putem fi mândri că 
două dintre ele sunt opera unor conducători germani de 
armată”. Obsesia lui Hitler despre supremaţia germană a dus, 
până acum, la cea mai mare vărsare de sânge din istorie. 


CANNE 


DELIA 


Cannae, august 216 i.Hr.: o zi caniculară 
Ambele armate se află față in față, romanii la nord, cartaginezii la sud 


Dar şi Hanibal a lăsat în urmă scene de groază. Livius descrie 
ziua următoare bătăliei. Unii, plini de sânge, încercau să se 
ridice din mijlocul cadavrelor. Frigul dimineţii i-a trezit din leşin, 
dar au fost din nou răpuşi de duşman. Alţii, cărora li se tăiaseră 
coapsele şi genunchii, mai erau vii. Ei cereau să fie omorâţi. 
Printre victime s-au aflat şi consulii Paullus şi Minucius, înfrântul 
din anul precedent, precum şi 19 tribuni militari şi 80 de 


senatori. 

Victoria decisivă a lui Hanibal la Cannae îl face să creadă că 
duşmanul a fost învins. Speră că Senatul este demoralizat şi că 
nu mai are voinţă de a se apăra. Aşteaptă o ofertă de pace. Cei 
din jurul lui insistă pentru atac imediat împotriva Romei. În cinci 
zile, ei ar putea fi victorioşi în Capitoliu. Când Hanibal ezită, 
comandantul cavalerist Maharbal îi reproşează: „Ştii să învingi, 
dar nu ştii să foloseşti victoria”. 

La Roma situaţia este haotică. Porţile trebuie închise pentru a 
împiedica populaţia să fugă. Senatul se întruneşte, oamenii 
jelesc. Sunt interogate Cărţile Sibyllinice despre modul cum ar 
putea fi îmbunaţi zeii. Răspunsul: o pereche celtică şi una 
grecească trebuie îngropate de vii. Roma se supune. 


Cartagina 


Romanii, care au adus sacrificii umane zeilor după bătălia de 
la Cannae, îi fac pe cartaginezi barbari, mâncători de câini şi 
ucigaşi de copii. Ultimul apelativ se datorează străvechilor 
practici feniciene de sacrificare a copiilor. 

Autorii antici descriu ritualul sinistru de după bătălii, dar şi din 
timp de pace. Familiile bogate sunt obligate să sacrifice copii lui 
Baal Hammon şi zeiţei Tanit. Diodorus Siculus, de la care 
Flaubert a preluat descrierea, reconstruieşte ritualul de cult. 
Locul desfăşurării: „Tophet”, un spaţiu sfânt, în imediata 
apropiere a portului de război al Cartaginei. Momentul: o noapte 
cu lună plină. Se ridică din pământ o pârghie, se constituie un 
rug. Flăcările luminează statuia din bronz a zeului Baal 
Hammon, ale căror mâini larg deschide, se ridică deasupra 
focului. Sunetele flautelor, cimbalelor şi trompetelor acoperă 
strigătele de vaiet ale părinţilor şi de groază ale copiilor. Preotul, 
slujitor al lui Hammon şi Tanit, înconjoară focul, spune rugăciuni 
şi formule de implorare, apoi omoară copiii cu o lovitură rapidă 
în gât. Victima este pusă pe braţele din bronz şi se acţionează 
un mecanism misterios; braţele lui Hammon se coboară, iar 
copiii cad în flăcări. Mulțimea, ameţită de gălăgie şi de mirosul 
cărnii arse, se mişcă în ritmuri demonice, care devin tot mai 
rapide prin bătăile tobelor. În 310 î.Hr., când Cartagina a fost 
asediată pentru prima oară, s-a vorbit de 200 de copii ce au fost 
sacrificați. Multe familii se sustrag acestei obligaţii groaznice, 


prin cumpărarea de copii de sclavi pe care îi sacrifică zeilor, în 
locul odraslelor lor. La ultimele săpături în împrejurimile Tophet 
au fost găsite mii de mici sarcofage din piatră, cu rămăşiţe ale 
pruncilor arşi. 

Nu se ştie dacă acest gen de sacrificii se făcea şi în timpul 
celui de al doilea război punic. Norocul în luptele împotriva 
Romei nu ceruse oricum aşa ceva. 


La Tophet, loc sfânt în apropierea portului militar Cartagina, 
copiii erau sacrificați zeului Baal Hammon 

Ultimele săpâtun în imprejunmile așezări |ophet au scos la iveală 
muci sarcofăge din piatră cu rămășițele copiilor arşi 


Din însărcinarea lui Hanibal, fratele lui, Mago, pleacă la 
Cartagina şi relatează Senatului seniorilor despre succesele în 
luptă: au fost învinse şase armate ale consulilor, au fost ucişi 
200.000 de duşmani, au fost luaţi 50.000 de prizonieri. Au fost 
ocupate o serie de oraşe şi ţinuturi - mai ales Capua, cel de al 
doilea oraş ca mărime din Italia. Ca dovadă pentru cifrele cam 
exagerate, Mago aduce trei coşuri cu inele din aur, luate de la 
ofiţerii romani căzuţi. Senatul seniorilor este foarte satisfăcut şi 
organizează o mare sărbătoare. 

Dar Mago nu aduce vestea victoriei, ci vine cu rugămintea 
stringentă de a se procura cele necesare armatei: este nevoie 
de bani, soldaţi, cereale. Hanno, adversarul Barkizilor, ia 
cuvântul: dacă victoriile lui Hanibal sunt atât de categorice, de 
ce mai are nevoie de soldaţi şi de bani? După părerea lui, acum 
ar fi timpul să se încheie pacea cu Roma, deoarece condiţii mai 
favorabile nu ar putea fi obţinute. 

Judecând prin prisma viziunilor actuale, nu se poate spune 
dacă Hanno voia să evite alte cheltuieli sau voia într-adevăr 
pacea. Oricum, el este învins de votul majorităţii. Se decide că 
Hanibal va primi 4000 de soldaţi numidieni, 40 de elefanţi, 1000 
de talanţi. În plus, Mago va recruta în Spania 20.000 de 
infanterişti şi 4000 de călăreţi, pentru a întări armata din Spania 


şi pe cea din Italia. Cea mai mare parte a acestor trupe nu va 
ajunge însă în Italia. 

In timp ce Hanibal se bucură de triumf în Italia, situaţia 
fratelui său Hasdrubal în Spania devine tot mai precară. Romanii 
controlează apele de coastă. Armata terestră, condusă de 
Scipio, a trecut râul Ebro şi îi împinge pe cartaginezi spre sud. În 
această situaţie, era lipsită de perspectivă posibilitatea trimiterii 
unei armate suplimentare din Spania. 


Când Mago, fratele lui Hanibal, relatează Senatului despre victoriile în 
luptele impotriva Romei, răstoamă coşuri cu inele din aur drept dovadă 


Tabăra de iarnă a lui Hanibal este ridicată la Capua. Dacă 
Livius are dreptate, atunci această perioadă de linişte a fost mai 
degrabă nocivă pentru cartaginezi, decât utilă. „Intr-adevăr şi 
excesul de somn, şi băutura, şi ospeţele, şi îmbăierile, şi tihna 
cu care se dedulcesc tot mai mult unii oameni, obişnuindu-se cu 


ea, moleşiseră atât de mult trupurile şi în aceeaşi măsură şi 
sufletele, încât, în cele din urmă, pe cartaginezi i-au susţinut 
mai degrabă trecutele lor biruinţe, decât forţele lor de acum”. 
Cei pricepuţi în tactica războiului au socotit că a fost o imensă 
greşeală faptul că după Cannae, Hanibal nu s-a îndreptat 
imediat împotriva Romei. 


Demoralizarea învingătorului 


Napoleon Bonaparte, care a învăţat multe din strategia lui 
Hanibal, consideră că el a făcut o greşeală capitală - şi anume 
neatacarea imediată a Romei. Exista sute de cercetări pentru 
argumente pro şi contra şi la fel de multe opinii. Silius scrie că 
Hanibal credea „cetatea eternă” apărată de Zeus şi, deci, 
atacarea ei ar fi însemnat o luptă împotriva zeilor. Chiar Hanibal 
ar fi spus că nu doreşte să ducă un război de nimicire împotriva 
Romei, ci doar să restabilească prestigiul pierdut în primul 
război punic. Poate este şi conştient că nu are mijloacele 
necesare distrugerii totale a Romei. Hanibal nu dispune de 
tehnică de asediu - catapulte, scări, berbeci, turnuri mobile - 
mijloacele pentru cucerirea unui oraş fortificat; toate acestea ar 
fi trebuit construite de soldaţii lui Hanibal. 

Nu era, oare, mai consecvent să menţină vechea strategie de 
atragere de partea lui a aliaţilor Romei şi să aştepte o ofertă de 
pace? 

Dar Roma nu se gândeşte să cedeze. Din nou se bat monezi, 
se dublează impozitele, se tărăgănează plata soldelor militare. 
Printr-un decret se stabilise că legionarii învinşi trebuie să 
renunţe la solde. O lege nouă interzice femeilor romane să 
poarte îmbrăcăminte viu colorată şi bijuterii din aur. Dar toate 
acestea nu sunt suficiente pentru finanţarea continuării 
războiului. Roma descoperă „împrumutul de stat”: cetăţenii 
bogaţi plătesc înfiinţarea de noi legiuni şi continuarea războiului 
iberic, în schimbul unor asigurări şi dobânzi. Aceiaşi cetăţeni, 
care îi acuză pe cartaginezi de mercantilism, devin profitorii de 
pe urma războiului. 

În următorii ani, războiul devine din ce în ce mai mult unul 
mondial. Filip al V-lea, regele Macedoniei, încheie un acord 
bilateral cu Hanibal. Sardinia mocneşte de mult, iar după 
decesul suveranului din Siracusa, Sicilia este din nou disponibilă, 


Spania şi Italia sunt de ani de zile teatru de război, chiar şi Africa 
numidiană este afectată de lupte. 

Hanibal controlează de fapt tot sudul Italiei, încearcă să-şi 
menţină prestigiul de  invulnerabil, dar nu reuşeşte să 
cucerească niciunul din porturile importante. De trei ori atacă 
Neapole, dar nu îl poate ocupa. Obține Tarrentum prin trădare, 
dar cetatea ce controlează intrarea în port rămâne în mâinile 
romanilor. Fără a urma un plan clar, trece, prădând, din oraş în 
oraş. Este neînvins, dar nu este câştigătorul absolut. Abia acum 
strategia duşmanului său, Fabius Maximus, ales din nou consul, 
dă roade. El evită orice luptă deschisă cu Hanibal şi foloseşte 
timpul pentru a recruta noi soldaţi. În schimb, Hanibal nu 
dispune nici de trupe suficiente, nici de sprijinul politic necesar 
pentru a păstra terenul câştigat. lar proviziile din Cartagina se 
lasă aşteptate. Oraşul grecesc Siracusa, situat într-un punct 
strategic între Sicilia şi vârful cizmei italiene, a fost mereu 
asediat, dar niciodată cucerit. După moartea regelui Hieron al Il- 
lea, Siracusa încheie o alianţă cu Cartagina. Oraşul este 
înconjurat de fortărețe şi ziduri puternice şi ar putea deveni 
pentru Hanibal, prin poziţia lui centrală, mult doritul port de 
legătură cu Cartagina. 

Roma trimite o flotă de 70 de corăbii pentru a ataca oraşul de 
pe mare. Aruncătorii cu praştia, arcaşii şi lăncierii încearcă să-i 
alunge pe apărătorii de pe ziduri. Soldaţii romani asaltează 
zidurile cu scări. Zadarnic. În spatele zidurilor este aritmetica 
genială a lui Arhimede, care inventează noi arme de apărare 
pentru oraş. Corăbiile sunt lovite de pietrele catapultelor, iar 
dacă se apropie, deasupra lor cad de sus bucăţi de piatră şi 
ghiulele a n fier. O macara uriaşă ridică corăbii întregi din apă şi 
le prăbuşeşte, distrugându-le. 

După opt luni de asediu zadarnic, se renunţă la cucerirea 
zidurilor. Roma revine la metoda convenţională a „înfometării”. 
Cartagina trimite ajutoare: 25.000 de soldaţi, 3000 de cai şi 12 
elefanţi, care debarcă pe coasta de sud a Siciliei. Dar cum au 
ajuns în Siracusa, sunt decimaţi de malarie. 

Oraşul rezistă doi ani asediului Romei. În 212 î.Hr. Este cucerit 
prin trădare. Arhimede este ucis de romani. Legenda spune că 
era atât de cufundat în calculele lui matematice, încât ar fi spus 
ucigaşului: „Nu conturba cercurile mele”. 

Au trecut patru ani de la marea victorie de la Cannae. Fraţii 


lui Hanibal, Hasdrubal şi Mago, depun eforturi în Spania să ţină 
piept oştilor romane. Spaţiul lui de mişcare în sudul Italiei se 
îngustează din ce în ce mai mult. Roma asediază ereticul oraş 
Capua, iar tot sudul este prădat când de romani, când de 
cartaginezi. Localitățile care îl sprijiniseră pe Hanibal sunt 
supuse unor atacuri punitive ale duşmanului - şi invers. Ţăranii 
rămaşi în viaţă caută să fugă. Zone întinse devin o paragină. In 
final se distruge şi cultura de primăvară pentru ca duşmanul să 
nu găsească nicio recoltă. Aici se vor fi pus bazele marilor 
latifundii, ce vor apărea după război, ai căror stăpâni sunt 
orăşeni, care vor strânge averi uriaşe. 


Hanibal ad portas 


Pe măsură ce războiul se prelungea, anticii s-au văzut lipsiţi 
de elementul „picant” al evenimentelor - date importante, cum 
ar fi bătălia de la lacul Trasimene sau cea de la Cannae. Ei par 
să fie obsedaţi de spaima că îi vor plictisi pe cititori cu prea 
multe înşiruiri de lupte. De fapt, drumul lui Hanibal spre Roma 
pare important, chiar dacă nu a fost aşa în realitate. Hanibal a 
încercat un nou şiretlic: după ce a eşuat în încercarea de a 
străpunge asediul romanilor la Capua, se îndreaptă spre 
capitală, în speranţa că asediatorii îl vor urma. Dacă le dăm 
crezare lui Polybios şi Livius, atunci întreaga Romă este în 
fierbere. Bărbaţii îşi smulg părul, copiii urlă, iar femeile, în 
disperare, spală podelele templelor cu propriul lor păr. Populaţia 
încearcă să frigă, iar Hanibal cercetează cu sânge rece înălţimea 
zidurilor oraşului. Strigătul de groază „Hanibal ad portas!” 
(Hanibal la porţi) va însemna o ameninţare şi pentru generaţiile 
viitoare. 

Este însă prea târziu. Nici el nu ar mai putea cuceri acum 
oraşul. Livius relatează că în lipsa lui Hanibal, a fost scos la 
licitaţie terenul pe care acesta îşi făcuse tabăra. La preţul 
obişnuit locului, fără niciun rabat. Mânios, Hanibal a scos la 
licitaţie Forumul. O altă legendă ne transmite că a lansat o lance 
peste zidurile Romei - pentru a dovedi că poate ataca oraşul, 
dacă doreşte acest lucru. 

În realitate, asediatorii de la Capua nici nu se gândesc să 
plece de pe poziţiile lor, iar Hanibal revine prădând în sud, fără 
alte rezultate. Capua cade din nou în mâinile romanilor, iar mai 


târziu şi Tarrentum. După doi ani, în Spania, trupele romane 
recuceresc Cartagena. Centrul cartaginezilor din Europa a căzut. 
Din nou trebuie studiată harta. Mago navighează spre Baleare 
ca să procure trupe pentru campania italienească. 

Acolo, în insula baleară Menorca, oraşul Mahon poartă numele 
lui, adică Mago. După multe alte generaţii, acelaşi oraş devine 
cunoscut ca nume de referinţă pentru un sos din gălbenuş de 
ou, untdelemn, zeamă de lămâie şi sare: Salsa Mahônesa, 
cunoscut la noi ca maioneză. Istoria a lăsat şi aici urme. 

Fratele lui Mago, Hasdrubal, trece cu soldaţii disponibili 
Pirineii, apoi în Italia, pentru a-i veni lui Hanibal în ajutor. La 
nord de Roma, la Metaurus, armata lui Hasdrubal este învinsă 
de romani. Şi el piere în luptă. Soldaţii duc capul lui până în 
Apulia şi îl aruncă în faţa taberei lui Hanibal. Pictorul venețian 
Giovanni Battista Tiepolo înfăţişează într-un tablou sumbru 
groaza lui Hanibal la vederea capului fratelui său. Ridică mâinile 
în apărare, ca şi cum nu ar vrea să-şi creadă ochilor înseamnă 
aceasta sfârşitul planurilor lui? Livius mai arată că în acel an nu 
a avut loc nicio luptă între cei doi adversari. Nici el, nerefăcut 
după loviturile primite atât din partea statului, cât şi personal, 
nu a vrut să lupte; la rândul lor, romanii l-au lăsat în pace. Poate 
că în nefericirea lui este mai măreț decât dacă ar fi avut noroc. 


PRĂBUŞIREA 


Roma are un nou comandant militar: Publius Cornelius Scipio, 
de numai 30 de ani. A participat, foarte tânăr, la prima mare 
bătălie împotriva lui Hanibal, dusă de tatăl său, ce purta acelaşi 
nume. El este învingătorul de la Cartagena, iar de-a lungul anilor 
a învăţat multe despre tactica de luptă a lui Hanibal. Acum 
convinge Senatul că - asemeni lui Hanibal - duşmanul trebuie 
învins la el acasă. Se pregăteşte an an întreg în Sicilia pentru a 
invada Africa. În toamna anului 204 î.Hr. Acostează la nord-est 
de Cartagina cu 40 de corăbii de război şi 400 de transport. 

Oraşul este şocat. In ciuda celor 14 ani de război, ei trăiau ca 
„într-o insulă fericită” şi în pace. Comercianţii îşi căutau de 
negoţ, solii aduceau veşti din diversele locuri ale bătăliilor, dar 
viaţa cotidiană cartagineză era puţin afectată de ororile 
războiului de pe cealaltă parte a Mediteranei. lar acum Scipio nu 
numai că era pe teritoriul african, dar obținuse deja şi primele 


victorii împotriva cartaginezilor. 

Totuşi, va trece mai mult de un an până ce îl vor striga pe 
Hanibal în ajutor. Când a călcat pe pământul Italiei, Hanibal 
avea 28 de ani, când îl părăseşte din nou are 45. Roma a aflat 
de retragerea lui Hanibal şi a sărbătorit timp de cinci zile 
evenimentul. 

Cei doi comandanţi de oşti se întâlnesc la sud de Tunis în anul 
202 î.Hr. Hanibal oferă pacea în condiţiile existente înaintea 
celui de al doilea război punic. Scipio cere capitularea 
necondiționată. Lupta este inevitabilă. Pentru prima oară, după 
multă vreme, Hanibal apelează din nou la elefanții de război: 80 
de animale, mai multe ca niciodată. Scipio este însă un elev 
silitor. El face „uliţe” printre soldaţii lui, care maschează armele 
uşoare. Elefanții înaintează în gol şi atacă. De multe ori chiar 
propriii soldaţi. In final, Hanibal pierde exact cum câştigase 
altădată în Italia: cavaleria duşmană îl atacă din spate, este 
încercuit, trupele lui decimate, el abia reuşeşte să fugă. Cel de 
al doilea război punic, cel „hanibalic” ia sfârşit. Scipio este 
botezat cu numele onorific „Africanus” - victoriosul din Africa. 

Nu au loc negocieri cu învinsul. Victoriosul dictează condiţiile 
tratatului de pace: predarea tuturor prizonierilor, a sclavilor 
dezertori sau fugiţi, distrugerea corăbiilor de război, predarea 
elefanților. Pierderea lberiei şi a tuturor insulelor dintre Italia şi 
Africa. Interzicerea oricărei acţiuni militare în afara Africii. În 
cazul în care Cartagina ar fi vrut să poarte război în afara Africii, 
ea avea nevoie de acordul Senatului de la Roma. La acestea se 
adaugă despăgubirile de război în valoare de 10.000 de talanţi, 
ceea ce corespunde cu circa 270 tone de argint. Pentru 
respectarea acestor condiţii, Roma ia 100 de tineri cartaginezi 
ca ostateci. 

Pictorul baroc Giovanni Battista Tiepolo a ilustrat 
groaza lui Hanibal ia vederea fratelui mort 


Scipio Africanus merge spre Capitoliu într-un car cu patru roţi. 
Poartă o togă purpurie, brodată cu stele, în mâna stângă are un 
sceptru din fildeş, iar în cea dreaptă o ramură de lauri. Un sclav 
îi ţine o coroană grea din aur deasupra capului şi rosteşte 
versetul: Priveşte-te şi gândeşte-te că eşti om! 

După şase ani, noi socotim că în anul 195 î.Hr., Roma cere 
predarea lui Hanibal. El fuge în Siria şi devine consilier militar al 
regelui Antiochos în lupta împotriva Romei. Jurământul său din 
copilărie de a nu fi niciodată prietenul Romei rămâne valabil şi 
în exil. Prin Creta, fuge în Bithynia, în apropierea Istambulului de 
astăzi. Devine comandantul flotei regelui Prisius în lupta 


împotriva răsculatului oraş-stat Pergamon din Asia Mică. Pentru 
ultima oară Hanibal îi lezează pe romani la culme: conform 
planului său, în vase de lut sunt închişi şerpi veninoşi, apoi 
vasele sunt aruncate pe corăbiile Pergamonului. Echipajele intră 
în panică. Victoria Bithyniei este certă. Pergamon, învinsul în 
bătălia pe mare, este un aliat al Romei... 


Hanibal se sinucide, după ce fusese descoperit de romani prin trădare 
Le-a scăpat din mână pentru ultima oară. Desen de A. L. Girodet- Inoson 


Plutarh notează că Hanibal trebuie urmărit, luat prizonier, sau 
ucis ca o pasăre ce nu mai poate zbura pentru că a îmbătrânit şi 
i-au căzut penele de la coadă. 

Hanibal se sinucide în localitatea Libyssa din Bithynia, după 
ce fusese descoperit de iscoadele romane. Avea 63 de ani. 
Plutarh reproduce ultimele sale cuvinte: „A sosit timpul ca frica 
romanilor să ia sfârşit. Nu sunt în situaţia de a mai aştepta 
multă vreme moartea unui bătrân, care le-a pricinuit atâtea 
rele”. 

Bustul de pe colina de deasupra Bosforului aminteşte azi de 


cel mai mare fiu al Cartaginei. Dar nimeni nu ştie unde este 
îngropat de fapt. 

Strigătul de groază „Hanibal la porţi!” a devenit trecut. Dar 
frica Romei de Cartagina a domnit şi după moartea lui Hanibal. 
„Sunt de părere că oraşul Cartagina trebuie distrus”, sunt 
cuvintele cu care îşi încheie Cato discursurile în Senatul roman. 
Dorinţa lui se realizează în anul 146 î.Hr. După un asediu de trei 
ani, romanii cuceresc şi distrug Cartagina. Nu lasă nicio piatră la 
locul ei, ară pământul şi împrăştie sare pe brazde. Preoţii 
blestemă locul pentru 100 de ani. 


Epilog 


Sub titlul „Palermo, miercuri, 4 aprilie 1787”, Goethe nota în 
Călătorie în Italia: „Cel mai frumos timp de primăvară şi o 
fertilitate de neînchipuit răspândeau peste întreaga vale un 
sentiment de pace, dătător de viaţă, pe care călăuza stângace 
mi-l tulbură cu erudiţia sa, povestind cu multe amănunte cum 
altădată Hanibal dăduse aici o bătălie şi cum nemaipomenite 
fapte de arme se întâmplaseră pe aceste locuri. L-am dojenit cu 
asprime pentru această fatală evocare a unor stafii dispărute. E 
rău destul, spusei cu, că din timp în timp semănăturile trebuiesc 
distruse, dacă nu chiar de elefanţi. În orice caz de cai şi oameni. 
Ar trebui măcar să nu tulburăm imaginaţia din visul ei paşnic cu 
astfel de sperietori.” 


Hanibal. O replică a bustului de la Capua. 


Fie că s-a înşelat cel care a consemnat, fie că ghidul s-a 
înşelat: în orice caz nu Hanibal a fost cel care a fost bătut de 
romani la Palermo, ci Hasdrubal; Hanibal nu se născuse încă, 
dar acest lucru nu este foarte important, istoricii ne vor ierta. 
Semnificativ este că Goethe, în timpul călătoriei lui de studii, nu 
a vrut să se lase tulburat de cele petrecute cu mult timp în 
urmă. 

Cleopatra - ultimul zâmbet al faraonilor 
de Gunther Klein şi Norbert Durring 


Cleopatra se trăgea din dinastia Ptolemenlor, 
dinastie care și-a construit un templu la Dendera în semn de preamânre. 


Surpriza 


Berlin, Muzeul de Antichităţi. Să fie aceasta Cleopatra, ultima 
regină a Egiptului antic? Privim admirativ una din bijuteriile 
colecţiei - capul din marmură al unei tinere femei. Studiem cu 
scepticism particularităţile unei feţe mici, rotunde, cu păr cret, 
legat cu o panglică lată, ochi mari, rotunzi, o gură mică şi plină, 
un nas mic, uşor încovoiat. Mai mult o fată, decât o femeie. 

Am fost convinşi până astăzi că ştim exact cum arată 


Cleopatra: o frumuseţe senzuală, exotică, cu trăsături fine, 
aristocratice, cu un păr negru viguros, lucitor, sub diadema 
regală. O femeie fermecătoare, cum o ştim din filmele cu 
Claudette Colbert sau Liz Taylor. Nimic din toate acestea în 
acest chip din marmură. Şi unde este nasul uşor încovoiat, la 
care visa atât de mult chiar şi Asterisc? 

Abia în urmă cu două decenii acest cap a reapărut din colecţii 
particulare în comerţul cu antichităţi - şi a fost atribuit de 
arheologi Cleopatrei, după efigiile de pe monezi. Un pumn de 
monezi antice cu efigia Cleopatrei - cu numele şi cu titlul 
„regină” - toate atestă un paralelism. Aceleaşi trăsături ale feţei 
- obrajii plini, profilul cu nasul uşor încovoiat -, dar mai ales 
diadema regală: conform datelor ştiinţifice, un indiciu al 
atributelor regale, purtat numai de regentele epocii ptolemeice 
din Egiptul târziu. 

Şi din toate numai modelul Cleopatrei, pictat de penelul 
acestui artist necunoscut stă sub semnul întrebării, conform 
opiniilor oamenilor de ştiinţă. 

Artiştii care au pictat-o pe Cleopatra cu două milenii mai 
târziu în toate ipostazele nu au respectat, fireşte, adevărul 
istoric în totalitate: fiecare epocă a înfăţişat-o pe regina de pe 
Nil în conformitate cu moda timpului. Ea este fie o domnişoara 
dintr-o cetate medievală, cu doi şerpi în mână asemeni unei 
preotese minoice. Fie este îmbrăcată elegant şi are în mână o 
perlă uriaşă luxoasă, după moda barocului. Fie este întinsă 
lasciv ca o odaliscă - un minunat nud specific Fin de Siècle, 
chiar dacă este pe catafalc. Din toate acestea nu putem 
desprinde nici un singur element caracteristic, de parcă regina 
de pe Nil nu ar fi fost decât fantezie pură. Căutând urmele uneia 
din cele mai vestite femei din istorie, trebuie să o luăm de la 
capăt, trebuie să culegem cu sârg fiecare dată precisă, să 
colecţionăm totul despre ea şi despre lumea ei. Numai astfel 
putem reconstitui imaginea adevăratei Cleopatra. 


Abia cu două decenii în unna a reintrat în comerțul cu anticbutăț (după o îndelungată 
şedere în colecții particulare) acest bust, identificat drept al Cleopatrei, pe baza 
comparațiilor cu monedele care Îi reprezintă chipul. 

Este, probabil, singura înfățișare autentică a ultimci regine a Egiptului 


Ce se ştie despre Cleopatra? S-a născut în anul 69 î.Hr. S-a 
sinucis după 39 de ani. Ca regină a Egiptului, a încercat, prin 
legăturile ei cu doi potentaţi romani contemporani, Cezar şi 
Marc Antoniu, să înfăptuiască ceea ce însemna propria ei 
viziune despre un imperiu greco-oriental, luând ca exemplu 
imperiul lui Alexandru. 

Descrierile pe care i le fac reginei cronicarii sunt foarte 
diferite între ele. 

Cassius Dio relatează: Cleopatra a fost foarte frumoasă şi era 
în floarea vieţii. Timbrul vocii era foarte plăcut şi fermeca pe 
oricine. Privirea şi vorba ei făceau o impresie atât de puternică, 
încât cucerea şi cel mai rece bărbat, chiar şi pe cel mai 
învederat misogin. 

Plutarh o descrie mai reţinut, deci, probabil, mult mai realist: 
Frumuseţea ei nu era, cum se spune, atât de perfectă, încât 
chiar de la prima vedere să stârnească interesul. Dar compania 
ei iradia o atracţie irezistibilă, comportamentul şi eticheta lăsau 


o impresie deosebită. 
Shakespeare - la o distanţă de aproape două milenii - o 
transfigurează entuziasmat: 


Mitul Cleopatrei a inspirat timp de două mii de ani fantezia artistilor, 
În secolul trecut, Mose Bianchi a pict- o ca pe o cuceritoare lascivă, 


„Vârsta 

N-o vestejeşte, nici obişnuinţa 

Nu-i stinge veşnic schimbătorul farmec; 
Alte femei îngreţoşează pofta 

Ce o stârnesc, ci ea înfometează 

Când satură. O prinde şi ce-i hâd 

lar sacerdoţii o binecuvântă 

Când îşi dă-n petic”. 


Ce e adevărat din toate astea? Cum a fost Cleopatra? 


Palatele de pe fundul mării 


Alexandria, Egipt. Într-o zi toridă, barca noastră pescărească 
alunecă încet la marginea unui mare semicerc în golful portului. 
Stăm înghesuiți în jurul unui aparat, al cărui monitor trage o linie 
egală, uniformă: profilul fundului mării la zece metri adâncime. 
Apare deodată o oscilație. Ecometrul indică o ridicătură 
neobişnuită pe fundul mării. Ne întoarcem şi revenim de câteva 
ori deasupra locului: acelaşi rezultat. Profesorul Jean-Yves 
Empereur, care în îndelungata lui muncă de arheolog la 
Alexandria a deschis calea multor descoperiri în această 
regiune, se uită pe hartă şi aruncă ancora. 

L-am putut convinge pe specialistul francez să ne fie părtaş la 
o scufundare, când voiam să căutăm resturile insulei cu palatul 
Cleopatrei, care ar fi trebuit să fie aici, spălat bine de apele 
Mediteranei după scufundarea lui în urmă cu sute de ani. 


Rămășițele palatului din Alexandria al Cleopatrei nu mai pot fi descoperite astăzi 
decât de scafandri, deoarece au fost acoperite de apele mării. 


Se pune echipamentul, se verifică aparatul de filmat 
subacvatic şi ne aruncăm în apă. Nisipul ridicat de furtuna din 
ultimele zile nu s-a aşezat complet şi împiedică vizibilitatea sub 
apă. Şi, totuşi, zărim foarte clar ce ne apare în faţa ochilor pe 
fundul mării: o pădure de colonade, prăbuşite unele peste altele, 


acoperite de alge. Trebuie să fi fost uriaşe, căci în Evul Mediu 
timpuriu se mai vedeau din apă. Socluri, temelii, rampe, partea 
inferioară a unui sfinx răsturnat - această lume prăbuşită este 
filmată pentru prima dată. Curăţăm cu grijă câteva alge, le 
îndepărtăm cu cuțitul de pe piatră pentru a vedea grosimea 
plantelor crescute şi păstrarea suprafeţei rocii - în rest nu 
schimbăm nimic. Viitoarele expediţii ştiinţifice vor avea 
misiunea să cerceteze din punct de vedere arheologic aceste 
comori şi să precizeze starea şi stadiul lor de conservare. 

Deşi în timpul scufundării nu am găsit nici aur, nici bijuterii, 
cele văzute ne-au dat impresia întâlnirii cu o mare descoperire. 

Acum ştim: cu mai bine de două milenii în urmă aici trebuie 
să se fi întâlnit Cleopatra cu cel mai puternic bărbat al timpului. 
Aici a început povestea lui Cezar şi a Cleopatrei; aici a început o 
poveste de iubire, al cărei sfârşit catastrofal şi-a pus pecetea pe 
dezvoltarea ulterioară a politicii mondiale. 


O descoperire norocoasă 


Oare cum era atunci, în luna octombrie a anului 48 î.Hr., când 
Cezar a acostat şi a pus pentru prima dată piciorul pe pământul 
egiptean? Când a intrat în oraşul, ce trecea la vremea 
respectivă drept metropola culturală a lumii, „oraşul de aur”? 

Alexandria era capitala mondială a luxului şi a rafinamentelor, 
iar despre Egipt se spunea de mii de ani că este ţara în care 
curge lapte şi miere. 

Cum o fi văzut-o soldatul Cezar - mai obişnuit cu viaţa de 
campanie, decât cu cea de palat - pe delicata şi luxoasa 
Cleopatra? înfăşurată într-un covor - ne spune legenda - ea ar fi 
fost depusă la picioarele lui. Un cadou erotic? Un vicleşug bine 
gândit al unei politiciene cu sânge rece? Sau rafinamentul unei 
femei fatale, avide de iubire? 

Scriitorii antici o degradează pe Cleopatra ca „prostituată 
regală” din Canopusul lipsit de orice morală, ca „amantă 
neruşinată” şi ca „o bacantă beţivă”. Fireşte, acestea sunt, în 
majoritate, etichetări ale romanilor; concluzia unor oameni care 
se tem; se tem de „şarpele” egiptean, de suverana străină, care 
ştie să sucească capul elitei politice a Romei şi care încearcă să 
înglobeze imperiul roman în sfera ei de interese. Indignarea ce 
se ascundea în dosul acestor descrieri este limpede: ideile 


preconcepute despre Cleopatra nu sunt lipsite de antipatie. Sunt 
prejudecăţi care trebuie verificate foarte exact - cine şi când le- 
a spus. 

Dar înainte de a ne putea concentra asupra acestui demers 
istoric referitor la Cleopatra, primim o veste de la Jean-Yves 
Empereur. Ne oferă prilejul de a fi de faţă la recuperarea unei 
importante descoperiri din perioada reginei noastre. Deci 
plecăm în grabă la el. Ne-am pregătit pentru o călătorie mai 
lungă şi suntem miraţi când şoferul se opreşte la numai câteva 
străzi mai încolo de hotelul nostru şi intră printr-o gaură a 
gardului, într-o curte. 

În faţa noastră este o săpătură imensă, unde ar trebui să fie 
temelia şi subsolurile unei construcţii noi. Inainte ca ei să 
înceapă lucrul, profesorul Empereur vrea să profite şi să facă în 
centrul oraşului descoperiri arheologice. 


sO coloană a fostului Cacsarcum din Alexandna, numit și Sebasteron. 
Templul a fost ridicat de Cleopatra în semn de iubire pentru tată! fulu ci, Katsarion 


La o adâncime de zece metri, în timp ce săpa cu peste 
douăzeci de muncitori, a dat de ceva: încearcă să desprindă o 
bucată dintr-o coloană care cântăreşte multe tone şi care se află 
îngropată până la jumătate. Particularitatea: deja se poate citi 


clar scrierea grecească, cuvintele „Cebasteon eikon”, un fel de 
adresă antică a locului. Evident ne aflăm în faţa unei coloane a 
fostului Caesareum din Alexandria, care era ridicat aici - după 
cum atestă coloana găsită - pe vremea Cleopatrei. 

Ce era Caesareum? începută de Cleopatra şi terminată de 
Octavian Augustus, construcţia - împodobită cu două obeliscuri 
aduse din Heliopolis, vestitele „ace ale Cleopatrei”, ce pot fi 
văzute astăzi la Londra şi New York - a fost unul din simbolurile 
oraşului antic, proiectat cu arhitectură grecească, dar la 
dimensiuni faraonice. 

Situată sus, deasupra portului, clădirea oferea o privelişte 
minunată. Cronicarul Philo o descrie astfel: „Nu există alt templu 
în lume ca acesta, numit Sebasteion, templul cezarului - 
patronul călătorilor pe mare. Acest templu foarte mare şi 
nepereche, căci nicăieri nu există unul ca el, se ridică maiestuos 
peste cel mai sigur port. Este plin de ofrande: tablouri, statui şi 
obiecte din argint şi aur. Se află într-o zonă întinsă şi are săli cu 
colonade, biblioteci, camere, grote sfinte, portaluri la intrări, 
încăperi mari - hale deschise spre cer - cu un cuvânt «cea mai 
somptuoasă clădire». Este o fortăreață a securităţii pentru 
ambele tipuri de călători: pentru cel ce se îmbarcă aici, dar şi 
pentru cel care debarcă”. 


La zece metri adâncime, in centrul Alexandriei, unde urma să se toame fundatia unei 
construcții noi, s-au descoperit ruinele Sebasteionului 


Nu întotdeauna arheologii au atâta noroc ca astăzi; zona a 
fost cercetată o jumătate de an pentru a face descoperiri de un 
asemenea calibru. Acum există o importantă dovadă, iar noi am 
avut norocul să asistăm la recuperarea coloanei, să vedem cum 
puţinele dovezi din vremea Cleopatrei s-au îmbogăţit cu încă 
una ce oferă multe indicii: Caesareum, un dar de iubire al 
reginei în memoria tatălui pentru fiul ei, Kaisarion. O mică 
senzaţie pentru ştiinţă, exact lângă peretele unei fundaţii din 
centrul animat al Alexandriei, oraşul de aur. O baftă, o surpriză 
antică pe care ne-a dăruit-o Alexandria la scurt timp după 
sosirea noastră, ca şi cum ar fi vrut să ne întărească dorinţa de 
a căuta mai departe, acolo, urme ale lumii Cleopatrei. 


Oraşul de aur 


Alexandria, portul - după-amiază. Am navigat până în vârful 
peninsulei care îngrădeşte ca un dig natural bazinul vestic al 


portului. La picioarele fortului, care păzeşte intrarea în port, 
privim spre construcţiile moderne ale oraşului. Soarele care 
apune transforma apa mării în aur curgător, reflectat de clădiri 
într-un arc larg pe faleză. 


Biblioteca din Alexandna a concentrat toată știința epocii pe suluri scrise, 
pierdute pentru vecie 


La alte ore ale zilei, când soarele este mai sus, oraşul este tot 
cel alb, construit din piatră. Incă din antichitate, vizitatorii 
admirau arhitectura: era oraşul cu case, care arăta altfel decât 
cele din chirpici, de unde proveneau ei. 


În Alexandria = metropola lumii antice 
= si iubirea putea fi cumpărată, asemeni 
multor altor mârturi 


Prima întâlnire cu oraşul imens şi cu bogăţia lui trebuie să fi 
fost un şoc şi pentru Cezar şi soldaţii săi. Căci Roma nu ajungea 
nici măcar până la picioarele lui: era un oraş cu case din chirpici, 
un sat devenit foarte repede metropolă a lumii. Marile 
construcţii din Forum Romanum, admirate azi de turişti, au fost 
făcute de Împărați mai târziu. Roma lui Cezar nu este fastuoasă, 
ci mai degrabă o îngrămădire fără niciun plan: străzi înguste, 
case dărăpănate, mizerie, molime. La Alexandria, Cezar vede - 


poate pentru prima oară în viaţă - străzi largi, bine orientate, 
care întretaie cartierele oraşului. Construcţii monumentale, ca 
templul oraşului, Serapeum, tronuri ca simboluri ale oraşului, ca 
şi vestitul far peste port - Pharos - cea de a şaptea minune a 
antichităţii. Şi toate casele, toate templele, totul era construit 
numai din piatră! 

Sub puternica impresie a strălucirii egiptene, Cezar începe să 
facă planuri noi pentru o Romă măreaţă. Alexandria: un imbold 
pentru fantezia imperatorului. 

Apoi constatarea că aici s-a adunat tot ce avea un nume şi 
prestigiu în ştiinţă şi artele frumoase! Stră-stră-bunicul 
Cleopatrei, Ptolemeu al doilea, a făcut din Alexandria ce vedea 
acum Cezar: farul din port vizavi de bibliotecă, unde se găsesc 
mii de role însumând toată ştiinţa antichităţii. În temple şi în 
clădirile profane din oraşul-palat lucrează învăţaţi de pe toate 
continentele. Ştiinţa este adunată aici - este universală. De fapt, 
ştiinţa nu este încă despărțită de arta, nu s-a ajuns încă la 
specializare într-o anumită disciplină, cum este astăzi: astfel, 
filosoful îşi etalează şi calităţile de matematician, orator sau 
constructor de utilaje de război, poetul este şi strateg şi cântăreţ 
talentat. În Mediterană nu este nimic valoros care să nu fi fost 
adus aici. Sunt atraşi cu o viaţă îndestulată pe spezele statului, 
li se oferă posibilităţi nelimitate de studiu, aşa că mulţi vin în 
pelerinaj în Olimpul învăţăturii: filosofi, poeţi, oratori, muzicieni, 
pictori, sculptori; o Alexandrie fericită. 


Așa ar fi putut artta covorul în care s-a înfăşurat Cleopatra. 


În schimb, la Roma viaţa este searbădă; aici treci drept un om 
cultivat dacă ai în casă un profesor grec; în ochii romanilor el 
este un garant al culturii. 

Cezar trebuie să mai fi remarcat ceva: în timp ce la Roma 
abia poate scăpa de gloata Senatului, iar imperiul este măcinat 
de războaie civile, aici oameni din diverse state convieţuiesc, 
dacă nu împreună, cel puţin alături. Oraşul este împărţit în 
cartiere; el oferă oaspeţilor şi vizitatorilor tot ce le doreşte inima 
în pieţe, în magazine, în localuri şi cârciumi. Alexandria este un 
creuzet multicultural. Comerţul cu cel mai îndepărtat colţ al 
lumii, aducător de beneficii şi acordarea de facilităţi şi privilegii 
fac ca oamenii să trăiască mulţumiţi într-un oraş bogat. 


Apariţia unui curtezan nou 
Nu numai urmărirea rivalului sau Pompei l-a adus pe Cezar în 


Egipt, ci faptul că mereu era în căutare de bani: de aceea a 
debarcat în Alexandria în anul 48 î.Hr. Bani cu care trebuie să-şi 


liniştească soldaţii, bani cu care să-şi îmbunătăţească situaţia. 
Aceasta era dificilă: întâi s-a destrămat triumviratul Cezar, 
Crassus, Pompeius, apoi disputa a degenerat în război civil şi a 
înghiţit banii lui Cezar. Soldaţii erau nemulţumiţi, au cucerit sau 
pacificat pentru Roma şi Spania şi Galia. Pe atunci, carisma lui, 
arta în a duce războiul, succesele comune i-au determinat să fie 
de partea lui, ei fiindu-i devotați trup şi suflet. Au trecut 
Rubiconul împreună cu idolul lor, s-au îndreptat chiar împotriva 
Romei pentru a-şi impune voinţa lor - şi a lui - în faţa Senatului. 
Mişcarea de şah a reuşit, dar ce s-a ales de succese? După o 
absenţă îndelungată, soldaţii vor să se aşeze la casele lor, să-şi 
ordoneze din nou viaţa. Dar numai câţiva veterani pot face 
acest lucru, numai cei care, din cauza vârstei, părăsesc serviciul 
militar: sunt recompensaţi din belşug cu pământ şi cadouri. Toţi 
ceilalţi se văd purtaţi într-un imens circuit prin imperiul roman. 
Pompei şi adepţii lui sunt urmăriţi. În aproape toate provinciile 
au loc incidente, mici războaie interminabile, romani împotriva 
romanilor. 

Soldaţii lui Cezar învaţă ce înseamnă ca în locul deciziilor 
Senatului să se dea curs ambițiilor, toanelor şi ideilor 
năstruşnice ale unuia singur şi să depindă de ele. Cezar s-a 
schimbat după campania din Galia - şi împreună cu el şi soldaţii. 
In Thapsus, Africa, îi scapă de sub control. După o victorie 
împotriva unui duşman foarte puternic - este vorba tot de 
adepţi ai lui Pompei - i-a apucat o sete de sânge care nu a putut 
fi oprită. Răniţii sunt masacrați. Se plătesc toate poliţele. Micul 
soldat profită de ocazia masacrului pentru a se răzbuna pe şeful 
lui pentru toate umilinţele îndurate, iar Cezar trebuie să asiste la 
toate astea, să vadă cum se depreciază moravurile. 

Războiul a devenit o obişnuinţă, iar soldaţii lui Cezar o haită 
ce nu poate fi oprită. Roma nu va uita Thapsus, iar Cezar 
constată că a sosit timpul ca soldaţii lui să aibă din nou liniştea 
binefăcătoare pe care o aşteaptă de ani de zile, la fel ca şi prada 
bogată - ca o recompensă pentru succese şi loialitate. 

De aceea, ultima acţiune trebuie să aibă succes, care 
înseamnă înainte de toate bani. Şansele nu sunt defavorabile. În 
Egipt este un fel de război civil, din cauza disputei dintre cei doi 
regenţi - Ptolemeu şi Cleopatra, care periclitează achitarea 
datoriilor şi a tributului faţă de Roma. Asemeni fostului său 
partener, devenit duşman (Pompei) şi Cezar a garantat regența 


lui Ptolemeu Auletes, tatăl celor doi certăreţi. Fireşte, nu pe 
gratis: cu o sumă echivalentă aproape cu impozitele pe un an de 
zile, regele a cumpărat bunăvoința celor doi bărbaţi importanţi 
ai Romei. Tulburările interne pun, însă, sub semnul întrebării 
plata tributului. Este, deci, un caz de intervenţii pentru soldaţii 
romani. 


Muzeul Pergamon 
din Berlin deține cel 
mai impresionant bust 
al hu: Cezar. 


Când Cezar soseşte la Alexandria cu mica lui armată, situaţia 
este încordată şi neclară. Nici nu au ajuns bine în oraş şi la 
garnizoana romană, că au şi fost înconjurați de trupele lui 
Ptolemeu, sub conducerea generalissimului egiptean Achillas. 
Pentru început este neclar dacă pentru protecţia lui sau cu 
intenţie duşmănoasă: o situaţie dificilă. 

Nu se ştie dacă, într-adevăr, prima întâlnire a Cleopatrei cu 
Cezar a avut loc chiar cu ajutorul vestitului covor, cum susţine 
legenda. Oricum, ea este mult prea neobişnuită pentru a nu fi 
adevărată, iar regina trebuia să pătrundă şi să treacă cumva 
prin zona ocupată de trupele adverse ale fratelui ei ca să ajungă 
la garnizoana romană. Deci, de ce nu învelită într-un covor? 


Când ajunge la picioarele lui Cezar, îl pune pe acesta în faţa 
unei alegeri dificile: i se oferă, plină de speranţe, o tânără 
femeie, care îşi aruncă în joc toate auturile pentru ca prima 
impresie lăsată să fie una foarte bună. Cezar nu a opus prea 
multă rezistenţă - cum îi era şi firea - nici acum, nici în alte 
cazuri. 

„Orăşeni, păziţi-vă nevestele! îl aducem pe amantul nesătul. 
Ai risipit aurul în Galia, după ce l-ai pompat de aici”, strigau la 
Roma soldaţii după victoria galică. Cezar trecea drept un 
curtezan. 

Problematice erau consecinţele politice. Cezar ştia: dacă o va 
lua pe regină în cartierul său general, înseamnă că îi ia partea în 
mod hotărât şi se amestecă în treburile interne ale unui stat al 
cărui oaspete este. 

Nu a meditat prea mult şi probabil nu era nevoie nici de 
însuşiri magice ieşite din comun, aşa cum i s-au atribuit ulterior 
reginei: legătura îi oferă lui Cezar o nouă primăvară şi se 
soldează, după cum narează scriitorii antici - cu instalarea 
oficială a Cleopatrei ca unică stăpânitoare în Egipt. Aşa de 
simplă poate fi uneori politica! 

La Muzeul Pergamon din Berlin există un bust impunător al lui 
Cezar. S-a lăsat imortalizat cu o figură marcantă, trasă - 
ambițiosul stăpân al lumii, plin de sine - pentru ca să se uite că 
suferea de epilepsie, că îi căzuseră dinţii şi părul, iar la cei 52 de 
ani, câţi avea atunci, trecea drept un moş în concepţia anticilor. 

Suetoniu relatează: culoarea pielii lui era albă, nu avea 
membre puternice, o faţă puţin cam plină, ochi negri, vii. Starea 
sănătăţii lui era bună, dar în ultimul timp suferea de stări de 
leşin şi se plângea că visează urât. De două ori a avut atacuri de 
epilepsie în timpul unor adunări publice. 

Era foarte îngrijit: nu numai că se rădea şi se tundea des, dar 
- după cum i se reproşa - lăsa să i se smulgă şi părul de pe 
corp. Cel mai mult îl deranja chelia, deoarece de ea râdeau 
adversarii lui. Avea obiceiul să-şi aducă părul dinspre ceafa în 
faţă pentru a o acoperi. 

Cezar - un curtezan vanitos, pe cale de a îmbătrâni ca un 
superman în braţele unei regine de douăzeci şi unu de ani! Nu 
este o poveste orientală, ci politică în adevăratul sens al 
cuvântului. 


O călătorie de dragoste 


Nilul. Cleopatra îl înconjoară pe Cezar cu toată fala regatului 
ei, iar el se complace. Epicureanul Cezar a avut întotdeauna 
preferinţe pentru luxul oriental, care nu putea fi savurat într-o 
Romă ipocrită din perioada Republicii târzii. In timpul domniei lui 


Cleopatra face o călătone de două luni pe Nil împreună cu Cezar, 
care a fost foarte impresionat de piramide și de oraşele Memphis şi Teba 


Nero, când gustul roman „s-a rafinat”, o masă cu Cleopatra 
este descrisă de poetul Lucanus astfel: Cleopatra etalează o 
bogăţie imensă şi un fast necunoscut la Roma. Salonul, mare cât 
un templu, era împodobit cu mare lux. Tavanul foarte decorat, 
căpriorii auriţi, pereţii din marmură şlefuită, nu numai că erau 
acoperiţi cu plăci, dar erau din porfir scump şi agat. Podeaua era 
din alabastru, uşile din lemn de abanos de Meroe şi placate cu 
acest lemn scump. Deasupra portalului erau ornamente de 
fildeş sculptat, baga indiană, pictată de mână. Uşile erau 
încrustate cu smaragde scumpe, mânerele scaunelor - cu pietre 
semiprețioase. Pe masă se aflau căni fine din jasp. Pe sofale 
erau cuverturi vopsite în multe culori vii la Tyros, apoi altele din 
brocart auriu sau din purpură, lucioase, ţesute în stil egiptean. 

Cleopatra face cu Cezar, iubitul şi garantul puterii ei, o 
călătorie de-a lungul Nilului, la monumentele regatului străvechi 
al faraonilor. O călătorie de iubire, dar şi de prezentare a 


superiorității egiptene: „Uite Cezar, aceasta este ţara de vis - 
Egiptul - iar eu sunt regina!” 

Imită ea, oare, călătoriile tributare ale vechilor regi sau 
călătoria victorioasă a lui Alexandru cel Mare după eliberarea de 
sub jugul persan? Perechea se lasă furată de visuri în timpul 
călătoriei, care sunt diferite şi, totuşi, atât de apropiate: Cezar 
se vede devenind tot mai asemănător cu Alexandru, stimat de 
el. Dominația unipersonală asupra lumii pare atât de aproape. 
lar Cleopatra pare să-şi fi atins țelul: de a-l fi câştigat pe întâiul 
bărbat al Romei de partea ei: o regență mondială, formată din ei 
doi. Visele ambiţioase de mărire şi putere sunt cele ce unesc 
perechea. 


Şi la Pompei era apreciată atracţia exotică a Nilului (Detaliu dintr-un mozaic) 


Călătoria se desfăşoară într-un palat luxos, plutitor, lung de 
120 de metri, după cum ni l-a descris anticul Kallixeinos: înalt de 
doisprezece metri, din abanos, cu garnituri din aur şi argint, cu o 
mică velă de mătase. Toată această minune era însoţită şi trasă 
cu tehnica antică a bărcilor cu rame. 

Politica mondială face o pauză de aproape două luni, 
deoarece cel mai puternic bărbat al lumii este turist. Cezar 
vizitează piramidele, vede vechiul Memphis, marea Tebă şi 
devine, din cauza acestui fapt, din ce în ce mai mic, victima 
chinuitoarei lui ambiţii. Se pare că ar fi plâns de ruşine când a 
comparat faptele sale cu cele ale vechilor regi egipteni. Această 


călătorie va lăsa urme adânci: ceea ce a văzut aici va deveni, în 
scurtul timp care i-a mai fost hărăzit, opera de înfrumusețare şi 
extindere a Romei şi de planificare a împrejurimilor pentru a fi 
amplu transformate. După exemplul drenării salbei de lacuri ce 
înconjuraseră iniţial Alexandria, el vrea să asaneze smârcurile 
pontinice de la porţile Romei, un plan uriaş, care a fost realizat 
abia la începutul secolului nostru. 

În sfârşit, ajung la Dendera. Aici, dinastia Ptolemeilor şi-a 
făcut singură un templu. Este închinat zeiţei iubirii, Hathor, zeiţa 
cu urechi de vacă - un loc de premărire a familiei Ptolemeilor. 
Necunoscute sunt pentru romani dimensiunile templului 
principal, de neimaginat ce se petrece aici: Cleopatra este 
adulată ca o zeiţă - încă din timpul vieţii! Cezar nu poate decât 
să viseze la asemenea onoruri. Roma republicană nu poate oferi 
decât venerare terestră chiar şi pentru oameni ca el. În schimb, 
Cleopatra s-a lăsat imortalizată în piatră pe partea din spate a 
templului, cu îmbrăcămintea de milenii a suveranilor Egiptului, 
faraonii. Lângă ea, într-o postură la fel de tradiţională, produsul 
călătoriei de iubire dăltuit în piatră: fiul Kaisarion. 

Oamenii de ştiinţă ai zilelor noastre se mai contrazic dacă 
acest copil a fost, într-adevăr, al lui Cezar. Se spune că regina i 
l-ar fi plasat romanului - încă un truc rafinat al politicienei 
însetate de putere - pentru a-l lega şi mai mult de ea. Se uită 
însă că Ptolemeii trăiau într-un cerc restrâns, familial, de 
preamărire zeiască şi că îşi căutau continuu parteneri de acelaşi 
rang cu ei. Erau acceptaţi numai parteneri egali în rang cum ar 
fi de pildă suveranii statelor diadohilor - şi, desigur, un om ca 
Cezar, care, deşi neîncoronat, era stăpânul Romei, deci foarte 
potrivit. Despre el se spune că, din cauza bolilor diverse, 
devenise steril; fapt contestat însă de dubiosul său renume, şi 
anume că dorinţele sexuale i se citeau în ochi. 

In acel timp nu se mai găseşte alt bărbat în apropierea 
Cleopatrei, căruia să i se poată atribui paternitatea. La fel a 
văzut lucrurile şi cel mai învederat duşman al perechii, 
Octavianus. El confirmă indirect proveniența copilului, când, la 
18 ani, după victoria împotriva lui Antonius la Actium, vede în 
Kaisarion un concurent latent, un pericol pentru pretenţia lui la 
suveranitate, deci ordonă să fie ucis. Toate acestea fac să fie 
posibil ceea ce nu au confirmat nici scriitorii antici pentru că nu 
puteau dovedi şi anume că într-adevăr Kaisarion a fost fiul lui 


Cezar şi al Cleopatrei. 

În templul de la Dendera, Cleopatra era adulată ca zeiţă incă din timpul vieții. 


Urmărirea 


Tuna-el-Gebel - Egiptul de mijloc. Căutările noastre pentru a 
găsi lumea dispărută a Cleopatrei devin, încetul cu încetul, un 
fel de „urmărire”. Punctele noastre de reper sunt întinse pe 
toată harta Egiptului, căci nu vrem să ne bazăm pe fotografii, 
reproduceri sau relatări, ci dorim să ne facem o părere proprie 
la faţa locului despre puţinele originale păstrate din vremea 
Cleopatrei. 

După o călătorie dificilă, pe o căldură istovitoare, ajungem la 
locul mormântului Petosiris din Tuna-el-Gebel. Un mare templu 
mortuar în mijlocul deşertului. Egiptologii de la Universitatea 
Munchen studiază de ani de zile acest monument de 
construcţie, care atestă ca niciun altul, prin relieful său, stilul 
amestecat al ultimului secol dinaintea schimbării timpurilor. 
Este un monument unic, ce ascunde o cronică autentică din 
viaţa cotidiană pe timpul Cleopatrei. Scenele de pe pereţii 
templului mortuar corespund tradiţiei egiptene: este înfăţişată 
întreaga lume. Ici un ţăran care coseşte grâul foarte roditor, 
dincolo fată o vacă sau se culeg strugurii, se aduc acasă şi se 
pun la păstrare, se umplu cănile cu must. Meseriaşii fac cele 


trebuincioase, dar şi obiecte scumpe pentru temple şi statui. 
Sensul acestui cosmos pictural: cotidianul să poată fi luat cât 
mai real în lumea de dincolo. E o străveche tradiţie funerară a 
egiptenilor. Dar, spre deosebire de maniera de prezentare 
obişnuită la faraoni cu scenele de mai sus şi cu mereu aceleaşi 
gesturi şi poziţii hieratice, aici totul pare să fie plin de viaţă: cei 
pictaţi sunt individualizaţi, acţiunea lor este integrată în 
decorația mormântului într-o mare scenă contemporană, vie. 
Foarte izbitoare este înfăţişarea musculoasă, plastică a corpului: 
sunt adevărate figuri de atleți cu muşchii încordaţi, aşa cum îi 
cunoaştem din desenele de pe amforele greceşti. 

Ştim şi motivul acestui nou mod de înfăţişare. Cu trei secole 
înaintea construirii mormântului Petorisis, cultura helenistică a 
pătruns în Egipt prin Alexandru cel Mare. Pornind de la 
numeroasele aşezări greceşti din ţară, Egiptul se vede curând 
confruntat cu elementul nou, străin. Cele două concepţii de 
prezentare - vechiul Egipt şi helenismul modern - sunt 
armonizate şi combinate. Apare un stil contopit egipteano- 
grecesc, ce va caracteriza peisajul artistic al secolelor viitoare, 
în primul rând perioada târzie a Cleopatrei. 

În fond, macedoneanul Alexandru este un cuceritor străin ce a 
intrat în ţară, dar este primit şi ovaţionat de popor: victoria lui 
împotriva persanilor la Issos din anul 333 î.Hr. Însemna pentru 
egipteni eliberarea de o dominație străină foarte apăsătoare. lar 
Alexandru a ştiut, ca toţi succesorii săi, să împletească lumea lui 
cu tradiţiile egiptene. Prin faptul că se adresează oracolului din 
Siwa, devine pentru egipteni încarnarea zeului oracolului, 
Ammon şi intră în Pantheonul egiptean, prezentat pe monede şi 
reliefuri prin coarnele de berbec ale acestei zeități. 


Pe peretele din 
spate al templului de 
ia Dendera, Cico- 
patra apare imbră- 
cată asemeni farao- 
nilon, văr da stanga — 
fiul ci şi al lui Cezar, 
Kaisanon. 


Cleopatra a încercat să-şi egaleze predecesorii mai bine decât 
antecesorii ei. Dintre toţi succesorii lui Alexandru în Egipt numai 
ea era în stare să citească semnele sfinte, hieroglifele şi să se 
înţeleagă cu supuşii în limba lor. Vorbea toate limbile străine ale 
timpului. Cleopatra a fost o femeie foarte inteligentă, care a 
reușit să îmbine tradiţia cu prezentul. 


Reliet la mormântul Petosris de la Tuna = el - Gebel: 
meșteșugari confechonează obiecte de uz casnic, dar și podoabe pentru temple şi 
statui. Lumea cotidiană trebuia preluată cât mai real în cea de dincolo. 


Totuşi, ea nu devine egipteanca personificată. „Cleopatra”, 
ne-a spus profesorul Empereur la despărţire, în Alexandria, „nu 
arăta chiar ca o egipteancă. Se poate să fi avut părul deschis la 
culoare şi ochi albaştri, exact ca o grecoaică”. 

lar profesorul mai adaugă: „Intr-un anumit punct, era urmaşa 
tipică a dinastiei ei macedonene: în comportament. La fel de 
lipsită de scrupule, ambiţioasa şi avidă de putere ca şi 
predecesorii ei Căsătoria între fraţi şi uciderea rudelor era pe 
atunci o politică obişnuită de familie. O familie destul de 
înspăimântătoare...” 


Celebri şi huliţi: străbunii Cleopatrei 


Ptolemeu, fiul lui Lagos, a dat ce era mai bun pentru 
prietenul, mda şi capul armatei, marele Alexandru. In multele 
bătălii duse împreună și-a câştigat dreptul ca - alături de ceilalţi 
generali - să aibă un cuvânt de spus la împărţirea lumii în cazul 
decesului timpuriu al stăpânului său. Nu ştim dacă a pus ochii, 
după campania în Egipt a lui Alexandru, pe bogata ţară de pe 


Nil, dar, după moartea marelui Alexandru de malarie, la 33 de 
ani, el se ceartă cu ceilalţi diadohi, pentru această parte de 
moştenire. Ca stăpân al Egiptului, preia în anii 305/304 î.Hr., 
prerogative regale pentru a nu lăsa să renască tendinţele de 
refacere a imensului imperiu al lui Alexandru, pentru a consolida 
independenţa Egiptului şi a propriei lui puteri. Ptolemeu I se 
transformă în suveranul Egiptului şi ştie să strângă de partea lui 
noii supuşi, deşi stăpânirea lui se bazează pe o pătură 
superioară pur grecească. Dar el atrage cu înţelepciune 
nobilimea egipteană în administrarea statului, confirma 
atribuirile de terenuri ale predecesorilor lui făcute preoţilor şi 
participă la refacerea sau construirea de temple. Atitudinea lui 
înţeleaptă faţă de Egipt o dovedeşte mai ales prin aducerea 
rămăşiţelor lui Alexandru cel Mare în fosta capitală egipteană 
Memphis, omagiindu-l. Succesorii lui îşi vor îngropa stăpânii într- 
un maiestuos mormânt, foarte vizitat în antichitate, acum 
dispărut, în capitala Alexandria. Prin introducerea cultului lui 
Serapis, al „zeului statului”, care are însuşiri ca ale zeului 
morţilor Osiris sau ale zeului - taur Apis, el îi uneşte pe egipteni 
şi pe greci printr-o politică inteligentă de armonizare. 

Din timpul domniei lui există monede în Egipt. Vechiul schimb 
în natură şi calculul cu „deben”-ul de aur sau argint, un fel de 
deget în formă de bară, este înlocuit cu plăcuţe din cupru, argint 
şi aur. La fel şi perceptorul aşteaptă ca la strângerea dărilor să 
primească şi monede, nu numai produse în natură. 

Tânăra Cleopatra află de timpuriu - mai ales din exemplul 
tatălui ei - cât de importante sunt aceste monede, cele din aur. 
Localnicii îl numesc pe tatăl Cleopatrei, Auletes, „flautistul” 
pentru că el, învăluit în văluri, se dedica mai mult muzicii, decât 
politicii. Cea de a doua poreclă a lui, Nothos, bastardul, i se 
potriveşte. Face parte, exprimându-ne politicos, din rudele 
îndepărtate şi accede la tron, după sfârşitul neglorios al 
predecesorului său, mai mult din întâmplare. Prinţesa vede cum 
tatăl ei îşi menţine domnia cu chiu cu vai plătind peşcheşuri şi 
dări foarte mari Romei. Pentru Egipt asta a însemnat impozite 
majorate la maximum - lucru care nu îl face iubit pe rege printre 
supuşi. Cleopatra constată foarte devreme cât de cumplit este 
să depinzi de Roma şi să îi fii supus. 

Auletes este un suveran de-a dreptul duplicitar, motiv pentru 
care se încadrează perfect în şirul capilor de familie de la 


Ptolemeu până la Cleopatra. Monedele ne prezintă portretul 
predecesorilor lui, pe cât de vestiți, pe atât de huliţi. lat-o pe 
Arsinoe a l-a, fiica întemeietorului dinastiei. Ea se căsătoreşte 
cu Lysimah al Traciei, îl ucide pe fiul acestuia din prima 
căsătorie pentru a-i favoriza pe ceilalţi trei. După moartea 
soţului fuge în Macedonia, la Kassandreia şi devine regină a 
Macedoniei prin căsătoria cu fratele ei vitreg, Ptolemeu 
Keraunos. Când Keraunos ordonă să fie ucişi fiii ei, Lysimah şi 
Philippos, scapă doar cel mai mare, Ptolemeu, ea fuge prin 
Samotrake în Egipt. După ce Ptolemeu al ll-lea o trimite în 
surghiun pe prima lui soţie, Arsinoe |, în urma unei conjuraţii, se 
căsătoreşte cu fratele ei. Ambii se lasă adulaţi ca „fraţi zeieşti”. 
Astfel este introdusă căsătoria între fraţi în dinastia Ptolemeilor, 
ai cărei membri îşi vor căuta partenerii în sânul familiei. Incestul 
devine principiu dinastic - la fel ca şi reprimarea brutală a 
concurenţei politice. 


y i 
y 


Macedoneanul Alexandru „oel Marc” a venit in Egipt cu un cucentor, 
dar este aclamat de localnici și devine unul din strămoșii Cleopatrei 
Este îngropa! la Memphis (mozaic din Pompei, sec. al 1-lea î.Hr.) 


Acest lucru este valabil şi pentru Ptolemeu al IV-lea, a cărui 
urcare pe tron este umbrită de vărsări de sânge. La început 
domneşte împreună cu mama lui, regina văduvă Berenike a Il-a, 
dar se află sub influenţa miniştrilor lui, Sosibios şi Agathokles, 


care înlătură toţi membrii periculoşi ai familiei regale pentru a-i 
asigura domnia: sunt ucişi mama lui, Berenike a l-a, fratele lui, 
Mahas, şi unchiul lui, Lysimah. 

Nu mai sunt valabile nici dreptul de azil, nici vechile prietenii. 
Spânzură în public cadavrul regelui spartan Kleomenes, aliat cu 
fratele lui, care a trăit în exil la Alexandria încă din timpul tatălui 
său, pentru ca apoi să se sinucidă după eşuarea unei revolte 
împotriva suveranului. Sunt ucişi cu sânge rece mama acestuia, 
copiii şi femeile din jurul lor. 

lată-l şi pe Ptolemeu al Vill-lea, care se căsătoreşte cu 
Cleopatra a l-a, văduva fratelui său şi ordonă uciderea fiului ei, 
deci şi a propriului nepot Ptolemeu al VII-lea chiar în ziua nunţii. 
O siluieşte pe nepoata lui, Cleopatra a Ill-a, se căsătoreşte mai 
târziu cu ea şi o face regentă, alături de mama ei vitregă, 
Cleopatra a Il-a. la naştere „o regență în trei”, marcată de ura 
reciprocă dintre cele două femei. 


Berenike a Il-a, văduva regelui, este victima sângerosului ei fiu, 
Ptolemeu al IV-lea. 


Când cei din Alexandria trec de partea primei soţii, fuge cu 
Cleopatra a Ill-a în Cipru, îl ia cu el pe fiul din prima căsătorie, 
dar ordonă să fie ucis şi sfârtecat în faţa lui. In noaptea 


dinaintea petrecerii zilei ci de naştere, Cleopatrei a Il-a i se aduc 
rămăşiţele fiului ei. La rândul ei, mama nu se sfieşte să facă 
politică prin crime. Ea apare în public şi aţâţă astfel ura 
alexandrinilor. 

Ptolemeu al VIII-lea răspunde la această ură înverşunată prin 
reprimare brutală după recucerirea Alexandriei. Intr-o zi, când 
Gymnasion-ul oraşului era foarte populat, ordonă încercuirea şi 
incendierea lui, provocând moartea multor alexandrini. 

Apoi, un fapt incredibil, posibil numai în această dinastie: în 
ciuda tuturor acestor atrocități, Cleopatra a Il-a, fugită în Siria cu 
rezervele statului, se împacă cu Ptolemeu al VIII-lea, revine la 
Alexandria şi „regența triumvirat” continuă ca şi cum nimic nu s- 
ar fi întâmplat. 


În comparaţie cu monumentele Egiptului antic, 
ruinele Romei antice par modeste. 


Din aceeaşi dinastie face parte şi Ptolemeu al XI-lea, care şi-a 
gâtuit soţia după numai nouăsprezece zile de căsătorie. 
Cetăţenii Alexandriei sunt atât de revoltați, deoarece regina 
fusese foarte iubită, încât îl târăsc pe rege afară din palat şi îl 


masacrează pe stradă sub ochii mulţimii. 

Succesorul lui este Auletes, tatăl Cleopatrei, iar ea este cea 
de a şaptea purtătoare a acestui nume, în dinastie; la rândul ei, 
şi ea va avea grijă să-şi înlăture în acelaşi mod fraţii. Ce familie! 

Şi, totuşi, Roma nu avea în acea vreme motive să strâmbe din 
nas la aceste evenimente. Roma era în perioada de trecere de 
la republică spre dictatură şi trăia ea însăşi - spre spaima 
multora, care nu vor sau nu pot să observe semnele vremurilor - 
distrugerea moravurilor, a moralei şi a tuturor valorilor 
republicii. Încă din anii '80 î.Hr., Sulla a dat o semnificaţie şi o 
importanţă total nouă, prin teroarea instituită de el, vechiului 
termen de dictator; el le-a arătat dureros de clar romanilor ce 
înseamnă autocraţia. Dacă până la Sulla titlul şi funcţia 
dictatorului implicau raţiuni speciale, când întreaga putere era 
concentrată în mâna unei singure persoane spre binele tuturor 
cetăţenilor, acum el a dat cale liberă poftelor personale de 
putere. Prin regimul de teroare instituit, el a netezit calea multor 
politicieni avizi de putere, care, sub pretextul salvării statului, au 
râvnit sa adopte această soluţie; fapt vizibil chiar şi în zilele 
noastre. 

Pentru Roma antică această reevaluare a funcţiei dictatorului 
are consecinţe dezastruoase: puterea Senatului este erodată. 
Partidele şi membrii lor, clicile şi acoliţii lor definesc de acum 
înainte configuraţia şedinţelor. Grupuri de conducere, formate 
din trei bărbați, aşa-numitele triumvirate, încearcă să 
reordoneze haosul în spiritul lor. Fiecare din aceşti bărbaţi se 
preocupă să-i înlăture pe ceilalţi parteneri. Dar cea mai 
importantă este goana după bani, garantul puterii. Are loc o 
descătuşare a celor mai întunecate pofte ale oamenilor. 

Condiţiile politice externe sunt deosebit de favorabile acestei 
avidităţi de putere şi de bani în zilele lui Cezar. Imperiul roman 
s-a extins pe toate cele trei continente şi stoarce sume imense 
din tributuri şi dări luate din ţinuturile cucerite. Fiecare doreşte o 
parte din această mană bănească; chiar şi Cato, întruchiparea 
legalităţii, a moravurilor „mores”, atât de respectate, de care 
erau legați romanii republicani, cade în ispită: numit 
administrator al Ciprului, luat de la Ptolemei, îl alungă pe 
predecesorul lui, unchiul Cleopatrei, se îmbogăţeşte cu avutul 
acestuia şi cu ceea ce presupune noua lui funcţie, golind pur şi 
simplu insula. Mulţi văd în coruperea acestui fost om al legii 


începutul declinului republicii. 

În absenţa obiectivelor şi valorilor morale ale timpului, există 
chiar tentaţia de a se da uitării autocraţia crudă a lui Sulla, când 
se solicită din nou un „bărbat forte” care să le aducă ordinea şi 
să pună capăt haosului. În cele mai înalte cercuri ale puterii, 
solicitarea găseşte audienţă. Pompei este primul care se crede a 
fi cel chemat, apoi Caius lulius Cezar. Ambii au comun disprețul 
faţă de Senat şi de Republică. Nu numai că aceste instituţii sunt 
hulite de ei, dar nu îi preocupă nici grijile şi nevoile poporului 
roman. Tot ce fac este numai pentru mărirea puterii lor şi are un 
singur scop: dominaţia unipersonală. Cezar este produsul 
acestor vremuri tulburi: un potentat însetat de bani, avid de 
putere şi egocentric. 


„Urăsc regina” 


Roma. Ne permitem o pauză în „Cafeneaua celor trei FFF”, 
situată azi pe locul fostei primării, Curia, unde în anul 44 d.Hr. 
Şi-a găsit moartea, de Idele lui martie, Caius lulius Cezar. Ne-am 
început ziua devreme, iar acum, în căldura amiezii stăm la un 
Campari, care ne oferă clipe de tihnă; murmurul şi du-te-vino-ul 
vizitatorilor seamănă cu viaţa dintr-o curie romană. 

Probabil că tocmai aici s-a petrecut acea dramă care a 
zguduit întreaga lume antică şi a aruncat Roma într-o criză 
politică, pentru rezolvarea căreia au trebuit ani de zile; dramă 
care a pus capăt tuturor visurilor Cleopatrei: uciderea lui Cezar. 

Cezar s-a sculat devreme, după o noapte cu vise neliniştitoare 
şi a ieşit din vilă pentru a merge la Senat. O presimţire sumbră a 
soţiei lui, Calpurnia, şi o ameţeală îl rețin acasă pentru început. 
Dar, după ce apar trimişii senatorilor, Cezar se reculege. Se 
spune că senatorul Decimus Brutus l-ar fi luat pe sus. Pe drum le 
taie calea un prieten al lui Cezar: Artemidoros, care aflase 
despre planurile de atentat, de detaliile lor şi le consemnase, 
dar Cezar, grăbit, nu citeşte rolele pe care le primeşte. lată cum 
de multe ori nimicurile îşi pun amprenta asupra destinului. 

Atentatul a fost planificat cu exactitate: Cezar este primit pe 
scările Curiei şi însoţit în clădire. Un senator pe nume Tullius 
Cimber iese în faţă şi îi cere iertarea fratelui exilat. Cezar îl 
refuză. Tullius îi smulge toga: acesta este semnul dat 
conjuraţilor. Unul după altul, senatorii se năpustesc asupra lui: 


tiranul nu trebuie să cadă răpus de o singură mână - au decis 
conjuraţii. Republicanii vor să-l doboare împreună pe dictator. 
Cezar cade, cu multe lovituri de cuţit şi cu toga smulsă: „Şi tu, 
fiul meu Brutus”, i-ar fi spus el conducătorului conjuraţilor, 
Brutus, omul lui de încredere şi rudă cu el, cuvinte rostite cu 
uimire, înainte ca acesta să-l lovească cu sabia. 


Cafeneaua celor trei FFF, pe locul unde s-ar fi aflat 
Curia în care a fost asasinat Cezar 


Catastrofa nu a venit din senin: aroganţa şi supraprecierea de 
sine au erodat terenul sigur al puterii lui Cezar din ce în ce mai 
mult şi au condus spre dezastru. In legislaţia şi în ambele lui 
planuri de transformare, înnoire şi înfrumusețare a oraşului, 
romanii recunosc tentativa de armonizare a tradiţiilor cu spiritul 
autocratic. Pentru aplicarea planurilor sale, Cezar elimină de pe 
lista beneficiarilor de cereale gratuite un număr de 170.000 de 
oameni. El vrea să convingă astfel cetăţenii să-şi câştige singuri 
existenţa, desţelenind ogoare. Desfiinţează uniunile şi cluburile 
politice - iniţial bine cunoscătoare ale acestei scene nesigure - 
şi ocupă locurile în Senat şi aparatul public cu oameni devotați 


lui. Alinierea dictatorială declanşează semnale de alarmă în 
rândul adepților vechilor tradiţii republicane, constituţionale. 

După triumful împotriva rivalului său, Pompei, este cuprins de 
o mânie furibundă. Aproape nicio familie romană nu scapă 
nevătămată din acest război al „romanilor împotriva romanilor”. 
Se ajunge la o catastrofă naţională. Cezar însă sărbătoreşte 
tocmai dispariţia victimelor şi face remarca răuvoitoare că 
Republica nu înseamnă nimic; e un nume fără conţinut şi 
semnificaţie. Dezavuarea moravurilor şi tradiţiilor, mai ales sub 
forma preamăririi înaintaşilor, o face, evident, mai ales în forul 
iulian, imens, construit după planurile lui. Şi ca o încununare a 
aroganţei sale, aduce un omagiu străinei, pe cât de vestită, pe 
atât de hulită de romani: în templul celei mai venerate zeițe, 
Venus Genetrix, aşază lângă statuia zeiţei, pe cea din aur, 
maiestuoasă, a Cleopatrei. Fiindcă ştie că pentru romani 
adulaţia zeilor de către muritori este un chin, el provoacă astfel 
un scandal. 

Cleopatra e ca un ghimpe înfipt în carnea Romei. Prezenţa ei 
provocatoare ar putea fi motivul groaznicelor evenimente din 15 
martie 44 î.Hr. Din ziua în care ea a intrat în oraş, Roma a 
devenit duşmana ei. lar piaţa zvonurilor clocoteşte. Dictatorul îi 
face iubitei, în faţa porţilor oraşului, un cuib de dragoste, unde 
intră şi iese când vrea şi asta sub ochii fratelui şi soţului ei, 
Ptolemeu, care devine rapid ţinta batjocurii plebei, dar este şi 
compătimit de cei binecrescuţi. lar ea, adulteră, chiar dacă e de 
rang regesc, apare în public cu bastardul ei, Kaisarion, şi enunţă 
astfel pretenții imperiale. Roma este  alarmată! Un 
semiegiptean, posibil succesor al lui Cezar! Cleopatra ca 
regentă a unui mare imperiu egipteano-roman! Aceste temeri 
groaznice circulă în scrisorile politicienilor romani. 

Cleopatra a stat doi ani la Roma, pe locul unde este astăzi Vila 
Farnese. Se vorbeşte că ar fi avut 300 de servitori; se mai 
vorbeşte despre un fast oriental şi multă bogăţie într-o perioadă 
când populaţiei romane i se impuseseră legi de austeritate. 


Cleopatra a locuit timp de doi ani la Roma, pe locul unde astăzi se află Villa Farnese 


Atitudinea ostilă Cleopatrei şi propaganda contra ei nu se fac 
niciodată pe faţă. Se vorbeşte în cercuri restrânse, se scrie în 
mesajele către cunoscuţi. Mai târziu, abia în timpul lui Augustus, 
istoricii vor strânge această propagandă într-o redactare 
subiectivă. 

„Urăsc regina!” scrie foarte cunoscutul pentru noi orator 
Cicero prietenului său Atticus, „iar cel care a garantat pentru 
promisiunile ei, Ammonius, ştie că am motive întemeiate pentru 
aceasta. Şi nu mă pot gândi fără să mă revolt la neruşinarea 
reginei, în timpul cât a trăit în casa lui Cezar, de pe celălalt mal 
al Tibrului. Să nu mai avem de a face cu asemenea oameni!” 

Scrisoarea atesta cât de complicate sunt resentimentele. Ele 
merg de la lezarea amorului propriu până la respingerea de 
către Republică a tot ce are de a face cu noţiunea de 
„monarhie” şi cu elementele ce o presupun Din cauza fastului 
egiptean, mulţi romani ajung să fie scârbiţi de republică. 

Cleopatra pare să ceara multe sacrificii pentru omagierea ei 
din partea lui Cezar, iar Imperatorul îi îndeplineşte dorinţele fără 
nicio opunere. Să fi fost iubire? Sau recunoştinţă pentru triumful 
secret? 


După moartea lui Cezar, 
inima Cleopatrei este cucerită 
de Marc Antoniu, 


Cezar se poate mândri, ca altădată marele Alexandru, că a 
cucerit bogatul Egipt fără luptă. El a izbutit cu măiestrie să 
încorporeze în sfera lui de putere, printr-o legătură amoroasă, 
ultimul regat care nu era încă o provincie a Romei. El vede acum 
în faţa ochilor punctul culminant al puterii deţinute, plănuieşte, 
bazat pe succesele înregistrate, instalarea ca unic stăpânitor al 
întregului imperiu. Dar Cezar a făcut o socoteală greşită. 

Acum zace plin de sânge în Curia, un cadavru părăsit pe 
podeaua de marmură, căci senatorii, făptaşi, dar şi spectatorii 
au fugit cât au putut de repede. Dispariţia fulgerătoare a lui 
Cezar este o catastrofă pentru Imperiul Roman, deoarece a 
apărut un vacuum de putere, la care republicanii, idealişti şi 
naivi, nici nu s-au gândit. Ei voiau să consolideze democraţia şi 
se află dintr-o dată într-o lume care a pierdut valorile politice, ca 
şi Cezar de altfel. 

E o catastrofă şi pentru Cleopatra, deoarece în clipa când 
moare Cezar, visurile ei despre un imperiu egipteano-roman s- 
au spulberat ca un balon de săpun! Deşi fuseseră atât de 
aproape! 


Fuge din Roma, pe mare, la Alexandria. În oraş vestea morții 
lui Cezar s-a răspândit ca o scânteie, dar încă nu sunt în pericol, 
încă Republica romană este mult prea preocupată de ea însăşi, 
ca să se mai poată gândi la încorporarea Egiptului. 

În acest vacuum de putere, Cleopatra îl poate ridica la rangul 
de regent pe fiul ei Kaisarion şi se poate dedica problemelor ţării 
ei. Dar nenorocul o urmăreşte: bogatul Egipt a suferit în absenţa 
ei; foamete, revolte şi o molimă (ciumă bubonică). Ea deschide 
silozurile statului pentru a atenua foametea şi îşi cucereşte 
astfel din nou supuşii. Se spune că ar fi continuat să trăiască în 
fastul alexandrin, nemăsurat, de parcă ar fi fost cuprinsă de 
presimţirea sfârşitului. Dar ea va face încă o dată politică cu 
acest lux oriental, după ce îşi va concentra atenţia asupra noului 
stăpân al Romei - Marc Antoniu, autointitulat succesor al lui 
Cezar şi fost co-regent cu acesta. 

În noua reglementare, lui i-a revenit partea estică. l-a urmărit 
pe ucigaşii lui Cezar, i-a prins şi executat; apoi a început un 
obositor război împotriva parţilor şi a aliaţilor lor, a vasalilor 
rebeli. După o campanie în Armenia, îşi stabileşte tabăra de 
iarnă la Tarsus, pe coasta Asiei Mici. Aici o va întâlni pe 
Cleopatra - o întâlnire crucială, care îi va permite acesteia să 
găsească o a doua ocazie de a trăi visul ei veşnic alături de noul 
suveran. 


Mireasma orientului 


Marc Antoniu o cunoscuse pe Cleopatra încă din anul 55 î.Hr., 
când îi oferise tatălui ei, fugit la Roma, o suită plătită scump, 
pentru a reveni în Egipt. Pe vremea aceea el avea 27 de ani, iar 
ea 14. Între timp, Marc Antoniu a făcut carieră ca politician şi 
militar, iar după moartea lui Cezar este pe punctul de a prelua 
singur conducerea. Probabil nu i-a căzut prea bine faptul că, în 
testamentul său, Cezar nu l-a numit pe el succesor, ci pe mai 
tânărul şi mai slabul Octavianus, fiu adoptiv al dispărutului. 
Acum trebuie să împartă puterea cu un adversar. Mai rău: 
Lepidus, administratorul Galiei, este cel de al treilea care 
pretinde şi el puterea. 

La finele lunii octombrie din anul 43 î.Hr., cei mai puternici 
trei bărbaţi ai Romei se întâlnesc în apropiere de Bologna de 
astăzi. După două zile de îndelungi negocieri, puterea este 


împărţită. Prin lege i se acordă triumviratului o durată de cinci 
ani, timp în care doresc să pună capăt tulburărilor interne. 
Provinciile sunt împărţite: Antoniu primeşte Galia, Lepidus - 
Spania, iar Octavian - Africa, Sardinia şi Sicilia. 

Înainte de trecerea unui an, alianţa îşi arată roadele: în ziua 
de 3 octombrie 42 î.Hr. Are loc lupta împotriva ucigaşilor lui 
Cezar, la Philippi. Aceştia rezistă în prima bătălie, în care nu 
există învingător, dar după 20 de zile sunt decimaţi. Cel care a 
dat bătălia decisivă a fost Antoniu, care prin generozitatea faţă 
de învinşi, atrage de partea lui şi prietenii, dar şi duşmanii. Cu 
timpul, devine primul om în imperiu. Noua distribuţie a puterii 
stabileşte raporturi precise: arivistul Lepidus, primit în triumvirat 
datorită unei clipe favorabile, primeşte şi Africa, Octavianus - 
Italia şi Spania, iar Antoniu - Grecia, Asia Mică şi Orientul. 


Frescă a lui Tiepolo din Palazzo Labia, Veneţia, inspirată de legenda potrivit căreia 
Cleopatra a dizolvat în vin și a băut, în fața lui Marc Antoniu, 
cea mai mare şi mai frumoasă perlă. 


Aceste provincii sunt foarte bogate şi supuse militar Romei. O 
bază extrem de favorabilă de pornire pentru un bărbat, ce 
intenţionează să-şi procure mijloacele pentru a dobândi puterea 
suprema în imperiu. Însă numai dorinţa acesta nu poate să fi 
fost singurul motiv de a pune mâna pe Orient. H. Bengston scrie 
în biografia lui despre Antoniu: „Era vorba de mirajul inexplicabil 
pe care-l degajau aceste ţări orientale. Cu ani în urmă, când se 
afla sub comanda lui Gabinius, pe Antoniu l-a vrăjit cel mai mult 
Egiptul, ţara Nilului, aşa cum s-a întâmplat cu toţi cuceritorii 
ținutului, de la Alexandru până la Napoleon.” 

Tarsus, Asia Mică, 41 î.Hr. Un vas ca din poveste, înconjurat 
de corăbii mai mici împingătoare, a intrat în golful portului 
Tarsus. Pupa şi prora verzuie a corabiei din stuf, specifică 
vechiului Egipt, au o formă asemănătoare cu umbrela deschisă 
a unui papirus. Părea construită din tulpine de plantă, legate 
uneori între ele cu bucăţi de material, viu colorate, alte părţi, 
deschise, sunt acoperite de soare. Este un vas foarte bun pe 
mare, localnicii l-au văzut venind pe apă, aparent plutind fără a 
fi împins. Şi totuşi este foarte fragil - un vas de vis. 

Uimire după uimire: în lumina soarelui strălucesc detalii din 
aur, argint şi aramă. O briză aduce pe uscat parfumul florilor. La 
bord răsună muzică şi râsete. Echipajul micii ambarcaţiuni 
romane de patrulare ca şi cei din corăbiile pescăreşti erau 
uimiţi, dar şi curioşi: nu conteneau cu mirarea, mergând înspre 
vasul dumnezeiesc - nu era nicio cârmă, nicio velă, nicio vâslă 
care să fi împins vasul - era tras de alte corăbii. Niciun marinar, 
niciun soldat pe punte; peste bord se aplecau tinere fete şi 
femei deosebit de frumoase; ele presară peste noii veniţi, din 
coşuri, petale de flori frumos mirositoare, a căror mireasmă este 
îmbătătoare. Urmează coroniţe din flori, fructe - ele cad în mâna 
celor ce le ovaţionează. Nimeni nu îşi poate ascunde admiraţia. 
Este precis suita unei zeițe care invită la sărbătoare! Dar cine 
era zeiţa? 


Această frescă din Pompei sugerează petrecerile și orgiile fastuoase de cult din Egipt, 
care l-au cucerit pe Marc Antoniu. 


Aşezată comod între perne, Cleopatra aştepta sosirea gărzilor 
romane şi a soldaţilor. Până în acel moment totul se petrecuse 
conform planurilor ei. Aude aclamaţiile localnicilor, râsul 
slujitoarelor şi gustă atmosfera favorabilă. Se oferă din nou unui 
roman, dar de această dată l-a studiat cu precizie, s-a informat 
despre ambițiile, ştiinţa şi slăbiciunile lui. Pe aceasta s-a bazat 
regizarea spectacolului pe care l-a creat în cinstea sosirii lui: 
Marc Antoniu, care a avut întotdeauna o preferinţă pentru 
Orient. Având în vedere felul lui de viaţă aproape opus 
principiilor romane, el este cucerit de viaţa extrem de luxoasă, 
rafinată, dar totuşi barbară a Orientului. 

Scena intrării Cleopatrei în Tarsus, povestită de Plutarh, a fost 
înnobilată de Shakespeare în drama Antoniu şi Cleopatra: 


„Păi să vă povestesc. 


Precum un tron de flăcări vasul ei 
Ardea pe râu; bătută-n aur pupa, 

De purpur pânzele, înmiresmate 

Cât vântul era beat de dorul lor; 
De-argint lopeţile ce-n cânt de flaut 
Se rânduiau şi unda se-ndemna 

Sub lovitura lor, ca-ndrăgostită. 

Ci ea, neasemuita, lenevea 

În uraniscu-i de brocat, mai mândră 
Ca Venus din tablouri, unde arta 
Întrece firea. O-nrămau paji mândri 
Zâmbind ca Amoraşii cu gropiţe; 

Şi boarea evantaielor bogate. 

Jurai că, răcorindu-i chipul gingaş, 
L-ar aprinde şi-şi dezminte rostul ei. 
lar doamnele din preajmă-i, nereide 
Şi fiice-a mării, n-o pierdeau din ochi 
Şi-o-mpodobeau cu temeneli; la cârmă 
Stătea, cred, o sirenă; pânze, funii - 
Mătase ce se umflă când le-ating 


. 


Băuturile ametitoare au jucat un rol important in ritualul de cult 
inchinat zeului Dionysos 


Cu mâinile lor gingaşe ca floarea 
Şi-n slujba-ncredinţată iuți. Din vas 
Miresme stranii simţu-l biciuiesc 

Pe ţărmu-nvecinat. Oraşul tot 

Îşi revărsa poporul s-o privească. 
lar Marc Antoniu sta pe tron în piaţă 
Şi fluiera; de nu era un gol, 
Văzduhul însuşi s-ar fi dus s-o vadă 
Pe Cleopatra. 

Straşnică femeie!” 


În frescele lui Tiepolo din Veneţia este redată legenda potrivit 
căreia Cleopatra şi-a topit în vin cea mai mare şi frumoasă perlă 
în faţa ochilor lui Marc Antoniu şi apoi ar fi băut vinul. Cleopatra, 
femeia care-şi soarbe bogăţiile nemăsurate - o demonstraţie de 
lux debordant prin care soldaţii lui Antoniu au fost mai mult 


decât impresionați şi influenţaţi. El devine chiar dependent de 
lumea Orientului. 


Cultul lui Dionysos 


Acum se răspândesc în întregul imperiu roman estic culte şi 
obiceiuri străine: domneşte zeul Dionysos, veselul zeu al 
trupului şi al vinului, zeul cu capul înconjurat de viţa de vie, care 
tinde să cucerească lumea întreagă. Sub semnul lui, în palatele 
Alexandriei se dau petreceri ameţitoare, se fac orgii în semn de 
cult, iar Antoniu devine din ce în ce mai mult robul lor. Oare ce 
forţă misterioasă, orientală, îl impunea? 

Izvoarele cultului trebuie căutate în Tracia, de unde se poate 
observa răspândirea lui începând cu secolul al Vill-lea î.Hr. 
Dionysos este zeul bucuriei, al eliberării şi mântuirii, ce 
întruchipează triumful chiar şi împotriva morţii. Locul naşterii lui 
ar fi fost legendara Nysa, ţara nimfelor, ce coincide aproape cu 
ideea occidentală despre paradis. În timpul campaniilor lui 
Alexandru cel Mare, concepţia despre lumea edenică este foarte 
răspândită şi conduce spre o nouă fază de creare a miturilor în 
lumea antică. Tendinţa vechilor greci de a vedea în ţările nou 
descoperite patria zeilor s-a confirmat în special la descoperirea 
Indiei. Aici s-a crezut că a fost regăsit paradisul Nysei, iar 
persoana marelui Alexandru a fost considerată întruchiparea lui 
Dionysos. Totul se potrivea: dionisiacul Alexandru, însoţit de 
suita lui ameţită de victorii, a înaintat triumfal până în India şi le- 
a dăruit grecilor o nouă ţară a făgăduinţei. 


pran 
asia 


În Villa dei Misteri, situată in poalele Vezuviului, s-a păstrat 
un ciclu de imagini cu ntualul de cult închinat zeului Dionysos, 


Tatăl Cleopatrei, Auletes, este autorul introducerii noului cult 
în Egipt. Este în primul rând o revenire la strămoşul dinastiei, 
devenind el zeu şi urmaşii lui deveniți zei. Egalitatea cu zeii, 
revendicată de Auletes pentru el şi pentru familia lui, este 
atestată de scrisorile sau cererile adresate lui: „zeul şi stăpânul 
nostru, regele”. Chiar şi fiicele şi fiii lui sunt veneraţi ca zei încă 
din timpul vieţii. Cetăţenii Alexandriei amplifică această 
preamărire prin faptul că îi numesc „stăpânii şi zeii noştri”. 
Astfel şi Cleopatra este, încă dinainte de a se urca pe tron, chiar 
de la naştere, o zeiţă. 

Preocupat să ofere supuşilor imaginea zeităţii lui, Auletes se 
numeşte „Neos Dionysos”, noul Dionysos; şi susţine că este 
încarnarea zeului roman Bacchus. Atributele lui sunt cununa de 
iederă, prezentă în portretele-statui şi vergeaua de cult sau 
„Tyrsos”, o tulpină de anason învelită în iederă, cu un con de 
brad în vârf. Aceste tablouri, imagini şi asocieri provin din tradiţii 
cunoscute, care sub Auletes dobândesc o importanţă complet 
nouă. Elemente de cult egiptene, greceşti şi romane se 
contopesc într-un nou întreg, un cult universal, care, pornind din 
Egipt, începe să cucerească întreaga lume antică. 

La Pompei, în Villa dei Misteri, s-a păstrat un reportaj 
imagistic despre obiceiurile cultului lui Dionysos, o înfăţişare 
unică în felul ei: pe role de scris, pe care le ţine în mână un 
bărbat mai vârstnic - probabil un preot - sunt consemnate 
indicaţiile slujbei şi desfăşurarea ei pentru cei iniţiaţi. Alături, 
măşti glumeţe şi transformări de şaradă, care aveau rolul lor în 
ritual, la fel ca vinul şi muzica. Bărbaţi, femei, chiar şi copii par 
să simtă ei înşişi felul în care se purifică cei iniţiaţi, dureros: din 
ritual făcea parte şi flagelarea. Il căutau pe Dionysos într-o stare 
ca de transă pentru a găsi izbăvirea în el. Vinul este un mijloc în 
acest scop, respectiv atingerea unei stări de veselie şi extaz, a 
„unei nebunii zeieşti”, care îl cuprinde pe om atât de puternic, 
încât el se simte egal cu zeii. Un extaz palpitant între veselie şi 
durere - acesta este cultul lui Dionysos, o promisiune clară de 
izbăvire, un exces oriental: o ameninţare serioasă pentru Roma, 
care e încă foarte severă în păstrarea moravurilor. 


Monede noi 


La Alexandria apar acum monede noi: o Cleopatră frumoasă, 
mai matură, pe o parte, un Antoniu senzual pe cealaltă. Dar 
suveranii nu se unesc numai pe monede: Antoniu este mult mai 
fascinat decât Cezar de viaţa foarte exotică. El este prins în 
mrejele orientale ale regatului şi permite să fie omagiat chiar ca 
un faraon, în chip de statuie - o viziune cumplită pentru 
cetăţenii Romei. Mai rău: începe să dăruiască Cleopatrei şi fiilor 
ei provinciile de est, cucerite în lupte grele. Bărbatul care a 
plecat să cucerească noi teritorii pentru Roma, le risipeşte 
acum. „Antoniu este victima unor droguri misterioase şi a 
vrăjilor amoroase ale Cleopatrei”, se spune la Roma. Cum se 
poate explica altfel, se întreabă, neputincioşi, romanii, faptul că 
bărbatul care a impresionat cu necrologul rostit 


Marc Antoniu este 
cuceri! de fastul egiptean 
şi se lasă  preamărit 
asemeni faraonilor, prin 
ridicarea de statui, 


la înmormântarea lui Cezar, care părea să garanteze toate 
virtuțile unui republican cu persoana sa, dar şi consolidarea 
imperiului, a devenit marioneta Orientului? 

Cadourile făcute Cleopatrei înseamnă teritorii întinse ale 
Levantului. Monedele pe care le bate cu această ocazie 
marchează începutul unei noi ere: sunt pentru aniversarea 
încorporării lor în regatul Cleopatrei. 


În anul 34 î.Hr. Are loc un eveniment care revoltă Roma la 
culme: la Alexandria, în Gymnasion, Cleopatra şi Antoniu iau loc 
pe o platformă, deasupra mulţimii, aşezaţi pe tronuri din aur. In 
faţa lor, stau copiii încă minori, îmbrăcaţi în portul şi cu 
însemnele ţărilor ce le-au fost atribuite prin această ceremonie. 

Kaisarion - fiul de 13 ani al Cleopatrei şi al lui Cezar - 
coregele Ptolemeu al XV-lea, care este totodată confirmat 
suveran al Egiptului. Provinciile estice ale imperiului roman sunt 
împărţite între copiii celor doi. Se fac regi peste regi. Astfel, 
Alexandru Helios, de şase ani, devine rege al Armeniei şi stăpân 
al Mediei până la Indus, deci regatul parţilor. Sora lui geamănă, 
Cleopatra-Selene, devine regină în Cirenaica, provincie situată 
azi în Libia, la graniţa cu Egiptul, şi în insula Creta. Ptolemeu 
Philadelpos, de numai doi ani, primeşte ca rege nu numai 
teritoriile siriene ale imperiului seleucizilor, care cu trei ani în 
urmă fuseseră incluse în sfera de suveranitate a Ptolemeilor, ci 
devine şi suveran al Asiei Mici de la est de Eufrat până la 
Hellespont, Dardanelele de astăzi. 

Toate acestea se petrec în timp ce Octavia, soţia legitimă a lui 
Antoniu, foarte iubită de romani şi compătimită de ei, aşteaptă 
veşti de la soţ. Nici ea, nici nimeni altul nu poate înţelege cum 
soţul ei a uitat cele mai strânse legături de familie. „A înnebunit 
Antoniu?” se întreabă lumea la Roma. 


Orientul împotriva Occidentului 


Actium, coasta de vest a Greciei. Un nou bărbat a apărut pe 
scena politică spre a pune capăt aşa-numitei nebunii a lui 
Antoniu: Octavianus, tânărul şi palidul nepot al marelui Cezar, în 
care, la început, nimeni nu prea avea încredere. 

Dar lupta din faţa coastelor Greciei împotriva lui Antoniu va 
decide dacă centrul lumii antice va deveni Roma sau Alexandria. 
După ce cele mai importante porturi de aprovizionare au fost 
luate de Octavianus, şansele „perechii zeieşti” sunt foarte mici. 
Din punct de vedere strategic este clar: aici, în punctul cel mai 
vestic al sferei lui de influenţă, Antoniu nu mai poate câştiga 
nimic. Marea bătălie împotriva Romei, pe care voia să o ducă 
peste Marea Adriatică, bazat pe porturi sigure, nu mai este 
posibilă. 

Oare Cleopatra şi Antoniu vedeau clar acest lucru? Există 


unele indicii în acest sens: pentru a se elibera de balast şi a nu 
lăsa nimic să cadă în mâna duşmanului, Antoniu incendiază cea 
mai mare parte a corăbiilor lui de aprovizionare. Rămân numai 
imensele galere de război, câteva corăbii rapide şi flota 
Cleopatrei. 

Şi totuşi Antoniu pare să caute lupta decisivă: „Orientul 
împotriva Occidentului”. 


Trădătoarea 


Actium, 2 septembrie 31 î.Hr.: în timpul nopţii, golful portului 
a devenit o capcană. Dimineaţa, când corăbiile lui Antoniu 
depăşesc în formaţie linia îngusta de ieşire, calea lor este tăiată 
de flota lui Octavianus, desfăşurată într-un arc larg pe marea 
deschisă. Antoniu intenţionează să formeze o breşă în şirul de 
corăbii, duşmanul se retrage mereu, mereu înapoi şi îl atrage pe 
marea deschisă. Mergând încet, corăbiile se grupează pe două 
flancuri laterale, frontul lor din mijloc se subţiază continuu. Apoi 
se dă semnalul de începere a bătăliei, iar aripile se unesc. Este o 
luptă de uscat, care se dă pe mare, obişnuită la comandanții de 
trupe de uscat, o tactică de război. Până după-masă cade o 
adevărată ploaie de săgeți şi lănci de pe corăbiile înalte ale lui 
Antoniu asupra celor mai joase ale lui Octavianus. Romanii 
rezistă cu săgeți cu flăcări şi pietre catapultate. In jurul fiecărui 
vas mare roiesc, în cerc, corăbii romane şi ţin în şah echipajul. 
Abordajul corăbiilor mari pare imposibil, dar au fost deja făcute 
breşe în corpul lor pe unde pot fi trase săgeți cu flăcări, 
ucigătoare. 

Lupta nu este nici pe departe decisă, când se întâmplă ceva 
groaznic: cu pânzele umflate, flota Cleopatrei - contrar oricăror 
reguli - iese din mijlocul teatrului de luptă şi se îndreaptă spre 
est. Antoniu privește fără să-i vină a crede, cum ies vasele 
egiptene din rază. Priveşte împietrit manevra neobişnuită. Apoi 
reacţionează, dă ordine grăbite, se urcă într-un vas mai mic şi 
urmăreşte mica flotilă a Cleopatrei. 

Niciunul din războinici, preocupat de lupte, nu a observat 
accesul de furie al reginei şi urmărirea flotilei de către Antoniu. 
Abia după aceea se aud ţipete de la vas la vas: „Antoniu a fugit! 
Ne-a lăsat de izbelişte!” O bătălie fără conducător se decide 
repede. 


Antoniu a ajuns repede din urmă flotila Cleopatrei, a trecut pe 
vasul principal, a rămas pe punte şi a refuzat orice legătură cu 
regina. Era încă sub impresia şocului provocat de fuga 
neaşteptată a iubitei. Întrebarea nerostită de el este cea pe care 
istoricii şi-o pun şi astăzi: ce a împins-o pe Cleopatra să facă un 
asemenea pas? De ce a părăsit ea lupta înainte de vreme, căci 
izbânda ar fi adus totuşi împlinirea visului ei politic despre un 
mare imperiu egipteano-roman? Pe deasupra, era o bătălie pe 
care el o dădea numai pentru ea. 

În ochii lui Antoniu aceasta însemna trădare, aceeaşi atitudine 
condamnabilă pe care i-o reproşează acum soldaţii lui. 

Dar oare Cleopatra a plecat într-adevăr? Faptele istorice par 
să ateste că, aproape de la începutul bătăliei, ea şi-ar fi dat 
seama că lupta nu poate fi câştigată. Prea clar se conturau 
succesele adversarului, iar acum politiciana realistă şi avidă de 
putere urmărea să salveze ceea ce mai putea fi salvat. 

Ca spectator, nestânjenită de duşmani, ea ar fi putut intra în 
panică din cauza mersului luptelor şi a duratei lor: corăbiile 
rapide, uşor de manevrat ale lui Octavianus, încercuiesc, 
asemeni câinilor de vânătoare, prada - corăbiile mari şi 
puternice ale lui Antoniu, galerele uriaşe. Probabil, la un 
moment dat puterea ei de rezistenţă a dispărut - şi atunci ea, 
împreună cu flota ei, devin prada urmărită. 


O veche schiţă romană, intățizând o corabie de război în timpul atacului 


Există însă şi alte motive pentru atitudinea Cleopatrei: prin 
fugă, flota ei scăpa de a fi distrusă de romani şi astfel rămânea 
deschisă posibilitatea altor lupte împotriva Romei, o perspectivă 
de viitor. În felul acesta ea ar fi acţionat în favoarea lui Antoniu. 
Dar oare a gândit atât de strategic Cleopatra? 

Mulţi oameni de ştiinţă văd lucrurile altfel: prin fugă - asta 
este opinia generală - Cleopatra şi-a arătat opţiunea de a-l 
putea atrage pe Octavian, cel de al treilea roman, în viaţa ei. 
După eşecul vizibil al lui Antoniu, visul ei despre un imperiu 
mondial romano-oriental nu se putea realiza decât dacă izbutea 
să fie pe placul noului stăpân al Romei. Un gând lipsit de 
scrupule, brutal, care i se potrivea Cleopatrei. Dar şi unul 
provocat de disperare. 

Legătura ei cu Octavian nu va fi posibilă. Acum Cleopatra este 
o învinsă. Frumuseţea şi puterea ei au pierit. lar dispreţuitorul 
Octavian, de 32 de ani, nu este bărbatul care să se lase orbit de 
fastul oriental. 


Amurgul zeilor 


Alexandria, insula palatului. Jocul e pierdut, visul imperiului 
mondial sub conducerea Alexandriei, spulberat. Un fluier 
prelung ar fi umplut nopţile la Alexandria. „Este zeul Dionysos, 
care părăseşte oraşul, asemeni şobolanilor care pleacă de pe 
vasul care se scufundă”, susțineau localnicii. 

Din cauza înfrângerii şi a înjosirilor care îl aşteptau din partea 
duşmanului său de moarte, Antoniu s-a sinucis. Cleopatra l-a 
dus pe muribund în mormântul ei, care trebuie să se fi aflat în 
apropiere de mormântul lui Alexandru. Ea a îmbălsămat şi 
îngropat cadavrul ca şi cum ar fi fost al unui faraon. 

Ea însăşi se închide într-un mormânt în faţa trupelor lui 
Octavian, care înaintau. Îngropată, dar nu moartă, Cleopatra se 
află în faţa celui mai mare eşec din viaţa ei. 

Atmosfera din Alexandria este similară cu amurgul zeilor. 
Oamenii fug ca animalele speriate de pericolul ce se apropie. Ce 
va fi când vor ajunge în oraş Octavian împreună cu soldaţii lui? 
învingătoarea, Roma, se va răzbuna pe Alexandria? 

Când îl întâlneşte pe noul stăpân al Romei, Cleopatra nu mai 
are nimic de oferit. În faţa lui Octavian se află o femeie cu ochii 
şterşi, marcată de febră şi de rănile făcute în semn de doliu 
după moartea lui Antoniu. Toate comorile ei sunt deja în mâinile 
învingătorului. Nu îi rămâne decât să îl implore să cruţe viaţa 
copiilor ei. 

Nu îndrăzneşte nici să se roage, şi nici nu speră ceva în ceea 
ce o priveşte. Are în faţa ochilor soarta surorii ei, care, după 
războiul alexandrin, a fost dusă în lanţuri prin Roma. Cleopatra 
doreşte să nu aibă parte de un asemenea sfârşit şi caută să-şi 
păstreze demnitatea prin sinucidere. 

Se pune întrebarea dacă a murit muşcată de un şarpe, cum 
relatează scriitorii antici. Mai degrabă a folosit ace otrăvite sau o 
lansetă, ustensile pe care le avea la îndemână. In sprijinul 
acestei variante stă faptul că Cleopatra nu s-a sinucis singură, ci 
împreună cu cele două slujnice ale ei. Otrava unui singur şarpe, 
chiar şi o cobră veninoasă, care termină rezerva de otravă la o 
singură muşcătură - nu era suficientă pentru a omori trei 
oameni. Este improbabil, de asemenea, ca Cleopatra să fi putut 
strecura unul sau mai mulţi şerpi, datorită severelor măsuri de 
securitate luate de Octavian. Improbabil şi pentru că aceeaşi 


scriitori antici mai arată că în preajma Cleopatrei nu a fost găsit 
niciun şarpe. 


Octavian,  ultenor 
regele Augusius, nu 
poate f ciment de 
Cicopatra 


O singură împunsătură cu un ac otrăvit cu venin de şarpe era, 
la vremea respectivă, cea mai simplă, dar şi cea mai cunoscută 
metodă de sinucidere în grup. Unii au mai spus, arată Plutarh, 
că pe braţul Cleopatrei s-ar fi găsit două împunsături, abia 
vizibile. 

Totuşi, a fost vorba de otrava unei cobre - cu care s-a sinucis 
Cleopatra - deoarece Plutarh mai relatează despre cadavrul ei, 
că s-a păstrat intact, fără a se înroşi deloc şi fără a se găsi urma 
vreunui simptom de otrăvire. 

Lipsa unor asemenea simptome este dată de efectul de 
paralizare a nervilor prin otrava unei cobre, spre deosebire de 
efectul altor otrăvuri de şerpi: o viperă, de pildă, prin muşcătura 


ei ar fi adus în sânge otrăvuri alternante. Urmarea: pete vineţii 
pe piele, oribile. Dar nimic din toate acestea nu au putut fi 
observate la fosta regină a Egiptului. 

Este neelucidat dacă Cleopatra a murit muşcată de un șarpe 
Dar și astăzi imblânzitorii de şerpi îi impresioncază pe turişti în Egipt 


Cleopatra a murit. Şi-a greşit telul în viaţă? Desigur. 
Alexandria nu a devenit capitala lumii, ci punctul de sprijin cel 
mai mare al noii provincii romane - Egipt - contrar intenţiilor ei. 
Ce a obţinut ea în fond? A fost ea, oare, numai o minge de joc în 
mâna a doi romani de vază, sursa lor de bani, de tihnă, în 
ascensiunea lor spre putere? 

Chiar şi oamenii de ştiinţă ai timpurilor noastre recunosc: 
unde a putut, Cezar a sprijinit-o; în anii cât au fost împreună i-a 
dăruit şi oferit mai multe decât putea obţine smeritul ei tată, 
Auletes, în schimbul bacşişurilor. Niciodată raţionalul Cezar nu s- 
a comportat atât de nefiresc ca în perioada cât s-a aflat în Egipt, 
niciodată nu a omis calculul politic ca în relaţia lui cu Cleopatra. 
Atitudinea lui nu se poate explica decât prin sentimentele 
puternice pe care le avea faţă de ea. 

lar Antoniu? Când era mică, Cleopatra l-a văzut pe Antoniu ca 


oaspete la curtea tatălui ei, făcând parte din suita lui Gabinius. 
L-a cunoscut apoi ca prieten al lui Cezar în casa de la Roma. A 
fost cucerit de ea după întâlnirea de la Tarsus. Au benchetuit 
împreună, au colindat împreună nopţile prin Alexandria - o 
perioadă frumoasă, uşoară, poate cea mai frumoasă din viaţa ei. 
Cleopatra a finanţat luptele pierdute de Antoniu - şi împreună 
şi-au pus capăt vieţii. Cu siguranţă, Antoniu a dezamăgit-o 
amar, după ce mizase totul pe el, dar, oare, ar fi suferit ea atât 
după moartea lui, dacă nu ar fi fost sigură că a pierdut o dată cu 
el şi iubitul? Plutarh o caracterizează cel mai bine: 


Tot ce făcea, făcea cu o dăruire totală; 
dacă iubea, o făcea cu pasiune, 

dacă ura, ura de moarte, 

dacă jelea, jelea din tot sufletul. 

La fel şi Antoniu. 


Cine a fost Cleopatra? 


Berlin, colecţia antică. Căutarea noastră a luat sfârşit. Din nou 
stăm în faţa bustului despre care se spune că ar reprezenta-o pe 
Cleopatra. S-a schimbat punctul nostru de vedere? 

Avem în faţă o femeie drăguță, gingaşa, care arată cu totul 
altfel decât ne-a făcut să credem moda celor peste două milenii; 
care era sigură de timpuriu de poziţia şi puterea ei; care, ca 
grecoaică, se raporta mai mult la Alexandru, decât la faraoni, 
dar care a înţeles să încorporeze şi toată moştenirea Egiptului; 
care s-a simţit foarte legată de tradiţiile a două culturi şi a ştiut 
să folosească ambele avantaje; care a trebuit să îngroape 
viziunea ei despre un Egipt renăscut mai mare ca oricând o dată 
cu cei doi bărbaţi ai ei şi care a lăsat posterităţii o imagine a 
tinereţii veşnice, la fel de veşnică precum piramidele şi nu a 
unei femei bătrâne. 


Cleopatra. Pictură de Hans Makart, 


Domnia faraonilor a luat sfărșit în Egipt o dată cu Cleopatra, iar la putind vreme după 
accea a incetat și folosirea heroglifelor, scriere descifrată abia în secolul tzecut 


Să avem încredere în imaginea femeii fatale pe tronul 
faraonilor, a ademenitoarei cumplite, care dorea să supună 
Occidentul luxului decadent al Orientului? 

Desigur nu, deoarece am cunoscut o Cleopatră - politician de 
forţă între două lumi, o personalitate puternică, care, asemeni 
duşmanilor ei, a trăit pentru sine şi pentru viziunea ei. In 
perioada târzie a imperiului, lulian a trebuit să se decidă între 
creştinism şi promisiunea de mântuire a religiilor orientale, care 
s-au răspândit tot mai mult din timpul Cleopatrei. Supuşii ei 
participa mai degrabă la slujbele promițătoare închinate 
veselului Dionysos, decât la viaţa plină de privaţiuni a eremiţilor 
creştini. 

Ea se potrivea chiar şi concepţiilor noastre despre o femeie 
„modernă”, sigură de sine. Nici în relaţiile cu Cezar, nici în 
legăturile cu Antoniu nu a căzut într-o stare de dependenţă 
totală. Prin bogatul Egipt, le-a oferit celor doi oameni o bază de 
pornire pentru realizarea ambițiilor lor; dar numai după ce 
amândoi au consolidat puterea ei de suverană a Egiptului şi au 
fost de acord să-i ofere un spaţiu larg de mişcare pentru 
acţiunile ei independente. Ea nu a fost niciodată „numai 
preferata” exotică a iubiţilor ei romani, consideraţi adeseori 
prea importanţi. Era conştientă de şarmul personalităţii ei şi a 
ştiut să-şi sublinieze feminitatea cu tot ce puteau oferi 
bijuteriile, flacoanele şi fardurile din cele două cercuri culturale. 
Această femeie nu a avut nevoie de o atmosferă stranie, 
încărcată de nopţi cu orgii exotice, de forţe oculte - cum o 
descriu scriitorii sau pictorii - pentru a cuceri un Cezar sau un 
Antoniu. 

Trebuie să ne schimbăm oare modul de gândire şi să clasăm 
definitiv desconsiderarea ei din neştiinţă, chiar defăimarea ei? 
Viaţa şi acţiunile ei impun respect şi înţelegere pentru poziţia ei 
şi chiar compasiune. Nicio femeie din istoria universală nu a fost 
mai marcată de contrapropagandă - şi cu nimeni altcineva nu 
este mai interesant de jucat piesa „Ce ar fi fost dacă...?” decât 
cu Cleopatra în rolul principal. 


Bibliografie 


Bengtson, Hermann: Marcus Antonius, Munchen 1977; 
Benoist-Mechin: Cleopatra, Frankfurt, 1980; 


Brambach, Joachim: Cleopatra şi vremea ei, legendă şi 
adevăr, Munchen, 1991; 

Cassius Dio: /storie romană, Zurich/Munchen, 1987; 

Chamoux, François: Marcus Antonius. Ultimul suveran al 
Orientului grecesc, Gernsbach, 1989; 

Cicero/Atticus: Scrisori, Munchen, 1976; 

Grant, Michael: C/eopatra. O biografie, Bergisch-Gladbach, 
1977; 

Grant, Michael: De la Alexandru până la Cleopatra. Lumea 
helenistică, Bergisch-Gladbach, 1984; 

Plutarh: Vieţi paralele, Bucureşti; 

Shakespeare, William: Opere complete, vol. 7, Antoniu şi 
Cleopatra, Bucureşti, 1988; 

Shaw, George B.: Cezar şi Cleopatra, Zurich, f. A.; 

Suetoniu: Viețile cezarilor, Stuttgart, 1952; 

Vandenberg, Philipp: Cezar şi Cleopatra. Ultimele zile ale 
Republicii romane, Munchen, 1986; 

Volkmann, Hans: Cleopatra, Munchen, 1953; 

Wertheimer, Oskar von: Cleopatra, Viena, 1930. 


Hunii iau cu asalt Europa 
de Jens-Peter Behrend şi Eike Schmitz 


Invazia din răsărit 


Anul 375 d.Hr. Este scris pretutindeni în Europa cu groază, ca 
şi cum Pământul s-ar fi cutremurat. Granițele estice ale 
continentului au fost trecute de hoarde sălbatice, venite din 
îndepărtata Asie. Ştirile despre ucideri, schingiuiri şi sate arse 
ajung cu mare repeziciune. Intreaga lume romanică intră în 
panică şi este îngrozită: vin hunii! Se apropie sfârşitul lumii? 
Este aceasta Apocalipsa prevestită de Biblie! 

Cu mult timp înaintea invaziei hunilor, barbarii de dincolo de 
graniţele imperiului au atacat frontiera nordică şi au făcut Roma 
să tremure. Dar abia hunii vor reuşi să îngenuncheze imperiul. 
Cum a fost posibil? Cum puteau nişte hoarde, sălbatice, de 
călăreţi nomazi asiatici, care prădau totul, să învingă 
superputerea militară romană şi să dea o lovitură mortală 
Antichității? 


Imperiul era în prefacere. Vechea lume a zeilor a trebuit să 
dispară, fiind înlocuită cu un cult nou: zeul luminii Mithra trona 
în templele lui Jupiter şi Marte. Din Asia Mică se răspândea o 
nouă religie, născută dintr-o mică sectă evreiască; ea pătrundea 
în vest şi a ajuns să fie cea mai puternică religie în Imperiul 
Roman - creştinismul. Vechile culte nu au fost abandonate 
numai din cauza modificării religiei. La Roma lupta pentru zei 
era şi una pentru putere politică. 

A început epoca marilor migrații. Popoarele din centrul şi 
nordul Europei încep să se mişte, cele care vin în vestul Europei 
provoacă  nelinişte. Toate distrug ordinea existentă: „pax 
romana”, adică pacea romană. 

Venirea hunilor în Europa, cu un mileniu şi jumătate în urmă, 
dă dimensiunea pericolului asiatic. De atunci lumea occidentală 
civilizată trăieşte mereu coşmarul apariţiei străinului din Orient. 

Invazia hunilor în Europa vestică este unul din cele mai mari 
mistere ale istoriei occidentale. De unde a venit acest popor? 
Din ce motive a plecat spre apus şi a străbătut mii de kilometri 
prin ţinuturi necunoscute? Ce secrete ascunde campania lor 
victorioasă? Şi cum a izbutit puternicul lor conducător, 
legendarul rege Atila, să devină, în câţiva ani, cel mai puternic 
suveran european? 

Hunii au devenit unul din cele mai renumite popoare. Sunt 
singurii care au reprezentat un pericol concomitent pentru trei 
mari imperii: întâi pentru cel chinezesc, ulterior pentru cel 
persan şi, în fine, pentru cel roman. Şi, totuşi, sunt un popor 
puţin investigat de cercetători deoarece au lăsat puţine urme 
clare. Avem de la ei, spre deosebire de alte popoare ale 
antichităţii, numai câteva dovezi. Descoperirile arheologice sunt 
răspândite pe două continente, în multe ţări. Oamenii de ştiinţă 
reuşesc cu greu, astăzi, să reconstituie moştenirea lor. Şi pentru 
că hunii nu cunoşteau scrierea, îi ştim numai din terţe relatări. 
În majoritate, cei ce scriau despre ei erau duşmani, deci cele 
mai multe consemnări sunt părtinitoare. Au fost redactate din 
perspectiva celui ce se îngrozeşte, de multe ori sunt exagerate 
intenţionat, pentru ca duşmanul lor să apară într-o lumină cât 
mai defavorabilă. În plus, nu se ştia nimic despre existenta 
hunilor înainte de apariţia lor pe scena istorică a Europei. 
Cronicarii ar fi putut să facă paralele cu alte popoare nomade ca 
de pildă cu sciţii, care au trăit în sudul Rusiei de astăzi. Despre 


ei a relatat „părintele istoriei” - Herodot. 


Legendarul rege Atila. Pictură din biblioteca Palais de Bourbon, 
de Eugene Delacroix 


Romanii nu au fost interesaţi de huni. Ei îi priveau ca pe un 
popor lipsit de patrie, de cultură şi moravuri. La peste un 
mileniu şi jumătate de la dispariţia lor, imaginea noastră despre 
huni este plină de lacune şi necesită o reaşezare. Nu au fost 
numai o adunătură sălbatică de anarhişti, cum sunt mereu 
descrişi. Din contră, au fost un popor bine organizat, cu o 
cultură proprie, foarte dezvoltată. La curtea fiecărui şef exista 
un ceremonial sever. 

În cei circa o suta de ani de dominație europeană, din 375 
d.Hr. Până la înfrângerea lor în 469 d.Hr., a existat o singură 
dinastie a aşa-zisului rege-zeu, care definea politica hunilor. Nu 
au fost numai un popor crescător de vite şi de călăreţi 
războinici. Cunoşteau diverse meserii; erau cojocari, bijutieri, 
dulgheri, sculptori în lemn şi os, tâmplari, şelari, căldărari, olari, 
rotari şi producători de arme. Era nevoie de o mare îndemânare 
şi specializare pentru a face „arma lor miraculoasă” - arcul 
reflex. Mormintele descoperite dovedesc o mare preferinţă 


pentru fast şi ornamente; ele trebuie puse pe acelaşi plan cu 
creaţiile artistice ale foarte civilizatului imperiu persan. 

Grecul Priskos ne oferă unele date despre huni; el s-a aflat, ca 
membru al unei solii bizantine, în anul 449, la curtea lui Atila. În 
descrierea obiceiurilor de la curte, Priskos detaliază ospitalitatea 
lor. Experiențele lui par să fi fost preponderent pozitive. E 
menţionat chiar obiceiul hunilor de a oferi musafirului propria 
soţie în timpul nopţii. 

Cele mai importante surse romane despre poporul din stepă 
le avem de la Ammianus Marcellinus, istoric roman de origine 
greacă. Pentru el, nomazii din est sunt doar nişte ciobani lipsiţi 
de cultură, primitivi, hoarde din epoca de piatră. Ammianus nu 
se întreabă de unde vin. Descrierile lui se bazează pe experienţe 
proprii, dar, fireşte, din perspectiva spaimei de străini ce i-au 
distrus oraşul natal, Antiohia. 

Nu ne lipsesc numai descrierile obiective, dar nu avem niciun 
document  pictografic despre ei. Una din puţinele imagini 
păstrate ne-a rămas într-o biserică italiană, în nordul tarii - 
Crypta Afreschi din Aquileia. Fresca a fost pictata cu măiestrie 
pe perete cu puţin timp înaintea luptelor dintre romani şi huni. 
Este înfăţişat un călăreț roman, care - cu o lance - urmăreşte un 
hun. Acesta e răsucit în şa şi trage cu arcul în urmăritorul lui. 

Se poate doar presupune că hunii erau conştienţi de propriul 
lor trecut şi de cel al altor popoare. Nu putem spune dacă acest 
popor, care nu cunoştea scrierea, a transmis prin viu grai altora 
propria lui istorie. Se obişnuia ca muzicanţii să apară la petreceri 
şi să prezinte mituri şi legende. Cercetătorii studiază şi astăzi ce 
limbă vorbea acest popor, mai apropiat din punct de vedere 
etnic de turci, decât de mongoli. Ne sunt cunoscute multe 
nume, deseori în transcriere romană, gotică sau grecească. 
Astfel numele Atila pare să fie adăugat mai târziu regelui hunilor 
şi este posibil ca el să nu îl fi auzit niciodată. Numele „Atila” 
provine din transcrierea gotică şi înseamnă „tătuc”. Nu ştim 
cum îl chema într-adevăr pe regele hunilor. 

Având în vedere că hunii nu au construit nici case, nici oraşe, 
iar morţii nu erau îngropaţi în sarcofage din piatră, s-au păstrat 
numai puţine urme. De aceea trebuie în primul rând să găsim 
aceste urme mute ale unei epoci de mult dispărute. Deci, 
pornim într-o călătorie arheologică. 


Fresca din Aquileia = document al unui martor ocular = ilustrează supenoritalea 
hunilor faţă de romani în arta călăritului; înarmat cu arcul, 
călărețul hun se întoarce în $a şi trage în urmăntorul lui roman, 


Aparițiile din mlaştină 


Un mit gotic despre geneză spune că oamenii le-au aruncat 
pe vrăjitoare în mlaştini. Acolo, ele s-ar fi împerecheat cu 
spiritele răului şi ar fi dat naştere cumpliţilor huni: semioameni 
fără grai, care scoteau numai sunete animalice. Toate s-ar fi 
petrecut în zona Mării Azov, unde mlaştinile maiotice constituie 
graniţa geografică dintre Asia şi Europa. Aşa susţine mitul. 

Adevărata provenienţă a hunilor este situată în istoria 
timpurie a Asiei, rămasă necunoscută. O descoperire 
arheologică, ce a stârnit entuziasmul, ar indica originea lor 
tocmai în estul extrem asiatic: poate acolo unde astăzi este 
graniţa dintre China şi Coreea. In micul oraş nord-coreean 
Kyongju a fost descoperit un mormânt, în care s-a găsit o figură 
din lut ce reprezintă un călăreț pe un cal. In spatele călăreţului 
se află legat, în poziţie verticală, un vas cu formă ciudată. 
Asemenea vase au fost găsite numai aici şi de-a lungul traseelor 
hunilor. 


intr-un mic orășel nonl-coreean a fost descoperită într-un mormânt această statuetă 


Din datele istorice păstrate reiese că actuala Mongolie - 
mongolii au colonizat cam în secolul al VI-lea d.Hr., deci ceva 
mai târziu, această zonă - şi regiunile învecinate cu ea sunt 
locul de obârşie al triburilor războinice nomade. Renumele 
îndoielnic al acestor popoare se datorează și istoriografiei 
asiatice, care relatează despre devastări şi oprimări. In cronicile 
chinezeşti se vorbeşte încă din secolul al Ill-lea î.Hr. Despre 
triburi nomade la nord de Regatul de Mijloc, care atacau mereu 
câmpiile roditoare ale Fluviului Galben. Chinezii îi numesc pe 
invadatori „xiongnu” (Hsiung-Nu). 

De la acest nume provine, probabil, cel ulterior folosit în 
Europa - huni. Dar mulţi istorici contemporani se îndoiesc că 
aceşti xiongnu ar fi identici cu hunii, cum se credea odată. Hunii 
au fost o uniune de diverse triburi nomade, ce nu mai pot fi 
definite azi unitar din punct de vedere etnic. 

Ceea ce se poate reţine cu siguranţă este faptul că din podişul 
mongol au pornit popoare nomade care s-au îndreptat spre sud 
şi vest şi au cucerit regiuni întinse din continentul asiatic. Chiar 
şi China a considerat că este mai bine să se apere de ele. Astfel 
a apărut, începând cu anul 214 î.Hr., cea mai mare construcţie a 
lumii de până în zilele noastre: marele zid chinezesc. Un 
funcţionar la curtea Chinei scria despre xiongnu: „In pieptul lor 
bate inima unui animal sălbatic”. Din cele mai vechi timpuri, ei 


nu sunt consideraţi a fi o parte a omenirii. 

In ciuda marelui zid, care a fost terminat după secole, 
popoarele nomade au reuşit să cucerească nordul Chinei. O 
scrisoare din anul 76 î.Hr., adresată împăratului Chinei de către 
şeful lor, Mao Dun, s-a păstrat până astăzi. Prin intermediul ei, 
cuceritorul cere pace: „Având în vedere că teritoriile de nord se 
află bine strânse sub puterea mea, cer depunerea armelor, ca 
ofiţerii şi trupele mele să beneficieze de linişte să fie caii mei 
îngrijiţi, iar disputele noastre să înceteze; pentru ca populaţia 
din zona de graniţă să aibă linişte, ceea ce ar corespunde 
începutului stărilor dinainte. Tineretul va putea creşte, maturii şi 
bătrânii vor rămâne în locurile lor natale, deci neamurile vor 
putea trăi în pace şi prietenie... Te rog să-mi dai voie să îţi ofer o 
cămilă, doi cai de călărie şi două cvadrige”. 

Dorinţa lui Mao Dun a devenit numai parţial realitate. Xiongnu 
au început să se simtă ca acasă în teritoriile chineze cucerite şi 
au fondat aici primul lor imperiu. Au devenit stăpânii centrelor 
urbane şi au intrat, prin căsătorii, în societatea chineză. În 
secolele tulburi care au urmat, influenţa lor a scăzut 
considerabil după numeroase confruntări armate, până când, în 
anul 350 d.Hr., s-a ajuns la o reprimare etnică brutală. Xiongnu, 
care trăiau de generaţii în ţară, trebuiau distruşi. Conform unor 
relatări vechi, au fost ucişi 200.000, tineri şi bătrâni, bărbaţi şi 
femei, oameni simpli sau nobili. O experienţă cumplită pentru 
un popor care odinioară domnise neîngrădit. 

Xiongnu, care au supravieţuit, au fugit pentru început în nord: 
o deplasare, care, fie a provocat nemulţumirea şi plecarea spre 
vest a triburilor hune de aici, fie - în cazul în care xiongnu ar fi 
fost identici cu hunii, - aceasta însemna începutul îndelungii lor 
migrații, sfârşită tocmai în mijlocul Europei. 


Marele zid chinezesc, construit ca pavăză, reprezintă 
cea mai mare constructie a omenini: de până astăzi 


Stepele asiatice sunt locuite şi astăzi, ca pe vremea hunilor, de nomazi. 


Un alt motiv, poate mai semnificativ, al migraţiei, a fost 
schimbarea climei. Condiţiile de creştere a vitelor în podişul 
mongol sunt şi astăzi foarte dificile. O perioadă cu ierni geroase 
poate avea repercusiuni grave. Astfel, în iarna lui 1992, foarte 
rece şi cu multă zăpadă, chiar şi iacii atât de obişnuiţi cu gerul 
au îngheţat, iar populaţia s-a confruntat cu mari lipsuri în 
aprovizionare. Filmările în zona afectată sunt cutremurătoare. 

O modificare climatică în jurul anului 373 a avut urmări grave 
pentru huni. După preluarea fugarilor din nordul chinez şi după 
ani de bunăstare, în care populaţia s-a înmulţit considerabil, o 
iarnă foarte grea le-a creat mari probleme. Vara care a urmat a 
fost foarte scurtă, stepele au rămas îngheţate. Hrana a devenit 


insuficientă, iar numărul vitelor nu a crescut în primăvara târzie 
care a urmat. Foamea şi suprapopulaţia i-au constrâns pe huni 
la marea migraţie. Pentru că sudul mănos le era interzis de 
chinezi prin marele zid, ce oferea siguranţă, hunii au apucat 
drumul spre vest. 

Din îndepărtatul podiş mongol, hunii au urmat ţinuturile de 
stepă, ce se întind ca o reţea din Asia Centrală peste ţinutul 
Altai, apoi peste lacul Aral, Marea Caspică şi Marea Neagră până 
în spaţiul carpatic european. In migraţia lor, ei au lăsat urme, pe 
care arheologii au fost nevoiţi să le parcurgă cu minuţiozitate. 
Atunci oamenii de ştiinţă au descoperit vestitul vas din bronz. 

Primul vas a fost găsit în secolul trecut în Silezia, pe o mică 
colină de nisip. După aceea au fost descoperite, între Mongolia 
şi Europa occidentală, alte 30 de asemenea vase, mai mult sau 
mai puţin întregi. Vasul are o înălţime de 50 până la 60 
centimetri şi este împodobit cu motive frumoase. Astfel, pe 
margini se găsesc frunze stilizate sau ciuperci alternând între 
ele. Cu ornamente similare au fost decorate şi diadema şi 
coroana ce le împodobeau pe femeile de neam ale hunilor. In 
Coreea s-a găsit o asemenea podoabă pentru cap cu acelaşi 
ornament. Acesta este un alt indiciu că hunii ar putea fi originari 
din această regiune. 

Cel mai greu vas din bronz cântăreşte peste 50 de kilograme. 
Faptul că hunii nu s-au despărţit de acest vas de-a lungul 
anevoiosului şi lungului lor drum din stepele asiatice până în 
Europa atestă importanţa lui deosebită. Utilizarea lui practică la 
gătit nu ai justifica efortul. 

Unul din cele mai frumoase exemplare a fost găsit în 
Mongolia, la Noin Ula. Tehnica de turnare - părţile făcute în 
forme de argilă erau lipite, ca şi ornamentele de pe întreaga 
suprafaţă - deşi are influenţe chineze, se caracterizează printr- 
un stil propriu. Turnarea acestor vase, dificilă şi pentru nomazi, 
dar şi ornamentaţia lor bogată demonstrează că probabil erau 
vase de cult, speciale. În favoarea acestei teze este faptul că 
toate descoperirile au constat în obiecte sparte sau distruse; 
cele găsite se aflau în imediata apropiere a unor morminte sau 
chiar în ele. Se crede că la moartea unui hun, cadavrul era 
pregătit într-un asemenea vas. Urmele distrugerii denotă că 
vasele grele erau sparte după ce se servea masa. Totuşi ele au 
o deosebită valoare pentru arheologi. 


Popoarele nomade din stepele asiatice aveau meșteșugari iScUsiți, 
Un covor de la Noin Ula, Mongolia, vechi de circa 2000 de ani 


Vestitul vas din bonz al hunilor. 
La ce era oare folosit? 


Armele miraculoase 


Chiar de la prima întâlnire cu războinicii huni, europenii au 
fost uimiţi. Niciodată până atunci nu văzuseră o asemenea 
armonie între cal şi călăreț. Nici centaurii nu sunt atât de bine 
uniţi - om şi cal - nota un cronicar roman. Din fragedă pruncie, 
hunii trăiau o mare parte a vieţii lor pe spinarea calului. Cine 
călătoreşte în stepele centrale şi est-asiatice, observă că aici 
calul ocupă un rol central în culturile nomazilor, ca şi pe vremea 


hunilor. Chiar şi copiii de patru-cinci ani, care nu se pot urca sau 
cobori fără ajutorul adulţilor de pe cal, sunt buni călăreţi şi 
parcurg distanţe mari călare. 

Contemporanii hunilor relatează că aveau cai mici, urâţi şi 
ciufuliţi. Proveneau din caii sălbatici, ale căror ultime exemplare 
au dispărut în Mongolia abia în timpul celui de al doilea război 
mondial. În grădinile zoologice europene au supravieţuit câteva 
exemplare. Într-o fermă pe un teren al statului în Emsland este 
crescută acum o herghelie de asemenea cai sălbatici, care 
ulterior vor fi duşi în stepele mongole. 

Şaua era cea care făcea legătura foarte strânsă între cal şi 
călăreț. Şeile lor speciale i-au uimit pe romani; ele nu erau 
făcute ca cele romane, din piele strânsă bine în jurul corpului 
calului. Elementul special al şeii hunilor era o capră din lemn. 
Printr-un căluş în faţă şi în spate, nodul şeii, ea dădea călăreţului 
o mare stabilitate înainte sau înapoi. În stepa asiatică şeile se 
fac şi astăzi la fel. Cavaleria romană era grea: în timpul luptelor, 
mulţi călăreţi îşi pierdeau echilibrul şi cădeau de pe cai - căderi 
grave, uneori chiar fatale. Dimpotrivă, Ammianus Marcellinus 
spune despre huni că aveau o asemenea viteză, ca o furtună, 
încât abia erau observați, că şi atacau tabăra. 


Me e om 


Caii hunilor nu erau numai rezistenți şi capabili să ducă mari 


greutăţi, dar şi foarte puţin pretenţioşi. larna îşi căutau hrana 
sub zăpadă, iar acesta era un mare avantaj pentru cavaleria 
hunilor. Spre deosebire de cea romană, cea a hunilor putea fi 
folosită tot timpul anului. Rezerva de cai noi era nelimitată. Se 
estimează că fiecărui războinic hun îi reveneau şapte cai. În 
Ungaria, am rugat un călăreț să ducă şase cai în galop. Cine e 
familiarizat cu călăria, ştie ce act dificil de dresură este să ţii în 
hăţuri mai mulţi cai o dată. 

Pe lângă şa, hunii au mai adus cu ei şi o altă descoperire din 
Asia, care reprezenta chiar o invenţie revoluţionară pentru 
tehnica războiului: scara şeii, necunoscută până atunci în 
Europa. Pentru a împiedica obosirea picioarelor la un drum lung, 
de şa erau legate bandaje, curele din piele sau un fel de sac 
pentru picior, care să îl sprijine. Ammianus Marcellinus vorbeşte 
de „piei de capră răsucite”, legate de picioarele păroase. Scara 
şeii, din lemn sau fier, a apărut abia la finele perioadei hunice, 
deci cam pe la mijlocul secolului al V-lea. Şi ea, deşi era puţin 
evoluată, oferea călăreţului un sentiment de siguranţă, dar şi 
posibilitatea să se ridice în şa în timpul călăritului pentru a privi 


în toate părţile. 
ġir 


„Popoarele care încordează arcul”, a fost denumirea dată în 
secolul al lIl-lea î.Hr. De suveranul Mao Dun triburilor sale 
„hunice” Armele lor miraculoase: un arc cu o construcţie unică 
şi săgeți de tip nou. Meşterii militari făceau un arc elastic din 
lemn, care între spaţiul median, de unde era ţinut arcul de 
arcaş, şi margine avea o încovoiere. Marginile şi mijlocul erau 
întărite cu oase plate. Aceste întăriri asigurau la margini 
siguranţa corzii şi îi dădeau încordarea maximă în lemn la cele 
două încovoieri în formă de C. Spre deosebire de arcul „rotund”, 


unde o încordare prea puternică duce la pierderea eficienţei lui, 
la arcul hunilor încordarea se crea din cele două încovoieri, 
scurte, elastice, care acționau împreună. Distanţa de încordare 
între mijloc, de unde era ţinut, şi sprijinul corzii era destul de 
mică. Incovoierea de sus a arcului era ceva mai mare decât cea 
de jos; prin aceasta războinicul de pe cal avea o mai mare 
libertate de mişcare la mânuirea lor. Datorită formei, a fost 
botezat „arcul reflex asimetric”. 

Arheologii au găsit un arc de circa un metru într-un mormânt, 
împreună cu alte obiecte mai puţin semnificative, puse alături 
de mort, în locul celor originale, mai preţioase. In decursul 
timpului, pe măsură ce se depărtau de patria lor, hunii au 
început să predea sau să lase moştenire armele lor miraculoase, 
deoarece nu mai primeau altele din Asia. Ei au avut de suferit 
din cauza acestei carenţe în aprovizionare. Materialul din care 
erau făcute arcurile era greu de găsit, apoi erau prea puţini 
specialişti care să se priceapă la construirea lor. De aceea, 
arcurile au devenit rare şi le-a crescut valoarea. 

Hunii au adus cu ei din Asia şi săgețile. Orificiile făcute în 
coada lor făceau ca ele, când erau trase, să scoată anumite 
sunete în zbor. In acest mod, în timpul luptelor se dădeau 
anumite comenzi secrete, de nedescifrat pentru duşman. 
Săgeţile aveau nişte vârfuri din fier cu trei laturi şi o lungime de 
60 până la 80 de centimetri. Puterea lor de ucidere era complet 
necunoscută în Europa. Străpungeau ilicele din piele ale 
luptătorilor romani ca şi cum ar fi fost din hârtie şi provocau răni 
grave. Arcul hunilor era atât de bun, încât săgețile lor nimereau 
ţinta chiar şi la o distanţă de 60 de metri. Astfel, atacantul hun 
rămânea la o distanţă destul de mare de locul luptei cu arme 
grele desfăşurate de lăncierii şi arcaşii adversarului. Aceasta era 
forţa lor în luptă: atacau fără a ajunge în contact cu duşmanul. 

Superioritatea lor militară a fost motivul pentru care 
occidentalii au intrat imediat în panică după sosirea hunilor la 
graniţele lor. Vestul nu se putea opune acestui tip de război. 
Tactica moştenită din antichitate, de a urmări şi de a se lupta 
pas cu pas cu duşmanul până când cel mai puternic învingea, nu 
dădea niciun rezultat. 

După ce pierderile umane au fost din ce în ce mai mari, Roma 
a început să se fortifice. Soldaţii au fost îmbrăcaţi în cămăşi din 
zale din fier; dar, în marş şi în timpul luptei noua îmbrăcăminte 


Noul arc-reflex al hunilor și săgeata în trei cute 
au contribuit în mod însemnat la succesele militare ale hunilor 


Descoperiri arheologice: sabia lungă cu două tăișuri a hunilor. 


era greoaie. Soldaţii erau mai bine protejaţi să nu fie răniţi, 
dar nu se puteau mişca prea repede, deci luptau mai greu. 

Tactica hunilor aducea succese importante; în unităţi mici de 
500 până la 1000 de oameni, atacau duşmanul din mai multe 
părţi cu o ploaie de săgeți. Când partea adversă părea să se 
adune, ei fugeau, dar numai aparent, căci îl obligau pe duşman 
să îi urmărească. Apoi atacau arcaşii, care până atunci stătuseră 
ascunşi. Foarte puţini scăpau de săgețile lor. Acum, călăreţii, 


care fugiseră iniţial, reveneau şi loveau direct în tabăra 
duşmană. Istoricul grec Zosimos a descris această parte a 
tacticii lor în cartea lui, Nea Historia, scrisă spre finele secolului 
al V-lea. La început iscusiţii huni băteau în retragere, pentru ca 
după aceea, să lovească flancurile duşmanului cu o adevărată 
furtună de săgeți, provocând o imensă baie de sânge. 

Cel care scăpa de săgeți trebuia să se teamă de aşa-numita 
sabie lungă a hunilor, pe care o aveau în dotare călăreţii. Sabia 
lungă ne este bine cunoscută din descoperirile arheologice. De 
multe ori mânerele aveau ornamente din aur şi pietre 
semiprețioase. Asemeni arcului şi săgeţilor, şi această armă era 
superioară celei a europenilor prin garda din metal, adăugată la 
locul unde se ţinea cu mâna pentru a para atacul. Ea avea 
calitatea de a apăra mâna luptătorului hun de arma duşmanului. 

Meseria hunilor a fost războiul; locul lor de muncă - spinarea 
calului. Luptau pe cont propriu sau pentru alţii; în primul caz 
atacau şi prădau casele ţăranilor, sate, mănăstiri, biserici, oraşe 
şi duceau cu ei cât puteau. In cel de al doilea caz se tocmeau 
mercenari la preţul cel mai mare posibil. Misiunea nu era decisă 
de raţiuni politice, ci de preţul oferit, pentru că îşi puneau pielea 
în pericol. Meseria lor era războiul, indiferent în numele cui îl 
duceau. 

Totuşi, hunii nu trăiau exclusiv din războaie. Ei îşi vindeau 
foarte bine caii; era probabil singura sau cea mai bine vândută 
marfă la export. Importanţa comerţului cu cai era confirmată de 
faptul că în timp de război vânzarea lor era interzisă şi 
pedepsită. Cavaleriile duşmane nu trebuiau să poată fi dotate cu 
cai similari cu ai lor. 

Ce era complet nou la huni era faptul că ei nu doreau să ţină 
sub stăpânire ţinuturile cucerite. Nu alungau ţăranii de pe 
pământurile lor, pentru a începe să le cultive. Nu alungau 
locuitorii oraşelor pentru a se instala comod în casele acestora. 
Nu  lichidau nobilimea pentru a-i lua privilegiile. Prădau, 
devastau şi ucideau cu o cruzime al cărei mobil nu a putut fi 
descifrat. De aceea, toţi se temeau de ei mai mult decât de 
oricare alt duşman. Prelaţii, disperaţi, credeau că cerul a trimis 
călăreţii Apocalipsei împotriva lor, că hunii sunt executanţii 
Judecăţii de Apoi, întruchiparea mâniei lui Dumnezeu. 
Augustinus scria crezând că se apropie sfârşitul, că lumea se 
scufundă şi a ajuns la senectute. 

Bijuterii din aur descoperite pe teritoriul Unganei de astăzi. 


Carnea de sub șa 


O dată cu apariţia hunilor la graniţele Europei au apărut 
numeroase legende. Se spunea, de pildă, că foloseau craniile 
uscate ale duşmanilor ca să bea din ele. Se mai spunea că îşi 
omorau bătrânii şi că înaintea luptelor înmuiau săgețile în 
zeama embrioanelor fierte. Ar fi mâncat carne de copii şi ar fi 
băut sânge de femeie. Puteau călări zi şi noapte, puteau dormi 
în şa. Nu puteau fugi cu picioarele lor chircite. Ammianus 
relatează, spre finele secolului al IV-lea, că hunii erau atât de 
căliţi de viaţa dură, încât nu aveau nevoie nici de foc, nici de o 
masă copioasă. Se hrăneau cu rădăcini de plante sălbatice şi cu 
carnea semicrudă a animalelor, pe care o puneau între piciorul 
lor şi spinarea calului pentru a o încălzi puţin. Se pare că în 
aceste poveşti despre obiceiurile hunilor cu privire la hrană 
există un sâmbure de adevăr. Este posibil să se fi observat că 
hunii puneau carne crudă pe rănile de pe spinarea calului 


provocate de călăritul cu şaua din lemn şi le vindecau astfel 
repede. Mâncau carnea uscată la vânt, pe care o duceau cu ei. 
Popoarele de stepă îşi fac şi astăzi în acelaşi fel proviziile pentru 
iarnă. 


Craniile hunilor descoperite de arheologi, 
din Mongolia până în vestul Franţei, indică 
faptul că ele nu erau lăsate să crească normal 
Forma capului era modificată, devenind ca un 
fel de turn. 


Hunii erau maeştri în războiul psihologic. Se relatează că îşi 
zgâriau obrajii cu cuțitul pentru a înspăimânta duşmanul cu 
înfăţişarea lor groaznică. Tatuaţi pe umeri şi pe braţe, îmbrăcaţi 
în blănuri, cu săgeți roşii ca sângele în tolba din care ieşeau 
oase şi coame de animal, cu curele şi basmale viu colorate, 
împletite deasupra îmbrăcăminţii, cu părul vopsit castaniu 
roşcat, vâlvoi sau în cozi, cu o parte a capului rasă, aşa intrau în 
luptă, scoțând sunete stridente şi făcând multă larmă. 

În unele relatări se spune că hunii şi-ar fi despicat obrajii şi i- 
ar fi cusut apoi, astfel că aveau câteva fire de barbă, crescute 
hidos din cicatrici. Culoarea pielii era închisă, feţele - o masă 


informă, două găuri întunecate în locul ochilor, nasul turtit, 
obrajii cu cicatrici - aşa îi descrie Jordanes, cronicarul got. 
Istoricul grec Zosimos vorbeşte de o înfăţişare asemănătoare cu 
a unei maimute. Dar la fel de groaznic arată şi nou-născuţi. 
Nările nu aveau voie să crească mai mult decât nivelul obrajilor, 
deci erau legate pentru a se putea încadra în vizorul coifului. In 
acest fel iubirea mamelor slujea doar artei războiului, constata 
Sidonius Apollinaris, episcop de Clermont, care a cunoscut de 
tânăr puterea de luptă a hunilor, fiind în Galia. El mai arată că 
hunii turteau şi nasurile copiilor, pentru ca să nu le cadă 
coifurile. 

Acest gen de relatări au creat o mare panică în rândul 
romanilor şi al aliaţilor lor. Poate erau exagerări propagandistice 
pentru a înfricoşa Roma şi a o îngrozi de străinii ce ar fi putut 
prelua puterea într-un viitor previzibil. La Roma a izbucnit o 
isterie în masă din cauza pericolului hunilor. 

Totuşi romanii îi cunoşteau foarte bine pe asiatici, cu corpul 
lor mic şi îndesat, cu trăsături plate. Ei îi ştiau oricum pe alani, 
dar şi alte popoare nomade din Asia Mică şi Persia, cu care 
aveau relaţii diplomatice. Şi obiceiul de a ţine sclavi din ţările 
exotice a făcut ca pe străzile Romei să apară un amestec de 
popoare. O dată cu creşterea influenţei hunilor în Europa, s-a 
ajuns chiar la acceptarea idealurilor lor de frumuseţe. La 
deschiderea unor morminte, din Mongolia până în vestul Franţei, 
arheologii au făcut descoperiri ciudate: capul mortului nu era 
crescut normal. Tâmplele şi fruntea erau presate straniu. Pe 
craniu erau nişte dungi rotunde. Craniile erau alungite, deci se 
schimba forma capului. Arheologii vorbesc de cranii în formă de 
turn. Se mai poate observa clar că deformarea era artificială. La 
nou-născuţii, când oasele erau încă moi, se aplicau nişte curele 
sau legături în jurul capului, ca să crească în lungime. 

În teritoriile cucerite de huni, asemenea alungiri ale capului 
au fost preluate de familiile nobile şi princiare. Ele serveau 
diferenţierii sociale de păturile inferioare. Chiar şi în teritoriile 
germane, în Turingia şi în Odenwald s-au găsit dovezi de 
răspândire a noului ideal de frumuseţe. Insuşirea sistemului de 
valori al hunilor învingători, de către cei învinşi demonstrează ce 
importanţă aveau ele atât pentru huni, cât şi pentru cei supuşi 
de ei. 


Marea migraţie 


În perioada migraţiei, triburile hune erau formate din două 
grupuri principale: aşa-numiţii huni albi, care s-au stabilit în 
Caucaz şi în nordul vechiului imperiu persan şi ar fi domnit acolo 
secole de-a lungul; apoi hunii negri, bronzaţi şi cu o piele mai 
închisă la culoare. Ei veneau de pe versantul vestic al Uralilor. 
Hunii negri au traversat Volga în anul 374, conduşi de Balamir, 
şi ar fi lovit poporul alanilor în stepele dintre Volga şi Don. 

Alanii au fost primele victime ale tendinţelor expansioniste ale 
hunilor spre vest. Şi ei erau un popor nomad de călăreţi, dar 
lăncile şi săbiile lor nu au putut rezista celor ale hunilor. Din 
cauza poziţiei geografice a imperiului alanilor - la est Asia, iar la 
vest Europa - acelaşi eveniment a fost consemnat pentru prima 
oară diferit într-o cronică romană şi într-una chineză. Ambele au 
descris distrugerea completă a imperiului situat între sudul 
Rusiei şi nordul Iranului. 

Grupuri mici de fugari alani au izbutit încă din perioada 
timpurie a migraţiei să ajungă până la Lacul Geneva. Mai târziu, 
spre sfârşitul epocii, ei s-au unit cu vandalii şi au format „regatul 
vandalilor şi alanilor” în nordul Africii, devenind o mare putere. 
Dar cea mai mare parte a populaţiei alane a rămas în spaţiul 
eurasiatic şi a fost supusă de huni. 

Popoarele nomade, altădată adversare, s-au împrietenit 
repede. Impreună i-au atacat pe ostrogoți la vest de Nistru. 
Bătrânul lor rege Ermanerih, care domnea peste un teritoriu 
germanic ce se întindea din nordul Rusiei până în Crimeea, a 
abdicat din cauza superiorității duşmanului şi s-a sinucis. 

La 12 luni după ce hunii negri au trecut Volga, în anul 375, 
situaţia s-a înrăutățit dramatic. Ostrogoţii au fugit şi i-au alungat 
pe vecinii lor, vizigoții, ce trăiau între Nistru şi Marea Baltică, 
până în zonele estice ale arcului dunărean. Arheologii au putut 
trasa fuga vizigoților pe baza satelor şi cimitirelor lăsate de ei, 
dar şi a comorilor îngropate, unde s-au găsit aur şi cantităţi mari 
de bijuterii. Fiindcă ostrogoții, la fel ca şi alanii, nu i-au putut 
învinge pe huni, au devenit supuşii lor. Dar vizigoții se temeau 
acum că vor fi atacați de huni, alani şi ostrogoți laolaltă. 
Alungaţi de pe malurile Nistrului, constrânşi să se supună sau să 
fugă continuu, vizigoții s-au adunat la graniţele imperiului 
roman. Nu vedeau decât o singură şansă pentru ei: să obţină 


permisiunea imperiului roman de a traversa Dunărea. În caz 
contrar ar fi fost masacrați. Li s-a dat permisiunea. Astfel, în 
anul 376 vizigoții trec prin imperiul roman şi fac loc noului 
stăpân, fără să ştie că şi următoarele două generaţii vor trebui 
să lupte împotriva hunilor. Dintr-o lovitură, hunii dispuneau de 
un teritoriu a cărui graniţă de est era înfiptă adânc în Asia, iar în 
vest era Dunărea. Cel mai important conducător al lor şi-a 
aşezat tabăra în Ungaria de astăzi. 


În zona de stepă a Unganei si-au stabilit tabăra 
cei mai importanţi conducători ai hunilor 


În pofida imensului teritoriu pe care-l cuceriseră, hunii nu erau 
nici pe departe o naţiune formată şi compactă. Triburile albe din 
zona Mării Caspice nu au participat la migraţia spre vest. Ele 
decideau în continuare singuri cum şi împotriva cui să lupte. 
Unele triburi ale hunilor negri s-au stabilit la o mare distanţă, în 
vechiul ţinut al alanilor, departe de Dunăre şi nu aveau deloc 
sau aveau puţine legături cu fraţii lor, stabiliţi la graniţa 
Imperiului Roman. Aceştia din urmă erau văzuţi ca marele 
pericol de la răsărit. Deci hunii formau triburi independente, 
care păstrau anumite legături între ele, dar nu puteau trece 
drept o mare putere. Au devenit o mare putere abia când 
succesele militare i-au obligat să păstreze dominaţia câştigată. 

O parte a triburilor albe, care au cucerit Iranul şi Asia Mică de 
astăzi, a trecut Caucazul. Ţelul lor erau aşezările şi oraşele 


romanilor răsăriteni, despre a căror bogăţie auziseră. Pentru 
huni acesta a fost un lucru neaşteptat de uşor. Ştirile despre 
atacuri distrugătoare au ajuns până la Constantinopol, iar de 
acolo la Roma. |Impăratul Teodosie a trebuit să accepte 
neputincios nu numai faptul că hunii luaseră în stăpânire 
teritoriile până la Dunăre, dar şi că prădaseră provinciile estice 
din Asia Mică. 

Curând aveau să treacă peste imensul platou continental al 
Turciei contemporane până în Antiohia (Antalia de azi), una din 
marile metropole ale antichităţii. Nimeni nu îi putea opri. 
Cumplitul moment al cuceririi a fost consemnat pe o tăbliță de 
un locuitor al Antiohiei: „Erau printre noi fără să ştim de unde 
veneau. Îşi adăpau caii în fântânile zeilor. Pe treptele templelor 
ne luau femeile. Striveau capetele copiilor noştri de coloanele 
oraşului. Fiicele noastre au părăsit Antiohia fugind dezbrăcate. 
Nu le-am mai văzut niciodată”. 

Spre deosebire de populaţia intrată în panică, împăratul de la 
Roma nu s-a lăsat impresionat de asemenea veşti. Pentru el era 
clar că hunii vor consuma repede proviziile goților în partea de 
nord-est, că nu le vor putea reface şi că se vor vedea confruntaţi 
în timp, în Asia Mică, cu contraatacurile militare ale Persiei şi ale 
Romei răsăritene. Teodosie a mai remarcat că hunii trăiau din 
prădăciuni, din proviziile, din aurul şi vitele altora şi că victoriile 
lor militare depindeau de acestea. Nu a ezitat să profite de 
aceasta şi a încheiat un tratat cu hunii de la Dunăre pentru a-i 
ţine sub control pe vizigoții rebeli. Când au fugit de huni peste 
graniţele imperiului roman, ei s-au supus de fapt împăratului, 
deşi doreau să aibă totuşi independenţă. 

Teodosie a întreţinut relaţii şi cu hunii albi, deşi aceştia mai 
făceau incursiuni devastatoare în Asia Mică. Spera ca astfel să 
poată limita pretenţiile de dominare ale fraţilor lor negri. În afară 
se comporta ca şi cum ar fi prietenul tuturor hunilor, în realitate 
îi aţâţa pe unii împotriva celorlalţi. Prin această politică, nu 
lipsită de riscuri, a izbutit să asigure imperiului o linişte de 20 de 
ani. 

Vestea morţii împăratului a pus dintr-o dată capăt acestei 
perioade de linişte. Au început noi conflicte de graniţă pe 
Dunăre, între huni şi germani; dar chiar şi hunii au intrat în 
panică. Era în anul 395. In incertitudinea politică, creată de 
întrebarea dacă va rămâne sau nu stabilă conducerea 


imperiului, lucrurile erau văzute într-o altă lumină. Calmul de 
până atunci al Romei faţă de războinicii de la graniţe a lăsat 
locul fricii de viitor. După moartea lui Teodosie, imperiul 
despărţit s-a divizat clar în două. După el au domnit doi 
suverani; în Roma de est el s-a numit Arcadius, iar în cea de 
vest Honorius, ambii total lipsiţi de experienţă. 

Timp de 20 de ani Roma a trăit cu ameninţarea la graniţe şi 
cu  presimţirea că duşmanul nu aşteaptă decât o clipă 
favorabilă. Acum ziua răzbunării zeilor părea aproape. Teodosie 
a murit în anul în care s-a născut fiul conducătorului hunilor: 
Atila. 


Naşterea unui erou 


La sfârşitul secolului al IV-lea, hunii reprezentau deja una 
dintre marile puteri ale Europei. Copilăria lui Atila a decurs altfel 
decât cea a tatălui şi a unchiului său. Aceştia mai fuseseră copiii 
marelui marş, ai erei de pionierat a hunilor. Ei vedeau lumea 
prin prisma migraţiei, în corturi sau care trase de boi. Atila era 
vlăstarul unui popor de stepă, dar care a crescut într-o altă 
epocă. 

În jurul anului 410, când avea în jur de 14 ani, prinţul hun a 
fost introdus în viaţa de la curtea împăratului Romei vestice, 
Honorius, de la Ravena. Pe vremea aceea era obiceiul să se 
trimită copiii prinților şi nobililor ca ostateci la curţi străine, 
pentru a cunoaşte alte obiceiuri de viaţă. Acest schimb era 
înainte de toate însă un semn de respect reciproc între popoare 
şi o garanţie că nu vor căuta să intre în conflicte armate. 


În vilele şi palatele din nordul Italiei, Atila a învățat istoria greacă şi romană, 
dar şi stilul roman de viaţă. 


Ravena era oraşul imperial; Roma - metropola administrativă. 
Elegantele mozaicuri şi elementele specifice ale arhitecturii 
sacre atestă şi astăzi viaţa care se ducea în centrul de putere al 
antichităţii târzii. Atila s-a împrietenit cu Aetius, cu cinci ani mai 
mare, un tânăr nobil roman, care trăise, la rândul lui, ca ostatec 
la curtea regelui hun Ruga, deci cunoscuse viaţa adversarului. 

Aici, în nordul Italiei, Atila a trăit ani minunaţi. | s-a predat 
istorie greacă şi romană, a învăţat obiceiurile rafinate ale lumii 
civilizate. A studiat şi noua religie - creştinismul - şi limba latină. 
Atila a învăţat să vadă lumea cu ochii unui roman. Aceasta l-a 
făcut un partener ideal de alianţă al Romei, dar şi un duşman 
periculos. 

Atila este una din marile figuri carismatice de suverani din 
istoria universală, care înflăcărează şi în ziua de azi fantezia 
noastră. Generaţii de elevi au fost cuceriţi de puterea, cruzimea 
şi patima legate de numele lui. Bogăţiile nemăsurate pe care le- 
a adunat prin prădăciuni sau şi le-a asigurat prin tratate 
avantajoase; mândria cu care îi înfrunta pe împărații romani; 
veşnica dorinţă de a aduce în haremul lui frumuseți din cele mai 
îndepărtate colţuri ale lumii; rezistenţa la băutură şi la război, 
diplomaţia şi, în sfârşit, moartea lui în braţele tinerei lui mirese 
lldico: toate acestea au făcut din prinţul nomad un erou mitic. A 
intrat în literatura mondială ca regele Etzel din Cântecul 


Nibelungilor. 
Sânge pentru aur 


În primii ani de viaţă ai lui Atila, continua războiul între huni şi 
Roma. Călăreţii huni au atacat, spre finele secolului al IV-lea, 
dublul Imperiu Roman din mai multe părţi. Prin Balcani, peste 
Dunărea îngheţată şi prin actualul teritoriu de graniţă iugoslavo- 
bulgar au înaintat în Moesia, în câmpiile ei şi au făcut incursiuni 
până în Alpi. Departe în est, au atacat bogatele oraşe siriene 
comerciale din Asia Mică. 


Pofta lui 
Atila de a-și 
aduce in harem 
mereu alte femei, 
pradă de război, 
a fost vestită în 
epocă. Pictură de 
Paul Jamin 

Mausoleul Galiei Placidia de la Ravenna, sec. al V-lea d.Hr 


„Mi se cutremură sufletul când mă gândesc la trecerea 
timpului”, scria Sfântul Hieronimus în anul 396. „Au trecut peste 
20 de ani de când de la Constantinopol până în Alpii lulieni a 
curs zilnic sânge roman. Ţara Sciţilor, Tracia, Macedonia, 
Dardania, Dacia, Tesalia, Ahaia, Epirul, Dalmația şi întreaga 
Panonie au fost devastate de goți, samiaţi, quadii, alani, huni, 
vandali, marcomani. Multe femei serioase, dar şi fecioare au fost 
necinstite în aceste războaie! Au fost prinşi episcopi, au fost 
executaţi preoţi şi alte feţe bisericeşti. Bisericile au fost distruse 
sau transformate în grajduri, moaştele sfinţilor împrăştiate. 
Multe râuri au fost colorate cu sânge.” 

Lumea e în fierbere. Popoarele din partea „barbară”, 
neromană a lumii, au sosit ca o scânteie ucigătoare. Sfântul 
Ambrosius descrie astfel lumea în care trăieşte: „Hunii i-au bătut 
pe alani, alanii pe goți, goții pe sarmaţi, pe noi ne-au alungat din 
Illiria goții izgoniți din patria lor, iar sfârşitul nu se întrevede”. 

În următorii ani, hunii au încercat să ajungă la o înţelegere cu 
ambele imperii romane. Când romanii acceptau unirea, o făceau 
de cele mai multe ori, spre a-i înfrunta pe alţii, ca de pildă 
triburile germanice, alungate iniţial de huni. In haosul migraţiei, 
ostrogoții şi vizigoții în special, dar şi alţii cum ar fi vandalii, 
francii sau alte popoare şi triburi erau consideraţi indezirabili în 
imperiile romane şi socotiți duşmani. Devenite ele însele victime 
ale opresiunii, populaţiile respective au încercat să aibă o 


atitudine paşnică. 

În această situaţie, Roma, măcinată intern şi ameninţată 
extern, a profitat de forţa militară a hunilor, folosind-o pentru 
ea. Era o soluţie ademenitoare. Deci, Roma vestică a încheiat, 
prima, un pact cu hunii. Dar la acea vreme, romanii nu s-au 
gândit la consecinţe. Permisiunea ca hunii să opereze în 
interiorul graniţelor imperiului însemna şi deschiderea acestora 
în faţa unui duşman potenţial. 

In schimb, Bizanțul nu a putut ajunge la un aranjament cu 
hunii, fapt pentru care a fost rapid implicat în lupte. Regele 
hunilor, Uldin, a atacat în anul 408. Sigur de victorie, el ar fi 
arătat spre soare şi ar fi spus: „Dacă vreau, pot să cuceresc tot 
ce este atins de strălucirea lui”. 

Era în acelaşi an, când regele vizigoților Alaric incendia Roma. 
După doi ani o ocupa pentru un timp îndelungat. 

Succesorul lui Uldin, Ruga - sau Rugilas - a găsit o sursă de 
bani, necunoscută până atunci: vânzarea păcii. După ce a atacat 
Tracia, din estul roman, pe care a putut-o devasta fără niciun 
efort, a încheiat o pace, care va face tradiţie în Europa până la 
sfârşitul epocii hunilor. Ruga a primit de la Constantinopol un 
tribut de 350 pfunzi aur. Astfel, pentru huni a început o eră în 
care numai ameninţarea cu războiul umplea vistieria statului. 
Dacă plăţile nu se făceau, hunii treceau la atac. 

In timp ce pe această cale Roma estică devenea treptat 
dependentă de huni, cea vestică a căutat în ei un aliat egal în 
drepturi împotriva duşmanilor din taberele germanice. Romanul 
Aetius a fost cel care a cumpărat forţa militară a hunilor şi care, 
la sfârşitul vieţii, avea să regrete că a avut prea multă încredere 
în ei. 

Ca „ostatec” la curtea lui Ruga, el a învăţat să călărească şi 
să tragă cu arcul, a fost prieten cu Atila şi, asemeni lui, a 
cunoscut lumea „opusă”, adică a duşmanului. Acum, ca ofiţer în 
slujba statului roman, şi-a amintit de bunele relaţii cu hunii. l-a 
adus în ajutor, în schimbul banilor, în anul 424, când un senator, 
Johannes (loanus) a formulat pretenţii la tron. Hunii - ca 
reprezentanţi ai puterii alături de romani! 

A fost o ironie a soartei că Aetius a intrat împreună cu hunii, 
de care romanii se temeau atât de cumplit, în oraşul de pe Tibru 
tocmai când falsul împărat fusese executat. Alianţa dintre huni 
şi Roma vestică a fost reînnoită mereu şi renegociată în anii 


următori; ea va prelungi existenţa bolnavă a imperiului până în 
anul 450. 

Flavius Aetius, care apăra pretendenţii legitimi la tron, a fost 
suspectat la Roma din cauza sporirii puterii sale. Galia Placidia, 
regina mamă şi conducătoare în secret a statului, l-a numit pe 
ofiţerul dornic de carieră comandant suprem al provinciei Galia, 
pentru a scăpa de el. Aetius a folosit însă şi această situaţie 
pentru sine. A dobândit prestigiu pentru că a înlăturat numeroşi 
răsculați, care nu voiau să recunoască supremaţia Romei asupra 
provinciilor. Şi în acest caz şi-a asigurat sprijinul hunilor. În 
interior, i-a supus pe vizigoți, după ce cuceriseră orașul Arles. l-a 
supus şi pe franci, care se stabiliseră în nord-estul Galiei. În plan 
extern, a impus pace, forţându-i pe francii nesupuşi să treacă 
Rinul. În mod paradoxal, hunii, care la începutul migraţiei lor 
spre vest au alungat aceste popoare, au devenit acum unealta 
Romei în lupta pentru supremație. 

După ce Aetius a „pacificat” Galia, a ocupat Rethia şi 
Noricum, teritoriul actualei Elveţii şi sudul Austriei. Şi aici a 
repus în drepturi supremaţia romană. 

Neliniştită de succesele lui Aetius, regina mamă, Galia 
Placidia, se temea din nou că el va deveni prea puternic. l-a luat 
toate competențele şi titlurile După o tentativă eşuată de a se 
impune la Roma, Aetius a fugit peste graniţă. A fost bine primit 
la curtea regelui hun, Ruga. Galia Placidia s-a înşelat din nou, 
căci Aetius nu s-a lăsat înlăturat din politică. A atacat armata 
slabă a Romei şi a intrat, flancat de călăreţii huni, din nou în 
oraş, fără să se fi ajuns la vreo confruntare militară. De acum 
încolo Galia Placidia a fost o jucărie în politica lui Aetius. A cerut 
să fie numit „patrician”, comandant suprem al armatei Romei 
vestice. Drept mulţumire, hunii au primit regiunea Ungariei de 
azi, provincia Panonia, care a devenit de atunci ţinutul lor 
central. 


Regele a murit 


Trăiască regii! Când Ruga a murit în 434, i-au urmat, potrivit 
unei vechi tradiţii nomado-hunice, nepoţii: Bleda şi Atila, fratele 
lui. Ei s-au preocupat în primul rând de vistieria goală a statului. 
Bizanțul plătea neregulat şi deseori cu întârziere tributul stabilit 
prin tratat. Ce se va întâmpla ştiau bine ambele părţi: hunii au 


pus mâna pe arme, a urmat războiul, apoi armistițiul şi noi 
negocieri. Învingătorii au strâns şurubul. Bleda şi Atila i-au primit 
călare pe solii Bizanțului, care au fost obligaţi de etichetă să 
negocieze tot călare, într-o poziţie incomodă pentru ei. Pacea, 
încheiată în 435 la Margus, un orăşel din nordul Carpaţilor 
apuseni, pe teritoriul României de azi, a fost un dictat al hunilor. 

Bizanțului i se interzicea să încheie alianţe cu duşmanii 
hunilor, deci cu triburile germanice din afara graniţelor romane. 
A fost reglementat schimbul de prizonieri. S-a mai stabilit 
crearea de pieţe în apropierea frontierelor, asigurate de ambele 
părţi, iar tributul a fost dublat la 7000 de pfunzi (circa 220 
kilograme) aur anual. Acest tratat, care nu putea asigura o pace 
durabilă, a avut o importanţă crucială pentru huni. A confirmat 
teritoriul lor de dominație, care se întindea acum peste întreaga 
Europă centrală şi estică din afara imperiului roman. Deci ei 
stăpâneau acum până la Ron. De cealaltă parte a Rinului era 
provincia Galia, guvernată de Aetius. 

In momentul în care Aetius a preluat funcţia de comandant 
suprem al armatei romane, le-a creat hunilor, în Galia, 
posibilitatea de a fi poliţişti. Vizigoţii au trebuit încă o dată să se 
confrunte cu cruzimea militarilor huni. Burgunzii, care locuiau pe 
malul stâng al Rinului în zona Worms-Main, nu s-au supus. Cu 
câţiva ani înainte, ei cutezaseră chiar să atace unităţi romane şi 
ale hunilor. Pentru huni sosise acum clipa răzbunării. Burgunzii 
au fost atacați şi nimiciţi de hunii conduşi de Bleda. Istoricii nu s- 
au pus de acord dacă acest lucru s-a întâmplat în anul 435 sau 
436. Gunther, rege al burgunzilor, a fost ucis. Sfârşitul tragic al 
burgunzilor a lăsat traume adânci în conştiinţa popoarelor 
germanice. Înfrângerea lor s-a păstrat în legendele popoarelor, 
iar după secole a fost prelucrată într-o mare epopee: Cântecul 
Nibelungilor. 

Flavius Aetius, ultimul roman, după cum a fost numit, a luptat 
pentru păstrarea Galiei, de o mare importanţă pentru imperiul 
roman. Fără huni, imperiul roman s-ar fi destrămat de mult, dar 
şi cu ei, imperiul era sortit pieirii. 

Cât de bine ştiau hunii să profite de fiecare situaţie o arată 
istoria Bizanțului, demnă de compătimire. A luptat împotriva 
vandalilor, care cuceriseră în nordul Africii Cartagina şi acum 
amenințau chiar să intre în Italia, prin Sicilia. La celălalt capăt al 
imperiului, regii persani intenționau să anexeze Armenia, care 


aparţinea Bizanțului. Deci împăratul a trimis ultima rezervă 
împotriva persanilor. Hunii ştiau că de-a lungul graniţei pe 
Dunăre nu era de aşteptat nicio rezistenţă militară. Au atacat 
fără niciun pericol una din pieţele pe care le-o construiseră şi au 
prins toţi negustorii. Au forţat astfel negocierile, care au eşuat. 
In consecinţă, au optat pentru soluţia militară. In anul 440 
călăreţii huni trec din nou Dunărea. Cuceresc nord-estul 
Balcanilor, oraşul Singidunum, Belgradul de astăzi, şi îi iau 
prizonieri pe locuitorii lui. Inaintarea lor nu putea fi oprită. După 
o nouă înfrângere, împăratul roman se temea că ar fi putut fi 
cucerit şi Constantinopol. Jocul s-a repetat încă o dată: 
negocieri, tratat de pace, tributuri noi şi, în sfârşit, aur în 
schimbul păcii. 


Cucerirea puterii 
Divizarea puterii regale între doi prinți corespundea tradiţiilor 


hunilor nomazi. Bleda şi Atila au creat dintr-o uniune simplă de 
triburi o putere centrală, bine organizată. 


În intregul ținut, stăpânit de huni, existau staţii de preschimbare a cailor. În zonele 
asiatice locuite de nomazi şi astăzi calul este cel mai important mijloc de transport, 


Ambii au fost necruţători cu duşmanii din propriile rânduri. Un 
exemplu în acest sens l-a constituit urmărirea celor doi prinți, 
fugiţi în Bizanţ după preluarea puterii de către cei doi fraţi. Sub 


ameninţarea cu acţiuni militare, Bleda şi Atila au cerut oraşului 
Constantinopole să îi predea pe renegaţi. Când fugarii au fost 
aduşi la Dunăre, au fost executaţi prin tragere în ţeapă sub ochii 
romanilor. 

Ţelul lui Atila era însă să domnească singur. Pentru aceasta 
trebuie să îl înlăture pe fratele său, Bleda. După ce dubla 
domnie a fost asigurată suficient împotriva  posibililor 
concurenţi, în anul 445 Atila l-a atras pe fratele său într-o cursă. 
Nu se poate şti cu siguranţă dacă chiar Atila a fost implicat 
direct, cum se spune sau dacă i-a trimis un ucigaş. Cert este că 
s-a putut baza pe sprijinul aliaţilor săi. Ei au înconjurat tabăra lui 
Bleda pe Tisa inferioară, într-un teritoriu situat azi la graniţa 
dintre Ungaria şi România. În timp ce aliaţii ţineau în şah suita 
lui Bleda, Atila împreună cu garda lui de corp l-au ucis. 

Una din puţinele descoperiri arheologice care indică fratricidul 
este un depozit de monede găsit la Szinkâncs. Tezaurul 
cuprinde 1440 monede din aur, peste şase kilograme. Sunt în 
parte monede noi, neintrate în circulaţie - „solidi” - care au ca 
dată 443; ele au fost îngropate în timpul uciderii lui Bleda, fără a 
mai fi scoase la iveală. Fie Bleda se temea că se doreşte 
răsturnarea lui şi şi-a pus comoara în siguranţă, fie unul din 
oamenii lui de încredere a izbutit să le îngroape şi să le ascundă 
în timpul evenimentelor. Probabil şi acea persoană a fost 
victima evenimentelor tragice, pentru că altfel comoara nu ar fi 
fost dată uitării. Asemeni tuturor dictatorilor, nici Atila nu avea 
încredere în cei de la curte. l-a urmărit cu cruzime pe toţi cei 
care nu i s-au supus orbeşte. Pe susţinători îi recompensa din 
belşug din tributurile plătite de romani, deşi nu avea niciodată 
încredere în ei. Înlătura pe oricine reprezenta o ameninţare 
potenţială. Atitudinea lui putea fi caracterizată prin mania 
persecuției, dar şi a puterii. Ca şi împărații romani, şi el se 
considera urmaş al zeilor; strămoşul lui ar fi fost zeul Marte. În 
ultimii ani, Atila era chiar convins de originea lui zeiască. 

Este uimitor cum şi-a ţinut Atila sub control marele său 
imperiu. Mai ales dacă se ia drept comparaţie sistemul 
administrativ roman. Romanii dispuneau de o reţea foarte bine 
organizată de autorităţi. Imperiul hunilor era guvernat prin 
sistemul dependenţelor personale. La micul cartier general al lui 
Atila existau câţiva secretari, care vorbeau mai multe limbi şi 
ştiau să scrie. Aceasta era toată birocraţia. 


O singură acţiune, tipică pentru poporul de stepă, avea efect 
dinspre puterea centrală până în cel mai îndepărtat colţişor: 
schimbarea cailor. In întregul teritoriu existau staţii speciale 
unde se predau şi se preluau cai. Prin acest sistem, curierii 
puteau duce, în câteva săptămâni, veşti din Asia până în Europa 
şi invers. Un sol roman se mira odată, el necunoscând uzanţele 
hunilor, că aşa-zisul cal „dăruit” la graniţă i-a fost luat din nou. 
Caii erau proprietate de stat. 

Nu se ştie nici până astăzi cum a putut ţine cont Atila, în 
campania din Galia, de operaţiunile militare din alte părţi. De 
unde a ştiut cum decurgeau luptele în care era implicat Imperiul 
Roman la 4000 kilometri depărtare spre est, în Persia? 

Marele rege avea alături „logades”. O elită din care făcea 
parte sfetnicul lui, Onegesius, şi fratele acestuia, Scottas. Ambii 
erau barbari elenizaţi, care şi-au luat nume greceşti şi vorbeau 
greaca, latina şi limba hunilor. Onegesius deţinea funcţia unui 
mare vizir. Era poate singurul care se bucura de deplina 
încredere a lui Atila. Din acelaşi cerc mai făceau parte 
„epitedeioi”, aşa-numiţii prieteni sau adepţi. 

Puterea lui Atila în rândul propriului popor a crescut pe 
măsură ce a oferit sprijin militar lui Aetius, prietenul său. Pe plan 
intern, puterea lui Atila se baza pe regii germanici vasali, printre 
care diverşi prinți alani, regele ostrogot, Laudaric, şi regele 
gepizilor, Ardaric. Jordanes scria că Ardaric era cel mai vestit 
rege, care participa şi la consfătuiri, fiind foarte credincios lui 
Atila. Era cel mai devotat dintre toţi regii lui Atila şi avea o 
judecată limpede. 

Gepizii, învinşi cu cruzime altădată de huni, au devenit 
ulterior cei mai importanţi aliaţi. Fidelitatea gepizilor a devenit 
proverbială pentru toate virtuțile germanice, denumită critic, dar 
realist, „fidelitate de cadavru”. 


„Spaima întregii lumi” 


Atila locuia într-un „palat din lemn”, după cum a relatat solul 
bizantin Priskos, care a fost la curtea regelui hun. Nici până 
astăzi nu este clar unde a fost situat palatul. După toate 
probabilitățile, s-a aflat în sudul Ungariei, în apropiere de oraşul 
Szeged. In această regiune a fost făcută o mare descoperire 
arheologică a ultimilor ani: comoara de la Szeged- 


Naghyszeksos. Oamenii de ştiinţă presupun că ea are o legătură 
fie cu mormântul regelui Ruga, fie cu cel al succesorului său, 
Atila. Directorul Muzeului din Szeged, Otto Trogmayer, ne 
povesteşte că ţăranii au scos cu căruțele aurul din pământ: circa 
200 de piese din aur şi bijuterii, în cea mai mare parte făcute 
bucăţi; astăzi ele sunt împărţite între numeroase muzee şi 
colecţii particulare. Cea mai grea şi impunătoare este un colan 
de gât de circa 400 grame, din aur masiv. Ţăranii care l-au găsit 
au crezut iniţial că ar fi din cupru şi au încercat să-l topească. Nu 
au reuşit şi l-au legat de un băț, cu care mânau porcii. Abia după 
ce în acelaşi loc au mai fost găsite bucăţi din aur, paftale ornate 
cu almandine (granate de culoare roşu închis), diademe şi alte 
bijuterii, şi-au dat seama şi de valoarea inelului. Primul lui 
posesor era, fără îndoială, superior tuturor celorlalţi, de la care 
au fost găsite asemenea „însemne de nobleţe”. Se presupune, 
cu mare probabilitate, că în cazul comorii de la Nagyszeks6s 
este vorba de rămăşiţele unei ofrande pentru unul din marii regi 
ai hunilor. Se ştie acum că aceste rămăşiţe erau îngropate 
separat, după ceremonia funerară. 

Conform relatărilor lu: Priskos, Atila locuia intr-un palat din lemn, 
cu pereții tupetați cu palisandru. Hustratie dintr-un manual din secolul trecut 


O imagine a lui 
Aula de care nu putem 
fi siguri că îi aparține 
Pe monedele care 
circulau în timpul său, el 
apare cu trăsătun 
europene 


Conform relatările lui Priskos, Atila locuia într-o casă din bârne 
şi scânduri geluite, în care se intra printr-un hol mare. Hunii 
aveau meseriaşi pentru prelucrarea lemnului. Acest lucru este 
dovedit de încăperile mortuare căptuşite cu lemn şi de măiestria 
cu care erau făcute şeile sau alte obiecte sculptate din lemn. 
Tabăra - soldaţii lui Atila dormeau în corturi - era înconjurată de 
o palisadă rotundă, întrerupta de turnuri din lemn pentru 
apărare. Şi casa soţiei principale a lui Atila, Arykans, este 
descrisă tot ca una din lemn, un palat cu arcade, unde camera 
de primire avea covoare pe jos. Pe acestea stăteau tinere fete, 
care lucrau cu acul ornamente pentru pânzele atât de apreciate 
de huni, mai aflăm de la Priskos. Singura casă din piatră, solidă, 
care avea şi o elegantă baie grecească, şi-a construit-o 
Onegesius. După cum se pare, omul de încredere al lui Atila nu 
a vrut să renunţe la tabieturile lui. 

Priskos îi mai scrie împăratului bizantin: „Nouă şi hunilor ni s- 
au servit bucate alese pe tăvi din argint. Atila a mâncat doar 
dintr-o farfurie de lemn. A fost foarte cumpănit: oaspeţii lui beau 
din căni din aur şi argint, el avea una din lemn. ŞI 
îmbrăcămintea lui era simplă, dar impunea prin curăţenie. Nici 
sabia lui, nici cureaua sau legăturile sandalelor, purtate după 
portul barbarilor, nu erau bătute cu aur sau cu pietre scumpe, 
cum era obiceiul hunilor.” 


Pe peretele exterior al mânăstinii din Parma, sub un portret al regelui hun stă scris 
„Atila, flagellum dei”. 


Pentru poporul lui, Atila era regele patern, simplu. Trăia 
printre soldaţi la fel ca ei, vorbea clar. Elogia sau mustra. In 
această privinţă era opus împăraţilor romani, care, izolaţi de 
popor, încercau prin orice lux posibil să-şi ateste originea 
zeiască. Modestia lui Atila a fost probabil doar o tactică. El putea 
să fie şi necumpătat, de pildă când bea sau când îşi îmbogăţea 
mereu haremul cu alte frumuseți. 

„Era un bărbat de statură mică, cu coşul pieptului bombat şi 
cu un cap mare. Ochii erau mici şi cenuşii, avea un nas plat şi 
pielea închisă la culoare. Mersul lui era greoi, ochii i se roteau 
pretutindeni, puterea şi voinţa i se citeau din felul cum mişca 
corpul, pasiunea lui era războiul.” Aşa ni-l descrie Jordanes în 
Istoria goților şi continuă: „Era un om născut să cutremure 
popoarele, să fie spaima întregii lumi; un om de care fiecare se 
temea din cauza ştirilor despre el.” Dar Priskos, care l-a 
cunoscut mai bine pe Atila, în calitate de sol, scrie: „Avea un 
mers trufaş, ochii erau strălucitori, îşi arăta mândru puterea prin 
mişcările trupului. Deşi iubea cel mai mult lupta, cumpănea bine 
ce face, iar cele mai multe le obținea prin rațiune. Faţă de cel 
care îl implora arăta milă, era îngăduitor cu toţi ce i se 
supuneau. Era înţelept şi şiret, ataca întotdeauna în altă parte 
decât acolo unde ameninţa.” 

Prosper din Acvitania vorbeşte de „chipul lui moale”. Nu avem 


o descriere obiectivă a lui Atila, iar numeroasele imagini ale lui - 
de pe monedele din timpul său sau din picturile lui Delacroix ori 
Wilhelm von Kaulbach - ni-l înfăţişează cu trăsături europene. 
Pe un perete exterior al mânăstirii din Parma, un relief din 
marmură al unui rege hun are următorul text: „Atila, flagellum 
dei”. Dar abia în secolele următoare el avea să fie caracterizat 
drept „flagellum dei”, mânia lui Dumnezeu. 


Limitele puterii 


În ianuarie 447 un puternic cutremur a distrus mari părţi din 
zidurile Constantinopolului. Atila a socotit că i-a sosit clipa 
prielnică să cucerească Bizanțul. A adunat toţi soldaţii şi 
călăreţii huni şi armatele vasalilor lui germanici. Era o armată 
foarte puternică. După primele înfrângeri, Atila a constatat că nu 
mai poate câştiga cu tactica obişnuită a luării prin surprindere. 
El nu şi-a dat seama că armatele lui, datorită mărimii lor, 
deveniseră greoaie şi rigide. A devastat încă o dată Balcanii 
până la Bosfor. Dar locuitorii Constantinopolului au câştigat 
timp. In numai două luni au reparat zidul oraşului. Astfel, atacul 
împotriva cetăţii devenea prea riscant pentru huni. Atila a 
început negocieri de pace, dar de această dată au trecut ani de 
zile până la finalizarea lor. În 450, când, în sfârşit, era prevăzută 
semnarea, împăratul Teodosius al II-lea a suferit un accident - a 
căzut de pe cal - şi a murit. 

Succesorul lui, Marcianus, un vechi luptător, nu era dispus să 
plătească niciun ban pentru a-şi cumpăra pacea. l-a trimis 
răspuns lui Atila că dacă acceptă pacea îi va face cadouri în 
semn de prietenie, iar dacă nu, vor decide armele. Atila 
înţelegea foarte bine acest limbaj. Între timp el se afla într-un 
mare impas politic intern, deoarece avea nevoie de sume 
imense pentru recompensarea vasalilor. Se obişnuise prea mult 
cu un Bizanţ sursă de aur. Locuitorii acestuia, la rândul lor, au 
înţeles că plătind tributul lui Atila, îl subvenţionau de fapt pe 
propriul lor cioclu. 

Situaţia încordată, care ameninţa să ducă întreaga Europă 
într-un război, a devenit şi mai complicată din cauza unei intrigi 
de iubire. Sora împăratului roman de apus, Valentianus al III-lea, 
Grata lusta Honoria, aştepta un copil de la un soldat din garda 
de corp. Înfuriat, Valentianus a trimis-o la cumnatul lui în 


imperiul de răsărit, unde a fost pusă sub arest la domiciliu. 
Tânăra mamă a urzit un plan cu multe urmări. l-a trimis o 
scrisoare şi un inel lui Atila şi i-a oferit mâna ei. Voia să scape 
din colivia de aur şi folosea orice mijloc în acest scop. Nu o 
deranja faptul că Atila avea un harem cu multe femei şi o 
mulţime de succesori potenţiali la tron. Honoria era indiferentă 
şi la faptul că în haremul lui Atila erau fete ale prinților 
germanici aduse pentru a pecetlui alianţa. 


Monedă cu capul lui 
Theodosius al II-lea 


Acum Atila avea pretextul de care era atâta nevoie. l-a 
transmis Honoriei că doreşte să se căsătorească cu ea şi a cerut 
ca zestre de la împăratul apusean o jumătate din imperiul său, 
respectiv Galia. Şi aceasta exact în momentul în care Teodosie 
murea şi locul lui era luat de Marcianus. Noul împărat de la 
Constantinopol ştia că putea salva Bizanțul numai printr-o 
politică de forţă. Datorită poziţiei consecvente a lui Marcianus, 
împăratul din partea vestică s-a văzut nevoit să facă şi el 
presiune. Regina mamă, Galia Placidia, a adus-o din nou la 
Roma pe Honoria, unde a fost căsătorită cu un om de vază fără 
să fie întrebată. Apoi Valentianus al III-lea i-a transmis lui Atila 
că cererile lui au fost respinse. A fost suprimată şi plata pensiei 
pentru titlul roman „Magister militum”, conducătorul armatei, pe 
care Atila îl mai avea oficial. Deci Atila s-a văzut dintr-o dată 
încolţit. 

__Până atunci toate planurile şi dorinţele i se realizaseră. 
Intrecuse măsura cu autoaprecierea de sine. Apoi a mers prea 


departe cerând Galia drept dotă. Roma era acum dispusă să 
lupte, chiar cu preţul unei înfrângeri. 

Atila decide să ocupe Galia prin forţă. Speră să găsească 
acolo o constelație politică care să îi uşureze victoria. Provincia 
se răscula mereu împotriva Romei. Aetius a fost forţat să uzeze 
de mână forte pentru a o pacifica. Atila spera acum să îi poată 
atrage de partea lui mai ales pe vizigoți, un popor mare, 
implicat în lupte grele cu Roma. Speranţa lui a fost însă deşartă. 

Intre timp şi vizigoții au trecut de partea duşmanilor. Regele 
lor, Teoderic, îi scrie lui Aetius, după multe ezitări: „Dorinţa 
voastră, a romanilor, s-a împlinit. Aţi reuşit să semănaţi 
discordie între noi şi Atila. Îl vom urmări oriunde ne veţi chema. 
Chiar dacă se va baza pe numeroasele lui victorii împotriva unor 
popoare puternice, zeii vor şti să îndrume lupta împotriva 
trufaşului”. 

În sfârşit, şi burgunzii şi francii au devenit duşmanii lui Atila; 
cu o generaţie mai înainte ei fuseseră decimaţi de huni, chiar 
dacă în numele romanilor. Cel mai mare duşman al lui era însă 
Flavius Aetius, comandantul armatei romane. Aetius şi Atila, 
prietenii de tinereţe din Ravena, care aproape o viaţă întreagă 
au luptat alături, au devenit acum duşmani de moarte. Ţelurile 
lor politice s-au despărţit. Aetius a putut ţine laolaltă imperiul 
multinațional al Romei numai cu ajutorul hunilor. Acum apelează 
la intrigi pentru a-şi asigura sprijinul militar al vizigoților. Căci 
fără ajutorul lor ar fi pierdut apriori lupta. Istoricul Mommsen 
scria că Aetius, care era de patru decenii regentul imperiului 
apusean, apare, la o cercetare mai atentă, într-o lumină mai 
puţin favorabilă. 

Dar spre deosebire de Aetius, Atila era sentimental când se 
gândea că va lupta împotriva lui. Desigur şi din cauza uciderii cu 
sânge rece a fratelui său. Se mai adaugă faptul că ambii au fost 
conducători de oşti, care aveau în minte doar cel mai apropiat 
ţel. lar pentru Atila, care a declarat războiul, nu mai există cale 
de întoarcere. Au trecut vremurile în care făcea mici incursiuni 
pentru a umple vistieria. 


Bătălia din câmpiile Catalaune 


În februarie 451 imensa armată multinațională a lui Atila 
ajunge la Rin. Păduri întregi sunt tăiate pentru a se face bărci şi 


corăbii. Apoi ostaşii pedeştri şi călăreţi trec Rinul. De partea lui 
Atila se află aliaţii lui germanici, care abia aşteaptă să se 
elibereze de sub Roma. Sub conducerea lui Theodomir vizigoții 
distrug Basel şi Colmar, gepizii, conduşi de Adriaric, cuceresc 
Strasbourg, Speyer, Worms şi Mainz. Merg în continuare spre 
vest. Atila devastează Metz. Această zi va intra în istorie ca 
sângeroasa a doua zi de Paşti. Urmează Reims, Rouen şi Caen. 
Hunii şi aliații lor pradă oraşele asemeni călăreţilor 
Apocalipsului. 

Episcopul de Reims, în ţinută de gală şi citind psalmi, iese 
înaintea hunilor pentru a le cere să fie protejaţi, dar este 
decapitat. 

Genoveva, viitoarea sfântă şi patroană a Parisului, cere 
poporului să rămână în oraşul de pe Sena. Duşmanul va fi 
convins să facă cale întoarsă prin cântări şi rugăciuni. Femeile 
se închid în biserici. Potrivit legendei, Genoveva a venit în 
întâmpinarea lui Atila îmbrăcată în alb, simbolul neprihănirii, şi i- 
a prezis sfârşitul: „Vei merge mereu spre răsărit împreună cu 
călăreţii, cu carele, cu hoardele tale, scoțând urlete de 
remuşcare şi sfâşiindu-ţi pieptul”. 


Atila şi-a stabilit tabăra într-o veche așezare celtică, al cărei zid circular 
mai poate fi observat şi astăzi în Champagne 


Şi minunea s-a petrecut: Atila a cedat, chiar dacă probabil din 
motive tactice. Nu voia să piardă inutil forţe cu asedierea 
oraşului. Căci din sud se apropiau ameninţător legiunile lui 
Aetius, împreună cu vizigoții care le erau aliaţi. Cruţă Parisul şi 
se îndreaptă spre Orleans. Acum evenimentele se precipită. 


Orleans este asediat în mai; se dau lupte grele şi este cucerit la 
sfârşitul lunii iunie. Când hunii sărbătoresc victoria, printre aşa- 
zişii învinşi izbucneşte bucuria: Aetius este la porţi. Bătălia se 
sfârşeşte cu înfrângerea lui Atila. Au loc negocieri. Aetius îi 
asigură lui Atila libera deplasare, cu condiţia ca hunii să se 
retragă în nord-est fără alani. Atila acceptă: o mişcare tactică de 
cedare, pentru a-şi putea aduna forţele rămase după înfrângere. 
Atila îşi adună trupele în câmpia din Champagne, între râurile 
Yonne şi Aisne. 

Atila şi-a stabilit tabăra într-o veche aşezare celtică, a cărei 
ridicătură de apărare în formă de cerc se mai poate vedea şi 
astăzi în Champagne. Impreună cu armata, Atila este de luni de 
zile pe drum şi a strâns o pradă bogată din biserici, mănăstiri şi 
oraşe. Cum putea asigura comorile acum, când soldaţii romani 
amenințau, sprijiniți de gali, cu atacul? Atila era dezorientat. 
Lupta decisivă urma să aibă loc. 

Bătălia începe cu o baie de sânge. Gepizii, proverbialii aliaţi 
fideli ai lui Atila, sunt decimaţi de franci. Au murit 16.000 de 
oameni. Un început rău. După baia de sânge, Atila sună 
adunarea. Hunii şi vizigoții în est, ceilalţi aliaţi şi puţinii gepizi 
supraviețuitori - în vest. Aetius preferă să păstreze un flanc şi să 
trimită împotriva adversarului duşmanii lui de moarte, respectiv 
burgunzii, pentru ca, după aceea, să-l atace masiv cu cavaleria 
vizigotă. Dar norocul nu surâde nici unei părţi. 

Intr-adevăr, trebuie să fi fost un spectacol deosebit: vedeai 
goții luptând cu suliţele, sarmaţii conducând carele grele de 
luptă, gepizii mânuind cu mânie spada, rupând-o în pieptul 
duşmanului, suebii rapizi, hunii - mânuitori iscusiţi ai arcului, 
alanii cu arme grele, herulii cu arme uşoare. Astfel sunt descrişi 
de către Jordanes luptătorii, iar măcelul a intrat în istorie ca 
bătălia din câmpiile catalaune. Istoricii au descoperit că lupta nu 
a avut loc în câmpiile catalaune, la Châlons-sur-Mame, ci lângă 
localitatea Mauriacum, în apropiere de Troyes. 


După retragerea din Gala. Atila se îndreaptă spre nordul Italici, unde 
pradă $i distruge până în temelii Aquileia 


În seara primei zile apele râului Aube ar fi fost roşii de sângele 
răniților. Champagne - abatorul Europei, îmbibat cu sânge, 
fumegând ca un rug funerar. Acoperit de cadavre, se scufundă 
în linişte. Peste tot zac cei 150.000 de morţi. După unele 
estimări ar fi fost chiar o jumătate de milion. Champagne i-a 
devorat aici pe huni, avea să noteze Victor Hugo, iar tradiţia 
populară spune că în fiecare an, în ziua luptei, se aud larma 
bătăliei şi strigătele răniților. 

Noaptea romanii şi vizigoții, gepizii şi hunii îşi îngroapă 
camarazii ucişi. Armatele ambelor părţi sunt sleite. La ivirea 
zorilor, hunii încep să sape şi să facă o groapă imensă cu săbiile. 
Sapă pământul cu mâinile. Apoi fac un rug din partea lemnoasă 
a şeilor. Atila jură în faţa trupelor că preferă să ardă de viu, 
decât să fie prins în viaţă de duşman. Nu se va ajunge acolo. 
Una din cele mai mari bătălii cunoscute de omenire până atunci 
ia sfârşit fără învingător. 


Mozaicun deosebite amintesc de frumoasele construcții din Aquileia, 


Teoderic, regele vizigot, aliat cu Roma, cade în luptă. Vizigoţii 
se retrag cu leşul regelui lor. Teoderic ar fi fost îngropat într-o 
dumbravă din câmpiile catalaune. Locuitorii numesc păduricea 
„mormântul lui Teoderic”. Nu departe de acolo, în satul Bussy le 
Château, pot fi văzute cinci coline, care se ridică din câmpie. Ele 
sunt, după credinţa localnicilor, coline cu osemintele celor căzuţi 
în această luptă. 

A doua zi, Atila este dezorientat. Dă crezare oracolului 
şamanului său. Fără a organiza din nou trupele, fuge peste Rin 
şi ordonă revenirea în Panonia. Romanii privesc plecarea 
duşmanului şi sărbătoresc; fără să fi obţinut ceva sau fără ca 
lupta să fi fost decisa. 

Oare numai oracolul l-a determinat pe Atila să se retragă? Sau 
nu s-a putut decide? Din punct de vedere militar, lui Atila îi 
rămăseseră doar două posibilităţi: fie să încerce un ultim atac cu 
toţi luptătorii, fie să se retragă tactic, pentru a nu pune în joc 
prada. El face ceea ce nimeni nu se aştepta: alege cea dea 
doua posibilitate. Şi Aetius este surprins de retragerea lui Atila şi 
îi permite să acţioneze. Probabil lui îi era mai uşor să provoace 
pierderi grele hunilor, sleiţi în luptă, şi să îi alunge poate pentru 
vecie din Europa. Dar Aetius nu este interesat într-o schimbare a 


raportului de forţe. El ia în calcul că poporul de stepă va ţine în 
şah germanii atât de periculoşi pentru Roma şi ca vasali şi ca 
duşmani ai hunilor. 


În întâmpinarea declinului 


În următorul an, Atila merge din nou împotriva Romei, ca şi 
cum ar fi recunoscut înfrângerea după retragerea şi prădarea 
Galiei şi ar fi trebuit să spele ruşinea. Pierderile sunt uitate. Este 
uimitor cum într-un răstimp scurt, iarna, a izbutit să mobilizeze 
din nou oştile. Se pare că dorea să joace totul pe o carte. Aetius 
simte din nou pe pielea lui duritatea armatei hunilor. Furtuna de 
la răsărit mătură - ca şi cu un an înainte peste Galia - de 
această dată nordul Italiei. 

Aquileia, un oraş paşnic şi pitoresc pe Laguna di Grado, nu 
departe de Veneţia de astăzi, era socotită pe vremea aceea 
„Roma nordului” cu cei 200.000 de locuitori. Hunii înfometează 
oraşul şi apoi îl distrug până în temelii. Vechile instalaţii 
portuare, resturile forumului şi fundaţiile reconstruite ale unor 
construcţii atestă şi azi mânia distrugătoare a cuceritorilor. 

Supraviețuitorii din Aquileia fug în zonele de luncă şi în 
lagunele de pe coastă, unde hunii nu îndrăznesc să se avânte. 
Evenimentul este consemnat la fondarea Veneţiei. După ce au 
izbutit să se refugieze, fugarii ar fi strigat „Veni etiam” - până 
aici am venit şi eu. Din „Veni etiam” ar fi luat naştere cuvântul 
Veneţia. 

Este cucerită Pavia, Vicenza este distrusă, Mantua şi Milano 
prădate. Hunii sunt necruţători. Populaţia rurală fuge, lanurile se 
usucă, urmează foametea. Următorul obiectiv al hunilor este 
Roma. Aetius, adversarul lui Atila, are încă o dată noroc în 
neşansă: în tabăra duşmană izbucneşte malaria, când Aetius 
primeşte mult aşteptatul ajutor al Romei răsăritene. Deşi slăbit, 
Atila joacă totul pe o carte. Ca şi mai înainte, se situează pe o 
poziţie de forţă, dar acceptă totuşi oferta de negocieri. 

În anul 452 se întâlnesc reprezentanţii celor două lumi: Papa 
Leon | ca sol al Romei şi al creştinătăţii şi regele Atila, 
conducătorul barbarilor şi păgânilor. O întâlnire transfigurată 
apoi de istorie. Atila îl primeşte pe solul imperial pe râul Mincio, 
nu departe de Lago di Garda. Ulterior Papa Leon va fi 
supranumit „cel mare” pentru talentul lui tactic în timpul 


negocierilor. lzbuteşte să îl facă pe Atila să renunţe la planurile 
lui. Cu condiţia ca Roma să fie cruţată i se cedează lui Atila 
bogăţiile din nordul Italiei - biserici, temple, mănăstiri, oraşe. Se 
realizează şi un schimb de prizonieri - partea romană poate 
obţine numai eliberarea ofiţerilor şi soldaţilor luaţi prizonieri, dar 
femeile, copiii şi ceilalţi rămân sclavi. 

Atila îşi confirmă plăcerea pentru elementul teatral. În timpul 
negocierilor a rămas călare şi l-a constrâns pe sfântul părinte să 
facă la fel. Legendele care au apărut ulterior narează că Atila ar 
fi fost orbit de fastul creştin emanat de Leon şi de apariţia 
apostolilor Petru şi Pavel, astfel că ar fi renunţat la păgânism şi 
s-ar fi lăsat botezat. 


Moarte şi transfigurare 


Cu o pradă bogată şi cu cadouri oferite din belşug de Papa 
Leon, Atila revine la cartierul său general din Panonia. Nu mai 
auzim nimic de iubirea lui pasională, pe rare ar fi nutrit-o pentru 
Honoria. In schimb se îndrăgosteşte de fiica unui prinţ germanic, 
lldico sau Hildico, cunoscută nouă din literatură drept Krimhilda. 


Se spune că Atila ar fi fost cucent de fastul creştin al Papei Leon, incat 
s-ar fi lăsat botezat: relief din Muzeul de Istorie din Viena 


Acum începe ultimul capitol dramatic din viaţa lui Atila. Este 
subiectul poeziilor şi romanelor, operelor şi filmelor. După nuntă, 
relatează episcopul goților, Jordanes, Atila a petrecut. Apoi, 
stând în pat, pe spate, cufundat într-un somn adânc de atâta 
mâncare şi băutură, a început să-i curgă un şuvoi de sânge pe 
nas, care i s-a scurs în gât, sufocându-l. Dimineaţa, neauzind 
nicio mişcare, gărzile au devenit neliniştite şi au intrat. L-au 
găsit pe Atila mort, fără nicio rană evidentă, iar mireasa 
scăldată în lacrimi. Nu este elucidat ce s-a întâmplat în acea 
noapte. Despre Atila s-au brodat multă vreme legende. Moartea 
lui misterioasă în anul 453, în braţele tinerei lui mirese 
germanice, i-a făcut pe contemporani să creadă că a fost 
înjunghiat de ea cu un pumnal, după ce au făcut dragoste. O 
cronică bizantină din secolul al Vi-lea reproduce aceeaşi 
versiune. La ce ne-am putea aştepta de la o legendă, când 
relatările despre migraţia popoarelor sunt atât de departe de 
adevăr? Ce este adevăr istoric în Cântecul Nibelungilor, scris cu 
mult după aceea şi care a devenit epopeea naţională a 


germanilor? 

Legenda vede o legătură între nimicirea burgunzilor pe Rin în 
anii 435/436, bătălia din câmpiile catalaune şi moartea 
neaşteptată a lui Atila. Burgunda Krimhilda se răzbună pe Etzel, 
care i-a decimat poporul pe Rin. 

Cercetarea încearcă să explice cele trei portrete tipice ale lui 
Atila - cel al hrăpăreţului bestial şi al întruchipării mâniei lui 
Dumnezeu, cel al politicianului genial şi al regelui peste multe 
popoare, cel al suveranului îngăduitor. Ele se pot explica prin 
diversitatea intereselor popoarelor afectate de evenimentele 
petrecute în secolul al V-lea. La multă vreme după ce faptele 
istorice au pălit, miturile au o evoluţie proprie. Ele devin oglinda 
repercusiunilor evenimentelor istorice asupra psihicului 
popoarelor. În Cântecul Nibelungilor, în legendele despre 
Dietrich von Bem şi în scrierile nordice Edda, Atila are trăsături 
de caracter care nu mai au nicio legătură sau numai foarte 
puține cu imaginea reală din istorie. 

„Nu este întâmplători”, scrie ungurul István Bóna într-una din 
cele mai bune lucrări nou apărute despre huni „că figura 
centrală a mitologiei germane este Etzel (Atila), puţin nebun, 
dar atât de mărinimos, nobilul prieten al diverşilor regi şi prinți 
germanici. Nu al tuturor, deoarece în legende şi Atila este o 
figură centrală, dar numai crud şi avid de aur”. Amintirile despre 
„marele” şi „unicul” aliat s-au păstrat în „doi” Atila diferiţi de cel 
adevărat. 

Deşi între războaiele hunilor şi redactarea Cântecului 
Nibelungilor este o distanţă de 700 de ani, mulţi văd în epopee - 
mai ales căutătorii de comori - o sursă demnă de încredere. Ei 
caută un răspuns la întrebarea unde a ascuns înverşunatul 
Hagen comoara Nibelungilor. Este posibil ca Krimhilda, după 
moartea lui Siegfried, să fi fost mânată nu numai de răzbunare, 
ci şi de bani? Nu ar corespunde, oare, logicii mitului dacă am 
presupune că avidul de aur, Etzel, alias Atila, ar fi luat-o în 
căsătorie pe tânăra văduvă pentru a se îmbogăţi? Pornesc de la 
ideea că în cazul Cântecului Nibelungilor nu este vorba de un 
simplu poem, ci de o relatare a celor întâmplate cu adevărat, 
crede istoricul şi căutătorul de comori din Mainz, Hans-Jörg 
Jacobi, care şi-a făcut din găsirea comorii Nibelungilor un ţel în 
viaţă. In epopee se spune că Hagen a ascuns comoara în Rin 
pentru a putea să o folosească, deci el intenţiona să o scoată 


din nou la suprafaţă. După Jacobi, locul indicat în Cântecul 
Nibelungilor, Zemloche, este identic cu Lochheim de astăzi, în 
apropiere de Gemsheim pe Rin. 

În timp de război se obişnuia ca popoarele să-şi pună în 
siguranţă vistieria sub formă de aur, argint şi pietre preţioase. 
Comoara a fost, fie îngropată, după atentatul împotriva lui 
Bleda, fie scufundată ca în Cântecul Nibelungilor. 


Jelit cu sânge de bărbat 


Ceremoniile de înmormântare ale hunilor urmau toate 
tradiţiile centrai şi est-asiatice. In perioada prehunică şi în cea 
timpurie mormintele, aşa-numitele kurgane, erau în formă de 
tumulus. Arheologii au găsit într-un teritoriu imens din Mongolia 
estică prin sudul Rusiei până în Ucraina, asemenea morminte. 
Cel mai bine păstrat este cel de la Permafrost, din podişul Asiei 
Centrale. Majoritatea sunt atribuite sciţilor. Numele de „sciţi” 
provine de la greci, care au denumit astfel popoarele barbare 
nomade de dincolo de Europa răsăriteană şi de la nord de 
Caucaz; deci prin această denumire ar fi putut fi incluse şi 
primele triburi ale hunilor. De aceea oamenii de ştiinţă cred că 
din descrierile cu privire la sciți pot trage concluzii despre 
obiceiurile şi moravurile hunilor. 


Aula este găsit mort după noaptea nunțiu, alâtun de lidico 
Moartea nu a fost elucidată nici până astăzi. Pictură de Joseph Villeclere 


Am vizitat un kurgan în podişul Mongoliei. O încăpere de circa 
zece metri pătraţi, făcută într-un puț de circa patru metri 
adâncime. Iniţial pereţii şi acoperişurile au fost susţinute de 
grinzi puternice, îmbrăcate în lemn. Peste construcţia din lemn 
au fost aruncate pietre şi pământ. Cadavrul era îngropat 
îmbrăcat şi cu armele alături. Despre sciți ştim că puneau în 
mormânt şi cai şi căruţe pentru viaţa de dincolo. 

Istoricul grec Herodot a descris pe larg obiceiurile de 
înmormântare ale unui prinţ scit. Caii erau omorâţi pe marginea 
gropii cu o lovitură sigură în frunte, apoi coborâţi în groapă, 
probabil cu frânghii. Ceremoniile în memoria dispărutului durau 
peste 40 de zile. În acest timp, mortul era purtat într-o căruţă 
prin întreg teritoriul său. El trebuia să fie prezent la mesele 
festive ca fost reprezentant al puterii. După un an, ceremoniile 
continuau, nota Herodot. Erau aleşi 50 dintre cei mai buni 
bărbaţi şi erau sugrumaţi împreună cu 50 de cai foarte buni. Caii 
erau luaţi, li se curăța coşul pieptului, se umplea cu paie şi se 
cosea la loc. Apoi se băteau pari în pământ. In cal era înfiptă o 
bară de la coadă spre cap până la gât, iar apoi calul era ridicat 
pe par, astfel ca picioarele să îi atârne în aer. Pe fiecare cal se 
punea harnaşamentul, apoi căpăstrul era legat de un băț pus în 
pământ în faţa lui. După aceea cei 50 de bărbaţi sugrumaţi erau 
urcați pe cai. Pentru a rămâne drepţi, li se înfigea un ţăruş de-a 
lungul coloanei vertebrale până în gât; partea de jos era prinsă 
în parul înfipt în pământ, care ţinea calul. Cei 50 de călăreţi 
formau un cerc în jurul mormântului. 

Hunii au preluat aceste ceremonii în Europa, dar nu la 
aceleaşi dimensiuni şi nici cu aceeaşi cruzime. Cultul pentru 
morţi s-a modificat sub influenţa Vestului. Pentru a-i opri pe hoţii 
de morminte, ei aşezau mortul într-un mormânt simplu, al cărui 
loc îl cunoşteau numai câţiva. Aceasta ar putea oarecum explica 
de ce în Ungaria nu s-au găsit morminte cu lucruri scumpe. 
Obiectele de valoare, care erau îngropate pentru mort, erau 
puse în altă parte. 

Un mormânt de prinţ din perioada hunică, unde se afla una 
din cele mai scumpe şi valoroase comori din timpul migraţiei 
popoarelor, a fost găsit în Champagne: vestita comoară de la 
Pouan. A fost descoperită la mijlocul secolului trecut, nu departe 
de Troyes. Armele şi bijuteriile găsite seamănă cu cele puse de 
huni în mormintele din bazinul carpatic şi din ţinuturile aflate 


mult mai spre est. Pentru început părea contrazisă ipoteza că ar 
fi fost mormântul legendarului Teoderic. Bijuteriile expuse în 
muzeul din Troyes sunt din aur pur. Sunt inele pentru degete, 
braţe, gât, paftale, o sabie scurtă şi una lungă, cu două tăişuri, 
cu mânere trase în aur şi almandine încrustate. În colaborare cu 
cercetătorii de la Muzeul Louvre din Paris, almandinele de la 
Pouen, de o culoare roşu-purpurie au fost cercetate electronic, 
pentru a fi se stabili data. Prin comparaţie s-a stabilit că provin 
din nordul Iranului; o altă dovadă a distanțelor mari parcurse de 
războinicii huni. Potrivit istoricului ungar Bona, prinţul mort din 
mormântul de la Pouen este probabil regele Laudaric, ostrogotul 
aliat cu Atila. 


Mormânt în podișul mongol. Tot astfel ar putea să arate şi cel al lui Atila, 
dur nu a fost încă gasit. 


Nu departe de Pouen se află satul Courtisols. Întins pe o 
distanţă mai mare de opt kilometri, este unul din cele mai lungi 
sate ale Franţei, se pare că ar fi fost fondat de hunii care nu au 
revenit în Panonia. Potrivit primarului din Courtisols, locuitorii 
mai cred şi astăzi că hunii sunt strămoşii lor. Aproape 
senzaţională este moştenirea genetică denumită „pata 
mongolă”, care apare la unii copii din comuna Troyes, din care 
face parte şi satul Courtisols. Pata mongolă este o pigmentaţie 
pe spate, în zona coccisului. Particularitatea apare numai la 
popoarele asiatice sau orientale, de pildă la aproape toţi copiii 
născuţi în Mongolia. Pata poate fi socotită o dovadă genetică în 


sensul că actualii localnici sunt într-adevăr înrudiţi cu hunii. 


Orăşelul francez Courisols, unde s-au lăcut descoperin uimitoare 
trăiesc oare aici urmași ai hunilor? 


Potrivit ritualului de înmormântare al hunilor, calul mortului - 
dacă acesta era un nobil sau un prinţ - era tăiat la trei, şapte 
sau chiar 49 de zile, şi mâncat de rude şi apropiaţi. Resturile de 
la masă erau arse împreună cu harnaşamentul, şaua şi armele, 
pe un rug. Cenuşa era apoi îngropată, împreună cu provizii de 
alimente în apropierea mormântului. In această groapă a fost 
aşezat şi vasul de bonz, probabil cel mai important obiect la 
înmormântare. Nu au fost găsite rămăşiţe umane arse, aşa cum 
este cazul mormintelor germanice. 

Bărbaţii îşi tăiau cozile, figura şi-o sluţeau cu răni sinistre, 
pentru ca eroul plin de glorie să nu fie jelit cu lacrimi de femeie, 
ci cu sânge bărbătesc. Cadavrul era expus într-un cort de 
mătase, în mijlocul taberei. Călăreţi aleşi în mod special dintre 
toţi hunii, galopau permanent în jurul sicriului şi intonau cântece 
de jale. Apoi se bea, iar doliul şi petrecerea se împleteau. În 
timpul nopţii, cadavrul era îngropat în secret. Era învelit mai 
întâi în aur, apoi în argint şi apoi în fier. Această relatare a lui 
Jordanes se bazează pe o descriere contemporană a lui Priskos. 

După ceremonie, ciocilii lui Atila aveau un sfârşit crud. Pentru 
ca bogăţiile să fie păzite de lăcomia oamenilor, cioclii - ce 
recompensă cumplită - plăteau îngrozitor. Erau masacrați cu 
cruzime. Moartea îl răpea şi pe cel mort şi pe cel care îl îngropa. 
Astfel se încheie descrierea cronicarului got Jordanes despre 


ceremoniile de la moartea lui Atila. 

O descoperire din Ungaria pare să ateste că Atila a fost 
îngropat într-un sicriu triplu. Sicriul exterior ar fi fost din fier, în 
el se afla unul de argint, în care era un al treilea din aur. In 
Ungaria au fost descoperite părţi din lemn ale unui sicriu, bătute 
cu fier şi tablă foarte subţire din aur. Otto Trogmeyer, istoric şi 
director al Muzeului din Szeged bănuieşte că mormântul lui 
Atila, nedescoperit nici astăzi, ar fi pe Tisa, în apropierea 
graniţei ungaro-române. 


Prăbuşirea imperiului 


Uriaşul imperiu a dispărut mai repede decât a luat naştere, 
după moartea subită a lui Atila în patul de nuntă. Puterea lui 
militară s-a spulberat. Curând au început să circule legende şi 
mituri despre ascensiunea şi prăbuşirea imperiului lui Atila, 
imperiu care a durat numai opt ani. 

După moartea lui Atila, în 453, imperiul s-a destrămat pentru 
că hunii nu i-au găsit un succesor de calibrul lui. Urmaşii lui nu 
au avut calităţile lui geniale, dar periculoase, de a conduce 
oameni şi de a se impune. Le-a lipsit tactica politică şi forţa 
vizionară, care fac din conducător un personaj carismatic. 

Trei din fiii lui Atila, care s-au considerat succesori la tron, au 
împărţit imperiul şi, curând după moartea tatălui, au început să 
se lupte între ei. În final a rămas unul singur, Dengizik, care s-a 
mai putut menţine, cu o suită din ce în ce mai mică, un deceniu 
şi jumătate. Dengizik i-a pierdut pe aliaţii germanici, sau aceştia 
au trecut în tabăra adversă atunci când el a pornit împotriva 
Bizanțului, încercând să impună din nou pretenţiile tatălui său. A 
murit în 469 într-o luptă, încheiată cu o înfrângere ruşinoasă. 
Spre bucuria populaţiei din Constantinopol, capul lui, tras în 
țeapă, a fost purtat pe străzi. A fost eliberarea de o traumă, de o 
îndelungată umilire, devenită de nesuportat sub domnia lui 
Atila. Moartea fiului său a fost sărbătorită ca o victorie târzie 
împotriva tatălui Atila, şi a călăreţilor lui, ai morţii, înconjurați 
până atunci de un mare mister: misterul succesului lor. 

Intrarea hunilor, sub Atila, în lumea europeană şi, o dată cu el 
începutul migraţiei popoarelor, a însemnat sfârşitul antichităţii şi 
a introdus o nouă ordine pe tot continentul. Poporul din stepele 
Asiei, care nu era nicio hoardă din epoca de piatră, niciun trib 


primitiv de ciobani, a adus cu sine inovaţii tehnice, care le-a 
uşurat victoria: şaua din lemn, scara acesteia, noul tip de arc, 
săgețile cu trei laturi. 

În îndelungata istorie a omenirii, Atila a creat pentru moment 
un imperiu ce se întindea de la Caucaz până la Rin, de la Marea 
Baltică până la Marea Mediterană. Suveranitatea hunilor asupra 
Europei a ţinut numai câţiva ani, dar aceşti ani au schimbat 
continentul, au trasat graniţe între popoare, care mai există şi 
astăzi, în mare parte. Unde o fi dispărut acest popor misterios? 
Unii luptători huni, obosiţi şi rămaşi fără conducător, s-au aşezat 
în sudul Rusiei şi în zona Crimeii, renunțând la viaţa nomadă. 
Alţii se stabiliseră de mai mult timp în Franţa, în Elveţia, sau în 
Ungaria şi au fost absorbiți de localnici. Alţii, dintre hunii 
răspândiţi peste jumătate din Europa, s-au retras în stepele de 
la răsărit, de unde veniseră - în îndepărtata Asie Centrală. 

Cursa pentru camera de chihlimbar 
de Ulrich Lenze și Nina Steinhauser 


Urme 


Ni s-a spus că generalul nu ne poate primi acasă. Ni s-a mai 
spus că nu se cunoaşte adresa lui. În sfârşit, generalul este 
deţinătorul unor secrete importante, chiar dacă nu mai are nicio 
funcţie oficială. lar ziariştilor străini nu le acordă sub nicio formă 
interviuri. Singura posibilitate de a-l întâlni este într-un hotel 
internaţional. 

Filip Bobkov, care ne iese în întâmpinare într-o suită elegantă 
a hotelului moscovit „Metropol”, îmbrăcat într-un palton 
bleumarin şi cu o chelie care face ca figura lui să pară şi mai 
viguroasă, a fost timp de zece ani adjunctul şefului serviciilor 
secrete sovietice - KGB. Dorim să îl întrebăm despre o comoară, 
dispărută de peste 50 de ani. „Nu - ne răspunde el - degeaba, 
alergaţi după o fantomă!” În căutările noastre care au durat 
peste doi ani, în încercarea de a face lumină în tumultoasele şi 
neclarele evenimente în care a dispărut misterioasa cameră, 
pentru prima oară trăim cu impresia că cineva trebuie să ştie 
mai multe. 

Povestea legendarei comori - estimată astăzi la 250 milioane 
mărci - a început în urmă cu aproape 300 de ani. Regelui i-a 
venit atunci năstruşnica idee să îmbrace o cameră întreagă în 
chihlimbar. A fost denumită „cea de a opta minune”. In 1716 
proprietarul ei, Friedrich Wilhelm |, a dăruit marea „raritate” 
ţarului Petru al Rusiei. În acelaşi an, ea a fost dusă la 
Petersburg. Mai mult de 200 de ani nu s-a mai vorbit nimic 
despre ea. După aceea a început o dramă, ale cărei episoade nu 
sunt elucidate nici până astăzi. Este asemeni unui roman 
poliţist, unde nimeni nu ştie nimic, nici măcar când se va rezolva 
cazul, deoarece ultimul capitol nu a fost încă redactat. Camera 
de chihlimbar a fost văzută ultima oară în 1944 la Königsberg la 
Marea Baltică. Când Germania a ieşit distrusă din cel de al 
doilea război mondial, a ars şi camera de chihlimbar - aşa susţin 
multe persoane. Sau a fost dusă în timp util într-un loc sigur, 
probabil o ascunzătoare, care nu a fost descoperită nici până 
azi? 


Legendele despre camera de chihlimbar nu au apărut numai 
după dispariţia ei. Imaginea ei strălucitoare şi misterioasă a 
fascinat dintotdeauna, din epoca feudală până astăzi. Spiritele 
sunt acum agitate mai mult ca oricând din cauză că nu poate fi 
găsită. 

Serviciile secrete şi politicieni din est şi vest, căutători de 
comori profesionişti sau amatori, istorici, ziarişti şi psihopaţi au 
luat parte la căutarea frumuseţii de basm, timp de decenii. O 
comoară pierdută, cel puţin aceasta nu pare să fie erodată de 
trecerea timpului. După o perioadă de linişte, alte zvonuri 
provoacă din nou aprinderea fanteziei. De pildă, se spunea că 
serviciile secrete din fosta RDG ar fi trimis sute de căutători spre 
a strânge mii de acte despre misteriosul tezaur. Sau că 
preşedintele rus, Boris Elțîn, a declarat în mai multe rânduri că 
ştie unde se află comoara. Dar şi după încetarea războiului rece 
găsirea ei nu pare posibilă şi se lasă aşteptată. Tocmai aici 
rezidă mitul camerei de chihlimbar. O dată cu trecerea timpului, 
speculaţiile devin din ce în ce mai inventive, atât în ce priveşte 
dispariţia ei de la Königsberg, cât şi în privinţa locului unde ar fi 
fost ascunsă. Cine a participat la această acţiune? O unitate 
specială SS, care a fost redusă la tăcere? Vânătorii de trofee ai 
lui Stalin, care neagă existenţa camerei de chihlimbar de 50 de 
ani, cum au făcut şi cu comoara lui Priam? Profitorii profesionişti 
de pe urma războiului sau hoţii iscusiţi de obiecte de artă, care 
au profitat de haosul ultimelor săptămâni de război? Sau, de ce 
nu, un fost ofiţer american, care îşi bea astăzi ultimul whisky 
într-un buncăr antiatomic într-o cameră îmbrăcată în 
chihlimbar? 


Aurul mării 


Ce este, ce a fost camera de chihlimbar? Istoricul rus de artă, 
S.N. Vilkovskii, scria în 1912 că „această cameră de chihlimbar 
este o adevărată minune, nu numai prin valoarea mare a 
materialului, a prelucrării lui cu măiestrie şi a frumuseţii 
formelor, dar mai ales prin tonurile deosebite, când închise, 
când luminoase, dar mereu calde ale chihlimbarului, care 
conferă camerei o atracţie fermecătoare. Toţi pereţii încăperii 
sunt căptuşiţi cu un mozaic din bucăţi de chihlimbar şlefuite, 
inegale ca formă şi mărime. Prin rame în relief tot din 


chihlimbar, pereţii sunt împărţiţi în porţiuni, iar în mijloc se află 
patru mozaicuri romane cu peisaje, prezentări alegorice ale 
celor patru sau cinci simţuri ale omului.” 

Comoara dispărută a fost creată în primul an al secolului al 
XVIII-lea. Povestea începe în locul unde a fost văzută pentru 
ultima oară - la Königsberg, cu circa 250 de ani mai târziu. 

În 1701, principele Friedrich al Ill-lea de Hohenzollern, bunicul 
vestitului Friedrich cel Mare, s-a încoronat ca prim rege al 
Prusiei în metropola acestei ţări. Ca şi Napoleon mai târziu, el îşi 
pune singur coroana pe cap, apoi îşi încoronează soţia. Friedrich 
I, cum se va numi de aici încolo, a dobândit însemnele regale 
fără lupte cu ţările vecine. Primul rege al Prusiei nu este un 
mare bărbat de stat. lubeşte mai mult arta şi cultura decât 
politica şi îi place fastul. Friedrich este un risipitor, ce priveşte 
cu invidie la luxul de la curtea Franţei. Numai festivitățile de 
încoronare durează şase luni şi consumă imense sume de bani 
din vistieria oricum nu prea plină. Prusia nu dispunea de bogății 
naturale şi depindea, mai mult decât oricare alt stat german, de 
bunăvoința marelui vecin de la răsărit, Rusia. Strângătorul lui 
fiu, Friedrich Wilhelm |, va constata mai târziu ca tatăl său a 
avut „cea mai cheltuitoare economie” din lume. 

Fie că era vorba de sceptru sau de decoraţii, Friedrich | era 
mare amator de ornamente. El a cunoscut şi s-a îndrăgostit de 
chihlimbar, o piatră căreia nu îi acordase atenţie până atunci în 
oraşul regilor prusaci - la Königsberg - unde ulterior Immanuel 
Kant avea să enunţe „imperativul” lui „categoric”. 

Chihlimbarul vine din mare, cu precădere din Marea Baltică şi 
nu este altceva decât o fosilă, o răşină pietrificată. Inceputul său 
este legat de primele conifere de pe planeta Pământ. Ele au fost 
înghiţite de apele mării cu miliarde de ani mai târziu. A urmat 
era glaciară. Au trecut 50 de milioane de ani de când 
chihlimbarul a luat naştere din răşini lichide şi până când a fost 
descoperit ca piatră prețioasă. De atunci el se numeşte „aurul 
mărilor”. 

Călătorim la Königsberg cu o maşină închiriată de la 
televiziunea rusă; oraşul se numeşte astăzi Kaliningrad - oare 
pentru cât timp încă? - şi se află pe litoralul Mării Baltice, în 
golful de Curlanda. Pentru că gazele de eşapament intră în 
maşină şi nu ştim de ce, am fost nevoiţi să deschidem geamul, 
deşi era un frig umed. Norii, la o înălţime joasă, fac să se 


confunde cerul, pământul şi apa. Ceva mai târziu, vântul 
puternic ne permite să vedem soarele strălucind pentru câtva 
timp. Acum recunoaştem frumuseţea severă a peisajului şi 
contrastele puternice, respectiv ştrandul alb ca neaua între 
marea neagră-albăstruie şi verdele coastei foarte împădurite. 


lupă ce şi-a pus singur coroana pe cap, Friedrich I o incoronează și pe soția sa, 
in anul 1701, la Königsberg 


Cel mai mare zăcământ de chihlimbar din lume 
se află pe coastele lituaniene. 


Aici este deci „pământul albastru”, cel mai mare rezervor de 
chihlimbar din lume. Excavatoare imense scormonesc astăzi în 
stratul gros de 30-40 metri pentru a exploata chihlimbarul la 
suprafaţă. Deşi strângerea chihlimbarului de către particulari 
este interzisă, de-a lungul coastei ruseşti, în primele ore ale 


dimineţii poţi vedea bărbaţi care stau în apă până la genunchi şi 
caută aurul mării cu plase de pescuit. De câte ori furia naturii 
scormoneşte adâncul mării, în spuma valurilor, iar mai târziu în 
nisipul scăldat de valurile puternice, apar bucăţi de chihlimbar. 

La câteva sute de metri în susul coastei ne simţim parcă într- 
un ţinut american cu căutători de aur. Câţiva din cei mai săraci 
şi o droaie de copii scormonesc cu mâinile goale sau cu un fel 
de minciog după bucățele de chihlimbar, rămase în plasă. Apoi 
le vând, pe devize, turiştilor. Aici au valoare numai valutele 
forte. 

De aici, de pe coasta chihlimbarului, pornea altădată o şosea 
comercială, numită după piatra galbenă, ce traversa de-a 
curmezişul toată Europa. În timpul festivităților încoronării din 
anul 1701, noul rege Friedrich | comandă câteva bijuterii din 
aurul Balticei. In timpul lungului drum până la Berlin îi vine o 
idee ciudată, fantastică, pe care o transpune în practică de cum 
ajunge acasă: doreşte să îmbrace o cameră întreagă a palatului 
cu chihlimbar. 

Sunt găsiţi artiştii şi tehnicienii. Pe vremea aceea chihlimbarul 
prisosea. Friedrich intră mult în vistieria statului. Decorarea 
durează zece ani şi a fost încredinţată meşterului danez 
Gottfried Wolfiram. El devine prea scump. Deci sunt angajaţi 
mai mulţi artişti. Unii vizitatori, văzând măştile soldaţilor, susţin 
că printre acestea ar fi şi cea a lui Andreas Schluter, dar cu 
siguranţă este cea a lui Gofrin Tousseau din Gdansk, un 
emigrant francez. Proiectul înghite sume imense de bani, 
aproape ruinează bugetul statului. În sfârşit, în anul 1711, 
plăcile de panel sunt montate la etajul al treilea, tocmai în 
„colegiul pentru fumat”, unde regele obişnuia să fumeze şi să se 
întreţină cu oaspeţii sau cu curtenii de vază. 

Ca şi întreg castelul berlinez, nici colegiul pentru fumat nu 
mai poate fi vizitat astăzi. Rămăşiţele castelului aşa cum au 
scăpat din război şi care ar fi putut fi restaurate au fost aruncate 
în aer, în 1950, din ordinul lui Walter Ulbricht, şeful fostului 
PSUG, care a vrut să elimine însemnul clasic al militarismului 
prusac. La distrugerea lui au fost folosite 13 tone de dinamită. 
Mergând pe urmele camerei de chihlimbar, ne putem face o 
imagine aproape perfectă uitându-ne la un plan, lung de 120 
metri şi lat de 30 ce pare să facă reclamă pentru reconstruirea 
întregului castel. 


Deși ehhlimbarul nu poate fi exploatat decăt de stat, dimineaţa foarte devreme poți 
vedea bărhați care incearcă să-l! culeagă cu un fel de plase de pescuit 


-uwr AD ED ED PEPE pe nu Et" 


Castelul orașului Berlin nu mai există, dar 
un plan uriaş face reclamă pentru reconstruirea lui. 


Bogata îmbrăcăminte a pereţilor, care le-a dat o strălucire 
deosebită după 1711, reprezenta o realizare unică a tehnicii 
barocului; pereţii erau tapetaţi cu mii de bucăţi de chihlimbar, 
de diverse nuanțe, lipite pe table de lemn în tehnica mozaicului. 
In total erau 12 table pentru pereţi şi zece pentru socluri, care 
se puteau asambla după dorinţă; un motiv ce revenea era 
deviza coroanei lui Friedrich | (Fridericus Rex) şi vulturul prusac 
în formă heraldică. Ansamblul constituia cel mai scump tapet 
din lume. 

În anul următor Friedrich moare. La tron îi urmează fiul său, 
Friedrich Wilhelm |. El este mai degrabă zgârcit. O dată cu 
urcarea sa pe tron, în Prusia se fac economii. Noul rege evită 
orice fast - bijuteriile şi pietrele preţioase care prisosesc sunt 
vândute după moartea tatălui. Preferinţa lui era armata. In 
istoria Prusiei va intra sub numele de „regele soldat”. 


Cadourile pecetluiesc prietenia 


Un tablou înfăţişează vestita cameră pe colţ, numită „colegiul 
pentru fumat”: Friedrich Wilhelm | împreună cu apropiații lui, 
fumând pipă, bând, filosofând. În prim plan, foarte mic, viitorul 
Friedrich „cel Mare”. Un curtean a consemnat ce se întâmpla în 
această parte rezervată a palatului regal. Regele venea în 
această cameră, destul de îndepărtată de locuinţa lui propriu- 
zisă, însoţit de una sau două doamne. Zece sau doisprezece 
ofiţeri, preferaţi de rege, erau şi ei prezenţi; jucau picquet, 
l'ombre sau tic-tac, fumau; acesta este locul unde regele îi 
chema pe cei cu care voia să vorbească ceva deosebit. La două 
asemenea discuţii a fost prezent şi curteanul care a făcut 
relatarea de mai sus. In această cameră se uita orice 
constrângere, fiecare avea voie să se aşeze, eticheta faţă de 
rege era ceva mai puţin rigidă. La orele 11 seara, regele 
părăsea anturajul şi se ducea în camera lui. Chiar el spunea: „In 
această cameră sunt om, aici am voie să fiu om”. 

Pereţii erau însă goi. Când va fi comandată pictura, camera 
de chihlimbar nu va mai fi la Berlin. Friedrich Wilhelm o făcuse 
cadou. Şi iată cum: 

În 1716, primeşte o vizită din est - s-a anunţat ţarul Petru | al 
Rusiei. Un monarh tânăr, care doreşte să modernizeze statul său 
demodat, aproape feudal, după model occidental. Marile 


metropole europene sunt puncte de orientare pentru noua lui 
capitală - St. Petersburg. Situată la Marea Baltică, ea va deveni 
fereastra spre Occident. Poporul său nu doreşte să-l urmeze pe 
tânărul monarh la noul sediu al reşedinţei sale. St. Petersburg 
este ridicată sub ameninţarea cu biciul a  severilor 
supraveghetori. Mii de oameni îşi vor pierde viaţa la construirea 
noii reşedinţe din cauza condiţiilor vitrege de climă. 250 de 
inundaţii dau proiectul peste cap - ţarul Petru și-a luat drept 
model oraşul Amsterdam cu nenumăratele lui canale. Pentru a 
asigura continuu forţa de muncă necesară, ţarul a inventat tot 
felul de trucuri: supuşii nevrednici sunt puşi în faţa alternativei 
de a sluji în armată sau de a participa la lucrările de la St. 
Petersburg. Chiar şi nobilii sau cetăţenii se stabilesc în noua 
metropolă numai din constrângere. 


FR (Frede- 
ncus Rex) 
motiv ce revine 
mereu in ca 
mera de chih- 
limbar 


Petru era un despot capricios. Spre indignarea curţii, el pleacă 
deseori de acasă pentru a studia - ceea ce nu era prea obişnuit 
la vremea aceea - viaţa şi cultura din ţările vest europene. De 
multe ori apare incognito în străinătate. Cea mai des menţionată 
este şederea lui la Amsterdam, unde s-a angajat, fără să fie 
recunoscut de nimeni, ca dulgher într-un doc; pretextul operei 
Jar şi dulgher de Lortzing. 


Colegiul pentru fumat. 


Pe drumul spre Amsterdam, Petru face o escală la curtea 
principesei Sofia de Hanovra, în 1697. La dans o strânge atât de 
tare pe domnişoara de la curte - de fapt el era obişnuit numai 
cu dansurile cazacilor - încât se miră că şoldurile, altfel fine, 
sunt atât de robuste iar coastele doamnelor germane sunt atât 
de tari şi nu se găsesc în poziţie orizontală, ci verticală. Nu ştia 
că doamnele purtau corsete de la Paris şi că ceea ce simţea 
erau oasele de peşte din care erau făcute. 

Când Petru vine în vizită oficială la Berlin, în 1716, îşi 
organizează timpul după placul lui. In faţa porţilor oraşului 
schimbă caleaşca lui regală cu una obişnuită. In timp ce 
comitetul de primire dă onorul caleştii goale, Petru intră în oraş 
ca un necunoscut, pe căi ascunse. 

Intr-o dimineaţă, când se plimbă prin castelul din Berlin 
împreună cu Friedrich Wilhelm, rămâne, la intrarea în colegiul 
pentru fumat, ca lovit de trăsnet: îşi caută cuvintele şi nu ştie 
decât un lucru: şi el trebuie să aibă un asemenea cabinet de 
chihlimbar. Pentru regele Prusiei nu e greu să ia o decizie. Are 
nevoie de ţar ca aliat în războiul împotriva Suediei, deci camera 
de chihlimbar pecetluieşte alianţa germano-rusă. Panourile sunt 
demontate şi împachetate în 18 lăzi, apoi transportate, cu 
escortă militară pe apă şi pe uscat, până la St. Petersburg. Acolo 


sunt instalate mai întâi în vechiul palat de iarnă, iar după şase 
ani în noul palat de iarnă. In acelaşi an, tarul rus trimite în Prusia 
55 de tineri recruți pentru garda preferată a regelui soldat. 

Abia în 1755 camera de chihlimbar îşi găseşte locul definitiv. 
Fiica lui Petru, Elisabeta, o strămută la reşedinţa de vară de la 
Țarskoe Selo, Puşkin de astăzi. Petru „cel Mare” a dăruit la 


Petru cel 
Mare, venit in- 
cognito la Am- 
sterdam, unde 
se angajează în 
port. Faptul res- 
pectiv a inspirat 
libretul operei 
Țar şi dulgher. 


Un timp camera de chihlimbar s-a aflat la Palatul de iamă din St. Petersburg, 


Începutul secolului soţiei sale, Ecaterina |, locul situat la 25 de 


kilometri sud-vest de St. Petersburg. Construieşte acolo o casă 
cu două etaje în secret, pentru a-i face regelui o surpriză, care 
nu va avea prea multă legătură cu vestitul palat de mai târziu. 
Din dorinţa risipitoarei fiice, Elisabeta, suită pe tron în 1741, 
clădirea este refăcută de şase ori din temelii şi extinsă. Când 
călătoarea de la Petersburg la Ţarskoe Selo, trebuia să o 
însoţească 24.000 de oameni pentru a căra lucrurile necesare 
instalării ei. Încăperea din noul palat, terminat în 1752 definitiv, 
este mult prea mare pentru panourile din chihlimbar - 10,55 pe 
11,50 metri şi înaltă de 6 metri, şi atunci opera de artă este 
îmbogăţită cu oglinzi venețiene, 24 de oglinzi care fac astfel un 
fel de kitch între barocul prusac şi rococoul rus. Arhitectul curţii, 
italianul Carlo Rastrelli, împreună cu alţi şase colegi, are nevoie 
de opt ani pentru aceasta. Oglinda, cele trei ferestre mari - 
toate fac chihlimbarul să lucească şi să reflecte lumina. Seara, 
când se aprind lumânările, farmecul este deplin. 

Am întrebat doi amatori de artă, care au putut vedea personal 
camera de chihlimbar de la Ţarskoe Selo. „O lume de vis, mitică, 
o lume întreagă în sine”, spune entuziast fostul ambasador 
sovietic la Bonn, Valentin Falin, iar privirea lui devine şi mai 
melancolică. Vizita mea în camera de chihlimbar mi-a arătat că 
în viaţă pot exista lucruri deosebit de frumoase. lar Marion, 
contesă von Dönhoff, editor al săptămânalului german „Die 
Zeit”, pune punctul pe i completând: „Era admiraţia faţă de 
faptul că se putea face aşa ceva din chihlimbar. Aceasta a 
contribuit la apariţia mitului despre cameră. Dacă ar fi fost o 
piatră oarecare, folosită pentru decorarea podelelor sau a 
pereţilor, ar fi trecut neobservată. Dar era chihlimbar, ceva 
neobişnuit de noi şi de neconceput!” 


În momentul instalării camerei de chihlimbar în palatul de la Țarskoc Selo, s-a 
constata! că încăperea respectivă cra prea mare. Spre a armoniza camera de 
chihlimbar cu spaţiul încăperi în care a fost montată, s-au comandat oglinzi 
venețienc şi alte omamente. 


Furtul operelor de artă din ordinul conducătorului 


Astăzi încăperea din palatul aflat în localitatea Puşkin are 
pereţii goi. Dar vocea ghidului devine patetică atunci când 
vizitatorii din ţările occidentale intră în această cameră pustie, 
fosta sală festivă: „Vă aflaţi în camera de chihlimbar”, anunţă el. 
Este restaurat numai tavanul, restul rămâne la îndemâna 
fanteziei fiecăruia. Urmează o explicaţie simplă: îmbrăcămintea 
prețioasă a pereţilor a dispărut în timpul războiului, nu se ştie 
unde. Porcărie, spune un turist de circa 60 de ani din Herford. 
Când aprindem lămpile şi începem să scoatem aparatele de 
filmat, plătim multe mărci pentru fiecare metru reprodus. 
Fiecare pas al nostru este urmărit cu priviri răutăcioase de o 
armată de paznici, deşi germanii goliseră încăperea cu 50 de ani 
în urmă. 

În 1941, după ce timp de aproape două secole comoara aurie 
a încântat privirile oaspeţilor de stat, ale curtenilor şi apoi ale 
cetăţenilor sovietici - ea a rezistat primului război mondial şi 
revoluţiei din octombrie - urmaşii lui Friedrich şi-au însuşit 
mărinimosul cadou. Pur şi simplu l-au luat cu ei. Trupele lui 
Hitler ajung după trei săptămâni de la începerea „Planului 
Barborossa” la porţile Leningradului, la 15 iulie 1941. Timp de 
900 de zile, oraşul, care astăzi se numeşte din nou St 
Petersburg, a fost asediat, dar niciun soldat german nu a izbutit 


să pună piciorul dincolo de porţile oraşului. Au intrat însă în 
localităţile din împrejurimi şi în Ţarskoe Selo. Din 1937 
localitatea se numeşte Puşkin, în memoria marelui poet rus care 
a făcut aici liceul. 

Palatul se afla în mijlocul liniei frontului. O bombă rusească 
distruge marea sală din imediata apropiere a camerei de 
chihlimbar. Bombele germane fac alte distrugeri. Dar camera de 
chihlimbar a rămas întreagă, ca printr-o minune. În grabă pereţii 
sunt acoperiţi cu scânduri. Vântul are acces liber în palat; dar şi 
soldaţii germani. După ce s-au săturat privind colecţia 
pornografică a fostei stăpân, a palatului, Ecaterina „cea Mare”, 
ajung, printre mobile arse şi fum, în camera cu cea de a opta 
minune a lumii. Prezent la acţiune, căpitanul Hans Hundsdorfer 
susţine că a fost un noroc pentru camera de chihlimbar. „Se 
luaseră deja multe de pe pereţi”, povesteşte el mai târziu. „Au 
putut fi văzute acum şi oglinzile şi fildeşul pictat. A trebuit să 
alung doi subofiţeri, care încercau să ia cu ei amintiri cu ajutorul 
patului armei. Le-am spus că nu pot face aşa ceva deoarece 
este vorba de o mare operă de artă.” 


Asa au văzut camera de chihlimbar ultimii ci vizitatori, 
în focalitatea ce poartă numele lui Puşkin 


Germanii nu s-au oprit, însă, la mici amintiri. Cele mai mari 
furturi de opere de artă sunt specifice perioadei. Mareşalul 
Reichului, Hermann Göring, ar fi dorit să aibă camera de 
chihlimbar pentru reşedinţa lui, Karinhall, sau pentru oricare alta 
din cele şapte proprietăţi ale lui. Ministrul de Externe Ribbentrop 
dorea să pună zălog camera de chihlimbar la viitoarele tratative 
de pace cu sovieticii. Conducerea Wehrmachtului ar fi dorit să o 
aibă ca piesă principală la Muzeul Armatei, plănuit a se realiza. 
lar din ordinul direct al lui Hitler, un staff special, condus de 
Reichsleiter Rosenberg, colinda ţările ocupate pentru a „duce” 
în locuri sigure operele de artă de acolo. De la începutul 
războiului exista „misiunea specială Linz”. Hitler dorea să 
construiască un muzeu în acest oraş, care, ca mărime şi 


conţinut, să depăşească toate muzeele din lume. Pentru aceasta 
avea nevoie de mai multe, decât de kitchul său monumental. La 
începutul războiului, acest plan pentru o „Romă germană” 
obţine o ultimă confirmare: după victoria finală, toate operele de 
artă europene vor fi redistribuite şi toate operele din aşa- 
numitele zone germanice vor fi aduse în Germania. Pretutindeni 
în teritoriile ocupate, se fură opere de artă într-un mod cumplit 
din ordinul lui Hitler. Au fost întocmite volume întregi de 
cataloage pentru Hitler, sub îndrumarea directorului general al 
Galeriilor din Dresda, Hans Posse. În cazurile controversate, 
pictorul amator îşi rezerva dreptul de a decide personal, 
respectiv ce se va întâmpla cu picturile, sculpturile, chiar cărţile, 
covoarele şi armele furate. Nu se poate spune cu siguranţă dacă 
pe lista de preferinţe se afla şi camera de chihlimbar. Nu există 
acte în acest sens, dar se poate presupune. 

Furtul operelor de artă de către nazişti se făcea pe fronturile 
europene sub deviza „serviciul de securitate salvează valorile 
artei de la distrugere”; o răstălmăcire josnică a convenției de 
război de la Haga, care prevedea evacuarea operelor de artă de 
pe teatrul de război, dar nu prin însuşirea lor în timp. 

Nu altfel s-au petrecut lucrurile la palatul din Puşkin. În numai 
36 de ore, SS a demontat panourile de chihlimbar şi le-a 
transportat, în 24 de lăzi, cu camioanele „acasă în Reich”. 
Jurnalul de zi al Corpului 50 de armată din 14 octombrie 1941: 


În fosta cameră de chihlimbar, pereţii sunt astăzi goi. 


„Specialistul în artă Rittmeister Ernst Otto, conte de Solms, şi 
căpitanul Poensgen au asigurat transportul operelor de artă, 
între altele al îmbrăcăminţii pereţilor din sala de chihlimbar a 
palatului; ele au fost duse la Königsberg.” (în viaţa civilă 
Rittmeister Ernst Otto, conte de Solms-Laubach şi însoţitorul lui, 
căpitanul Georg Poensgen, erau istorici de artă şi lucrau la 
administraţia prusacă a muzeelor şi grădinilor. În timpul 
războiului ei erau subordonați şefului muzeului militar). 

Unul din cei mai fideli şi brutali vasali ai lui Hitler şi, în 
perioada aceea nu prea departe de Leningrad, era Erich Koch, 
Gauleiter în Prusia Orientală, cu reşedinţa la Königsberg. Koch a 
dat ordin să fie adusă la Königsberg camera de chihlimbar, 
dorind probabil să vină în întâmpinarea „Staffului Reichsleiter 
Rosenberg”. 

Cu argumente solide, Koch este susţinut şi de directorul 
muzeelor din Königsberg, Alfred Rohde, care, pe 9 august 1941, 
în timpul luptelor din jurul Leningradului, se adresa Gauleiter- 
ului îngrijorat de cabinetul de chihlimbar: „Trebuie luate imediat 
măsurile necesare pentru readucerea în patrie a capodoperei. 
Pentru că este din chihlimbar din Prusia Orientală, trebuie 
readusă la Königsberg”. 

Koch plănuieşte minuţios şi astfel transportul valoros, păzit ca 


un secret al Reichului, ajunge cu bine în metropola prusacă de 
la Marea Baltică. Ziarul Königsberger Allgemeine Zeitung scria 
pe 13 noiembrie 1941 articolul Pereții de chihlimbar la castel. 

Camera de chihlimbar este refăcută la castelul din 
Königsberg, o fostă cetate a ordinului Cavalerilor Teutoni: în 
aripa de sud, etajul al treilea, camera 37. E o găzduire de 
nevoie, deoarece locul nu este suficient. Restul, oglinzile lungi şi 
plăcile pentru socluri, sunt depozitate la castel, împachetate în 
lăzi. Parchetul cu intarsii a trebuit, fireşte, să rămână la Puşkin, 
la fel pictura tavanului şi lampadarele. Dar tocmai ansamblul lor 
dădea farmecul deosebit camerei de chihlimbar. 

Directorul Rohde, nebun de fericire, se entuziasmează în 
revista de artă Pantheon din iunie 1942 că a revenit în patrie, în 
adevăratul sens al cuvântului, camera de chihlimbar: cuvântul 
„revenit” atestă faptul că nimeni nu intenţiona, după război, să 
dea înapoi camera sau să o ducă într-un loc sigur pentru ao 
salva de distrugerile războiului. Cea de a opta minune este pusă 
ostentativ la vedere de nazişti, ea poate fi vizitată. Intr-un fel se 
doreşte să se demonstreze că războiul catastrofal a meritat 
efortul. 


Începe un roman poliţist 


Războiul ajunge şi la Königsberg foarte repede: în august 
1944 bombardierele generalului britanic Harris aruncă, în două 
valuri, bombe peste metropola prusacă. Centrul oraşului este 
distrus, arde chiar şi castelul. 

Dar directorul Rohde a avut grijă. După lipsa de prevedere din 
primăvara aceluiaşi an - în timpul unei expoziţii a 
Wehrmachtului în aripa sudică a castelului a izbucnit un 
incendiu, iar rumul a afectat camera de chihlimbar - el ordonă 
împachetarea preţioaselor obiecte în lăzi şi depozitarea lor în 
pivniţă. 

Ce se întâmplă cu lăzile în cele două nopţi de 
bombardamente din august 1944? La această întrebare 
decisivă, cei doi martori rămaşi încă în viaţă fac depoziţii 
contradictorii. Friedrich Henkensiefken, fostul administrator, 
controlează împreună cu directorul Rohde distrugerile produse 
castelului. „Cu această ocazie Rohde mi-a spus că, cu ajutorul 
lui Dumnezeu, camera de chihlimbar a rămas intactă”, relatează 


el. Liesl Amm, o prietenă a fiicei lui Rohde, care l-a întâlnit pe 
director în aceeaşi dimineaţă la castel, îşi aminteşte cu totul 
altfel: „Domnule doctor, l-am întrebat eu - şi camera de 
chihlimbar?” El mi-a răspuns: „Totul e distrus!” Liesi Amm 
devine şi acum palidă, când povesteşte cum a dus-o apoi Alfred 
Rohde în pivniţa castelului. „Am văzut o masă asemănătoare cu 
mierea de stup, în care erau resturi de lemn. Aceasta fusese 
camera de chihlimbar”. Friedrich Henkensiefken respinge 
această declaraţie. El este convins că femeia, agitată, nu a auzit 
cum trebuie cele spuse. 


Chuihlimbarul fierbe la 375 de grade, se topește și rămâne un distilat negru-verzur. 


Am luat o bucată de chihlimbar, care iniţial, într-un dialect 
german, s-a numit „piatra care arde”, pentru a vedea ce se 
întâmplă: chihlimbarul arde la 375 de grade Celsius şi se 
topeşte. Nu rămâne o masă similară cu mierea de albine, ci un 
distilat negru-verzui, de nerecunoscut pentru cei neiniţiaţi în 
chimie. 

Ce a văzut, deci, Liesl Amm? Este posibil să fi ars plăcile 
pentru socluri, care erau deja aici împachetate în lăzi. Este 
posibil şi ca în acea dimineaţă, Rohde să fi făcut, intenţionat sau 
neintenţionat, declaraţii contradictorii. Cert este că după două 
zile, pe 2 septembrie 1944, el îi scria lui Zimmermann, şeful 
colecţiilor de pictură din Berlin: „Camera de chihlimbar a rămas 
intactă”. Şi totuşi în decembrie, acelaşi an, el călătorea prin 


Turingia şi Saxonia pentru a căuta locuri bune pentru a salva 
operele de artă. Pe 12 ianuarie, Rohde scria - este vorba de 
ultima scrisoare păstrată de la el: „Camera de chihlimbar se 
împachetează acum”. lar pe 14 ianuarie îi spunea fiului său, 
Wolfgang, că acum camera de chihlimbar este în siguranţă. 

Şi astăzi persistă dezorientarea în legătură cu declaraţiile 
contradictorii ale lui Rohde, făcute în august 1944 la Königsberg, 
când oraşul era în flăcări. Este posibil ca din cauza victoriei 
finale, care se lăsa aşteptată, nu se dorea să se ştie nimic 
despre distrugerea camerei de chihlimbar. Lucru puţin probabil, 
având în vedere că pretutindeni, de pe Maas până pe Njemen o 
mulţime de opere de artă erau transformate în cenuşă. Mai 
plauzibilă pare ipoteza că se dorea păstrarea secretului despre 
locul depozitării ca să nu fie ştiut de trupele aliate. 

Începând cu 30 ianuarie 1945, citadela Königsberg este 
încercuită de Armata Roşie şi bombardată continuu. Pe 10 
aprilie 1945 trupele germane cedează. Ca pretutindeni, 
soldaţilor le urmează ofiţerii de securitate şi experţii în opere de 
ară. Şi Stalin apreciază flirtul cu operele de artă. Dar, când 
membrii comisiei lui de trofee ajung la Königsberg, mai găsesc, 
în afara unor mărunţişuri ieftine, doar câteva cărţi şi tablouri. Ei 
căutau camera de chihlimbar. 

Ultima speranţă a ruşilor rămâne directorul Rohde, rămas la 
Königsberg. Serviciul secret militar sovietic GRU îl caută şi îl 
prinde arzând hârtii. El - aşa ştiu sovieticii - a fost ultimul care a 
avut în grijă lăzile cu camera de chihlimbar, în curtea sau în 
pivnita castelului din Königsberg. Rohde este încă un om 
sârguincios. Nu este un nazist înflăcărat, dar este un funcţionar 
german şi un paznic foarte sever al lucrurilor încredințate spre 
păstrare. Este interogat săptămâni în şir de sovietici. Rohde 
ezită, face pe dezorientatul. Nu vrea sau nu poate dezlega 
misterul camerei de chihlimbar. Dintr-o dată, Rohde moare. 
Oficial se spune că a murit de tifos împreună cu soţia. O soartă 
împărtăşită de mulţi în acea iarnă friguroasă şi cu foamete din 
1945, la Königsberg. Dar sub placa funerară a lui Rohde nu se 
află niciun cadavru; deci poţi să nu crezi că ar fi murit de o 
moarte naturală, după cum ne-a relatat şi fostul şef de secţie al 
CC al PCUS, Valentin Falin. 

De asemenea, nu se poate exclude ipoteza că fostul specialist 
sovietic în politica germană nu face decât să reia un zvon mai 


vechi. În anii '50 Ka/ininskaia Pravda publica relatarea unui 
ofiţer rus însărcinat cu păstrarea operelor de artă şi anume că 
Rohde ar fi fost otrăvit înainte ca interogatoriile să fi luat sfârşit. 

Ceea ce urmează este o căutare îndrăzneață, uneori grotescă, 
a camerei de chihlimbar. Din 1945, au avut loc o mulţime de 
acţiuni de depistate, dar au circulat şi multe zvonuri şi 
speculaţii. Orice nou indiciu mobilizează o armată de căutători. 
La mulţi căutarea este o idee fixă, iar comoara dispărută 
similară cu un Graal. Foşti soldaţi îşi amintesc dintr-o dată de 
întâlniri misterioase; refugiații şi cei scăpaţi de bombardamente 
îşi aduc aminte unele lucruri văzute, dar uitate decenii de-a 
rândul - şi, de fiecare dată, cineva vorbeşte de nişte lăzi. Un 
roman poliţist! Ca şi cum camera de chihlimbar, care oricum 
umplea câteva camioane, s-ar fi evaporat fără urmă. 

Două persoane, născute în Prusia Orientală, au adunat fără 
preget toate dovezile şi urmele existente şi au urmărit cu 
asiduitate soarta camerei de chihlimbar: ei au murit aproape în 
acelaşi timp - în 1987. Simplă coincidenţă? se întreabă unii. Este 
vorba de Georg Stein, un agricultor din apropiere de Hamburg şi 
Paul Elke, un jurist şi amator de artă în serviciul securităţii din 
fosta RDG. 


pe Ay -e 1 d - p< 
pa aie Cata: 
APE At ira Mate 
Oare mina Wittekind din Volipnehausen, lângă Göttingen, inaccesibilă astăzi, 
ar putea fi ascunzătoarea camerei de chihlimbar”? 


Pe 20 august 1987, cei ce se plimbau într-o pădure, în 


Bavaria, au găsit un cadavru sinistru. Lângă mort era un cuţit şi 
un bisturiu. Era Georg Stein. Sinucidere, constată poliţia, pe 
drept cuvânt. El şi-a folosit tot timpul pentru căutarea camerei 
de chihlimbar şi şi-a pus în joc casa şi toată averea. Ruina şi 
acţiunea fără succes îl duc la disperare şi la moarte. Îşi 
înscenează dispariţia, astfel încât mulţi cred că a fost ucis, 
deoarece a găsit o urmă importantă. 

La muzeul oraşului Königsberg studiem cele lăsate de Stein 
cu privire la camera de chihlimbar. Rezultatele cercetărilor sale 
de ani de zile au fost cumpătate de un susţinător al său, baronul 
Eduard Falz-Fein din Liechtenstein, care le-a achiziţionat de la 
familie şi le-a adus aici. Cât de mari au fost speranţele experţilor 
de artă sovietici în legătură cu documentele provenite de la 
Georg Stein reiese dintr-o descriere entuziastă a lui luri 
Antonov, preşedintele Fondului Cultural din Kaliningrad. El a 
aşteptat sosirea hărtiilor cu rapidul „lanţar” (chihlimbar) la 
peronul 4: „În sfârşit a ajuns lanţar!” Vagoanele albastre cu 
dungi galbene trec pe lângă mine, iată-l pe al meu, al 
treisprezecelea! Prin fereastră o văd pe Nina Peuovna, adjuncta 
mea la Fondul Cultural. Zâmbeşte şi spune: «Le am!» Arhiva pe 
care, potrivit unor ştiri apărute în ziare, au încercat să o fure, 
este aici! Cele şase cutii mari ocupă un compartiment întreg. Pe 
fiecare scrie cu litere mari, frumos: «Georg Stein». Bine ai venit 
la Kaliningrad, Georg Stein!” 

După cum reiese din cele circa 30 de dosare cu documente, 
Georg Stein a urmărit toată viaţa lui sute de urme şi tot atâtea a 
respins. La una a ţinut până când a murit: ascunzătoarea este, 
aşa crede el, mina de potasiu Wittekind de la Volipriehausen, 
lângă Göttingen, din 1938 sediul depozitului de arme al armatei. 
Chiar şi la sfârşitul războiului, acolo se mai găsea o cantitate 
mare de explozivi. În toamna lui 1944 în mină se descarcă 24 de 
vagoane. Martorii oculari vorbesc de lăzi mari, descoperite în 
încărcătură. Ce era în lăzi? Sigur şi chihlimbar - respectiv 
colecţia de chihlimbar a Universităţii Königsberg, care revine la 
lumină după război, iar în 1958 era adusă în spaţiile Institutului 
Geologic al Universităţii Göttingen. În noaptea de 28 spre 29 
septembrie 1945, locuitorii din Volipriehausen sunt treziţi de o 
puternică detunătură: în mină s-a produs o explozie. În noaptea 
următoare se produc alte explozii. 

Oare restul muniției s-a aprins de la sine sau nişte 


necunoscuţi au vrut să dărâme mina pentru totdeauna? Poate 
foşti SS-işti? Poate soldaţi aliaţi de ocupaţie, care ascundeau un 
furt de opere de artă? 

Puţul de mină de la Volipriehausen este şi astăzi o mină 
industrială inaccesibilă. Georg Stein  bănuieşte comoara 
dispărută la o adâncime de 600 de metri. Era un maniac, îşi 
aminteşte Marion, contesă von Dönhoff, care, în anii '80, i-a 
permis lui Georg Stein să relateze în Die Zeit despre căutările 
sale. Dorind să deschidă puţul cu orice preţ, Stein îi scrie chiar şi 
cancelarului Kohl. Nu primeşte niciun răspuns, dar îl poate 
atrage de partea lui pe deputatul social-democrat Nils Diedrich. 
Acesta întreabă în Parlament despre progresele făcute în 
această problemă. In numele guvernului răspunde secretarul 
parlamentar şi viitorul primar al oraşului Frankfurt, Andreas 
Schoeler: deoarece nu există indicii serioase, din motive de 
economie se renunţă la căutări. Puţul rămâne închis. Dar 
semnele de întrebare persistă. 

O singură dată, din întâmplare, Stein a găsit ceva: în muzeul 
icoanelor din Recklingshausen el descoperă tezaurul mănăstirii 
din Peciur, Estonia, furat în 1944 de „stafful Reichsleiter 
Rosenberg”. Comoara a fost retrocedată Uniunii Sovietice în 
1973. De atunci ruşii îl iubesc pe Stein. Este primul vest- 
european căruia i se decernează ordinul „Vladimir” al Bisericii 
Ortodoxe Ruse. El este imortalizat şi într-o piesă de teatru. În 
opera scriitorului rus lulian Semionov eroul este ucis de un 
agent. 


STASI (securitatea fostei RDG) caută asiduu Camera de 
Chihlimbar 


În acelaşi timp comoara era căutată şi în partea estică a 
Germaniei nu cu mai puţin fanatism, dar cu mai mult sprijin. 
Este vorba de Paul Enke. Era o acţiune strict secretă. Opinia 
publică află numai incidental, prin anunţurile din presă care 
mobilizau la acţiunea de căutare. Există şi o explicaţie: Enke 
cercetează din însărcinarea oficială a Ministerului Securităţii 
Statului. Pentru a putea cerceta mai puţin vizibil, se spune 
despre el că ar fi un „colaborator pensionar” al ministerului. 
Şeful lui suprem, Erich Mielke, este fascinat de gândul 
retrocedării camerei de chihlimbar Moscovei ca semn al 


prieteniei de nezdruncinat cu tovarăşii de la Kremlin. Dar Enke, 
în afara misiunii oficiale, este atras de febra căutării, relatează 
fostul lui şef direct, locotenent-colonelul Hans Seuffert, care 
lucra la compartimentul „războiul electronic”. Spre deosebire de 
omologul său vest german, Georg Stein, Paul Enke este de la 
început bine dotat. Are la dispoziţie cele necesare scotocirii, fie 
că este vorba de bani, fie de aparatură. Căutătorii camerei de 
chihlimbar din cadrul Stasi fac parte din „Compartimentul 
principal investigaţii” (HAIX), condus de adjunctul lui Mielke, 
Gerhard Neiber. 

În RDG sunt cercetate sute de mine, galerii înfundate, pivnițe, 
sunt interogaţi nenumărați martori. Niciun indiciu nu este 
suficient de clar pentru a continua căutările pe baza lui. Un eşec 
urmează altuia. 

De câte ori Mielke pleca la Moscova - uneori chiar şi Honecker 
avea la el dosarul „camera de chihlimbar” numit codificat 
„Puşkin” - îi informa pe tovarăşii de la KGB despre mersul 
cercetărilor din RDG. Dintr-o dată ei devin circumspecţi: Mielke 
trebuie să ofere Moscovei toate actele ce conţin amintiri sau 
indicii din articole apărute în ziare despre camera de chihlimbar. 
Principiul „să învăţăm de la Uniunea Sovietică înseamnă să 
învăţam să învingem!” nu va funcţiona nici aici foarte bine - 
sovieticii nu au transmis germanilor nicio ştire privitoare la 
„camera de chihlimbar”. Şi astăzi Seuffert se miră cât de 
unilateral era fluxul de informaţii. 

Enke continuă să caute. Risipeşte 2,5 milioane mărci numai 
pentru un singur indiciu: pământ alb, respectiv o mină închisă 
din zona Aue/Saxonia. A cumpărat o sondă elveţiană foarte 
modernă şi un excavator de precizie - pe devize. 

În final, echipa Mielke-Seuffert-Enke nu obţine nimic. Singurul 
rezultat palpabil: rafturi imense cu acte, administrate azi de 
succesorul fostei Stasi, forul federal german. El reprezintă un 
exemplu elocvent de eşecuri, nenoroc şi accidente. 

În săptămânile tulburi ale schimbărilor din 1989/1990 unele 
din aceste acte au devenit accesibile. Ele ne-au fost oferite 
ulterior, în schimbul unor sume mari, cu promisiunea că vom 
găsi deschisă exact ascunzătoarea camerei de chihlimbar. 

Hans Seuffert, altădată un om puternic în serviciul est- 
german, pensionat forţat, trăieşte într-un apartament din 
prefabricate şi abia zâmbeşte când vine vorba de acest lucru. Se 


plânge de faptul că indiciile care par serioase nu sunt privite cu 
atenţie de vest-germani, nefiind cercetate minuţios. 

Cu cât caută mai mult, cu atât Stasi bănuieşte că duşmanul 
de clasă imperialist are şi aici un avans: în primăvara lui 1945 
trupele americane au ocupat şi o parte a Germaniei centrale, pe 
care ulterior au trebuit să o cedeze sovieticilor în baza 
înțelegerilor intervenite între aliaţi referitoare la zonele de 
ocupaţie. Şi americanii caută pretutindeni comori puse bine de 
nazişti. Și găsesc: fie muzeul subteran al lui Hitler, fie aurul 
ascuns de Reichsbank sau sicriele regilor prusaci - multe sunt 
scoase la iveală, inventariate, în majoritatea lor, şi retrocedate. 
Dar numai o parte a lor. Numeroase opere de artă trec oceanul 
cu militarii americani, unde sunt „privatizate”. Ipoteza că şi 
camera de chihlimbar s-ar afla printre acestea nu poate fi 
exclusă în totalitate, dar este totuşi improbabil - nu era un 
simplu bagaj de mână care putea fi ascuns. 

indiciile care par serioase duc toate spre fosta Uniune 
Sovietică. In pivnițele Lubianka, centrala rău famatei securităţi 
de la Moscova (KGB), zac cantităţi imense de documente despre 
destine umane şi afaceri politice. Numai puţin câte puţin ajung 
la suprafaţă. Acolo, unde decenii întregi a funcţionat principiul 
că aproape nimeni nu are voie să ştie ce şi unde se află, 
informaţiile sunt oferite celui ce plăteşte mai multe devize. 
Astfel, inopinat, devine cunoscut în Occident un jurnal, ce exista 
încă din 1945. Cu data 10 iunie, ofiţerul rus Alexandr Briusov, 
care ar fi readus în patrie operele de artă luate de nazişti, scrie 
că a văzut camera de chihlimbar arsă în ruinele palatului. Tot el 
este cel care a lansat, sub pseudonim, versiunea uciderii 
cuplului Rohde. lată ce scrie el: „Probabil motivul a fost focul 
aprins de soldaţii noştri. Beţi la propriu şi la figurat - de fericire - 
soldaţii au aprins focul, ce a mistuit şi lăzile cu camera de 
chihlimbar. Mulţi căutători ai ei sunt convinşi de veridicitatea 
acestei însemnări şi de aceea au renunţat, deziluzionaţi.” 

Dar când noi am izbutit să ne întâlnim cu Filip Bobkov, după 
atâtea încercări nereuşite, una din principalele noastre întrebări 
a fost legată de însemnarea lui Briusov. „Uitaţi jurnalul”, ne-a 
sfătuit el. „Il cunoaştem de mult. Credeţi că am fi căutat mai 
departe, dacă am fi fost convinşi de adevărul lui? La noi nimeni 
nu îl ia în serios, ne-a mai spus Bobkov.” 


Din jumalul ofițerului rus Brusov, ajuns de curānd in Occident, 
rezultă că el ar fi văzut camera de chihlimbar arsă în t945 


De fapt chiar şi Briusov mai căuta, la finele războiului, camera 
de chihlimbar. El invoca doua motive: fie sunt căutări aparente, 
deoarece nu putea recunoaşte faţă de Stalin că soldaţii lui ar fi 
răspunzători de distrugerea operei de artă, el însă crezând ceea 
ce a notat; fie Briusov şi-a dat seama că notițele au fost făcute 
în pripă la Königsberg. Bobkov este convins de aceasta. El crede 
şi astăzi că ea se află în Kaliningrad sau în zonă. 


Minunile au nevoie de ceva mai mult timp 


Decenii de-a rândul la Kaliningrad numai organizaţiile 
sovietice au putut face cercetări. Oraşul a fost închis vizitatorilor 
occidentali, deoarece fostul Königsberg şi portul lipsit de gheţuri 
erau declarate zonă militară închisă. Situaţia este alta acum. 
Cine merge astăzi în acest oraş, unde a fost văzuta pentru 
ultima oară camera de chihlimbar, trebuie să caute asiduu 
urmele fostului Königsberg. După ce a fost foarte distrus de 
război, sovieticii au păstrat foarte puţin din fostul centru, ce 
aminteşte de vechea metropolă a Prusiei orientale. Bursa a 
rămas intactă, iar domul este doar o ruină. Palatul - bombardat 
- a fost dărâmat complet. In locul lui, în anii '80 a apărut un 
monstru arhitectonic: aici trebuia să fie noul sediu al partidului 
comunist; acum se lucrează ca să devină un luxos hotel 
austriac. După prăbuşirea imperiului sovietic este rapid dată 
uitării şi acţiunea radicală de ştergere a urmelor germane. 

Turiştii occidentali au fost multă vreme respinşi, iar acum li se 


face curte. La Kaliningrad se găsesc peste tot cărţi poştale 
ilustrate cu imagini din KOnigsbergul istoric şi planuri noi ale 
oraşului. Tinerii se interesează de istoria lui. Chiar şi domul, 
unde un soldat păzeşte mormântul lui Immanuel Kant, urmează 
să fie reconstruit cu donaţii din vest. O lectura neobişnuită 
găseşti şi în holul hotelului, unde am înnoptat la Kaliningrad: 
ziare ale organizaţiilor germanilor izgoniți. 

O comisie sovietică de specialitate a căutat permanent 
urmele camerei de chihlimbar. Una din cele mai mari acţiuni a 
fost aceea din 1988 la o berărie din cartierul Ponath. O martoră 
şi-ar fi amintit că în ianuarie 1945 SS a dus în pivniţa rece a unei 
berării lăzi mari, după care ar fi aruncat în aer intrările. Cea de a 
opta minune păstrată la rece? 

Sovieticii au căutat însă într-o altă berărie. Când au văzut ca 
nu găsesc nimic, Moscova a vrut să oprească cercetările. După 
aceea a aflat că în Ponath mai există o berărie. 

Când securitatea RDG a aflat de acest lucru, farsa a devenit 
completă. Marele frate trebuie să primească ajutor. Locotenent- 
colonelul Hans Seuffert este chemat din concediu. În faţa 
camerelor televiziunii sovietice se deschide pivniţa care trebuie. 
Acţiunea filmată este transmisă în direct la televiziune în RDG. 
Experții intră şi urmează un plan, întocmit de un ocultist, după 
cum arăta Seuffert. În acest scop el a lăsat un pendul să 
oscileze deasupra hărţii cu berăria Ponath pentru a afla locul 
exact unde trebuie aruncat în aer, săpat şi forat. Apa freatică a 
inundat toate încăperile de mult. Este cercetată fiecare dintre 
ele cu minuţiozitate. 


Kaliningrad. Pe locul fostului castel se înalţă o construcție nouă, imensă, 


Dar deschiderea căilor închise se termină cu un eşec: nicio 
urmă de camera de chihlimbar. 

Peste 200 de obiective au fost cercetate de sovietici în spaţiul 
oraşului Kaliningrad, informează vechiul membru al comisiei 
sovietice respective, Andrei Orlov. Nu toate foarte minuţios. 
După părerea lui, în ultimele luni de război nici nu era posibilă 
ascunderea lăzilor cu camera de chihlimbar, decât în oraş sau în 
jurul lui. 

De acest lucru este convins şi Valentin Falin. În toamna lui 


1990, când un bătrân s-a adresat autorităţilor sovietice cu alte 
informaţii noi, Falin a ordonat, cu sprijinul KGB, o nouă acţiune 
de căutare la nord de Kaliningrad. Dar pentru că, după 1945, au 
crescut mulţi mesteceni, locul indicat de bătrânul martor este 
dificil de identificat. Totuşi se continuă căutarea. Acţiunea este 
întreruptă la sosirea iernii, când sondele nu mai pot săpa 
pământul. In primăvara următoare, axa Falin-Bobkov impune noi 
căutări. Au urmat apoi cunoscutele evenimente din august 
1991, relatează Falin, care ne-au împiedicat să continuăm 
cercetările. Prin evenimente, Falin înţelege puciul comuniştilor 
ortodocşi împotriva lui Gorbaciov, după al cănii sfârşit jalnic şi 
Falin, strategul în politica externă şi pasionatul de camera de 
chihlimbar, a trebuit să renunţe la biroul lui din clădirea CC. El 
este convins că ani de zile căutările nu au fost intensive. Lucrul 
este confirmat şi de Bobkov: „Am avut griji mai mari, decât 
camera de chihlimbar”. 

Desigur, acest fapt este plauzibil, dar uimeşte acţiunea 
Kremlinului care, în pofida acestor griji, ordonă în 1980 
reconstruirea camerei de chihlimbar. De atunci, în grajdurile 
fostului palat de la Puşkin lucrează specialiştii în reconstrucţie. 
Refacerea este mai grea decât realizarea unui original. Există 
desene şi imagini ale originalului, dar, spre deosebire de cei din 
secolul al XVIII-lea, artiştii de astăzi duc lipsă de bani şi de 
chihlimbar. De când Kremlinul a dat semnalul ambiţiosului 
program, exportul chihlimbarului este interzis cu stricteţe pentru 
ca aurul mării să fie exclusiv la dispoziţia palatului Puşkin. Este 
însă puţin probabil că vor putea fi puse la dispoziţie imensele 
mase de piatră prețioasă, necesare prelucrării. M. Krâlov, 
conducătorul proiectului de restaurare, afirma: „A reînvia un mit 
înseamnă pentru mine un fel de confirmare de sine. Am atunci 
sentimentul că nu mai trăiesc în această lume agitată şi 
înfricoşătoare. Lucrez pentru viitor - aici rezidă scopul cel mai 
adânc al muncii mele”. Dar viitorul nu este strălucitor, ci chiar 
cenuşiu. Este puţin probabil că a „opta minune a lumii” va 
reînvia. 

Când intrăm în atelier, sunt terminate două-trei panouri din 
chihlimbar, iar artiştii şlefuiesc mici bijuterii pe care vor să le 
vândă turiştilor. Baronul Falz-Fein a donat bani pentru 
chihlimbar şi un cuptor, deoarece pietrele brute devin 
transparente şi de culoarea mierii de stup dacă sunt încălzite un 


timp îndelungat. Între timp aprovizionarea cu bucăţi mai mari de 
chihlimbar necesare continuării reconstruirii a încetat de multă 
vreme. Totuşi, Krâlov şi colegii lui nu renunţă. Poate vor pur şi 
simplu să demonstreze că şi ei stăpânesc această meserie. De 
ani de zile în palat sunt duse aceleaşi piese, spre a se dovedi - 
în camera goală - cum a arătat ea altădată şi cum va arăta în 
viitor. Pentru convingerea proprie, dar şi a vizitatorului, în sala 
goală este o schelă înaltă care dă impresia că te afli în faţa unei 
fapte măreţe. 


Mărturiile gauleiterului Koch 


Omul care ar fi putut să îi scutească pe sovietici de munca de 
Sisif a zăcut până la moarte - în 1986 - în închisoarea de război 
Barezewo, din partea poloneză a Prusiei Orientale: Gauleiter 
Erich Koch. A dispărut după război cu acte false în Germania 
occidentală. În mai 1949 a fost descoperit de forţele britanice de 
securitate în apropiere de Hamburg, iar, după un an, a fost 
predat Poloniei. A aşteptat opt ani să aibă loc procesul. Acuzat 
că a provocat moartea a 400.000 de polonezi, a fost condamnat 
la moarte. Pedeapsa i s-a comutat în închisoare pe viaţă. 


În fostele uruplur ale palatului de la Puskin, 
lucrează cei ce vor să reconstruiască astăzi camera de chihlimbar. 


Criminalul nazist este interogat ani de zile, chiar şi despre 
camera de chihlimbar. Koch evită totul cu aluzii şi indicii 
indescifrabile despre locul unde ar putea fi comoara pentru a-i 
menţine atenţi pe anchetatorii săi polonezi şi pentru a smulge 
condiţii mai bune de detenţie. Koch este un politician învederat 
în arta negocierii. Are voie să citească numai Weves 
Deutschland, un ziar de limbă germană, dar procesele verbale 
ale interogatoriilor lui atestă că până la bătrâneţe a fost foarte 
bine informat din punct de vedere politic - un alt secret pe care 
îl deţine înaintea celorlalţi cititori ai organului central de presă al 
PSUG. Filip Bobkov se amuză oarecum şi astăzi, dar se şi 
indignează de naivitatea polonezilor care îl interogau pe Koch: 
„Dacă ni l-ar fi lăsat nouă, am fi obţinut mult mai multe”. 

De la Kaliningrad ne îndreptăm spre graniţa ruso-polonă, la 
Barezewo. Când trecem, ni se pare că este cea mai bine păzită 
graniţă din lume. In ciuda formularelor corecte, reuşim să o 
trecem abia a doua oară. Barezewo este o mică localitate pe 
platoul marin mazur, la numai câţiva kilometri de Olsztyn. Un loc 
idilic: închisoarea. Directorul ne aşteaptă şi ne oferă cafea. L-a 
cunoscut personal pe Koch şi încearcă să accentueze cele ştiute 


de el. Sosirea noastră este cunoscută rapid de deţinuţi. Când 
trecem prin curte spre locul unde a stat Koch, deţinuţii, care 
stau în spatele ferestrelor cu zăbrele, fluieră, cântă - unul ne-a 
pus chiar marşuri germane la un magnetofon. Directorul se 
amuză. Celula nr. 12 - aici a stat Erich Koch până a murit. 
Directorul ne propune ca un deţinut condamnat la moarte 
pentru crimă să facă un tur al curţii în faţa camerei de filmat, 
aşa cum făcuse şi Koch. Dar noi nu suntem interesaţi să 
urmărim plimbările prin curte ale lui Koch - ci să căutăm o urmă 
pe care el - intenţionat sau nu - a lăsat-o. 

Camera de chihlimbar, aşa rezultă dintr-un proces verbal, a 
fost încărcată pe un vas german. La ce vas se referea Koch? 

In iarna 1944/45 multe vase germane se aflau în porturile 
baltice - de pildă „Emden” şi „Pretoria”, cu care au fost 
transportate, în ianuarie 1945, sicriele familiei Hindenburg şi 
piesele de pe monumentul Tannenberg din Prusia Orientală la 
Swinemunde. Anterior ele făcuseră o escală în mina de potasiu 
Bernterode, în apropiere de Nordhausen. Sau „Robert Levy”, 
care pe 20 martie 1945 a plecat de la Gotenhafen la Hamburg, 
iar acolo a fost scufundat după patru zile de bombardamentele 
britanicilor. 


Închisoarea din Barczewo, unde a fost inchis până la moarte Gaulenerul Koch 


Vasul similar „Wilhelm Gustloff” a avut o istorie tristă: botezat 
în 1937, în prezenţa lui Hitler, după numele unui conducător al 
NSDAP omorât în Elveţia de un evreu, vasul a aparţinut mai întâi 
flotei unei organizaţii naziste culturale. In timpul războiului, 
„Wilhelm Gustloff” este redotat: pentru început ca vas-spital, 
apoi ca transportor pentru izgoniți. In ianuarie 1945 se afla la 
Gotenhafen, astăzi din nou Gdingen, în poloneză Gdynia, în 
apropiere de Danzig. Pentru mulţi constituia ultima speranţă de 
a scăpa de Armata Roşie, care înainta. Când vasul este umplut 
pentru ultima oară, trezorierul-aspirant Heinz Schön stă pe 
balustradă; în dimineaţa de 30 ianuarie se termină încărcarea. 
Sunt aduse şi nişte lăzi grele de pe nişte camioane. Pentru 
început a crezut că sunt provizii cu mâncare, dar erau prea 
grele. Ulterior nu s-a exclus ipoteza ca în ele să fi fost camera 
de chihlimbar. La bord urcă 6000 de refugiaţi şi soldaţi răniţi. 
Vasul ridică ancora din portul Gotenhafen la amiază, pe un ger 
de minus 17 grade. Cu puţin înaintea orei 21, submarinul 
sovietic S-13 lansează împotriva lui trei  torpedouri. 
Comandantul Alexander Marinesco crede că este vorba de un 
vas german de război. Este sfârşitul. 5300 de oameni mor în 
apele îngheţate. O dată cu ei se scufundă şi camera de 
chihlimbar, ca altădată comoara Nibelungilor? Epava „Wilhelm 


Gustloff” se află la 20 de mile de Swinemunde, la o adâncime de 
45 de metri, în apele poloneze. Pe hartă ea a devenit piedica nr. 
73 pentru navigaţie. Am ieşit cu scafandrii în largul Balticii. 
După mai multe tentative o găsesc: ajung la epavă, descoperă 
numele vasului pe peretele exterior distrus. Vasul este spart. 
Scafandrii sunt mereu nevoiţi să iasă la suprafaţă, deoarece 
adâncimea nu permite să se stea mult acolo. În interiorul vasului 
se poate recunoaşte că aici au mai căutat şi alţii. Încă de la 
începutul anilor '70, în epavă au intrat scafandri polonezi. Au 
luat cu ei ceea ce li s-a părut interesant şi ceea ce au putut 
ridica. Nu au dat de lăzile cu camera de chihlimbar. Nu există 
nici indicii clare că ea s-ar fi aflat alături de miile de refugiaţi sau 
între rămăşiţele lor pământeşti. 


Secretul lui Boris Elțîn 


Sfârşitul războiului rece şi deschiderea cortinei de fier dau un 
nou impuls căutărilor febrile a camerei de chihlimbar, atât în 
Vest, cât şi în Est. Speranţa că scotocind în cadrul serviciilor 
secrete estice şi vestice vor apărea informaţii noi nu s-a lăsat 
aşteptată. Pe 19 noiembrie 1991, Rabocia tribuna titrează cu 
litere de o şchioapă bomba: „Camera de chihlimbar a fost 
găsită”. Tipograful a uitat doar semnul întrebării, explică 
Alexander Nagiarov, după apariţia articolului. Autorul se baza pe 
o informaţie a serviciului secret al armatei sovietice, GRU. 
Reacţia produsă de articol este similară cu o avalanşă. 

În acelaşi timp, Boris Elțîn se afla în vizită în Germania. La o 
conferinţă de presă a fost, fireşte, întrebat despre camera de 
chihlimbar. Elțîn răspunse cu un zâmbet şmecher: momentan nu 
poate preciza, dar el ştie unde se află. 

Nu se ştie ce demon l-a împins atunci pe Elțîn la conferinţa de 
presă, dar se fac şi acum supoziţii. Valentin Falin relatează că la 
vremea respectivă, incitat de cercetările săptămânalului Der 
Spiegel şi de o intervenţie a lui Rudolf Augstein, a primit 
informaţii noi despre camera de chihlimbar. Era vorba de o 
scrisoare cu date inedite. Plicul a rămas nedeschis pe masa lui 
de lucru din CC în timpul reprimării puciului din august 1991 şi a 
ajuns probabil în mâinile lui Elțîn, ceea ce l-a determinat să facă 
acea declaraţie similară cu o prezicere a unui oracol. 

Mai plauzibil ar fi că Elțîn a primit „un pont” de la baronul 


Falz-Fein din Leichtenstein; el a văzut în vizita la Bonn a lui Elțîn 
posibilitatea de relansare oficială a căutărilor camerei de 
chihlimbar. 


Vasul „Wilhelm Gustloff, scufundat in 1945, cu 5 300 de oumeni 
Oare la bordul lu: se afla şi camera de chihlimbar? 


În orice caz, cuvintele lui Elțîn au provocat o nouă goană după 
aur. Locul este cercetat rapid: în Turingia, lângă Ohrdruf. După 
reunificarea Germaniei, ruşii au evacuat acolo o garnizoană. Mii 
de căutători de comori invadează locul, brăzdat de numeroase 
galerii subterane. Porțiunea unde se putea intra cu maşina era 
blocată pe kilometri întregi de vehicule. Pe marginea drumului 
vânzătorii particulari oferă diverse produse. Printre pelerini sunt 
belgieni şi olandezi, dotați cu echipament pentru ascensiuni, 
familii cu coşuri de picnic şi cu pioleţi de alpinism; şi neonazişti. 
Muntele are propria lui istorie; în toamna lui 1944, deţinuţii din 
lagărul de concentrare Buchenwald, din apropiere, au săpat 25 
de galerii în munte; ulterior au fost toţi executaţi. Hitler 
plănuieşte aici ultimul său cartier general. Numele de cod: Olga. 
Martorii ar fi văzut cum în ultimele zile ale războiului, în timp ce 
trupele Armatei a 3-a americane conduse de generalul Patton 
înaintau, camioane germane, deghizate în maşini ale Crucii Roşii 
elveţiene (care atunci au fost într-adevăr în zonă, pentru a 
transporta deţinuţii răscumpăraţi) intrau în galerii, încărcate cu 
lăzi mari. La puţină vreme după aceea, SS a aruncat în aer 
intrările. Există şi consemnarea unei convorbiri telefonice a unui 
SS Strumbandfuhrer: „Către Oficiul principal de securitate al 


Reichului. Ordinul executat. Acţiunea camera de chihlimbar 
încheiată. Căile de acces bine camuflate. Apoi bombardate. 
Gustav Wyst”. 

În 1959 fiul Strumbandfihrer Wyst se adresează către Freie 
Welt, organul Societăţii de prietenie RDG-URSS. Wyst junior 
declară că a găsit ştirea dată cu ani în urmă de tatăl său, dari-a 
dat foc, din cauza rolului jucat de acesta în război. Acum şi-a 
reamintit de documentele arse şi de conţinutul lor. 

Nu numai Stasi interceptează... Serviciul secret sovietic îl 
invită la Moscova pe martorul devenit brusc important. 
Veridicitatea convorbirii poate fi pusă însă la îndoială. Astfel, în 
cazul unor acţiuni din ultima vreme, calificate ca strict secrete, 
nu se folosea niciodată numele clar în textul comunicatelor. 

Şi reporterul săptămânalului Stern, Gerd Heidemann, care 
„descoperise” şi jurnalul lui Hitler, s-a amestecat în armata 
vizionarilor şi entuziaştilor, mobilizați de-a lungul anilor de 
mirajul chihlimbarului. El răspândeşte la Moscova ideea că va 
schimba camera de chihlimbar, pe care a descoperit-o în jungla 
Uruguayului, cu Rudolf Hess, locţiitorul Fuhrerului, închis la 
Spandau în Berlin. 

Nici căutările provocate de Elțîn în Turingia nu decurg cum 
trebuie şi nu sunt lipsite de ridicol. Un bărbat încearcă să se 
scufunde în puț cu bretelele de la pantaloni, alţii scriu pe pereţi 
poezii fictive de dragoste ale Evei Braun către Hitler şi mesaje 
cifrate. Nu sunt numai căutători amatori cei care atacă muntele, 
deseori aventuros şi chiar periculos. Guvernul din Turingia îşi 
vede securitatea afectată. In masivul muntos apare şi o echipă 
oficială de căutători. 

Labirintul are de fapt încăperi pentru un sediu guvernamental 
provizoriu. Dar cercetarea îndelungată a muntelui, unde Hitler 
ar fi ordonat cu plăcere să fie folosite „armele miraculoase”, nu 
readuce la lumină nicio dovadă palpabilă a camerei de 
chihlimbar. În plus: pot fi oare transportate pe teritoriul 
Germaniei 25 de lăzi imense şi concomitent să fie reduşi la 
tăcere toţi cei implicaţi? Nici Boris Elțîn nu răspunde la această 
întrebare. Din timp în timp, la câteva săptămâni, gardul greu din 
fier este rupt noaptea, deoarece nostalgicii lui Hitler se întâlnesc 
acolo în pelerinaj şi ţin şedinţe oculte. 

În ce-i priveşte pe vechii şi pe noii nazişti, ei au încercat în 
timpul cercetărilor noastre, dar şi mai târziu, în timpul filmărilor 


pentru canalul doi al televiziunii germane, să intre în legătură cu 
oamenii, să obţină informaţii despre un lucru considerat de ei 
drept cert în cercurile restrânse ale fostului NSDAP şi SS, şi 
anume că celebra cameră de chihlimbar se află într-un loc sigur. 
Ei afirmau că aceştia ar fi jurat „Onoarea ta este fidelitatea!”, 
respectiv că cea mai importantă pradă de război nu are voie să 
mai ajungă niciodată în mâinile ruşilor. Asemenea informaţii 
„extrem de sigure” sau altele identice am primit deseori în 
ultimii doi ani. 

Cuvintele degajate ale preşedintelui rus îndreaptă atenţia şi 
spre un fundal politic serios. Lucrările de reconstrucţie de la 
Puşkin pot fi înţelese ca un indiciu că ruşii s-au împăcat cu ideea 
pierderii definitive a camerei de chihlimbar originale. 
Desființarea comisiei oficiale însărcinată cu această misiune de 
căutare indică şi ea o resemnare generală. Mulţi membri ai 
comisiei nu cunosc nici astăzi adevăratul motiv al desființării ei 
şi reproşează ministerului moscovit de resort că nu a cercetat 
suficient. 

Liniştea în jurul camerei de chihlimbar - temporară - 
încetează brusc când, în 1990, după căderea zidului din Berlin şi 
după instaurarea unui spirit nou la Kremlin, în tratatul germano- 
sovietic este inclusă treptat problema retrocedării bunurilor 
culturale luate ca pradă de război, în ambele sensuri. Acum se 
confirmă oficial că în muzeele sovietice şi în magazine există 
încă un număr important de obiecte de artă şi cărţi germane; 
printre ele şi „comoara lui Priam”, acel valoros tezaur din aur, 
atribuit regelui Troiei, descoperit de arheologul german amator 
Heinrich Schliemann. In 1945, Stalin a ordonat ducerea lui din 
Berlin în URSS, iar apoi a negat continuu acest lucru. Politicienii 
ruşi din domeniul cultural fac acum un contracalcul referitor la 
operele de artă furate din URSS în timpul războiului şi la valorile 
culturale care sunt încă ascunse în Germania. Nu este de mirare 
că pe această listă, cu valori de multe miliarde, apare şi camera 
de chihlimbar. Cu ani în urmă, lrina Antonova, directoarea 
Muzeului Puşkin din Moscova, dar şi membru al Comisiei de 
retrocedare a bunurilor culturale, spunea: „Daţi-ne înapoi 
camera de chihlimbar, şi noi vom şti să găsim comoara lui 
Priam”. 

Deci ruşii agită din când în când bucătăria zvonurilor în jurul 
camerei de chihlimbar pentru a-şi îmbunătăţi poziţia lor la 


negocieri? Atunci cel puţin declaraţiile lui Filip Bobkov şi ale 
majorităţii membrilor comisiei de căutare a ei nu îi susţin; 
aceştia ne-au declarat că presupun sau sunt convinşi de faptul 
că opera de artă s-ar afla pe teritoriul rusesc. 

Nu departe de zona din Turingia se află oraşul poeţilor, 
Weimar, şi fostul lagăr de concentrare Buchenwald. Faptul că 
mulţi căutători ai camerei de chihlimbar îşi concentrează, de ani 
de zile, atenţia asupra oraşului Weimar se bazează, între altele, 
pe o declaraţie a Gauleiter-ului Koch. Acesta, în 1941, în calitate 
de comisar al Reichului pentru Ucraina a furat opere de artă din 
teritoriile ocupate oriunde dădea de ele. La un moment dat 
recunoaşte - între episoade de reclamare a pierderii memoriei - 
şi revine în faţa anchetatorilor polonezi cu încă o precizare: 
unde veţi găsi colecţia mea personală de opere de arta, acolo 
veţi găsi şi camera de chihlimbar. 

Koch, care până la sfârşitul războiului a refuzat mereu oficial 
să aprobe măsuri importante de evacuare, pentru a nu provoca 
„defetism” în rândul populaţiei, şi-a dus cel puţin o parte din 
colecţia lui de artă - pradă de război - din Prusia Orientală în 
Germania. 

să fi fost şi camera de chihlimbar acolo? Această supoziţie, 
enunțată de multe ori, ar coincide eu declaraţia pompierului 
Wilhelm Stolzke din Königsberg, care declară că ar fi fost 
prezent şi ar fi observat cum, din ordinul lui Koch, în vara lui 
1944, deci cu mult înaintea bombardamentelor britanicilor, 
lăzile cu camera de chihlimbar au fost mutate la castelul 
Lochstădt, la 60 de kilometri nord de Königsberg. De acolo ar fi 
putut fi transportate pe uscat, cu camioanele sau cu trenul, în 
Saxonia sau în Turingia. La fel de bine se putea ca după 
bombardamentele britanicilor să fi fost din nou aduse la 
Königsberg. In septembrie 1944 martori oculari - printre care şi 
Marion, contesă von Dönhoff - au văzut din nou lăzile. 


Cine caută, găseşte 


Urmele colecţiei lui Koch duc spre capitala clasicismului 
german. Pe 9 februarie 1945, directorul Muzeului din Weimar, 
Walter Scheidig, primeşte transportul şi confirmă. O listă 
oficială, care după capitulare a fost predată sovieticilor de 
Scheidig, atestă că cel puţin o parte a colecţiei de artă alui 


Koch a fost la Weimar. Dar cele predate reprezintă numai o 
treime a colecţiei şi nu cea mai importantă. 

Unde este restul? După două luni, în noaptea de 9 spre 10 
aprilie, o parte este încărcată în camioane - din nou cu 
înmatriculare elveţiană - şi depozitată într-un loc necunoscut. 
Aşa declară Scheidig, care a fost interogat în mai multe rânduri 
de Stasi. Conducătorul cercetărilor, Paul Enke, este sigur - după 
aceste date şi din cauză că pe listă figurează un număr mare de 
lampadare aurite (şi camera de chihlimbar avea asemenea 
lampadare) - că şi camera de chihlimbar a fost depozitată 
temporar la castelul de vânătoare Reinhardsbrunn, din 
apropiere de Gotha. Stăpânul castelului, contele Carl Eduard de 
Saxa-Coburg-Gotha şi-a pus averea la dispoziţia cancelarului 
Reichului pentru evacuare. Cercetările lui Enke arată că acolo au 
existat într-adevăr lăzi cu chihlimbar. Abia după moartea lui a 
reieşit că s-a bazat pe o neînțelegere: chihlimbarul de la castelul 
Reinhardsbrunn era colecţia de intarsii de la Danzig, bucăţi în 
care au fost păstrate insecte. 


Boris Elţin ar şti unde se află camera de chihlimbar 
În consecință, se fac săpături la o mină din Turingia, din păcate fără rezultate 


Şeful muzeului, Scheidig, a indicat motivul pentru care s-a 
transportat mai departe colecţia Koch: pivnițele muzeului nu 
sunt asigurate împotriva bombelor. Mai sigură este una dintr-un 
colţ: muzeul din Weimar este lângă un complex de construcţii, 
aşa-numitul Gauforum. Arhitectul lui Hitler, Hermann Giesler, a 
conceput, după planurile personale ale acestuia, un ansamblu 


gigantic în jurul pieţii Adolf Hitler (fosta şi actuala Piaţa Carl- 
August, iar în timpul RDG - piaţa Karl Marx): patru clădiri, care 
formează un careu. Diverşi martori susţin că atunci camioanele 
nici nu au părăsit Weimarul, ci au dat colţul şi au dispărut prin 
intrarea secretă în Piaţa Adolf Hitler. Imensul spaţiu interior, cât 
un stadion de fotbal, are un bunker cu patru etaje în subteran. 
Nume codificat: „Werner”. Înăuntrul lui există intrări zidite, 
instalaţii de aprovizionare, care aparent nu se termină nicăieri, 
spaţii goale, podele duble, construite de deţinuţii de la 
Buchenwald. Puşcăriaşii trebuiau să construiască în continuare, 
chiar şi după ce bunkerul era de fapt terminat. Luând în 
considerare numai necesitatea aerisirii, construcţia ca un 
labirint cu străzi înfundate şi ziduri despărţitoare groase de 
câţiva metri nu are niciun sens. Seiful subteran este ca o 
mănuşă pentru pradă. Oficial, în vremea RDG-ului nu s-au făcut 
acolo niciodată cercetări; armata sovietică a aruncat în aer 
intrările la sfârşitul războiului. Nici Enke nu a cercetat, el care, în 
baza declaraţiilor în parte false, în parte lacunare ale lui 
Scheidig, a considerat că trebuie să plece din Weimar. 

Cercetătorul amator Hans Stadelmann din Weimar a căutat 
camera de chihlimbar în oraşul său natal, Weimar, încă înainte 
de unificare. Stadelmann este convins că, atât colecţia lui Koch, 
cât şi camera de chihlimbar au fost păstrate în pivnițele 
muzeului, iar apoi nu au fost duse prea departe. 

El crede că sub Gauforum nu se află numai comori şi poate şi 
camera de chihlimbar, ci şi un secret tragic. În 1945, soldaţii 
sovietici ar fi închis aici prizonieri germani de război, care au 
murit apoi în pivnițe. Acesta este motivul pentru care - susţine 
Stadelmann - sovieticii au împiedicat decenii de-a rândul să se 
facă cercetări în piaţă. Când n-a mai rezistat tentaţiei, 
Stadelmann a forat o cale de acces - şi a ajuns în sauna unei 
firme comerciale din apropiere. 

Oriunde am mai întrebat, nu am găsit nicio confirmare a 
teoriei lui Stadelmann. El caută mai departe, fidel motto-ului 
găsit de el: „cine nu caută, nici nu poate găsi”. Apoi - de vină 
este conferinţa de presă a lui Elțîn - piaţa revine în interesul 
căutătorilor din lumea întreaga. Nici guvernul landului nu mai 
este interesat. Se fac măsurători dar rezultatul e negativ. Pentru 
oficiali totul se clasează. 

Nu însă şi pentru căutătorii particulari din jurul lui 


Stadelmann. Fotografiile cu aparate pe bază de căldură arată că 
pereţii din oţel ajung adânc în pământ. Deci, sub pământ par să 
existe destule încăperi goale. Bunkerul nu a fost deschis nici 
până astăzi. 

La începutul anilor '90, la Weimar apare şi o firmă comercială 
americană, care atrage sponsori din industrie cu promisiunea că 
societatea americană de televiziune ABC va filma forările şi 
exploziile. Şi echipa noastră de la ZDF, cel de al doilea canal de 
televiziune, a fost bombardată cu faxuri că drepturile de 
exclusivitate pentru anumite tentative de recuperare nu sunt 
încă acordate şi că, în curând, vor începe lucrările. Dar 
americanii stau zile în şir la Weimar, fără să se întâmple ceva. 
La guvernul landului nu s-a înregistrat nici până astăzi vreo 
cerere de aprobare pentru spargerea bunkerului. 

Cert este că în Turingia, dar şi în Saxonia, mai există sute de 
galerii subterane şi de mine zidite, închise la sfârşitul războiului 
şi rămase de atunci intacte. Ce ascund ele nu ştie nimeni. 

Dar, după ce am cercetat timp de doi ani toate zvonurile, 
speculaţiile şi documentele, căutarea camerei de chihlimbar ne 
duce înapoi la Marea Baltică, în zona K5nigsbergului, unde a fost 
văzută pentru ultima oară în 1944. Orice transport al comorii din 
zonă - şi mai ales la sute de kilometri chiar dacă ar fi fost 
posibil, ar fi trebuit să lase urme. De la 30 ianuarie 1945, 
Knigsbergul a fost încercuit de trupele sovietice. Din 31 
ianuarie tancurile sovietice au întrerupt toate legăturile cu 
portul Pillau. După trei săptămâni, el a fost eliberat din nou de 
soldaţii germani şi a rămas deschis până pe 6 aprilie. 

Cele mai noi cercetări arată că declaraţia lui Koch despre un 
vapor nu a fost chiar atât de falsă. Dar ştia el oare că poate 
comoara nu va fi ajuns niciodată într-un port din Prusia 
Orientală? Heinz Schön, care a supravieţuit de pe „Wilhelm 
Gustloff”, ne relatează o poveste, pe care o completează cu 
ultimele rezultate ale cercetătorilor ruşi. Şi anume că o unitate 
civilă de atac ar fi primit ordin să ducă lăzile cu camera de 
chihlimbar, cu camionul, pe un vapor. Pe drum, ei au observat 
că frontul era atât de aproape, încât nu puteau ajunge la mare. 
Pentru că nu doreau să ducă înapoi camera de chihlimbar şi se 
temeau că ar putea să cadă în mâna ruşilor, au scufundat-o într- 
o mlaştină, în apropiere de Königsberg. Toţi cei implicaţi au 
ajuns prizonieri la ruşi. Unul din ei a revenit în patrie după ani de 


zile şi a relatat despre aceasta de curând, înainte de a muri. 

Şi Andrei Orlov deţine informaţia că maşinile cu lăzile 
respective au pornit spre Pillau, spre mare. Oraşul a fost 
bombardat şi nu mai puteau ajunge. Armata sovietică se 
apropia. Echipa germană a descărcat şi a ascuns lăzile la şapte 
kilometri în spatele Kânigsbergului, în zona Metgethan. Şi fostul 
şef al KGB, Filip Bobkov, ne indică acest lucru. El crede că a fost 
vorba de o misiune secretă. Altfel, ne spune el, cum germanii 
sunt întotdeauna foarte exacti, ar fi întocmit documente despre 
orice acţiune întreprinsă. În cazul camerei de chihlimbar, 
dispărută, nu există nici un singur act care să conţină indicii 
despre un transport spre vest. Şi el este convins că ea a fost 
ascunsă în Königsberg sau în jurul lui. In plus, şi în 1949 au mai 
fost găsite cioburi de chihlimbar la trecerea porţii Albrecht a 
palatului din Königsberg, ca şi cum o ladă ar fi fost deteriorată în 
timpul transportului. 

Există martori oculari care spun că ar fi văzut pentru ultima 
oară lăzile cu camera de chihlimbar în curtea palatului din 
Königsberg, gata de transport. Problema este că niciunul dintre 
ei nu s-a uitat în ele, iar declaraţiile privind acest moment sunt 
foarte contradictorii. Gerhard Strauss, funcţionar din 
Königsberg, ar fi depistat lăzile pe 30 august 1944. Lotti Elias, 
fiica lui Alfred Rohde, este sigură că lăzile au fost duse în 
ianuarie 1945 în gara de mărfuri. lar secretara lui Rohde, 
Magdalena Rau, a declarat că a văzut lăzile cu camera de 
chihlimbar încă pe 25 ianuarie 1945 în minele palatului din 
Königsberg. 

Cu cât comoara a stat mai mult la Königsberg, cu atât ar fi 
fost mai dificil ca un comando special german să izbutească un 
transport mai îndepărtat spre vest, fără să fi fost oprit de 
trupele sovietice. Multe indicii par să conducă spre concluzia că 
această comoară pierdută şi-ar fi găsit o ascunzătoare secretă 
până în prezent undeva între Königsberg şi Marea Baltică. Este, 
oare, posibil ca, dacă va fi găsită vreodată, să nu mai fie decât 
nişte lemne putrezite şi un imens puzzle din bucățele de 
chihlimbar? Ar trebui, oare, ca lumea să nu mai trăiască cu mitul 
celei de a opta minuni dispărute? 

Partea a l-a 


Asalt împotriva Asiei. Alexandru cel Mare cucereşte lumea 
de Jens-Peter Behrend şi Eike Schmitz 


Alexandru cel Mare, sculptură din sec. | î.Hr, 


Luptător pentru unitate 


Dacă în antichitate ar fi existat presă cotidiană, atunci ştirile 
zilei din vara anului 324 î.Hr. Ar fi fost: „Revoltă în Opis. După 
intervenţia lui, Alexandru este stăpân pe situaţie. Au fost 
executaţi 13 capi ai răscoalei.” 


Monedă de aur din secolul al 
IV-lea î.Hr. având în efigie 
singurul portret contemporan al 
Olympiei, mama lui Alexandru. 
Potrivit legendei, Alexandru a 
moştenit de la ea iraționalismul şi 
superstițiile 


Ce s-a întâmplat de fapt? Campania lui Alexandru a luat 
sfârşit, cea mai mare parte a lumii cunoscute pe vremea aceea 
era cucerită. Regele dispune lăsarea la vatră a veteranilor 
macedoneni, după ce şi-au făcut datoria faţă de ţară. Dar 
bărbaţii care au luptat atâta vreme alături de el se simt 
înlăturați. Pericolul unei revolte pare iminent. Alexandru 
convoacă consiliul de armată. Cuvântarea ţinută de el îi 
impresionează pe macedoneni, dar când se aud strigăte 
batjocoritoare, el se repede în mulţime. Alexandru prinde unul 
dintre revoltați şi apoi ordonă ca 13 dintre protestatari să fie 
executaţi. In ziua următoare se adresează demonstrativ 
persanilor din armata lui şi îşi încheie cuvântarea cu 
următoarele cuvinte: „Cei ce vor trăi sub unul şi acelaşi rege 
trebuie să aibă aceleaşi drepturi.” Alexandru, macedoneanul, îi 
face pe persani din învinşi, aliaţii lui. 

Abia atunci macedonenii se supun. Alexandru a reuşit mai 
mult cu ajutorul cuvintelor să-şi atingă țelul. Se organizează o 
masă festivă pentru 9000 de persoane. Preoţi greci şi magicieni 
persani aduc ofrande, Alexandru rosteşte rugăciunea. Se roagă 
pentru „binele, bunăstarea şi unitatea imperiului macedonenilor 
şi persanilor”. 

Toate trăsăturile pozitive şi negative ale lui Alexandru sunt 


prezente în această confruntare dramatică. Este un 
propagandist excelent. Cuvântările lui mobilizează armata până 
la lacrimi. Crede într-o utopie a înţelegerii între popoare, a 
unităţii dintre Est şi Vest, utopie rămasă actuală până în zilele 
noastre. Prin cuvintele sale, el anticipează principiile statului de 
drept. Se declară adeptul idealului echităţii. Dar imediat se 
înfurie şi, mânat de supărare, nu tolerează nicio contrazicere. In 
timp ce vorbeşte de pace, ordonă uciderea revoltaţilor. Este un 
rege drept, dar şi un călău crud, un visător de pace. Dar şi un 
cuceritor sângeros. Crede la fel în cuvânt, ca şi în arme. 
Întruchipează puterea cu toate punctele tari şi slabe ale ei. În 
persoana lui se contopesc cultura antică, dar şi contradicţiile 
dintre Occident şi Orient. 

Cine a fost acest Alexandru din Macedonia, supranumit Cel 
Mare, a cărui figură preocupă fantezia istoricilor de peste 2000 
de ani? A fost el, într-adevăr, creatorul de pace şi mediatorul 
între popoare, când a intrat în Opis, sau numai un comandant de 
oşti crud, a cărui spadă era mânjită cu sângele a mii de oameni? 
Sau a întrunit amândouă aspectele laolaltă, fiind profund 
frământat de contradicții interne şi de aceea este foarte 
disputat în ochii istoricilor din zilele noastre? 

Ceea ce ne preocupă pe noi mai mult este problema marilor 
bătălii şi a ingeniozităţii tactice, dar şi cum a izbutit, cu 
mijloacele existente la vremea respectivă, să cucerească 
„lumea”. Filmările pe care le-am făcut, care au urmat numai 
unele etape din campaniile lui Alexandru, ne-au pus mari 
probleme din cauza distanțelor enorme. Cu atât mai greu 
trebuie să îi fi fost lui Alexandru, când era vorba de transport şi 
de distanţe. Se pune, deci, întrebarea în ce condiţii au avut loc 
campaniile lui Alexandru? Despre acest lucru nu se prea găsesc 
decât puţine date sau chiar deloc în cărţile de istorie. Nici în ce 
priveşte logistica, transportul, aprovizionarea şi convoaiele. 
Campaniile lui Alexandru au schimbat lumea, în cei treisprezece 
ani de domnie, într-o măsură incomensurabilă. A revoluţionat 
tehnica războiului şi a creat o nouă structură a armatei. Cele 
mai noi studii atestă chiar existenţa unor servicii secrete. 

În multe cercetări se arată că în persoana lui Alexandru erau 
întruchipate suferința romantică şi stăpânirea de sine, 
spontaneitatea şi cumpănirea, fantezia şi calculul, irascibilitatea 
şi spiritul de echitate. In el se  contopeau ambiția 


supraomenească de a cuceri şi îndoiala de sine până la gândul 
sinuciderii - simptomele unui om labil psihic, poate bolnav. 


Filip al Il-lea al Macedoniei, 
tată! lui Alexandru. De la el a 
moştenit Alexandru abilitatea 
politică şi calităţile de conducător 
militar, Sculptură din sec. | î.Hr 


Naşterea unui Zeu 


Ne începem călătoria în Grecia, mai precis în Macedonia: la 
Pella, fosta capitală a Macedoniei, la circa 40 de kilometri de 
actualul Salonic, unde a domnit Filip al II-lea. Pentru rege, ziua 
de 20 iulie a anului 356 î.Hr. Este una foarte norocoasă: 
comandantul lui de oşti, Parmenion, câştigă bătălia decisiva 
împotriva ilirilor, calul lui iese învingător la Jocurile Olimpice, iar 
regina, Olympia, naşte un moştenitor la tron. Copilul se va numi 
Alexandru. 

Macedonia se simte ca aparţinând Greciei, în schimb grecii îi 
dispreţuiesc pe macedoneni, considerându-i barbari. Pe de o 
parte, aceasta se datoreşte faptului că macedonenii vorbesc un 
dialect mai dur, dar mai ales fiindcă ei sunt ca nişte ţărani 
înapoiaţi. Democraţia era dezvoltată în Grecia. In oraşele-stat 
cum ar fi Atena, Sparta sau Teba, cetăţenii sunt cei care 
guvernează. Ei sunt răspunzători nu numai pentru bunăstare, 


dar şi pentru promovarea artei şi filosofiei. Poporul 
macedonean, alcătuit în mod preponderent din ţărani şi ciobani, 
este guvernat de o pătură de nobili, care îşi asigură puterea prin 
război şi mită. 

Nici Filip al II-lea, tatăl lui Alexandru, nu face excepţie. Este un 
om foarte calculat, care face uz, atât de forţa militară, cât şi de 
mijloacele diplomaţiei. Foloseşte cu iscusinţă permanentele 
dispute între oraşele greceşti, pentru a-şi asigura suveranitatea. 
După bătălia decisivă de la Chaeroneea, din anul 338 î.Hr., este 
recunoscut de către greci drept capul suprem al armatei 
(Hegemon), titlu pe care îl preia Alexandru. 


Elevul lui Aristotel 


Puţine lucruri sunt cunoscute în legătură cu copilăria lui 
Alexandru. Prima lui apariţie oficială se produce când are 
aproape zece ani. În timp ce la curtea lui Filip se afla o solie 
ateniană, cântă la harpă o melodie. Atenianul Demonsthenes, o 
viaţă întreagă duşmanul macedonenilor, spune zeflemitor: de 
acest copilaş care îşi iubeşte mama, Grecia nu are de ce să se 
teamă. 


Aristotel, vestitul filosof al Greciei, profesorul lui Alexandru. Bust din marmură după 
un model de Lysippos. sculptorul de la curtea lui Alexandru cel Mare 


Filip îşi creşte copilul în spiritul grecilor. Cea mai mare 
influenţă asupra lui o are cel care trece până în zilele noastre 
drept cel mai important filosof: Aristotel (384 până în 322 î.Hr.). 
Filosoful a făcut parte timp de douăzeci de ani din Academia lui 
Platon, iar după moartea lui a căzut în dizgrație la Atena. In anul 
343 î.Hr. Este numit de Filip profesor al lui Alexandru. La Mieza, 
o mică localitate de lângă reşedinţa Pella, Alexandru îşi 
adânceşte cunoştinţele despre Iliada lui Homer. În decursul unor 
lungi plimbări, îi predă lui Alexandru istoria luptelor de la Troia. 
Pentru cei de atunci, aceste legende aveau o doză nemijlocită 
de adevăr. Eroul mitic Ahile, este pentru Alexandru un model 
real, iar pe fiul zeilor, Heracles, îl consideră chiar ca un strămoş. 
Cât de importantă a fost pentru fiul de rege lectura //iadei o 
demonstrează faptul că toată viaţa a avut sub cap o cutie de 
aur, în care era ediţia lui Aristotel a cărţii. 

Aristotel trece drept întemeietorul ştiinţelor empirice, bazate 
pe experiență, el creează bazele zoologiei, botanicii şi 
mineralogiei. Geografia şi istoria fac parte din preferatele lui 
sfere de interes. In acest sens, Alexandru continuă tradiţia 
profesorului său: în îndelungatele lui campanii este mereu 


însoţit de oameni de ştiinţă, care fac numeroase descoperiri, le 
descriu şi le ordonează. Chiar şi Alexandru îi comunică lui 
Aristotel, prin scrisori, cunoştinţele dobândite, pe care le descrie 
amănunţit. Chiar dacă, ulterior, elevul se va înstrăina de 
profesor, el va păstra mereu respect faţă de acesta. Va scrie 
mai târziu: „Tatălui meu îi datorez viaţa, dar lui Aristotel arta de 
a da un conţinut vieţii”. 

Când Alexandru împlineşte 16 ani, Filip consideră că studiile 
lui sunt încheiate. Îl numeşte regent şi îl trimite, puţin mai 
târziu, în război. Alexandru obţine primele succese împotriva 
răsculaților, dar dovedeşte o mare iscusinţă şi ca diplomat. 

Un episod din copilăria lui caracterizează raportul dintre tată 
şi fiu. Lui Filip i s-a oferit să cumpere un frumos armăsar 
tesalonian, dar refuză din cauză că era prea furios: chiar şi cel 
mai bun călăreț al regelui fusese aruncat de pe el. Când Filip a 
vrut să returneze calul vânzătorului, tânărul Alexandru a strigat: 
„Lasă-mă pe mine să călăresc calul, îl voi îmblânzi”. A luat calul 
de căpăstru, l-a sucit să stea cu capul în soare, s-a aruncat pe 
spatele lui şi a plecat pe el. Observase că până atunci calul se 
speriase de propria lui umbră. 

Filip i-a strigat atunci: „Caută-ţi un regat, fiul meu, pentru tine 
Macedonia nu este destul de mare”. Armăsarul pe care l-a 
botezat Bukefalos (Ducipal în literatura populară românească), îl 
va însoţi aproape toată viaţa. 


Uciderea regelui 


Alexandru este în vârstă de optsprezece ani, când e pus în 
faţa unei mari încercări. Alianţa elenilor, sub conducerea Atenei, 
încearcă din nou să scape de sub tutela macedoneană. Lupta 
decisivă se apropie. Pe 2 august 338 armatele macedonene şi 
ale aliaţilor grecilor împotriva lor se întâlnesc la Chaironeia. 
Macedonenii adoptă tactica „ordonării în diagonală”: în loc să 
atace drept, frontal, o aripă se menţine în defensivă, în timp ce 
cealaltă încearcă să depăşească duşmanul pe flanc, spre a 
ajunge în spatele lui. Alexandru conduce aripa care atacă şi 
acţiunile lui - el luptă în liniile cele mai avansate - au o 
contribuţie decisivă la victoria macedonenilor. 

După ce raporturile de forţă din Grecia sunt rezolvate 
definitiv, Filip se concentrează asupra proiectului său cel mai 


important, războiul împotriva perşilor. Acest popor, al cărui 
imperiu se întinde din Asia Mică până în India, incluzând 
Levantul şi Egiptul, este de secole duşmanul grecilor. In 
îndelungata istorie a luptelor dintre ei, persanii, conduşi de 
Xerxes, au dat foc, cu 150 de ani în urmă, altarelor sfinte ale 
Acropolei. In plus, localităţile greceşti din Asia Mică erau 
obligate să plătească tribut persanilor. 

Alexandru, ca macedonean, ar fi putut să ignore duşmănia 
persano-greacă. El întrevede însă şansa ca, preluând 
conducerea împotriva persanilor, să fie socotit un grec adevărat. 
Se mai adaugă faptul că vistieria macedonenilor era goală, iar 
asemenea campanii au ca rezultat asanarea finanţelor. Deci, 
face o propagandă uriaşă planurilor lui de cucerire, pe care le 
prezintă ca pe un război de eliberare. 


Casetă de aur descoperită intr-un mormant de rege din Vergini, Grecii 
Probabil în za a fost păstrată cenusa lui Filip al Il=hea. Sec. IV LHr 


Până când Filip să poată lua act de proiectele lui ambiţioase, 
catastrofa are loc. In vara anului 336 urma să se oficieze, în 
vechea capitală Aigai, cununia surorii vitrege a lui Alexandru, 
Cleopatra, cu regele Alexandros din Epir, un frate al Olympiei. 
Festivităţile durează zile în şir, vinul curge din plin. Punctul 
culminant îl constituia aducerea unor statui ale zeilor pe stadion. 
Printre acestea se află şi un bust al regelui macedonean Filip. 


Grecii văd în aceasta o lezare a libertăţii, o premisă a tiraniei. 
Filip demonstrează că nu este tiran, aşa cum îl consideră grecii: 
nepăzit, intră pe stadionul plin până la refuz. Mulțimea 
ovaţionează. În acel moment, una dintre gărzile lui de corp, 
Pausanias, îi împlântă un pumnal în spate. Regele se prăbuşeşte 
rănit mortal. Ucigaşul fuge, urmăritorii pornesc imediat după el. 
Pausanias este ajuns din urmă şi ucis pe loc. Motivul faptei sale 
a rămas necunoscut. 

Circulă zvonuri că Pausanias ar fi vrut să se răzbune. Ar fi fost 
iubitul lui Filip - pe vremea aceea iubirea între bărbaţi era la 
ordinea zilei - şi, respins de rege a fost siluit de suita acestuia. 
Mai plauzibilă pare bănuiala că Pausanias a acţionat din ordinul 
cuiva, că a fost un asasin plătit Dar cine să fi fost autorul real? 
Poate Olympia? Oricum, mama lui Alexandru face un mormânt 
fastuos: dar nu pentru soţul ucis, ci pentru ucigaşul acestuia. 
Acest act demonstrativ lasă să se înţeleagă că Olympia ar fi 
ştiut de crimă. 

Şi Alexandru, despre care se spune că ar fi avut o legătură 
incestuoasă cu mama lui, a fost bănuit de complicitate. Orice 
secret ar ascunde crima, ea a netezit urcarea pe tron a fiului. 
Alexandru preia puterea la douăzeci de ani. 


Consolidarea Puterii 


Urcarea pe tron a lui Alexandru, conform tradițiilor 
macedonene, a lăsat o urmă sângeroasă. Amyntas, în locul 
căruia Filip s-a urcat, ca tutore, pe tron, este prima victimă a lui 
Alexandru. Karanos, fratele lui vitreg, trebuie şi el să moară, 
fiind considerat un rival potenţial. Alexandru ordonă executarea 
adversarilor regenței sale sub pretext că ar fi fost implicaţi în 
uciderea lui Filip: îi condamnă şi îi execută. Concret, seria de 
crime pentru asigurarea puterii lui Alexandru depăşeşte tot ce 
se întâmplase până atunci în Macedonia. 


Coif macedonean din 
bronz. Sec. IV LHr. 


În plan extern, Alexandru continuă planurile tatălui său. Se 
lasă confirmat hegemon şi menţine ideea unei campanii 
împotriva Persiei, care, pentru el, are o importanţă mult mai 
mare decât a avut pentru Filip. Spre deosebire de tatăl său, 
Alexandru vrea efectiv să elibereze teritoriul, care, în mitologie, 
a fost parte componentă a sferei greceşti de cultură. 

Dar înainte ca să poată strânge armata împotriva persanilor, 
trebuie să asigure graniţele imperiului lui. Luptă împotriva 
tracilor răsculați, în partea nordică, îi învinge în aşa-numita 
„prima bătălie a lui Alexandru” - şi de această dată a luptat în 
primele rânduri - care a avut loc pe teritoriul Bulgariei de astăzi. 
Apoi, armata lui Alexandru ajunge la Dunăre. Cu o intuiţie bună, 
el a trimis înainte vase, dar nu s-a potolit până când nu a trecut 
fluviul, despre care grecii credeau că este „capătul lumii”. 

Această trăsătură a lui Alexandru de a nu respecta nicio 
graniţă cunoscută până atunci o vom întâlni mereu. Un secret al 
lui este capacitatea de a mobiliza armata proprie să pătrundă în 
necunoscut. Vasalii nobili, dar mai ales ţăranii şi orăşenii simpli, 
din rândul cărora recruta soldaţii, trebuie să fi fost foarte 
speriaţi la trecerea graniţelor. Nimeni nu ştia la ce se putea 
aştepta armata de cealaltă parte a graniţei. Intr-o lume a zeilor 
şi a demonilor, pătrunderea lui Alexandru în ţinuturi îndepărtate 
reprezintă şi o provocare a fizicului şi psihicului. Este îndoielnic 
că trupele lui au trecut uşor graniţele în lumea necunoscută. Dar 
tânărul cap al armatei se poate bizui pe ofiţerii săi, care îl 


urmează necondiţionat şi îi mobilizează de partea lui pe 
subordonați. 

Succesele lui Alexandru se datoresc şi faptului că nu se teme 
de nimic, ci se află mereu în centrul evenimentelor. Originea lui 
zeiească, la care se face apel, mai târziu, în momentele 
importante, a contribuit şi ea la impresionarea soldaţilor. Cine 
putea îndrăzni să nu îl urmeze pe fiul zeului? 

La întoarcerea de pe Dunăre, Alexandru reprimă din nou nişte 
rebeliuni. Apoi reînnoieşte alianţa corintică cu oraşele-state 
greceşti şi îşi asigură astfel privilegiile obţinute de la Filip. 

În Corint, ar fi avut loc vestita lui întâlnire cu filosoful Diogene. 
Alexandru l-a vizitat pe cinic, care trăia într-un butoi, 
exprimându-şi astfel disprețul pentru bunurile  lumeşti. 
Alexandru s-a oferit să îi îndeplinească o dorinţă, trebuia doar să 
o formuleze. Diogene a dat vestitul răspuns: „Nu sta în lumina 
soarelui”, la care acesta ar fi răspuns: „Dacă nu aş fi Alexandru, 
aş fi vrut să fiu Diogene”. 

Răspândirea unor astfel de legende încă din timpul vieţii îi 
este utilă lui Alexandru pentru prestigiul său. Puternicul rege, 
care a făcut o reverență în faţa vestitului filosof şi s-a impus 
printr-un dialog la înălţime, îşi cultivă imaginea asemenea 
politicienilor din zilele noastre cu multă dibăcie, prin faptul că 
ştie să vorbească cu „omul simplu de pe stradă” despre grijile 
lui. 

În timp ce Alexandru lupta împotriva tracilor, unele oraşe- 
state încearcă să profite de şansa ivită pentru a se răscula 
împotriva noului lor stăpân. Primii se revoltă ilirii, apoi, mai 
vehement, tebanii. Când a început să circule zvonul că 
Alexandru ar fi murit în lupta împotriva ilirilor, tebanii se scutură 
de ocupația macedoneană. Susţinuţi financiar de regele 
persanilor şi cu arme sosite din oscilanta Atenă, tebanii se 
proclamă liberi. În întreaga Grecie se anunţa că cine doreşte să 
se alăture regelui perşilor şi tebanilor pentru a-i elibera pe greci 
şi a-l răsturna pe tiranul grec poate să o facă. Abia acum, după 
o lungă ezitare, Alexandru dă ordinul de atac. Teba, oraşul 
mândru, locul de naştere al lui Dyonisos şi Heracles, patria 
Antigonei şi a lui Oedip, este distrusă din temelii. 6000 de tebani 
mor în timpul luptelor. Cei circa 30.000 de supraviețuitori sunt 
vânduți, cu acordul armatei greceşti, ca sclavi în armata lui 
Alexandru. Scapă de distrugere numai casa poetului Pindar şi 


odată cu ea şi urmaşii acestuia. 

Alexandru distruge fără milă o localitate de care era legat 
spiritual şi care era chiar locul de naştere al lui Heracles, miticul 
lui strămoş. Cruzimea lui Alexandru se poate explica numai prin 
faptul că a vrut să dea o lecţie grecilor şi să-i sperie. Teba nu va 
fi însă singura localitate distrusă de furia lui Alexandru. 


Spre Asia 


Acum sunt create condiţiile pentru cea mai aventuroasă 
campanie militară din istoria universală. Logistica şi organizarea 
ei sunt privite şi în zilele noastre cu admiraţie. 

La cumpăna anilor 335/334 Alexandru alcătuieşte prima 
armată care va încerca temerarul pas în direcţia Asia. Circa 
30.000 de pedeştri şi 5000 de călăreţi compun prima armată 
expediţionară. Aproape jumătate din ei sunt macedoneni, ceilalţi 
sunt soldaţi de meserie şi aliaţi. În calitate de comandant 
suprem al trupelor oraşelor-stat greceşti, Alexandru dispune de 
ele. Pedeştrii erau pezetairii şi hyspapiştii. Primii sunt acoperiţi 
cu platoşe, poartă scut, sabie şi o lance, lungă de patru metri; 
misiunea lor este în primul rând de apărare. Hyspapiştii, în 
schimb, sunt dotați cu o lance scurtă, ei fiind folosiţi la atac. De 
aceea dispun de o mare mobilitate. Nucleul armatei îl 
reprezintă, fireşte, cavaleria, aşa-numiţii hetairi „însoțitorii 
regelui”. Provin din nobilimea macedoneană şi se supun numai 
ordinelor regelui. Lor li se adaugă 1100 dintre vestiţii călăreţi 
tesalieni. În armată mai sunt înrolați arcaşi cretani, trupe uşoare 
sau înarmate cu arme grele, recrutate din teritoriile cucerite. 
Pentru lupta pe mare şi pentru transport, Alexandru dispune de 
160 de trireme, vase greceşti de război. 

Acestea reprezintă numai o parte din imensa mulţime de 
oameni în continuă mişcare, care pare similară cu o metropolă. 
Armata este însoţită de un convoi uriaş. Convoiul este, 
concomitent, sediu al guvernului. Din suită fac parte istorici, 
strategi, funcţionari administrativi, „cancelaria statului”, ca şi 
inginerii şi topografii. Aşa-numiţii promotori au misiunea să 
înregistreze distanţa fiecărei etape de marş. 

Istoricul Kallisthenes, rudă cu Aristotel, este însărcinat să 
înfăţişeze pentru posterioritate ceea ce face Alexandru. In 
terminologia actuală l-am putea numi purtător de cuvânt. O 


echipă de medici garantează asistenţa sanitară. Preoţii şi 
prezicătorii se îngrijesc de ofrande şi ritualele de cult sau de 
prezicere a viitorului. 


Propagandistul 


În pofida oricărei organizări şi planificări, Alexandru se 
bazează foarte mult pe prezicerile profeților săi. În lumea antică 
oracolele aveau o importanţă deosebită. Ele ofereau petentului 
parabole, ce puteau fi interpretate diferit, dar nimeni nu punea 
la îndoială veridicitatea lor. Chiar şi tatăl lui Alexandru, Filip, a 
consultat oracolul din Delphi în legătură cu proiectata campanie 
împotriva perşilor. Pythia i-a răspuns: „Uite, taurul are coamele 
mari, deci i se apropie sfârşitul. Cel ce îl va sacrifica este deja 
gata pentru aceasta”. 

Filip a înţeles că regele persanilor este „taurul cu coamele 
mari”, deci acum voia să înfăptuiască „sacrificiul”, respectiv să 
cucerească Persia. În realitate rolul de taur a trebuit să-l joace 
Filip. La puţin timp după aceea el va fi fost ucis de Pausanias. 


Gritele imoa hui ki Aeznu cet Rara 
—— Epetika lui Aende ed Mar Ay 
——— CHala lui Neasnos Rotes 
modia jui Kiikros Meer 


Alexandru ştie să folosească în favoarea lui prezicerile 
oracolelor. Şi el a fost la Delphi înaintea marii campanii. Pythia i- 
a spus că trebuie să păstreze tăcerea deoarece zeul Apolo este, 
din cauza iernii, departe de Delphi. Alexandru o smulge pe 
Pythia din mijlocul templului şi insistă să îi facă o prezicere, dar 
preoteasa exclamă: „O, fiule! Crezi că eşti irezistibil”. Era nevoie 
doar de o interpretare corectă pentru a convinge armata de 
victoria lui Alexandru. „lrezistibil” este interpretat ca „invincibil”. 
Alexandru dispune să fie răspândită această prezicere. Chiar şi 
fără mijloacele moderne, putea fi sigur că vestea va fi auzită în 
întreaga Grecie, deci şi persanii o vor afla. Atunci, ca şi acum, 
ieşea învingător cel care ştia să folosească aparatul 
propagandistic în favoarea lui. Cheia succesului este imaginea. 

În primăvara anului 334, trompetele dau ordinul de plecare. 
Imensa armată ajunge repede la Sestos, apoi este transportată 
de flota ce o aştepta acolo peste Hellespont. In acest timp, 
Alexandru aduce ofrande zeilor. Vasul regelui trece în frunte. 
Alexandru îşi aruncă lancea pe pământul Asiei încă de pe 
corabie. Acest gest, înțeles cel mai bine de contemporanii lui, 
corespunde obiceiului „pământului cucerit cu lancea”. Cine 
înfige lancea în pământul duşmanului, poate ridica pretenţii de 
suveranitate asupra acestuia. Primul lucru pe care îl face 
Alexandru în Asia este să viziteze locul unde s-ar fi aflat Troia. 
Gol, Alexandru îi aduce un omagiu lui Ahile, pe care îl consideră 
idealul lui. Îşi schimbă îmbrăcămintea şi armele cu cele ale lui 
Ahile, ce erau păstrate într-un templu. Astfel semnalizează 
soldaţilor săi, dar şi duşmanilor, că a preluat rolul eroului grec, 
care a cucerit Troia. Prin aceasta îşi asumă datoria să continue 
opera lui Ahile: cucerirea Asiei. 

Oraş după oraş, Alexandru cucereşte fiecare colonie 


grecească din Asia Mică, situată pe coasta Turciei de astăzi. 
Persanii, care sunt stăpânii acestora, nu opun niciun fel de 
rezistenţă. Persia este un puternic imperiu, condus de regele 
Darius al lIll-lea din anul 336. Ţara este împărţită în satrapii, 
respectiv provincii, unde administraţia şi apărarea revin fiecărui 
satrap în parte. Lipseşte o putere centrală forte, deci şi o armată 
puternică, cu ajutorul căreia să poată fi oprită înaintarea 
macedonenilor. 

Armata persană, care se află pentru prima oară în faţa 
invadatorilor greci în anul 334, la Granikos, la sud de oraşul 
turcesc Bursa de astăzi, este numeroasă, dar prost organizată. 
Cu o manevră de distragere, Alexandru reuşeşte să câştige 
bătălia. 


Homer, poctul grec 
Alexandru a avut întotdeauna 
la el în timpul campaniilor 
militare un exemplar din 


Iliada. Copie a unui bust 
grecesc din sec. IV î.Hr 


Camee elenistică cu 
portretul lui Alexandra și 
al Roxanei 


Multe oraşe se grăbesc acum să se supună noului stăpân. 
Grecii eliberați îşi recapătă autonomia şi constituția 
democratică. Alexandru cere tribut numai pentru construirea de 
temple în cinstea zeilor greci. Astfel îşi asigură sprijinul noilor 
supuşi, ceea ce îi garantează pacea în spatele frontului. 

Numai Milet opune rezistenţă. Oraşul a sperat în ajutorul flotei 
persane, ce se găsea în apropiere. Dar corăbiile lui Alexandru 
înconjuraseră deja oraşul şi blocaseră accesul spre el. Trupele 
de uscat dărâmă zidurile oraşului şi îl cuceresc. După ocupare, 
Alexandru adoptă o altă atitudine decât la Teba. Deşi locuitorii 
Miletului au fost oscilanţi, le asigură libertăţile de care dispun şi 
grecii. Soldaţii greci aflaţi în slujba oraşului au fost graţiaţi şi 
înrolați în armata lui Alexandru. 

Coloniile greceşti din Asia Mică sunt, deci, eliberate în 
întregime, deci Alexandru desfiinţează flota, care costa enorm. 
Nu îl întâlnise încă pe marele rege Darius, duşmanul lui. Ideea 
de a-şi asigura în perspectivă oraşele cucerite şi de a se 
mulţumi cu cele obţinute nu îi surâdea lui Alexandru. Asia îi 
stătea acum în faţă. 


Organizare și planificare 
Ultimele cercetări au relevat că cheia succeselor lui Alexandru 


trebuie să fi fost planificarea şi calculul exact al fiecărei mişcări 
în parte. Dacă dorim să ne facem o imagine despre realizările lui 


enorme în domeniul administraţiei şi al aprovizionării, trebuie să 
avem mereu în faţa ochilor imensitatea aparatului lui militar. 
Dacă pornim de la un efectiv de 48.000 de soldaţi, unde la 
fiecare trei soldaţi revine şi un servitor, fără a mai ţine cont de 
convoaie, atunci sub conducerea lui Alexandru se aflau 64.000 
de oameni. Consumul mediu alimentar al unui om, în asemenea 
condiţii, trebuie să fi fost de circa 1,4 kilograme cereale, la care 
se adaugă cel puţin doi litri de apă. Deci, numai pentru armată, 
rezultă un consum de 90.000 de kilograme de cereale şi 
130.000 de litri de apă. Pentru a transporta această cantitate, 
armata are nevoie de circa 1100 de cai. Alţi 1300 de cai sunt 
necesari pentru dotări cum ar fi corturi, pături, utilaje etc. La 
aceste 2400 de animale se adaugă cei 6100 de cai ai cavaleriei. 
Deci ajungem la circa 8500 de cai. Având în vedere că animalele 
sunt supuse unui efort uriaş, trebuie să socotim că ele au nevoie 
zilnic de 4,5 kilograme de fân sau paie şi să pornim de la acelaşi 
necesar de cereale. Rezultă, deci, un total de 38.250 kilograme. 
La un consum zilnic de 32 de litri de apă pentru animale, 
ajungem la încă 272.000 de litri, tot zilnic. Cifre astronomice 
numai la un calcul aproximativ, respectiv 400.000 litri de apă şi 
130.000 kilograme de cereale. Organizarea aprovizionării este la 
fel de importantă ca fiecare succes militar. Aceste cifre, 
calculate de istoricul Donald Engels trebuie reamintite din când 
în când, dacă urmărim cu degetul pe hartă campania lui 
Alexandru. 

Trupele de planificatori ale lui Alexandru trebuie, deci, să 
găsească trasee traversate de multe surse de apă. Dacă traseul 
este sărac în ape, atunci trebuie calculat exact necesarul şi 
asigurat transportul. Deoarece, de foarte multe ori, acesta este 
un calcul cu multe necunoscute, Alexandru este dependent de 
oraşele cucerite. Noii potentaţi, instalaţi sau confirmaţi de rege, 
nu au numai misiunea de a păstra ordinea în provincia lor. Ei au, 
în primul rând, datoria să pună la dispoziţie suficientă hrană şi 
apă. Când, după cucerirea unui oraş, Alexandru include în 
armata lui pe cei mai de vază fii ai oraşului, semnalizează astfel 
un avertisment dat duşmanului, dar în fond aceştia sunt un fel 
de ostateci pentru ca el să fie sigur că aprovizionarea este de 
fapt asigurată. 

Există o legătură strânsă între planificarea campaniei şi 
anotimpuri. Inceputul nu este legat obligatoriu de primăvară. 


Alexandru cucereşte oraşele de cealaltă parte a Hellespontului 
când recolta este coaptă şi culeasă. Consumul zilnic al armatei 
corespunde unei suprafeţe cultivate de circa 10 kilometri 
pătraţi. Tabăra de iarnă este situată de obicei în apropierea 
râurilor şi foarte aproape de semănături. Când nu este posibil 
acest lucru, Alexandru divizează armata în mai multe unităţi 
autonome, care se cartiruiesc pe cont propriu pe timpul iernii în 
ţinuturi fertile. 


Alexandru taie 
nodul gordian. „ne 
taie nodul gordian va 
deveni stăpânul Asi- 
er”, a spus orucolui 
din Gordion. Frescă 
renascentistă, Roma 


Minuni Şi Semne 


Alexandru a întâmpinat o rezistenţă surprinzător de mică la 
cucerirea ținuturilor din Asia Mică. Numai cetatea Halicarnas, nu 
departe de actualul Izmir, a opus o rezistenţă mai mare. Tocmai 
un grec, Memnon, numit comandant suprem aici de către 
Darius, a fost cel care s-a baricadat. Cucerirea cetăţii părea 
imposibilă până ce Alexandru a umplut, printr-o muncă asiduă, 
şanţurile. Astfel a putut orienta tirurile catapultelor peste 
zidurile oraşului. 


După cucerire, prinţesa Ada, alungată de familia ei, îi cere 
ajutor lui Alexandru. Macedoneanul profită de certurile din 
cealaltă familie pretendentă şi o proclamă pe Ada drept noua 
stăpână a locului. Membra familiei carilor îl adoptă pe 
Alexandru, iar el are acum o legătură directă de rudenie cu noua 
familie domnitoare. Asemenea înrudiri sunt foarte importante, 
deoarece Alexandru nu rămâne timp îndelungat un cuceritor 
străin, ci devine un stăpân legitim. 

Alexandru ştie însă că Darius se pregăteşte pentru lupta 
decisivă. Deci foloseşte iarna, care se apropie, pentru a supune 
regiunile din zonă. Armata este divizată şi acţionează singură în 
diverse ţinuturi. Reunificarea trupelor este prevăzută pentru 
primăvara anului 333 la Gordion. 

Aici, la Gordion, are loc un eveniment ce va fi legat până în 
zilele noastre de măreţia lui Alexandru. In palatul regal din 
capitala Frigiei se găsea un templu, unde era un vechi car 
regesc, ale cărui oişte şi jug erau legate cu un nod de 
nedezlegat. Cine putea dezlega nodul, acela, - aşa susţinea 
oracolul va domni peste întreaga Asie. Alexandru, cu 
preferinţele lui spre profeţii şi mituri, s-a simţit atras de „nodul 
gordian”. Scoate sabia din teacă şi taie nodul în două; nu a 
ascultat regulile oracolului, dar a rezolvat problema în stilul lui. 
Nimeni nu ştie până astăzi dacă această legendă are un 
sâmbure de adevăr sau este o invenţie, dar, la fel cu mitul 
despre oul lui Columb, ea îşi dovedeşte caracterul simbolic. 
Alexandru atestă că doreşte să stăpânească Asia şi o revendică. 
Probabil pe Darius l-a apucat frica auzind asemenea veşti, iar 
Alexandru nu urmărea altceva. 


Lupta decisivă de la Issos 


Între timp, persanii au adunat o puternică armată, de circa 
100.000 de oameni. Concomitent, Memnon are succes în Marea 
Egee cu flota persană. El ameninţă astfel să taie căile de 
aprovizionare ale lui Alexandru. Se construieşte, deci, o nouă 
flotă, care costă aproape 1000 de talanţi. Este uimitoare 
această sumă, mai ales că, la urcarea pe tron, Alexandru a găsit 
în vistieria statului doar 70 de talanţi. Trebuia să împrumute 800 
de talanţi pentru noua flotă. 

Zvonurile cu circulaţie în rândul populaţiei persane, despre 


averea lui Darius, fac ca această campanie să pară extrem de 
profitabilă. In vistieriile de la Persepolis şi Susa, metropolele 
persane, s-ar fi aflat monede şi aur în valoare de 235.000 de 
talanţi, ceea ce ar corespunde astăzi la circa 6 miliarde de mărci 
germane - desigur cu rezerva pe care o presupune un 
asemenea calcul. 

Alexandru doreşte bătălia decisivă. Armata îl urmează 
benevol având în faţă perspectiva unei prăzi bogate. Dar între 
duşmani se aflau munţii Taurus, în apropierea graniţei de azi 
dintre Turcia şi Siria. Era o singură cale - „Poarta Ciliciei”, prin 
care abia puteau trece patru bărbaţi. Alexandru ordonă oprirea 
în faţa ei şi conduce el însuşi o trupă de atac în vârful pasului, 
de unde îi alungă pe puţinii apărători. Mai târziu recunoştea că 
nişte stânci prăvălite ar fi fost suficiente să-l nimicească. 
Persanii, care menţin cu stricteţe tactica lor de luptă, aceea dea 
întâlni duşmanul în câmp deschis, au pierdut o şansă. 
Capacitatea lui Alexandru de a decide foarte rapid ce acţiune 
este mai avantajoasă este cu mult superioară gândirii 
tradiţionale a lui Darius. lar când periculosul Memnon, 
conducătorul flotei greceşti în slujba perşilor, moare, Alexandru 
are în mâna lui toate atuurile. 


Darius, regele perşilur, care, deşi a avut o armată unașă, l-a lăsat pe Alexandru să 
învingă ia Issos. Detaliu dintr-un mozaic din Pompei, sec. | î.Hr 


Cifra magică din biografia lui Alexandru este anul 333, anul 
bătăliei de la Issos. Până să se ajungă la luptă, se petrece ceva 


misterios. Trebuie să pornim de la faptul că Alexandru a avut un 
fel de servicii secrete, care îi furnizau date şi informaţii. Dintre 
agenţi făcea parte şi un grup de oameni, - care s-ar putea numi 
informatori - şi care îl înştiinţau cel mai bine pe Alexandru 
despre mişcările lui Darius. Este însă foarte uimitor că înaintea 
luptei decisive de la Issos, atât reţeua informaţională a lui 
Alexandru, cât şi cea a lui Darius au clacat. 

Darius, împreună cu armata lui aveau tabăra, pregătiţi de 
luptă, în câmpia Sohoi, la nord de Tripoli de astăzi. Dar 
Alexandru nu a venit. Darius se decide, după aceea, să 
traverseze munţii Amanos prin pasul Leului. În acelaşi timp şi 
Alexandru a dat ordin de deplasare, dar mai la sud, prin pasul 
Bailan; după trecerea lui avea să vadă că armata lui Darius 
dispăruse. Regele perşilor a rămas şi el neplăcut impresionat 
când a găsit doar un lazaret macedonean în locul de unde 
plecaseră aceştia. Cele două armate au trecut una pe lângă 
cealaltă la o distantă de numai câţiva kilometri, fără ca cineva 
să fi observat ceva. Erau totuşi 160.000 de oameni cu tot cu 
arme. Darius se afla acum în spatele armatei lui Alexandru. El 
face cale întoarsă, după această situaţie, cea mai comică din 
istorie, pentru a-i întâlni pe persani la Issos. 


Infanteria grecească in timpul luptei 
Parte a unui relief din Mausoleul din Halicamas, sec. IV I.Hr 


Urmează lupta. În focul bătăliei un Alexandru foarte dezlănţuit 
îl caută pe adversarul său. Dar regele perşilor, Dinus, obişnuia, 
conform stilului persan, să se afle în mijlocul armatei. Când 
Alexandru se apropie de Darius cu sabia fluturând - după cum 
aflăm din vestitul mozaic de la Pompei - şi îl străpunge pe 
regele persan cu privirea, acesta se sperie de moarte. Îşi 
întoarce carul şi fuge, ferindu-se de o luptă în doi. Trupele se 
grăbesc să îl urmeze pe rege, iar macedonenii seceră tot ce 
găsesc. După două ore, lupta este încheiată. Persanii nu 
stătuseră foarte prost, dar fuga precipitată a lui Darius i-a privat 
de posibila victorie. Rezultatul: mii de morţi, răniţi şi mutilaţi, 
mai ales din rândul persanilor. 


Comorile orientului 


Prada nu poate fi estimată: o sursă indică 2600 de talanţi în 
monede, un sfert de tonă de argint, în plus 46 de legători, 277 
de bucătari, 13 lăptari, 70 de chelari şi 40 de specialişti în alifii. 
Darius nu a părăsit numai trupele lui şi coloana de 
aprovizionare, ci şi întreaga familie regală, care a căzut în 
mâinile lui Alexandru. 

Sisygambis, mama lui Darius, soţia lui, Stateira, şi copiii lui 
sunt acum prizonierii  macedoneanului. Împreună cu 
Hephaistion, omul lui de încredere, intră în cortul regal şi 
asigură femeilor un tratament onorabil. 

După numai o săptămână, Alexandru primeşte o scrisoare de 
la Darius prin care acesta îşi recunoaşte înfrângerea şi propune 
un tratat de pace. Oferă o mare răscumpărare pentru familie şi 
este dispus să cedeze părţi ale imperiului în favoarea 
cuceritorului. Alexandru refuză, sfârşind astfel: „Având în vedere 
că eu sunt stăpânul Asiei, cer ca tu să vii la mine... în faţa mea 
vă veţi ruga tu, împreună cu mama ta, cu soţia şi copiii tăi... 
Atunci când vei aduce acest mesaj, te vei adresa regelui Asiei. 
Nu sunt egal cu tine, ci stăpân peste tot ce ţi-a aparţinut ţie... 
Dacă ai o altă părere despre cine este stăpânul, atunci aşteaptă- 
mă din nou să luptăm în câmp deschis. Şi nu mai fugi, căci te 
voi găsi oriunde vei fi!” 

Aceste cuvinte, dictate fireşte de trufia lui, ne prezintă o altă 
latură a lui Alexandru. Siguranţa victoriei l-a făcut pe 
macedonean arogant şi vanitos. Chiar dacă scrisoarea, din 


motive tactice, era atât de dură, tonul tăios, jignitor, indică 
simţul de triumfător al lui Alexandru. Scăpat dintr-o dată de 
toate grijile financiare, după ce a câştigat bătălia bătăliilor şi are 
în mâna lui întreaga familie regală, după ce a primit felicitări 
pentru victorie de la o Atenă ce scrâşnea din dinţi - Alexandru 
gustă din cupa victoriei. 

După bătălia de la Issos, cad în mâna lui Alexandru alte oraşe, 
asemeni unor fructe coapte. | se opune numai Tyros, situat între 
lerusalim şi Beirut. Se declară neutru şi îi interzice lui Alexandru 
să între. Asediul durează şapte luni - din ianuarie până în august 
332. Portul cade: fusese construit un dig pentru catapulte, dar, 
când flota cipriotă trece de partea lui Alexandru, Tyros este 
atacat de pe platforme plutitoare. 6000 de duşmani sunt 
decimaţi; a doua zi, Alexandru ordonă crucificarea celor 2000 de 
bărbaţi supraviețuitori. 13.000 de femei şi copii devin sclavi. 
Ordonă să i se străpungă picioarele comandantului oraşului, 
Batis, care este apoi legat de cai şi despicat. Când Hephaistion îi 
cere îndurare, Alexandru refuză pentru că deviza lui era 
„Cruzimea să împiedice altă vărsare de sânge”. 

Încă din timpul asediului oraşului Tyros, soseşte o a doua 
ofertă din partea lui Darius. Regele perşilor se declară dispus să 
cedeze toate ţările de la vest de Eufrat şi să-l recunoască pe 
Alexandru ca egal în rang, drept mare suveran. El mai oferă 
10.000 de talanţi pentru eliberarea familiei şi pe fiica lui ca 
soţie. În timp ce se analiza scrisoarea lui Darius, a intervenit în 
discuţie Parmenion: „Dacă aş fi Alexandru, aş accepta oferta.” 
Dar Alexandru replică: „Ai dreptate, şi eu aş accepta dacă aş fi 
Parmenion”. 

Acest schimb de cuvinte scoate la iveală primele fisuri între 
Alexandru şi omul lui de încredere macedonean. Ideea iniţială a 
lui Filip de a elibera coloniile greceşti şi a zdruncina domnia 
perşilor este de mult împlinită. Influenţa Macedoniei este mai 
mare ca oricând. O pace cumpătată şi asigurarea teritoriilor 
cucerite ar trebui să fie mai bine apreciate de macedonean ca o 
încheiere inteligentă a războiului. Confruntarea directă şi, deci, 
definitivă cu Darius ar fi putut fi un motiv, dar comandantul, 
care până atunci gândea strategic - cel puţin aşa îl vedeau cei 
ce luptau cu el - pare să aibă temperamentul unui „desperado”. 


Faraon și fiu al zeilor 


După victoria împotriva lui Darius, planurile lui Alexandru 
suferă o schimbare neaşteptată. 

Obiectivul se numeşte Egipt. De fapt Egiptul făcea parte din 
sfera de putere a perşilor, astfel că Alexandru a fost primit la 
graniţe ca un eliberator. Faima lui îi deschide apriori toate 
porţile. La Memphis se încoronează ca faraon. Intenţionat, evită 
să apară acolo drept succesor al regelui perşilor, care era foarte 
urât de egipteni. 

In anul 331, Alexandru desenează pe nisip, pe malul vestic al 
deltei Nilului, conturul unui oraş: Alexandria. Construit după 
model grecesc, el va deveni una din cele mai importante 
metropole ale antichităţii. Încă din sec. | î.Hr. Aici trăiau 300.000 
de oameni. Alexandria, conform celui care i-a dat numele, este 
socotită centrul ştiinţelor. Biblioteca din Alexandria devine 
depozitara celei mai importante colecţii antice de lucrări, până 
când dispare, mistuită de flăcări în anul 48 î.Hr. 

Adevăratul ţel al expediției lui Alexandru în Egipt îl constituie 
oaza Sivah, un lăcaş de cult şi oracol, la fel de vestit ca şi 
Delphi. Izvoarele istorice care relatează despre această călătorie 
sunt contradictorii: ele nu cercetează adevăratele motive ale 
regelui, având în vedere că drumul este anevoios şi periculos. 
Inconjurat numai de un mic cerc de prieteni şi de conducători 
localnici, Alexandru pleacă prin deşert spre locul sfânt. O 
furtună de nisip îi face să se oprească, o ploaie torențială îi 
scapă de la moarte prin însetare. În sfârşit, apar două ciori, care 
le arată drumul. După opt zile şi opt nopţi expediţia ajunge la 
oază. 

Preoţii îl primesc pe Alexandru ca pe un faraon şi îi permit să 
intre singur în lăcaşul sfânt. Din păcate, nimeni nu a aflat 
niciodată la ce întrebări a solicitat răspuns Alexandru. lată de ce 
legendele pe această temă nu au încetat să apară. În orice caz, 
după vizita la Sivah, Alexandru cultivă cultul zeului Amon, pe 
care grecii îl socoteau întruchiparea lui Zeus. Pe monede, el se 
lasă întruchipat cu coame ca şi Amon, iar mai târziu va fi slăvit 
ca fiu al zeului. 

Această concepţie este nouă pentru antichitatea grecească. 
Până la el era foarte clară deosebirea dintre zeu şi om. Prin 
faptul că Alexandru se lasă slăvit ca un zeu pe Pământ, rolul lui 


de conducător dobândeşte o calitate complet nouă. Pătura 
conducătoare macedoneană devine însă sceptică faţă de acest 
rol nou al lui Alexandru, conflictul de la Opis izbucneşte din 
cauza unei remarci dispreţuitoare faţă de „fiul zeilor”. 


Rege al Asiei 


În mai 331 armata porneşte să treacă Eufratul. Intervalul de 
circa un an petrecut în Egipt de Alexandru, i-a dat timp lui 
Darius pentru a reorganiza armata. Câmpia Gaugamela, Tell 
Gomei de astăzi din nordul Irakului, este deja pregătită drept 
câmp de bătaie. De această dată persanul doreşte să facă uz de 
superioritatea lui. Nivelează terenul pentru ca vehiculele lui de 
luptă să poată fi dispuse optim. Surse antice vorbesc de un 
efectiv de milioane. În mod realist ar fi vorba de circa 200.000 
de soldaţi persani, dintre care circa 30.000 de călăreţi. Elefanţi 
indieni de luptă şi călăreţi sciți întregesc dispozitivul. 

Generalul Parmenion desfăşoară armata lui Alexandru, 40.000 
de pedeştri şi 7000 de călăreţi se sperie de elefanţi. Alexandru 
păstrează însă un calm neobişnuit în pofida superiorității 
persanului. Este trezit la mult timp după ivirea soarelui, când 
trece trupele în revistă, tine o cuvântare şi apare pentru prima 
oară ca fiu al zeului. Restul lasă pe seama prezicătorului său, 
care face să apară pe cer un vultur - simbolul lui Zeus. 

La orele prânzului macedonenii sună atacul. Bătălia, pe care 
istoricii militari au putut să o reconstruiască, decurge ca şi cea 
de la Issos. Alexandru intră în mijlocul luptei pentru a ajunge la 
Darius. Dar regele perşilor fuge din nou, gest cu acelaşi efect 
demoralizant în rândul armatei sale, care era pe punctul de a 
învălui flancurile lui Alexandru. Regele macedonean îl 
urmăreşte, dar se întoarce pentru că unitatea lui Parmenion, 
care era încercuită, cere ajutor. După bătălie, Alexandru se 
intitulează „Rege al Asiei”. Unii istorici susțin, pe drept cuvânt, 
că această victorie se datorează mai puţin lui Alexandru şi mai 
mult incapacității lui Darius. 


Babilonul păcătos 


În noiembrie 331, Alexandru intră în Babilon, la sud de 
Bagdadul de astăzi şi permite armatei o lună de pauză. Pe lângă 


interesul cultural şi istoric al lui Alexandru faţă de acest oraş al 
oraşelor, pauza aceasta mai lungă a făcut posibilă şi o perioadă 
de viaţă tihnită. Curtius Rufus, care a scris o biografie latină a lui 
Alexandru, descrie tăios şederea lui în Babilon: regele a rămas 
mai mult ca oriunde în Babilon şi a periclitat, prin aceasta, 
regimul cazon al armatei. În niciun alt oraş nu domnea o 
asemenea degradare a moravurilor, niciun alt oraş nu oferea o 
tentaţie spre pofte nesăbuite şi desfrâu. Părinţii şi soţii tolerau 
ca fiicele sau soțiile lor să aibă legături nepermise cu străinii, 
dacă ruşinea era plătită cu bani. Beţiile sunt ocupaţia preferată 
a regilor şi a curtenilor din întreaga Persie; dar babilonienii sunt 
cei mai „vânduţi” vinului şi tuturor exceselor. Femeile, care stau 
alături de oaspeţi, apar la început îmbrăcate decent, apoi îşi 
scot partea de sus a îmbrăcăminţii, pentru ca, mai târziu, fără 
ruşine, să se lepede şi de restul hainelor. lar aceste excese nu 
sunt ale prostituatelor, ci ale femeilor măritate, care socotesc că 
vânzarea trupului pe bani este un semn de curtoazie. Armata 
care a cucerit Asia s-a înfruptat din acest desfrâu timp de 34 de 
zile şi ar fi apărut slăbită în faţa oricărui duşman, dacă acesta ar 
fi existat. 


Persepolis în flăcări 


Politica lui Alexandru se schimbă după Babilon. Înainte de a 
se deplasa spre Susa, situată în lranul de astăzi, la poalele 
muntelui Zagros, înalt de peste 4000 de metri, dar unde îl 
aştepta tezaurul, Alexandru confirmă, pentru prima oară, un 
persan în calitate de satrap şi îi încredinţează guvernarea 
Mesopotamiei. Apoi se îndreaptă spre est. Acolo unde, cu câţiva 
ani în urmă, avusese loc un război cu gaze toxice între Iran şi 
Irak, se mai găseşte şi astăzi o fâşie lată, care este zonă militară 
interzisă. Aici nu există nicio familie care să nu fi suferit de pe 
urma cumplitului război. Echipa noastră de filmare, care căuta 
locul pe unde trecuse Alexandru pentru a ajunge la Susa, s-a 
văzut confruntată cu cruda realitate din zona de frontieră. In 
pofida tuturor aprobărilor acordate, filmul a fost confiscat. Au 
dispărut importante imagini, deşi ni se dăduseră toate 
asigurările din partea aparatului birocratic militar sau al 
securităţii statului. 

În decembrie 331, Alexandru ajunge la Susa, oraşul bogățiilor 


imense şi se urcă pe tronul Persiei. 

Dacă Susa era considerat centrul administrativ al imperiului 
persan, Persepolis, Şirazul de astăzi, situat la 500 de kilometri 
depărtare, trecea drept oraşul reprezentativ. Aici, la marginea 
munţilor, se găsea cel mai frumos şi bogat palat al Orientului. 
Pentru a ajunge acolo, Alexandru trebuie să facă un tur de forţă 
- să treacă prin „Porţile persane” - un defileu îngust, prin care 
trece şi astăzi tot traficul est/vest din sudul Iranului. Ocuparea 
se face cu mari pierderi. Oraşul, fără apărare, se predă. 

In timp ce Alexandru merge din victorie în victorie, primeşte 
din Grecia veşti neliniştitoare. 


Ruinele săli cu o sută de coloane din Persepolis 


Resedinta regală persană nu a mai fost refăcută după ce a fost distrusă de Alexandru 


Sparta, care nu aderase niciodată la Alianţa corintică, s-a 
răsculat. Soarta Macedoniei se află în mâinile fidelului Antipater, 
care administrează ţara, după începerea campaniilor militare ale 
lui Alexandru. Antipater izbuteşte în final să îi învingă pe 
spartani. Atena, aflată sub Demonstene, dar care spera să aibă 
şansa de a lovi Macedonia prin alianţa cu Sparta, se supune din 
nou lui Alexandru. Ca să răzbune pângărirea Acropole-lui în 
urmă cu 150 de ani, Alexandru ordonă la început prădarea, iar 
apoi dă foc palatului din Persepolis. Legenda potrivit căreia 
prostituata Thais l-ar fi îndemnat, beat de bucuria victoriei, să 
arunce făclia aprinsă, este o pură fantezie pentru a minimaliza 


vina acestuia. Parmenion i-a atras atenţia lui Alexandru că 
distruge ceea ce de fapt îi aparţine. Ulterior macedoneanul a 
regretat incendiul inutil. 

Prada luată de Alexandru de la Persepolis este adusă la Susa; 
este vorba de 120.000 de talanţi aflaţi în vistierie. O parte din ei 
sunt investiţi pentru restaurarea mormântului întemeietorului 
imperiului persan, Kyros, situat la Pasargadei, la circa 50 de 
kilometri de Persepolis. În timp ce armata îşi stabileşte tabăra 
de iarnă la Persepolis, Alexandru cucereşte alte oraşe, situate în 
hinterland. Pentru prima oară, contingentul care îl însoţeşte, 
cere, din cauza condiţiilor grele ale iernii - gheaţă şi zăpadă - să 
se întoarcă. 

Persepolis reprezintă de fapt punctul final al campaniei 
persane. Alexandru concediază mai târziu trupele greceşti, 
cărora le făcuse cadouri importante pentru fidelitatea cu care au 
slujit în armată. El însă continuă să îl urmărească pe Darius. 
Campania persană se transformă astfel într-una care îl va duce 
la capătul lumii. 


Moartea lui Darius 


Căutarea lui Darius devine vânătoarea unei fantome, care se 
întinde pe sute de kilometri. Însoţit de o ştafetă mică de călăreţi, 
Alexandra goneşte pe urmele marelui rege prin deşert şi prin 
ţinuturi nelocuite. În cele din urmă, de partea lui mai sunt doar 
60 de călăreţi. Zi şi noapte îi mână din urmă. Avantajul se 
reduce cu fiecare oră. Alexandra este înştiinţat că regele ar fi 
fost deposedat de putere. Bessos, satrapul din Bactria, l-ar fi 
făcut prizonier pe rege. Curând călăreţii macedoneni descoperă 
o fortificaţie părăsită şi găsesc leşul lui Darius legat cu un lanţ 
din aur. Alexandra acoperă mortul cu haina lui. Duce cadavrul la 
familia acestuia şi îl îngroapă cu onoruri la Pasargadei. Ucigaşul 
regelui, Bessos, scapă, apoi se proclamă el însuşi rege sub 
numele de Artaxerxes al IV-lea. 


„Poarta persană”, Astăzi, ca şi atunci, 
pas de trecere pentru circulatia vesvest în sudul Persiei. 


Din nou armata doreşte să se întoarcă. Atmosfera devine 
nefavorabilă. Pe măsură ce oastea pătrunde tot mai adânc spre 
est, conducătorul ei pare să se transforme. De patrie îşi mai 
aminteşte numai pătura nobiliară macedoneană, bătrână, în 
timp ce Alexandru preia din ce în ce mai mult obiceiuri şi rituri 
persane. Conflictele ce se nasc din cauza sferelor culturale 
diferite sunt numite „cele trei catastrofe” şi determină ca 
trăsăturile de caracter ale lui Alexandru să apară mai 
contradictorii ca niciodată. 


Un suveran necontrolat 


Philotas, unul din cei mai mari conducători militari, fiul 
vestitului general Parmenion, aude în Phrada, unde se găseşte 
armata vlăguită, despre o conjurație. Nu ia - probabil pe drept 
cuvânt - zvonul în serios, deci nu îl informează pe Alexandru. 
Dar regele află aceasta de la un paj, care cunoaşte un conjurat. 
Rebelii sunt prinşi repede şi executaţi. Alexandru crede că 
Philotas a fost conducătorul lor şi îl acuză în faţa adunării 
armatei pe vechiul lui camarad de arme. Auditoriul crede 
argumentele regelui. Philotas este condamnat şi ucis cu pietre. 
Generalul Parmenion, în vârstă de şaptezeci de ani, rămas cu 
20.000 de soldaţi în oraşul Ekbatana, pentru a lupta împotriva 
triburilor rebele, devine un pericol potenţial. 

După aşa-numitul complot al lui Philotas, este trimis un 


comando ucigaş pentru a-l omori pe Parmenion, tatăl acestuia. 
Alexandru justifică faptele sângeroase prin existenţa conjuraţiei 
şi dă ordine foarte severe. Posibilii rebeli sunt executaţi, au loc 
expediţii punitive şi ostracizări. Adevăratul motiv al acestei serii 
de crime este înlăturarea opoziţiei macedonene, care se 
împotriveşte orientării lui Alexandru spre cultura persană. 

Armata lui Alexandru traversează, în primăvara anului 329, 
Hinducuş, al cărui vârf depăşeşte cu mult 7000 de metri. 
Bessos, respectiv Artaxerxes, renunţă fără luptă la Bactria. 
Căutarea ucigaşului devine o cursă criminală. Armata, care de 
abia trecuse vârful îngheţat, pentru a ajunge la fluviul Oxos 
(astăzi Amu-Daria), trebuie să traverseze un deşert foarte 
fierbinte. Lipsa de apă şi căldura sunt de nesuportat. Conform 
unei legende, soldaţii umplu cu apă un coif, când descoperă o 
sursă de apă. Dar Alexandru varsă lichidul în nisip pentru a 
dovedi că este la fel cu soldaţii. Când ajung în sfârşit la Oxos, 
Bessos, pe care îl prinseseră între timp, este predat lui 
Alexandru. Trădătorul este tăiat, schingiuit şi apoi dat unui frate 
al lui Darius, care se răzbună crunt, la rândul lui. 


Războiul de gherilă 


Următorul obiectiv este Jaxartes (astăzi Syr-Daria sau Silhun), 
fluviu la graniţa de nord-est a imperiului persan. Dintotdeauna 
sciţii şi sogzii s-au răsculat aici împotriva perşilor. Alexandru, ca 
succesor, va simţi şi el acelaşi lucru. Luptele împotriva sogzilor 
şi a baktrilor durează peste doi ani. Alexandru întâlneşte aici cel 
mai capabil adversar: Spitamenes. El speră să poată obţine 
independenţa tării sale, dar dorinţa lui Alexandru de a fi 
atoatestăpânitor nu permite aceasta. Spre deosebire de perși, 
Spitamenes nu adună o oaste numeroasă, ci duce un război de 
gherilă împotriva invadatorilor. Tactica angajează trupele lui 
Alexandru pentru mult timp. Oriunde apar ei, Spitamenes este 
alături de ei. Îi atacă pe macedoneni şi dispare în hinterlandul 
inaccesibil. Şi astăzi acest ţinut se numeşte „stepa foametei”. 
Nu obţine niciun succes nici după ce sosesc întăriri: 8000 de 
greci, 11.000 de asiatici şi sirieni. 


O fiinţă fabuloasă din aur pur, Face parte din comoara de pe Oxus, Sec, VAV i.Hr 


În vara anului 328 are loc cea de a doua catastrofă. Ca 
întotdeauna, Alexandru ţine, seara, sfat în cortul său. Şi ca 
întotdeauna se bea fără măsură. Kleitos, care i-a salvat viaţa lui 
Alexandru la Granicos, nu suportă în acea seară versurile şi 
cântecele ironice, în care sunt ridiculizaţi bătrânii soldaţi 
macedoneni. Se iscă o ceartă. Motivul: contradicţia dintre 
macedoneni şi perşi. Kleitos şi Alexandru se ceartă, îşi spun în 
faţă adevăruri neplăcute şi continuă să se insulte. Kleitos îi 
provoacă, în loc să tacă. Alexandru vrea să pună mâna pe arme, 
dar acestea fuseseră duse într-un loc sigur de gărzile de corp - 
beţia regelui făcea necesare măsuri de precauţie. In cele din 
urmă, Alexandru smulge o lance de la una din gărzi şi îl 
străpunge pe Kleitos. Când a văzut că l-a ucis, a încercat să se 
sinucidă. După ce s-a trezit, a căzut într-o stare depresivă. Trei 
zile a stat singur, s-a lovit de podea şi s-a autoacuzat. 

In aceeaşi vară, Krateros reuşeşte să îl învingă pe 
Spitamenes. Conducătorul rebel este ucis de proprii lui oameni. 
Cele două puncte de rezistenţă rămase sunt două creste de 
necucerit, situate în munţii înzăpeziţi. Alexandru le cere sogzilor, 
care se refugiaseră în oraşul Ariamazes, să se predea. Refuzul 
sarcastic, respectiv că numai nişte „soldaţi zburători” ar putea 


cuceri oraşul, trezeşte ambiția lui Alexandru. Soldaţii lui învaţă 
să facă ascensiuni, se caţără noaptea pe stânci şi ameninţă 
oraşul de sus. Ocupanţii, care s-au văzut acum ameninţaţi la 
propriu de „soldaţi zburători”, se predau şi sunt executaţi cu 
cruzime. 


Ruinele de la Takt-i-Sangin, Tadjikistanul de astăzi, una din parmizoanele şi 
oraşele-templu ale lui Alexandru, Comoara de pe Oxus a fost găsită în apropierea lui 


Cetatea lui Sisimithres, păzită de un defileu adânc, este 
cucerită de Alexandru după ce a acoperit prăpastia cu un 
ponton. Sisimithres se predă, după ce a intermediat, Oxyartes, 
fugit la macedoneni, este cruțat şi îşi păstrează postul. 

Atitudinea conciliantă se putea datora şi fiicei lui Oxyartes, 
Roxana. Alături de mama lui, Olympia, ea este singura femeie 
din biografia lui Alexandru de care s-a simţit foarte legat. 
Cronicarii contemporani confirmă că Alexandru a iubit-o din 
prima clipă. Se căsătoreşte cu Roxana, pe atunci în vârstă de 
treisprezece ani. Frumuseţea ei era admirată pretutindeni. 
Căsătoria avut loc în primăvara anului 327, după ritual persan. 
Macedonenii nu sunt prea bucuroşi de această căsătorie, dar, 
după uciderea lui Kleitos, critica se face numai pe ascuns, dacă 
se face şi atunci. 


Conspiratori și atentatori 


Situaţia din jurul lui Alexandru devine din nou încordată. 


Regele le cere apropiaților lui macedoneni să recunoască 
obiceiurile persane; şi ei vor trebui, de aici încolo, să se arunce 
la podea în faţa lui (proschineza). Grecii şi macedonenii găsesc 
gestul mai mult decât înjositor. 

Numai sclavii cad la picioarele stăpânilor. La o cină festivă, 
Alexandru probează acest obicei nou. Chiar şi Kallisthenes 
refuză plecăciunea. Istoricul, care nu numai că notează faptele 
lui Alexandru, dar le şi amplifică linguşitor, îşi aminteşte dintr-o 
dată de demnitatea şi libertatea grecilor. Involuntar, el devine 
astfel purtătorul de cuvânt al opoziţiei macedonene, care se 
îndepărtează tot mai mult de regele ei. 

Cea de a „treia catastrofă” se conturează deja. Mai mulţi paji 
ai lui Alexandru, nobili tineri, care sunt pregătiţi pentru o carieră 
strălucitoare, se adună, de această dată, într-adevăr într-o 
conjurație. Motivul este minor. La o vânătoare, unul din paji a 
lezat dreptul lui Alexandru de a arunca primul sulița şi a fost 
pedepsit. Lecturile din Kallisthenes, în care el aminteşte de 
momentele de strălucire ale Atenei şi de asasinarea tiranilor, au 
putut contribui, poate, ca pajii să vadă în Alexandru un tiran. 
Sunt descoperiţi şi ucişi prin bătaia cu pietre. Este acuzat şi 
Kallisthenes, dar nu se poate dovedi nicio implicare a lui în 
conjurație. Moartea lui este neclară, unele surse relatează 
despre executarea lui imediată, altele menţionează că ar fi fost 
purtat luni de zile într-o cuşcă, după care s-ar fi îmbolnăvit şi ar 
fi murit. Ca întotdeauna, Alexandru se pare că a ştiut să 
folosească prilejul de a scăpa de un critic incomod. Alexandru 
devine la propriu un tiran, aşa cum a fost el prezentat mereu de 
Atena. După cele „trei catastrofe” mâinile lui sunt mânjite de 
sânge, care nu provine din timpul luptelor. 


Alexandru este cunoscut și astăzi sub numele de Iskander în întreaga lume 
persano-arubă, iar campaniile lui au fost subiectul multor miniaturi 


Capătul lumii 


Au trecut şapte ani de când Alexandru a plecat din 
Macedonia. Intregul imperiu persan este cucerit. Alexandru a 
fondat douăzeci şi patru de oraşe, majoritatea îi poartă numele. 
Cei care au cercetat armata lui Alexandru, au descoperit lucruri 
noi. 

În acest timp chiar şi Alexandru a suferit schimbări radicale. 
Încearcă, prin persoana lui, să contopească contradicţiile dintre 
lumile culturale. In anii războaielor de cucerire, armata s-a 
schimbat. Numai el are de plâns circa 17.000 de morţi, din care 
13.000 în luptele date după părăsirea Persepolis-ului. Alţi 
37.000 de soldaţi sunt lăsaţi în oraşele cucerite ca putere de 


ocupaţie. Numărul întăririlor din patrie şi al trupelor nou formate 
echivalează cu pierderile, dar structura internă a armatei se 
modifică radical. Ea nu mai este de multă vreme o oaste 
macedoneano-grecească, ci un conglomerat de popoare, care 
este ţinut laolaltă numai de disciplină, soldă şi perspectiva 
prăzii. Un sistem de ocupaţie, pe care soldaţii îl onorează cum 
trebuie, dar care oferă tuturor aceleaşi şanse de ascensiune. 

După ce Bactria a fost ocupată şi pacificată - luptele au durat 
doi ani - se părea că a sosit din nou clipa logică a întoarcerii. 
Imensul imperiu, supus de Alexandru, are nevoie de consolidare 
şi organizare. Aşa gândesc, cel puţin, consilierii lui Alexandru. El 
are însă un obiectiv nou: India. 

Motivele lui Alexandru pentru continuarea marşului sunt 
multiple. Visul de a stăpâni întreaga lume se pare să-l fi 
acaparat în totalitate. Ajuns atât de departe, doreşte să 
cucerească întreaga Asie şi să ajungă la ocean, la capătul lumii. 
India este doar o ţară descrisă aproximativ, ale cărei secrete şi 
minuni îl atrag. Armata lui Alexandru trece din nou Hinducuşul, 
de această dată în direcţie sudică. 

Indul este traversat de armata divizată în două grupe, în 
primăvara anului 326. Taxiles, un prinţ indian prietenos, îl 
primeşte pe Alexandru în capitala Taxila. 


Război pe Ind 


Imperiul prinţului Taxiles se întindea la vest de fluviul 
Hydaspes (astăzi Jhelum). La est, domnea Poros, care de multă 
vreme era adversarul lui. Taxiles şi Alexandru profită de alianţa 
lor; unul pentru că avea de partea lui un aliat invincibil 
împotriva lui Poros, celălalt pentru că obținea de la Taxiles 
informaţii precise despre ţară. Săptămâni în şir trupele lui Poros 
şi ale lui Alexandru stau faţă în faţă pe Hydaspes. Fluviul, lat de 
800 de metri, împiedică orice tentativă de atac prin surprindere. 
Apar apoi vasele lui Alexandru, care ancorează pe Ind. Ele sunt 
piese separate, dar vor fi asamblate pe loc. În timp ce Alexandru 
traversează fluviul, la 30 de kilometri în susul lui, macedoneanul 
a făcut foc în tabăra lui şi a lăsat acolo un soldat îmbrăcat 
asemeni lui. Când Poros vede pericolul şi îşi pune armata în 
mişcare, cea mai mare parte a trupelor lui Alexandru traversase 
deja fluviul. Sus, pe un elefant, Poros se apără cu dârzenie, dar 


după ce este grav rănit, lupta este decisă. Alexandru elogiază 
curajul adversarului său, îl confirmă ca satrap şi îi lasă imperiul 
moştenit. Cuceritorul demonstrează în India din nou că este un 
politician abil. Poros se va dovedi un aliat de nădejde. 


Ruinele uneia din aşezările construite de Alexandru în sudul Persici. Până acum 
au fost identificate douăzeci şi patru de asemenea oraşe în întregul imperiu. Cea mai 
vestită este Alexandria, astăzi Iskandanyah, în Egipt. 


Popoarele din fosta Bactne şi din Sogdiane, Afganistanul de astăzi, dar şi alte state 
din sudul fostei Uniuni Sovietice, îl socotesc pe Alexandru un erou naţional, 


Decizie în junglă 


Alexandru se îndreaptă în continuare spre est. În timp ce 
Krateros rămâne pe Hydaspes, pentru a construi acolo flota şi a 


o dota, Alexandru, însoţit de trupe alese de el, se îndreaptă spre 
o ţară necunoscută. Musonul pune mari probleme expediției. 
Jungla cu şerpii ei veninoşi cere un tribut mare. Se spune că ar fi 
murit mai mulţi soldaţi din cauza climei nesănătoase, a bolilor şi 
a muşcăturilor şerpilor veninoşi, decât în lupte. 

Alexandru continuă să spere că va ajunge la mare. Reuşeşte 
să treacă fluviul Akesines (astăzi Chenab), dar cu pierderi foarte 
mari. Poros, care ia parte la expediţie, este trimis înapoi pentru 
a aduce în ajutor trupe indiene. Din cauza crocodililor de aici, 
macedonenii cred că Akesines este cursul superior al Nilului. 
Perspectiva revenirii rapide pe fluviu îi atrage. Localnicii clarifică 
eroarea. les la iveală slăbiciuni în conducerea lui Alexandru, 
altfel foarte severă. Niciodată până atunci Alexandru nu a 
început vreo expediţie fără să aibă informaţii precise, furnizate 
de serviciile lui secrete, despre ţinuturile ce urmau a fi cucerite. 
„Aventura indiană”, subestimată de Alexandru, depăşeşte 
forţele sale. 

Când traversează Akesines, izbucneşte o revoltă a localnicilor. 
După lupte grele, Alexandru se impune şi aici, dar pierderile în 
rândul armatei sale sunt tot mai mari. În cursul luptei de la 
Sangala 1200 de macedoneni au fost grav răniţi. În sfârşit, 
trupele demoralizate ajung pe Hypasis (astăzi Bias), ultimul 
fluviu mare din Punjab. Alexandru speră să se apropie de telul 
său; dar informaţiile pe care le primeşte sunt departe de a fi 
încurajatoare. De cealaltă parte a fluviului îl aşteaptă un deşert, 
a cărui traversare durează douăsprezece zile. La capătul lui 
curge fluviul Gange, în spatele căruia se întinde imperiul lui 
Ksandrames. Armata lui numără circa 400.000 de oameni şi mii 
de elefanţi de război. 


Templul din Taxila, Pakistanul de astăzi, atestă un amestec al culturii elenistice cu 
cea indiană în așa-numita cultură Gandhara. 


Macedoneanul refuză să creadă aceasta. Se consultă cu şefii 
lui militari. Se pare că soldaţii lui s-au resemnat. Imbrăcămintea 
lor este numai zdrenţe, platoşele ruginesc, mâncarea se 
depreciază din cauza manei. Sunt chinuiţi de insecte şi şerpi. 
Căldura umedă îi sfârşeşte. Ce le-ar mai putea oferi mersul mai 
departe, lor, care cuceriseră totul şi care luaseră o pradă 
bogată? 

Nici permisiunea dată de Alexandru de a prăda zona nu poate 
linişti spiritele. 

Koinos, un veteran, rezumă ceea ce cred cu toţii: niciun pas 
mai departe! El se referă la succesele armatei, care acum 
doreşte să revină acasă în pace. Dar Alexandru doreşte să 
adune forţe noi şi să se îndrepte încotro doreşte. Cuvântarea lui 
Koinos este primită cu aplauze furtunoase. Numeroşi veterani ar 
fi izbucnit în lacrimi cu gândul la Macedonia. 

Alexandru pune în funcţie încă o dată talentul lui psihologic: 
roagă, promite, ameninţă, zâmbeşte. Toate acestea nu ajută la 
nimic. In ziua următoare el anunţă, de parcă ar fi un copil 
îndărătnic, că armata se poate întoarce, el merge mai departe - 
benevoli care să îl însoţească se găsesc întotdeauna. Soldaţii 
trebuie însă să scrie acasă că l-au abandonat pe rege în 


teritoriul duşman. Când nici aceasta nu ajută, Alexandru se 
închide două zile în cortul lui şi speră ca armata să-şi schimbe 
poziţia. Soldaţii îşi menţin însă decizia luată. 

Lui Alexandru nu îi rămâne altceva de făcut decât să renunţe. 
Nu este surprinzător faptul că el caută o ieşire pentru a-şi păstra 
prestigiul neştirbit. Sunt întrebaţi zeii, iar profeţii prezic ceea ce 
lui Alexandru îi place să audă: forţele cereşti îl sfătuiesc să nu 
traverseze fluviul. Astfel nu Alexandru este cel care dă ordinul 
de întoarcere, ci chiar Zeus. Koinos moare imediat după ce 
începe întoarcerea; decesul nu ar trebui să lase dubii asupra lui 
Alexandru, deşi nu poate fi exclus. 


Traversarea fluviului în stare febrilă 


Între timp, căpitanul flotei, Nearchos, a făcut 1000 de corăbii 
pentru călătoria pe Ind. Au sosit şi importante provizii. Starea de 
spirit a armatei devine imediat mai bună. În acel moment, 
oastea număra circa 120.000 de oameni, inclusiv trupa de 
aprovizionare. 

Două coloane mari, pe malul stâng şi drept al fluviului, 
supraveghează spectacolul monumental, în timp ce Alexandru, 
cu o mare parte a soldaţilor urcă pe vase. Tot pe apă sunt 
transportaţi caii şi armamentul. Pânzele purpurii se văd de la 
distanţă. O privelişte bizară, pe care locuitorii riverani fluviului 
nu o mai văzuseră niciodată. Plini de uimire vin şi îi petrec cu 
cântece şi dansuri până la corăbii. 

Dar călătoria ia sfârşit repede. La vărsarea fluviului Hydaspes 
în Ind, corăbiile sunt luate de vârtejuri; multe se răstoarnă sau 
eşuează. Chiar şi corabia regală a lui Alexandru se scufundă, iar 
el se salvează înotând până la mal. 

Pe locul unde astăzi se află oraşul Multan, băştinaşii au strâns 
o armată numeroasă, sperând să profite de pierderile suferite 
pe apă de partea adversă. Alexandru încearcă să se salveze 
atacând şi învinge. Băştinaşii sunt împinşi în dosul zidurilor 
oraşului. Macedonenii atacă zidurile oraşului urcându-se pe 
scări, Alexandru fiind primul care pune piciorul pe scară. Când 
ajunge pe un acoperiş, scara se rupe sub el. Se aruncă peste zid 
şi este singur în mijlocul duşmanului. Se apără vertiginos cu 
sabia, până când platoşa îi este străpunsă de o lance. Cade plin 
de sânge; este salvat de garda de corp, care îl acoperă pe rege 


cu un scut. 

După cucerirea oraşului, soldaţii îl trec printr-o cumplită baie 
de sânge, nu sunt cruţaţi nici femeile, nici copiii. Alexandru 
suferă din cauza febrei mari şi i se apropie moartea. Circulă deja 
zvonuri că ar fi murit. O scrisoare către soldaţi, considerată a fi 
un semn de viaţă, este bănuită a fi un fals. După o săptămână 
este din nou transportabil. Alexandru este dus pe corabie şi 
trece trupa în revistă. Soldaţii cred la început că este cadavrul 
lui, dar el ridică mâna şi le face semn. lzbucnesc aclamații 
frenetice. 


Marşul morţii prin deşert 


Speriate de înfrângerea vecinilor lor, triburile alăturate aleg 
fuga. În primăvara anului 325 nu mai există la dispoziţie vase 
ale băştinaşilor. După o călătorie de şapte luni, armata atinge 
delta Indului, la Pattala. Vremea furtunoasă constrânge corăbiile 
să ancoreze într-un golf. Dar la numai câteva ore, flota se găsea 
pe uscat. Surprinderea este mare. Localnicii le explică soldaţilor 
uimiţi despre flux şi reflux, despre care grecii şi macedonenii de 
la Marea Mediterană nu auziseră niciodată. 

În toamna anului 325 se sună semnalul întoarcerii. Nearhos, 
în calitate de căpitan, va conduce flota de-a lungul coastei 
necunoscute, în timp ce Alexandru, cu o parte a armatei, va 
traversa deşertul. Circa 20.000-30.000 de soldaţi îl însoțesc pe 
Alexandru, precum şi o mare parte a convoaielor. Veteranii şi 
răniții aleg o a treia cale, mai lungă în timp, dar mai puţin 
periculoasă. Marşul devine cea mai mare greşeală din viaţa lui 
Alexandru. Logistica şi organizarea, care mai funcţionaseră în 
India, eşuează total din cauza condiţiilor dure. 

În deşert, temperaturile nu scădeau nici noaptea sub 35 de 
grade. Un marş în cursul zilei era imposibil în acest cuptor. 
Imense dune mişcătoare îi constrâng deseori să facă ocoluri 
obositoare sau să schimbe ruta. In nisipul moale fiecare pas 
pare de două ori mai greu de făcut. În convoi, mai ales în rândul 
femeilor şi al copiilor se înregistrează mulţi morţi. Sunt decimate 
şi animalele de tracţiune. Când ajung la o sursă de apă, soldaţii 
dau năvală să bea, apoi mor. Din proviziile oricum foarte reduse, 
trebuie transportată o parte pe coasta, aflată la 30 de kilometri 
distanţă, pentru aprovizionarea flotei. Soldaţii care asigură 


transportul fură din ele. Pentru prima oară sunt raportate 
dezertări, majoritatea dezertorilor îşi găsesc moartea în deşert. 
Din ce în ce mai mulţi bărbaţi leşină de căldură şi îşi dau 
sfârşitul. Animalele moarte sunt mâncate crude, dar cu fiecare 
animal mort în plus scad speranţele de înaintare. Întâlnirea cu 
tribul macran, care trăieşte încă în epoca de piatră, dă speranţe. 
Dar alimentele macranilor, consumate în cantitate mare şi 
hulpav, în parte peşte uscat sau curmale necoapte, fac noi 
victime. După o călătorie de 500 de kilometri, călăuzele 
localnice recunosc că s-au înşelat. Restul armatei, altădată atât 
de făloase, pare acum sortit pieirii. 

Alexandru, care vede eşecul în faţa ochilor, îşi dovedeşte încă 
o dată calităţile sale în aceasta situaţie fără ieşire. Cu o trupă de 
expediţie reuşeşte să ajungă pe coastă. Oamenii găsesc apă 
între stânci. Curierii le dau de veste celorlalţi şi îi conduc spre 
locul salvator. Numai 15.000 din cei 40.000 supraviețuiesc 
marşului prin deşert. Flota pare pierdută, planul unei deplasări 
paralele eşuează. 

Flota se deplasează de-a lungul coastei pe un drum la fel de 
anevoios, ca şi cel urmat de armata lui Alexandru. Ea acostează 
mereu pe coasta aproape nelocuită pentru a lua proviziile lăsate 
de armata de uscat. Şi ea întâlneşte tribul macranilor şi este 
implicată în lupte grele. Misiunea de a cerceta coasta era de 
mult uitată. Şi aici pe primul plan stătea supraviețuirea. Abia 
când încep vânturile prielnice, Nearhos poate conduce flota spre 
punctul de întâlnire stabilit, la Hormuz, în Golful Persic. Nearhos 
poate determina cu greu oamenii să aştepte, deoarece se 
credea că Alexandru murise. 


Târgul de cămile din Pushkar, India, pare arhaic ca pe vremea când 
aici erau armatele lut Alexandru 


Prezentare eroică a 
tânărului Alexandru. Cap 
din bronz, sec. Îl î.Hr, 


Când Nearhos, cu oamenii lui, pornesc în căutarea lui 
Alexandru, pe uscat, întâlnesc un om vlăguit, în zdrenţe, care 
vorbea limba lor. Alexandru şi restul armatei se află la o distanţă 
de cinci zile de marş. 

Când, în sfârşit, ajunge la o aşezare, Alexandru trimite curieri 
rapizi. Din toate satrapiile învecinate sunt trimise alimente. In 


Carmania, unde s-au salvat supraviețuitorii din deşert, 
sărbătorile de mulţumire ţin şapte zile. 

Bucuria supravieţuitorilor este tulburată. Numărul morţilor, 
căzuţi victimă deşertului sau mării, este estimat la 45.000, 
peste o treime din armata lui Alexandru. Organizarea lui a 
clacat. Pentru a atenua defectul, sursele antice se străduiesc să 
minimalizeze pierderile. Cele mai recente cercetări arată că a 
fost un act lipsit de sens. A fost o întrecere inutilă cu forţele 
naturii, poate chiar o expediţie punitivă, după ce armata ceruse 
să se întoarcă acasă. Poate armata trebuia să se căiască pentru 
ca îşi impusese voinţa. 


Nuntă şi moarte 


Armata decimata se deplasează acum în direcţia Susa. La 
întoarcere, cuceritorul vede că ţinuturile ocupate de el îi mai 
aparţin doar formal. Satrapii numiţi de Alexandru şi-au umplut 
bine buzunarele în lipsa lui, au oprimat cu cruzime supuşii. 

Din Susa, Alexandru face o mare curăţenie: satrapii corupți 
plătesc cu viaţa nelegiuirile lor. Numeşte ca succesori în 
majoritate capi ai armatei, care sunt partizanii fuziunii dintre 
popoarele şi cultura macedoneană şi persană. Hephaistion, 
prietenul şi tovarăşul de viaţă, din tinereţe, devine locţiitorul lui 
Alexandru şi dobândeşte competenţe importante. Poate 
Alexandru, care nu are niciun fiu, se gândeşte la un succesor. 

La Susa se face cunoscută definitiv încheierea campaniei 
militare. Planurile de expansiune spre vest, în Arabia, nordul 
Africii şi Italia există doar în fantezia lui Alexandru. Vrea să 
cucerească Occidentul până la coloanele lui Heracles 
(strâmtoarea Gibraltar). 

Punctul culminant al şederii lui la Susa îl constituie însă 
căsătoria în masă, respectiv dorinţa lui Alexandru de contopire a 
popoarelor macedonean şi persan. El însuşi se cunună cu o fată 
a lui Darius şi cu una a lui Artaxerxes al Ill-lea. Cei circa 80 de 
macedoneni cu funcţii militare importante sunt căsătoriţi cu cele 
mai nobile femei şi fete din imperiul persan. Concubinajele 
soldaţilor sunt legalizate, toate datoriile contractate în timpul 
campaniei militare sunt anulate. 

Cu toate acestea, între regele macedonean şi popor nu a fost 
restabilită complet încrederea; mai târziu, la Opis, această 


ruptură va deveni evidentă atunci când veteranii se vor răscula 
hotărât împotriva lui Alexandru, acuzându-l de „concepţii 
asiatice”. Şi acolo Alexandru va ieşi învingător datorită talentului 
său oratoric şi va redobândi încrederea supuşilor. Enumeră 
toate cuceririle făcute şi continuă: „Voi sunteţi satrapii, voi 
conducătorii armatei, voi comandaţi. Căci ce am eu din această 
campanie în afară de această purpură şi diademă? Nimic nu am 
luat pentru mine... Mănânc şi dorm la fel ca voi. Mai mult, cred 
că nici nu gust atâtea bunătăţi ca chefiliii dintre voi. Sunt 
următoarea santinelă, ca să puteţi dormi liniştii... Cel care a 
căzut în luptă s-a umplut de glorie... lar acum eu îi voi lăsa la 
vatră pe invalizi, care vor fi respectaţi de cei din jur. Dacă vreţi 
să plecaţi cu toţii, mergeţi şi povestiţi acasă că l-aţi părăsit pe 
regele vostru, Alexandru şi că aţi abandonat supravegherea 
barbarilor învinşi... Plecaţi!” 


Persan din garda personală. Ceramică glazurată din Susa, sec. V î.Hr. 


A terminat munca politică la Susa, pericolul unei revolte la 
Opis a fost eliminat. În toamna anului 324 Alexandru 
organizează la Ekbatana jocuri festive. In timp ce era la un 
spectacol de teatru este înştiinţat că Hephaistion este pe 
moarte. Pleacă în grabă la prietenul lui, dar soseşte prea târziu. 
Suferă foarte mult din cauza pierderii lui, iar doliul este expresia 
unei crize personale. Rămâne zile şi nopţi întregi la căpătâiul 
mortului, posteşte şi îşi taie părul. Tunde chiar şi coama cailor. 
Ordonă doliul în toate satrapiile. Întreabă la Sivah, în Egipt, dacă 
Hephaistion poate fi omagiat asemeni unui zeu. 

Babilonul este ultima oprire a lui Alexandru, deşi toţi 
prezicătorii îl avertizaseră să nu pună piciorul aici. Este 
planificată o adunare a popoarelor. Au sosit deja numeroase 
delegaţii, care îl onorează pe Alexandru cu cadouri scumpe. 
Apoi ceremonia înhumării lui Hephaistion întrerupe toate 
activităţile statului. După aceea Alexandru se ocupă din nou de 
activităţile curente. Se pun la punct expediţii noi şi planuri de 
cercetare privitoare la ele. 

În timpul consultărilor are loc un incident straniu. Alexandru 
părăseşte pentru scurtă vreme încăperea ca să bea. Un intrus, 
necunoscut de nimeni, ia loc pe tron şi îşi pune diadema şi toga 
regală. Gărzile persane nu îndrăznesc să intervină. Abia mai 
târziu este prins şi interogat chiar de Alexandru. Nimeni nu a 
aflat, cu toate torturile, motivele misterioasei „prevestiri a 
morţii”. 

Câteva zile mai târziu, pe 29 mai 323, Alexandru se 
îmbolnăveşte şi face febră, care creşte continuu. Doctorii nu 
găsesc niciun mijloc să îi scadă temperatura. Alexandru nu se 
mai poate deplasa singur, ia parte numai la cele mai importante 
dezbateri. In dimineaţa de 10 iunie este atât de slăbit, încât nu 
mai poate nici să vorbească. Soldaţii, speriaţi de zvonuri, cer 
permisiunea să intre în palat şi trec, în coloane nesfârşite, prin 
faţa lui Alexandru, care este pe moarte. Moare în aceeaşi seară 
în vârstă de 33 de ani. Se presupune că a murit de malarie sau 
de congestie pulmonară. Nici otrăvirea nu poate fi total exclusă, 
mai ales că această versiune este răspândită de Olympia. 

Doi ani mai târziu, cadavrul lui Alexandru este adus în Egipt. 
Lupta pentru succesiunea lui începuse de mult. Când a vizitat 
Sivah, Alexandru şi-a exprimat dorinţa să fie îngropat acolo. 
După câte ştim astăzi, ultima lui dorinţă nu i-a fost îndeplinită. 


Îşi găseşte odihna veşnică la Memphis, îngropat într-un sarcofag 
din aur. După câţiva ani, sarcofagul este dus la Alexandria. Noii 
potentaţi de acolo cred că Alexandru îi poate apăra de duşmani. 

In anul 89 î.Hr., Ptolemeu al XI-lea topeşte sarcofagul din aur 
din necesităţi financiare şi pune mumia lui Alexandru într-un 
sarcofag de sticlă. Mormântul lui a fost vizitat şi de Cezar; 
Augustus împodobeşte mumia cu o coroană de aur. Caligula 
revendică scutul de aur al lui Alexandre. Septimius Sever, primul 
african pe tronul roman, într-un extaz mistic, aşază toate 
scrierile secrete şi cărţile găsite în arhivele templelor peste 
sarcofag, pentru ca nimeni să nu mai poată vedea mumia sau să 
mai poată citi niciuna din acestea. 

Alexandria se revoltă împotriva stăpânirii romane la finele 
secolului al Ill-lea d.Hr. Monumentele istorice ale oraşului sunt 
distruse. Mormântul lui Alexandre este acoperit de dărâmături şi 
nu a putut fi redescoperit nici până astăzi... 

Faima lui Alexandre - aşa ni se pare la încheierea filmărilor - 
este mai mare, decât informaţiile ştiinţifice despre rolul jucat de 
el în istorie. Distanţarea în timp permite fiecăruia să găsească în 
povestea lui Alexandru ceea ce îl interesează. Avem de a face 
cu interpretarea istoriei, a poveştilor şi legendelor. Ne-am făcut, 
cu mijloacele noastre, o imagine despre Alexandru. Unele din 
misterele nedezlegate rămân în seama succesorilor noştri, alte 
mistere privesc fantezia fiecăruia şi o vor alimenta multă vreme 
de aici încolo. 


Alexandru îmbrăcat după moda egipteană, 
preamăârindu-l pe zeul Min. Relief din Luxor. 

Vikingii - Geniile din Împărăţia Frigului 
de Gunther Klein 

Cu ambarcațiunile lor mici, vikingii au stăpânit secole de-a rândul nordul Atlanticului, 
Marea Baltică și Marea Nordului. 


Eroi îndrăzneţi 


Era într-una din după-amiezele ploioase de toamnă, când stai 
acasă şi cauţi programe la televizor. Film pentru copii, serial 
pentru familie, sport - şi deodată un film vechi, tehnicolor, din 
perioada de glorie a Hollywoodului; un film de aventuri, o 
legendă despre vikingi. 

Kirk Douglas, ca fiu al regelui vikingilor, îşi apără tronul de un 


uzurpator, fireşte cu succes. În fine, există şi o prinţesă 
fermecătoare, care trebuie eliberată din mâinile cumpliţilor 
englezi. O poveste de iubire cu un final fericit. In personajul 
principal sunt adunate toate trăsăturile eroului nordic: curaj, 
temperament vulcanic, interes nemăsurat pentru cunoaştere şi, 
mai ales, forţă herculeană. 

Imi amintesc de legendele nordice, de povestirile 
aventuroase, pe care, copil fiind, le citeam cu nesaţ. Eram mult 
mai apropiat de ele, decât de mitologia greco-romană, pe care 
am învăţat-o la gimnaziu. 

Şi totuşi, pentru un adult, legendele nordice sunt mai puţin 
atrăgătoare, decât cele ale antichităţii. Erich cel Roşu, Egil, Leif 
Erikson - erau nume ce aveau o rezonanţă mai mică, decât Ulise 
sau Heracle. 

Peste ani, aveam să înţeleg că folosirea abuzivă a miturilor în 
politică, respectiv a eroului nordic, readucea în memorie 
propaganda fascistă, depreciindu-l astfel. Ideologia „rasei 
nordice” a îngreunat moştenirea istorică. lată cauza pentru care, 
după 1945, aceste mituri au fost privite cu strângere de inimă. 

Chiar dacă vikingii nu au avut nicio legătură cu fascismul, 
mereu apare tentativa groaznică de a face o legătură între ei. 
De pildă, o asociaţie a unor tineri radicali de dreapta se numeşte 
„Tineretul viking”. Bieţii vikingi! 

La toate acestea se adaugă şi faptul că nici altădată istoria nu 
era tratată foarte exact. Entuziasmul naţionalist al secolului 
trecut i-a transformat pe nordici în pionieri ai istoriei. 
„Superbărbaţii” evului mediu apar pe corăbii, pe o mare 
furtunoasă şi cuceresc lumea. Eroism ca în cărţi. 

Chiar şi reclama modernă este influenţată de tipul super- 
bărbatului nordic: vikingii sunt socotiți eroi adevăraţi, 
nefalsificaţi. 

Pe pahare de bere, pe pate de ficat danez, în birourile de 
turism sau oriunde, atunci când este vorba de o călătorie pe 
mare şi de bărbaţi, întâlneşti un nordic cu coif cu coame. In 
realitate, niciun viking nu şi-a împodobit vreodată coiful cu 
coame. La ce i-ar fi folosit? 

Oare această imagine obişnuită a vikingilor este inventată? 
Oare clişeele nu conţin un sâmbure de adevăr istoric? Cum au 
fost vikingii în realitate? 


Frig şi mizerie 


Vizita la Muzeul Vikingilor Haithabu, în apropiere de oraşul 
Schleswig, este oarecum deziluzionantă. Dar directoarea 
muzeului, doamna Drews, pare entuziasmată de ideea mea de a 
face un film ştiinţific pe urmele vikingilor. „Unul din obiectivele 
noastre este de a restabili imaginea clasică a vikingilor” ne 
spune ea şi ne arată nişte descoperiri arheologice. Oase şi 
fragmente de cranii găsite la săpăturile din Haithabu: relicve ale 
vikingilor. 

Doamna Drews ţine în mână un maxilar: „Se poate observa 
clar aici că infecția dintelui a provocat infectarea întregului 
maxilar. Acest om trebuie să fi avut dureri groaznice”, ne spune 
ea, parcă miloasă. Alături - un os al braţului, pe care se observă 
clar nişte lovituri. Fireşte, dacă vikingii au fost un popor de 
luptători, atunci ei trebuie să fi avut şi invalizi şi mutilaţi, dată 
fiind starea medicinei la ora respectivă. 

Directoarea muzeului ne arată un fragment de coloană 
vertebrală, care a luat forma unui U. O asemenea deformare 
face ca omul să se târască, nu sa meargă - o existenţă 
groaznică într-un mediu care, oricum, nu era prea darnic. 


Reconstituirea unui cap de viking făcută de specialişti in medicină legală 
după un craniu păsit la Haithabu 


Vikingii au trăit în condiții vitrege, 
într-o lume marcată de lupta cotidiană pentru existență 


Viaţa vikingilor nu a fost atât de strălucitoare şi plină de 
succese, cum o prezintă vechile legende sau clişeele obişnuite. 
In primul rând, nu era una eroică, ci normală. Şi aceasta într-un 
ţinut ploios şi cu climă rece, care nu prea era propice pentru o 
„Viaţă dulce”. Acolo fiecare moment era o luptă pentru 
supravieţuire, mult mai dură decât în pădurile de pini sau de 
portocali ale sudului. 

Viaţa din lumea scandinavă, în evul mediu timpuriu, era o 
existenţă între ploaie, zăpadă şi supă de arpacaş. O mică 
greşeală în agricultură, o schimbare climatică minimă periclitau 
întreaga recoltă, deci şi supraviețuirea neamului. Cartofii, sfecla 
de zahăr, condimentele orientale, porumbul sau murele nu sunt 
încă cunoscute. Carnea este la fel de râvnită pentru că este 
rară. Singurul dulce este mierea de albine - dar această 
delicatesă şi-o pot permite numai cei bogaţi. Cantitatea recoltei 
agricole oscilează de la an la an, aprovizionarea permanentă 
depinde de grija cu care se conservă totul: prin uscare, afirmare 
şi sărare. Cât de reduse erau performanţele agricole ale timpului 
reiese dintr-o cifră existentă la Haithabu: în jurul anului 800, 
recolta de cereale reprezenta dublul cantităţii semănate. Astăzi 
agricultura obişnuită obţine de douăzeci şi cinci de ori cantitatea 
semănată! Pâinea nu era un aliment de bază, ci unul de lux. 
Hrana zilnică: peştele, fiertura de cereale şi atotprezenta fasole, 


„carnea omului de rând!” Când se termină toate acestea se 
consumă coaja copacilor sau algele. 

larna, din cauza consumului foarte mic de vitamine, problema 
esenţială o constituie supraviețuirea. Viaţa desfăşurată în 
bârloguri sub pământ sau în mici cabane din lemn. Soba, unde 
vikingii aprind focul, scoate numai rareori fumul pe acoperiş. 
Fumul a intrat, probabil, mereu în încăpere. 

Media de viaţă a acestor oameni ai naturii depăşea rareori 30 
de ani. Numai fiecare al doilea copil ajunge la vârsta de 
paisprezece ani. Lumea înconjurătoare, care stabileşte regulile 
jocului, nu este înfricoşătoare, dar foarte clară şi lipsită de 
compromisuri prin legile ei. Cine vrea să mănânce peşte, trebuie 
să îşi pună viaţa în joc la temperaturi scăzute şi pe marea 
aproape mereu agitată. Cel care, pe timpul iernii, face congestie 
pulmonară sau TBC, acela are puţine speranţe. 

Experienţa „vârstei grele”, cu nenumăratele ei suferinţe, face 
ca această societate să preţuiască mai mult moartea eroică pe 
câmpul de luptă. Chiar şi creştinismul profită de experienţele 
dure ale acestor oameni. Predica creştină despre o existenţa 
privativă în această lume pământeană, care va fi răsplătită în 
viaţa de dincolo, corespunde exact concepţiilor lor de viaţă. Nu 
este, deci, de mirare că vikingii adoptă creştinismul fără nicio 
reţinere. 

Lupta pentru existenţa a acestor pescari şi ţărani lasă puţin 
timp liber pentru artă, muzică şi literatură. De la vikingi nu s-au 
păstrat nici imagini, nici literatură, în afara puţinelor rune săpate 
în piatră. Vestitele legende apar abia în secolele al XII-lea şi al 
XIII-lea; în cel mai bun caz, în jurul unui foc se făcea o 
improvizație muzicală. Despre cântecele lor relatează 
comerciantul arab at-Tartuşi; el a vizitat, în jurul anului 950, 
Haithabu: „Niciodată nu am auzit o muzică mai urâtă decât 
aceea a celor din Schleswig, aceasta era reprezentată de nişte 
sunete surde scoase de ei, asemănătoare cu lătratul câinilor, 
dar mai sălbatice” - iată impresia lui, total defavorabilă de altfel. 


Faptele vikingilor au rămas desense cu ajutorul runelor săpate în piatră 


Ce a făcut ca aceşti nordici, care vegetau la capătul lumii 
cunoscute pe vremea aceea, să apară în conştiinţa urmaşilor 
drept protagoniştii unor aventuri extraordinare? După vizita 
noastră la Haithabu, întrebarea devine şi mai interesantă: cum 
au fost vikingii în realitate? 

„Vikingi” provine probabil din vechiul termen nordic „vik” = 
golf, piraţii scandinavi ai evului mediu, care, după ce prădau, se 
ascundeau în tufişurile inaccesibile de pe coastă. Denumiri 
folosite anterior: „oamenii nordului”, „normanzi”. Extinderea 
teritoriului controlat de ei prin lupte, care au început în 793 prin 
atacarea mânăstirii englezeşti Lindisfame şi au luat sfârşit în 
1066 prin cucerirea Angliei, a făcut ca vikingii să devină spaima 
Europei creştine. _ 

Cam aşa ceva citim în lexicoane despre vikingi. In aceste 
scurte descrieri se evidențiază mai ales „agresiunea 
sângeroasă” şi mai puţin faptul că vikingii făceau comerţ şi că 
adversarii lor, creştinii, nu se deosebeau deloc de ei, când era 
vorba de cruzime. Nu trebuie uitat atunci, când este vorba de 
relatările istorice despre vikingi, că cei care ştiau să scrie şi să 
citească în evul mediu timpuriu, deci puteau oferi astfel 
informaţii despre vikingi, erau în majoritate oameni ai bisericii. 
Pentru călugări şi preoţi necredincioşii nordici erau apriori mânia 
Domnului, trimisă pentru a pedepsi păcătoşii. Oricât de mare ar 
fi fost suferinţa, ea era oricând binevenită ca subiect de predică. 


Cercetătorii istorici din zilele noastre au constatat că 
scandinavii au fost condamnaţi pe nedrept. Între timp a apărut o 
nouă imagine, în care vikingii sunt caracterizați drept 
comercianţi mai iscusiţi, decât războinici. Probabil că adevărul, 
ca întotdeauna, se află la mijloc. 

Dar, fie că era vorba de un atac sângeros sau de comerţ 
paşnic, succesul acţiunilor scandinave a depins esenţial de o 
inovaţie tehnică: construcţia vestitei corăbii vikinge, care a făcut 
posibil şi războiul şi comerţul. 


O descoperire senzaţională 


Crumlin Pedersen, expert în istoria vikingilor, pe care îl 
vizitez, împreună cu echipa mea de filmare în muzeul lui de la 
Roskilde, de lângă Copenhaga, se entuziasmează când ne 
prezintă vasul vikingilor, reconstruit de el: „Subţire, foarte 
alunecos pe apă, atingând o viteză de până la 20 de kilometri pe 
oră. Un vas, care se poate conduce şi pe vânt şi împotriva 
curenților cu ajutorul cârmei! O velă pătrată, a cărei poziţie 
poate fi astfel modificată, încât face posibilă o „navigare în 
bătaia vântului”. Corpul plat înlesneşte accesul rapid pe mal, 
dar şi plecarea uşoară pe apă. Ansamblul e gândit până în 
detaliu: scuturile luptătorilor folosesc, în caz de atac, la 
protecţia bordului, iar călătorii sunt egali între ei: comandanţi, 
navigatori, soldaţi sau, pe distanţe mai scurte, care trebuie 
parcurse pe jos, purtători ai vasului. O utilizare optimă a 
resurselor!” 

In Muzeul Vikingilor de la Bygday, în apropiere de Oslo, putem 
admira cea mai frumoasă descoperire: un vas de 22 de metri 
lungime şi 5 metri lăţime, aşa-numita corabie „Oseberg”. Cu 
câtă măiestrie este făcută prora, cu ce îndemânare sunt 
îmbucate scândurile, cât de perfect sunt îmbinate etrava şi 
etrambonul în forma vasului! Ne putem uşor imagina cât de 
maiestuos mergea pe valuri cu pânzele umflate. 


Cu siguranţă această minune a tehnicii construirii vaselor în 
evul mediu nu a fost concepută pentru război. Era mult prea 
scumpă! A fost descoperită la începutul secolului nostru într-un 
mormânt al vikingilor în localitatea norvegiană Oseberg, pe 
malul vestic al fiordului Oslo; probabil era destinată 
reprezentării şi  sublinierii importanței  decedatului. Sunt 
cunoscute şi alte nave similare, descoperite în morminte, dar nu 
atât de frumoase. Probabil vikingii considerau că era nevoie de 
un mijloc de transport pentru a ajunge în lumea de dincolo. În 
orice caz, corabia avea o importanţă culturală foarte mare, 
deoarece este deseori inclusă în ritualul de înmormântare. Un 
exemplu deosebit în acest sens îl reprezintă marea descoperire 
arheologică de la Lindholm Høje, în apropierea oraşului danez 
Alborg şi unde sute de elemente au fost asamblate la loc. 

Dar corabia de la Oseberg depăşeşte ca frumuseţe totul dacă 
este vorba de a redescoperi arta constructorilor nordici de nave! 
Dacă te apropii de scândurile negre de stejar, vechi de 1000 de 
ani şi dacă dai frâu liber fanteziei, poţi intui, poate, imaginea 
vechiului şantier naval. Aici se încălzea smoala în butoaie mari 
din lemn, părul animalelor era pus în ea şi folosit ca izolator 
între scânduri. Dincolo sculptorul în lemn face ghirlande din 
figuri de animale, scândurile sunt prinse cu cuie metalice. In altă 
parte sunt făcute cuie din lemn, iar partea interioară este 


căptuşită cu lemn uşor de frasin. Într-un alt loc, cel mai priceput 
meşter stă până la brâu în apă lângă vasul care deja pluteşte ca 
să bată bolţurile cele mai importante, care vor fixa bine cârma şi 
pe cea mai puternică furtună. In sfârşit, alături se face catargul 
din lemn de pin, înalt de 20 de metri la o asemenea corabie; el 
poate ţine pânze cu o suprafaţă de 100 metri pătraţi. lar mai 
încolo se fac, din lemn de stejar, cu tehnica cea mai rafinată, 
scânduri foarte rezistente. Specialistul numeşte „dulap de 
despicătură” aceste scânduri, piesele fundamentale ale vasului 
vikingilor. Ele au avantaje considerabile faţă de scândurile 
făcute de noi astăzi. In atelierele moderne, lemnul este tăiat 
bucată cu bucată fără a ţine cont de linia lui, dar pe vremea 
vikingilor copacul era tăiat cu grijă, după ce se băteau în el 
multe pene. Locul tăieturii proaspete era asemuit cu o felie de 
tort, unde numeroase pene erau distribuite şi bătute radial până 
când copacul ceda şi cădea. Scândurile obţinute astfel, 
indiferent dacă sunt uscate sau umede, nu se curbează şi nu 
trebuie uscate prin procedee complicate înainte de a fi 
prelucrate. Şi pentru că au formă de pană sunt deosebit de bune 
pentru o construcţie similară cu un clincher. 

După cum spunea Max Vinner, constructorul ambarcaţiunii de 
la muzeul Roskilde, care a călătorit până în America cu corabia 
reconstruită de el: „vikingii posedau cele mai perfecţionate şi 
rapide corăbii din vremea lor. Şi acestea le-au adus faima”. 


Pe mare 


Cerul umed pare greu ca plumbul. Vârfurile munţilor acoperiţi 
de zăpadă dispar în ceaţă. Vântul care bate continuu ne 
îngheaţă nasul şi urechile. Spre norocul nostru ne-am îmbrăcat 
cu lucruri groase de lână, înainte să plecăm în cursă, dar ele ne 
ajută numai împotriva burniţei. 

Este mijlocul verii, scena se petrece în faţa coastei de vesta 
Lofoten, arhipelag din nordul Norvegiei. Suntem la bordul unui 
mic vas pescăresc, dar care depăşeşte cu mult un vas obişnuit 
viking. În plus, este dotat cu cea mai înaltă tehnologie maritimă. 
Este necesară pentru că aici marea este foarte periculoasă. 

„Vizavi”, ne spune căpitanul, „începe rău-famatul Malstrom, 
un curent subacvatic foarte periculos, care a sfărâmat de stânci 
destule corăbii. Cine trebuie să înoate în această apă rece ca 


gheaţa, este clar, nu rezistă multă vreme.” 

Căpitanul şi echipajul sunt din insulele Lofoten. Ei au una din 
cele mai dificile meserii de pe lume. In acest anotimp navigația 
mai este posibilă, dar nu acum este sezonul pescuitului. Morunul 
(batogul), care stabileşte aici ritmul de viaţă al oamenilor, vine 
de obicei la începutul lui ianuarie şi rămâne până în aprilie. 
Atunci este perioada pescuitului, dar tot atunci mercurul 
termometrelor indică temperaturi sub zero grade. Săptămâni 
de-a rândul marea este agitată de furtuni puternice, iar aici, la 
Cercul Polar, ziua arată ca noaptea. Nu auzi decât vuietul mării 
şi zgomotul făcut de vas. 

Localnicii din Lofoten îl fac pe vizitator să intuiască câte ceva 
din felul de viaţă al vikingilor. Cei patru de pe vas sunt într- 
adevăr urmaşii marilor pionieri ai mărilor. Feţe brăzdate de 
riduri, mâini muncite, prietenoşi, dar nu prea vorbăreţi - de fapt, 
vuietul vântului nu prea te îmbie la vorbă. 


Corabia Oscberg, cea mai mare ambarcațrune a vikingilor descoperită de arheologi - 
găsită de Gabriel Gustafson în 1904 


intr-un mormânt din fiordul Oslo, sudul Norvegiei 


Tot astfel trebuie să fi fost şi acum o mie de ani; această lume 
nu s-a prea schimbat o dată cu trecerea timpului. Aceleaşi 
gesturi cu plasele de pescuit, aceeaşi mişcare când se scoate 
cârligul din gura peştelui, lung cât braţul. Aici înţelegi de ce 
navigația era un lucru pe care numai atât de puţine popoare îl 
stăpâneau cu o astfel de virtuozitate ca vikingii. Numai cine a 
crescut în acest mediu natural are şansa să reziste nopţilor reci, 


furtunilor puternice şi mării dezlănţuite. Aici, afară, înţelegi de 
ce vikingii, chinuiţi tot timpul anului, atacau când li se oferea 
posibilitatea unei vieţi mai uşoare. Numai în anotimpul cald, 
când nu erau peşti, dar pe mare erau condiţii prielnice, ei 
trebuiau să folosească prilejul de a recunoaşte prăzile uşoare. 
Talentul lor marinăresc şi l-au exersat secole de-a rândul la 
pescuit - acum îl transformau în aur pe coastele altor ţări. Cu un 
succes ameţitor. 


Povestea succesului 


O dimineaţă caldă, dar ceţoasă a anului 793. Abatele 
mânăstirii Lindisfarne, situată pe coasta de nord a Angliei, 
ajunge pe drumul spre sacristie, dar, la uşă, o lovitură de secure 
îl doboară. El nu mai apucă să vadă cum, în decurs de o oră, toţi 
călugării vor fi ucişi, mânăstirea prădată şi apoi incendiată. 

Cel care a dat de ştire despre această catastrofă - probabil a 
fost totuşi un supravieţuitor - a fost purtătorul unui mesaj care a 
îngrozit întregul Occident creştin. Mănăstirea de pe mica insulă 
era socotită unul din cele mai vestite lăcaşuri de cult din acea 
vreme. Până la curtea lui Carol cel Mare s-a vorbit de „viespile 
cumplite” sau de „lupii sălbatici”, cum îi numeşte o cronică 
anglo-saxonă şi de nelegiuirile lor. Teologul Alkulin de York scrie 
revoltat: „Sunt 350 de ani de când străbunii noştri locuiesc în 
ţara minunată. Dar niciodată până acum, Britania nu a fost 
cuprinsă de o asemenea indignare, niciodată nu se crezuse că 
ar fi posibilă o asemenea debarcare de pe mare!” 

Dar urma să fie şi mai groaznic! în vara lui 794, vikingii fac 
una cu pământul aşezarea Jarrow, situată la 80 de kilometri de 
Lindisfarne. Alte două mânăstiri dispar în flăcări. Un an mai 
târziu, tot vikingii norvegieni sunt autorii măcelului din Irlanda. 
S-ar părea că - în adevăratul sens al cuvântului - nordicii ar fi 
băut sânge. În 797 atacă Isle of Man, apoi iarăşi mânăstirea de 
la sud de Jarrow şi alta, situată mai departe, pe coasta de vesta 
Scoției. Atacurile fulger sunt numai un mic exemplu pentru ceea 
ce va urma. 


Corabia a jucat un rol atât de important in viața vikingilor, încât a fost inclusă în 
ritualunie de inmormântare, ca aici la cimitirul din Lindholm Haje 


Probabil că incursiunile pentru prădăciuni sunt o ocupaţie 
adiacentă a pescarilor, care nu găsesc vara de lucru pe mare; 
mai mult sau mai puţin acţiuni ale unor bande. Secolul al IX-lea 
va deveni, însă, prin sutele de atacuri, epoca adevăratului 
sistem pirateresc. 

Vikingii lucrează acum planificat şi pun la punct o tactică de 
război, denumită „Strandhagg”, în care surpriza reprezintă 
principala componentă strategică. Cu corăbiile lor plate, ei 
navighează foarte repede în apa puţin adâncă sau chiar pe 
lângă coastă. Un mic grup format din bărbaţi puternici atacă 
aşezarea cea mai apropiată, de obicei o mănăstire. Cine opune 
rezistenţă este doborât. Sunt prădate case, pivnițe, depozite, 
camerele unde se ţin lucrurile de preţ, iar apoi li se dă foc. 
Vikingii dispar la fel de repede cum au venit din îndepărtatul 
Atlantic. lau cu ei totul: aur, argint, bijuterii, dar şi animale şi 
oamenii, care pot fi vânduți ca sclavi. 

„Dumnezeu să ne păzească de oamenii Nordului!” Acest 
strigăt de ajutor se va răspândi peste câţiva ani şi descrie 
situaţia disperată a localităţilor din apropierea coastei, care, din 
cauza „pacostei din senin”, nu mai cred în ajutorul puterilor 
lumeşti. 


Portretul unui luptător de pe vasul descoperit la Oseberg 


Pe drept cuvânt! După moartea lui Carol cel Mare, în 814, în 
Franţa apare un vacuum de putere militară, care este în 
favoarea jefuitorilor nordici. Incepând cu 840, armata danezilor, 
formată din oameni de elită bine pregătiţi, începe atacul 
împotriva granițelor vulnerabile din nordul imperiului 
carolingian. Şi în timp ce micile trupe de prădalnici ale 
norvegienilor pătrund, peste Atlantic, până în Portugalia, iar în 
secolul al X-lea chiar până în nordul Africii, în interiorul 
imperiului francilor de vest nimeni nu mai poate rezista 
atacurilor vertiginoase ale danezilor. Hamburgul este prădat, 
sunt atacate Rouen, Chartres şi Tours. 30.000 de vikingi danezi 
se îndreaptă pe apă, în 885, spre Paris, pe atunci un oraş mic, 
apărat numai de 200 de bieţi călăreți. 

Ceea ce nu poate fi salvat militar, devine obiectul tratativelor. 
Carol cel Pleşuv, Carol cel Gros şi Carol cel Simplu: cu toţii au 
încercat să evite catastrofa plătind tributuri mari, aşa-numiţii 
„bani danezi”. Danezii iau banii - apoi pradă în vecinătate. O 
situaţie inacceptabilă, ce reclamă soluţii neconvenţionale. 

„Dacă nu poţi învinge duşmanul, atunci îmbrăţişează-l” spune 
un vechi proverb. Carol cel Simplu (893-929), noul rege peste 
imperiul francilor, dă ascultare acestei maxime. Tratatul de la 
Saint-Clair sur Epte îl face pe vikingul Rollo suveran oficial peste 


Nostrie, un teritoriu ce corespunde Normandiei de astăzi. 
Mişcarea de şah reuşeşte; vasalul proaspăt încoronat respectă 
autoritatea regelui şi îl apără de alte incursiuni ale vikingilor. 

In dorinţa de a deveni conte, Rollo are de rezolvat doar 
„Nimicuri”. Se transformă radical. Demonstrează că este un 
viking adaptabil, flexibil, orientat spre practică: Rollo se 
botează, schimbă democraţia scandinavă cu feudalismul franc, îi 
transformă pe marinarii lui războinici în ţărani. Un viking sălbatic 
se transformă peste noapte într-un nobil francez, care vine chiar 
în ajutorul superiorului lui, când acesta este implicat în incidente 
militare cu vecinii lui burgunzi. 

Această capacitate de adaptare este cheia succeselor 
obţinute de vikingi în secolele următoare, dar mai ales garanţia 
domniei lor. Stră-strănepotul lui Rollo va fi cel care se va urca pe 
tronul Angliei în 1066 ca Wilhelm Cuceritorul şi va încununa 
astfel secolul vikingilor. 


O viaţă mai bună 


Secolele al IX-lea şi al X-lea au fost pentru vikingi o „epocă de 
aur”. In scalde, legende mitice în versuri, este elogiat curajul lor 
cu totul extraordinar şi superioritatea lor strategică. 

Succesele lor nu au fost rezultatul unui eroism născut dintr-o 
dată - şi nici numai consecinţa slăbiciunii duşmanilor. Cercetări 
statistice foarte simple relevă că au avut loc transformări 
sociale esenţiale ale societăţilor nordice în acea epocă. Astfel, la 
finele secolului al VIil-lea, circa două milioane de oameni s-au 
pierdut în îndepărtatul nord. Populaţia creşte rapid şi aceasta 
are explicaţii ce trebuie căutate în lumea nordică. 

Climatologii au stabilit că la mijlocul secolului al VIII-lea clima 
a devenit mai prietenoasă în nord. Aceasta înseamnă că 
recoltele au fost mai bogate şi că oamenii s-au hrănit mai bine, 
deci au devenit mai rezistenți. Ar fi însă exagerat să se 
vorbească de un lux mai mare. Oricum, erau în stare să crească 
mai mulţi copii decât înainte. Modul de viaţă tradiţional, adaptat 
mediului ambiant ucigător, ca şi poligamia, au asigura sporul 
populaţiei. 


Wilhelm Cuceritorul pe aşa-numitul „covor” din Baycux, o tapiserie de 70 de metri, 
care preamăreste victoria lui de la Hastings 


După numai câţiva ani, teritoriul de locuit devine insuficient. 
Mulţi tineri trebuie să îşi caute norocul în alte părţi, deoarece 
numai cel mai mare fiu preia gospodăria părintească. La aceasta 
se mai adaugă faptul că vikingii nu condamnau la moarte 
criminalii, ci îi ostracizau. Aceştia devin pionierii noilor lumi, pe 
care le colonizează. 


Insula din foc şi gheată 


Niciunul dintre vikingi nu a ştiut exact unde se afla 
misterioasa insulă vulcanică, de care vorbeau în secret bătrânii. 
Se spune că un norvegian pe nume Naddod şi suedezul Gardar 
ar fi descoperit, din întâmplare, insula minunată din Atlanticul 
de Nord. In marile pieţe comerciale norvegiene se zvonea că un 
anume Thorulf, marinar pe una din corăbii, ar fi văzut cu ochii lui 
că pe insulă creştea o iarbă din care picura unt. Promisiunea 
unui adevărat rai! 

Poate că dacă norvegianul Ingolf Amarson nu ar fi avut ideea 
să joace totul pe o carte şi să caute noua ţară atât de 
promițătoare, nici nu ar fi existat această poveste naivă. S-a 
certat cu unul din cei mai puternic i bărbaţi din regiune din 
cauza unei femei. In final, cei doi fii ai influentului rival erau 
morţi, iar Amarson a fost nevoit să plătească un tribut enorm de 
sânge. 

Cum să scape de ameninţarea cu moartea? Pe scurt, a plecat, 


împreună cu familia, într-o călătorie riscantă şi, în necunoscut, 
pe mare. 

Mi-am imaginat mereu cutezanţa acestei acţiuni, în timp ce 
avionul companiei SAS trecea la joasă înălţime deasupra 
Islandei, situată în Marea Nordului, foarte lovită de furtuni. Ruta 
noastră de zbor din ultimele două ore corespunde, în mare, cu 
cea urmată de curajosul Amarson. 

Din sudul Norvegiei peste insulele Shetland, apoi prin cele 
Feroe în Islanda: 1500 de kilometri pe mare, un drum ce se 
termină aproape la sud de Cercul Polar. Pe fereastră vedem 
ghetari, imense câmpii înzăpezite - o ţară care nu face viaţa 
uşoara celui ce vine să locuiască în ea. Chiar şi astăzi numai 
24% din suprafaţă poate fi folosită de agricultură, restul este 
formată dintr-o masă provenită din lavă şi ghețari. 


Geologii de la 
Umiversitatea din Copen- 
haga taie gheața existentă 
din «epoca vikingilor pentru 
a găsi date despre clima de 
atunci. 


O climă dură şi un pământ nefertil, o iarnă foarte întunecoasă 
- toate acestea nu i-au speriat pe Amarson şi pe ai săi. Au 
poposit într-o insulă aproape pustie, unde trăiau cel mult câţiva 
călugări eremiţi, ajunşi acolo în jurul anului 700; locuiau în 
„Currach”, mici bărcuţe, temerari şi dispreţuind lumea. Vikingii 
nu trebuiau să se teamă de duşmani în Islanda. 


Au colonizat micile văi fertile, situate de-a lungul coastei şi 
care permiteau o agricultură modestă şi creşterea vitelor. În 
casele lor din piatră şi turbă trăiau cum erau obişnuiţi în vechea 
patrie. 

Cât de mare a fost puterea de atracţie pentru vikingii avizi de 
teren a acestui ţinut, chiar şi atât de sărăcăcios, o 
demonstrează evoluţia istorică. La numai 80 de ani după 
debarcarea lui Amarson, primul Althing islandez, parlamentul 
legislativ, a proclamat independenţa Islandei. 

Populaţia ajunsese la impresionanta cifră de 30.000. 

Dar şi aici se repetă problemele continentale: terenul fertil 
devine insuficient, iar în 940 a trebuit raţionalizat. Au urmat o 
sumedenie de legi şi reglementări. Astfel, un colonist putea 
obţine numai atâta teren, cât putea parcurge cu pasul într-o zi. 
Femeile, defavorizate şi pe vremea aceea, trebuiau să ia cu ele, 
în această măsurare, o vacă de doi ani, astfel marşul devenea o 
plimbare lentă. 


Mereu mai departe! 


Raţionalizarea terenului nu îl înmulţeşte. În 940, după două 
recolte proaste, în Islanda a izbucnit foametea, care a afectat 
multă lume. Ţara nu îi mai putea hrăni pe locuitorii ei. Ulterior, 
un cronicar relata că în acea perioadă oamenii mâncau „vulpi şi 
corbi şi multe alte lucruri scârboase, ce nu erau destinate 
hranei. Unii bărbaţi îi lăsau pe bătrâni sau pe cei slabi să fie 
ucişi, aruncându-i în mare”. Islandezii au constatat, cel puţin 
acum, că trebuie să cucerească noi teritorii şi că nu exista decât 
o cale: mai departe prin Marea Nordului! 

Erik Thurwald, numit Erik cel Roşu din cauza culorii părului, a 
fost nu numai un om iute la mânie, dar şi un mizerabil. Nu s-ar 
putea spune că nu era iubit nicăieri, deoarece printre coloniştii 
islandezi se găseau unii care să îl urmeze orbeşte. Prin 
temperamentul lui, a dovedit deseori fermitate, care lipsea 
altora. Erik era un harismatic, o figură de conducător cu o mare 
putere de influențare. Dar răul s-a produs: orbit de furie, într-o 
ceartă pentru câteva grinzi de acoperiş împrumutate, a ucis doi 
vecini. 

Un caz clar pentru justiţia vikingilor: Erik a fost proscris pentru 
trei ani. Aceasta însemna că nu mai avea voie să calce pe 


insulă. Caracterul lui trebuia să se domolească în pribegie. 

Erik era omul care scotea mereu tot ce e mai bun din situaţia 
în care se afla. Nu îi surâdea ideea să revină în Norvegia, fosta 
lui patrie, de pildă la Jaeren, în partea de sud-vest. In fond, 
plecase în Islanda pentru că în Norvegia fusese acuzat de 
„câteva ucideri” - cel puţin aşa relatează legenda medievală. Şi- 
a amintit de poveştile care se spuneau, seara, la un pahar de 
mied. 

Se povestea, de pildă, că, în urmă cu câteva generaţii, un 
marinar pe nume Gumbjârn, a fost luat de curenţi în timpul unei 
furtuni puternice. Când s-a limpezit, Gumbjârn şi oamenii lui, 
care priveau marea mai mult morţi, decât vii, au descoperit o 
ţară mare. 

Descoperirea nu i-a făcut fericiţi, fiindcă ţara părea să fie la 
fel de nesigură ca şi marea: stânci învăluite în ceaţă, imense 
blocuri de gheaţă, care nu puteau fi deosebite de pământ, văi 
acoperite de zăpadă, unde se scurgea gheaţa ghețarilor. Au 
reparat în grabă cele absolut necesare şi au plecat cât mai 
repede cu putinţă de pe „stânca lui Gumbjârn”. Ea revine mereu 
numai în povestirile bătrânilor. 

Erik îşi adună credincioşii şi porneşte pe mare. Vântul 
continuu de nord-est din primăvara-vara lui 982 deplasează 
corabia spre vest. Deja după patru zile, bărbaţii descoperă, la 
orizont, o fâşie de coastă. Dar prima impresie este negativă 
chiar şi pentru un viking: ţara pare să fie un imens bloc de 
gheaţă! Erik scrutează nesfârşitul ghețar, strălucitor de alb, 
acoperit cu zăpadă şi plin de urcuşuri şi coborâşuri. Un motiv 
suficient pentru a face pe loc cale întoarsă! Cu privirea 
împietrită, Erik navighează mai departe. Încotro? 


Noul sul «be construire al amburcaţiunilor le-a permis vikingilor să revuluțiuneze 
mijloacele de transpon pe mare şi să călătorească atăt de mult 


În periculoasa lor călătorie, se strecoară prin labirintul rece al 
ghețarilor şi stâncilor, căutând mereu guri ale râurilor, unde 
speră să găsească peşte şi teren fertil. Cu curajul disperatului 
înconjoară, pe o mare duşmănoasă, capul Farvel, vârful sud- 
estic al Groenlandei: o încercare foarte temerară. În sfârşit, 
după zile de navigat aiurea, Erik ajunge pe coasta de vest a 
insulei şi dă de văi înverzite, despărțite de gheaţa veşnică prin 
nişte munţi înalţi. Aici se poate trăi, mai ales că râurile bogate în 
peşte oferă hrana necesară. Locul se numeşte până astăzi 
„fiordul lui Erik”: aici va petrece Erik cel Roşu cei trei ani şi tot 
aici îşi va face, mai târziu, curtea. 

Revenit în Islanda, el nu este omul care să considere cei trei 
ani petrecuţi în gheaţă şi zăpadă ca un eşec personal. În culori 
frumoase, relatează despre şederea lui într-o „ţară verde”, în 
„Groenlanda”, iar seara, în faţa focului, condiţiile climatice de pe 
insulă se îmbunătăţesc simţitor. 


La sosirea în Groenlanda, vikingii au constatat că insula era deja locuită de eschimosi 
In 1570, când i-a pictat englezul John White, et mai trătau ca pe vremea vikingilor 


În orice caz, 700 de islandezi se entuziasmează de 
propaganda ameţitoare şi se îmbarcă pe 25 de corăbii bine puse 
la punct într-o călătorie de 800 de kilometri pe mare. 

Pentru mulţi călătoria a fost o catastrofă. Aproape jumătate 
din flotă se scufundă în marea agitată, iar supraviețuitorii 
observă curând că Erik le-a promis mult prea multe. 

Nici astăzi clima nu permite cultivarea cerealelor, iar calota 
de gheaţă, groasă de până la 3400 de metri, care reprezintă de 
şapte ori volumul de apă din Marea Nordului, s-a întins aproape 
pe toată suprafaţa continentală a insulei. In afară de firavul 
mesteacăn pitic, în Groenlanda nu creşte niciun copac. Marea 
sperietura abia îi aşteaptă pe noii veniţi: insula este locuită de 
eschimoşi, care nu îi privesc prea prietenos pe colonişti. 

În ciuda tuturor greutăților, sporeşte colonia bărbaţilor atât de 
încercaţi. Cerealele absente sunt înlocuite cu peşte. Din oasele 
de peşte, sfărâmate, se frământă un fel de aluat de pâine. 
Există din belşug foci, balene, reni şi urşi - şi chiar şi mărfuri 
foarte bune pentru comerţ cum ar fi blănurile, pieile de focă, 
colții de morsă sau de narval, care se vând foarte bine pe 
pieţele sudului drept coamele făcătoare de minuni ale 
misteriosului unicorn. La începutul secolului al XI - lea a apărut 
o linie comercială regulată care mergea din Groenlanda, prin 


Islanda, Insulele Feroe şi Shetland până în Norvegia. 
Drumuri prin deşertul mării 


„Navighează spre vest. Rămâi la nord departe de Shetland, 
astfel ca să le vezi pe vreme bună. Treci de Feroe, dar 
jumătatea de jos a munţilor să rămână mereu sub orizont. 
Călătoreşte atât de departe de Islanda, încât să fii însoţit numai 
de balene şi păsări...” Astfel sună indicaţiile de navigaţie ale 
contemporanilor pe ruta din munţii norvegieni până în 
Groenlanda. 

S-au făcut multe speculaţii despre tehnica cu care vikingii 
găseau drumul pe mare pe orice vreme. Pentru navigatorii 
secolului XX este imposibil să se parcurgă distanţele imense 
peste Atlanticul de Nord fără instrumente de specialitate; căci 
orice cunoştinţe legate de mare sau calitatea vasului nu folosesc 
decât puţin când trebuie să te orientezi pe marea uniformă, să 
descrii trasee, ca de pildă indicaţiile pentru drumul spre 
Groenlanda, care probabil erau bine cunoscute de căpitanii 
vikingi. Dar până în secolul al XIII-lea nu au fost consemnate 
scriptic nicăieri. Erau probabil transmise ca versetele melodice 
sau erau chiar cântate. In orice caz, nu aveau nicio utilitate pe 
vreme rea sau când, din cauza mării, nu putea fi văzut pământul 
- situaţie obişnuită în Atlanticul de Nord. 


Fragmente din busola 
solară. Se observă clar că 
crestătunie nu au fost făcute 
la întâmplare sau că nu sunt 
nişte zgânctun oarecare, cum 
susțineau unii cercetătan, 


Vikingii nu au avut o busolă magnetică, de felul celei 
cunoscute astăzi, dar erau observatori mai experimentați decât 
căpitanii de azi. Zegras plutitor, un copac pe apă, un pescăruş 
sau pasărea furtunii: toate acestea indicau apropierea coastei. 
Şi oricine a fost mai multă vreme pe apă ştie că pământul care 
se apropie poate fi „adulmecat”. La fel putea ajuta şi 
interpretarea sensibilă a vântului din Atlantic: este cald şi umed, 
atunci vine din sud-est; este rece şi foarte umed, atunci e din 
nord-est. Şi felul valurilor, curentul şi temperatura apei pot duce 
la concluzii relevante pentru stabilirea cursului. Pentru 
asemenea situații vikingii şi-au cultivat simţurile, având în 
vedere că ei trăiau aproape de natură, ceea ce n-ar mai fi de 
conceput astăzi - talente care i-au transformat în genii ale 
navigaţiei. 

Ne aflăm în Muzeul Naţional din Copenhaga, secţia 
Groenlanda, în faţa unei vitrine. O colecţie de numeroase mici 
descoperiri. Pe lângă câteva figurine sculptate de eschimoşi, se 
află o bucată spartă din lemn: după mărime şi formă, conform 
multor oameni de ştiinţă, ar putea fi vorba de jumătatea unui 
nasture de haină. Dar de ce are o margine cioplită? Şi care este 


rostul găurii mari din mijloc? Şi de unde provin crestăturile în 
formă de arc? ; 

Totul a fost o întâmplare. In 1948, când arheologul danez 
Christen Leif Vebaek a săpat în fosta aşezare a vikingilor din 
Groenlanda din apropiere de fiordul Uunartog, a scos la iveală o 
mulţime de lucruri din evul mediu timpuriu, dar nicio relicvă 
senzaţională, nicio bijuterie sau alte obiecte valoroase. La 
întoarcerea din Groenlanda, acestea au fost împachetate în cutii 
şi au zăcut câţiva ani necercetate în biroul din Copenhaga al lui 
Vebaek. După patru ani, unele dintre ele au fost reproduse în 
Illustrated London News, printre care şi bucata spartă din lemn. 
„Roata soarelui din molid sau zadă; utilizarea necunoscută” - 
aceasta este explicaţia fotografiei. 

Reproducerea îl mobilizează să plece la Copenhaga pe Carl 
Salver, fost căpitan şi expert în ale navigaţiei. Cere „roata 
soarelui” la Copenhaga, face unele încercări şi ajunge la 
concluzia clară că este vorba de un instrument nautic, probabil 
un disc pentru orientare. 

Discul de orientare face parte din instrumentele principale ale 
navigatorului. Cu el se stabileşte unghiul dintre marginea 
pământului şi stele, unde se află vasul. Despre navigatorii arabi 
medievali se ştie că măsurau cu asemenea discuri unghiul faţă 
de steaua polară. Şi cât timp unghiul rămânea egal în timpul 
călătoriei, ei ştiau că merg drept, de-a lungul unui grad de 
latitudine. Orice abatere la nord sau la sud avea drept 
consecinţă modificarea unghiului. Chiar dacă această navigare 
„pe un grad de latitudine” era grea, deoarece nu permitea 
trasee în diagonală, ea ducea direct la destinaţie, cu condiţia ca 
cerul să fie senin. Unele din formulările legendelor lasă să se 
întrevadă că şi vikingii erau familiarizați cu acest tip de 
navigaţie, chiar dacă în afară de „discul soarelui”, nu există 
nicio altă dovadă palpabilă. 


Liniute mici parilele, į 
Rindul lor indică nordul 


Aşa a arătat probabil busola solară. Pe lângă marcațiile marginale, 
în mijloc trebuie să fi fost un ac indicator al umbrei 


Ce pot însemna, oare, gravările fine de pe discul din lemn? 
Sunt urme întâmplătoare ale unor zgârieturi sau marcări 
precise? lar gravarea lor ce scop avea? Descoperirea aparent 
neimportantă din Groenlanda devine similară cu dezlegarea 
unei crime. 

După câteva săptămâni avem la dispoziţie rezultatul 
cercetărilor experţilor poliţiei din Copenhaga: „Liniile de pe 
discul din lemn au fost gravate cel puţin de două ori”. Este, deci, 
limpede că au fost gravate cu un anumit scop, dar care este 
acela? 

„Este acum sigur”, opinează căpitanul în rezervă Søren 
Thirslund, pe care l-am vizitat la Muzeul danez din castelul 
Kronborg. „Discul din lemn este o dovadă că vikingii posedau un 
instrument nautic, necunoscut de alt popor în vremea lor, cu 
care puteau naviga la fel de sigur, ca şi cu o busolă magnetică. 
O busolă solară”. 

Liniile gravate sunt identificate de Saren Thirslund drept aşa- 
numitele curbe gnomon, marcări ale liniei umbrei lăsată de 
soare pe parcursul zilei, cu ajutorul căreia se poate stabili 
punctul cardinal. 

„Procedeul decurge astfel”, începe să ne explice, nu foarte 


simplu, fostul căpitan. „Discul din lemn are în mijloc o gaură, 
unde precis că era un beţişor, pus de vikingi. Dacă, pe soare, un 
asemenea disc era bine fixat într-un loc anume, atunci soarele şi 
beţişorul lăsau o umbră, ca şi în cazul ceasului solar. Pe 
parcursul zilei, umbra se deplasa pe disc în funcţie de soare. 

Dacă se marchează pe disc vârful umbrei, atunci, la apusul 
soarelui, avem o serie de punctări, ce pot fi legate printr-o linie. 
Pe disc, linia devine un arc. Este aşa-numita curbă gnomon. 

Ea permite stabilirea cu precizie a punctelor cardinale: 
mijlocul arcului marchează exact sudul, deci opusul lui este 
nordul. Şi estul şi vestul se pot fixa cu exactitate, dacă discul 
este împărţit optic în patru - cu o marcare marginală, de pildă”. 
Thirslund ne arată o macrofotografie a descoperirii din 
Groenlanda. Pe ea se văd clar marcările marginale, 
caracteristice unei busole. 

„ŞI acum vine cheia problemei!”. Fostul căpitan ridică vocea, 
entuziasmat. „Informaţia obţinută despre punctele cardinale 
este transportabilă! Poate fi luată cu sine în timpul călătoriei!” 

Ea funcţionează astfel: busola solară, cu curbele gnomon 
gravate pe ea, este scoasă la ora dorită. Singura condiţie este 
ca soarele să poată fi văzut pe cer. Este astfel ţinută ca umbra 
vârfului beţişorului să atingă curba gnomon. Punctul de întâlnire 
nu este unul întâmplător, deoarece parametrii „direcţiei umbrei” 
şi ai „lungimii umbrei” nu permit decât o singură posibilitate. 
„Trebuie să încerci şi vei vedea că discul trebuie rotit până când 
vârful umbrei atinge curba. Atunci busola este orientată corect 
şi, în funcţie de marcările marginale, se pot citi punctele 
cardinale. Aceasta este navigația perfectă!” 

Era într-adevăr navigația perfectă? Era pricepere în ale 
navigaţiei ceea ce au făcut de fapt vikingii, o călătorie de 
pionierat, atribuită ulterior lui Cristofor Columb? Au fost ei, oare, 
adevărații descoperitori ai Americii? 


Enigmatica Vinland 


Cea mai timpurie consemnare scrisă, din care s-ar putea 
deduce colonizarea părţii nordice a Americii, nu se găseşte în 
mituri; ea a apărut abia în literatura secolelor al XII-lea şi al XIV- 
lea. Adam von Bremen, în /storia episcopilor bisericii din 
Hamburg, ne oferă, în jurul anului 1075, o „descriere a insulelor 


nordului”. El precizează şi de unde are informaţiile despre ţara 
nou descoperită: „Regele danez a menţionat o insulă 
îndepărtată în ocean, descoperită de mulţi. Ea se numeşte 
Vinland, deoarece aici cresc multe viţe sălbatice, care dau vin. 
Există în cantitate mare şi cereale, care cresc sălbatic. Acest 
lucru nu l-am inventat eu, ci toate informaţiile plauzibile le-am 
preluat de la regele danez”, precizează cronicarul, care se 
temea, probabil, de cititorii sceptici. 


V'ţa de vie sălbatică crește şi astăzi pe coastele Terre: Nova. 
Să fi fost ea motivul pentru care vikingii ar fi numit-o Vinland? 


Alte trei izvoare literare, care nu sunt legende, menţionează 
misterioasa „Vinland”. Una dintre ele, o „descriere geografică 
din secolul al XII-lea”, precizează chiar şi locul: „La sud de 
Groenlanda se află Helluland, apoi Markland şi, nu departe de 
acolo, Vinland”. 

Din păcate, această descriere nu ne ajută, deoarece pentru 
geografii de astăzi şi celelalte poziţii sunt un mister. Este posibil 
ca Helluland, care înseamnă „ţara pietrelor plate”, să fi fost 
denumite insulele Baffin, situate la 300 de kilometri vest de 
Groenlanda. lar  Markland defineşte probabil coasta 
Labradorului. Pe de altă parte, nu este exclus ca descrierile 
noilor ţări să fi reprezentat fantezia şi dorinţele oamenilor. Incă 
din secolele al VIll-lea şi al IX-lea circulă zvonuri despre alte ţări 
care ar exista în Atlantic, cum o dovedeşte legenda despre 


sfântul Brendan din jurul anului 800. Vikingii trebuie să fi ştiut 
că, pe lângă nou descoperitele Islanda şi Groenlanda, alte noi 
teritorii aflate la orizont aşteaptă să fie descoperite. Probabil, 
seara, la un pahar de vorbă, se făceau multe speculaţii pe 
această temă. 

Helluland, Markland, Vinland sunt denumiri care apar şi în 
scrierile evului mediu târziu; de această dată în legătură cu 
marile poveşti despre descoperiri, transmise oral, probabil de-a 
lungul secolelor, reproduse cel mai corect în Legenda 
Groenlandei. Potrivit ei, un anume Bjarni Herjulfsson ar fi văzut 
noile ţări în jurul anului 985, când, în călătoria dinspre Islanda 
spre Groenlanda, s-a depărtat de traseu, iar, după o îndelungată 
navigare pe furtună, a văzut „o ţară de şes”, cu dealuri şi păduri 
nesfârşite. 

Dacă ar fi să dăm crezare puţinelor informaţii oferite de 
legendă, pe baza cunoştinţelor geografice de acum, se poate 
conchide că Bjarni, din cauza furtunii şi a vizibilităţii reduse, a 
trecut de Groenlanda şi ar fi ajuns în Terra Nova. 

Bjarni Herjulfsson nu a pus piciorul în ţara nouă, ceea ce i-au 
reproşat ulterior tovarăşii lui, după cum spune legenda. Abia 
după paisprezece ani Leif Erikson, fiul lui Erik cel Roşu, aude 
despre legendara călătorie pe furtună a lui Bjarni. A cumpărat 
corabia acestuia, verificată pe mare şi, la fel de dornic de 
aventuri, ca tatăl său, a plecat în căutarea misterioasei ţări. 

Leif a găsit o iarbă minunat de verde, relatează legenda, 
păduri bogate de arţari şi mesteceni, „peşti zburători” (era 
probabil vorba de somoni) şi vin. Din acest ultim motiv a 
denumit noua descoperire „Vinland hit goda”, ţara bună a 
vinului. Pentru un viking, originar din Groenlanda, Vinland 
trebuie să fi fost un fel de ţară a făgăduinţei. Poate totuşi prea 
frumoasă, pentru a fi adevărată? Este Vinland doar un vis, o 
Atlantidă a vikingilor - sau au văzut-o într-adevăr? 

„Multe lucruri povestite de legendă sunt atât de concrete, 
încât s-ar putea crede că au fundament real”, opinează John 
Cole, specialist american în istoria vikingilor, care ne-a aşteptat 
pe aeroportul din Boston. „Gândiţi-vă, de pildă, la descrierea 
exactă a «Skrâlinge», a băştinaşilor indieni, cărora vikingii le 
recunosc cu greu proprietatea asupra acestui paradis. Luptele 
sunt descrise cu atâtea amănunte, încât trebuie să fi avut loc 
într-adevăr. Legendele nu sunt niciodată nerealiste, iar aceasta 


nu o putea inventa nici cel mai plin de fantezie viking”. 

Dar unde sunt dovezile precise despre o colonizare de către 
vikingi a Americii? Există oare urme arheologice, or fi ele chiar 
atât de greu de găsit? Noi ne continuăm călătoria. 


Marea înşelătorie 


Prima oprire: Yale University, Connecticut. O construcţie 
modernă, fără ferestre, albă şi pătrată. Aici sunt păstrate lucrări 
istorice foarte preţioase, colecţia celor mai rare dintre ele este 
vestită. După ezitări, ni se permite intrarea cu camera de 
filmare în cetatea cărţii. Filmările în interioare sunt interzise, se 
tem de acţiuni de sabotaj împotriva cărţilor. 

Şeful bibliotecii nu oferă cu prea mult entuziasm nici cele 
cerute de noi. Dorim să vedem aşa-numita „hartă Vinland”, să o 
filmăm, ea fiind o bijuterie bibliofilă, care şi-ar fi schimbat 
proprietarul în anii '60 în schimbul importantei sume de un 
milion de dolari. Nu este un fleac, harta ascunde lucruri 
senzaţionale: pe lângă o situare uimitor de exactă a 
Groenlandei, este consemnată şi Vinland şi anume acolo unde 
ar trebui să se afle America. Datata în anii '40 ai secolului al XV- 
lea, ea pare a fi consemnarea cartografică a „lumii noi”, 
desenată într-o perioadă în care Columb, viitorul descoperitor al 
Americii, era încă în scutece! Şi în 1965, când Yale University a 
publicat harta, vâlva a fost la fel de mare. Toate ziarele 
americane au relatat despre ea pe prima pagină. 

O bănuială nefericită a devenit certitudine, după cele mai noi 
cercetări: preţioasa hartă din secolul al XV-lea este unul din cele 
mai mari falsuri ale secolului nostru! 

Totul aminteşte de „Jurnalul lui Hitler” şi are aproape aerul 
unui roman poliţist: un anticar italian vinde, la finele anilor '50, o 
hartă de origine incertă unui american entuziast. Anticarul avea 
să fie ulterior arestat pentru furt de opere de artă. Pergamentul 
este cercetat cu multă bunăvoință şi se stabileşte că harta este 
autentică, ca şi cartea din secolul al XV-lea, cu care fusese 
legată împreună. Exact la aniversarea descoperirii Americii din 
1965 se publică cu multă admiraţie „senzaţia lumii”. Dar nici în 
acest caz istoria universală nu a trebuit rescrisă, deoarece 
cercetătorii aveau să descopere că cerneala cu care fusese 
scrisă conţinea cantităţi importante de oxid de titan, într-o 


formă ce nu fusese niciodată pe piaţă înainte de 1920. 

Se spulbera astfel un mare mit. Ce rămâne este un lucru 
neplăcut pentru oamenii de ştiinţă. In plus continuă să persiste 
incertitudinea în legătură cu existenţa Vinland-ului. 


Harta ținutului Vinland. Sus, la stânga, se poate vedea inscripția „Insula Vintandia' 
Original sau fals - o problemă nedezicgată încă 


Febra vikingilor 


O mare deziluzie. Lista „obiectelor” din epoca vikingilor, 
existentă în America, ar putea umple multe pagini. De pildă, 
chiar în Canada, în apropiere de lacul Nipigon, s-a descoperit 
într-o mină o sabie ruptă şi lama unei securi, obiecte din 
perioada târzie a vikingilor. Ele au fost vândute pe bani grei 
muzeului Royal Ontario. Ulterior a reieşit că „descoperitorii” 
importaseră obiectele din Scandinavia. 

Apoi o serie de semne de pe stânci au fost identificate drept 
„Scriere cu rune”: pe Mount Hope din Rhode Island, de pildă sau 
la Portsmouth şi Tiverton. Şi în muzeul din Jarmouth, Canada, se 
găseşte o bucată dubioasă de piatră, teoretic din epoca 
vikingilor, dar directorul muzeului îl consideră un fals foarte 
prost. Ştiinţa a descoperit de mult că toate aceste „misterioase 
mesaje ale vikingilor” sunt fie nişte zgârieturi naturale, fie 
semne ale indienilor sau jocuri ale elevilor. La fel şi cele 50 (!) 
de inscripţii pe stâncă din Oklahoma, statul federal situat la 


1500 de kilometri de coasta Atlanticului. Cum puteau, oare, 
oamenii nordului să ajungă acolo, fără să fi rămas urmele unor 
aşezări? 

Falsificatorii au procedat la fel de simplist şi în Massachusetts: 
piatra găsită aici, în zona neutră, purta pur şi simplu numele Leif 
Erikson, iar alături cifra romană MI. O „descoperire” mai mult 
decât incredibilă. 

Am fi vrut să vedem cum au pus vikingii piciorul în America, în 
acelaşi loc unde au ajuns pe continentul american şi coloniştii 
europeni ai secolului al XVil-lea: zona din jurul Cape Cod şi 
Boston este împânzită de  „descoperiri”. Dar adevărate 
descoperiri nordice nu există. 

In aceste înşelătorii arheologice nu este întotdeauna vorba de 
intenţii josnice, ci mai degrabă de dorinţa de a găsi în „lumea 
nouă” urme ale istoriei europene, de a descoperi patria. In fond, 
cele mai multe „descoperiri din epoca vikingilor” se află în 
zonele americane colonizate de scandinavi. 


Legendara piatră de la 
Kensington - prea frumoasă 
pentru a fi adevărată? Poate 
a fost pravată de vreun 
imigrant suedez în setolul 
trecut, 


De pildă în Minnesota. Aici întâlneşti azi la tot pasul denumiri 


suedeze. Când cotim pe strada principală din orăşelul 
Alexandria, şoferul pune involuntar mâna pe frână. În faţa 
noastră se află un imens viking din plastic, înalt de zece metri, 
iar pe scutul lui apare inscripţia: „Alexandria - Birthplace of 
America”, locul de naştere al Americii. 

Un panou mare ne indică traseul spre muzeul oraşului. Aici se 
află ea, foarte bine pusă în lumină, într-o vitrină din sticlă: piatra 
cu rune de la Kensington. A făcut multă vâlvă, după ce a fost 
descoperită, în 1898, de emigrantul suedez Olaf Ohman, la 
rădăcina unui plop. Chiar după un an de la descoperire, piatra a 
fost expusă cu mare pompă. Nenumărate sunt fotografiile 
făcute de formaţii muzicale locale sau de politicieni locali în faţa 
ei. Textul scris cu rune este şi el senzaţional, dar aminteşte de 
un ziar bulevardier. „Opt suedezi şi 22 de norvegieni au plecat 
într-o călătorie de descoperiri din Vinland spre vest. La o zi de 
mers la nord de această piatră aşezăm tabăra lângă stâncă. 
Într-o zi am fost la pescuit, iar la întoarcere am găsit cadavrele a 
zece dintre oamenii noştri, pline de sânge. Sfântă Fecioară 
Maria păzeşte-ne de cel Rău! Zece oameni au păzit corăbiile 
noastre pe parcursul călătoriei de 14 zile pe insulă”. 

Senzaţia a fost atât de mare, încât nici nu au observat că 
Kensington, locul unde a fost găsită, se află la 2000 de kilometri 
de coasta Atlanticului şi că aproape o treime din rune nici nu 
mai erau utilizate în perioada vikingă. 

Dar la începutul secolului, scriitorul Hjalmar Holand, de 
origine norvegiană, a început o campanie de reclamă pentru 
piatră, al cărei mare succes atestă ce bine funcţionează astăzi, 
în zonele americane locuite de emigranții scandinavi, alianţa 
dintre „descoperiri” şi coloratura politică. Pentru a risipi toate 
dubiile, Holand l-a prezentat pe descoperitorul Ohman ca pe un 
fermier ce evita oamenii, care nu cunoştea nici runele, nici 
scrierea contemporană. Ohman - un analfabet lipsit de fantezie? 

În marea arhivă a statului din Minneapolis putem cerceta 
moştenirea scrisă a „fermierului inocent”. Nu numai că Ohman a 
descris minuţios, în numeroase consemnări, locul unde a găsit 
„piatra lui”, dar acestea sunt făcute cu îndemânare; era şi 
fericitul posesor al unei istorii a vikingilor în mai multe volume, 
iar în cel de al doilea se găseşte şi povestea cu runele crescute 
la rădăcina unui copac. O relatare care a alimentat, fără 
îndoială, fantezia lui Ohman. Faptul că gravările de pe 


respectiva piatră au fost făcute cu o daltă din metal de un tol, 
cum se găsesc în Minnesota în numeroase magazine, întregeşte 
imaginea de ansamblu. Toate acestea nu au putut împiedica 
ideea potrivit căreia piatra respectivă este autentică, cel puţin 
aşa se crede în Minnesota. In muzeul din Alexandria au fost 
expuse, parcă intenţionat, într-o vitrină alăturată, alte „securi 
ale vikingilor”, care se pot identifica cu cele ale tăietorilor de 
tutun din secolul precedent. 

Incă o „descoperire” pe care nu am fi menţionat-o, dacă nu ar 
fi atât de curioasă: ea ar „dovedi” din nou existenţa vikingilor în 
America în modul cel mai „elocvent”. Este vorba de „turnul 
rotund din piatră de la Newport” din statul Rhode Island, cu o 
înălţime de 7,5 metri. 

Teoretic, vikingii, de la care nu a rămas nicio urmă a vreunei 
aşezări, păzeau de aici ca să nu vină duşmani pe mare (care 
duşmani?). Dacă facem abstracţie de ipoteza, potrivit căreia 
vikingii ar fi construit aici un turn perfect din piatră, dovedind 
talente arhitectonice, observăm că rezultatele arheologice ale 
săpăturilor de aici sunt sceptice: pe lângă cioburi ale unei pipe 
olandeze din argilă, s-au mai găsit şi altele din secolul al XVII- 
lea. 


Topoare ale vikingilor = se găsesc astfel numai în muzee americane 
Cel din stânga nu pare să aibă o forță mare de despicare, 
iar cel din dreapta este unul de tăiat tutun din secolul trecut 


Turnul vikingilor de la Newport pare a fi o moară de vânt de la 


începutul erei coloniale. Oricum, el l-a inspirat pe poetul 
american Longfellow, care, la mijlocul secolului trecut, a scris o 
poezie în care un viking explică sensul acestui turn: 


„Către vest am mers 

iar când furtuna a încetat 
am zărit, după vânt o ţară 
care părea ca din nori 
acolo pentru iubita mea 
am construit acest turn 
care azi priveşte spre mare 
pe care tu îl vezi... 


Vikingii sunt mereu o temă pentru romanticii patrioţi. 
Descoperire norocoasă în deşert 


Şi norvegianul Helge Ingstad, care trăieşte astăzi la Oslo, este 
un adevărat patriot. Incă din timpul celui de al doilea război 
mondial a profitat de clipa prielnică: Danemarca a fost ocupată 
de trupele germane şi astfel el a putut, împreună cu un prieten, 
să arboreze steagul norvegian în Groenlanda daneză - cucerire 
de teritorii în stil viking. 

Acest episod ne este relatat de Brigitta Wallace, 
colaboratoarea de ani de zile a lui Ingstad. Ea lucrează astăzi la 
Societatea pentru Moştenirea Culturală Canadiană şi ne-a 
aşteptat la St. John, în Terra Nova. Ingstad, avocat pasionat de 
arheologie, a fost un fel de „diplomat aventurier”. Susţinut 
financiar de statul norvegian, a călătorit prin lume pentru ca, în 
diverse locuri, sa cerceteze urme de aşezări norvegiene. A fost, 
pe vremea aceea, aproape obsedat de ideea de a dovedi că 
norvegienii „ar fi descoperit” America. Pentru a găsi urme de 
aşezări ale vikingilor în America, a scotocit întreaga coastă, îşi 
aminteşte Wallace, iar cuvintele ei trădează admiraţie pentru o 
asemenea tenacitate. Era vorba de 3000 de kilometri buni între 
Boston şi Labrador! 

Ingstad a chestionat locuitorii care trăiau de mai multe 
generaţii de-a lungul coastei, în localităţile dintre Rhode Island şi 
Terra Nova. La început fără succes. A fost oare instinct sau 
numai iarba grasă de pe vârful cel mai exterior al insulei Terra 


Nova, care l-au îndemnat, în vara anului 1960, să-şi intensifice 
tocmai aici căutările? A ajuns la George Decker, un urmaş al 
unor colonişti britanici, care era un fel de „primar” în regiunea 
din jurul L'Anse aux Meadows. Intâlnirea a fost deosebită. Niciun 
pescar sau fermier din aceasta zonă retrasă nu a observat, ca 
Decker, particularitatea porțiunii de la malul Epaves Bay. Decker 
l-a condus pe Ingstad pe terasa coastei, care probabil exista de 
multă vreme în acea formă, dar putea fi recunoscută numai 
dinspre mare, fiind parţial acoperită de pădurea ce crescuse 
între timp. Oare aici, în acest golf oarecare, a fost locul unde 
Leif Erikson a ajuns în America? De ce tocmai aici, într-o 
provincie izolată? Oamenii de ştiinţă şi autorităţile au dat din 
umeri, dar Ingstad a început să sape pe cont propriu. Chiar dacă 
prospectele turistice ar scrie numele satului L'Anse aux 
Meadows cu litere de o şchioapă şi ar pune pe şosea oricât de 
multe panouri, locul este şi acum ceea ce un locuitor numea „în 
spatele lumii”. Dacă nu ar fi roiuri de țânțari care să se adune în 
jurul fiecărui nou venit, locul ar fi ideal pentru o viaţă de călugăr 
singuratic. 

Când Ingstad împreună cu soţia lui Stine au săpat aici între 
1960 şi 1968, locul era mai pustiu. Marele muzeu, care 
găzduieşte acum descoperirile, nu exista încă şi niciun turist nu 
se aventura aici, la capătul lumii. „Nu a putut îndura pentru 
multă vreme această singurătate”, îşi aminteşte Wallace despre 
Ingstad. „A mai călătorit în acei ani în multe alte localităţi, iar 
soţia lui a făcut de fapt săpăturile”. 


Reconstrucţia așezâni vikinge | Anse aux Meadows 


Munca le-a fost încununată cu multe succese. Ei au descoperit 
resturile unei mici aşezări din secolul al XI-lea. Numai această 


descoperire nu ar fi fost senzaţională, deoarece urme ale culturii 
indiene s-au găsit mereu aici, în această zonă, care altădată a 
fost mai populată. Ceea ce se afla însă sub iarba grasă era 
temelia unei case, similara cu cele din aşezările vikingilor din 
Groenlanda. Fiecare din cele trei grupuri de case era format 
dintr-o casă lungă şi una sau mai multe adiacente, un ansamblu 
cum sunt cele din Groenlanda şi Islanda. Ei au mai descoperit 
ceva, ce nu avea nicio paralelă în cultura indiană a evului 
mediu, deoarece era necunoscută: o „fierărie” cu un cuptor cu 
cărbune de lemn, care făcea posibilă prelucrarea fierului şi 
cuprului. 

Pentru turişti, cele expuse în muzeu ar putea părea modeste. 
Nu pot fi admirate corăbii vikinge impunătoare şi nici bijuterii de 
valoare. Într-o vitrină din sticlă, de formă piramidală, pe numai 
un metru pătrat, sunt expuse toate lucrurile care susţin 
colonizarea lumii noi de către vikingi: o greutate de ţesut, 
câteva cuie de fier, cum erau cele necesare reparării corăbiilor, 
dar mai ales un ac din bronz, simplu, lung de 7 centimetri, 
similar cu cele găsite în mediul nordicilor. Acest ac ruginit, 
aparent neînsemnat, este poate piesa de căpătâi, care nu ar fi 
putut fi făcută decât de vikingi. 

Dacă ţinem cont că L'Anse aux Meadows se află în vârful cel 
mai nordic al insulei şi mai avem în vedere că chiar şi legendele 
vorbesc doar de o scurtă oprire pe „Vinland”, atunci este foarte 
problematic ca vikingii să fi atins într-adevăr vreodată 
continentul american sau chiar numai insula Terra Nova. 
„Skrâlinge”, indienii băştinaşi, le-au tăiat pofta oricărei expediţii 
mai lungi pe uscat. 

Cine oare îşi lasă de bunăvoie corăbiile pe mal, când 
pretutindeni pândeşte pericolul? 

Nu există informaţii genetice nici despre „un amestec al 
sângelui” populațiilor, aşa cum a început repede după 
colonizarea de către Columb. Contactele cu indienii au fost 
probabil foarte scurte şi ostile. 

Dacă mai avem în vedere şi faptul că în nordul Terra Nova 
căutăm zadarnic struguri dulci pentru vin, atât de lăudaţi în 
legende şi care au dat numele de „Vinland”, atunci supoziţia lui 
Ingstad trebuie privită în continuare cu scepticism. Oricât i-ar 
părea de rău cuiva de „ţara tuturor posibilităţilor”, întrebarea 
dacă vikingii au fost primii europeni care au ajuns pe continent 


rămâne încă fără răspuns. Arheologia nu a putut să dea un 
răspuns convingător. 


Zonă comercială mondială între mări 


Chiar dacă vikingii nu au colonizat America, activităţile din 
L'Anse aux Meadows constituie limita exterioară a unei 
expansiunii, care, luată în întregime, este extraordinară. 
Deoarece în timp ce Leif Erikson se apropia de Lumea Nouă, la 
est oamenii nordului au ajuns până la calea mătăsii, iar la sud 
până pe continentul african. 

Din nişte ţărani experimentați pe mare au devenit pirați ai 
mâni și ai uscatului, apoi veritabili cuceritori ai unor continente 
străine. În cadrul structurilor create de ei a început să 
înflorească comerţul. 

Un vechi principiu spune că ţările pot fi cucerite militar, dar 
nu pot fi menținute decât economic. Vikingii şi-au dat seama 
poate intuitiv că un control asupra fluxului de mărfuri era cel 
mai eficient instrument al unei „prezenţe mondiale”. Conştiinţa 
negustorească a început să fie dominantă cel mai târziu din 
secolul al XI-lea. Toate celelalte trăsături trec pe plan secundar 
faţă de cele negustoreşti: agresiunea în luptă sau identitatea 
culturală, chiar şi menţinerea cu insistenţă a religiei tradiţionale. 
Având în vedere energia deosebită cu care se duc chiar şi astăzi 
lupte religioase, trecerea la creştinism a popoarelor nordice a 
avut loc deosebit de lin. Credinţa în Thor se transformă repede 
în creştinism. Cel mai important exemplu în acest sens îl oferă o 
descoperire de la Trendgarden din peninsula daneză Jutlanda: o 
formă din steatit, care permitea lucrătorului să toarne şi un 
ciocan al lui Thor şi o cruce creştină. Principiul negustoresc le 
depăşeşte pe toate celelalte. 

Această adaptabilitate culturală are urmări duble: pe de o 
parte garantează succesul şi supraviețuirea în culturi complet 
străine, iar pe de altă parte, atenuează propria identitate şi 
conduce la asimilarea completă. Cu alte cuvinte: exact ceea ce 
i-a făcut vestiți în întreaga lume pe vikingi, i-a făcut şi să 
dispară, ceea ce înseamnă de fapt integrarea lor lină în 
populaţia ţărilor respective. 


Oraşul scufundat 


Localitatea Haithabu, în apropiere de Schleswigul de astăzi, 
trebuie să fi fost un creuzet multicultural, unde se întâlneau 
mărfuri şi oameni din întreaga lume. Ea ajunsese cea mai mare 
metropolă comercială a lumii nordice, în care negustorii din 
toată lumea intrau şi ieşeau. Aici se schimbau blănuri din 
Groenlanda cu perle de sticlă din Birka, condimente din Orient 
cu arme din imperiul francilor. 

Situarea localităţii era foarte favorabilă: avea acces la Marea 
Baltică, prin râurile apropiate Eider şi Treene se putea ajunge şi 
din Marea Nordului. În plus, drumul continental din Scandinavia 
până spre sud trecea cu siguranţă şi prin Haithabu. 

Desigur, acest oraş medieval dintre Marea Nordului şi cea 
Baltică nu se putea compara cu marile localităţi ale antichităţii. 
În lumea secolului lai X-lea cei circa 1500 de locuitori ai 
localităţii erau suficienţi pentru a da impresia unui mare oraş. In 
interiorul unei ridicături în formă de semicerc, care se deschidea 
până la port şi mai există şi astăzi, oamenii se ocupau de negoţ 
şi de meseriile lor specializate. În Haithabu nu au existat 
niciodată construcţii impunătoare, vopsite în alb şi cu cupole 
aurite ca în ţările sudice, chiar dacă temporar a fost şi reşedinţa 
regilor. Totul era adaptat practicii comerciale. Casele, modeste, 
aveau numai rareori o suprafaţă locativă mai mare de 15 metri 
pătraţi. Pereţii erau căptuşiţi cu grinzi sau cu argilă. In oraş erau 
şi străzi pavate cu scânduri, un confort moderat ce împiedica 
înglodarea în noroi. Un mic râuleţ trecea prin localitate spre 
port, canalizare şi „apă industrială” în acelaşi timp. In port 
corăbiile erau ancorate pe cheiuri din lemn, iar întreg portul era 
apărat de o închidere spre ocean, formată din stâlpi din lemn, 
fixaţi în semicerc în apa mării. 

Prin dezvoltarea lui rapidă, Haithabu a fost ceva similar cu un 
oraş al căutătorilor de aur, dar din sfera comerţului. Pe străzile 
înguste se auzeau toate limbile vorbite de negustori, zgomotul 
ciocanelor fierarilor, râsetele celor din cârciumi şi bordeluri; 
toate acestea se amestecau cu consumul din belşug al miedului 
sau al vinurilor de import. În această gălăgie se amestecau şi 
strigătele  cerşetorilor, care îşi puneau speranțele în 
generozitatea „societăţii profitabile”, dar şi vaietele sclavilor, 
care erau aici o marfă de primă mână. Printre toţi mişunau porci 


cu picioare înalte, care erau văzuţi în fiecare gospodărie. 
Atmosferă agricolă într-un oraş mare. 

Tot ce-ţi dorea inima puteai găsi aici: parâme din piele 
răsucită de balenă, fildeş de la morse, sticlărie de pe Rin şi 
îmbrăcăminte din Frisia, chiar şi şalvari după cea mai nouă 
modă orientală, sare, smoală şi fulgi de gâscă, bare de fier, 
piepteni, arme, bijuterii şi pietre şlefuite, dar şi mărfuri scumpe 
prădate din mânăstirile englezeşti, pe scurt: toată oferta 
atrăgătoare a evului mediu. 

Haithabu este un loc norocos din punct de vedere arheologic. 
După distrugerea lui de agresori, la mijlocul secolului al XI-lea, 
„sediul comerţului mondial” nu a mai fost reconstruit. 
Localitatea s-a mutat de cealaltă parte a golfului, acolo unde 
astăzi se află Schleswig. larba a acoperit resturile oraşului, care, 
s-ar putea spune că a fost îngropat în cenuşă în „plină viaţă” - 
iar astăzi este o sursă bogată pentru arheologi. 


Răspunsuri din mare 


De ce a fost Haithabu victima unui atac? Oare sfârşitul 
localităţii este legat de încheierea erei vikingilor? De ce au 
dispărut tocmai acum iscusiţii oameni ai nordului de pe scena 
istoriei? 


Haithabu, văzut de sus; în fundal se vede Schieswigul de astăzi 
Se poate recunoaște digul rotund de apărare al fostului oras comercial 


Arheologii de la Universitatea din Kiel caută pe fundul mâni 
urme ale digului protector din Haithabu. 


Sunt întrebări la care căutăm răspuns în dimineaţa în care ne 
aflăm pe vasul de cercetări „Sudfall” din portul militar 
Schleswig. 

Vasul cercetează de două săptămâni în golful Haithabu; este 
o echipă condusă de arheologul Kramer. Obiectul: definirea 
exactă a locului şi perspectivei istorice unde a fost făcută 
închiderea spre ocean. Cu ajutorul tehnicii sonarului este 
posibilă fotografierea „în detaliu” a fundului mării, chiar în locul 
unde apa ei este atât de tulbure, încât scafandrii nu văd nici 
măcar mâna în faţa ochilor. 

Este dimineaţă devreme, soarele străluceşte, vremea este 
călduţă, iar golful pare un covor mişcător din aur. Peste tot se 
simte pământul, se simte mirosul unui pământ bun, gras, 
amestecat cu o uşoară aromă de sare din cauza apropierii mării. 
Poţi vedea şi departe în zare. Până la orizont privirea nu 
întâlneşte nimic care să tulbure contopirea cerului cu pământul, 
totul este de un albastru auriu. 

Mirajul depărtării? Această ţară, patria vikingilor, îndeamnă la 
curiozitate: să afli ce se ascunde dincolo de orizont. Această 
lumină clară a cerului ademeneşte. Râul se scurge la infinit în 
mare şi parcă îndeamnă la cucerirea altor coaste. Mâna 
introdusă în apă pare să facă legătura cu întreaga lume. Este 
sigur că şi vikingii au simţit puterea de sugestie a acestei 


privelişti. Pământul şi marea îndeamnă la plecarea în aventură. 


Vikingii au fost meşteri iscusiţi, care făceau bijuterii scumpe din tur şi argint 


„Pe poziţii” se strigă din camera de comandă. Prospectarea 
continuă. Calculatorul arată deja imagini exacte de pe fundul 
mării. O realitate foarte precisă aici la Haithabu. Se pot 
recunoaşte clar resturile închiderii mării spre ocean, vechi de 
1000 de ani; rămăşiţe ale unor stâlpi din lemn, unul lângă altul. 

Undeva aici trebuie să fi fost atacul agresorilor din secolul al 
XI-lea, care au transformat apoi înfloritorul oraş în cenuşă. Cine 
au fost agresorii şi cum au putut să străpungă liniile de apărare? 

Una din cele mai importante dovezi ale acestui atac se află în 
muzeul Haithabu: un vas de război de peste zece metri lungime, 
găsit pe fundul mării şi ridicat în 1979. O particularitate a epavei 
a fost imediat observată de arheologi: partea superioară stângă 
a bordului prezintă urme de arsuri, care indică o tehnică rafinată 
a agresorilor. Se pare că au folosit vasul cucerit pe post de 
„fitil”. 

Au stivuit aici fân şi lemn, i-au dat foc şi l-au dirijat între stâlpii 


portului. O metodă simplă de a distruge apărarea solidă a 
aşezării. Un cal troian în flăcări. 

Scafandrul a pipăit în apa tulbure şi a găsit o parte a unui 
stâlp pe care l-a ridicat la bord cu ajutorul echipajului. 
Asemenea descoperiri au o mare însemnătate pentru arheologi. 
Pe baza inelelor se poate stabili vârsta exactă a lemnului. 

Rezultă următoarea cronologie: începuturile, mai degrabă 
timide, ale aşezării Haithabu datează de la mijlocul secolului al 
VIII-lea. Locul ideal între Marea Nordului şi Marea Baltică, între 
Scandinavia şi Europa a făcut rapid din micul sat, un „oraş 
înfloritori”, unde circulau mărfuri din toată lumea. Ansgar, 
misionar nordic, a fost trimis de regele danez să construiască 
acolo o biserică, iar după 948 oraşul apare denumit în mai multe 
rânduri drept reşedinţă episcopală. „Bijuteria nordului”, unde a 
locuit temporar şi regele danez, trebuia deci consolidată 
corespunzător. In ultima jumătate a secolului al X-lea a apărut 
zidul de apărare în formă de semicerc, înalt de până la 
unsprezece metri, căptuşit cu lemn. Barajul din lemn masiv 
ţinea la distanţă atacatorii veniţi pe mare. 

Dar acest dig solid de apărare din evul mediu nu a rezistat 
atacului de la mijlocul secolului următor. Conform cercetărilor 
făcute pe lemn, a fost vorba de două atacuri care au distrus 
puternicul centru industrial. Dar cine au fost agresorii? Cine 
cuteza să atace centrul dominaţiei vikingilor? 


Războaie fratricide 


Răspunsul este pe cât de surprinzător, pe atât de simplu. 
Vikingii au fost cei care au atacat la mijlocul secolului al XI-lea 
oraşul. Vikingii norvegieni, conduşi de regele Harald Hardradi, 
„cel tare de inimă”, au venit pe mare şi au distrus cu brutalitate 
apărarea oraşului. Au lăsat un oraş în mare paragină, astfel că 
după 16 ani l-au dat unor sclavi sleiţi de puteri. Haithabu nu a 
fost reconstruit niciodată. 

Luptele interne între oamenii nordului nu constituie o 
curiozitate istorică. Incă din perioada timpurie a epocii vikingilor 
au loc lupte între diferitele bande pentru prada luată, fie că 
provenea de la franci sau de la alţi vecini. Şi perioada cuceririlor 
de teritorii sau a descoperirilor a fost marcată de disensiuni. Cei 
ce se îndreptau spre vest erau în majoritate certaţi cu legea, 


forţaţi să îşi părăsească patria. Mobilurile expansiunii foarte 
mari au fost: probleme în cadrul comunităţii, izolarea, rivalitatea 
puternică. 


Vestita tapiserie din Bayeux — o bandă desenată din secolul al XI-lea. 
Trupele lui Wilhelm Cuceritorul, 


Ceea ce s-a întâmplat la Haithabu a fost mai mult decât o 
luptă între rivali. Războaie de amploare sau incursiuni de 
cucerire, făcute cu cruzime împotriva celor de acelaşi neam, nu 
au fost caracteristice vikingilor „din vremurile bune vechi”. Abia 
evidenţierea statelor nordic e naţionale cu rivali potentaţi a 
favorizat luptele fratricide. Vikingii s-au transformat în danezi, 
norvegieni, suedezi, englezi, germani, francezi, care se 
amenințau reciproc. 

O bucată de tapiserie de 70 de metri lungime şi o jumătate de 
metru lăţime: lână ţesută cu sute de motive. Mai degrabă o 
„placă” ornamentală gigantică decât un covor. Suntem în 
muzeul din oraşul francez Bayeux, în Normandia. In faţa noastră 
vestitul „covor”, foarte aproape, dar despărţit de un perete din 
sticlă. 

Fascinant de detaliată această „bandă desenată” a secolului 
al XI-lea, care narează istoria şi cele mai sângeroase lupte 
fratricide din epoca vikingilor: bătălia de la Hasting din sudul 
Angliei, unde Harold de Wessex şi Wilhelm, conte de Normandia, 
au luptat pentru coroana Angliei. Lupta a fost o baie de sânge, 
în care au pierit „întreaga nobilime nordică şi cei mai puternici 
bărbaţi ai unei generaţii”, cum nota ulterior, cronicarul. 


Wilhelm, succesor al conducătorului viking Rollo, a intrat în 
istorie sub numele de „Cuceritorul”, ceea ce confirmă rezultatul 
războiului. Visele regale ale lui Harold au fost spulberate de 
săgețile adversarului, iar lupta este înfăţişată „foarte realist” pe 
„covorul de la Bayeux”. 

Nici acum nu se ştie precis cine, de ce şi cine a făcut acest 
imens covor de mână. Se poate însă presupune, oarecum pe 
drept cuvânt, că ar fi fost Mathilde, soţia lui Wilhelm, care 
împreună cu doamnele ei de la curte, au consemnat faptele 
eroice ale soţului victorios. 

In acest reportaj imagistic bătălia de la Hastings este 
prezentată realist, dar concomitent înfrumuseţată din motive 
propagandistice: „englezii au luat-o la fugă” se arată foarte 
scurt şi clar în textul final, ţesut şi el. Covorul trece sub tăcere 
faptul că războiul crud de cucerire al lui Wilhelm a mai durat 
încă cinci ani şi a intrat în cărţile de istorie ca „distrugerea 
Nordului”. 

Se trece cu vederea şi faptul că Harold de Wessex era 
îndreptăţit să aibă pretenţii la tron; înaintea morţii, regele 
Edward al Angliei i-a promis lui coroana, dar şi rivalului său, 
Wilhelm. 

Se mai omite şi faptul că normandul Wilhelm a cucerit o ţară, 
care, după invaziile vikingilor, era de mult un mare „imperiu” al 
nordicilor. Stăpânii Angliei sunt urmaşii acelor cuceritori nordici, 
care invadaseră ţara cu secole în urmă. Pentru a-şi păstra 
coroana, Harold a dus deja, în nord, un război împotriva regelui 
Norvegiei, înaintea bătăliei de la Hastings. Vikingi dornici de 
luptă apăreau pretutindeni. 

Deci, s-ar putea spune că lupta pentru Anglia este o luptă 
între vikingi. Dar, o dată cu această luptă, se încheie şi o eră în 
care popoarele nordice, foarte hotărâte, au învăţat Europa 
creştină să se teamă. Au trecut şi vremurile în care corăbiile cu 
dragoni întunecau orizontul dintr-o dată, parcă trimise din iad, 
pustiind teritorii întregi. A trecut şi viaţa izolată în întunecata 
iarnă nordică la capătul lumii, apărată, dar şi ameninţată 
totodată de zei ca Odin, Thor sau Wotan. 

Snorri Sturluson a fost, poate, unul din cei mai importanţi 
poeţi ai Islandei. A scris în secolul al XIII-lea legenda strămoşului 
său Egil, dar a compus şi un catren, care exprimă întregul 
sentiment al erei vikingilor. O sinteză poetică, ce a descris o 


epocă, unde viaţa şi moartea sunt foarte aproape şi unde zeiţa 
morţii, Hel, stătea alături, în faţa focului - ca ameninţare şi 
consolare în acelaşi timp: 


„Sfârşitul este totul; chiar acum 

Hel stă maiestuoasă şi aşteaptă. 

Viaţa se scurge, eu trebuie să plec aşteptând sfârşitul; 
Dar nu în mizerie şi jale, ci cu bărbăţie”. 

Friedrich al II-Lea - Rege între cer şi 
pământ 
de Michael Gregor 


Modet realizat pe calculator: Castel del Monte al lui Friedrich al II-lea. 


Ca să fiu sincer, viaţa şi epoca împăraţilor germani nu m-a 
interesat niciodată în mod special. Intipărită în minte aveam 
numai figura ultimului deţinător al tronului, Wilhelm al II-lea de 
Hohenzollern, cum trecea în revistă, parada trupelor sale, călare 
şi obsedat de măreție, înainte de a le trimite să fie decimate în 
primul război mondial. 

Un împărat cu numele Friedrich al Il-lea - nu era el oare 
bătrânul Friedrich de la castelul Sanssouci de lângă Potsdam? 
Acela nu a fost împărat, ci numai rege al Prusiei. Nu corespunde 
nici epoca. Un împărat cu un nume similar domnise cu o 
jumătate de mileniu în urmă, în secolul al XIII-lea. De bunicul lui 


auzisem la şcoală, la lecţiile de istorie. Se numea Barbarossa şi 
ar fi încă îngropat pe muntele Kyffhäuser, deşi fiind cruciat, s-a 
înecat în îndepărtatul râu Saleph. Barbarossa a fost împărat, un 
şvab din dinastia Staufer!. Dar nepotul? Niciun hotel nu îi poartă 
numele, nu găseşti niciun monument închinat lui în întreaga 
Germanie. Piețe Barbarossa sunt pe multe planuri de oraşe, dar 
împăratul Friedrich al II-lea nu pare să fi lăsat urme vizibile. Ce a 
încălcat el, ca să fie exclus astfel din gândirea publică? Sau pur 
şi simplu a fost prea neînsemnat, pentru ca urmaşii să îşi mai 
amintească de el? 

Totuşi trebuie să fi fost un suveran puternic, care s-a putut 
încorona concomitent cu coroanele regeşti ale Germaniei, 
lerusalimului şi ale bogatei Sicilii, moştenită după mamă. 

„Stupor mundi” - stupoarea lumii, l-au numit admiratorii lui; 
un monstru satanic pentru duşmanii săi. 

Cum aş putea să-mi fac o imagine despre un om, mort acum 
800 de ani, un împărat şi un rege despre care istoricii şi scriitorii 
au scos de-a lungul secolelor nenumărate cărţi, dar nu au putut 
cădea la înţelegere cu privire la o imagine unitară a 
personalităţii lui şi deseori au susţinut chiar opinii contrare? 


Castelul misterelor 


Alungat în interior de zgomotul ştrandurilor de pe coasta 
Adriaticii, pe timpul verii, întâmplarea mă duce într-o zonă 
pustie, arsă de soare din sudul Italiei. Şoseaua îngusta, 
întortocheată, duce prin plantaţii interminabile de măslini, spre 
o zonă deluroasă lină. Dintr-odată apare: „Castel del Monte”, 
castelul împăratului Friedrich al II-lea. Sau „Frederico Secondo”, 
rege al Siciliei, cum îl prezintă învăţătoarea, la intrarea 
principală. Ea relatează lucruri uimitoare: stăpânul castelului s-a 
plimbat prin imperiu împreună cu haremul lui, cu elefanţi şi 
leoparzi sau cu alte animale exotice, pentru a-şi impresiona 
supuşii. 

Curiozitatea mea este stârnită de această relatare, care mă 
impresionează şi pe mine. Nu auzisem niciodată aşa ceva 
despre un împărat german. Chiar şi această construcţie, „Castel 
del Monte”, este plină de lucruri aparte şi de mistere. Forma lui 
de bază este un octogon regulat. Pe fiecare dintre cele opt laturi 


1 Hohenstaufen (Staufer) (n. e). 


se află câte un turn, tot cu opt laturi. Zidurile sunt din blocuri 
dreptunghiulare drepte de gresie calcaroasă galbenă, înconjoară 
pe două etaje, egale ca înălţime, opt săli trapezoidale şi o curte 
interioară tot ca un octogon, care altădată ar fi fost împodobite 
cu figuri antice. Scriitorul Horst Stern a denumit clădirea o 
„orgie a cifrei opt”. În geometrie, octogonul reprezintă media 
între pătrat şi cerc; ca simbol religios, el descrie contopirea 
dintre limitarea pătrată a pământescului cu infinitul ceresc al 
cercului. Face legătura între Dumnezeu şi om, între viaţă şi 
moarte. 

În timpul Cruciadei din 1228/1229, Friedrich al II-lea, aflat în 
domul stâncos islamic din lerusalim, i-a cerut amănunte ghidului 
său arab despre semnificația principiului construcției 
octogonale. Cunoştea şi biserica cu opt laturi San Vitale ca şi 
Baptiseriul de la Ravenna, având în mână coroana germană cu 
opt laturi. Reprezintă, deci, Castel del Monte suma din piatră a 
acestor impresii, testamentul care să dăinuiască împotriva 
dorinţei oricăror duşmani, al unui imperator care voia mereu să 
fie pe pământ primul după Dumnezeu? 

Pereţii castelului sunt placați cu plăci din marmură albă, iar 
podele sunt împodobite cu mozaicuri. Se găsesc chiar şi toalete, 
dar nicio urmă de vreo bucătărie. Oare cum se hrănea aici un 
stăpân răsfăţat? Desigur nu se mulțumea cu hrană rece, mai 
ales că era socotit gazda unor banchete îndestulate. Un vizitator 
contemporan relatează entuziasmat: „Erau prezente aici toate 
tipurile de a face plăcere. Eram entuziasmați de schimbarea 
corurilor şi de costumele purpurii ale interpreţilor. Intreaga zi a 
fost o petrecere, iar seara, când să se despartă, noaptea a 
devenit zi prin făcliile jucătorilor”. 

Oaspeţii sunt încântați să danseze cu frumoasele fete 
sarazine, care se mişcă în sălile palatului în ritmul cimbalelor şi 
al castagnetelor, în balans pe bile mari; împăratul îi adună pe 
menestreli şi muzicanți în jurul său. S-a păstrat şi o relatare 
despre felul în care învățatul şi profetul curţii, astrologul Michael 
Scotus, ar fi strâns pe cer norii de furtună din ordinul 
împăratului, pentru a oferi oaspeţilor o ploaie răcoritoare. 

Dar Castel del Monte nu a fost construit pentru asemenea 
petreceri. Servea ca fortăreață de apărare? Dar de ce treptele în 
spirală sunt rotite spre stânga, spre deosebire de toate celelalte 
fortărețe ale timpului? Agresorii puteau ataca liniștiți cu sabia în 


partea de sus, în timp ce apărătorii nici nu apucau să pună 
mâna pe arme. O asemenea greşeală de construcţie nu a scăpat 
desigur meşterilor lui Friedrich. Atunci ce scop avea castelul? 


Mistica cifrelor 


Nedim Vlora este profesor de geografie la Universitatea din 
Bari. S-a născut ca prinţ în Albania, de unde părinţii lui au fugit 
în Italia din cauza comuniştilor. Împreună cu nişte specialişti, 
prieteni, el cercetează de ani de zile castelul şi crede că a putut 
descoperi o legătură între numeroasele aspecte misterioase ale 
construcţiei. Pentru el nu este întâmplător că Friedrich a indicat 
să se construiască aproape pe diagonala geografică, care lega 
lerusalimul cu cea mai mare catedrală creştină a timpului, cea 
din Chartres. Ilmpăratul nu a dorit un castel, ci un templu. 
Planurile lui de construcţie se bazează pe ştiinţa ocultă 
egipteană veche, preluată de Friedrich din surse arabe. 

După ce Vlora a măsurat castelul, a stabilit coincidenţe cu 
dimensiunile piramidei lui Keops. 

Circumferinţa castelului este de 232,92 metri şi corespunde 
aproape exact cu lungimea laterală a celei mai mari piramide 
egiptene, iar suma laturilor curţii octogonale reprezintă cei 111 
coţi egipteni. În timpul faraonilor aceasta era o cifră magică 
deosebit de importantă, prin care preoţii vedeau toate 
cunoştinţele moştenite, chiar cele despre echilibrul cosmic, 
socotit o premisă pentru existenţa în continuare a Universului. 
Faraonii - acţionând împreună cu puterile cereşti - erau garanţii 
acestui echilibru cosmic pe Pământ; astfel domnia lor 
reprezenta o necesitate existenţială pentru egipteni. 

Nedim Vlora crede că a descifrat în planul castelului formule 
ascunse, care ar indica chiar şi poziţia exactă a camerei 
mortuare din piramida lui Keops, nedescoperită până în prezent. 
El nu a avut voie să verifice la faţa locului teoria lui, guvernul 
egiptean refuza arheologului amator licenţa de investigare. 
Astfel Vlora rămâne doar în sfera speculațiilor jucându-se cu 
metrul liniar în castelul împăratului. 


Castelul în formă de octogon atrage permanent oamenii de știință, dar şi șarlatanii — 
Castel del Monte mai are taine ce aşteaptă să fie dezlegate. 


Cerul pe pământ 


Este dovedită din punct de vedere ştiinţific şi o legătură între 
castel şi sistemul ceresc. Pe 23 septembrie lungimea zilei este 
egală cu cea a nopţii, respectiv de douăsprezece ore, iar soarele 
intră în constelația Balanţei. La prânz, în această zi, sunt 
martorul unei scene aparte. Umbra aruncată de peretele dinspre 
curte corespunde acum exact cu lăţimea curţii. Iniţial acest 
fenomen devenea vizibil la ora 12 fix, dar, ulterior, peretele a 
fost înălţat, deci se modifică şi momentul respectiv. Celui căruia 
i se pare întâmplător acest joc al umbrelor, i se predă altul, cu o 
lună mai târziu, dacă revine în acelaşi loc. Soarele intră acum în 
zodia Scorpionului, iar peretele curţii aruncă o umbră ce 
limitează lungimea sălilor castelului. După altă lună, când 
începe zodia Săgetătorului, umbra descrie linia virtuală în cerc a 
turnurilor castelului. În decembrie umbra se află mult în afara 
construcţiei, dar specialiştii cred că pe vremea aceea acolo s-ar 
fi aflat o împrejmuire, tot octogonală. Vara, umbra dă un alt 
indiciu despre un alt element arhitectonic dispărut până în zilele 
noastre. Ea se află în centrul curţii castelului, unde ar fi existat 
un bazin octogonal din marmură. Probabilitatea existenţei lui 
devine mai mare dacă ne gândim că în palatele arabe şi 
persane nu lipseşte din nicio curte o fântână răcoritoare. 

Castelul este, deci, un gigantic ceas solar. Bazele geometrice 


de calcul ale construcţiei erau desigur cunoscute de împărat, 
foarte interesat de matematică; chiar şi arhitectul roman 
Vitruvius a descris aceste principii. 

Sunt necesare calcule complicate, pentru a înţelege o deviere 
a porţii principale de la axa est/vest. Ea este cu 2,5 grade 
modificată faţă de poziţia ideală. Este exact unghiul ce 
corespunde înclinaţiei axei Pământului. Înclinaţia reglementează 
ritmul anotimpurilor, perioadele de frig şi căldură, timpul 
semănatului şi al recoltatului pe planeta noastră. Luarea în 
considerare a legilor naturii la construirea castelului ar putea 
însemna că împăratul se considera stăpân peste toate 
evenimentele pământene; el hotăra soarta supuşilor, asemeni 
faraonilor egipteni - dar şi asemeni Soarelui. 


O vizită virtuală la Friedrich 


Entuziasmul împăratului pentru mistica cifrelor a fost utilizat, 
opt secole mai târziu, de un grup de cercetători ai Universităţii 
Tubingen la crearea unui nou tip de program de calculator. 
Studenţii la informatică au făcut ani de zile călătorii pe urmele 
celui din dinastia Staufer, sub îndrumarea profesorului lor, apoi 
au regizat un spectacol de teatru în memoria lui. Pentru a face 
„atractiv” spectacolul oricărui spectator, fără ca acesta să 
trebuiască să-şi părăsească scaunul său, ei au înmagazinat 
milioane de date referitoare la construcţie în calculator. 
Rezultatul: un Castel del Monte animat pe calculator, unde 
spectatorul se putea mişca oriunde cu clicul mausului. 

Grafica bazată pe electronică are diferite metode de a crea 
„imagini virtuale” pe calculator. Cea mai utilizată în momentul 
de faţă este Raytracing. Este folosită la reclama filmelor de 
desene animate, dar şi la alte filme, cum ar fi Toy Story 
(Povestea jucăriilor). Oricât de impresionante ar fi imaginile, 
create prin acest procedeu, ele au totuşi ceva artificial. Cauza: 
sursele de lumină sunt reprezentate în general prin puncte. De 
aici apar linii foarte clare ale umbrelor; în plus Raytracing nu 
poate folosi lumina indirectă, foarte importantă la filmări în 
interioare. De aceea informaticienii de la Tubingen au încercat 
să combine diverse metode, când au lucrat la animarea 
castelului. Ceea ce nu pare complicat pentru nespecialişti, a 
însemnat pentru omul de ştiinţă deseori o muncă de ani de zile. 


Rezultatul celor de la Tubingen este un program nou denumit 
„Radio Lab”. 

Cu ajutorul tehnicilor multiple de accelerare, integrate în 
sistemul extins, acum pot fi calculate aproape identic şi 
camerele foarte complexe din punct de vedere arhitectonic din 
Castel del Monte, mult mai aproape de realitate. Folosit pentru 
prima oară la filmul nostru, Radio Lab este pe punctul de a fi 
vândut pe piaţa internaţională. 

Un nou program de calculator permite reproducerea mai fidelă a 
constructiei Castel del Monte 


O poartă spre infinit 


Castelul oferă multe indicii despre autoglorificarea în piatră a 
împăratului. Pretutindeni se găseşte „cifra de aur” 1,618. Ea 
este dedusă din armonia corpului uman. Raportul 1:1,618 
descrie tipul ideal al măsurilor din creştet până la buric în raport 
cu întregul corp sau lungimea degetelor în comparaţie cu toată 
mâna. Această armonie a creaţiei, denumită „raportul de aur”, 
ar exprima dorinţa Domnului materializată în lucrurile create de 
om. Cifra de aur a fost mereu folosită de arhitectul castelului ca 
încrustaţie în piatră. 

Sălile de la Castel del Monte sunt trapezoidale. Dacă se 
multiplică cea mai mică linie a trapezului cu cifra de aur, rezultă 
lungimea celei mai mari laturi. Dacă se împarte cea mai mică 
latură cu pătratul lui 1,1618, deci cu 1,272, rezultă lăţimea sălii. 
Chiar şi poarta principală este construită după legile cifrei de 


aur. O stea în cinci colţuri, în care se descompun toate liniile 
încrucişate din raportul 1:1,1618 sau 1:1,1618 la pătrat ori 
1:1,1618 la puterea a treia, formează fundamentul construcţiei. 
Proporţiile arhitectonice astfel rezultate deschid accesul spre 
omul ideal - împăratul socotindu-se un astfel de om. 


Portalul de la Castel de! Monte 


Nicio consemnare nu specifică dacă Friedrich a fost vreodată 
la castel. Un cronicar contemporan dă informaţii despre 
obiceiurile împăratului: „Din ordinul lui au fost construite fără 
preget palate de o minunată frumuseţe şi mărime, ca şi cum ar 
fi fost sortite vieţii veşnice, dar el nu a putut să stea niciodată în 
ele; pe crestele munţilor sau în oraşe a ridicat castele şi turnuri, 
de parcă zilnic ar fi fost supus unor atacuri ale agresorilor. A 
făcut toate acestea pentru a-şi dovedi puterea, pentru a trezi 
respect şi admiraţie şi pentru a întipări foarte adânc în mintea 
tuturora familia lui, astfel ca să nu fie uitat niciodată”. 

Castel del Monte, cu numeroasele lui referiri astronomice, 
este deci o demonstraţie de putere împărătească şi, poate, un 
avertisment dat oamenilor de a ţine cont de legile cerului. 


Tiranul din Sicilia 


Poarta podului din Capua, păstrată ca o mină, nu avea numai 
utilizare practică, ci servea şi propagandei: ea anunţa dorinţele 
împăratului. O inscripţie îl ameninţa pe călătorul care trecea aici 
graniţa statului bisericesc spre Regatul Siciliei: 

„Din ordinul Cezarului, întemeiez concordia în împărăție! / Voi 
tăvăli în ocară pe cei ce îi ştiu schimbători/Treci sigur, tu, care 
vrei să trăieşti fără greşeală. /Cel ce este necredincios să se 
teamă de surghiun şi de moartea în temniţă”. 

In ruinele porţii distrusă de numeroase războaie, s-au găsit 
figuri din marmură, ce împodobeau odinioară faţada. Zeița 
romană Justiţia era flancată de doi judecători. Deasupra lor 
trona statuia împăratului, care se considera garantul păcii şi al 
dreptăţii. 

Friedrich emite pentru Regatul Siciliei o nouă lege, 
„Constituţia de la Melfi”. Ea urma să aducă siguranţă juridică, iar 
supuşii erau apăraţi de nedreptăţile nobililor. Concomitent 
împăratul se declara infailibil: „A discuta hotărârile, deciziile şi 
regulamentele împăratului este un sacrilegiu”. 

Friedrich este ferm convins că ereticii ameninţă biserica şi 
împărăţia lui instaurată de Dumnezeu. Aceşti rebeli trebuiesc 
ucişi cu cruzime: „Cel acuzat de eretism de episcop va fi supus 
judecății publice, iar pedeapsa pentru eretism este moartea pe 
rug sau schilodirea prin tăierea limbii, pentru ca ereticul să nu 
mai poată cârti împotriva Domnului”. 

După modelul islamic, evreii trebuie să poarte un petec 
galben pe îmbrăcăminte şi să-şi lase barbă, pentru a se deosebi 
de creştini. Cetăţenilor li se interzice căsătoria cu străinii, 
deoarece „prin amestecul cu diferitele popoare va avea de 
suferit, din cauza moravurilor străine, integritatea imperiului, 
căci sămânţa străinului murdăreşte armata credincioşilor”. 
Prostituatele nu au voie să locuiască în interiorul zidurilor 
oraşului şi să facă baie „impreună cu femeile cinstite, pentru că 
o oaie bolnavă molipseşte întreaga turmă”. Actorii şi cântăreții 
care vor cuteza să tulbure, prin cântece de ocară, liniştea 
împăratului, vor fi proscrişi. Dar este interzis „ca cineva să fie 
condamnat pe nedrept numai pentru că este evreu sau sarazin”. 


Statuia zeiţei Justiţia ce 
împodobea poarta oraşului 
Capua Dar Friedrich al 
H-lea mu a putut respecta 
principiul „pace şi echitate” 


Această sculptură l-ar 
reprezenta pe împăratul sever, 
chiar crud, care se vedea 
asemeni unui Cezar din 
vremurile romane 

În anul 1235, din nou câţiva evrei au fost învinuiți în Germania 
de uciderea unui copil creştin în cadrul unui ritual. Această 
incriminare reapare mereu şi constituie un pericol mare pentru 
evrei. Având în vedere că evreii din Germania sunt supuşii 


regelui, Friedrich este implicat direct. El convoacă o comisie 
formată din demnitari mireni şi creştini pentru a verifica 
acuzaţiile. Când nu ajung la un rezultat convingător, 
încredinţează problema din punct de vedere juridic evreilor 
convertiți la creştinism, pentru că ei cunoşteau scrierea 
evreiască. După ce ei dovedesc că, potrivit legii mozaice, 
asemenea crime sunt condamnabile, împăratul pune sub 
jurisdicţia legii, în 1236, asemenea acuzaţii defăimătoare. 

Din arhive nu reiese dacă Friedrich a fost atât de tolerant faţă 
de alte religii din proprie iniţiativă sau din raţiuni financiare. 
Toleranţa a caracterizat numai rareori activitatea 
guvernamentală a lui Friedrich. O reţea de spioni împânzeşte 
întreg teritoriul statului, prin intermediul căreia Friedrich devine 
atoateştiutor. „În Regatul Tău, Sicilia, nimeni nu îndrăzneşte să 
mişte mâna sau piciorul fără încuviințarea Ta”, recunoaşte Papa 
cu un reproş subînţeles, dar şi cu invidie. 

O fabulă, desigur inventată, descrie exact felul în care 
Friedrich înţelegea exercitarea puterii: 

„impăratul Friedrich a mers la o vânătoare cu şoimi. Avea cu 
el un şoim foarte frumos, la care ţinea foarte mult. L-a trimis să 
prindă un cocor, dar el se înălța mereu şi mereu. Şoimul l-a 
urmărit, până a adulmecat un vultur tânăr. L-a atacat, l-a adus 
la pământ, dar s-a încleştat atât de bine pe vultur, până ce a 
murit. Impăratul a fost foarte supărat, l-a chemat pe judecător şi 
a ordonat să fie tăiat capul şoimului. Vulturul era socotit 
superior peste toate păsările şi trebuia respectat”. 

Orice atac împotriva regelui atrage, în consecinţă, pedeapsa 
cu moartea. Un cronicar ne relatează cum a fost tratat un grup 
de nobili, care s-au răsculat împotriva lui: „Atentatorilor li s-au 
scos mai întâi ochii, care fuseseră orbiţi de Satana, apoi au fost 
legaţi de cozile cailor şi târâţi prin praf, pentru că au încercat să 
pângărească sânge nevinovat; unii au fost aruncaţi în mare încă 
în viaţă, ca să bea din cupa amărăciunii; alţii au fost spânzurați 
în aer pentru că au otrăvit aerul cu ideile lor stricătoare; în fine 
au fost arşi, ca o ultimă pedeapsă, pentru că au fost prinşi 
stingând focul fidelității”. 

Pe alţii Friedrich i-a legat în saci cu şerpi veninoşi, înainte de 
a-i arunca în mare. Nu este un stăpân îndurător, este milostiv 
numai când o cer interesele politice. Dar cu cât împăratul devine 
mai sever de-a lungul anilor, cu atât mai rar dă dovadă de 
îndurare. Cu o brutalitate lucid calculată adulmecă orice lezare a 
maiestăţii, după cum reiese din acest ordin împărătesc: „Am 
decis ca cei vinovaţi de lezarea Maiestăţii Noastre să fie 
pedepsiţi, după torturi, cu condamnarea la moarte, pentru a 
insufla teamă celorlalţi; deoarece a fi crud în pedepsirea acestor 
fapte condamnabile înseamnă a fi îndurător”. Impăratul va fi 


surprinzător de îngăduitor la Bitonto. Oraşul s-a încredinţat 
pentru scurtă vreme soldaţilor Papei, deci adversarilor; Friedrich 
îl cucereşte din nou, dar îi iartă. Actul supunerii are loc în 
catedrala împodobită cu un amvon nou, ridicat de cetăţeni. 
Friedrich este imortalizat acolo, alături de bunicul lui, 
Barbarossa, de tatăl său, Heinrich şi de fiul său, Konrad: dinastia 
Staufer. Succesiunea la tron justifică exercitarea puterii date de 
Dumnezeu. 

Supuşii trebuie să respecte voinţa împăratului; nu acceptă 
cetăţenii oraşelor independente. Orice revoltă încalcă „dreptul 
sacru” şi aduce după sine intervenţia neîndurătoarelor gărzi 
sarazine. 

Un ordin de atac, păstrat, suna astfel: 

„Pe deplin încredinţaţi de întreaga voastră fidelitate, pe care 
Noi am constatat-o ca fiind de nădejde în fiecare moment greu, 
credem că vă putem încredința războiul împotriva oraşului 
Gaeta şi a locuitorilor lui, care ne-au trădat. De aceea, Noi 
ordonăm, încredinţaţi de fidelitatea voastră, căci altfel veţi 
pierde îndurarea Noastră, ca, după ce aţi ajuns acolo, să 
distrugeţi fără milă toate viile şi grădinile de zarzavat. Pentru a 
cuceri teritoriul, zi şi noapte să folosiţi continuu catapultele şi 
aruncătoarele de pietre. După ocuparea oraşului, să îi orbiţi pe 
nobili şi pe cei din păturile superioare ale ţării, să le tăiaţi 
nasurile şi să îi alungaţi goi din oraş. Femeilor să le tăiaţi nasul, 
apoi să le lăsaţi să plece. Băieţilor să le tăiaţi testiculele, dar să 
îi lăsaţi în oraş. Zidurile oraşului, casele şi turnurile să fie 
distruse din temelii, cu excepţia bisericilor şi a caselor preoţilor, 
cărora nu trebuie să le faceţi niciun rău; după ce vestea se va fi 
răspândit pe întreg pământul, orice trădător va fi îngrozit şi va 
trăi cu frică”. 

Mulţi au fost îndemnați să vadă în aceste ordine şi relatări o 
cruzime deosebită a lui Friedrich. 

Dar la vremea respectivă, ele nu reprezentau ceva ieşit din 
comun. Suveranii din Orient sau Occident folosesc asemenea 
metode pentru a-şi consolida puterea şi a-şi păzi viaţa. Nici Papii 
nu procedau cu mai multă îndurare. 

Friedrich se caracterizează printr-o consecvență dara când 
este vorba de impunerea principiilor sale. Îi va condamna la 
moarte chiar şi pe fiul său Heinrich şi pe cancelarul său de o 
viaţă, Petrus de Vinea, deoarece crede că s-au făcut vinovaţi de 


înaltă trădare. De unde provenea această dorinţa extraordinară 
de a domni? 


Ascensiunea vulturului 


Un vânt rece de la nord zguduia marele cort din piaţa leşi, o 
mică localitate din mijlocul Italiei. Cronicarii au consemnat ziua 
de 26 decembrie a anului 1194. Konstanze, fiica regelui 
normanzilor, Roger al Il-lea de Sicilia, pleacă spre soţul ei, 
împăratul Heinrich al VI-lea de Hohenstaufen şi face o escală la 
lesi. Aici o apucă durerile; sărbătoarea Crăciunului este socotită 
favorabilă pentru naştere, deşi stelele de deasupra oraşului sunt 
ascunse după nori. 

Konstanze a rămas însărcinată la 40 de ani, după o 
îndelungată aşteptare. Gurile rele, la aflarea veştii, au colportat 
ideea că pe tron ar fi împins fiul unui călău. Pentru a contrazice 
aceste zvonuri răuvoitoare, Konstanze a făcut publică naşterea. 
In cort s-au adunat toate femeile din oraş ca să asiste la 
naştere, cel puţin aşa spune legenda. Ca o ultimă dovadă, 
regina a arătat mulţimii pieptul ei, din care curgea lapte. 


Capella Palatina din Palermo — construită de Friedrich al Il-lea. 


Preziceri misterioase însoțesc primele scâncete ale nou- 
născutului. Vrăjitorul breton Merlin a prezis că copilul va fi o 
oaie, care ar putea fi „sfărâmată”, dar nu doborâtă, iar printre ai 
săi va fi ca un leu înfuriat. Fostul abate al cistercienilor, Joachim 


von Fiore, i-ar fi dat de ştire lui Heinrich al Vl-lea că regina a 
rămas însărcinată cu un demon, fără să ştie. După studierea 
exactă a Bibliei, el prezice curând sfârşitul lumii, iar odraslei 
împărăteşti îi prezice că va participa la acest lucru. Un mesaj 
plauzibil pentru contemporanii lui, care aşteaptă de mult 
Apocalipsa şi Judecata de Apoi. 

Toate acestea au un fundal politic. Împăratul Heinrich al VI-lea 
şi-a făcut cu iscusinţă un imperiu mare. Influenţa lui se întinde 
de la Marea Nordului şi Marea Baltică până la toate coastele 
Mediteranei. Se pare că el ar fi realizat visul celor din dinastia 
Staufer de a domni peste întreg Pământul, ca succesori ai 
imperatorilor romani. Prin căsătoria lui Heinrich cu Konstanze, 
Papa este ameninţat de unificarea Imperiului cu Regatul Siciliei, 
un teritoriu care se întinde, pe Italia continentală, până la porţile 
Romei. Statul bisericesc este astfel total înconjurat, iar Papa 
trebuie să împiedice prin toate mijloacele unirea spre a nu 
pierde din start lupta cu împăratul pentru dominaţia supremă. 


Între orient și occident 


Moştenirea lui Friedrich pare să se spulbere curând. Împăratul 
Heinrich moare în 1197, la scurtă vreme şi Konstanze. Copilul, 
orfan de ambii părinţi, este acum sub tutela Papei şi fără 
apărare. Viaţa lui este continuu în pericol din cauza luptelor 
pentru putere. El poartă de mic coroana Siciliei, dar trăieşte ca 
un prizonier în palatul regal din Palermo. Când avea şapte ani, 
şi-a rupt hainele de pe el „şi şi-a sfârtecat pielea lui cea tânără 
cu unghiile de parcă ar fi fost un cuţit, văzându-l pe zbirul lui”. 
Oricât ar fi de exagerată această versiune a cronicii, ea lasă să 
se întrevadă cât de adânc era întipărită în mintea copilului 
convingerea de o importanţă extraordinară despre persoana lui 
şi rangul regesc. Aceşti ani l-au marcat puternic pe Friedrich, l- 
au făcut lucid în relaţiile cu oamenii, l-au făcut suspicios faţă de 
sfatul străinului, au trezit în el, de tânăr, conştiinţa propriilor 
forţe şi a poziţiei lui de suprematie. 

Palermo din tinereţea lui este punctul de întâlnire al multor 
culturi. Moscheele stau alături de sinagogi şi biserici. Strămoşii 
lui materni i-au alungat de la putere, în lupte îndelungate, pe 
musulmani, dar şi-au însuşit stilul lor de viaţă. Spadasinii 
neciopliţi din nord se transformă, sub soarele sudului, în 


promotori toleranţi ai arhitecturii, filosofiei şi literaturii. În vile 
orientale, la ţară, prinții normani cultivă un stil de viaţă luxos, în 
mijlocul unor grădini spaţioase. Fastul oriental domină şi în 
încăperile regelui, ai căror pereţi sunt împodobiţi cu mozaicuri 
scumpe. Fântânile arteziene aduc răcoare şi destindere ca în 
palatele califilor. 

Un călător arab îl elogiază pe regele Roger pentru că a făcut 
dintr-un ţinut arid un teren înfloritor şi mănos. Cerealele şi uleiul 
de palmier sunt schimbate, în nordul Africii, pe aur, şi astfel se 
finanţează construirea bisericilor şi a palatelor. În sudul Italiei 
sosesc de pretutindeni meşteşugari şi constructori; influenţele 
străine se contopesc într-un stil nou. Sicilia este pentru restul 
Europei ţara făgăduinţei. 

Se spune că tânărul rege ar fi colindat străzile oraşului 
Palermo, pe jumătate pierdut, pe jumătate flămând, dependent 
de mila altora. Se spune că Friedrich ar fi învăţat maniere urâte 
de la prostituate şi negustorii de pe stradă, dar a învăţat şi să 
cunoască oamenii şi a dobândit experienţă de viaţă. Aceasta 
este o legendă; este însă probabilă o educaţie pe măsură, cu 
profesori vorbind multe limbi străine, în pofida tuturor 
tulburărilor din palatul regal. Curatorul Papei la Roma relatează 
despre un Friedrich care stăpâneşte excelent spada şi călăria şi 
care are o sete neobişnuită de cunoaştere. 


Moștenirea arabă şi cea 
creştină s-au contopit în 
Sicilia într-un stil comun, 


O dată cu împlinirea vârstei de paisprezece ani a devenit 
major, deci în 1208 a preluat domnia într-un stat haotic. 
Coroana împărătească pare aruncată într-un viitor incert pentru 
el, după ce Papa i-a dat-o, în 1209, lui Otto din dinastia Welfen, 
de generaţii întregi adversară a casei Staufer. Papa avea astfel 
mâinile libere pentru a-şi consolida propria putere. Noul împărat 
Otto este neformat, sărăcit şi cu prestigiu ştirbit, deci promite să 
fie o creatură ascultătoare faţă de Roma. Dar când Otto face 
cunoscute în Italia dorinţele lui de putere, Papa îl abandonează 
şi îl ia din nou în caruselul puterii pe Friedrich Staufer. O 
adunare de principi germani îi oferă coroana regală. 


Însuşirea coroanei 


Căsătorit de tânăr, la şaptesprezece ani era deja tatăl unui 
băiat, Friedrich începe una din cele mai mari aventuri cutezată 
de vreun rege în cel de al doilea mileniu. Mânat de curajul 
tinereţii, el părăseşte, în 1212, Sicilia. Prin Roma şi Genova, 
însoţit de câţiva oameni de încredere, ajunge în nordul Italiei. 
Trece în zig-zag printre oraşele lombarde, duşmane ale dinastiei 
Staufer, scapă ca prin minune de prizonierat la milanezi trecând 


călare râul Lambro. Din Verona traversează Alpii, unde se află 
conții germani de Meran şi Bavaria, favorabili Welfer. Călăreşte 
prin Elveţia la Konstanz (Constanţa), pe lacul cu acelaşi nume, 
oraş care se pregăteşte să îl primească pe împăratul din dinastia 
Welfer, care şi-a consolidat puterea. 

Când Friedrich trece poarta oraşului şi cere permisiunea de 
intrare, episcopul îl refuza la început, dar citirea ordinului Papei, 
prin care Otto este excomunicat, îi deschide poarta. Cei din 
Konstanz  baricadează acum podul peste Rin pentru a-l 
împiedica pe Otto să între. Având în vedere că Otto nu dispune 
de trupe suficiente, se retrage. Planul lui, de a-i tăia lui Friedrich 
drumul spre Germania, a eşuat. „Dacă Friedrich ar fi ajuns cu 
trei ore mai târziu la Konstanz, nu ar mai fi intrat niciodată în 
Germania”, notează cronicarul. 

Ştirea despre apariţia lui Friedrich se răspândeşte cu iuţeala 
focului. Succesul lui ar putea fi un semn dumnezeiesc - aceasta 
este opinia generală. Urmat de o escortă din ce în ce mai 
numeroasă, Friedrich trece prin oraşele din sudul Germaniei, 
împodobite de sărbătoare, toate îi deschid porţile cu bucurie. Ele 
îl împing tot mai spre nord pe Otto, nesuferitul „rege saxon”. 

Soarta lui Otto se decide definitiv în lupta de la Bouvines, din 
nordul Franţei. Ca aliat al regelui Angliei, în primăvara anului 
1214, luptă împotriva francezilor şi suferă o înfrângere grea. 
Regele Philippe Auguste al Franţei taie aripile vulturului 
împărătesc capturat şi îl trimite, împreună cu o considerabilă 
sumă de bani, lui Friedrich. Pentru alegerea regelui german nu 
mai există acum niciun obstacol. 

Tânărul Friedrich preia, în 1215, tronul strămoşului său Karl, 
în domul din Aachen. Locuitorii au făcut un sicriu minunat din 
argint pentru osemintele acestuia, care împodobesc arborele 
genealogic al dinastiei Staufer. Este preamărit aici şi Friedrich al 
II-lea. Când închide cu propriile lui mâini sicriul, îşi prinde crucea 
de umăr ca o promisiune că va porni în curând la eliberarea 
lerusalimului. Până atunci va mai trece însă timp. Friedrich are 
lucruri mai importante de făcut. Câţiva ani, el se ocupă de 
treburile guvernului german, dar numai în măsura pregătirii 
planurilor sale mari de viitor. De atunci i se reproşează că a 
neglijat Germania într-un moment decisiv, lăsând-o pradă 
divizării în state mici, purtând numele lui. 


Aachen, unde Friedrich s-a urcat pe tronul lu: Carol cel Mare 


Friedrich se întoarce în Italia, lăsându-l regent în Germania pe 
fiul său minor, Heinrich. În sud, îl aşteaptă coroana 
împărătească, pe care o va primi în 1220 de la Papă, şi Regatul 
Siciliei. Vrea ca aceasta să redevină înfloritoare ca altădată. Cu 
iscusinţă, îi întărâtă pe nobilii încrezuţi unii împotriva altora şi, 
cu fiecare burg cucerit, îşi consolidează puterea. Intre 1221 şi 
1231, reorganizează statul; administraţia este condusă de un 
aparat funcţionăresc fidel împăratului. 

În jurisdicţia lor, funcţionarii publici nu au voie să deţină nici 
bani, nici pământ; le este interzis orice comerţ, să vândă sau să 
cumpere, să schimbe sau să primească ceva, ca şi căsătoria în 
propria regiune. Deţinătorii funcţiilor trebuie schimbaţi în fiecare 
an. 

Friedrich al Il-lea înfiinţează, în 1224, o universitate la 
Neapole pentru a „pregăti oameni inteligenţi şi pricepuţi în 
serviciile împărăteşti, care să cunoască legislaţia imperiului”. 
Aici funcţionarii vor fi pregătiţi în spiritul său; li se interzice să 
urmeze la universităţi străine. 

Importul şi exportul sunt supravegheate sever, se desfiinţează 
privilegiile comerciale ale altor puteri maritime. Un sistem 
inteligent de impozite implică statul în orice mişcare a 
mărfurilor; monopolul producţiei pentru bunuri militare şi 
aducătoare de profit garantează încasări sigure în vistieria 
statului. În agricultură, Friedrich introduce plante noi, confiscă 


terenurile lăsate în paragină şi le dă ţăranilor care vor să le 
lucreze. Deseori apelează la legi de mult uitate ale strămoşilor 
lui normani. Regatul lui, Sicilia, funcţionează şi aduce suficiente 
profituri pentru a întreţine noi întăriri şi soldaţi - o demonstraţie 
de forţă a puterii centrale consolidate în vederea pregătirii 
războaielor viitoare. 

În Sicilia luptă împotriva sarazinilor. Deşi de multă vreme 
fuseseră deposedaţi de putere, în teritoriile lor izolate din 
interiorul insulei, ei provocau deseori tulburări. Conducătorii lor 
sunt executaţi. 16.000 de musulmani sunt deportaţi de pe insulă 
în Apulia. Lucera devine un adevărat oraş musulman cu 
moschei, din ale căror minarete muezinii cheamă la rugăciune. 
O provocare împotriva Papei, ale cărui proprietăţi nu se află la 
mare distanţă. Cei din Lucera se revanşează faţă de împărat 
prin fidelitate totală. Împăratul romano-german va fi mereu 
înconjurat de o gardă de călăreţi rapizi, puternici, o trupă de 
elită, care nu ascultă decât de el. Locuitorii plătesc un impozit 
pe cap de om pentru a putea să-şi exercite cultul lor religios; 
conform legii, ca şi evreii, ei sunt servitorii suveranului. În marile 
ateliere lucrează meşteri care fac arme pentru stat, iar sarazinii 
tes stofe pentru curte. Ademenit de fete, s-a lăsat atras de ele, îl 
învinuieşte Papa. Nu poate dovedi acest lucru, dar arheologii au 
găsit în ruinele palatului său indicii că ar fi existat un harem. Ar 
corespunde unui Regat Sicilian orientat spre cultura orientală. 


Coroana impăraulor germani, 


Pentru a-i ştirbi prestigiul în occidentul creştin, împăratul este 
acuzat de legături imorale cu temei „necredincioase”. In 
Palestina ar fi pus creştine să danseze frivol în faţa unor 
musulmani, pentru ca apoi să fie oferite acestora; el însuşi ar fi 
avut un copil cu fata unui sultan. O anecdotă susţine chiar că 
vălul purtat pe faţă de femeile musulmane ar proveni de la 
Friedrich. Ele ar fi purtat, de supărare, vălul negru pe faţă după 
plecarea iubitului lor din lerusalim, până ce aceasta a devenit o 
tradiţie. Oricât de absurde ar părea zvonurile, ele conţin totuşi 
ceva adevărat, speculează biserica. 

Friedrich şi-a atras aversiunea Papei o dată cu plecarea în 
cruciadă, în 1228, după mai multe amânări şi numeroase 
promisiuni. In loc să apeleze la forţa militară împotriva 
musulmanilor din Ţara Sfântă, el a negociat cu ei şi, cu iscusinţă 
diplomatică, a încheiat un tratat cu arabii, care asigură 
creştinilor câmp de zece ani suveranitatea asupra lerusalimului. 
O cruciadă fără vărsare de sânge este o trădare a cauzei 
creştine, aşa susţin cancelariile bisericilor. 

O dată cu încheierea domniei Staufer şi cu preluarea puterii 


de către Carol de Anjou, musulmanii din Apulia sunt ucişi sau 
vânduți ca sclavi. La Lucera se caută zadarnic urme ale statului 
sarazinilor; a fost distrus în totalitate şi palatul lui Friedrich, 
resturile lui fiind folosite ca material de construcţie. 


Împăratul curios 


Deşi Friedrich a fost mereu pe drumuri aproape jumătate din 
viaţă, a dus războaie, a asediat oraşe şi a organizat adunări 
parlamentare, el a avut totuşi timp şi pentru pasiunea lui: 
ştiinţa. 

Ceea ce observă în natură - de pildă activitatea vulcanică 
doreşte să studieze temeinic. Pune întrebări precise învăţaţilor: 
„De unde vine focul care erupe din pământ atât la câmpie, cât şi 
în munţi? La fel - şi fumul, apare când acolo, când aici. De unde 
provine şi ce determină aceste erupții?” 

In Egipt a cerut explicarea unor fenomene optice: „De ce 
cârma, lăncile sau alte corpuri drepte, când se scufundă în apă, 
se văd tăiate pe locul unde întâlnesc apa?” 

Friedrich i-a dat o problemă greu de rezolvat şi celui mai 
important matematician al occidentului medieval, Leonardo de 
Pisa, numit Fibonacci, care a murit la 70 de ani, în 1240: există o 
cifră ridicată la pătrat la care adăugând sau scăzând cifra cinci 
să obţii de fiecare dată tot pătratul unui număr? Problema nu 
poate fi rezolvată nici astăzi cu metode elementare. Fibonacci a 
scris o carte genială despre numerele pătrate şi i-a închinat-o lui 
Friedrich. Şi celelalte cărţi ale matematicianului sunt dedicate 
unor personalităţi, care se află în legătură cu curtea imperială. 

Fibonacci a învăţat să aprecieze metoda indiană de calcul cu 
nouă cifre în nordul arab al Africii. După multe călătorii de studii, 
a publicat cunoştinţe noi pentru Europa, Liber Abaci, pe care a 
citit-o şi împăratul. Din cuprins face parte şi vestita problemă cu 
iepurii: „Cineva a dus o pereche de iepuri într-un loc neîngrădit, 
pentru a stabili câte perechi de iepuri va naşte într-un an prima 
pereche. Ea poate avea pui în fiecare lună, iar din luna a doua 
de viaţă iepuroaica poate face pui. Pentru că perechea descrisă 
la începutul problemei, va avea pui din prima lună, trebuie să o 
dublezi; după o lună vor fi două perechi. Din acestea una mai 
are pui, respectiv prima, în cea de a doua lună. Deci, în luna a 
treia, sunt trei perechi. Două din acestea, în decurs de o lună, 


pot din nou să facă pui; în cea de a treia lună vor fi născute deci 
două perechi de iepuri. In aceeaşi lună sunt cinci perechi; dintre 
acestea, trei vor face pui în aceeaşi lună. În cea de a patra lună 
sunt opt perechi. Dacă continuăm astfel, obţinem într-un an 377 
de perechi, urmaşe ale primei perechi. 

Vestita carte despre vânătoarea cu şoimi a lui Friedrich al II-lea 
Pare scrisă ca o bandă desenată, cu explicații în text 


Poţi să vezi cum am obţinut suma. La început adunăm prima 
cu a doua cifră, respectiv 1 cu 2, apoi a doua cu a treia, apoi a 
treia cu a patra, cea de a patra cu a cincea şi aşa mai departe, 
până când am adunat a zecea cu a unsprezecea, respectiv 144 
cu 233. Astfel obţinem suma iepurilor descrişi mai sus, respectiv 
377. Şi astfel poţi continua pentru un număr nelimitat de luni.” 

Nu ştim dacă Friedrich a ştiut să rezolve singur problema lui 
Fibonacci. Oricum, i-a impresionat pe arabi cu cunoştinţele lui, 
în timpul şederii în Palestina. Este un om foarte învăţat, un bun 
cunoscător al geometriei, al aritmeticii şi al altor ştiinţe 
speculative, a scris istoricul al-Makrizi. 

In ţările aflate sub influenţă arabă, care se întindeau pe o 
suprafaţă mare din Afganistan peste coasta mediteraneană 
africană până în Spania, filosofia şi ştiinţa erau în plină 
dezvoltare din secolul al Vill-lea. Pe parcursul a 400 de ani, 


matematica, în urma dezvoltării ei impetuoase datorită 
învăţaţilor arabi, atinge o înflorire nemaiîntâlnită de pe vremea 
grecilor. Principii înfiinţează  observatoare costisitoare şi 
biblioteci, fac să se întocmească tabele astronomice exacte şi 
încearcă să obţină copii ale operelor marilor învăţaţi ai Greciei 
antice. Cele mai importante cărţi de matematică indiană şi 
greacă sunt traduse în arabă, ele constituind un teren fertil 
pentru generaţii de învăţaţi. Noi descoperiri se fac cu precădere 
în optică, astronomie şi algebră. 

Friedrich vrea să facă utilă această ştiinţă pentru Occident. Un 
exemplu pentru el nu este numai Spania, ci şi curtea strămoşilor 
lui normanzi de la Palermo, unde învățații arabi erau prezenţi în 
număr mare. Cartograful al-Idrisi a desenat o hartă a lumii, care 
a fost gravată pe o masă din argint. Pentru al-Idrisi nu există 
nicio îndoială: Pământul este o bilă. Acest lucru îl învaţă desigur 
şi tânărul Friedrich, într-un moment în care învățații creştini mai 
fabulau că pământul este asemeni unui disc. 

Sultanul Egiptului dăruieşte împăratului un astrolab preţios. 
Este un instrument astrologie, de obicei din bronz sau alamă, 
pentru a măsura înălţimea stelelor fixe, a soarelui şi a lunii 
deasupra orizontului, pentru a obţine o mulţime de date 
astronomice şi topografice fără nicio formulă matematică. Una 
din principalele folosiri ale astrolabului este măsurarea timpului, 
de o mare importanţă pentru musulmani la determinarea orelor 
de rugăciune. Friedrich are, deci, la dispoziţie suficiente mijloace 
pentru a construi Castel del Monte asemeni unui ceas solar. 


În trezoreria Vaticanului 


Cea mai mare realizare a lui Friedrich al II-lea în domeniul 
ştiinţelor naturale este o lucrare de ornitologie, intitulată Despre 
arta de a vâna cu păsări. Cine doreşte astăzi să aibă originalul în 
mână, trebuie să deschidă la Vatican uşi blindate sau uşi ale 
trezoreriei. Abia atunci poate răsfoi manuscrisul, cu numeroase 
ilustraţii color, menținute în culori vii - lucru aproape imposibil 
pentru un muritor de rând. Deşi echipa noastră de filmare a 
rugat insistent să primească permisiunea de a filma, au fost 
invocate mereu alte motive care să justifice refuzul. 

Suveran peste imensele comori ale bibliotecii papale este 
părintele irlandez Boyle, un mare specialist. Domnia sa 


veghează ca un cerber peste comorile de o valoare inestimabilă 
şi era cât pe ce să nu permită nici accesul nostru. Vaticanul a 
filmat cu o echipă proprie toate documentele valoroase şi vinde 
acest material în regie proprie, ni s-a răspuns laconic. Luăm 
filmul, dar el nu corespunde pretențiilor noastre de calitate. 

O nouă tentativă ne aduce la uşa lui Pater Boyle, dar poliţiştii 
particulari neprietenoşi ai bibliotecii papale ne interzic energic 
accesul. Nu putem vorbi cu părintele, deoarece ia masa cu 
preşedintele instituţiei Bank of America. Un înger păzitor ne vine 
în ajutor. Părintele şi-a stricat stomacul şi nu mai merge la 
respectiva masă. Se milostiveşte de noi. Astfel avem acces, sub 
conducerea lui, în spatele mai multor uşi prevăzute cu sisteme 
secrete. După rafturi interminabile cu cărţi, ajungem într-o nouă 
încăpere blindată. După ce s-a deschis şi această uşă, ne aflăm 
în faţa unor manuscrise de format mare. Valoarea asigurată a 
lor este de mai multe sute de milioane de mărci. Părintele nu ne 
spune dacă şi în realitate sunt asigurate la această sumă; trece 
peste anumite întrebări, ignorându-le. La început ne oferă 
manuscrisul de la Fulda, scris cu o ordonare curioasă a literelor 
şi ilustrat cu culori minunate. Apoi ne aduce opera cerută: cel 
mai vechi original păstrat din cartea lui Friedrich. 

Friedrich al | lea a cheltuit sume importante 
pentru procurarea și dresarea şoimilor de vânătoare 


Este o ironie a istoriei, ca aici, în centrul puterii foştilor lui 
duşmani, să fie păstrată cea mai importantă piesă a împăratului. 


A ajuns în Franţa ca pradă de război, apoi în secolul al XVI-lea 
este menţionată ca aparţinând unei familii de medici din 
Nurnberg, pentru ca să ajungă la Heidelberg în vestita 
„Bibliotheca Palatina”. Când trupele catolice cuceresc 
Heidelberg în timpul războiului de 30 de ani, conducătorul 
armatei, Tilly, dăruieşte Papei biblioteca. Ea se află la Roma din 
1623. 

Asemeni multor nobili contemporani şi Friedrich este un 
vânător pasionat. Pentru a stârni vânatul nu foloseşte numai 
câini, ci şi râşi sau leoparzi. Cel mai mult vânează cu şoimi. Dă o 
avere pentru a-şi procura păsările rare de pradă. Sunt prinşi 
pentru el în insula Malta, iar din nord, prin portul Lubeck, i se 
aduc speciile rare de şoimi mari. Are peste 50 de supuşi care se 
îngrijesc de şoimii lui. Friedrich vrea să desăvârşească un sport 
nobil şi să facă vânătoarea cât mai sigură. Păsările de pradă 
sunt dresate pentru perfecţionarea însuşirilor lor naturale. 

„Vânătoarea nu este decât mişcare şi exersare cu intenţia de 
a prinde animale sălbatice”, scrie Friedrich. In consecinţă, 
observă păsările ce sunt vânate în cele mai mici amănunte: 
mişcarea aripilor, musculatura, tendoanele, nervii, creierul şi 
scheletul; le pune în legătură cu spaţiul lor de viaţă, cu aerul, cu 
apa. Motto-ul său, revoluţionar pentru acea epocă, era: 
„Lucrurile trebuie văzute în realitatea lor”. 

Cât de redus era nivelul ştiinţei pe vremea lui Friedrich, o 
arată următoarea legendă despre înmulţirea unei specii de 
gâşte nordice. Împăratul o verifică: „Se spune că unele gâște din 
nord ar proveni din copaci putrezi. Se mai spune că în ţinuturile 
nordice foarte îndepărtate ar exista locuri cu bucăţi de lemn, 
provenite de la corăbii, unde, din cauza putreziciunii, ar apărea 
un vierme; din acesta ar lua naştere apoi acea pasăre, care stă 
cu ciocul în lemnul putred, până ce învaţă să zboare. Noi am 
făcut cercetări ca să vedem dacă există un sâmbure de adevăr 
în toate acestea. Am trimis oameni acolo, am cerut să ni se 
aducă lemn şi am văzut că pe el creşte doar un fel de muşchi, 
dar care nu se transformă niciodată în vreo pasăre. De aceea 
credem că nu este adevărat, doar dacă se vor aduce dovezi mai 
credibile”. 

Cu toate acestea, legenda va fi preluată secole de-a rândul ca 
una adevărată în scrieri de ornitologie. Friedrich şi-a depăşit 
timpul: cartea lui despre şoimi va fi mult timp inaccesibilă. 


Horst Stern relatează că, în cadrul unei discuţii, vestitul 
cercetător şi laureat al premiului Nobel, Konrad Lorenz, a 
subliniat exactitatea observaţiilor împăratului Friedrich. Abia 
ştiinţa modernă, cu mijloacele ei perfecţionate, binoclu şi 
instrumente de văzut pe timp de noapte, a confirmat şi 
completat aceste observaţii. Horst Stern nu îl consideră pe 
împărat un prieten al animalelor în adevăratul sens al 
cuvântului. Vâna cu prea multă cruzime. Chiar şi din cartea lui 
reiese torturarea animalelor. În timpul dresării şoimului, unui 
cocor, folosit ca vânat, i se taie ghearele, i se leagă ciocul şi 
nările, i se cos ochii, ca să nu poată vedea. În caz de nevoie i se 
paralizează şi picioarele sau este legat. Pe vremea aceea o 
asemenea chinuire a animalelor era ceva normal, întrucât nici 
oamenii nu erau trataţi adeseori mai bine. De aceea valoarea 
ştiinţifică a cărţii este ştirbită. 


Manuscrisul pierdut 


Opera unică în felul ei se află în trezoreria bibliofilă de la 
Vatican. Părintele Boyle ne arată, răsfoind-o, cât de bine s-a 
păstrat cartea în două părţi. Primul volum se ocupă de păsări în 
general, cel de al doilea de şoimi. 

Mai este consemnat că fiul lui Friedrich, Manfred, a scris 
cartea după indicaţiile şi notițele originale ale tatălui său. Într-o 
ilustrație, el apare îngenunchind în faţa tatălui său, rugându-l să 
scrie o carte despre vânătoarea cu şoimi. Manuscrisul original a 
fost căutat zadarnic, cel puţin până acum. 

In anul 1248 împăratul asediază oraşul Parma, un important 
nod de circulaţie între nordul şi sudul Italiei. Trupele aliate ale 
Papei, care cuceriseră puterea în oraş cu ajutorul milanezilor, 
duşmani de moarte, amenințau acum căile lui de aprovizionare. 
Friedrich asediază Parma o iarnă întreagă, pentru a înfometa 
populaţia. După cucerire, oraşul ar urma să fie făcut una cu 
pământul. Fondase deja un oraş concurent, cu numele de 
„Vittoria”, unde îşi stabilise tabăra. Totul pare să se fi desfăşurat 
conform planului; asediaţii sunt aproape terminaţi. Friedrich şi 
oamenii lui merg la o vânătoare, de unde nu lipsesc şoimii. 
Acum are loc ceva neaşteptat: cei din Parma aşteptau de mult o 
clipă prielnică şi atacă Vittoria printr-un şiretlic. Soldaţii 
împăratului, luaţi prin surprindere, fug; a fost o înfrângere 


catastrofală. Baia de sânge în armată cere un mare tribut de 
victime printre oamenii de încredere, este pierdută şi comoara 
coroanei, ca şi haremul şi colecţia de lucrări ştiinţifice; o pradă 
extrem de bogată. Prestigiul ştirbit este însă şi mai dureros; 
împăratul nu mai era considerat invincibil. 

Printre comorile luate ca pradă s-ar fi aflat şi manuscrisul 
original al cărţii despre şoimi. În arhiva lui Carol de Anjou (1226- 
1285), conte de Provence, succesor al dinastiei Staufer pe tronul 
sicilian, s-a păstrat o scrisoare, în care un negustor milanez, 
Bottatius, oferă spre vânzare o scriere deosebită despre păsări 
şi câini, care ar fi aparţinut lui Friedrich. Negustorul laudă 
excesiv cartea, bătută cu aur şi argint şi descrie conţinutul ei. 
Deşi datele nu corespund cu cele scrise de Friedrich în carte, 
scrisoarea este socotită un indiciu referitor la versiunea 
originală a lucrării. 

Istoricul german Johannes Fried a cercetat cu atenţie 
diversele ediţii. El crede că este posibil ca lucrarea deosebită, 
oferită spre vânzare de Bottatius, să fi făcut parte din colecţia 
lui Friedrich şi să fi fost luată pradă de cei din Parma; dar vede 
în ea doar o colecţie de texte ale diverşilor autori, aflată la 
împărat ca un fel de bibliotecă portabilă. Potrivit lui Fried nu se 
ştie nici acum unde ar fi rămas manuscrisul original, în cazul în 
care împăratul însuşi ar fi redactat unul, după cercetări de circa 
treizeci de ani. 

Fiul împăratului, Manfred, rege al Siciliei, oferă, în cele două 
volume ale cărţii, diverse indicii, potrivit cărora, după moartea 
tatălui, nu ar fi găsit o lucrare încheiată pe această temă, ci 
nişte notițe cu multe lacune, pe care le-a completat cu material 
din „dulapul cu însemnări” al lui Friedrich. Manfred dă o 
prezentare literară moştenirii ştiinţifice a tatălui, dar nu o poate 
completa în totalitate. Este împiedicat de războiul cu 
concurentul lui la tron, Carol de Anjou şi de moartea pe câmpul 
de luptă de la Benevent în 1266. 


Blestemul sudului 


De obicei, cine doreşte să filmeze în clădiri publice sau 
particulare importante din punct de vedere istoric şi artistic, 
trebuie să plătească. Acest lucru este explicabil având în vedere 
că ele trebuie întreţinute. Este, de asemenea, normal ca 


massmedia să plătească. Dar există deosebiri regionale foarte 
mari în ce priveşte sumele cerute pentru filmări. Cine apelează 
la unităţile de măsură central-europene când este în sudul 
Italiei, ajunge repede să-şi iasă din pepeni. 

În ţări arabe, africane şi latino-americane am avut experienţe 
nefericite din cauza birocraţilor, dar în mezzogiorno, în partea 
sudică a cizmei italiene, surprizele la care nu mă aşteptam se 
ţin lanţ. Dacă în Egipt sau Mexic au apărut piedici pentru a 
obţine aprobările necesare, o mică „atenţie” decentă a fost 
mereu salvatoare. Acolo toate au regulile lor. Uneori au apărut 
şi greutăţi, pe care le-am acceptat scrâşnind din dinţi, când ni s- 
au cerut sume mai mari în mod oficial. 

Cel mai clar exemplu îl constituie Castel del Monte. Aparține 
de Inspecţia Generală pentru Cultură şi Bunuri Culturale a 
regiunii Bari, care este subordonată Ministerului Culturii de la 
Roma. Nici chiar primarul localităţii nu are vreo influenţă asupra 
acestui for. 

Am trimis o adresă referentei de specialitate rugând-o să 
obţinem permisiunea de a filma. După câteva săptămâni ne-am 
interesat de mersul cererii noastre. Referenta nu era prezentă, 
dar un coleg auzise de adresa noastră. Intre timp ea s-a pierdut. 
Ne-a rugat să trimitem alta, de această dată în două copii, 
pentru că s-a mai pierdut uneori câte ceva. Scriem din nou şi ne 
înarmăm cu răbdare. Timpul trece şi se apropie termenul pe 
care ni-l fixasem pentru filmări, luna septembrie. Referenta este 
mai întâi bolnavă, apoi luni de zile în concediu; nu o înlocuieşte 
nimeni. Nu mai auzim nimic. Cu câteva zile înaintea termenului 
nostru, obţinem o legătură telefonică. Fireşte totul este cel mai 
bine pregătit, ne anunţă referenta cu o voce severă, trebuie 
doar să plătim taxele legale la bancă şi să îi prezentăm dovada 
ca să ne pună ştampila pe aprobare. Din cauza programului ei 
foarte încărcat, acest lucru este posibil numai peste două zile, 
între orele opt şi zece dimineaţa. 

Ne grăbim să ajungem, ne strecurăm chiar şi prin haosul 
circulaţiei de dimineaţă din Bari, după care obţinem mult dorita 
hârtie. Ne mai rămân două ore pentru ca fix la douăsprezece să 
putem filma fenomenul umbrelor în ziua solstițiului de toamnă. 
Chiar şi norii ameninţători s-au spulberat. Dar paznicul de la 
Castel del Monte, cu care convenisem din timp momentul 
filmărilor, uită să ceară şefului său permisiunea specială de a 


intra în sală. O problemă de securitate, ne explică el. La început 
am amuţit, apoi rugăm să telefonăm doamnei din Bari. Ne 
refuză categoric, explicând că aceasta nu se poate rezolva 
telefonic. O persoană oficială ne anunţă confidenţial că 
referenta s-a dus la ştrand; din păcate el nu ne poate ajuta. 
Oficial astăzi în Italia este zi normală de lucru. 

Soarele se tot înalţă pe cer; dezorientaţi, ameninţăm cu 
suprimarea contribuţiei germane pentru fondurile europene 
regionale în favoarea Italiei. Dintr-o dată avem succes. Paznicul 
pare a fi foarte bine informat de realităţile politice şi ne permite 
să urcăm, după ce am depus o cauţiune. La miezul zilei, omul 
nostru poate filma. 

Cerem explicaţii unui localnic, cunoscător. Cu un zâmbet plin 
de înţelegere, ne relatează povestea sudului. Mezzogiorno nu s- 
a putut încadra în evoluţia economică a nordului, numai banii 
din ajutoare fac ca să nu se prăbuşească totul. De aceea s-a 
creat un climat de dependenţă şi de comoditate. Deoarece 
funcţionarii statului primesc leafa direct de la Roma, s-au 
înfiinţat mereu alte posturi pentru prieteni şi rude ale 
politicienilor influenţi. Deţinătorii acestora nu au nimic de făcut. 
Dar, pentru ca nimănui să nu îi vină ideea de a pune sub semnul 
întrebării existenţa lor, ei îşi fac simțită prezenţa ca foarte 
importantă. Aceasta duce la absurdităţi. Primul angajat 
recepționează apelul telefonic, cel de al doilea îl consemnează, 
cel de al treilea îl transmite unui al patrulea, care, la rândul lui, 
face un act, ce va fi ştampilat de al treilea, înainte ca cel de al 
doilea să scrie adresa pe o scrisoare, pe care primul o va duce la 
poştă. În rest sunt la ştrand, la primiri oficiale sau la 
cumpărături. Este supravegheată şi recolta de măsline şi de 
struguri. 

Ca să fim cinstiţi, trebuie să menţionăm şi excepţia de la 
regulă. Am întâlnit şi oameni deosebit de prietenoşi, care ne-au 
ajutat fără să aibă niciun câştig din aceasta. Dintre ei fac parte 
câţiva domni mai vârstnici, pe care i-am întâlnit la frizeria din 
micul orăşel Adria. Potrivit statisticilor, Adria este unul din 
oraşele cu cea mai ridicată rată a criminalităţii din Italia; nu am 
îndrăznit să pierdem din ochi maşina cu aparatele noastre. 

Dimineaţa târziu, câţiva bărbaţi mai bine hrăniţi intră în 
frizerie. În loc să se aşeze lângă mine pe scaunele goale, iau loc 
în sala de aşteptare. Un chelner aduce pe loc cafea din barul 


învecinat, fireşte şi pentru mine. Nişte tineri îşi parchează 
motocicletele în faţă şi aduc acestor domni plicuri bine umplute. 
O scenă plină de şarm într-un mic orăşel. Conversaţia curge. In 
râsetele celorlalţi, mi se relatează despre o detenţie în Franţa 
pentru proxenetism, pe vremea când era tânăr. Le povestesc 
despre filmările noastre în oraş; patriotismul local al celor 
prezenţi devine activ. Echipa este invitată la masă într-un 
restaurant, cel mai bun din Adria, suntem asiguraţi. | a 
întrebarea mea dacă se găseşte un loc sigur de parcare pentru 
maşina noastră cu aparate, îmi răspunde serios că nimeni nu ar 
îndrăzni să fure de la oaspeţii lui. Toţi îl aprobă. Masa de seară a 
fost un succes total. Când am ajuns ia hotel, angajaţii ne privesc 
cu mirare. Suntem trataţi surprinzător de bine. 

Forma regională de manifestare a mafiei se numeşte în Apulia 
foarte sonor „Coroana sfântă”. Nu am putut stabili dacă există 
vreo legătură cu Castel del Monte din apropiere, care domină 
regiunea chiar ca o coroană. 


Ucigaşul Soţilor Sau lubitul Femeilor 


Paternitatea lui Friedrich este dovedită la 16 copii, pe care i-a 
avut, probabil, cu zece femei. Trebuie să avem în vedere şi alţi 
bastarzi, mai ales că istoricilor le place să enumere mereu 
progeniturile nelegale ale capetelor încoronate. 

A fost pentru prima oară în faţa altarului la paisprezece ani. 
Tutorele papal i-a căutat o soţie din raţiuni politice. Konstanze 
de Aragon este cu zece ani mai mare şi văduvă. Cea mai 
importantă dotă a ei, 500 de călăreţi spanioli, este curând 
decimată de o molimă. Căsătoria a constituit totuşi un succes; 
Friedrich o îngroapă în cavoul familiei şi îi scrie un ultim vers pe 
sarcofag: 

„Eu, Konstanze, am fost regina Siciliei, o regină încredințată 
Ţie, locuiesc aici acum, Friedrich, am fost a Ta”. li pune alături în 
mormânt coroana împodobită cu pietre scumpe. 


În mormântul primei soţii a lui Fnednch al II-lea 
s-a găsit o coroană cu multe pietre scumpe. 


Franciscanii, adversari ai lui Fnednch. 


Cea de a doua soţie, Jolanthe von Brienne, aduce în căsătorie 
coroana lerusalimului. Deşi locurile sfinte din Palestina fuseseră 
de mult cucerite de arabi, chiar şi numai simbolul reprezentării 
lor este un motiv de căsătorie pentru împărat. Nu este 
îndeplinită nici promisiunea lui de a redobândi lerusalimul 
pentru creştinătate. Dar înainte de 1228, când poate porni în 
cruciadă, Jolanthe moare la şaptesprezece ani. Tatăl ei, care îl 
invidiază pe Friedrich din cauza pretențiilor asupra lerusalimului, 


lansează zvonul că acesta şi-a otrăvit soţia. Şi după moartea 
Isabellei de Anglia, cea de a treia soţie, soţul este bănuit de 
crimă. Papa este din nou implicat în campania denigratoare. 

Cu ocazia a împlinirii a 800 de ani de la naşterea împăratului, 
oamenii de ştiinţă au vrut să dezlege misterul morţii celor două 
soţii, Jolanthe şi Isabella. In prezenţa medicilor, a celor în drept 
şi a unui notar, episcopul din Andria a deschis cele două 
morminte din criptă, unde se aflau probabil rămăşiţele 
pământeşti ale celor două împărătese. Sicriele din lemn sunt 
duse la Pisa într-un institut universitar. Aici sunt cercetate de 
profesorul Fornaciari, un specialist de talie mondială în 
paleopatologie. Mumiile sunt puse la Roentgen, care arată cauza 
morţii sau bolile şi după mii de ani. Cercetează oasele cu 
ajutorul tehnicii moderne de analiză. Iniţial trebuie rezolvată o 
problemă grea de identificare. Intr-un sicriu se află cinci 
schelete, în celălalt patru. Oasele trebuie aranjate după sex şi 
data morţii. La sfârşit rămân două, despre care se crede că ar 
putea fi ale împărăteselor. Profesorul ia probe de oase, care - 
măcinate şi dizolvate în apă - se evaporă în spectograful cu 
izotopi. Cu ajutorul unui calculator, aparatul măsoară chiar şi 
cele mai mici urme de substanţe chimice. Fornaciari caută 
arsenic sau alte otrăvuri obişnuite pentru vremea aceea, care ar 
trebui să fie prezente în schelet până în zilele noastre. Indiciile îl 
absolvă pe Friedrich de bănuiala de crimă; aparatul nu indică 
nicio urmă de otravă. Colegii profesorului critică rezultatul, 
arătând că este unul la care s-a ajuns din lipsă de dovezi. 

Împăratul ne apare ca un admirator galant al femeilor în 
poeziile lui. Incurajează arta veselă a trubadurilor la curtea lui, 
punând astfel bazele poeziei cu circulaţie folclorică în spaţiul 
italian. Chiar şi oamenii lui fac rime, poate cu mai mult talent, ca 
stăpânul lor. Totuşi să nu omitem o mostră de poezie 
împărătească: „Vai de mine, nici nu pot să spun/ce durere de 
inimă mă apucă / când trebuie să mă despart de stăpâna mea / 
căci nici nu am părăsit-o bine pe iubita mea / şi mi se pare că nu 
mai pot dori decât să mor”. 

Friedrich i-a făcut poezii şi Biancăi Lancia, despre care se 
spune că a fost iubirea vieţii lui. Deşi nu a fost niciodată 
căsătorit oficial cu ea, relaţia lor a supravieţuit mulţi ani; istoricii 
spun că i-a făcut trei bastarzi, printre care şi pe fiul lui preferat, 
Manfred. 


Potrivit unei legende, mama lui Manfred, Bianca, ar fi trăit la 
Gioia del Colle, într-o închisoare, deoarece Friedrich era obsedat 
de teama de trădare şi de gelozie. Pentru a-şi redobândi 
libertatea şi a fi absolvită de orice bănuială pe viitor, ea şi-ar fi 
tăiat sânii, pe care i-ar fi trimis regelui pe o tavă de argint, 
împreună cu noul născut. În amintirea acestei întâmplări tragice, 
un pietrar necunoscut a imortalizat sânii Biancăi pe turnul 
închisorii. Ghidul povesteşte mereu această anecdotă; iar 
vizitatorii palatului o ascultă cu plăcere. 


Arma secretă a Papei 


„Cea de a doua idee nebunească a lui era să facă un 
experiment cum ar fi putut vorbi sau cum s-ar fi putut exprima 
băieţii când creşteau, dacă nu ar fi avut ocazia să vorbească cu 
nimeni. De aceea a ordonat doicilor şi îngrijitoarelor să le dea 
lapte copiilor ce voiau să sugă, să îi spele şi să le facă baie, dar 
să nu vorbească cu ei deloc. El voia să cerceteze dacă ar fi 
vorbit ebraica, ea fiind cea mai veche limbă, sau greaca, latina, 
araba ori limba părinţilor care le-au dat viaţă. S-a străduit 
degeaba pentru că micuţii au murit. Nu voiau să trăiască fără a 
da din mâini veseli sau fără a auzi vorbe dulci din partea 
doicilor. Cea de a şasea idee nebunească a lui Friedrich a fost să 
invite la masă doi bărbaţi, cărora le dădea aceeaşi mâncare. 
Apoi pe unul îl trimitea la culcare, iar pe celălalt la vânătoare. In 
seara următoare, în prezenţa lui, le tăiau burţile şi le goleau, 
pentru a vedea care din ei a digerat mai bine mâncarea. Medicii 
au constatat că cel care dormise, digerase mai bine. 


Conciliul de la Lyon l-a excomunicat pe Friedrich al Il-lea, impăratul va lupta mereu 
împotriva dușmanilor, care devin tot mai puternici. Miniatură din cartea despre șoimi. 


Friedrich a mai avut şi alte idei nebuneşti, curiozităţi, 
blestemăţii, necredinţe, infamii sau a făcut abuzuri. De pildă, ar 
fi închis un bărbat de viu într-un butoi, până când a murit pentru 
a vedea dacă din cel care moare iese sufletul. După ce nu s-a 
observat nimic, împăratul a constatat satisfăcut că aceasta 
dovedeşte inexistenţa sufletului. Unul din curteni a observat că 
strigătele care se auzeau din butoi, nu puteau fi văzute. 
Friedrich s-a scufundat în tăcere după această observaţie, apoi 
a ordonat ca observaţia lui să fie modificată prin «nedovedit»”. 


La prima vedere această relatare pare plauzibilă. Salimbene 
prezintă experimentele în cuvinte lucide pentru vremea lui, care 
par să fi avut răsunetul dorit printre cititorii săi. Într-un mod 
similar, el a descris evenimente din oraşul lui natal, Parma, şi se 
bucură de respectul istoricilor pentru modul lui de relatare. Ei nu 
aveau niciun motiv să se îndoiască de textul despre Friedrich, 
deşi numai Salimbene relatează despre aceste experienţe 
groaznice pe oameni. Ar fi trebuit să devină suspicioşi când au 
studiat următorul ordin de experienţă: „Cea de a patra idee 
nebunească a lui Friedrich a fost aceea că l-a trimis pe un 
oarecare Nicola de mai multe ori să atingă fundul mării, 
împotriva voinţei acestuia; el a revenit. Fiindcă voia să verifice 
dacă el se scufundase într-adevăr până la fund, a aruncat un 
pahar de aur în mare, unde a crezut că este cea mai adâncă. 
Paharul a fost găsit şi scos de el la suprafaţă, ceea ce l-a mirat 
pe împărat. Când a vrut să îl trimită din nou, acesta i-a spus: 
«Nu mă mai trimite cu niciun preţ acolo, pentru că marea este 
atât de furioasă în adâncuri, încât, dacă mă mai trimiţi, nu voi 
mai reveni niciodată?». Cu toate acestea l-a trimis şi nu s-a mai 
întors niciodată.” 

Orice cititor atent poate observa că acest text corespunde cu 
cel al poeziei lui Schiller Scufundătorul. Poetul german nu l-a 
socotit probabil un tiran pe cel ce purtase acelaşi nume ca şi el, 
atunci când a scris poezia; legenda este mult mai veche. 
Herodot a preluat-o, în antichitate, ca aparţinând faraonului 
egiptean Psammetih. 

Salimbene a respins pur şi simplu defăimările standard 
împotriva despotului; aceasta aruncă o lumină defavorabilă 
asupra credibilităţii scrierilor sale. Totuşi ele au fost şi vor fi 
crezute de învăţaţi de vază. Întregul comportament al lui 
Friedrich li se pare duplicitar, deci îl cred capabil de asemenea 
experienţe pe oameni. 

Contemporanii îl descriu ca „rafinat, perfid, senzual, supărat şi 
impetuos”. Pentru alţii el este „bine făcut, înalt, vesel”. Ambele 
descrieri nu par a fi inventate; e un om cu două feţe. Chiar un 
prieten al lui spune că are ochii unui şarpe. 

La Gargano, în pintenul cizmei italiene, se află mânăstirea 
franciscană San Matteo. Aici erau călugări încă din timpul lui 
Friedrich. Vrem să aflăm de la fratele Villani de ce franciscanii 
au fost duşmanii atât de înverşunaţi ai lui Friedrich. 


Fondatorul ordinului, Francesco, era socotit un mare adversar 
al lui Friedrich, dar fratele nu este de acord. Papa a fost cel care 
i-a îndemnat pe călugări să se răscoale împotriva împăratului, 
contrar legilor ordinului. Sfântul Francesco avea alte idei. 
Ordinul lui reformator trebuia să readucă biserica pe drumul cel 
drept, până la lipsa de proprietăţi şi la respectarea tuturor 
fiinţelor. Francesco însuşi a cerşit şi a suferit de foame. Respins 
mai întâi ca eretic, el pătrunde în biserică. Papei îi convine noul 
ordin foarte bine. În întregul Occident au apărut secte şi biserici 
independente, care luptă din ce în ce mai mult împotriva celei 
oficiale. Franciscanii pot ajuta acum la temperarea nemulțumirii 
credincioşilor şi la salvarea papalității. Ei nu declară război 
religios numai ereticilor; şi împăratul devine o placă turnantă a 
călugărilor înfuriaţi, îmbrăcaţi în sutanele brune. Pretutindeni ei 
iau apărarea Papei şi dezlănţuie o adevărată campanie 
împotriva lui Friedrich. 

Fratele Villani crede că tot astfel trebuie înţelese şi tiradele lui 
Salimbene. Pentru franciscanii de astăzi, Friedrich nu a fost un 
duşman al creştinismului. Nu poate fi socotit un exemplu ideal, 
dar nu a fost un „anticrist”. Acest lucru o dovedeşte dorinţa lui 
de a-şi da sfârşitul într-o rasă de călugăr cistercian. Aceasta a 
fost şi ultima dorinţă a lui Francesco - era o demonstraţie de 
credinţă profundă. 


Cine este următorul după Dumnezeu? 


La Conciliul de la Lyon din 1245, Papa Inocenţiu al IV-lea pune 
problema puterii: „Întrebarea este dacă să mai lăsăm sceptrul 
peste poporul creştin unui om, care s-a înfoiat de norocul lui 
nemaipomenit, încât a uitat că se trage din oameni, face 
nelegiuiri împotriva oamenilor, furia lui animalică este 
nimicitoare, se ridică împotriva facerii lumii, a cărei imagine o 
dispreţuieşte în om şi în creaţie”. 

Un pamflet al episcopului Rainer de Viterbo aţâţă spiritele şi 
mai mult: „Şi pentru că are în frunte cornul puterii, iar din gură îi 
ies vorbe cumplite, crede că poate schimba legile şi timpurile, 
că adevărul se târăşte şi de aceea cârteşte împotriva 
suveranului şi scoate vorbe de ocară şi împotriva lui Moise şi a 
lui Dumnezeu. Nu vă fie milă de nelegiuit! Aruncaţi-l la pământ 
de pe strălucirea regească, să îl vadă şi să se teamă să ÎI 


urmeze! Alungaţi-l din lăcaşul sfânt al Domnului, ca să nu mai 
domnească peste popor creştin! Nimiciţi numele şi trupul, 
urmaşii şi sămânţa acestui babilonian!” 

Excomunicarea ordonată împotriva împăratului are urmări 
nefaste. Friedrich se face vinovat de încălcarea jurământului, de 
tulburarea păcii, de calomnierea Domnului şi de eretism. Este 
înlocuit ca împărat şi rege; principii germani trebuie să aleagă 
un succesor; Sicilia revine Papei. 

Decizia conciliului provoacă tulburare şi nelinişte, ea nu ÎI 
poate deposeda de putere pe Friedrich. Duşmanii lui din 
Germania şi Italia se simt consolidaţi şi cutează să se răscoale. 
Vântul istoriei îi este potrivnic. La curte, tonul devine mai dur. 
Dacă Papa s-a plâns de şicane împotriva preoţimii, acum are de 
a face cu o adevărată teroare. Episcopii lui sunt persecutați; 
relaţiile cu el îi costă viaţa. Friedrich vorbeşte clar: nu mai vrea 
să fie nicovala lumii, ci ciocanul ei. 

Împotriva împăratului se răzbună şi faptul că nu a cultivat 

niciodată relaţii bune cu oraşele comerciale bogate din nordul 
Italiei. Deşi oraşele fac parte din imperiu, resping tentativele 
împăratului de a spori impozitele. Asemeni predecesorilor lui, 
nici el nu poate realiza un parteneriat favorabil pentru ambele 
părţi; aceasta contravine concepţiilor lui politice. Economia 
trebuie să depindă de suveran, ale cărui planuri sunt cu 
precădere războinice. 
_ Papa găseşte cei mai importanţi aliaţi în oraşele influente. 
Impăratul eşuează în faţa acestei alianţe conjuncturale, care 
vrea să scape de ameninţarea dinastiei Staufer. În final, triumfă 
oraşele. Ele îşi vor pune amprenta pe evoluţia viitoare în noua 
epocă a Renaşterii; împăratul şi papalitatea pierd preponderența 
în Occident. 


Dispariţia dinastiei Staufer-ilor 


Friedrich moare în iarna inului 1250 la o vânătoare. Papa se 
bucură, ceea ce nu e prea creştineşte, când află că a dispărut 
marele lui duşman. „Cerul să se bucure, Pământul să jubileze că 
furtuna s-a transformat în vânt lin, după ce a fost luat de De 
pământ cel ce a dus biserica lui Dumnezeu în mare cumpănă”. 

Impăratul fusese avertizat de o prezicere, respectiv să evite 
un loc care să aibă nume de floare. El ar fi evitat, superstiţios, 


să meargă la Florenţa. Soarta îl loveşte la Castelfiorentino. A 
murit Friedrich de Hohenstaufen, „cel mai mare dintre principii 
pământului, minunea şi ruda întregii lumi”, cum îl preamăreau 
supuşii lui. Lasă o moştenire asigurată. La şaisprezece ani după 
moartea lui, fiul lui, Manfred, pierde Sicilia în favoarea lui Carol 
de Anjou, care, însărcinat de Papa să facă ordine, îl urmăreşte 
cu fanatism pe ultimul reprezentant al dinastiei Staufer. Fiul lui 
Friedrich, Manfred, moare în 1266 pe câmpul de luptă la 
Benevent, nepotul lui, Konradin, va fi spânzurat la Neapole, în 
1268. Alţi trei nepoți mor în chip groaznic la Castel del Monte. la 
sfârşit o epocă, dar lumea nu se sfârşeşte. Se schimbă fără 
împărat. Rămâne neconfirmat dacă el a vrut să schimbe lumea. 
In orice caz, a eşuat ca suveran al ei. 

Locul lui de veci este astăzi unul pustiu, evitat de vizitatori. În 
apropiere de Lucera, un preparator de pizza ne spune să ne 
ferim de ciobanii albanezi care locuiesc la Castelfiorentino şi 
care ar fi în stare de orice. În acea zonă ari fi dispărut turişti, 
altora li s-au furat lucrurile. Ne apropiem neliniştiţi de colina cu 
ruina castelului; cameramanul îşi supraveghează bine toate 
aparatele lui. Un drum duce în sus, iar la următoarea curbă este 
blocat de o turmă de oi, păzită de câini fioroşi şi de trei figuri 
sumbre. Trebuie să fie albanezii, ne spunem noi. Şoferul 
conduce maşina încet printre oi, ne cuprinde oarecare panică, 
când, dintr-o baracă, apare un om cu o puşcă. Ajungem totuşi 
nevătămaţi. 

În faţa noastră se află câteva resturi de ziduri, prea puţine 
pentru a simţi „fiorul istoriei”. 

In această seară de vară târzie bate un vânt surprinzător de 
rece. În vale, ciobanii aprind un foc mare; ne gândim cu groază 
la reîntoarcere. Ştim că mânia generală a celor din Apulia se 
îndreaptă împotriva fugarilor din Albania oricând este vorba de o 
încălcare a legii; ziarele au relatat şi despre criminali din ţara 
vecină. Nu dorim să verificăm zvonurile în această pustietate. 
Cameramanul aşteaptă apusul pentru o ultimă filmare, apoi 
revenim la preparatorul de pizza. 


Salvarea mumiei 


Cadavrul lui Friedrich a fost dus de la Castelfiorentino la 
Palermo. In dom se află un sarcofag din porfir roşu, altădată 


rezervat numai cezarilor din Imperiul Roman. Nu a fost îngropat 
într-o rasă de călugăr, ci într-o haină orientală de mătase cu 
litere arabe. La deschiderea mormântului, în 1781, mortul 
mumificat a fost găsit în bună stare. Obiectele scumpe aflate în 
sicriu, pot fi astăzi admirate acolo. 

Actuala stare a mumiei provoacă îngrijorare oamenilor de 
ştiinţă. Printr-o crăpătură au introdus în sarcofag o cameră 
miniaturală de filmat. Imaginile video din interior confirmă 
îngrijorarea. Cadavrul este puternic depreciat; craniul este 
sfărâmat. In mijlocul sicriului se află un sac lucrat, care apasă pe 
schelet; un glob imperial din metal este spart. Specialiştii se 
gândesc acum să deschidă sarcofagul din nou pentru a-i 
conserva conţinutul. 

Memoria lui Friedrich nu a fost ştirbită în Sicilia. El rămâne un 
purtător de speranţe pentru vremuri mai bune. Potrivit legendei, 
ar fi călărit până în vârful vulcanului Etna, pentru a reînvia acolo 
şi a salva lumea ca un Mesia. 


Sarcofagul din domul din Palermo, cu mumia lui Fnednch al II-lea. 

Călătoriile fantastice ale lui Marco Polo 
de Hans - Christian Huf 


Din China până în Europa occidentală, mătasea și condimentele 
au fast dintotdeauna transportate pe cămile prin stepele Asiei Centrale. 


II Milione sau jumătatea istoriei? 


Când se afla pe patul de moarte, probabil în anul 1324, 
prietenii i-ar fi cerut lui lui Marco Polo, un bătrân de şaptezeci de 
ani, să retracteze poveştile inventate de el despre minunile 
Asiei. Răspunsul lui, că a povestit numai jumătate din ceea cea 
văzut şi auzit, este plauzibil şi astăzi. 

Marco Polo a fost glorificat ca un erou venețian, cum nu se 
făcuse cu niciun alt călător prin Asia şi este socotit unul din 
marii pionieri ai descoperirii. Chiar şi Alexander von Humboldt l- 
a considerat pe Marco Polo unul din cei mai mari călători ai 
tuturor secolelor, iar Cartea minunilor, care îi aparţine, a 
apreciat-o drept o „lucrare excelentă”. Cristofor Columb a avut 


cu el la bord Diviziunea lumii (La Division du Monde) cum era 
iniţial intitulată, când a plecat în spectaculoasa lui deplasare 
spre vest. Aşa-numita ediţie Zelada, adăugată cu numeroase 
adnotări ale lui Columb, se află astăzi la Biblioteca Columbiana 
din Sevilla. Fără prezentarea bogățiilor Asiei, fără relatarea 
despre acoperişurile aurii de la Cipangus, „cel mai mare 
descoperitor al lumii” nici nu ar fi descoperit vreodată America. 

Deşi există numeroase inadvertenţe şi neadevăruri evidente 
în vestitele însemnări de călătorie ale lui Marco Polo, 
nedezlegate nici până astăzi, omul de ştiinţă nu este contestat. 
S-ar putea, oare, ca prietenii lui Marco Polo să se fi îndoit pe 
drept de veridicitatea relatărilor lui? A fost omenirea înşelată de 
un povestitor, de un mincinos? De „Messer Milione” cum îl mai 
numeau concetăţenii lui, care vorbea de lucruri atât de 
fantastice, de cifre foarte mari, numai de milioane? Ar fi posibil 
ca Messer Marco să susţină în mod eronat că ar fi slujit timp de 
şaptesprezece ani ca guvernator şi sol marelui han Kublai şi că 
multe din cele relatate nu le-a văzut cu proprii lui ochi, că 
probabil nici nu a fost în China? Să începem o călătorie 
captivantă. 


Veneţia - Oraşul lui San Marco 


Dacă te apropii de la aeroport, care poartă numele marelui 
călător Marco Polo, de oraş cu vaporetto, de fiecare dată eşti 
cucerit de frumuseţea deosebită a Veneţiei. Şi astăzi, la sosirea 
în piaţa Marco, arcurile şi vârfurile palatului dogilor şi ale 
domului San Marco ne amintesc de legăturile strânse ale 
Veneţiei cu Orientul. 

In vremea lui Marco Polo, Veneţia este unul din cele mai 
importante oraşe ale spaţiului mediteraneean, dar este încă cu 
totul altceva decât perla Adriaticii. Nu poate fi comparată cu 
oraşul frumos, strălucitor şi atrăgător de astăzi. Străzile nu sunt 
pavate, în faţa bazilicii San Marco se scăldau porcii. În pieţe este 
multă murdărie, de aceea femeile poartă pantofi cu talpă groasă 
pentru a putea trece oarecum bine prin mizerie. Din multele 
palate fastuoase pe care le admirăm acum pe Canal Grande 
erau construite numai puţine la vremea aceea, printre ele 
Fondaco dei Turchi şi Palazzo Loredan. Exista deja şi bazilica 
San Marco, cu forma ei corespunzătoare canoanelor bizantine 


ale arhitecturii, ea arăta ca şi acum, după cum o dovedeşte 
mozaicul portalului de pe partea stângă a fațadei. Erau ridicate 
şi domul din Torcello şi biserica Santa Maria e Donato din 
Murano. Majoritatea caselor Veneţiei sunt, în secolele al XIII-lea 
şi al XIV-lea, încă din lemn - căzând pradă focului devastator, 
asemeni atât de multor oraşe şi cartiere pe vremea evului 
mediu. 


Când Marco Polo a 
revenit la Veneţia, după o 
călătone de douăzeci şi 
patru de ani, nimeni nu 
voia sā creadă cele 
povestite de el, 


În secolul al XV-lea, din ordinul ducelui Ohneturchi, 
jurnalul lui Marco Polo a fost bogat ilustrat, 


Veneţia devine unul dintre cele mai puternice oraşe cel târziu 
după anul 1204, când dogele Enrico Dandolo, în fruntea armatei, 


a cucerit Constantinopolul, a prădat şi a anihilat vechii 
concurenţi din estul Mediteranei. Prada bogată, adusă acasă de 
Dandolo, atestă acest lucru: de pildă cei patru cai auriţi, ale 
căror copii pot fi văzute astăzi pe marea terasă a bazilicii San 
Marco. 

Toate acestea fac parte din mediul copilăriei lui Marco Polo, 
ca şi faptul că în pronaosul bazilicii San Marco erau mese de joc. 
Pe vremea aceea obiceiurile nu erau prea creştine, mai degrabă 
grosolane, chiar crude. Furturile şi violurile erau la ordinea zilei. 
Majoritatea locuitorilor oraşului erau săraci şi, conform noţiunilor 
noastre, neîngrijiţi. Nici unui patrician sau negustor bogat, 
îmbrăcat în blănuri şi mătase nu îi trecea prin minte să se spele. 
Toţi miroseau îngrozitor. 

Comerţul maritim înfloritor aducea în oraş oameni din toate 
ţările pentru afaceri. Mulţi îşi încercau norocul şi ca marinari, o 
meserie riscantă din cauza piraţilor şi a bandelor care operau pe 
Adriatica. La vremea aceea, Veneţia număra circa 100.000 de 
locuitori, mulţi din ţările Europei şi ale Orientului Apropiat, dar şi 
numeroşi sclavi. Metropola comercială oferea o imagine animată 
mai ales în cartierul Rialto, centrul afacerilor din oraş. Acolo se 
găseau multe magazine, birouri de schimbat bani, de care 
depindea economia modernă. Vestitul pod Rialto era din lemn 
pe vremea aceea; putea fi ridicat la mijloc spre a permite 
trecerea vaselor mai mari. 

Veneţia era un oraş mândru. Ea domnea peste Mediterana; 
avea cel mult doi concurenţi printre alte două oraşe italiene - 
Genova şi Pisa. Deseori se ajungea la conflicte militare între 
acestea. La unul dintre acestea (în prologul cărţii sale Marco 
Polo indică anul 1298) izbucnit la Akko între Veneţia şi Genova 
pentru privilegii comerciale, ar fi luat parte şi Marco Polo, cu 
care prilej ar fi fost luat prizonier. În închisoare i-ar fi dictat lui 
Ser Rusticiano din Pisa, numit Rustichello, însemnările lui de 
călătorie. 

Nu ştim aproape nimic despre Marco Polo din izvoare istorice 
sigure. Din propriile date, reiese că s-a născut probabil la 
Veneţia în 1254, iar în 1271, la şaptesprezece ani, ar fi plecat cu 
tatăl său Nicolo şi cu unchiul său Matteo într-o călătorie 
aventuroasă spre est. Cei din familia Polo sunt negustori şi fac 
comerţ la Constantinopol, ca şi la Soldaia, pe coasta Crimeei de 
la Marea Neagră. Un unchi al său avea chiar o casă la 


Constantinopol. Nu se ştie dacă Marco Polo a făcut şcoală, dacă 
ştia să scrie şi să citească. 


Despre Călăreţii Apocalipsului şi despre Paradis 


Asemeni tuturor, şi cei din familia Polo au de suferit din cauza 
relaţiilor foarte încordate dintre creştini şi musulmani şi din 
cauza cruciadelor, desfăşurate pe parcursul a circa două secole. 
Reprezentanţele comerciale occidentale din ţările islamice nu 
trebuie numai să se supună unor legi severe şi să plătească 
sume mari ca vamă, ci sunt mereu în pericol din cauza 
raporturilor politice incerte. De aceea se caută alternative 
pentru rutele comerciale. În evul mediu călătoriile în ţinuturi 
necunoscute sunt mereu şi o căutare a paradisului. Se bănuieşte 
că undeva, în est, ar fi marginile lumii. Acolo ar trăi, relatează 
legendele, oameni cu capete de câine şi cu un singur ochi, ca şi 
aşa-numiţii „picioare în umbră”, care ar sta la soare şi şi-ar ţine 
picioarele deasupra capetelor buboase ca o umbrelă. Chiar şi în 
scrierile unor învăţaţi ca Aristotel sau Plinius se găsesc date 
despre aceste fiinţe stranii, ce ar locui în India şi ar lătra precum 
câinii. 

In evul mediu cunoştinţele geografice sunt foarte limitate. 
Interesul lor se îndreaptă în primul rând în sus sau în jos, 
respectiv către cer şi pământ, mai puţin către depărtări. 
Gândirea este marcată de mistică sau de elementele 
contemplative. Datele geografice ale antichităţii, ca de exemplu 
imaginea lumii a geografului egiptean Claudius Ptolemeu din 
secolul al II-lea d.Hr., sunt foarte fragmentar cunoscute; lucrările 
lui ştiinţifice sunt date uitării după secolul al V-lea. Hărțile evului 
mediu sunt pătrate sau în formă de disc, corespunzătoare ideii 
că pământul este plat. In centrul lor se află mereu lerusalimul, 
pus pe plan de egalitate cu lerusalimul Apocalipsei. Hărțile nu 
furnizează informaţii utile despre distanţele dintre localităţi sau, 
eventual, continente. Chiar şi pe harta lui Ptolemeu, Europa şi 
Marea Mediterană apar mult prea alungite, din care cauză 
circumferința pământului şi distanţa dintre Europa şi, după cum 
se crede, marea care se află în Asia, este mult prea mică. Pe 
baza calculelor lui Ptolemeu şi a relatărilor lui Marco Polo, liniile 
coastelor Asiei sunt mutate cu 30 la sută spre est, iar distanţa 
dintre Europa şi Asia apare mult redusă - un motiv serios pentru 


Columb de a dori să traverseze Atlanticul. 


ARABISCHE 
MatarmseL 


CĂLĂTORIA LUI MARCO POLO, 


(2711295) 


SO na Boanra bi 


În cea de a doua jumătate a secolului al XIII-lea nimeni nu se 
gândea încă la aşa ceva. Pentru a face comerţ în răsărit, plecau 
către acolo mai ales pe căile de comunicaţie cunoscute încă din 
vechime. 

China şi Europa erau legate, încă din antichitate, de drumul 
mătăsii. Mărfurile din metropola comercială şi mondială Xi'an 
ajungeau pe el până în Orientul Apropiat, iar de acolo, cu 
vaporul, în Europa. După ce Islamul a ocupat suprafeţe întinse 
din Asia, legătura comercială este întreruptă. Vechiul drum al 
mătăsii câştigă din nou interes abia după cuceririle mongolilor; 
pe de o parte datorită libertăţilor comerciale apărute, iar pe de 
altă parte ca urmare a interesului Europei pentru noi căi 
comerciale - chiar dacă acesta nu este la nivelul celui din 


antichitate. 

Şi raporturile Europei medievale cu mongolii sunt 
controversate şi oscilează între extreme. Pe de o parte, ei sunt 
socotiți mesageri salvatori din imperiul legendar al presbiterului 
creştin loan, în care văd un posibil aliat pentru a învinge Islamul. 
Pe de altă parte, în Europa centrală şi de est sunt văzuţi ca 
invadatori brutali, ca temuta sosire a anticriştilor, iar relatările 
despre cruzimea lor înspăimântă şi răspândesc panică în 
întreaga Europă. Prin mânuirea continuă a arcului cu săgeți, 
acest popor de călăreţi din stepele Mongoliei este superior 
militarilor greoi, îmbrăcaţi în armuri, ai evului mediu. Trec prin 
oraşe pe caii lor mărunți, rapizi, şi nu lasă nicio piatră deasupra 
celeilalte. Mătură Europa răsăriteană ca o furtună. In 1241 ajung 
până în Polonia, Silezia, Moravia şi Ungaria şi decimează la 
Liegnitz (Legnica) armata germano - poloneză, iar pe râul Sajo - 
pe cea ungară. Dispar apoi dintr-o dată, aparent fără motiv. 

Totuşi mulţi mai speră că i-ar putea câştiga pe mongoli drept 
aliaţi împotriva musulmanilor, pe care îi urau atât de mult, şi 
pentru eliberarea Ţării Sfinte. Primul conducător al mongolilor, 
Gingis Han, era socotit de mulţi în Europa ca un prinţ al iadului, 
ca o mânie a lui Dumnezeu. 

Gingis Han s-a născut în 1167 pe malurile râului Onon, în 
nord-estul stepei asiatice, la est de lacul Baical. În 1206 a făcut 
din Karakorum capitala lui, iar la moartea lui, în 1227, a lăsat un 
imperiu ce se întindea de la Pacific până la Marea Neagră. Un 
istoric persan, care a scris istoria cuceritorului lumii din 
însărcinarea marelui han, nota: „A dat ordin ca toţi oamenii din 
Balkh, fie înalţi, fie mici, să fie alungaţi din oraş spre câmpie în 
grupuri mari sau mici, apoi i-a împărţit conform obiceiului în 
grupuri de 100 sau 1000 ca să moară de sabie, astfel ca să nu 
rămână nicio urmă de viaţă. Animalele sălbatice au avut multă 
vreme hrană din belşug”. 

Nu este de mirare dacă numeroşi oameni de pe vremea aceea 
credeau că apocalipticii Gog şi Magog au ajuns în Europa prin 
intermediul mongolilor. Mulţi alţii sperau că în Orientul 
Indepărtat se află paradisul ceresc al lui loan - o speranţă pe 
care o avea şi Marco Polo, atunci când susţine că ar fi găsit pe 
Fluviul Galben fostul lui imperiu. 

Dorinţa de a încheia o alianţă cu mongolii face ca în secolul al 
XIII-lea regele francez şi Papa să trimită la Karakorum mai multe 


solii. Nu este vorba numai de căutarea creştină a paradisului, ci 
o încercare de a ajunge la sursa bunurilor de lux - mătasea, 
condimentele şi aurul. Cu fiecare ştire, cu fiecare relatare 
sporeşte dorinţa Occidentului de a avea comerţ cu aceste ţări. 
Insă călătoria de-a lungul drumului mătăsii nu mai este de mult 
posibilă. Abia după campaniile de cucerire ale mongolilor din 
secolul al XIII-lea, multe teritorii au fost unificate, ele aflându-se 
până atunci sub diverse stăpâniri; nu mai erau războaie, nici 
graniţe, deci nici taxe vamale. Negustorii, solii, diplomaţii şi 
misionarii pot călători din nou din porturile de pe coasta Mării 
Mediterane, prin Ucraina, până în interiorul Asiei. Relatările lor 
despre diverse religii şi popoare ne furnizează informaţii despre 
felul în care Occidentul secolului al XIII-lea se întâlnea pentru 
prima oară cu civilizaţii complet diferite. Acestea, ca şi jurnalul 
de călătorie al lui Marco Polo, reprezintă începutul extinderii 
uriaşe a cunoştinţelor geografice ale europenilor, care duc la 
căutarea unei căi maritime spre India. Odată cu descoperirea ei 
dispare importanţa drumului mătăsii şi, prin aceasta, şi 
strălucirea ei orientală. 


Cine a descoperit China 


Familia Polo nu este desigur prima care călătoreşte în Asia de 
est. Cavalerul flamand Balduin von Hennegau a călătorit de la 
Constantinopol până la Karakorum în 1243/1244. Apoi călugărul 
Giovanni von Plano Carpini duce la curtea mongolă, din 
însărcinarea Papei Inocenţiu al IV-lea, în 1245/1246, o scrisoare 
către regele şi poporul tătar. Von Plano Carpini este primul 
european care călătoreşte în Asia de est şi de la care ne-a 
rămas o relatare despre viaţa şi obiceiurile mongolilor. Călugărul 
franciscan porneşte în duminica Paştelui a anului 1245 din Lyon, 
trece prin Polonia şi Rusia spre curtea mongolă. Ajunge acolo pe 
22 iulie 1246 şi revine în Franţa un an mai târziu, având în 
bagaje o scrisoare a prinţului mongol. În scrisoare, hanul cere 
supunerea întregii Europe sub suveranitatea lui. Ordonă regilor 
Europei şi Papei să apară la curtea lui din Karakorum. 
Documentul a fost descoperit, redactat în persană, la Vatican şi 
dovedeşte veridicitatea relatărilor lui Carpini. În introducere se 
arată: „Ordin, prin puterea cerului veşnic, ca marele han, 
asemeni oceanului, să stăpânească întregul mare ponor”. 


Regele Ludovic al IX-lea cel Sfânt al Franţei mai trimite un 
călugăr la curtea mongolă, pe dominicanul Andre de 
Longjumeau. Din 1251 acolo domneşte marele han Möngke, un 
nepot al lui Gingis Han, căsătorit cu o creştină. Cei doi fraţi ai 
lui, Hülegü şi Kublai domnesc în Persia, respectiv în China; iar 
vărul său Batu este suveranul Rusiei şi al ținuturilor de stepă, 
fondând imperiul Hoardei de aur. 

Călugărul franciscan Wilhelm von Rubruk călătoreşte şi el în 
Asia răsăriteană, la Karakorum, în 1253, tot din însărcinarea lui 
Ludovic al IX-lea; relatează cu exactitate despre obiceiurile şi 
moravurile de la curtea mongolă. Jurnalul lui nu lasă niciun 
dubiu că ceea ce relatează a văzut cu proprii lui ochi. Prezintă 
oamenii, oraşele şi ţara cu o mare precizie, oferind Occidentului, 
pentru prima dată, o poziţionare geografică exactă a Estului. 

Şi cel ce va deveni episcopul Beijingului, Giovanni di 
Montecorvino, care a construit prima biserică catolică în China, 
face parte din primii călători în Asia estică. În 1305 Giovanni 
trimite, cu negustorii venețieni, prima scrisoare Papei. 

In sfârşit, Odorico da Pordenone menţionează un călugăr 
franciscan, originar din Boemia, care se afla în 1324 în China. Pe 
el îl surprind femeile cu picioarele legate şi pescuitul cu 
cormorani, două elemente specifice ţării, despre care Marco 
Polo nu face nicio menţiune. 

Astfel, curtea de la Karakorum a fost vizitată de călători 
europeni, cu diverse misiuni, încă dinaintea lui Marco Polo. Ne- 
au rămas de la ei relatări detaliate, pe care le putem compara 
cu cele ale lui Marco Polo. Din această perioadă există şi relatări 
din surse arabe - cum ar fi jurnalul lui Raşid ad-Din - ce conţin 
informaţii foarte preţioase despre China. 

In comparaţie cu relatările altor călători prin Asia estică, 
descrierile lui Marco Polo se evidenţiază prin mai multe lucruri. 
Veneţianul prezintă europenilor miraţi nu numai moravurile şi 
obiceiurile Orientului Indepărtat, ci şi noua capitală a mongolilor, 
Khanbalik, denumit astăzi Beijing; în plus oferă date despre 
sudul şi sud-estul Chinei, până la graniţa cu Birmania şi Tibetul. 
Mai mult, jurnalul lui Marco Polo are pretenţia de a fi o descriere 
a lumii. Atât la dus, cât şi la întors, el înfăţişează numeroase 
ţări, numai în Marea Chinei menţionează 7448 insule. Relatează, 
între altele, despre Japonia, India şi Madagascar. Vom discuta 
mai târziu ce a văzut cu ochii lui. 


„La Division du Monde” ia naştere cu implicarea lui 
Rustichello în franceza veche, de aceea se răspândeşte rapid la 
curţile Europei, în timp ce relatările de multe ori mai exacte ale 
călugărilor, redactate în latină, de pildă cea a lui Wilhelm von 
Rubruk, sunt cunoscute de obicei numai de biserică şi de un 
cerc restrâns de învăţaţi. Interesante sunt informaţiile lui Marco 
despre comerţ, relaţii comerciale şi mărfuri, singurul text de 
acest gen din vremea aceea, aparţinând unui european, chiar 
dacă datele secrete ale negustorilor sunt foarte bine păzite, iar 
de regulă nu sunt date publicităţii. Marco Polo ne asigură că 
este singurul călător occidental prin Asia de est care susţine că 
ar fi fost în provinciile imperiului mongol, fiind timp de 
şaptesprezece ani omul de încredere al hanului Kublai. El însuşi 
se consideră, în introducere, un povestitor talentat şi 
conştiincios. Şi ceilalţi au făcut acelaşi lucru: englezul John 
Mandeville, de pildă, susţine că a călătorit timp de 34 de ani prin 
lume şi a lucrat peste un an în slujba marelui han. Între timp 
relatările lui au fost contrazise neîndoielnic şi au fost 
descoperite ca false. Astăzi se ştie că belgianul Jean de 
Bourgogne a compilat cartea după diverse surse - între altele 
după Odorico da Pordenone, ca şi după Cartea despre minunile 
lumii. S-ar putea, oare, ca şi informaţiile lui Marco Polo să 
provină din alte surse? 


Marco nu a fost niciodată 
picta! în timpul vieți. Acesta 
este un portret al lui din secolul 
i XVili-lca in care apare în 


costum de tătar 


Da: i 


Cine a scris Minunile lumii? 


În prolog se spune: „Dumneavoastră domnilor, împăraţilor, 
regilor, conților, prinților, ducilor, cavalerilor şi toţi cei care doriţi 
să aflaţi despre diversele popoare ale omenirii şi despre 
diversele imperii, provincii şi ţări din estul lumii: citiţi această 
carte, unde veţi găsi cele mai minunate şi memorabile descrieri 
ale oamenilor, mai ales din Armenia, Persia, India şi Ţara 
tătarilor, aşa cum sunt ele scrise în această carte a lui Marco 
Polo, cetăţean inteligent şi învăţat al oraşului Veneţia; el ştie să 
deosebească exact între ceea ce a văzut cu ochii lui şi ceea cea 
aflat de la alţii. Aceasta carte are numai informaţii sigure şi 
certe. Ar trebui să se ştie că, de la crearea lui Adam până astăzi 
niciun om, fie el păgân, sarazin sau creştin ori aparţinând unui 
popor sau dinastii, nu a văzut vreodată atât de multe şi 
minunate lucruri, ca sus-numitul Marco Polo. Pentru că a dorit ca 
toate cele văzute şi auzite să le relateze în folosul şi spre binele 
tuturor oamenilor, care nu le pot vedea cu ochii lor, i-a dictat, în 
anul 1298, domnului nostru Ser Rusticiano, cetăţean din Pisa, 
care se afla în aceeaşi închisoare ca şi el la Genova, ceea ce 
este cuprins în această carte, împărţită în trei părţi”. 

Una din cele mai misterioase date de care ne lovim încă din 


introducerea jurnalului medieval este apartenenţa ei. În 
capitolul introductiv se arată clar că descrierile fantastice ale 
călătoriei lui Marco Polo au fost realizate prin colaborarea cu 
romancierul italian Ser Rusticiano din Pisa. Romanista Barbara 
Wehr a emis cea mai interesantă teză: Rustichello, cum mai era 
numit, a apelat la textul lui Marco Polo, care exista deja, l-a 
prelucrat literar şi l-a publicat, intitulându-l Dictare în 
închisoarea din Genova. Din prefața cărţii lui Marco Polo, 
concepută în stilul romanelor cavalereşti franţuzeşti, se poate 
deduce că nu este vorba de consemnările veneţianului, ci că şi 
pisanul Rustichello a mai adăugat elemente epice, el fiind 
cunoscut ca autor de romane cavalereşti. 

Aceeaşi adresare „Dumneavoastră domnilor, împăraţilor, 
regilor, conților, prinților, ducilor, cavalerilor şi cetăţenilor” ca şi 
formularea „Dictare în închisoare” le găsim aproape textual într- 
un roman cavaleresc al lui, păstrat la Biblioteca Naţională 
Franceză. Este plauzibil ca în două cărţi diferite să se folosească 
aceeaşi introducere? în pofida îndoielilor îndreptăţite ale 
romanistei, toate cercetările privitoare la Marco Polo consideră 
astăzi că cei doi au colaborat. Este de neînțeles aceasta, având 
în vedere că, la cercetări mai atente, te loveşti de mari 
contradicții, pe lângă problema autorului, chiar şi de date false. 


Mimiatură ce reprezintă plecarea din Constantinopol 
a tatălui și unchiului lui Marco Polo. 


Potrivit propriilor date, Marco Polo a revenit din marea lui 
călătorie, împreună cu tatăl şi unchiul lui, în anul 1295. În 
septembrie 1298 (relatează după 200 de ani cronicarul Gian 
Battista Ramusio, un învăţat aflat în serviciile venețienilor, care 
completează şi comentează jurnalul), Marco Polo ar fi fost luat 
prizonier în bătălia pe mare de la Curzola, el fiind comandantul 
flotei pe galera lui Andrea Dandolo. „Norocul războiului a vrut ca 
flota noastră să fie învinsă şi ca Marco Polo să fie luat prizonier; 
el a dorit să atace primele rânduri ale flotei duşmane, dar oricât 
de curajos şi de inimos a luptat pentru ţara în care se născuse şi 
pentru siguranţa poporului său, nimeni nu a vrut să îi urmeze 
exemplul; a fost rănit, apoi luat prizonier şi, după ce a fost legat 
cu fiare, a fost trimis la Genova.” 

In arhivele Veneţiei nu se găseşte niciun comandant de flotă 
cu numele de Marco Polo. Cum putea fi numit comandant de 


flotă cineva care revenise după o călătorie de douăzeci şi patru 
de ani, fără experienţă de război, complet neînsemnat, în care 
nu credea nimeni? Nu există nicio consemnare care să îl 
menţioneze pe Marco Polo în intervalul de la revenirea din 1295 
până la aşa-zisul lui prizonierat la Genova din 1298. 

Contemporanul lui, Jacobo d'Aqui, relatează că Marco a fost 
luat prizonier în lupta pe mare de la Laijas. „În anul 1296, a avut 
loc o luptă în Marea Armeană, în apropiere de localitatea 
denumită Laijas; bătălia s-a dat între cincisprezece galere 
genoveze şi douăzeci şi cinci ale negustorilor venețieni; toţi au 
fost omorâţi sau luaţi prizonieri, între ei şi veneţianul messer 
Marco, care fusese în rândul negustorilor”. Dar lupta de la Laijas 
a avut loc cu an înainte ca Marco să se fi întors şi anume pe 22 
mai 1294; deci nu 1296, cum notează călugărul dominican 
Jacobo d'Aqui. 

O altă problemă: oare cum a dictat Marco Polo? Chiar dacă nu 
ne facem griji că în arhivele puşcăriei din Genova nu se găseşte 
niciun indiciu al detenţiei lui Marco Polo, apar unele dubii 
serioase privitoare la dictare. Veneţia şi Genova - două oraşe 
puternice - sunt de multă vreme duşmani înverşunaţi. Din surse 
demne de încredere ştim că mulţi deţinuţi, legaţi cu fiare grele 
la mâini şi picioare, mureau jalnic în închisoarea din Genova, 
respectiv în Palazzo del Capitano del Popolo, astăzi di San 
Giorgio. Se mai ştie că în bătălia dată sub Andrea Dandolo din 7 
septembrie 1298, au fost luaţi 7400 de prizonieri numai din 
rândul venețienilor. Cum putea să se nască o asemenea carte în 
condiţii de detenţie atât de cumplite? Şi cum putea dicta Marco 
Polo un text atât de complicat, de detaliat şi de lung? Din 
memorie? Biograful lui, Ramusio, are o explicaţie şi pentru 
aceasta. l-a cerut tatălui său să îi trimită în închisoare 
însemnările lui - este oare plauzibil aşa ceva? Marco Polo şi 
secretarul lui, Rustichello, în închisoare? Nu cumva este aceasta 
numai o legendă romantică? Povestea fascinantă a fost relatată 
într-un număr interminabil de cărţi. „Întregul oraş venea la 
Marco să vorbească cu el, deoarece făcuse o călătorie minunată 
şi era un om deosebit; nu îl tratau ca pe un deţinut, ci ca pe un 
prieten valoros şi domn foarte venerabil, îl stimau foarte mult, 
astfel că nu trecea nicio oră din zi fără să nu fie vizitat de cei 
mai de vaza oameni din oraş şi să nu primească cele necesare 
pentru consumul zilnic”. 


În ce limbă dicta Marco, căci nu vorbea franceza veche? Dicta 
în limba lui maternă, în venețiană? Traducea în franceză 
Rustichello în timpul dictării sau traducerea a fost făcută 
ulterior? Şi chiar dacă Marco Polo a fost într-adevăr luat 
prizonier în lupta de la Curzola şi a dictat efectiv în închisoare 
jurnalul lui, lucrarea ar fi fost gata în numai câteva luni? Ce 
neverosimil! Este oare ghostwriter-ul Rustichello răspunzător 
numai de versiunea franceză, ar fi ajuns el numai într-un mod 
obscur la însemnările de călătorie ale lui Marco? 

Mai există o ediţie latină a călugărului Fra Francesco Pipino da 
Bologna. Ea a apărut încă din timpul vieţii lui Marco Polo. 
Versiunea latină a lui Pipino se bazează probabil şi pe una 
venețiană de la începutul secolului al XIII-lea. De unde provenea 
ea? Curios e că în această versiune latină lipsesc, atât capitolul 
introductiv, cât şi numeroase descrieri cavalereşti, ce se găsesc 
în textul lui Rustichello. Versiunea lui Pipino este şi mult mai 
scurtă. De ce? întrebări peste întrebări, la care nu s-a dat un 
răspuns definitiv, cât timp nu s-a găsit textul de bază. Dar a 
existat un asemenea text? 

Vestita carte a lui Marco Polo a fost ulterior ilustrată din 
însărcinarea ducelui Ohnefurcht de Burgundia. Ea conţine 
prezentări minunate, în culori deosebite, bogat ornamentate, 
care ilustrează minunile lumii. Aşa-numita Livre des Mervei/les, 
apărută în 1410 la Paris, a fost făcută cadou, în 1413, vestitului 
iubitor de cărţi, Ducele de Berry. Se află astăzi la Biblioteca 
Naţională din Paris, cu cele 226 de miniaturi şi face parte dintr-o 
colecţie de texte despre Orient. 


Marele Han conferă table din aur familiei Poto. Un fel de paşaport medieval 


O misiune tainică 


În anul 1260, Nicolo Polo, tatăl împreună cu fratele Matteo, 
pleacă din Crimeea într-o călătorie comercială şi ajung în Marea 
Caspică prin Marea Neagră. Dar fiindcă între suveranul mongol 
Berke şi cel persan, Hulegu, a izbucnit un război, cei doi Polo nu 
mai pot reveni la Constantinopol. Dimpotrivă, ei sunt împinşi tot 
mai spre est. In final ajung la Karakorum. 

Ideea potrivit căreia ei au ajuns la Karakorum din cauza 
conflictului militar pare plauzibilă. Descrierea călătoriei şi cele 
trăite la curtea hanului Kublai, care s-a urcat pe tron în 1260, 
este făcută în primul capitol al cărţii. In introducere, Marco scrie: 
„Avem intenţia, a spus hanul Kublai, să îl rugăm pe Sfinţia Sa, 
Papa, să trimită o sută de bărbaţi învăţaţi, care să fie 
familiarizați cu principiile religiei creştine, dar şi cu cele şapte 
arte libere - gramatica, logica, retorica, aritmetica, geometria, 
muzica şi astronomia - şi să fie capabili să arate prin dovezi 
inteligente şi convingătoare, că credinţa pe care au adoptat-o 
creştinii este superioară şi se bazează pe un adevăr mai 
profund, decât oricare alta şi că zeii tătarilor şi idolii la care 
închină în casele lor nu sunt altceva decât spirite ale răului şi că 
tătarii, asemeni tuturor popoarelor Orientului sunt prada unei 
greşeli, când îi venerează pe aceşti zei”. Conform descrierii lui 
Polo, ei revin la Veneţia cu o însărcinare misionară. Trebuie să îi 
ducă marelui han chiar şi ulei din lampa lui Christos. Pentru a le 
asigura deplasarea liberă prin imperiul lui, le dă table din aur, 


care au gravate pe ele însemnele imperiale. 

Când vor să plece în cea de a doua călătorie, Papa Clement al 
IV-lea a murit şi nu s-a ales încă un succesor. Se întâlnesc la 
Akko cu legatul papal, Theobaldo von Piacenza, care le cere să 
nu plece până la alegerea noului Papă. În 1271, după ce 
Theobaldo a fost numit Papă, pleacă în marea călătorie şi îl iau 
cu ei şi pe Marco, în vârstă de şaptesprezece ani. După cum se 
arată în prefaţă, cei trei din familia Polo primesc de la Papă nuo 
sută de învăţaţi, ci doar doi călugări, Nicolo da Vicenza şi Fra 
Guilelmo da Tripoli, care se întorc curând - fapt de necrezut! 
Dacă trimiterea unor misionari învăţaţi la curtea mongolului 
părea convingătoare, cea a doi negustori şi a unuia semimajor 
nu este deloc. In plus, trimişii Papei vor reveni abia după 24 de 
ani din misiunea lor, aparent atât de importantă. 

In timp ce Wilhelm von Rubruk relatează în cunoştinţă de 
cauză şi ieşit din comun despre obiceiurile, riturile şi mai ales 
religia mongolilor, cele ale lui Marco Polo sunt schematice şi 
vagi. „In această ţară există mănăstiri mari şi abaţii, care arată 
parcă ar fi oraşe; unele adăpostesc chiar 2000 de călugări mai 
bine îmbrăcaţi decât poporul; îşi tund părul şi barba, îi 
sărbătoresc pe zei cu un fast deosebit, cântă în coruri şi poartă 
făclii aprinse... Dacă ar fi fost un Christos, Buda ar fi fost un 
mare sfânt pentru viaţa bună şi venerabilă pe care a dus-o”. 
Pentru un trimis al Papei, această descriere este foarte sumară 
şi schematică. De fapt, Marco Polo nu este capabil să 
deosebească cele trei religii, respectiv concepţii fundamentale 
despre lume - taoismul, confucianismul şi budismul. Pentru el, 
toţi sunt, fără deosebire, slujitori ai idolilor. 

Ulterior, în carte nu mai este deloc vorba de misiunea de 
convertire creştină. Wilhelm von Rubruk descrie amănunţit 
convorbirea lui cu hanul, Marco Polo nu mai iroseşte nicio vorbă, 
în afară de anuntata misiune papală din introducere. Familia 
Polo nici nu a transmis bisericii preţioasele ei cunoştinţe, cum 
este cazul, dovedit, al celorlalţi misionari. Deşi chiar şi în 
consemnările mongole există menţiuni ale unor solii, nici în cele 
chineze şi nici în arhiva Vaticanului nu există vreun indiciu 
referitor la călătoria familiei Polo. Ştim de pildă dintr-o cronică 
chineză că în cea de a unsprezecea lună a anului 1260 o solie 
„falangă” a ajuns la Shangtu, reşedinţa de vară a mongolilor, 
unde a şi fost primită. Falang este traducerea chineză a numelui 


de franc, cu care erau denumiți toţi europenii în Orientul 
Mijlociu. 


Scnsoarea marelui han adusă Papei de familia Polo 
Arhivele chineze sau de la Vatican nu menţionează nicăicn documentul 


Marco Polo descrie drumul pe care au mers de la Akko, dar 
noi nu putem reconstrui, în toate detaliile şi convingător, 
călătoria. In unele cazuri, datele despre localităţi nu mai pot fi 
astăzi ordonate clar, dar, în ce priveşte opririle de bază, există o 
unitate. Potrivit jurnalului, familia Polo a călătorit prin Persia şi 
Afganistan, iar după trecerea munţilor Karakorum a ajuns în 
Kashgar. Pe lângă descrieri foarte detaliate, cum este cea 
despre petrol sau despre muselină, sunt şi unele foarte 
generale, uneori chiar ininteligibile. Nu se renunţă nici la 
legendele medievale gustate în epocă. Fireşte, Marco Polo 
relatează despre Arca lui Noe pe muntele Ararat şi despre cei 
trei magi. Deosebit de interesanta este prezentarea intrării în 
imperiului hanului Kublai. 

Kashgar a fost punctul cel mai vestic al împărăției lui Kublai. 
Ce a văzut într-adevăr cu ochii lui Marco Polo în cei 
şaptesprezece ani petrecuţi în China, ce a trecut cu vederea şi 
ce a preluat, probabil, din alte relatări? Am mers pe urmele lui 
Marco Polo din Kashgar, prima mare oprire în imperiul lui Kublai, 
până la Beijing prin marile deşerturi şi oaze. Având în minte 
descrierile lui, am călătorit şi prin estul şi sud-estul Chinei. Am 
căutat numele lui în arhive din perioada mongolă, am întrebat 
oameni de ştiinţă chinezi, englezi şi italieni asupra adevărului 


privitor la Marco Polo. Istoriografia îl prezintă până astăzi ca pe 
un aventurier curajos, un comerciant iscusit, ce nu se dă înapoi 
din faţa nici unui risc şi care, mânat de sete de cunoaştere şi 
curiozitate, s-a aventurat până în ţinuturile îndepărtate şi 
periculoase din Asia. 


Pe drumul mătăsii 


Kashgar face parte din categoria oraşelor care şi-au pierdut 
importanţa o dată cu dispariţia caravanelor comerciale. Şi totuşi 
aici, mai mult ca în alte locuri, s-au păstrat imagini din perioada 
de glorie a comerţului pe drumul mătăsii. Dintre acestea face 
parte şi piaţa din ziua de duminică, considerată cea mai mare 
din lume. In fiecare duminică, aici se adună până la 100.000 de 
oameni pentru a negocia îmbrăcăminte, materiale - bumbac, 
mătase şi din păcate din ce în ce mai mult material sintetic - 
căciuli din blană şi din cele lucrate în multe culori ale uigurilor. 
Există covoare sau alte lucruri ţesute, tot felul de ustensile 
casnice, mături de nuiele, coşuri, vase din lut şi porțelan, dar şi 
cuţitele cu mânere sculptate, atât de apreciate în întreaga Asie 
centrală. 

Mai este importantă şi astăzi piaţa de cai şi de cămile. 
Conducătorii caravanelor şi negustorii îşi procură de aici animale 
odihnite, căci deseori caravanele aveau nevoie de completări, 
după ce-şi pierduseră parte din animale pe drumurile 
periculoase prin trecători şi deşerturi nisipoase. Încă din vremea 
lui Marco, Kashgar este musulman. Locuitorii oraşului, uigurii, nu 
sunt descrişi de venețian prea avantajos: „Poporul de acolo are 
o limbă proprie. Trăieşte din comerţ şi meserii, negustorii din 
această ţară merg în toată lumea. În realitate sunt un popor 
murdar, avar, care mănâncă şi bea prost. Locuitorii sunt 
mohamedani”. 

In Kashgar se întâlnesc şi astăzi toate popoarele Asiei 
Centrale - uiguri, cazahi, uzbeci, chinezi hui şi han - şi se 
negociază ca pe vremea lui Marco Polo. Şi pentru noi aceasta 
este o călătorie în evul mediu, numai puţine s-au schimbat. Sute 
de uiguri vin cu căruţe cu măgari la piaţa de aici. Bărbaţi bătrâni 
cu turbane stau şi beau ceai, frizerii îi rad la marginea străzii pe 
clienţii lor, caii sunt potcoviţi, învățații islamici scriu pe hârtie 
făcută de mână, obţinută printr-un procedeu complicat din coajă 


de dud, exact cum descrie Marco Polo. Mai vezi pricepuţi cu 
instrumente de scos dinţii, cu freze şi maşini de şlefuit, care îţi 
inspiră groaza şi nu prea par tămăduitoare, dar cei de aici sunt 
mândri de rezultat, respectiv, de îmbrăcămintea din aur care li 
se aplică pe rădăcinile negre ale dinţilor. Tot pe stradă se 
prepară şi aluaturile. Un bărbat face cu mare îndemânare dintr-o 
bucată de aluat sute de spaghetti, de fapt nu sunt spaghetti, 
doar ne amintesc de ele. Impresia generală că Marco le-a adus 
din această călătorie este un mit. Probabil ele provin din Persia. 

Mătasea este scoasă cu îndemânare de femei de pe gogoşi le 
de mătase încă de pe vremea romanilor, mătasea era un articol 
scump în Europa. Producerea ei şi felul cum a ajuns din China în 
Occident este învăluit în mister. Pentru noi este fascinant să 
vedem că şi după 700 de ani mătasea se ţese tot cu mâna, la fel 
cum descrie Marco Polo în Cartea minunilor. 


Viaţa mesterilor și comercianților din Kashgar 
nu s-a schimbat prea mult faţă de cea din timpul lu: Marco 


Cu siguranţă, puţinii călători, care sosiseră la vremea aceea în 
Kashgar pe drumul mătăsii, parcurseseră o cale deosebit de 
lungă şi de grea. Pentru familia Polo, care făcea comerţ la 
Constantinopol şi pe coasta Mării Negre, atmosfera acestor pieţe 
nu trebuie să-i fi fost străină. Dar abia acolo au constatat 
distanta imensă şi ciudăţenia Orientului. 

De mii de ani, caravanele călătoreau de-a lungul drumului 
mătăsii pe marginea unor înalte lanţuri muntoase, din oază în 
oază. Marco Polo nu precizează cum au făcut călătoria - cu ghizi 


persani sau uiguri. În schimb relatează pe larg pericolele la care 
erau expuşi călătorii. Cel mai mare era deşertul Taklamakan. 
Numele acesta înseamnă „fără întoarcere”. Deşertul îşi merită 
pe deplin numele. 

Înarmaţi cu vehicule de teren foarte bune, cu şoferi iscusiţi şi 
cu traducători, cu greu ne putem imagina efortul caravanelor. 

Numai puţini cunoşteau aceste legături între marile oaze 
Kashgar, Turfan şi Dunhuang, pe lungul drum spre Beijingul de 
astăzi. În 1926, suedezul Sven Hedin a pierdut şase oameni pe 
acest drum, când a pornit pe urmele lui Marco Polo. 

În afară de faptul că drumul este foarte greu, mai există şi 
teama de hoţi, de animale periculoase şi de stafii, prezente din 
abundentă în legendele medievale. Marco Polo ne povesteşte şi 
el: „Se ştie că în deşert mişună multe spirite ale răului, ele îl 
ademenesc pe călător, orbindu-l. Dacă în timpul zilei unul 
oboseşte, îi este sete sau se pierde de caravană, aude mereu un 
glas cunoscut care îl strigă pe nume; urmează strigătul într-o 
direcţie greşită şi moare.” Călătoria este obositoare şi pentru 
noi, deci înţelegem ce înseamnă să treci prin acest deşert. 
Spiritele răului de pe vremea lui Marco Polo mai trăiesc şi astăzi. 

Suntem uimiţi când, după o lungă călătorie, ajungem la oaza 
Dunhuang. În lumina serii, la marginea deşertului, vedem 
numeroase bordeie. Pe lângă ele trebuie să fi trecut şi Marco 
Polo. Este surprinzător că el nu menţionează în mod deosebit 
Dunhuang, cel mai important nod între drumul nordic şi cel 
sudic al mătăsii, cu toate că un asemenea loc putea să apară ca 
o minune în ochii tânărului venețian. Mulţi negustori bogaţi, din 
toate ţările lumii, ofereau aici statui şi covoare budiste, ce 
împodobeau pereţii multor bordeie. Pe lângă scene din paradis 
sau sfinţi, ele prezintă şi imagini din viaţa cotidiană. Aceste 
tablouri sunt singurele indicii despre viaţa de altădată pe drumul 
mătăsii. De ce nu găsim consemnat nimic despre el în cartea 
privitoare la minunile Asiei? Oare messer Marco Polo, negustor 
venețian calculat, era interesat doar de mărfuri şi preţuri? 

Există multe controverse legate de intenţiile lui Marco Polo în 
privinţa jurnalului. Mulţi presupun că a vrut să scrie un fel de 
manual pentru negustori. De fapt, dacă facem abstracţie de 
„ornamentele”, adăugate probabil de Rustichello, aceasta ar fi o 
explicaţie plauzibilă. Ar motiva şi repetarea schematică a 
distanțelor, preţurilor, alimentelor şi mărfurilor. De ce găsim, 


însă, numai descrieri incomplete ale localităţilor? Importante 
escale comerciale, pe care Marco Polo le-a văzut probabil, nu 
sunt menţionate. De ce? 


Pericolele la care sunt expuse caravanele în desertul Taklamakan 
sunt descrise amănunţit de Marco 


Din toate limbile care se vorbesc în imperiul hanului Kublai, 
Marco Polo stăpâneşte bine, poate, numai persana, „lingua 
franca”, prin intermediul căreia se înțelegeau multe popoare ale 
Asiei. Este foarte problematic dacă ştia mongola - ceea ce s-a 
susţinut de multe ori. Cu siguranţă nu vorbea chineza. 
Majoritatea localităţilor descrise de el apar menţionate cu 
numele persane. Din cele 60 de localităţi, numite de Marco Polo, 
numai trei sunt chineze; chiar şi cuvântul „Khanbalik”, folosit 
pentru Beijing, se bazează pe denumirea turcească de oraş 
regal. Ar fi posibil ca multe din cele descrise de Marco Polo să fi 
fost auzite doar scara, în jurul focului, iar el să fi călătorit în cu 
totul alte direcţii? Sunt, oare, turcii şi perşii, care făceau de ani 
de zile comerţ cu China, informatorii lui secreţi? A copiat din 
jurnale persane de călătorie? Aceasta ar fi o explicaţie pentru 
faptul că Marco Polo foloseşte denumirile persane pentru 
majoritatea localităţilor. 

Herbert Franke, cunoscutul sinolog şi specialist în istoria 
mongolă, a fost primul care a pus la îndoială jurnalul lui Marco 
Polo. Intr-un interviu pe care ni l-a acordat, fostul preşedinte al 
Academiei de Ştiinţe din Munchen arată că nu poate explica 
altfel omisiunile importante din cartea lui Marco, decât prin 
aceea că multe din cele relatate nu au fost văzute de el. Faptul 


că numeroase descrieri provin din surse persane este confirmat 
de Franke nu prin denumirile persane, ci prin unilateralitatea lor. 
Pentru el este inexplicabil că veneţianul, care susţine că ar fi 
fost timp de şaptesprezece ani în slujba hanului ca guvernator, 
nici măcar nu menţionează scrierea chineză, pe care orice străin 
ar fi trebuit să o remarce. 

Dacă pornim de la ideea că Marco Polo a fost un observator 
curios şi talentat, cum mărturiseşte el despre sine, atunci este 
inexplicabil de ce nu înţelege limbile de care este mereu 
înconjurat, respectiv mongola şi chineza. Este total neverosimil 
ca un guvernator, care are exclusiv competenţe administrative, 
să nu fie izbit, în ţara unde s-a inventat hârtia, de grafia chineză, 
neobişnuită pentru un european. 

Când e de presupus că Marco ar fi călătorit prin Asia, imperiile 
islamice erau deja sub dominație mongolă. Cu noua lor metodă 
de luptă, mongolii au supus, în cel mai scurt timp, cele mai 
puternice imperii ale vremii. Marco Polo, care ar fi călătorit din 
însărcinarea Papei la curtea hanului Kublai, nu pomeneşte nimic 
de tehnicile periculoase de război ale hoardelor mongole de 
călăreţi, ce amenințau Europa. Într-un pasaj care a dat multă 
bătaie de cap comentatorilor şi interpreţilor, Marco susţine că, 
împreună cu tatăl şi unchiul lui, ar fi construit catapulte pentru 
mongoli, cu ajutorul cărora ar fi cucerit oraşul chinez Xiangyang. 
Dar sursele chineze şi persane au oferit numele constructorului: 
a fost persanul Talib, cu cei trei fii ai lui. În plus, Xiangyang a 
fost cucerit cu un an înainte ca familia Polo să fi putut ajunge în 
China. Veneţianul relatează despre catapultele construite din 
însărcinarea marelui han, dar nu menţionează praful de puşcă, 
necunoscut până atunci în Europa. De ce? Această descoperire 
ar fi revoluţionat toată tehnica de război a Occidentului. Marco 
Polo descrie şi fosta capitală a mongolilor, Karakorum, deşi nu a 
fost niciodată acolo, ceea ce se presupune din ruta descrisă de 
el. In vremea lui Marco, marele han avea pe timpul iernii 
reşedinţa la Khanbalik, Beijingul de astăzi; vara stătea la 
Shangdu. Vorbeşte de 10.000 de armăsari şi iepe, de cititori în 
stele, de un palat de marmură şi coloane aurite. Marele han i-ar 
fi primit „cu toată bunăvoința” şi ar fi vorbit mult cu ei. Hanului 
i-ar fi plăcut de Marco Polo. La întrebarea lui despre tânărul 
frumos, tatăl lui, Nicolo ar fi răspuns: „Este fiul meu, supusul 
dumneavoastră, ceea ce am mai scump pe lume, pe care l-am 


luat cu mine cu multă greutate din patrie ca să fie servitorul 
dumneavoastră credincios”. 

Nu se mai vorbeşte deloc de misiunea familiei Polo, de a-l 
converti pe fiul cerului, cum era numit marele han, la creştinism. 
Nu se spune nimic nici despre marele zid. Chiar dacă era parţial 
dărâmat, el trebuia să fie remarcat de orice călător prin China în 
drumul spre Beijing. De ce a omis Marco Polo, care ar fi trebuit 
să treacă pe acolo spre Khanbalik, menţionarea spectaculoasei 
construcţii? De ce nu aminteşte de marele zid, „cea de a opta 
minune”, dar pomeneşte în schimb de „Lugou Qiao”, numit 
astăzi de turişti podul Marco Polo, aflat aproape de Beijing? 

La sosirea noastră, mulţi turişti sau în faţa podului. Nu numai 
din cauza descrierilor lui Marco Polo podul este una din atracțiile 
turistice ale Chinei; o clasă de eleve a făcut o excursie aici. La 
întrebarea mea ce ştiu despre Marco Polo, zâmbesc mai întâi 
reţinute, apoi îmi răspund că Marco Polo a fost acolo în secolul 
al XIII-lea şi că descrie amănunţit podul în cartea lui. Verificând 
informaţiile lui Marco, constatăm că din cele 24 de arcuri 
prezentate de el, există numai 11 în realitate. Oare nu a văzut 
nici podul niciodată? 


Pictorii medievali au infățisat viaţa de la curtea marelui han, 
exotică și complet necunoscută lor, după modelul celei occidentale 


Capitala Hanului: Khanbalik 


Marco Polo este socotit primul european care a descris 
capitala chineză în epoca mongolă: Khanbalik. Exact pe axa 
oraşului pătrat se află oraşul chinezesc, înconjurat de ziduri, 
oraşul interzis. Acoperişurile roşii ale palatelor stau alături, 
asemenea corturilor. Dragoni imperiali, fenicşi, cocori sau alte 
animale fabuloase colorează frontonul. Roşii sunt şi zidurile, 
înalte de opt metri. Chiar şi porţile, coloanele sau şarpantele 
palatelor sunt de un roşu luminos. În timpul când Marco Polo s- 
ar fi aflat în oraşul imperial, porţile, coloanele şi calea 
procesiunii, drumul cerului, de la nord spre sud, de la poarta 
oraşului până la poarta principală a palatului imperial peste 
podul Zhou era mai impozant decât astăzi. Fiecare trebuia să 
parcurgă acest drum, dacă voia să ajungă oficial până la palatul 
imperial. Cum se simţea oare un european la vederea acestui 
fast? Te simţi mic, foarte mic chiar şi astăzi când treci pe sub 
bolțile porţii de amiază „Wumen” şi calci pentru prima oară în 
palatul imperial. Puterea împăratului ceresc este prezentă şi 
acum. 

Deşi avem permisiunea de a filma de la societatea chineză 
CCTV, respectiv să filmăm dimineaţa şi seara după ce nu mai 
sunt vizitatori, ne este interzis să facem acest lucru în interiorul 
clădirii. Bernardo Bertolucci, vestitul regizor italian, a turnat aici 
marele film despre ultimul împărat Pu Yi. Dar pentru că în timpul 
filmărilor a izbucnit un foc într-unul din palate, autorităţile au 
devenit foarte circumspecte în acordarea autorizaţiei respective. 
Deşi însoţitoarea noastră de producţie, Cheng Wei, cunoscută 
autoare de literatură pentru copii, face uz de toată arta ei 
oratorică, nu ni se permite nici măcar să deschidem sala 
armoniei supreme. După îndelungi parlamentări, avem totuşi 
succes. În prezenţa paznicilor chinezi am putut să filmăm seara 
în faţa şi în interiorul sălii armoniei supreme. Construcţia 
imperială este încoronată cu un acoperiş dublu şi înconjurată de 
o terasă pe trei etaje, de opt metri. Palatul imperial, pe care îl 
avem acum în faţa ochilor, a fost construit în timpul dinastiei 
Ming, după perioada mongolă. A fost ridicat pe temelia palatului 
Dădu, din dinastia hanului Kublai. S-a revenit la tradiţia palatului 
imperial al dinastiei Yuan. 

Marco Polo descrie extinderea geometrică, ca o tablă de şah, 


a drumurilor şi pieţelor, descrie sărbători, banii de hârtie 
menţionaţi şi de Wilhelm von Rubruk cu 25 de ani înainte. Mai 
relatează despre un public uimit în Europa de bogăţia legendară 
şi despre mărimea reşedinţei minunate. 

Micul popor al mongolilor domina masa impunătoare a 
chinezilor. Hanul Kublai nu avea încredere în ei, se temea de o 
revoltă şi i-a exclus pe cât putea din afacerile guvernamentale. 
Prefera să aibă în serviciu străini - arabi, persani sau indieni. 
Funcţionarii erau împărţiţi în trei grupe: o treime din funcţii erau 
rezervate mongolilor, cea de a doua treime revenea chinezilor 
de nord, din care făceau parte, pe lângă chinezii han şi uigurii 
sau alte popoare central-asiatice. Chinezii sudici, poreciliţi 
peiorativ „manzi” (barbarii sudici), trebuiau să se declare 
mulţumiţi cu ultima treime, deşi, prin tradiţie, familiile din sud 
formau majoritatea aparatului funcţionăresc. 

Bogăția şi risipa de la curtea mongolă au stârnit uimire în Europa, 
dar și disponibilitatea de a stabili relații comerciale 


Istonsinte lu; Marco Polo au fost interpretate de ilustratorii cărții ca povesti fantastice 


Pe cealaltă parte a fluviului, vizavi de palat, Kublai a construit 
oraşul Taidu, un fel de ghetto rezervat chinezilor. Spre 
deosebire de Veneţia, cel de al treilea oraş ca mărime al 
Europei, care avea doar 100.000 de cetăţeni, la finele secolului 
al XIII-lea, capitala imperiului avea circa 1,2 milioane de 
locuitori. Un furnicar de popoare se adunau aici pentru comerţ şi 
a profita de bogăţia de la curtea mongolă. Era cel mai mare oraş 
al lumii. 

Mongolii aveau un regim foarte sever în ce priveşte masa 
supuşilor, bănuiţi de intenţii duşmănoase; această atitudine 
avea drept scop reprimarea în faşă a oricărei tentative de 
nesupunere. După cea de a treia bătaie a clopotului, o 
construcţie caracteristică pentru vechile oraşe chineze, nimeni 
nu mai avea voie să circule pe străzi. Mongolii nu se simțeau 
siguri nici în dosul zidurilor deosebit de groase. Aveau o gardă 
de corp formată din popoare asiatice. impăratul, „stăpânul 
lumii”, era foarte îndepărtat de popor. Putea fi văzut doar de 
câţiva supuşi, după un ceremonial complicat la curte. Astfel, 
puternicele porţi, în spatele cărora trona stăpânul călăreţilor 
Apocalipsului, se deschideau numai pentru diplomaţi, principi, 
soli sau miniştri. Intreg palatul imperial era o reprezentare a 
Cosmosului, unde fiul cerului domnea peste lume. Numai 
acoperişurile în formă de cort, dar făcute din ţiglă, mai amintesc 
acum de originea lor din stepă. Palatul lui Kublai a fost similar cu 
cel existent astăzi. Sălile se ordonau pe o axă, iar în mijloc trona 


fiul cerului. 

Marco Polo susţine că nu a fost numai unul din înalții 
funcţionari, ci chiar un om de încredere al marelui han. Un 
italian în calitate de funcţionar la curtea mongolă? Marco Polo a 
fost primul care a descris banchetele de la curtea suveranului 
mongol, în toată splendoarea lor. În Europa a provocat mirare şi 
scepticism cu aceste relatări. Marco Polo istoriseşte despre mii 
de doamne de la curte îmbrăcate în haine de mătase, despre 
perle, aur şi pietre preţioase, despre cai albi şi elefanţi. ÎI 
numeşte pe marele han „Facfur”, o denumire obişnuită în 
sursele musulmane. Nu ar fi fost, oare, normal, dacă Marco Polo 
a fost omul lui de încredere, să îl menţioneze şi cu numele 
mongol şi chinez? 

Marco este primul european care îl descrie pe suveran: 
„Marele han Kublai este de o statură înaltă, nici prea mic, nici 
prea mare. Are destulă carne pe el, fără a fi prea gras sau prea 
slab. Faţa îi este albă, ochii negri şi puternici”. Dacă analizăm cu 
atenţie, numai generalităţi. Ele corespund concepţiei medievale 
despre un suveran frumos, bun şi înţelept, dar nu au nicio 
legătură cu adevăratul Kublai, care trebuie să fi fost un mongol 
mai degrabă corpolent. 

A fost Marco Polo, într-adevăr, omul de încredere apropiat al 
marelui han? Fiul cerului tocmise arhitecţi şi specialişti persani 
în fabricarea armelor, finanţişti turci, astrologi indieni şi tibetani 
pricepuţi în citirea în stele. Ce căuta, deci, fiul unui negustor 
italian, care nici măcar nu vorbea chineza, în centrul puterii 
suveranului lumii? In bogatele surse istorice chineze se găsesc 
numeroase descrieri detaliate ale funcţionarilor aflaţi în slujba 
hanului Kublai. Astfel, istoria oficială a dinastiei Yuan consacră 
un capitol întreg revoluţiei de palat a ministrului musulman al 
finanţelor Ahmed, despre care relatează şi Marco Polo; dar în 
aceste documente demne de încredere nu găsim nicio referire la 
Marco Polo. 


Despre obiceiuri ciudate şi şerpi cu două picioare 


Marco Polo susţine că, din însărcinarea marelui han, a circulat 
prin toată China. Oricum, relatarea lui este prima descriere a 
unui european a imperiului chinez de la Kashgar, în vestul 
extrem, până la Shandong, pe coasta estică şi de la Khabanlik, 


în nord, până la Zayton, în sud. Susţine că ar fi văzut cu ochii lui 
şi o provincie atât de îndepărtată cum era Yunnan, care se 
delimita la sud-est cu Tibetul, Birmania şi Vietnamul de astăzi. 
Relatările lui Marco despre obiceiuri şi rituri se bazează parţial 
pe observaţii exacte, parţial pe invenţii. Multe din ele sunt 
socotite chiar şi în Europa medievală o exagerare grotescă. 


Marco Polo este 
pnmul european care a 
vizitat provinciile sudice 
ale Imperiului mongol și a 
descris popoarele, obice- 
iunile și uzanţele de acolo. 


Călătoria noastră de la Kunming la Dali durează şaisprezece 
ore. Am trecut pe drumuri prost sau deloc asfaltate într-o 
coloană de sute de camioane. Pe vremea aceea, mongolii au 
parcurs aceste distanţe mari în provinciile cele mai îndepărtate 
ale imperiului lor, cămările cu grâne ale sudului, cu caii lor mici, 
mai repede ca noi. In această regiune, precumpănitor agrară, se 
mai cultivă şi astăzi orez. Multe femei şi copii lucrează pe 
câmpurile de orez. Imaginea pitorească a hainelor lor viu 
colorate nu trebuie să împiedice vizitatorul să observe cât de 
grea este munca lor. 

Aici, în sud, animalul de tracţiune este bivolul. Cultivarea 


orezului nici nu poate fi concepută fără aceste animale greoaie. 
Sunt o marfă de preţ. Marco Polo nu le menţionează. Chiar şi pe 
vremea hanului Kublai orezul şi cele mai importante produse 
agrare erau procurate de aici, din provinciile chineze sudice, de 
la manzi. În pieţele Chinei de sud viaţa este cea mai animată. 
Dacă facem abstracţie de evoluţia modei, în cei 700 de ani care 
au trecut s-au schimbat numai puţine lucruri. Până şi mărfurile 
sunt în esenţă aceleaşi. Marco Polo descrie pregătirea exotică a 
mâncărurilor şi marile lacuri cu peşti ale sudului. Chinezii 
mânuiesc cu mare îndemânare cuțitul şi securea, ustensilele 
chineze de bucătărie. Ca niciun alt popor, ei apreciază animalele 
vii. Femeile studiază foarte atent rațele, gâştele, puii. La masă 
vom observa modul în care se procedează aici cu animalele. 
Deseori animalele sunt aduse vii la masă, pentru a-l convinge pe 
oaspete de prospeţimea lor. Aici, în sud, o fată ne-a adus la 
masă un castron cu peşti înotând în apă. Fără să îi omoare, îi 
aruncă în tigaia fierbinte şi, zâmbind, pune capacul, pentru ca, 
luptând cu moartea, să nu poată sări afară. 

Marco Polo relatează despre marile banchete de la curtea lui 
Kublai, chiar şi despre mâncăruri foarte bune şi exotice, dar 
lucruri simple, care pot fi observate de orice vizitator, nu apar 
deloc. De pildă nu aflăm nimic despre pregătirea cărnii de porc; 
în alt loc Marco vorbeşte de carne necurată, ceea ce indică cu 
certitudine surse musulmane. Nu ne lovim numai de astfel de 
omisiuni, ci găsim pasaje care probabil au fost copiate în 
întregime din surse musulmane. Trebuie să ne declarăm 
mulţumiţi cu descrieri generale şi impersonale, care nu sunt 
rodul observării directe. Marco Polo descrie astfel diversele 
popoare ale sudului, tradiţiile lor. Nu face prea multe deosebiri 
în observaţiile lui. Pe lângă religiile mari, mai există şi culte 
foarte diferite, pe care el nu le poate deosebi; acestea au 
propriile lor ritualuri şi mituri despre geneză. 

Despre unul din aceste popoare scrie: „Locuitorii acestei 
provincii au neruşinatul obicei de a asista cu plăcere la siluirea 
soțiilor, fiicelor sau surorilor lor de către călători. Când sosesc 
străini, fiecare stăpân al casei invită unul din ei şi îi oferă toate 
femeile din familie, îl lasă în casă ca pe un stăpân, iar el pleacă. 
Femeile atârnă un semn la uşă, care rămâne acolo până ce 
oaspetele pleacă; după aceea stăpânul casei poate reveni la 
domiciliu. Fac acest lucru ca o închinare la idolii lor, deoarece 


cred că în acest mod obţin binecuvântarea lor şi bunăstare”. 

Oricât de curios ar părea acest obicei. Marco ne oferă, prin 
această descriere, o serie de fapte reale. Şi în secolul nostru 
datina oferirii femeilor celor străini continuă să fie menţionată la 
diverse popoare. Astfel, el relatează, vorbind despre regiunile 
sudice, nu numai despre acest comportament neobişnuit al 
bărbaţilor de a oferi femeile străinilor, dar şi alte lucruri, ce par 
stranii unui european. De multe ori nu se poate explica modul în 
care ţine să menţioneze unele lucruri, în schimb altele le omite. 
Auzim despre şerpi cu două picioare - probabil îi numeşte astfel 
pe crocodili, de melci din mările calde, dar şi despre sare ca 
monedă de schimb. 


În China custà yi astân multe confeviuna 
numite de Marco „slujitori ai idolilor" 


În cartea lui Marco Polo revin mereu date despre sare şi 
obținerea ei, supranumită aurul evului mediu. Unii cercetători 
presupun că, în calitate de negustor, ar fi făcut negoţ cu această 
marfă foarte  bănoasă. Şi aceasta deoarece a călătorit 
surprinzător de des de-a lungul rutelor marilor saline. Să fi fost 
Marco Polo negustor de sare? 

In călătoria noastră în sud-est am ajuns din întâmplare la un 
fost lac sărat. O suprafaţă albă, imensă, care ni se pare a fi un 
peisaj lunar. Un vânt puternic ne bate în faţă firişoare subţiri de 
sare. Sute de bărbaţi lucrează legaţi pe faţă cu basmale. Ei scot 


sarea depunând un efort fizic uriaş; până şi transportul se face 
cu roaba. Pe cealaltă parte a lacului se recunosc blocuri 
uniforme din beton. Atmosfera, condiţiile de muncă ne par a fi 
unele dintr-un lagăr de muncă, dintr-un gulag chinez. 

Marco Polo ar fi călătorit pe această rută spre Yangzhou, unde 
ar fi fost, timp de trei ani şi jumătate, guvernator al marelui han. 

Şi totuşi nu găsim la el nicio informaţie despre oraş sau 
despre această perioadă. Curios. Incă din vremea aceea 
Yangzhou era un mare şi frumos oraş comercial, vestit pentru 
comerţul cu sare. Martor este şi astăzi podul negustorilor de 
sare. Marco Polo relatează doar că locuitorii de aici trăiesc din 
fabricarea armelor şi a echipamentelor. Oare de ce nu a 
prezentat mai detaliat această metropolă comercială a Chinei, 
dacă va fi trăit atâta timp acolo? De ce nu a găsit nimic demn de 
menţionat? Este inexplicabil faptul că veneţianul descrie foarte 
lacunar locuri unde ar fi trăit mult timp, în schimb altele pe unde 
ar fi trecut doar, apar prezentate în detaliu. De ce? 

Încă din secolul al XIII-lea la Yangzhou erau numeroşi străini. 
Chiar şi italieni se stabiliseră în bogatele oraşe de pe coastă ale 
imperiului şi făceau comerţ cu mătase, condimente sau alte 
lucruri scumpe. Călugărul Odorico de Pordenone va relata, după 
câtva timp, că în Yangzhou poţi întâlni venețieni, lucru dovedit 
de o descoperire arheologică. Muncitorii au descoperit o piatră 
cu o inscripţie misterioasă, descifrată ulterior ca fiind una 
mortuară. Genoveza Caterina de Viglione a murit la Yangzhou, 
dar mai târziu, după ce Marco Polo ar fi fost guvernator acolo. 
Apar mereu dovezi ale existenţei unor europeni, puţini, stabiliţi 
în China ca negustori. Marco Polo, care pretinde că ar fi fost un 
funcţionar superior, nu menţionează nicăieri acest lucru. 

Cercetătorul francez Paul Pelliot a susţinut că a găsit numele 
Polo în arhivele epocii Yuan. A crezut că poate astfel dovedi 
funcţia de guvernator al lui Marco. Dar, din cercetările efectuate 
de specialistul chinez Yang Zhijiu, aflăm că această noţiune este 
doar denumirea unei funcţii şi nu un nume în sine. Astăzi se 
poate considera cu certitudine că Marco Polo nu a fost niciodată 
guvernator la Yangzhou. 


Paradisul pe Pământ 


Următoarea noastră oprire este Hangzhou. Frumuseţea lacului 


şi a vilelor te cuceresc şi astăzi. Acum, ca şi atunci, în fosta 
capitală a dinastiei Song, trăiesc oameni puternici: miniştri, 
funcţionari şi mandarini bogaţi. Mao Zedong sau Deng Xiaoping 
îşi aveau aici reşedinţa lor de vară. Am fost cazaţi în casele lor 
de oaspeţi. Sunt mai multe vile, în stil chinez tradiţional, al 
pagodelor, dar şi „palatul de vară” al lui Mao. Reşedinţa lui este 
foarte păzită. Din păcate nu ni s-a permis să o vizitâăm. S-ar 
părea că se renovează. Casele de oaspeţi sunt foarte bine 
îngrijite. Din când în când trec limuzine de culoare închisă. În 
parc nu poţi face niciun pas fără să nu fii supravegheat de 
numeroşii paznici. Dar, deşi viaţa a continuat aici, pe lacul vestic 
s-au păstrat doar puţine lucruri care să ne amintească de 
vremurile de altădată. In munţii din jurul Hangzhou descoperim 
o veche ceainărie. Chinezilor le place şi acum să danseze sau să 
joace cărţi încă de la cinci dimineaţa. Bătrânii vin aici cu păsările 
lor şi le ascultă cum cântă. Sunt privite cu multă simpatie. 
Creşterea păsărilor cântătoare este o veche tradiţie în China, 
foarte apreciată de chinezi. 


FIII] 


Concubinele sunt descrise de Marco drept femei frumoase, imbrăcate în mătăsuri, 
El nu a observa! însă picioarele lor prea mici. 


Încă de pe vremea lui Marco existau o serie de cărţi despre 


creşterea păsărilor. Numai adevărații experţi ştiau să aprecieze 
calităţile animalelor. Marco Polo nu spune nimic despre toate 
acestea. Poate că asta nici nu e de mirare pentru fiul unui 
negustor italian, care călătorea în calitate de sol. Surprinzător 
este însă că nu scoate nicio vorbă despre ceai sau ceainării. Din 
secolul al VIII-lea, de pe vremea dinastiei Han, în nordul Chinei 
se obişnuia să se bea ceai. Pe vremea lui Marco Polo era 
băutura de bază pe întreg teritoriul Chinei. De pildă, Hangzhou, 
descris amplu de Marco, este vestit şi acum pentru ceaiul verde. 
Ceainăriile continuă să existe pe întreg teritoriul Chinei. Acolo se 
întâlnesc diverşi oameni, se schimbă informaţii, se petrec clipe 
de răgaz. Un asemenea loc de întâlnire ar fi fost foarte căutat 
tocmai de un funcţionar al hanului Kublai şi de un spion în slujba 
mongolilor. 

Marco nu descrie atât de amănunţit şi de viu niciun alt oraş ca 
Hangzhou, situat la sud de Shanghai, reşedinţa fostei dinastii 
Song. Il numeşte paradisul pe pământ. Ne povesteşte de mii de 
poduri sau palate, de mandarini şi concubine în mătase, ce se 
dedau viciului. Surprinzător - aici apare mereu cifra 12. 
Vorbeşte de 12.000 de poduri, de 12 bresle, de 12.000 de 
ateliere sau de 12 case comerciale. Din toate cele menţionate 
de Marco Polo mai putem vedea astăzi doar marele dig şi unele 
poduri. Repetarea cifrei 12 pare să indice că informaţiile lui 
Marco se bazează pe surse chineze. În concepţia chinezilor, 
lumea este ordonată conform legilor Cosmosului doisprezece 
corespunde numărului lunilor anului şi celor douăsprezece ore 
ale zilei, care se repetă. 

In secolul al XIll-lea au existat numeroase descrieri care 
apreciază frumosul oraş mare, descris de Quinsai Marco Polo. Să 
fi cunoscut veneţianul aceste surse? Să le fi şi folosit? Să dăm 
curs descrierilor lui: „Pe malurile lacului se află o mulţime de 
case mari şi frumoase, ce aparţin unor importante personalităţi; 
mai există multe temple cu mănăstiri, unde slujesc numeroşi 
călugări. Cam în mijlocul lacului sunt două insule; pe fiecare din 
ele se află un palat fastuos cu un număr infinit de camere şi cu 
pavilioane extrem de arătoase”. 

Până să fie cucerit de mongoli, Huangzhou fusese capitala 
dinastiei Song, care, mai ales sub ultimul împărat, a fost 
socotită ca aparţinând epocii decadente. Pe vremea lui Marco se 
mai puteau vedea urme clare ale fostului fast. Deci oraşul nu 


părea numai unui european ca paradisul pe pământ. Cei bogaţi, 
cei puternici, miniştrii, funcţionarii curţii şi capii militari trăiau 
aici într-un lux şi fast de neimaginat. De o deosebită apreciere în 
descrieri s-a bucurat partea vestică a lacului, foarte pitorească. 
să-l urmărim din nou pe Marco Polo: „Dacă cineva doreşte să 
facă o nuntă sau să dea un banchet în oraş, invită oaspeţii pe 
această insulă, unde găseşte de toate - vase, ceşti, feţe de 
masă etc... Lacul este traversat de o mulţime de corăbii şi 
gondole, ce pot lua între 10 sau 20 de persoane. Numai să 
arunci o privire şi te încântă mai mult ca orice, mai ales că pe o 
parte lacul se întinde de-a lungul întregului oraş, iar de la o 
anumită distanţă ai o perspectivă minunată a palatelor sau a 
vaselor care transportă veselii petrecăreţi. 

La fel, femeile sau soțiile sunt şi ele fiinţe serafice şi gingaşe; 
sunt educate cu multă grijă, poartă haine de mătase, multe 
bijuterii... Nici nu se poate evalua cât costă îmbrăcămintea lor... 
Se preţuiesc într-un mod deosebit reciproc, astfel că un întreg 
cartier al oraşului pare să fie o singură gospodărie. Increderea 
reciprocă este atât de mare, încât femeile nu ştiu ce este aceea 
gelozie sau suspiciune. Bărbaţii le respectă, iar cel ce cutează să 
facă o remarcă nepoliticoasă la adresa unei femei căsătorite îşi 
atrage oprobriul tuturora”. 

Marco descrie numeroase insule si țări văzute la revenirea în patric, pe care susține 
a le fi viztat. Dar, din cei 600 de pasageri imbarcati, ajung la Hormuz numai 18 


Marco Polo descrie femeile frumoase din toate regiunile, 
concubinele îmbrăcate în mătase şi catifea. Le creionează cu 
exactitate. Se cuvine să observăm că italianul nostru manifesta 
un mare interes pentru sexul opus. 

Seara filmăm pe insulă scene care să ilustreze viaţa de 
altădată. 40 de chinezoaice tinere, care fac parte dintr-un 
ansamblu de balet, apar în costumele frumos colorate ale 
epocii. Părul lor a fost coafat, prin proceduri complicate, ca pe 
vremea aceea (ele trebuie să aibă un păr foarte lung pentru 
asemenea coafuri). Când debarcă dansând şi cântând de pe vas, 
constat că un observator atent trebuia să remarce imediat 
picioarele lor firave şi mici. Până şi călugărul Odorico de 
Pordenone nu omite picioarele chinuit de mici ale femeilor. 
Tocmai Marco Polo, care descrie atât de des frumuseţea 
femeilor nu pare să ştie nimic de acest aspect. De ce? 


Cea de a doua misiune fantastică: Reîntoarcerea acasă 


Marco menţionează că familia Polo a încercat de mai multe ori 
să ceară marelui han permisiunea de a se reîntoarce acasă. 


„Într-o zi, când messer Nicolo a văzut că marele han este bine 
dispus, a folosit clipa prielnică şi l-a rugat în genunchi să 
permită celor trei revenirea acasă. Auzind aceasta, hanul a fost 
foarte afectat. A vorbit cu el şi l-a întrebat ce motiv are să se 
încumete la un drum atât de lung, în care ar putea foarte bine 
să-şi piardă viaţa. Dacă cumva este vorba de venituri sau de un 
motiv similar, el este dispus să le ofere dublu faţă de ce ar avea 
acasă şi să îi copleşească cu atâtea onoruri, câte le vor cere 
inima. Le-a refuzat cererea pe motiv că ţine mult la ei”. Abia 
moartea soţiei lui Arghun, a hanului Persiei, le-ar fi oferit celor 
trei Polo ocazia să găsească un motiv pentru reîntoarcerea 
acasă; Arghun, nepotul cel mare al hanului Kublai, dorea să îşi ia 
o soţie din imperiul mongol. A trimis la Khanbalik trei soli, pe 
Oulatai, Apousca şi Coja. Trebuiau să o ducă pe prinţesa 
Cocachin în Persia. Familia Polo se oferă acum ca, din 
însărcinarea marelui han, să îndeplinească această misiune 
periculoasă, pentru a putea apoi să se întoarcă acasă. „Şi vă 
spun vouă că aceste doamne de rang mare au fost sub paza 
celor trei emisari (familia Polo), care le-au păzit ca şi cum ar fi 
fost propriile lor fiice, iar ele, ce erau foarte tinere şi frumoase, 
se purtau cu ei ca şi cum ar fi fost părinţii lor, pe care trebuiau 
să îi asculte. Cei trei le-au predat soţilor lor, iar eu vă spun cu 
toată cinstea că Cocachin... le-a urat toate cele bune celor trei, 
în plus ar fi făcut orice pentru ei... Să ştiţi că atunci când s-au 
despărţit de cei trei emisari, ce se întorceau la ei acasă, au 
vărsat şiroaie de lacrimi”. 

ÎI întâlnim pe Yang Zhijiu, de 85 de ani, unul din cei mai buni 
specialişti chinezi în perioada Yuan. İl întrebăm dacă din cele 
ştiute de el din acte ar reieşi că Marco Polo ar fi fost în China. Ne 
răspunde: „De ce să nu fi fost în China, când la vremea aceea 
atât de mulţi străini circulau prin imperiul mongol. Am găsit 
indicii ale şederii în China a lui Marco Polo în Yong/e Dadian. 
Marco Polo scrie în cartea lui că a fost timp de şaptesprezece 
ani în China şi că voia să se întoarcă, dar nu îi permitea hanul 
Kublai. Ulterior trebuiau trei emisari, care să o însoţească pe 
prinţesa Cocachin de la Quangzhou în Persia. Pentru că aceştia 
nu aveau nicio experienţă pe apă, hanul Kublai le-a permis celor 
trei Polo să le însoţească. 

Am găsit în Yong/e Dadian numele celor trei însoțitori. Este 
singura dovadă reală că Marco Polo a fost în China”. La 


întrebarea mea dacă în arhive a găsit şi numele de Marco Polo, 
profesorul zâmbeşte şi răspunde negativ. 

La Quangzhou a fost găsită o corabie din secolul al XIII-lea. La 
vremea aceea, chinezii construiau cele mai rapide vase, cu până 
la 60 de cabine, capabile să navigheze până în India şi Africa. 
Marco Polo menţionează că nava avea camere proprii, 
„deoarece, dacă intra apă printr-o gaură, ea să poată fi reparată 
numai în locul acela, iar apa ce intra să se scurgă în jos, unde 
niciodată nu se afla nimic depozitat. Navigatorii vedeau unde 
este spărtura, apoi goleau camera respectivă (Marco nu înţelege 
prin aceasta mărfuri depozitate) în celelalte. Apa nu putea 
pătrunde dintr-un compartiment în altul, atât de bine erau 
izolate între ele. Apoi reparau, după care aduceau lucrurile la 
locul lor”. Marco descrie modul de construcţie al vaselor 
chinezeşti, dar nu menţionează o descoperire mult mai 
importantă a lor - busola - necunoscută încă în Europa la 
vremea respectivă. De ce? Pe vremea aceea călătoria pe apă 
era destul de periculoasă. Ştim că din 600 de oameni, 582 şi-au 
pierdut viaţa. Este foarte improbabil ca printre cei optsprezece 
supraviețuitori ce au ajuns la Hormuz, să se fi aflat toţi cei trei 
Polo. 


Deși Marco Polo nu a 
fost apreciat în timpul vieții, 
cartea lui a fost tradusă în 
multe limbi ulterior, iar el a 
devenit unul dintre cei mai 
importanți călători pe 
meleagurile lumii. 


MARCVS POLVS 
a poi 


Revenirea lui Marco la Veneţia 


Cronicarul Gian Battista Ramusio relatează că nimeni nu i-a 
recunoscut pe vreunul din cei trei Polo, când au revenit, după o 
absenţă de 24 de ani, la Veneţia. Abia când au scos din tivul 
îmbrăcăminţii pietre preţioase şi perle, au văzut că spuneau 
adevărul. Dar aceasta este doar o legendă, una din cele multe, 
apărute ulterior şi care l-au transformat pe Marco Polo în cel pe 
care îl cunoaştem astăzi: cel mai vestit călător prin Asia estică. 
Realitatea a fost alta. Marco rămâne în oraşul său natal complet 
ignorat, nu deţine nicio funcţie publică. Nu ştim nimic despre el, 
doar că a intentat două procese pentru nişte nimicuri şi că a 
avut trei fete. Achiziţionează o casă în cartierul San Giovanni 
Chrisostomo, cunoscută şi astăzi sub numele de „Corte del 
milion”. Au existat numeroase controverse despre denumirea de 
II Milione. Nu s-a clarificat definitiv dacă a primit acest nume din 


cauza exagerărilor lui sau dacă provine din numele lui, Emilio. 
Astăzi se poate considera cu certitudine că, la vremea 
respectivă, Marco nu s-a bucurat de importanţa care i s-a dat 
ulterior. Unul din marii admiratori ai lui Marco este veneţianul 
Alvise Zorzi, al cărui strămoş era doge pe vremea lui Marco. 
Impreună cu soţia, locuieşte într-unul din minunatele palate în 
stil renascentist ale familiei Zorzi; numai puţine luni pe an şi 
probabil mai mult din patriotism, deoarece locuinţa lor 
principală este la Roma. Alvise Zorzi face parte din cei ce nu se 
îndoiesc de veridicitatea povestirii lui Marco Polo. Expunerile lui, 
ţinute cu entuziasm, îl fac pe Marco unul din cei mai vestiți 
călători prin lume din toate timpurile. La întrebarea mea dacă 
există o dovadă imbatabilă care să ateste prezenţa lui în China, 
răspunde că acest indiciu îl constituie tăvile de aur, primite de 
Polo de la marele han. Trei tăvi din aur, un fel de paşapoarte 
prin evul mediu, se găsesc mai întâi în testamentul unchiului lui, 
Matteo, una apoi în cel al lui Marco Polo. Dar nici Alvise Zorzi nu 
poate dovedi că tava de aur pe care o găsim în testamentul lui 
Marco nu face parte din cele aduse de familia Polo din prima 
călătorie la Karakorum. În testamentul lui Marco există numai 
puţine indicii din care să se poată deduce prezenţa lui în 
imperiul hanului Kublai. Oricum, nu s-a găsit nicio urmă de 
bogăţie, de unde se poate deduce de ce contemporanii l-au 
ironizat ca „baronul mincinos”, ca unul care născoceşte. 
Testamentul, întocmit cu puţin înaintea morţii lui, nu 
menţionează niciun fel de bogății în alte părţi ale lumii, aşa cum 
avea unchiul său. Singurul punct de reper în relaţia lui messer 
Marco cu Estul este sclavul lui tătar, Petrus Tartarino, căruia îi 
redă libertatea. Despre acest Petrus tătarul aflăm că îşi spunea 
Petrus Suliman, probabil era musulman, originar din Persia. Dar 
nici el nu este un indiciu cert pentru o relatare a unui martor 
ocular. 

Există, deci, multe contraargumente împotriva „martorului 
cheie Marco Polo”. La finalul călătoriei noastre, o vizităm la 
Londra pe specialista în sinologie, Frances Wood. Ea crede că a 
găsit o explicaţie pentru toate contradicţiile şi omisiunile din 
cartea lui Marco. Şefa secţiei chineze din „British Library” este 
convinsă că Marco nu a fost nici la curtea lui Kublai, nici în 
China. „Nu cred că Marco a fost vreodată în China. Impresia mea 
este că el a pendulat şi a făcut comerţ exclusiv între popasurile 


obişnuite ale familiei, Crimeea, Constantinopol şi Veneţia. Nu 
cred că a ajuns mai departe de acolo. În aceste călătorii a avut 
acces uşor la surse persane, ce relatau pe larg despre istoria 
mongolilor şi la manualele negustorilor ce conţineau numeroase 
informaţii”. Interesant este că Frances Wood a găsit o paralelă 
surprinzătoare între cele trei relatări - a lui Ion Battuta, născut 
în 1304 la Tanger, care a călătorit în 1355 până în Extremul 
Orient, a lui Rashid ad-Din, un evreu născut în 1247, fiu de 
farmacist şi a lui Marco Polo; ea presupune că toţi trei au apelat 
la o sursă persană comună. 

Cu siguranţă, ipotezele lui Frances Wood despre căutarea 
adevărului misterios în privinţa lui Marco Polo nu vor fi ultimele. 
Poate că odată se va găsi sursa după care Marco sau Rustichello 
au scris jurnalul. Cert este însă că pentru marile călătorii de 
descoperiri din timpul lui, cartea lui Marco a fost de o deosebită 
importanţă. Chiar şi acea jumătate de adevăr, relatat de Marco 
Polo, a fost suficientă pentru ca Cristofor Columb să pornească 
în căutarea legendarelor bogății ale Extremului Orient şi a 
acoperişurilor aurii din Cipangus. Călătoriile fantastice ale lui 
Marco Polo şi eroarea lui Columb s-au contopit în ceea ce 
ulterior s-a numit „descoperirea Americii”. 

Lucrezia Borgia și legăturile de familie la Vatican 
de Ingo Hermann 


Sarcofagul celor doi papi Borgia - 
Alexandru al VI-lea (dreapta) și Calixt al II-lea (stânga). 


Lucrezia Borgia este una din cele mai nefaste figuri de femeie 
din istoria modernă. 

Oare renumele ei se datoreşte faptului că a fost cea mai 
vinovată dintre femei? Sau numai pentru că trebuie să poarte cu 
sine un stigmat pe care lumea i l-a atribuit din eroare? Figura ei 
m-a atras ca ceva misterios, ce înmănunchează în sine o 
contradicţie nerezolvată, care poate fi, totuşi, dezlegată. 

Ferdinand Gregorovius 


La mormântul Ducesei 


Via Pergolato în Ferrara. Orele patru după-amiază. Apăs 
butonul soneriei de la poarta îngustă a mănăstirii Corpus 
Domini. Doresc să vizitez mormintele familiei Este. Aici este 
îngropată şi Lucrezia d'Este, născută Borgia. 


Mai sun o dată, dar nu se întâmplă nimic. Poate soneria nu 
merge şi nu mă aude nimeni. Ar trebui să mai fie o intrare. 
Accesul la mormintele ducilor d'Este nu poate fi chiar atât de 
neobservat şi modest. Doar familia a condus secole de-a rândul 
destinele oraşului, construcţiile şi locuinţele, comerţul şi pacea, 
viaţa şi moartea cetăţenilor lui. 

Mă sperii când poarta se deschide automat. Privesc într-o 
încăpere semiîntunecată. Recunosc două uşi, iar, la înălţimea 
pieptului, un fel de vorbitor din lemn brun închis. Se aude o voce 
dintr-un mic microfon, care mă întreabă ce doresc. 

Intru şi explic vorbitorului că doresc să vizitez mormintele 
familiei de duci. In vorbitor se mişcă ceva asemeni unui mic 
carusel. Apar nişte hârtii, apoi un desen cum pot ajunge acolo. 
Mă întorc şi urmez linia desenată. les afară, merg spre dreapta, 
de-a lungul zidului de cărămidă, dau colţul spre intrarea într-o 
biserică. Acolo se deschid automat, mai întâi o poartă cu 
zăbrele, apoi o uşă de biserică. 

Intru în biserică. In faţa mea un perete cu un altar şi o uşă, 
care se deschide, dar din nou de o mână nevăzută. Traversez în 
semiîntuneric - nu am văzut până acum nicio fiinţă omenească - 
şi mă aflu în cea de a doua jumătate a bisericii. Scaune lucioase, 
închise la culoare, pe ambele părţi. 


Vedere cxtenoară a mânâstirii Corpus Domini din Ferrara. 


Apoi din nou se aude o voce. Fără microfon pare una eterică 
prin zăbrelele din lemn, în dosul cărora intuiesc alb-negrul unei 
călugăriţe. Apare o hârtie ca la un ghişeu de bancă. Lângă şalter 
este o cutie pentru donaţii. Hârtia îmi explică unde se găsesc 
ducele Alfonso şi ducesa Lucrezia, împreună cu copiii, iar în jur 
alţi membri ai familiei. 

Vocea vorbeşte acum cu mine. Îmi explică ce am văzut pe 
hârtie. „Acolo este ducesa Lucrezia Borgia, care a venit deseori 
în mănăstirea noastră, după ce a abandonat viaţa din Roma 
plină de deşertăciuni a tatălui ei, Papa Alexandru al VI-lea şi a 
devenit o mamă bună pentru copiii ei.” O fi acesta adevărul? 

Deoarece mereu am tot auzit de această infamă fiică de 
papă: din cărţi, din filme, din opere sau din piese de teatru; de 
femeia fatală a Vaticanului, de bestia blondă, care îi seduce în 
serie pe bărbaţi pentru a-i ucide apoi... O fi acesta adevărul? 

Cine cunoaşte adevărata viaţă a ei şi a familiei ei? Cine ştie 
lucruri mai exacte despre vremurile tulburi, numite ulterior 
Renaştere? Cine poate relata adevărul despre acele vremuri în 
care au fost amestecați regi şi împărați, nobili şi papi, pictori şi 
muzicieni, poeţi şi arhitecţi, dar şi toţi acei Machiavelli şi 
Savonarola? 


Cine este Lucrezia 


Viaţa Lucreziei Borgia începe probabil la Subiaco, unde s-a 
născut pe 18 aprilie 1480 şi unde mama ei, Vanozza de Catanei, 
venea deseori pentru a scăpa de viaţa obositoare de la Roma. 
Se ştiu puţine lucruri despre copilăria Lucreziei. Primii opt ani i-a 
petrecut în casa mamei, în apropiere de Vatican, în Piazza Pizzo 
di Merlo: ani fericiți. Tatăl, cardinalul Rodrigo Borgia, 
încredinţează fata, în 1488, nepoatei lui, Adriana de Mila. Unii 
cercetători presupun că Rodrigo vroia să fie sigur că fata va 
învăţa limbi străine, literatură şi istorie şi caută o legătură la 
mănăstire pentru educarea ei. 

La vârsta de doisprezece ani - Rodrigo tocmai devenise Papă 
- Lucrezia este logodită de două ori. Este mereu adusă în 
jocurile politice ale lui Alexandru. La treisprezece ani este 
căsătorită pentru prima oară cu Giovanni Sforza. La optsprezece 
ani - după ce prima căsătorie fusese declarată desfăcută - este 


cununată a doua oară; de aceasta dată cu Alfonso d'Aragona, 
duce de Bisceglie. Politica de alianţe a Papei trebuia pecetluită 
prin logodne şi mariaje, iar Lucrezia este - asemeni oricărei fete 
nobile ale vremii - un jocher în mâna tatălui. lar dacă acest 
jocher trebuie să joace de mai multe ori, o şi face. La fel ca 
toate fetele nobile, Lucrezia ia parte la viaţa de curte de la 
Roma şi Vatican. Este venerată ca o prinţesa, poartă bijuterii şi 
rochii scumpe. Dar înainte de toate este fiica loială a Papei. Și 
totuşi a apărut ceva nou şi neobişnuit: „Pe vremea Papei 
Alexandru s-a criticat mereu nu numai faptul că la curte erau 
atât de multe femei tinere şi frumoase...dar ele apăreau foarte 
sigure de sine, se opuneau voinţei Capului suprem al 
creştinătăţii... şi procedau după bunul lor plac” (Schuller-Piroli). 


Alfonso d'Este, regent al Ferrarei. Portretul atârnă astăzi 
într-un loc retras în Palazzo Ducale din Urbina 


Portret de femeie, de Bartolomeo Veneto (1502-1546), care, 
conform multor surse, ar fi al Lucrezici Borgia 


Temporar, Lucrezia conduce chiar şi treburile statului 
bisericesc, când Alexandru nu este „acasă”. Şi perioada de 
guvernator al Papei la Spoleto înseamnă muncă şi răspundere. 
Lucrezia a împlinit în acel an, 1499, nouăsprezece ani. Lunile de 
la Spoleto au fost probabil cele mai fericite din viaţa ei, 
deoarece ele sunt pecetluite de iubirea gingaşă a soţului ei, 
Alfonso d'Aragona. Biografii relatează despre o prezicătoare ce 
ar fi intrat la ea şi i-ar fi anunţat vizita soţului. Acesta va veni de 
la Neapole direct, fără a mai călca prin Roma. „Va sosi într-o 
seară, care va fi minunată pentru tine, Lucrezia. Veţi avea 
câteva zile pentru voi, mai puţin de o săptămână; dar în aceste 
zile vă veţi bucura de frumuseţea lui septembrie. Veţi călări şi 
veţi face excursii la Monteluco. Tu te vei bucura de puterea ta, 
care nu a fost niciodată atât de mare, ca alături de soţul tău. 
Apoi vraja se va risipi...” 

La sfârşit, nu numai vraja lunii septembrie s-a risipit, ci şi 
fericirea lor comună. Ducele este atacat, noaptea, pe o stradă 
întunecoasă a Romei şi este rănit grav Pentru că ucigaşii îl cred 
mort, el se mai poate strecura acasă, unde va fi îngrijit cu 


dragoste de Lucrezia. Îi găteşte singură ca să nu fie otrăvit. 
Când Alfonso începe să se însănătoşească, ucigaşii vin din nou. 
Tocmiţi aproape sigur de fratele Lucreziei, Cesare, intră în 
camera bolnavului, o alungă pe Lucrezia şi îl sugrumă. Lucrezia 
este foarte indignată şi tristă. Îi cere tatălui să îi pedepsească pe 
vinovaţi şi se retrage din Roma la castelul Nepi. Scrisorile le 
iscăleşte „Lucrezia la Infelicissima”(Lucrezia cea mai nefericită). 

Când revine la Roma - între timp a împlinit douăzeci de ani -, 
este din nou plină de viaţă. Nou este faptul că îşi ia singură 
soarta în mâini; conduce singură căsătoria cu Alfonso, 
moştenitorul din Ferrara. Renunţă la rolul ei pasiv de până 
atunci. Este ca şi cum ar vrea să uite de Vatican și de Roma, de 
acest circus maximus de vanităţi, pentru a începe o viaţă nouă 
la Ferrara. 

În ianuarie 1503 Lucrezia revine în triumf la Ferrara. Căsătoria 
este celebrată cu mare pompă şi cu fastul Renaşterii. Roma este 
departe, iar Lucrezia este soţia succesorului la tron, ulterior 
duce - regent, mamă a opt copii, pe care îi are de la Alfonso. 
Frumoasa şi inteligenta ducesă ştie să adune la curtea d'Este 
poeţi şi artişti. Firea ei veselă face ca ea să fie venerată şi 
iubită. Poate este vorba şi de o anume compasiune din partea 
celorlalţi, mai ales a femeilor din Ferrara, deoarece tânăra 
ducesă are la fel de multe griji, ca şi ele: multe naşteri, boli, apoi 
vestea aventurilor fratelui ei şi - după moartea lui Alexandru - 
ştirile că este închis. Când Lucrezia se retrage pentru o vreme la 
mănăstirea Corpus Domini, în oraş toată lumea ştie că a suferit 
o nouă lovitură. 

Primeşte vestea morţii fratelui ei când este din nou 
însărcinată. Contemporanii relatează că Lucrezia a primit ştirea 
cu calm. Intre timp ea devenise ducesa guvernatoare a Ferrarei 
şi era total absorbită de datoriile de la curte. Moartea tatălui nu 
i-a schimbat viaţa, cum s-a petrecut cu fratele ei. Ducele de 
Ferrara nu se gândeşte să o părăsească, în pofida împrejurărilor 
în care s-au cununat; şi anume după eforturile Lucreziei şi a 
intervenţiei Papei, motiv pentru care el ar fi putut acum să o 
abandoneze. 

S-a uitat de mult că altădată Lucrezia a fost instrumentul, 
chiar şi victima ambițiilor politice ale tatălui şi fratelui ei. 
Principiul „putere prin politica mariajelor” era o afacere curentă 
a politicii structurilor feudale, deci nu era un element specific al 


familiei Borgia. Acum Lucrezia nu mai este nici instrument 
politic, nici victimă. Este fata Papei de la Roma, frumoasă, 
sigură de sine, inteligentă, care dă căldură şi strălucire curţii din 
Ferrara. 


Castello Estense din Ferrara, unde a locuit Lucrezia cu soţul ei, Alfonso | 


Moare la 39 de ani de febră puerperală. Se stinge o viaţă, ce 
nu se deosebeşte deloc de cea a tuturor celorlalte femei din 
nobilimea italiană, dar pe care o vom întâlni în toate notele de 
subsol ale istoriei - făcându-se abstracţie că Lucrezia este fiică 
de papă. 

Mai este ceva ce nu poate fi ignorat de nimeni, când caută 
mormântul din Ferrara şi anume întrebările privitoare la 
Lucrezia. 

A fost ea o femeie depravată, incestuoasă, care l-ar fi 
provocat pe Satana prin legăturile sexuale cu tatăl şi cu fratele 
ei? A avut un copil de la tatăl ei? Era acolo, când, în timpul unei 
orgii la Vatican, 50 de curtezane ale oraşului s-au strecurat 
goale printre lampadare ca să adune castane? A fost implicată 
în otrăviri, cu ajutorul cărora tatăl şi fratele ei făceau politică cu 
scopul de a-şi însuşi bunurile victimelor? 

Sunt aceste întrebări adevărate? Dacă nu, de ce s-au relatat 
încă de pe vremea Borgiei şi tot timpul după aceea? Poate că o 


incursiune în viaţa Papei Alexandru şi a fratelui ei, Cesare, ne va 
ajuta să găsim un răspuns la această întrebare. 


Ce om... 


Cine se apleacă asupra figurii celui ce, între 1492 şi 1503, a 
guvernat ca Papa Alexandru al VI-lea şi cercetează acţiunile lui, 
observă clar: acest papă este un prinţ renascentist prin 
excelenţă. Se vede în primul rând ca un principe şi suveran al 
statului bisericesc şi abia în al doilea sau al treilea rând ca un 
şef suprem al unei comunităţi religioase. Acest lucru este valabil 
nu numai pentru Alexandru, ci şi pentru numeroşi antecesori 
sau succesori din evul mediu până în perioada modernă. Şi alţi 
papi sunt comandanţi în război, sunt politicieni cu interese 
dinastice, personale sau financiare. Asemeni altor papi, înainte 
sau după el, şi Alexandru are iubite, copii, nepoți şi nepoate, pe 
care îi favorizează. Chiar şi acel Papă Paul al Ill-lea, din casa 
Farnese, care a convocat, în 1545, conciliul ecumenic de la 
Trident, a avut patru copii cu concubina lui, iar pe doi din cei 
patru nepoți îi face cardinali. Martin Luther îi scrie lui şi nu lui 
Alexandru: „Nu ai nicio credinţă, nu îl respecţi pe Dumnezeu, 
nici fiii tăi, nici cardinalii sau slujitorii curţii. Eşti o scroafă 
epicureană”. 

Singura trăsătură care îl deosebeşte de predecesorii sau 
succesorii lui din Renaştere, dacă facem abstracţie de unchiul 
lui, Papa Calixt al Ill-lea, este aceea că el este spaniol, dar şi 
faptul că Alexandru nu îşi ascunde copiii sau aventurile lui 
amoroase, ci le recunoaşte pe faţă. 

Rodrigo de Borgia s-a născut în 1430 sau 1431 în apropiere 
de Valencia. Face parte din cei circa 300 de membri de familie, 
pe care Alonso Borja, între timp Papa Calixt al Ill-lea, i-a adus la 
Roma din Spania după 1455. Aceştia s-au simţit la Roma ca 
nişte conchistadori. Rodrigo devine curând cardinal şi se 
dovedeşte a fi foarte capabil. Când tânărul cardinal - are abia 
27 de ani - îşi petrece vara în munţi, primeşte ştirea că Papa 
Calixt este pe moarte. Rodrigo vine repede în oraş, deşi 
tulburările, care izbucnesc întotdeauna când moare un Papă, ar 
putea deveni fatale pentru el sau pentru alţi membri ai familiei 
Borgia. Concret: încă de când Papa spaniol se afla pe patul de 
moarte, familiile nobiliare romane, mai ales Colonna şi Orsini, 


ies pe străzile Romei şi fugăresc toţi urmaşii neamului 
antipatizat. În pofida acestora, Rodrigo stă la căpătâiul unchiului 
şi îi ajută pe membrii familiei să fugă din Roma. Palatul său de 
cardinal este prădat, dar turbulenţii se retrag din faţa lui, când 
iese cu curaj să-i înfrunte. 


Papa Alexandru al VI-lea, tatăl Lucrezei Borgia Detaliu dim fresca de la Vatican, 
pictată de Bernardino Pinturicchio (1454-1513) 


În toate apariţiile lui dă dovadă de siguranţă, care face parte 
din trăsăturile lui de caracter; Rodrigo este un bărbat care arată 
neobişnuit de bine. Unul din profesorii lui, Gaspare da Verona, 
scrie despre el: „Vicecancelarul este un bărbat frumos, cu o 
figură veselă şi cu un aer destins. Vocea îi este nobilă şi plăcută. 
încântă femeile frumoase. Oriunde le întâlneşte are o uimitoare 
putere de atracţie asupra lor, mai tare decât un magnet pentru 
fier. Se crede însă că le trimite înapoi neatinse... „Şi totuşi se 
caracterizează printr-o anumită bruscheţe şi o manie erotică, 
numită de Gregorovius „o senzualitate nestinsă”. De pildă, Papa 
Pius al lIl-lea se simte obligat, pe 11 iulie 1460, să îi scrie 
cardinalului, în vârstă de 29 de ani, o scrisoare de avertisment. 
Avusese grijă ca, la o petrecere în grădina unui anume loan de 
Bichis, frumoasele oraşului să fie lăsate să între, dar părinţii, 


fraţii sau soţii lor au fost ţinuţi la poartă. „După cum am auzit, 
acolo s-a dansat în toată regula. Nu s-a făcut economie nici de 
gesturi de iubire, iar tu te-ai comportat la fel cu ei ca şi cum ai fi 
fost un tânăr mirean. Imi este ruşine să numesc în cuvinte ce s-a 
întâmplat acolo... Indignarea noastră este nelimitată, deoarece 
aceasta aduce prejudicii rangului clerical... De aceea ne 
dispreţuiesc principii şi celelalte puteri, de aceea laicii ne 
batjocoresc... Fie dar ca înţelepciunea ta să pună capăt acestor 
vanităţi, să îţi păstrezi demnitatea ca să nu ţi se atribuie numele 
de curtezan de către femei şi tineri. Dacă aşa ceva se va mai 
repeta, vom fi nevoiţi să demonstrăm că acestea s-au întâmplat 
fără voia noastră şi spre indignarea noastră; fie ca dojana 
noastră să te facă să roşeşti. Noi te-am iubit mereu şi te-am 
considerat demn de protecţia noastră, ca pe un om care ştie să 
fie modest şi serios. Fă, deci, astfel ca noi să ne păstrăm 
această impresie despre tine şi ca nimic să nu mai tulbure 
impresia unei vieţi aşezate”. 

Oricum va fi fost caracterizat Rodrigo Borgia, firea lui nu oferă 
niciun motiv pentru a fi afurisit. Abia politica dusă de el ulterior 
le-a prilejuit concurenţilor lui în lupta pentru putere ocazia de a-l 
demoniza pentru a-l slăbi. Chiar şi în faimoasa dispută cu 
fanaticul Savonarola, atitudinea lui Alexandru nu a confirmat în 
niciun caz calificativele nimicitoare pe care i le-a aruncat zelosul 
predicator al pocăinţei. 


Sub anatema lui Savonarola 


Mulţi văd în călugărul dominican Girolamo Savonarola, născut 
la 21 septembrie 1425 ca fiu al unui medic de curte la Ferrara, 
spânzurat şi ars pe rug în 1498 la Florenţa, unul din cei mai 
importanţi adversari ai lui Alexandru al Vl-lea. Din casa 
părintească de la Ferrara drumul vieţii călugărului se îndreaptă, 
în 1484, spre Florenţa. 

Savonarola este ales în 1491 prior la San Marco, Florenţa. 
Este deja cunoscut ca un orator harismatic, ca un predicator al 
pocăinţei şi ca un reformator al ordinului din care face parte. 
Viziunile lui apocaliptice şi prezicerile îi conferă o autoritate 
aproape ieşită din comun. A prevăzut moartea lui Lorenzo de 
Medici, a Papei Inocenţiu şi a regelui din Neapole, la fel şi 
invazia trupelor franceze în Italia. Biserica Santa Maria del Fiore 


şi, ulterior, domul sunt arhipline când vorbeşte Savonarola. Până 
şi intelectualii oraşului sunt cuceriţi de harisma lui. Tinerii intră 
în număr mare ca novici la San Marco. 

Această rezonanţă şi popularitate l-au determinat, probabil, 
pe prior să se amestece şi în politică. Pe acest teren începe 
conflictul cu Alexandru al Vl-lea, care, spre deosebire de 
Savonarola, este un om jovial şi liberal. El ar fi trecut cu vederea 
- aşa se presupune deseori - predicile severe de pocăință, 
inclusiv atacurile la adresa prelaţilor Romei. Dar predicatorul 
sever propovăduieşte cu un gest măreț: „Fugiţi de fiicele 
Babilonului, fugiţi de Roma. Căci Babilonul înseamnă rătăcire, 
iar Roma a dat peste cap Scrierea Sfântă, a înmănuncheat toate 
viciile... Vino aici, biserică nelegiuită! auzi cum îţi vorbeşte 
Domnul... Eşti mai rea decât un animal. Eşti mai rea decât un 
monstru”. Papei îi reproşează că îşi recunoaşte copiii, în loc să îi 
prezinte măcar ca pe nişte nepoți. 


Monumentul lui Savo- 
narola din faţa castelului 
din Ferrara 


A AND 


Toate acestea nu îl fac pe Papa Alexandru să îşi piardă 
răbdarea bisericească. Amestecul lui Savonarola în politică 
devine însă o problemă între Roma şi Florenţa. In 1497 familia 
Medici este alungată din oraş. Florenţa se proclamă republică. 


Noii stăpâni trebuie să obţină prin lupte suveranitatea faţă de 
Pisa. Ei nu se aliază cu Liga Sfântă, trimisă de Papa să lupte 
împotriva francezilor şi nu vor să se unească cu ltalia, deci 
conturbă politica Papei. „Aliaţi-vă cu Noi, fiţi buni italieni! Lăsați- 
i pe francezi în Franţa!” le spune Alexandru solilor florentini. 

Influenţa lui Savonarola a devenit atât de mare la Florenţa, 
încât republica degenerează într-o dictatură  teocratică. 
Intervenţia în viaţa particulară a cetăţenilor devine totalitară. 
Poliţia este atotprezentă. Fiecare este îndemnat să-şi denunțe 
aproapele. Cetăţenii trebuie să renunţe la toate cele lumeşti, la 
sărbători, la carnaval. Călugărul organizează grupe de 
intervenţie, formate din tineri, care intră în case şi scot tot ce 
trebuie distrus pe aşa-numitul „rug de sacrificiu”. In Piazza della 
Signoria se face un mg mare de 22 de metri înălţime, unde se 
arde tot ce este preferat de florentini: lăute, harpe, oglinzi, 
văluri, măşti, bărbi false, haine de sărbătoare, jocuri de şah, 
cărţi de joc şi tablouri înfăţişând femei frumoase. Se ard chiar şi 
cărţi cum ar fi cele ale lui Petrarca sau Boccaccio. In acelaşi loc 
al Signoriei va fi înălţat după câţiva ani un rug, unde va fi ars 
corpul lui Savonarola, după ce a fost spânzurat... 

Dar înainte ca spiritele să se întoarcă împotriva fanaticului 
predicator al pocăinţei, ipocrizia şi bigotismul înregistrează 
triumfuri înfricoşătoare. Pentru un om ca Alexandru, fanatismul 
riguros al lui Savonarola, ca şi repercusiunile politice ale 
acestora, sunt împotriva concepţiilor sale. Priorul din San Marco 
este chemat, în mai multe rânduri, la Roma pentru a permite 
verificarea profeţiilor lui. După ce Papa nu ajunge la niciun 
rezultat, decretează interzicerea predicilor, pentru ca în vara lui 
1497 să îl excomunice - hotărâri nerecunoscute de Savonarola. 
Când atmosfera din Florenţa începe să devină potrivnică 
regimului instaurat de Savonarola, franciscanii, concurenţi ai 
dominicanilor, îi cer lui Savonarola să treacă prin proba focului 
pentru a demonstra că se află sub paza specială a Domnului. La 
început Savonarola acceptă. Se fac toate pregătirile necesare, 
se adună mulţi curioşi. Dar Savonarola îşi retrage cuvântul. 
Mulțimea înfuriata se revoltă şi ia cu asalt mănăstirea San 
Marco. Signoria trebuie să promită că va deschide un proces 
împotriva priorului. Savonarola este arestat. Alexandru cere în 
continuare să fie predat Romei. Abia după ce Signoria refuză, 
Papa trimite soli la Florenţa pentru ca procesul să fie unul al lui 


împotriva unui eretic. Savonarola este schingiuit, spânzurat pe 
23 mai 1498, apoi ars pe mg. Moare convins că a fostun martir. 

Savonarola şi Alexandru sunt adversari fără să fi vrut. 
Predicatorul pocăinţei nu a susţinut nici în cele mai vehemente 
atacuri împotriva modului de viaţă al lui Alexandru că Papa ar fi 
făcut un pact cu Diavolul pentru ca, vânzându-şi sufletul, să fie 
ales Papă. lar Alexandru nu a vrut niciodată să intenteze un 
proces de eretism împotriva lui Savonarola. Priorul din San 
Marco ar fi trebuit să vină la Roma şi să-şi continue viaţa retras 
la o mănăstire, fără să mai apară în public cu predici sau în viaţa 
politică. Un amestec de superstiție cu conflicte de interese 
politice au făcut imposibil acest lucru. 

In ceea ce priveşte personalitatea lui Alexandru, atitudinea 
adoptată faţă de afacerea Savonarola demonstrează ce 
prioritate avea pentru el problema puterii în acţiunile sale şi cât 
de subordonată era problema credinţei şi a moralei faţă de cea 
a puterii, dar şi cât de departe era el de orice tel de fanatism 
religios sau moral. 

Fratele cel rău al Lucreziei 


Cesare, fratele Lucreziei, era cu cinci ani mai mare ca ea. Nici 
despre anii copilăriei lui nu ştim prea multe. S-a născut probabil 
în luna septembrie 1475, tot la Subiaco, ca şi sora lui, şi a 
crescut la Roma, în grija mamei, Vanozza de Catanei. Tatăl a 
decis ca Cesare să urmeze cariera preoțească. Deci la început, a 
primit aceeaşi educaţie ca sora lui. In 1492, devine episcop de 
Valencia. În 1493, tatăl îl ridică la rangul de cardinal de Santa 
Maria Nuova, deşi nu fusese uns preot. Cesare este socotit un 
cleric vesel şi apolitic, care se află aproape continuu în 
apropierea Papei. La Vatican are o locuinţă vizavi de cea a 
tatălui. Spre deosebire de acesta, despre el nu se vorbeşte că ar 
avea relaţii cu femeile. De aceea, atunci când Cesare îşi 
exprimă, brusc, dorinţa de a renunţa la haina preoțească pentru 
a deveni gonfalonier, respectiv comandantul suprem al armatei 
aflate în slujba statului bisericesc, toată lumea, inclusiv 
Alexandru, este foarte surprinsă. 

La 17 august 1498, Cesare este trecut din nou în rândul 
mirenilor. Returnează Papei însemnele de cardinal. Colegiul 
cardinalilor îi aprobă ieşirea. Protestează numai ambasadorul 
spaniol, Garcilasso de la Vega. El ştie că Cesare intenţionează să 
se asocieze cu regele francez, deci cu duşmanul coroanei 
spaniole. Cesare părăseşte adunarea cu fruntea sus şi se 
întâlneşte în aceeaşi zi cu administratorul financiar al regelui 
francez. Acesta îl invită în Franţa, unde, în schimbul episcopiei 
Valencia, la care a trebuit să renunţe, primeşte Valence, ridicată 
la rangul de ducat. 

În acest moment, Cesare este adânc implicat în politica 
europeană a intrigilor, crimelor şi culiselor puterii. | se pune în 
cârcă uciderea fratelui său, Juan, pe care l-a urât din gelozie, dar 
şi complicitate la trădare sau otrăviri. Poate este deja marcat de 
primele simptome ale sifilisului. Curând va purta masca neagră, 
cu care va intra în istorie. 

Papa decide atacarea Romagniei, pentru a-i deposeda de 
putere pe cei de acolo, care deveniseră despoţi, dar şi pentru a-i 
alunga şi a trece veniturile regiunii în patrimoniul statului 
bisericesc. Îi încredinţează operaţiunea lui Cesare, care 
urmăreşte crearea pentru sine a unui stat propriu, cu capitala la 


Urbino. 

Cesare cucereşte regiunea şi oraşele din Romagna, deci zona 
din jurul localităţilor Urbino, Senigaglia, Pesaro, Rimini, Cesena, 
Forli, Imola şi Faenza, atacă Bologna şi ameninţă Florenţa, după 
trei campanii rapide, crude, încununate de succes. Preîntâmpină 
o conjurație a condotierilor săi cu toate regulile artei conducerii 
statului. Din suita lui fac parte, temporar, Niccolo Machiavelli, ca 
sol al Signoriei din Florenţa, iar, în serviciul lui Cesare, Leonardo 
da Vinci. Se bazează pe sfaturile lui în ce priveşte tehnica 
armelor, construirea fortificațiilor şi tehnica asanărilor. Poporul îl 
aclamă pe noul conducător deoarece i-a alungat sau executat 
pe despoţii atât de urâţi de ei. 


Cesare, Machiavelli şi raţiunea de stat 


Cine caută secretele celor din familia Borgia printre figurile 
contemporane sau în epocă, acela se loveşte şi de 
personalitatea lui Niccolo Machiavelli. Autorul vestitei, dar şi 
condamnatei cărţi Principele sau a Discursurilor nu este numai 
un autor politic, ci şi diplomat şi expert militar. Născut la 3 mai 
1469, la Florenţa, viaţa lui s-a aflat în slujba acestui stat. Ca sol 
al Republicii Florenţa se întâlneşte şi cu Cesare Borgia, îi 
însoţeşte câteva săptămâni şi transpune admiraţia lui pentru 
comandantul genial de arme şi pentru politician în conturarea 
condiţiilor teoretice ale politicii. Cesare devine pentru el unul din 
marii idoli pentru prezentarea noului principe, care nu se mai 
orientează după teoria tradiţională a statului, creştină şi 
metafizică, ci înţelege câştigarea şi menţinerea puterii ca o 
virtute esenţială pentru un politician. 


Cesare, fratele Lu- 
creziei Borgia (operă a 
unui artist necunoscut), 


Ordinea politică şi cultura politică creată de suveran, aşa 
susţine Machiavelli, sunt decisive şi pentru individ, deoarece 
principele (sau o autoritate democratică de tipul Signoriei de 
Florenţa) nu mai este obligat, în cazul unei stări excepţionale 
pentru stat, să respecte principiile etice. Prin această teorie (de 
care deseori se face abuz în atitudinea tiranilor) Machiavelli 
fondează teoria raţiunii de stat, fără a folosi noţiunea. 

Este clar că Cesare Borgia şi Machiavelli sunt parteneri de 
discuţii cu obiective comune. La 24 iunie 1502, când se 
întâlnesc pentru prima oară, Machiavelli are 33 de ani, iar 
Cesare 27. Borgia nu este în niciun caz doar un militar sau un 
politician însetat de putere, ci şi un fiu de principe, foarte dotat 
şi bine educat. Incă de copil, de la 10 sau 12 ani studiază 
spaniola, latina, greaca şi franceza, dar şi istoria sau poezia. 
După studiile de drept la Perugia, Pisa şi Paris, se apucă să 
reformeze statul bisericesc, din însărcinarea Papei, dar şi să îşi 
creeze un principat în Italia de mijloc. 

Cesare l-a alungat din Urbino pe ducele de Montefeltro şi şi-a 
stabilit cartierul său general în castelul acestuia. Aici îi primeşte, 
la orele 10, în seara de 24 iunie 1502, pe cei doi soli ai 
Republicii Florenţa, Machiavelli şi Soderini. Florentinii îi ştiau de 


frică, după ce a apărut cu armata sub zidurile oraşului, dar a 
renunţat la cucerire. 

Machiavelli şi Soderini ştiu că Cesare nu are o impresie prea 
bună despre bancheri şi negustori, care se consideră oameni de 
stat, dar înţeleg politica numai ca instrument al intereselor lor 
financiare. Pentru unul ca Cesare Borgia sau Machiavelli ei nu 
sunt de fapt adevăraţi politicieni. Solul republicii relatează după 
prima întâlnire: „Acest bărbat este atât de curajos, încât chiar şi 
lucruri mari i se pot părea mici. În năzuinţa lui pentru glorie şi 
crearea unui stat nu cunoaşte nici pregetul, nici pericolul... 
Soseşte într-un loc, fără ca cineva să fi aflat că a plecat din altul. 
Este iubit de soldaţii lui, a adunat cei mai buni oameni din Italia. 
Toate acestea îl fac invincibil şi de temut, mai ales dacă are şi 
noroc”. 

Machiavelli rămâne numai puţine zile la Urbino. Are succes. 
Cesare renunţă, cel puţin pentru moment, să atace Florenţa. 
Dar diplomatul Machiavelli ştie că Borgia este periculos şi 
imprevizibil. Va trebui să se întâlnească mereu cu el. Şi o va 
face, pentru că interesele lui Machiavelli depăşesc cu mult 
misiunea lui oficială de funcţionar al republicii. Scriitorul şi 
teoreticianul este interesat de un schimb de păreri cu genialul 
Borgia. 

În octombrie 1502, Machiavelli este din nou în drum spre 
Urbino, de această dată singur şi doar cu o scrisoare de 
acreditare din partea  Signoriei. întâlneşte un principe 
nerăbdător, ce numai cu greu poate fi convins să facă concesii 
clare şi să dea asigurări în favoarea Florenței; un principe 
ameninţat de o conjurație, ce o pregătesc condotierii săi, dar 
despre care fiecare pare să fie în cunoştinţă de cauză. 

Machiavelli este curios cum va proceda Borgia. Este nefiresc 
că Borgia pare să încline să îi ierte pe conjuraţi, el fiind 
comandantul suprem al armatei. Îi invită la o întâlnire la 
Senigaglia, micul oraş pe coasta Adriaticii, cucerit şi prădat de 
conjuraţi. S-ar părea că Cesare ar vrea să se aranjeze cu 
familiile lor, cu Orsini, Bentivoglio şi Baglioni şi să îi reangajeze 
faţă de el pe conducătorii militari, ce par din nou cooperanţi. 


Machiavelli se află deja de două luni la Borgia, negociază cu 
el, îl însoţeşte, discută cu el, îl observă. In timpul convorbirilor 
aproape zilnice, pricepe modul lui de gândire şi acţiune, deşi 
aparent Cesare rămâne de nepătruns şi pentru el. Cu totul 
neaşteptat îl invită să meargă cu el la Senigaglia. Machiavelli 
presimte ce va fi. Militarii, proşti politicieni, care nu ştiu decât să 
cucerească şi să prade, cad în cursă. Cesare îi salută şi îi 
îmbrăţişează pe condotieri în faţa oraşului, îi roagă să îl urmeze 
înăuntru. Ajuns acolo, îi arestează pe cei patru conjuraţi, pe doi 
dintre ei, Vitello Vitellozzo şi Oliverotto di Fermo, îi sugrumă pe 
loc. Cei doi Orsini sunt duşi ca deţinuţi, deoarece lovitura 
împotriva lor trebuie pregătită la Roma: Papa Alexandru îi 
închide la Vatican pe cardinalul Orsini şi pe membrii familiei. 
Abia acum Cesare îi va executa pe ceilalţi doi Orsini închişi, 
Paolo şi Francesco. 

Păcălirea şi uciderea conjuraţilor nu a fost condamnată de 
contemporani, ci salutată. Chiar şi adversarii lui politici aclamă 
fapta ca un model de a lupta. Machiavelli susţine că trădarea 
trebuie pedepsită cu trădare: „Nu am niciun motiv să reproşez 


ceva principelui în legătură cu toate acestea. Cred mai degrabă 
că trebuie luat drept exemplu de toţi cei care, prin noroc sau cu 
ajutorul unor arme străine au obţinut state mari sau suveranităţi 
extinse... Oricine tinde, într-un principat nou înfiinţat, să îşi 
asigure prietenii şi duşmanii... acela nu poate să îşi aleagă un 
model mai bun, decât acţiunile principelui”. 

18 august 1503. Moartea neaşteptată şi misterioasă a Papei 
Alexandru al VI-lea distruge ca un cutremur planurile lui Cesare 
Borgia. Pe 12 August 1503, participase la aceeaşi masă cu Papa. 
Acum şi el se luptă cu moartea. Să fie otravă? Să fie o infecţie, 
care, în căldura toridă de august a Romei, degenera într-o febră 
ucigătoare? Niciodată nu au fost clarificate deplin 
circumstanţele în care a murit Papa. Cesare supravieţuieşte. Dar 
moartea Papei înseamnă pentru el începutul sfârşitului. 

Trupele lui Orsini şi ale lui Colonna intră în Roma, ucid sau 
alungă pe cei din familia Borgia pe care îi prind. Cesare se 
baricadează la Vatican, poate fugi la Nepi (unde îl ia la ea mama 
lui, Vanozza), menţine în continuare soldaţi sub arme şi 
încearcă, împreună cu cardinalii spanioli, să influenţeze în 
favoarea lui alegerea noului Papă. Pe 22 septembrie, Francesco 
Todeschini Piccolomini este ales succesor al lui Alexandru al VI- 
lea ca Papa Pius al Ill-lea. Cesare face greşeala să revină la 
Roma. Orsini şi Colonna asediază şi iau cu asalt Vaticanul. 
Cesare se salvează în Cetatea îngerilor. Pe 18 octombrie aici va 
muri Pius al Ill-lea. Se zvoneşte că ar fi fost otrăvit de Giuliano 
della Rovere, pentru că acesta voia să devină papă. Roma 
trebuie să aleagă un nou papă. Pe baza legăturilor lui cu 
fracțiunea spaniolă, Cesare poate vorbi în colegiul cardinalilor. 

Noul Papa este lulius al II-lea din casa della Rovere, care a 
fost mereu adversara celor din familia Borgia. lulius foloseşte 
iniţial influenţa lui Cesare pentru a câştiga de partea lui voturile 
cardinalilor spanioli şi îi promite să îl numească din nou 
gonfalonier. Dar, după alegerea lui, pe 1 noiembrie 1503, lulius 
îi spune lui Borgia că poate părăsi statul bisericesc fără nicio 
piedică, dacă renunţă în favoarea Vaticanului la cele două 
fortificaţii pe care le mai are în Romagna. La început Cesare 
ezită, este pus sub arest la domiciliu în camerele unde a fost 
asasinat soţul Lucreziei, Alfonso de Aragona, după care este 
încarcerai în Cetatea îngerilor. În sfârşit, renunţă şi poate pleca. 
Merge mai întâi în josul Tibrului spre Ostia, apoi la Neapole, 


unde caută adăpost la reprezentantul regelui spaniol. Acela îl 
arestează însă din ordinul lui Ferdinand cel Catolic şi îl trimite cu 
vaporul în Spania. Intr-o scrisoare a maiestăţilor spaniole către 
ambasadorul lor la Vatican, datată 20 martie 1504, se spune: 
„Am auzit cu neplăcere de sosirea la Neapole a ducelui şi 
aceasta nu numai din motive politice. Deoarece, după cum ştiţi, 
gravitatea nelegiuirilor lui Ne umple de indignare; Noi nu dorim 
ca cineva cu renumele lui să poată fi socotit aliatul Nostru, chiar 
dacă aceasta ne-ar aduce fortificaţii, oameni şi bani...” 


Cetatea ingerilor din Roma. Castelul a fost construit iniția! ca mausoleu al 
împăratului Adrian. Ulterior a fost folosit ca fortăreață de către suveranii pontifi 
În acest scop i s-au extins zidurile de apărare și 
s-au consolidat cele existente de către Alexandru al VI-lea. 


La marginea politicului are loc o poveste impresionantă: 
Charlotte d'Albret, din 1499 soţia lui Cesare, îl iubeşte cu 
adevărat, deşi perechea nu a putut sta împreună decât câteva 
săptămâni. Când Cesare este părăsit de toţi cei puternici după 
moartea lui Alexandru - chiar şi regele francez îl abandonează şi 
îi retrage toate proprietăţile, veniturile şi titlurile - Charlotte ţine 
cu el şi acţionează rapid. Obține prin mijloace proprii o cetate, 
unde regele nu are nicio influenţă şi o fortifică. Vrea să găsească 
un loc de refugiu pentru Cesare, unde să trăiască împreună. 


Aranjează locuinţa, împachetează toate cadourile de nuntă, 
angajează personal. Va aştepta zadarnic, deoarece nu îşi va mai 
vedea niciodată soţul. 

In Spania, Cesare este dus sub pază severă la Chinchilla, iar 
de acolo, după o tentativă de fugă, la tabăra Medina del Campo. 
Reuşeşte să evadeze, coborând pe o frânghie de-a lungul 
turnului. 

Scapă, deşi paza observă fuga lui şi taie frânghia. Grav rănit, 
izbuteşte totuşi să ajungă la Pamplona, la cumnatul lui Juan 
d'Albret. Juan, al cărui regat mic se află între Franţa şi Spania, 
este foarte afectat de sosirea cumnatului său belicos şi îl face 
căpitanul general al trupelor lui. În februarie 1507, Cesare, în 
fruntea a 300 de călăreţi şi 5000 de pedestraşi asediază cetatea 
Viana, la graniţa spaniolă. Când fortăreaţa este pe punctul de a 
capitula, asediaţii reuşesc să strecoare, în ciuda asediului, 60 de 
cai cu provizii. Furios la culme, Cesare porneşte în urmărirea 
transportului cu o mică trupă. Nici nu observă când trece de 
oamenii lui, ca şi cum ar merge la moarte. Ajunge singur în faţa 
duşmanului, luptă împotriva unor călăreţi într-un defileu şi este 
ucis. Acesta este sfârşitul celui ce, cu puţin înainte, fusese unul 
de care se temeau cei mai puternici dintre europeni. 


O perioadă contradictorie 


Perioada Borgia este una tulbure. lar povestea lor este numai 
o parte a acestei epoci. Ea nu se deosebeşte de istoria celorlalte 
familii din nobilimea italiană sau europeană. Ceea ce noi numim 
epoca Renaşterii şi a umanismului este, de fapt, o perioadă care 
continuă să urmeze legile evului mediu. Concomitent se 
încearcă debarasarea de corsetul trecutului în virtutea unui nou 
mod de viaţă şi a năzuinţei spre un viitor nou. De aceea ea pune 
probleme şi mai dificile. 

Ceea ce îi dezbină pe oameni este lupta dintre superstiție şi 
luminare, dintre magie şi ştiinţă, dintre teamă şi îndrăzneală, 
dintre brutalitate şi omenie, dintre frumuseţe şi vinovăţie, dintre 
plăcere şi boală - iar în toate acestea planează apropierea şi 
atotprezenţa morții. Toate sunt foarte obişnuite în cazul 
persoanelor ce au acţionat în pragul schimbării de secol, în jurul 
lui 1500. De pildă, brutalitatea şi omenia: cotidianul este 
suprasaturat de furturi şi răpiri, de violuri şi crime, de însușire 


samavolnică a bunurilor altuia, de pradă la drumul mare. „Când 
a fost prădat palatul cardinalului din familia della Rovere, un 
tânăr patrician, Francesco di Santa Croce, a fost rănit de un 
membru al familiei della Valle. Tânărul s-a răzbunat tăindu-i 
tendonul piciorului. Rudele lui della Valle s-au răzbunat, după 
aceea, sfărâmându-i ţeasta lui Francesco. Prospero di Santa 
Croce continuă şi îl ucide pe Piero Margani. Crima se 
răspândeşte în întregul oraş, cei din familia Orsini şi trupele 
Papei sprijină cauza familiei Santa Croce, Colonna pe cea a 
familiei della Valle. Lorenzo Oddone Colonna este luat prizonier, 
interogat, obligat să mărturisească prin schingiuire şi executat 
în Cetatea îngerilor...” 


„Sala lunilor” din Palazzo Schifanosa, Ferrara. 


Familii întregi se decimează între ele pe parcursul câtorva 
generaţii. Tocmirea unui ucigaş costă aproape cât o indulgență. 
Chiar şi justiţia a ajuns în mâini particulare şi se face cu o 
cruzime barbară. Schingiuiri, arsuri, înecări, trageri în ţeapă, 
înfometări în public, închideri într-o cuşcă fără apă, ruperea cu 
fiare  înroşite,  înzidirea, îngroparea, ruperea în patru, 
spânzurarea, sugrumarea, orbirea, tăierea limbii, tăierea 
membrelor - toate acestea fac parte din cotidianul unei 
societăţi, care descoperă tocmai demnitatea individului, 
libertatea omului, virtuțile fireşti şi care dezvoltă importante 
opere de caritate prin deschiderea de spitale, aziluri şi bucătării 


pentru săraci. 

Desființarea normelor evului mediu şi a autorităţilor nu duce 
numai la eşecul moralei private, ci şi la zguduirea eticii politice. 
Guvernele înlătură adversarii, chiar şi în alte state, prin crime 
sau defăimare. Toate tratatele, alianțele, scrisorile de acreditare 
nu prezintă nicio garanţie. Trădătorii se pot mişca liberi şi îşi pot 
continua afacerile. Militarii îşi vând serviciile şi soldaţii celor ce 
oferă mai mult, deseori schimbă frontul chiar în timpul luptei. 


Un maestru al legendelor din Germania 


Istoria reală este un aspect. Celălalt este ce se povesteşte şi 
ce ştim noi într-adevăr despre istorie. Despre familia Borgia se 
relatează, încă din timpul vieţii, scene care la propriu sunt 
incredibile, astfel că până astăzi se pune întrebarea: ce este 
legendă şi ce este adevăr? Şi de ce se spun asemenea poveşti, 
dacă ele nu au suport real? 

Poate că relatările şi legendele despre familia lui Alexandru al 
VI-lea şi despre curtea lui nu ar fi dat şi peste secole prilejul 
apariţiei de noi mituri, dacă acolo nu s-ar fi aflat un prelat din 
Niederhaslach, Alsacia (de unde a trebuit să fugă pentru 
falsificarea unor acte şi pentru furt), care, zi de zi, era pus să 
consemneze minuţios într-un jurnal ce vedea sau auzea. 
Johannes Burchardus, maestru papal de ceremonii, transmite 
destul de penibil lucruri adevărate sau inventate despre familia 
Borgia. Jurnalele lui sunt cheia apariţiei legendelor despre 
Borgia. In schimb nu sunt cheia spre adevăr. 

Are grijă de respectarea etichetei la Vatican, aşa cum trebuie 
să facă un maestru de ceremonii. lar regulile corespund 
tradiţiilor curţii papale. Burchardus cunoştea, deci, povestea 
vieţii la Vatican. Ambiţiosul, dar lipsitul de scrupule cleric, a 
slujit din 1483, deci cu mult înaintea lui Alexandru, sub Papii 
Sixtus al IV-lea şi Inocenţiu al VIll-lea ca şef al ceremoniilor 
curţii. Va răspunde de coregrafia de la Vatican şi de la Sf. Petru 
şi sub succesorii lui Alexandru, Pius al III-lea şi lulius al II-lea, 
până la moartea lui, care s-a petrecut pe 16 mai 1506. Liber 
Pontificalis făcea parte şi ea din lectura permanentă a 
maestrului de ceremonii. În această cronică a ceremonialului de 
la curte se poate găsi, probabil, modelul legendelor. S-a 
demonstrat că lucrarea citată nu este nici măcar originală, ci 


reprezintă o preluare a unor povestiri senzaţionale. 

Cu peste 500 de ani înaintea lui Alexandru, a trăit un papă, 
loan al XII-lea, 955-964, care se face vinovat de aceleaşi păcate 
ca şi Alexandru al VI-lea: hulirea lui Dumnezeu, pact cu Diavolul, 
pângărirea locurilor sfinte, vânarea posturilor, otrăviri, aventuri 
cu prostituate şi cu femei infidele, transformarea reşedinţei 
papale într-un bordel şi, în sfârşit, sodomie. Fireşte, în spatele 
tuturor acestora se află o femeie, prin intermediul căreia Satana 
împinge la legături intime incestuoase şi capătă stăpânire 
asupra Papei. Lucrezia de pe vremea aceea se numea Marozia şi 
provenea din familia contelui de Tusculum. Ca şi Lucrezia şi ea a 
fost căsătorită de trei ori. 


Pivniţele umede ale 
inchisonlor, unde erau 
inchisi condamnaţi. 


E cunoscut şi cronicarul acelor legende de groază. El se 
numea Liudprand. Era episcop de Cremona şi, concomitent, 
secretar, biograf şi ambasador al împăratului Otto cel Mare, 
căruia trebuie să îi demonstreze că la Roma toate merg 
anapoda și că oraşul, dar şi biserica au nevoie stringentă de 
scutul împăratului saxon. 


Se poate recunoaşte o asemănare până la cele mai mici 
amănunte în modul în care istorisesc Liudprand şi Burchardus 
legendele lor, de unde deduc consecinţele politice. lar 
Burchardus a cunoscut cronica lui Liudprand ca şi Liber 
Pontificalis, din anul 1000, care oferă exemple uimitoare pentru 
legendele despre Borgia. La vremea respectivă, aşa se spune, 
Papa Silvestru al Il-lea se menţine la putere cu mari sume de 
bani, iar, fiindcă a fost educat în Spania arabă, ştie să îi facă utili 
pe demoni în slujba lui. Cunoştinţele lui ştiinţifice sunt atât de 
uimitoare, încât chiar în clipa morţii îl înşală pe Satana. A 
ordonat să i se taie toate membrele corpului cu care slujise 
Diavolului, apoi să i se taie corpul în bucăţi, pentru ca sufletul lui 
să scape de Sarsailă. 

Susanne Schuller Piroli strânge laolaltă nu mai puţin de zece 
legende despre papi, care - de la Leon al II-lea (795-816) până 
la Alexandru al VI-lea (1492-1503) - reiau acelaşi motiv itinerant 
al unui papă neiubit, acuzat de toate relele şi păcatele, între 
care şi pactul cu Satana. Deci, în bună parte ele sunt motive 
„literare”, care trebuie să conducă la defăimarea unui om. 
Fireşte, nu se poate susţine apriori că respectivii nu s-au făcut 
vinovaţi de apariţia unor asemenea zvonuri. Dacă despre papii 
evului mediu timpuriu se ştiu destul de puţine, făcându-se 
abstracţie de Liber Pontificalis, în cazul lui Rodrigo Borgia există 
numeroase surse şi izvoare pentru a putea recunoaşte graniţa 
dintre adevăratul mod de viaţă al cardinalului şi al Papei şi 
zvonurile defăimătoare ale adversarilor lui. 


Blestemul lui Borgia 


La începutul anilor '70 ai secolului al XIX-lea, istoricul şi 
povestitorul Ferdinand Gregorovius, după încheierea lucrărilor 
despre istoria oraşului Roma în evul mediu, sta în faţa 
documentelor şi nu putea scăpa de fascinația faţă de Lucrezia 
Borgia. Nu putea descifra dacă Lucrezia era „cea mai nefastă 
figură a istoriei moderne, fiindcă era vinovată, sau purta un 
blestem, atribuit de lume din eroare”. 

In postfaţa lucrării despre Lucrezia Borgia, istoricul vienez 
Heinrich Lutz elogiază performanţele şi importanţa cercetărilor 
lui Ferdinand Gregorovius (1821-1891). Cercetând documentele 
despre Lucrezia Borgia la Roma, Florenţa, Mantua, Pessaro, 


Modena şi Ferrara, Gregorovius depăşeşte numeroase idei 
preconcepute sau fantezii monstruoase puse pe seama ei, deşi 
el nu este preocupat de „salvarea onoarei delincvenţilor 
istoriei”. Şi totuşi, un alt istoric, Leopold Ranke, respinge fiecare 
verificare sau corectură a vechilor idei preconcepute şi îl acuză 
pe Gregorovius că a urmărit să se evidenţieze printr-o teorie 
nouă. „Lucrezia Borgia - scrie el - a fost prezentată ca o femeie 
model... De asemenea, a avut îndoieli că Alexandru al VI-lea, 
bătrânul Borgia, ar fi murit otrăvit. Astfel de teorii sau ipoteze 
firave provin, se presupune, dintr-o poftă nepermisă de a 
enunţa o teorie nouă”. 

Simpatia lui Gregorovius faţă de fiica Papei nu îl împiedică 
niciodată să privească cu detaşarea necesară unui istoric epoca 
în care au trăit Borgia sau să vadă în Alexandru al VI-lea „un 
Papă fără religie” ori cea mai coborâtă treaptă a decăderii 
bisericii catolice: „Această societate, această biserică, aceste 
oraşe sau state, întreaga cultură umanistă tind spre o 
degenerare de la care nu pot fi salvate”. 

Heinrich Lutz prezintă condiţiile istorice prin prisma cărora 
istoricul protestant şi republican  Gregorovius analizează 
Renaşterea, biserica şi statul bisericesc. Gregorovius scrie 
cartea lui despre Lucrezia Borgia în anii când statul bisericesc se 
desfiinţează şi în locul lui se fondează statul unitar italian. 

Cu gândul la Gregorovius şi la teoria lui, chiar dacă ea trebuie 
supusă relativizării, impresia mea la mormântul Lucreziei este 
că fiecare epocă îşi face propria imagine despre istorie şi că 
adevărul obiectiv nu poate fi intuit, în cazul când ar exista. Acest 
fapt se verifică ori de câte ori te afli într-un loc istoric sau în faţa 
oricărei mărturii istorice. Ar fi, oare, cineva interesat de 
adevărul istoric? Cine ar renunţa la senzaţionalul legendelor? 
Oare nu de la început şi până în secolul al XIX-lea s-au povestit 
continuu  senzaţionalele legende despre un papă criminal, 
obsedat sexual şi despre copiii, ce semănau leit cu tatăl lor? 
Legendele nu omit nicio crimă sau obscenitate: omucidere şi 
înjunghieri, trădare şi prădare, vânzarea demnităţilor bisericeşti 
sau însuşirea samavolnică a bunurilor altora - nu există nimic de 
care familia Borgia să nu fi fost acuzată. 


Sensoare a Lucreziei Borgia. Arhivele secrete ale Vaticanului 


Acumularea atâtor nelegiuiri nu trebuie, oare, să nască 
bănuiala că ceva este în neregulă? Aparent nu. In fond, legenda 
a apărut încă din timpul vieţii lui Alexandru şi circulă până în 
secolul nostru. Dar în veacul al XIX-lea legendele sunt din nou 
revigorate - fără a ţine deloc cont de faptele istorice. Lucreziei 
Borgia i se atribuie în romane, drame sau poezii toate viciile şi 
crimele - de la învinuirea de prostituată incestuoasă până la a fi 
întrevăzută ca fabricantă tragicomică de otrăvuri - aşa cum pot 
ele apărea în străfundul fanteziei unor bărbaţi misogini şi 
potrivnici bisericii. Astfel, literata Marion Hermann-Rottgen 
conchide în 1992: „Pentru că este vorba de putere bisericească 
şi laică, despre bogăţie şi frumuseţe, despre crimă şi erotism, 
legendele oferă un câmp nelimitat fanteziei de a da frâu liber 
dorințelor neîmplinite, de a le preamări sau condamna. Fiecare 
secol a făcut din legenda Borgia propria lui variantă”. 

În primul rând sunt invocate evenimentele groaznice de la 
curtea papală care au mai puţin scopul colportării cu voluptate a 
unor istorioare picante, dar mai mult cel de a fi un instrument 
politic care ar avea ca ultim efect înlocuirea papei. Ca 
întotdeauna, povestioarele devin naraţiuni de sine stătătoare ce 
sunt transmise mai departe, fără a mai fi legate de vreun interes 
politic curent sau de unul financiar. 

Probabil, la început a fost un sentiment de indignare: furia 
familiilor nobile autohtone provocată de faptul că o dată cu 
familia Borgia s-a urcat pe tronul papal un străin, care, fără jenă, 
îşi promovează clanul în toate funcţiile şi le oferă toate 


favorurile. Papalitatea a fost socotită dintotdeauna o afacere 
internă a locuitorilor Romei. 

Caracterul „literar” al legendelor despre pactul lui Alexandru 
cu Diavolul şi despre amoralitatea lui poate fi un motiv pentru 
care până în secolul al XIX-lea nu vor conteni să apară noi 
versiuni ale legendelor respective. Unde s-a fabulat o dată ceva, 
acolo se brodează în continuare. 

S-a constatat deja că chiar de la primele consemnări e vorba 
de un amestec de cronică istorică cu fantezie literară. Aceasta 
înseamnă că totul e tulbure de la izvoare. Tot ce va apărea 
ulterior, pe baza acestor izvoare constituie preluarea unui 
material confuz prin prisma concepţiei proprii asupra 
evenimentelor. 

Lucrul este valabil şi pentru primul biograf contemporan al lui 
Alexandra al Vl-lea, politicianul şi cronicarul Francesco 
Guicciardini (1483-1540). Marion Hermann-Râttgen dovedeşte 
că Guicciardini consemnează - cum s-ar spune - cu fantezie, 
introducând în text concepţiile morale ale timpului său, 
respectiv ideile Reformei şi ale Contrareformei, fără a mai 
medita asupra lumii lui Alexandru. Cine citeşte astăzi textele lui 
Guicciardini - potrivit standardelor scrierii istorice, cum se 
obişnuiesc ele din secolul al XIX-lea - trebuie să devină sceptic 
pornind chiar de la limbajul pur propagandistic folosit. De 
exemplu: „Şarpele Alexandru a murit. O dată cu el au dispărut 
dorinţa lui nesăbuită de glorie şi perfidia, toate exemplele de 
cruzime, de pofte monstruoase, de avariţie cumplită fără nicio 
deosebire între sacra şi profan, cu care a otrăvit întreaga lume”. 

Acest limbaj părtinitor al lui Guicciardini, primul biograf al 
familiei Borgia, ar putea fi trecut cu vederea în perspectiva 
spiritului timpului său - respectiv Conciliul Contrareformei de la 
Trient din anii 1545-1563 - dacă secole de-a rândul nu s-ar fi 
brodat pe seama lui opinii asupra familiei Borgia. 
Fundamentalismul anistoric al primului biograf al lui Borgia nu 
poate decât să se supună eticii şi moralei Conciliului de la 
Trient. Astăzi trebuie să avem grijă să nu facem aceeaşi 
greşeală, respectiv să privim anistoric epoca Renaşterii şi a 
Contrareformei. Aceasta nu înseamnă să relativizăm crimele 
împotriva umanităţii şi împotriva demnităţii umane: rugurile 
Inchiziției, fanatismul luptei împotriva vrăjitoarelor şi cruzimea 
războaielor religioase fac imposibilă minimalizarea lor prin 


prisma  relativismului istoric, deoarece ele afectează sfera 
drepturilor omului şi fac necesară o judecată clară. 

Brutalitatea legendelor despre Borgia atinge punctul 
culminant în aserţiunea potrivit căreia Alexandra al VI-lea ar fi 
un Anticrist, deci o întruchipare a răului, cum este el descris în 
Apocalipsa lui loan, respectiv un mesager al sfârşitului lumii şi al 
Judecăţii de Apoi - ceea ce, între altele, o transformă şi pe 
Lucrezia, ca fiică a papei, într-o fiică a răului. Marion Hermann- 
Röttgen arată ce rol joacă noţiunea de „anticrist” în epoca 
trecerii către secolul al XVI-lea, deci o epocă marcată de teama 
sfârşitului lumii, a păcatului şi a Judecăţii de Apoi, de mişcările 
eretice, de astrologie şi horoscopuri, de vrăjitoare şi de bula lui 
Inocenţiu al VIll-lea din 1485 împotriva vrăjitoarelor, ca şi de 
spânzurarea şi arderea lui Savonarola. Acest context relevă câtă 
putere avea un asemenea calificativ de „anticrist” asupra unei 
persoane care consemna faptele istorice. Lucrul este valabil şi în 
cazul acuzării unui duşman că este un „anticrist”. Papi sau 
împărați se acuză reciproc, după Friedrich al Il-lea, cu acest 
calificativ de „anticrist”. 

Prin această prismă este clar că şi legendele despre grozăviile 
puse pe seama familiei Borgia urmează o cale proprie, iar în 
secolele următoare numele Borgia capătă accepțiunea unei 
formule magice pentru diverse personaje literare. 


Papa - victimă a copiilor? 


Bazându-se pe legenda relatată de Burchardus şi Guicciardini, 
care îl încriminează pe Alexandru, teologul florentin Tomaso 
Tomasi, în cartea lui La Vita del Ducă Valentino (1655), încearcă 
să-l reabiliteze pe Papă şi să îndrepte vina asupra copiilor lui, 
Cesare şi Lucrezia. Ceea ce se intuieşte la Burchardus este 
prezentat clar la Tomasi: Papa devine victima copiilor. Prin 
intermediul femeii, deci al Lucreziei, Satana pune stăpânire pe 
el, deoarece orice influenţă a lui se exercită printr-o femeie şi 
anume prin legături sexuale - deci Papa şi Lucrezia se fac 
vinovaţi de incest. Se pare că nu a deranjat pe nimeni că 
Alexandru a devenit Papă când Lucrezia avea doar doisprezece 
ani. 

lar ceea ce nu poate fi explicat drept ticăloşie morală, deci 
greşelile politice şi succesele incomode ale lui Alexandru, se pun 


pe seama fiului Cesare, care face cu adevărat parte dintre 
potentaţii cei mai lipsiţi de scrupule ai Renaşterii. Cartea lui 
Tomasi nu se consideră o biografie a Papei, ci este Viața ducelui 
de Valence. De unde provine însă răutatea şi legătura lui cu 
Diavolul? Care este femeia care îl împinge pe acest bărbat în 
braţele Satanei? Fie i se pune în cârcă şi lui Cesare o legătură 
incestuoasă cu sora lui, fie este inclusă în afacere mama lui, 
Vanozza de Catanei, iubita lui Rodrigo Borgia. Spre deosebire de 
majoritate, Tomasi se decide pentru această variantă. Legătura 
imorală şi ilegală a lui Alexandru cu Vanozza a dat naştere la 
monştri. De aceea Cesare este o „bestie africană”, un „animal 
sălbatic”, rezultat nu din sânge curat, ci din „sămânță otrăvită”. 

Fantezia biografilor şi a cronicarilor se amplifică. Până şi un 
spirit luminat ca Voltaire observa că Alexandru al VI-lea a lăsat 
posterităţii europene o imagine cumplită a unor Nero sau 
Caligula, pentru că s-a făcut vinovat în demnitatea şi în funcţia 
lui sfântă. Totuşi lui i-a datorat Roma prestigiul ei mondial. Fiul 
lui a pierdut toate roadele crimelor sale - roade pe care le-a 
cules biserica. Alţi autori aleg dinainte genul epic pentru a da 
frâu liber imaginaţiei lor. 

În romanul său Viaţa lui Faust, faptele şi călătoria în iad 
(1791), Friedrich Maximilian Klinger îl trimite pe doctorul Faust 
la Roma. El prezintă cu o nuanţă satirică situaţia de la curtea lui 
Alexandru al VI-lea. Papa pare a fi întruchiparea răului. Îl salută 
pe Satana ca pe un egal al lui şi îl divinizează. Trăieşte şi cu 
Vanozza, mama copiilor lui, dar şi cu Lucrezia, fiica lui, deci se 
face vinovat de sodomie. Lucrezia pare a fi o profesoară a 
voluptăţii, astfel că Faust nu mai ştie dacă se află la Vatican sau 
într-un „templu al Venerei”. La Klinger toate miturile feminine 
par să fie întruchipate în figura Lucreziei sub forma unui vis 
erotic incert: Eva, Venus, Elena. 

Obsesia erotică manifestată de povestitorul legendelor create 
în junii Lucreziei atinge un nou punct culminant în secolul al XIX- 
lea. „Romantismul cavaleresc, al briganzilor şi al înfiorărilor a 
înregistrat victorii nesperate până acum cu legenda Borgia, care 
a devenit unul din subiectele cele mai îndrăgite pentru poezii, 
romane sau opere” (Schuller-Piroli). 

Victor Hugo împinge legenda mult peste orice adevăr istoric. 
În drama lui, Lucrezia Borgia, din 1831, fiica Papei este o 
preparatoare de otrăvuri, care îi otrăveşte într-o zi pe 


condotierii, ademeniţi, ai fratelui ei. Din nenorocire, printre cei 
otrăviţi se află şi unul dintre bastarzii ei. Incearcă să îi dea un 
antidot, dar el nu vrea să fie salvat de mama lui infamă, fapt 
pentru care ea se sinucide. Drama lui Hugo a avut un succes 
atât de mare, încât Gaetano Donizzzeti a compus o operă, care 
are ca subiect principal otrăvirea. Faptul că acţiunea se petrece 
la Veneţia demonstrează cât de mult a deviat elementul 
fantastic de la faptele istorice. 

Alexandre Dumas tatăl, autorul romanelor Cei tre; muşchetari 
şi Contele de Monte Cristo (1802-1870), narează în romanul lui 
despre Borgia că Papa folosea o cheie otrăvită pentru a-şi omori 
victimele: dacă voia să ucidă pe cineva, îi cerea să deschidă un 
dulăpior cu o cheie, astfel că nefericitul se otrăvea singur. De la 
Dumas provine şi legenda alegerii Papei în 1492. Unul din fiii lui 
Alexandru, pe nume Francesco, a pregătit actele cu cadourile 
date drept mită cardinalilor ce îl alegeau pe tatăl lui. Actele le- 
au fost duse în conclav în puii prăjiţi. Fireşte, Dumas nu omite 
nici legenda Lucreziei, care ar fi avut o legătură incestuoasă 
„într-o treime satanică” cu tatăl şi cu fratele ei. 


Lucrezia Borgia = eroină de film 


Răspândirea legendei nu a încetat nici în secolul al XX-lea. Se 
poate presupune, deci, că auditoriul preferă legenda cumplită în 
locul adevărului mult mai plictisitor al istoriei. Tocmai aici începe 
totul. Revenim, deci, la începutul formării legendei, la Johannes 


Burchardus. 

El nu notează numai evenimente, ci şi zvonuri. Dar nu 
consemnează zvonurile din plăcerea de a le nota, ci vrea să facă 
cu ele politică. Multe iţe ale politicii de la Vatican şi din statul 
bisericesc se împleteau la el. Palatul lui particular, în apropierea 
Vaticanului, pe Via del Sudario, era oricând o gazdă primitoare 
pentru cei veniţi din nord. Poziţia lui coincidea cu cea a lui 
Heinrich  Institoris şi Jakob Sprenger, autorii „ciocanului 
vrăjitoarei”. In scrierea lor - intitulată Malleus maleficarum, 
tipărită pentru prima oară în 1487 - se arată că toate 
nenorocirile istoriei provin de la femei. De aceea Burchardus 
crede că Papa se află în legătură cu Diavolul prin intermediul 
fiicei lui, Lucrezia; ea intră şi iese din Vatican, sau, în 1501, este 
chiar regentă a afacerilor oficiale în absenţa Papei, care, în 
calitate de cap suprem bisericesc, este şi stăpânul unei puteri 
mondiale. In notițele lui, Burchardus citează chiar şi aşa-numita 
scrisoare Savelli, care probabil a fost redactată chiar de el şi 
este preluată în jurnal drept citat. 

Scrisoarea este un fals. Ea a fost probabil adresată baronului 
din Roma, Silvio Savelli, de către un ofiţer german în armata 
spaniolă de la Tarent. Prin ea i se cerea lui Savelli, ce se afla la 
împăratul Maximilian, să facă cunoscute neregulile de la curtea 
Papei pentru a provoca înlocuirea lui Alexandru printr-un 
conciliu. Pentru a „condimenta” relatările pe toate gusturile, 
autorul scrisorii foloseşte motivul literar al balului prostituatelor. 
Conform epistolei, în anul 1501 în ajunul sărbătorii tuturor 
sfinţilor, Papa ar fi invitat la Vatican 50 de prostituate. După o 
masă copioasă, le-a cerut prostituatelor să se dezbrace. Apoi a 
ordonat să fie împrăştiate castane, iar prostituatele ar fi trebuit 
să le culeagă în patru labe, asemeni porcilor ce îşi caută hrana. 
In sfârşit, bărbaţii s-au culcat cu prostituatele, iar cel care a 
reuşit de cele mai multe ori a primit un premiu. Papa, fiul lui, 
Cesare, şi fiica lui, Lucrezia, de 21 de ani, ar fi asistat la 
spectacol. 

Interesant în această relatare, este, între altele, că 
Burchardus datează orgia de la Vatican pe 31 octombrie, o dată 
când, mai ales în imperiul german, este sabatul vrăjitoarelor sau 
dansurile vrăjitoarelor. Evenimentele relatate ar fi avut loc abia 
în august 1502. Se crede că a fost aleasă această dată pentru a 
se putea atesta prezenţa Lucreziei. Ea călătoreşte în ianuarie 


1502 la Ferrara, ca soţie a lui Alfonso d'Este şi nu mai revine la 
Roma. Pentru Burchardus este importantă participarea 
Lucreziei, deoarece numai astfel tacâmul este complet. Abia în 
prezenţa Lucreziei poate afirma Burchardus că inspiratoarea 
unor asemenea orgii este o femeie. Modelul corespunde ideilor 
preconcepute demonice şi  misogine, de condamnare a 
vrăjitoarelor, specifice Inchiziției: Satana câştigă putere asupra 
unui bărbat numai prin intermediul unei femei... 

Când scrisoarea lui Savelli este citită Papei de către cardinalul 
Ferrari - textul a apărut şi tipărit - acesta izbucneşte în râs. 
Ferrari cere pedepsirea autorului întrucât scrisoarea Îl 
incriminează şi pe el şi consideră Scaunul Papal drept ministerul 
„crimelor”, Alexandru trece la ordinea de zi propriu-zisă. Nu îl 
interesează zvonurile şi calomniile. Îl interesează numai 
puterea. 


Forţa de propulsie a legendelor 


De ce este atât de fascinantă diferenţa dintre legendă şi 
realitate? Ce îi poate determina pe Gregorovius, pe Schüller- 
Piroli sau o emisiune de televiziune să relativizeze legenda şi să 
împingă în prim-plan adevărul istoric? Nu este vorba de 
apreciere sau condamnare, de acuzare sau apărare, ci de a 
cerceta: a cerceta raporturile istorice ca mod de investigare a 
fiinţei umane. 


Orgia de la Vatican cu cele 50 de prostituate, la care ar îi parncipat Papa, 
impreună cu copiii lui 


Cine este obişnuit să privească omul ca un corolar al creaţiei, 
trebuie să se împace cu ideea că o asemenea situare poate 
arăta şi altfel Da. După atrocitățile de la Auschwitz, din Vietnam, 
din Cambodgia, Argentina, Africa sau lugoslavia nu poţi să nu 
gândeşti complet altfel despre om. S-ar putea ca desăvârşirea 
omului să mai fie în curs? Sau trebuie să renunţăm la orice 
speranţă în această privinţă şi, gândind într-un cadru mai extins, 
să recunoaştem tocmai nestăvilita dorinţă de distrugere şi de 
ucidere a omului ca fiind specific umană? Nu este, oare, ceea ce 
face omul cu oamenii ceva normal pentru el, încât numai o 
investiţie nesfârşită de cultură şi civilizaţie, etică şi legislaţie, 
ordine şi organizare ar putea determina această specie să nu se 
distrugă complet pe sine sau planeta Pământ? 

Asemenea întrebări şi-au pus şi cele mai luminate spirite ale 
Renaşterii. Pico della Mirandola, în scrierea lui Despre 
demnitatea umană, îl pune pe Dumnezeu să îi spună lui Adam 
„Nu te-am făcut nici ceresc, nici pământean, pentru ca tu să fii 
concomitent, prin propria ta capacitate de înţelegere şi prin 
demnitate, creatorul şi educatorul tău, sub orice formă te vei 
dezvolta. Poţi deveni cea mai josnică creatură a lumii animale. 
Dar poţi, prin propria ta voinţă, să te înalţi în sferele divine.” 


Forţa de propulsie a denunţurilor 


Legenda despre familia Borgia constituie doar un exemplu cât 
de mult poate pătrunde în istorie o denigrare. Incă din timpul 
vieţii actorilor s-a folosit un motiv literar itinerant care a fost pus 
pe seama persoanelor antipatizate. Curând el a fost povestit 
mai departe, dar de fiecare dată a fost rescris. Ar fi fost 
suficientă prezentarea la propriu a faptelor - chiar şi a celor 
amorale ale actorilor. De ce este însă persecutat atât de 
spectaculos un om ca Rodrigo Borgia? Ce îl face atât de 
singular, încât să se susţină că este un monstru şi nu un om? De 
ce mecanismele funcţionează astfel, încât un singur om să 
întruchipeze toate superstiţiile, toată ura şi toate temerile unei 
epoci? 

De obicei sunt necesare doar câteva decenii pentru ca 
poveştile inventate, chiar colportările să fie preluate drept surse 
istorice. Duşmanii politici şi personali ai lui Borgia au pus în 
circulaţie o poveste groaznică, incriminatoare, chiar dacă nu 
complet neadevărată, cum ar fi aceea cu balul castanelor şi cu 
curtezanele romane. Ea a fost consemnată de un cronicar, 
îmbogăţită, prelucrată într-o scrisoare falsificată, pentru ca, nu 
după mult timp, să fie înălţată de istorici la rangul de sursă reală 
şi prezentată ca realitate. Mai trec câteva secole până când 
fantezia nelimitată a unor scriitori, nici ei nu lipsiţi de un anume 
interes, adaugă noi elemente de groază legendelor iniţiale. Abia 
studiile unui istoric, - cel care a scris /storia oraşului Roma - 
care stă aplecat asupra documentelor şi a căzut pradă 
fascinaţiei pentru Lucrezia Borgia, reînvie istoria şi determină 
demitizarea unei legende: „Lucrezia Borgia este una din cele 
mai nefaste figuri feminine din istoria modernă. Oare renumele 
ei se datorează faptului că ea a fost cea mai vinovată dintre 
femei? Sau numai pentru că trebuie să poarte cu sine un 
stigmat pe care lumea i l-a atribuit din eroare? Figura ei m-a 
atras ca ceva misterios, ce înmănunchează în sine o contradicţie 
nerezolvată, care poate fi, totuşi, dezlegată. Pentru că lumii îi 
place să includă virtuțile, dar şi tarele umane într-o singură 
personalitate tipică, fie că ele aparţin mitului sau istoriei”. 


Forţa de propulsie a urii împotriva străinilor 


Una din caracteristicile legendelor despre familia Borgia este 
că ele provin din cercurile nobilimii romane şi sunt îndreptate 
împotriva membrilor unei familii străine, originară din Spania, 
care a uzurpat tronul papal, toată puterea şi uzufructul ei. 
Această familie se comportă asemeni conchistadorilor, deci 
alimentează ura, dispreţuirea ei de către romani, care de secole 
de-a rândul au ocupat tronul papal şi, doar cu puţine excepţii, 
au beneficiat de foloasele puterii. 


Curte interioară a palatului în care a locuit cardinalul Rodrigo Borgia până să 
fie ales în fruntea bisericii. În 1492, palatul i-a fost oferit cardinalului Ascanio 
Storza ca recompensă pentru votul în conclav 


Alonso de Borgia, care şi-a luat numele de Calixt al Ill-lea 
(1455-1458), primul Papă din familie, i-a înfuriat pe romani. Deşi 
avea 77 de ani când a fost ales, nu a mai permis nobilimii 
romane să continue afacerile ei oneroase. Nici nu se străduieşte 


să intervină în politica oraşului prin alianţe sau luarea sub 
ocrotirea lui a unora; nu îşi pune problema să se sprijine pe unii 
cum ar fi Colonna, Orsini, Sforza sau Trastamara. Din contra, el 
îşi aduce în stil mare rudele la Roma, îşi consolidează cu ajutorul 
lor domnia în oraş şi în statul bisericesc, pentru a da curs 
eforturilor lui de a duce o cruciadă împotriva turcilor. Romanii îl 
vor porecli, detestându-i, „catalanul”. 

Când Rodrigo Borgia devine papă, 34 de ani mai târziu, tronul 
suprem este ocupat din nou de un spaniol, dar situaţia pare să 
se fi schimbat total. Nu numai că Rodrigo este ales în 
unanimitate, - dintre cei 23 de candidaţi numai doi au fost 
străini - dar şi poporul îl aclamă cu făclii şi cu bucurie. Aşteaptă 
de la el mărire, strălucire şi succese. Prima lui ieşire este un 
triumf. Romanii par să aprecieze că acest „catalan” trăieşte la 
Roma, deţinând funcţia de cardinal şi vicecancelar sub patru 
papi, că este deschis, că este spaniol, că vorbeşte spaniola, că 
ţine sărbători spaniole, că introduce moda spaniolă şi că a oferit 
romanilor chiar şi spectacolul unei lupte cu taurii. Cu toate 
acestea va rămâne un străin. Şi de aceea este supus la Roma 
unor alte unităţi de măsură decât un papă indigen. 

Entuziasmul pentru el scade când problemele politice nu sunt 
soluționate pe loc şi conform aşteptărilor. Curând apar primele 
zvonuri despre împrejurările în care a fost ales papă: Rodrigo i-a 
mituit pe cardinali cu „arginţi”. Paralelismul cu povestea lui luda 
este clar. Se acreditează ideea că a fost un trădător. De aici şi 
până la a se afirma că a încheiat pact cu Satana nu este mare 
distanţă. Adversarii reuşesc să creeze un curent de opinie 
împotriva spaniolului care este papă, să facă să fie disprețuit. 
Faptul că Alexandru, prin siguranţa lui arogantă şi prin 
comportamentul lui sexual pare să confirme toate denigrările 
aparţine tragismului acestui om. 

Din modelul denigrării străinilor face parte şi faptul că Rodrigo 
este numit tacit „marran”, mai exact „porc”, denumire 
peiorativă dată unei familii de evrei care s-a botezat în Spania 
pentru a scăpa de Inchiziţie. Deci, împotriva spaniolului este 
mobilizat şi antisemitismul tradiţional. 


Forţa de propulsie a misoginiei 


Furia medievală sau modernă împotriva vrăjitoarelor, care 


astăzi nu mai poate fi înţeleasă, are anumite tangenţe cu 
cruzimea legendelor puse pe seama familiei Borgia. Legăturile 
personale între autorii „ciocanului vrăjitoarelor” şi Burchardus 
demonstrează cum, în cazul Papei Borgia şi al familiei lui, a 
putut apărea o nouă conotaţie în cadrul legendelor 
denigratoare: Ciocanul vrăjitoarelor dovedeşte cu simplitate 
antifeminină că Satana se foloseşte întotdeauna de o femeie 
pentru a intra în legătură cu un bărbat. El declară că numai 
femeile intră în contact direct cu iadul prin legături sexuale 
reprobabile cu demonii, iar, o dată devenite vrăjitoare, ele pot 
transpune puterea lor magică rudelor de sex masculin prin 
incest. Ciocanul vrăjitoarelor apare în 1489 şi devine un 
bestseller, cu 29 de ediţii până la finele secolului. Cartea nu se 
răspândeşte numai în biserica romană, ci şi în comunităţile 
protestante. Legenda despre un papă posedat sexual şi despre 
copiii lui, care se bucură de succes, primeşte un aer demonic 
special. Cu capul plin de „ciocane ale vrăjitoarelor”, cu imaginea 
rugurilor pe care sunt arse vrăjitoare şi cu procesele Inchiziției 
nu este greu să crezi relatările despre orgii incestuoase între 
tată şi fiică sau între soră şi frate. Lucrezia Borgia devine, astfel, 
victima lubricităţii cu tentă religioasă şi a cruzimii societăţii. 


Piatra funerară de pe mormântul iubitei cardinalului Rodrigo Borgia: Vanozza 
de Catanei. Pe inscripţie sunt încrustate și numele copiilor dăruiţi lui Rodrigo și 
anume: Cesare, Juan, Jofire şi Lucrezia Borgia. 


S-a arătat deseori de ce nu a preluat Vanozza de Catanei, 
iubita lui Rodrigo Borgia şi mama celor patru copii ai lui, rolul 
femeii intrate în legătură cu Satana. Răspunsul este simplu: 
Lucrezia oferă mai mult spaţiu fanteziei. Este tânără, frumoasă, 
este o femeie sigură de sine, în ultimii ani independentă, care 
intră şi iese din reşedinţa papală, este chiar şi locţiitoarea papei 
şi nu prea dă atenţie uzanțelor de la curtea papală. O persoană 
suverană şi aroganţa puterii dau naştere unor sentimente de 
ură şi dorinţei de răzbunare: dacă cineva doreşte să fie altfel 
decât noi, el trebuie condamnat, el este responsabil pentru 
toate relele pe care i le atribuim. Lipsa de pudoare în apariţia 
legendelor ar putea fi explicată prin zicala populară despre 
denunţătorii care pretind că restabilesc dreptatea - „nici lui să 
nu îi meargă mai bine ca mie”. 


Forţa de propulsie a invidiei 


Mişcările sociale şi evoluţiile politice nu pot fi niciodată 
explicate sub toate aspectele lor, dacă nu se ţine cont de rolul 
invidiei ca o trăsătură esenţială de caracter a omului. Invidie 
înseamnă tendinţa de a privi cu ochi răi pe cineva, numai pentru 
că el dispune de talente sau lucruri pe care eu nu le am. 
Sentimentul are o forţă universală de propulsie în convieţuirea 
dintre oameni din toate timpurile şi culturile. De aceea vechii 
greci vorbeau de invidia zeilor, iar Bib/ia arată că moartea a 
venit pe lume din cauza invidiei Satanei. 

Ca nicio altă familie din nobilimea europeană, Borgia a atras 
asupra ei ura şi invidia. Într-un anumit fel ei sunt predestinaţi să 
provoace invidia oamenilor din jur. Sunt deosebit de frumoşi şi 
sănătoşi, bogaţi şi simpli, mândri şi nepăsători - trăsături de 
caracter pe care omul de rând le poate privi drept provocatoare. 
Sunt lipsiţi de scrupule şi iau tot ce vor - însuşiri pe care ar vrea 
să le aibă şi mulţi alţii, dar nu au curajul să le pună în practică. 

Când această invidie generală este dublată de teamă şi 
misoginie, când face uz şi deopotrivă de superstiție şi de furia 
împotriva vrăjitoarelor, atunci întreaga forţă a invidiei se 
îndreaptă împotriva femeilor, în cazul nostru al Lucreziei. 

În anii cât a stat la Roma, Lucrezia Borgia a fost apreciată şi 
respectată. Reprezentanţii diplomatici ai curților europene la 


Vatican sunt cuceriţi de inteligenţa şi farmecul ei şi transmit 
acasă aceste lucruri. Atât timp cât Lucrezia joacă acest rol 
excepţional,  invidioşii nu contenesc să o minimalizeze. 
Psihologia invidiei cere ca eroina invidiată să fie micşorată, până 
ajunge la dimensiuni la fel de mici cu invidiosul. Aceasta este 
una din explicaţiile faptului că cele mai grave atacuri la 
integritatea Lucreziei încetează din momentul în care se retrage 
de pe scena Romei şi dispare în provincie - departe de privirile 
celor din capitală -, unde este o figură nepolitică, asemeni 
majorităţii mamelor. Când Papa Alexandru moare, iar Cesare 
dispare din atenţia societăţii romane ca o forţă militară şi 
politică, invidia agresivă a contemporanilor trebuie să îşi 
găsească o altă victimă. 

In ce o priveşte pe Lucrezia, ea este mereu subiect de 
legende pentru literatura care este veşnic în căutare de 
subiecte. Motivele colportărilor şi ale inventării de noi legende 
se modifică, devenind tulburi: denunţarea cu scopul 
minimalizării sau al distrugerii devine o poftă nemărginită de 
sporovăială. 


În film, Lucrezia apare imbrâcată ca în tabloul lui Pinturicchia 


Epilog la mormântul din Ferrara 


După ce am terminat filmul despre Lucrezia Borgia, interpreta 
fiicei papei pune pe mormânt câţiva trandafiri. Un gând târziu 
de recunoaştere pentru adevărata Lucrezia, uitată din cauza 
legendelor defavorabile. Poveştile despre ascensiune şi 
decădere, despre o viaţa împlinită şi crimele familiei au rămas 
vii până în secolul XX. Ele sunt povestite cu pudoarea obişnuită, 
dar şi cu fascinaţie, deşi unele mistere au fost de mult dezlegate 
şi deşi, chiar în secolul nostru, au apărut însuşirile adevăratei 
Lucrezia, ce se pot recunoaşte printre culorile stridente ale 
legendelor. 

La mormântul din mănăstirea Corpus Domini mă trezesc din 
epoca Renaşterii şi revin în prezent. Cine s-a lăsat purtat o 
vreme de fascinația figurilor Renaşterii, trebuie să dezlege şi 
legendele. Aceasta înseamnă că trebuie să aflăm secretul 
adevărului - şi taina istoriei. 

Rasputin - un demon sfânt la curtea 
tarului 
de Ulrich Lenze şi Nina Steinhauser 


Rasputin. Ochii lui aveau o putere magică. 


Un cadavru în gheată 


St. Petersburg, în apropierea podului Petrovski. 19 decembrie 
1916. O dimineaţă geroasă. Poliţiştii, care ne amintesc oarecum 
de căutătorii de ciuperci prin poziţia corpului lor, merg de-a 
lungul Nevei îngheţate, de pe un mal pe celălalt, apoi se întorc. 
Parcă ar bănui ceva. Dintr-o dată se opresc, cred că sub gheaţă 
ar recunoaşte existenţa unui corp omenesc. Se aduc unelte, 
lopeţi, cange, se face o gaură în gheaţă. Cu greu se scoate la 
suprafaţă descoperirea sinistră. Este cadavrul unui bărbat, 
neobişnuit de puternic şi de greu, dar uşor de identificat. De 


două zile, la St. Petersburg este dată dispărută o persoană 
importantă. Ordinul de căutare a fost emis de la palatul ţarului, 
cel dispărut fiind un prieten al familiei imperiale. În Rusia 
prerevoluţionară, aflată în primul război mondial, dispărutul era 
iubit, dar şi urât. 

Unii îi atribuie puteri supranaturale, îl preamăresc ca pe un sol 
al Domnului. Alţii - ei fiind majoritatea în capitala rusă - îl 
socotesc un duh al răului, obsedat sexual. Etichetat ca un medic 
miraculos, prezicător sau hipnotizator, dar şi ca şarlatan, farsor 
şi demon - posedă, în fond, şi calităţile şi defectele incriminate. 
Este un om despre care şi astăzi se spun multe. Numele lui: 
Grigori Efrimovici Rasputin. 

Cadavru, conservat de gerul aspru, este dus la spitalul militar, 
unde se face autopsia. În raportul oficial se arată că prezintă 
mai multe răni prin împuşcare. Rasputin a fost victima unui 
complot. Cumplit, dar nu neaşteptat. Au mai fost tentative de 
ucidere împotriva lui. 

Patologii au găsit în plămânii lui apă, dar şi urme de alge, 
ceea ce părea să indice că mai trăia când a fost aruncat în 
Neva. S-a înecat? Dacă da, de ce nu a murit din cauza rănilor 
grave prin împuşcare? Un glonte i-a străpuns fruntea şi creierul. 
Ce se întâmplase de fapt? De ce un preferat al ţarului şi al 
țarinei, contestat, dar influent, a trebuit să sfârşească astfel? 

Multe mistere în jurul unui mort! Dar cel mai mare l-a lăsat 
chiar Rasputin, sub forma straniei lui preziceri. Cu puţin timp 
înaintea morţii, l-a speriat pe ţarul Nicolae al II-lea cu cuvintele: 
Dacă mi se va întâmpla ceva, îţi vei pierde coroana, iar asupra 
voastră se va abate nenorocirea. Era, oare, aroganţa bigotă a 
unui om puternic, ce se socotea nemuritor? Nu, Rasputin a avut 
dreptate. 


Un tânăr din Siberia 


„Ra, Ra, Rasputin, Russia's greatest love machine” - sunt 
cuvintele unei melodii care a făcut vâlvă în Europa occidentală 
în anii '70 ai secolului nostru. Nimeni nu mai ştia cum a sfârşit 
el, nici vorbă de adevărata lui situaţie. Colportări, filme porno 
despre Rasputin există din anii '30, cu titluri care îl prezintă 
numai ca un posedat sexual: Orgi! la curtea țarului, Demonul 
femeilor, Dumnezeu şi Satana. 


Adevărata lui poveste are, într-adevăr, tangenţă cu legături 
sexuale, dar ea se petrece într-un moment în care marele 
imperiu rus se află într-o criză socială profundă. Ea marchează - 
întâmplător sau nu - sfârşitul dramatic al monarhiei seculare şi 
o transformare istorică cu consecinţe mondiale. 

Incepe foarte departe: dincolo de munţii Urali, unde stepa 
siberiană se întinde nesfârşită spre est, se află satul 
Pokrovskoie, pe râul Tura. Case din lemn, în care familiile trăiesc 
în două camere - una la dreapta, cealaltă la stânga, după 
intrare. Ţăranii mai bogaţi îşi permit o casă cu două etaje. Au o 
singură sobă pentru încălzit, în jurul căreia se adună, iarna, 
toată familia. Apa este afară, în fântână. 

La 10 ianuarie 1869, Ana Rasputin îi naşte lui Efim un fiu, 
căruia îi vor da numele Grigori Efrimovici. „Rasputin” înseamnă 
„libertin”. După mulţi ani, poliţia secreta rusă a crezut că în 
spatele acestui nume se află caracterizarea unui om rău famat, 
dar va afla că la el în sat numele este foarte răspândit. 

Casă tipică din Pokrovskore, unde nu s-au schimbat prea multe până astăzi 


Părinților lui Rasputin le merge bine. Pe lângă pământ şi vite, 
mai au şi cai, pe care îi închiriază serviciilor poştale până în 
satul învecinat, la următorul oficiu. Este vorba de Tiumen, la 100 
de kilometri distanţă spre vest, unde produsele ţăranilor sunt 
oferite pe piaţă; sau de Tobolsk, la fel de departe, dar spre est, 
care este şi capitala guberniei. 

Tânărul Grigori este leneş, asemeni majorităţii colegilor lui, nu 


învaţă să citească sau să scrie, ci trândăveşte toată ziua. Evită 
şi munca la câmp, câteodată merge alături de tatăl lui ca ajutor 
de vizitiu. Fraţii lui mai mici au murit de copii. Tânărul Grişa, 
cum îl numesc dispreţuitor locuitorii satului, stă la cârciumă şi îşi 
trece timpul cu vodca. Este gălăgios, se ţine după femei şi le 
agresează. Lipsa lui de maniere este reclamată, poliţia vine 
mereu să facă cercetări. Dintr-un dosar aflăm descrierea 
tânărului Rasputin: 1,82 înălţime, părul: deschis la culoare, dar 
pletos, faţa: prelungă, nasul: obişnuit, cu barbă. Tipul: rusesc. 
Faţa palidă, ochi mari, spălăciţi, adânci. 


O Berin 


Daurscnes Raicu O Warschau 


ie i Să da Charkow 


Ooy tpr, 


Încă de pe atunci fascinau ochii lui Grigori. Privirea lui este 
pătrunzătoare. Dar vedea el şi viitorul? Aşa s-ar părea, deoarece 
numai în această privinţă îl respectau cei din Pokrovskoie: 
Rasputin pare să mai aibă o faţă. In sat se povesteşte că, la 
scurt timp după moartea mamei, Rasputin îşi salvează fratele 
mai mare, Mişa, sărind în apa rece a Turei; ulterior Misa avea să 
moară de o fractură a craniului. Rasputin a răcit şi a zăcut multă 
vreme cu febră. Intr-o zi, când bărbaţii satului erau alături de el, 
se povesteşte că celui mai sărac om din Pokrovskoie i s-a furat 
calul. In acel moment, Rasputin, care aiura din cauza febrei 
mari, a rostit numele hoţului. Fiindcă era vorba de unul din 
bogaţii satului, nimeni nu îi dă atenţie. Dar, din curiozitate, s-au 
dus totuşi la grajdul aceluia - şi au găsit calul furat. De atunci şi 
până la sfârşitul zilelor, lui Rasputin i se atribuie puteri 
misterioase, de a dezlega sau prevedea lucrurile. 

Dar şi „Grişa” este socotit de săteni un hoţ. Cucuiul, pe care o 
viaţă întreagă va încerca să îl ascundă sub păr, i l-a făcut un 
consătean, care l-a surprins furând şi i-a dat una în cap. La 
plângerea săteanului, se pune problema dacă Rasputin să fie 
exilat în Siberia. Cererea lui este respinsă. Se spune că pleacă 
„în pelerinaj”. Familia lui va povesti ulterior, că atunci ar fi 
încercat să fure pentru a descoperi revelaţia. Mai circulă o 
poveste despre plecarea lui din sat: mergând pe câmp şi 
uitându-se în soare, i s-a arătat Fecioara Maria. 


A ea i lia 


Argi 


Pelerinajul lui Rasputin durează luni de zile. Merge pe jos din 
mănăstire în mănăstire, sute de kilometri. În acele vremuri 
dramatice era un obicei cunoscut. Mulți ruşi credeau că prin 
pelerinaj îşi ispăşesc păcatele şi se apropie de Dumnezeu. 
Rasputin este aproape întotdeauna singur cu sine. Suferă de 
foame, de sete, trăieşte în armonie cu natura, percepând-o 
aproape religios, fascinat: „Am mers de-a lungul râurilor, am 
găsit în natură mângâiere şi linişte, m-am gândit la Mântuitor. 
Natura m-a învăţat să îl iubesc pe Dumnezeu şi să vorbesc cu el. 
Natura te poate învăţa multe, cu înţelepciunea ei. Apoi 
primăvara! Primăvara înseamnă marea sărbătoare a oamenilor 
credincioşi. Aşa cum se deschid toate pe câmp şi cum îl 


împodobeşte luna mai, cea luminoasă, tot astfel se întâmplă şi 
cu omul, care îl urmează pe Dumnezeu, deoarece şi sufletul lui 
se deschide, asemeni naturii în luna mai”. 

Rasputin se simte foarte aproape de Dumnezeu. Acoperişurile 
aurii ale mănăstirilor ortodoxe, care luminează din depărtare şi 
pe care le vede în cursul pelerinajului, i se par a fi dovezi ale 
unei prevestiri ce i se adresează direct. Una din aceste mănăstiri 
este Abalak. Iniţial Rasputin voia doar să se închine la o icoană 
făcătoare de minuni; dar în lumina înserării, privind la acoperişul 
mănăstirii, îşi dă seama de menirea lui de „om sfânt”. 


vestita mănăstire din Abalak din apropiere de Tobolsk 


de pelerina! pentru Rasputin 


În timpul discuţiilor cu călugări şi eremiţi învaţă numeroase 
citate din Biblie, dar tot nu ştie să citească. Vrea să devină 
stareţ, un om al Domnului. Pe vremea aceea erau mulţi în Rusia. 
Mergeau dintr-un loc în altul, predicau, nu aveau un domiciliu 
stabil, trăiau din ospitalitatea ţăranilor. Duceau o viaţă în 
sărăcie, singurătate şi privaţiuni, întreruptă doar de vizitele la 
mănăstiri. Rasputin nu caută să înveţe religia cu un profesor, ci 
prin convorbiri mistice cu sine, de aceea îşi face o credinţă 
proprie. În Rusia secolului al XIX-lea, când criza nu a cuprins 
numai statul, ci şi biserica, acesta nu este un destin singular. 
Apar mereu comunităţi religioase obscure, noi. Rasputin 
cunoaşte una din aceste secte, la o familie unde este găzduit 
pentru o noapte. El a fost primit de un membru al sectei hliştilor. 
Aceştia predică cucernicia, puritatea, dar fiecare comunitate de 


hlişti are un Christos şi o mamă a lui Dumnezeu proprie. 
Rasputin află de la gazdele lui că omul găseşte adevăratul drum 
către Dumnezeu numai prin păcat - concret prin excese 
sexuale. In timpul slujbelor, la această sectă, se practicau nişte 
dansuri extatice care îi transpuneau pe credincioşi în transă; 
apoi se dezbrăcau şi se împreunau între ei. Pe Rasputin îl 
fascinează acest sex în grup ca parte a cultului religios. Îi dă 
posibilitatea să-şi potolească poftele şi să le împace cu credinţa 
şi cu postura lui de om sfânt. Va duce cu el această convingere, 
oriunde se va afla. Membrii societăţii nobile din St. Petersburg 
vor deveni, pe rând, părtaşi. Ei văd în Rasputin un exemplar 
neobişnuit, care se impune deasupra tuturor preceptelor 
morale. 

O cercetare oficială, datată 1908, cu scopul de a oferi date 

despre Rasputin, nu poate clarifica dacă el a fost sau nu 
membru activ al hliştilor. Dacă s-ar fi găsit dovezi certe, viaţa lui 
ar fi fost probabil alta. S-au putut stabili doar coincidenţe între 
Evanghelia păcatelor propovăduită de el şi învăţătura hliştilor, 
coincidenţe ce nu pot fi trecute cu vederea. 
_ După un pelerinaj îndelungat, Rasputin revine la Pokrovskoie. 
Intre timp are optsprezece ani. La o petrecere cunoaşte o fată 
simplă din vecini, cu care se va căsători - Paraschiva Fiodorova 
Dubrovina. Vor avea trei copii: Dimitri, Matronia şi Varvara. Dar 
acesta nu va însemna sfârşitul pelerinajelor lui Rasputin. 


Un tânăr din St. Petersburg 


Pokrovskoie de află dincolo de Urali, departe, în Asia. Siberia 
este parte componentă a imensului imperiu tarist, dar, în 
concepţia ruşilor cu vederi europene, ea este dincolo de 
civilizaţie şi reprezintă locul exilaţilor. În partea vestică a marii 
puteri se află fosta capitală, St. Petersburg. De ani de zile este 
suverană dinastia Romanovilor - autocrată, fără limite şi din 
voia Domnului. 


Țarul Nicolae al Il-lea, 


ós - 
Alice von Hessa-Danrmstadi, 
devenită țarina Alexandra 
Fiodorovna. 


Clădirile mari şi impunătoare, la care au lucrat generaţii de 
constructori italieni, francezi şi germani, conferă oraşului aerul 
de metropolă mondială. O industrie în dezvoltare şi investiţiile 


străine fac ca oraşul de pe Neva să exercite o mare atracţie. Dar 
aparențele înşală. Societatea de la curte, orbită de fastul 
secolului al XIX-lea prelungit, nu ştie că se află pe un vulcan. 

Ţarul Alexei al II-lea conduce ţara foarte sever. Domnia lui se 
bazează pe trei componente: autocraţie, ortodoxie şi 
„narodnosti”, conştiinţa naţională. S-ar părea că nimic nu o 
poate clinti. La 6 mai 1868, țarina Maria Fiodorovna naşte primul 
copil: succesorul tronului Nicolai. Se naşte de ziua lui Hiob. Un 
semn nefast pentru viitorul ţar? 

Nimeni nu bănuia atunci că peste ani drumul fiului ţarului se 
va încrucişa cu cel al fiului de ţăran din Siberia, care a fost 
Rasputin. Mai mult - soarta lor se va împleti în mod tragic, 
având un final dramatic. 

Nicolai creşte asemeni unui succesor la tron. Curând se va 
vedea că este altfel decât robustul său tată: Nicolai este iubitor, 
puţin nesigur, chiar sfios. In această fiinţă oscilantă şi cu o 
statură firavă îşi vor pune la început speranţele de reforme 
supuşii, dar, după cum se va vedea ulterior, au fost speranţe 
deşarte. 

Când Nicolai împlineşte şaisprezece ani, va începe o romanţă 
ce va dura toată viaţa lui. Se îndrăgosteşte de o prinţesă 
germană, Alice Viktoria Elena Luise Beatrice von Hessen- 
Darmstadt. Este una din nepoatele împăratului german şi a 
reginei Victoria a Angliei, unde este crescută după moartea 
timpurie a mamei. În 1884, Alice vine în Rusia ca invitată la o 
nuntă, când sora ei, Elisabeth, numită Ella, se căsătoreşte cu 
marele duce Serghei al Rusiei; ducele este unchiul lui Nicolai. 
Alice, „prinţesa rază de soare”, are doisprezece ani. Cu toate 
acestea tânărul rus o remarcă. Incepe o iubire gingaşă, deşi cei 
doi se vor revedea abia peste cinci ani. Nicolai a povestit 
părinţilor despre iubirea lui secretă, dar mama lui nu o place pe 
nemţoaica rece. In plus, din raţiuni de stat, mai exact din motive 
politice externe, Nicolai trebuie să se căsătorească cu o prinţesă 
din Franţa. Pentru societatea de la curte Alice este prea prost 
îmbrăcată, prea nervoasă, neajutorată şi stângace. | se 
reproşează şi că are o pronunție franceză proastă. 

Alice îl considera atractiv şi iubitor pe tânărul rus, dar nu vrea 
să se gândească încă la căsătorie. Este o protestantă foarte 
credincioasă, fiul ţarului este ortodox. Dar îndrăgostiţilor nu le 
va sta în cale nicio rațiune de stat şi nicio religie. Logonda are 


loc la 8 aprilie 1894. „Dumnezeule, ce piatră mi s-a luat de pe 
inimă. Toată ziua m-am simţit de parcă aş fi fost în transă, 
neputând realiza ce se întâmpla cu mine”, nota, emoţionat, 
Nicolai în jurnal. 

Până la nuntă nu trece mult. Tatăl lui Nicolai, în vârstă de 59 
de ani, suferă de rinichi, deci oricând poate interveni ceva 
neprevăzut. Nicolai o roagă pe tânăra lui logodnică să vină 
repede în Rusia, pentru a fi alături de el în clipele grele. Alice 
soseşte la momentul potrivit. La o zi numai după venirea ei, pe 
20 octombrie, ţarul moare - trăiască noul ţar Nicolai al II-lea. 
lată de ce viitoarea țarină va purta doliu la prima ei ieşire 
oficială la St. Petersburg. Va fi un semn rău? 


Palatul Alexandrovski de la Ţarskone Selo unde au trăit Romanovri 


Palatul Ecaterinei 
din  Ţarskoie Selo, 
reședința oficială de 
vară a țarilor. 


Pe 14 noiembrie doliul naţional va fi întrerupt, iar Alice va 
schimba rochia neagră cu una brodată cu argint: este ziua 
căsătoriei tinerei perechi. Mireasa trecuse la religia ortodoxă şi 
se numea acum Alexandrina Fiodorovna. Din motive de pietate, 
ceremonia încoronării va avea loc abia peste un an şi jumătate, 
la 14 mai 1896. Conform tradiţiei, ea va avea loc la Moscova, 
unde, cu 350 de ani în urmă ţarul Ivan cel Groaznic şi-a luat 
titlul de „ţar al întregii Rusii”. Pretutindeni sună clopotele. 
Imperiul sărbătoreşte cu mare pompă. Ceremonia din catedrală 
durează cinci ore. Nicolai poartă o coroană în formă de mitră, 
făcută în 1762 pentru Ecaterina cea Mare. In mijlocul coroanei, 
care cântărea câteva kilograme, se afla o cruce de diamante, cu 
44 diamante mari şi unele mai mici, cu 38 de perle roz, având în 
mijloc un rubin mare. Din momentul în care Nicolai îşi pune 
coroana pe cap, el devine şi capul bisericii. Când perechea 
suverană părăseşte catedrala Uspenski pe covorul roşu, este 
salutată cu salve de tun. Pentru cei 7000 de invitaţi - preoţi, 
curteni, oaspeţi din toată Europa - este pregătită o masă mare. 

Dar şi oamenii simpli se vor înveseli. Ţarul a întins o masă 


festivă de la porţile Moscovei până la Hodânca, locul unde se 
antrenează militarii. Gropile au fost acoperite cu scânduri, s-au 
ridicat 150 de barăci, băutura e pe gratis. Se dau spectacole de 
teatru, circ, concerte. De la miezul nopţii mulţimea era adunată 
pentru a i se permite să intre în piaţă. Dimineaţa, când începe 
serbarea, mulţimea se repede, deoarece cineva răspândise 
zvonul că nu este suficientă mâncare. Scândurile nu rezistă 
greutăţii, izbucneşte panica. Unii cad, alţii fug peste ei, peste tot 
se aud strigăte de ajutor. Seara se vor număra 2000 de morţi, 
iar numărul răniților va fi mai mare. Nicolai este şocat, vrea să 
pună capăt festivităților de încoronare. Dar raţiunea de stat îi 
impune să le continue. Alexandra va dansa valsul încoronării cu 
ochii înroşiţi de plâns. Asupra noului ţar pluteşte nenorocul ca 
un nor întunecat. Se răspândeşte un zvon: soţia lui, nemţoaica, 
aduce ghinion. Ruşii o vor considera de la început suspectă pe 
Alexandra din Hessen. 

Tinerii se mută la palatul Alexandrovski din Ţarskoie Selo, 
refugiul de vară al țarilor, situat la porţile St. Petersburg. O 
reşedinţă mai degrabă modestă având în vedere fastul obişnuit 
al imperiului. La numai câţiva paşi se află palatul Ecaterinei, 
folosit ca reşedinţă oficială de vară. Pentru soţia sensibilă, 
palatul Alexandrovski este locul potrivit. El constituie o casă 
intimă pentru familie, departe de soacră, văduva ţarului, Maria 
Fiodorovna, care continuă să nu o accepte şi nu ascunde acest 
lucru. 

Perechea regală are repede patru fete - Olga, Tatiana, Maria 
şi Anastasia - foarte frumoase, dar insuficiente pentru 
succesiunea la tron. La cea de a patra naştere, Nicolai s-a 
plimbat nervos prin parc, relatează martorii oculari, după care s- 
a dus să sărute mama şi fiica. Monarhia avea nevoie de un 
moştenitor. 

În această vreme, Rasputin a lăsat din nou acasă tânăra soţie 
şi copiii, casa şi pământul, plecând din nou în pelerinaj. Merge 
peste 3000 de kilometri din mănăstire în mănăstire. Unul din 
momentele principale ale vieţii lui Rasputin îl reprezintă popasul 
la mănăstirea Verhoturie, în acele timpuri refugiu pentru 
numeroşi credincioşi, care caută o muncă dură şi evlavie. 
Rasputin, sălbaticul în rasă de călugăr, se supune regimului dur 
al ritualurilor cu o disciplină uimitoare. Işi îmbogăţeşte 
cunoştinţele şi învaţă să folosească diversele ierburi 


stimulatoare. 

Toate par foarte îndepărtate. Ne-am dus la Verhoturie pentru 
a filma. O călătorie cu maşina de la Ekaterinburg, care nu mai 
voia să se termine. Şase ore de drum obositor pe şosele cu 
gropi. In sfârşit, am găsit satul şi mănăstirea. Nu a mai rămas 
nimic din strălucirea ei spirituală. Clădiri dărăpănate, o mică 
comunitate de cincisprezece călugări, iar stareţul ne întreabă ce 
credem despre Rasputin. Răspunsul că nu avem încă o părere, 
mai căutăm, pare să îl satisfacă. Dintr-o dată aduce un carton 
vechi cu fotografii ale lui Rasputin. Vom constata că este un 
admirator ascuns al lui. Rasputin a făcut lucruri bune pentru 
mănăstire, chiar şi familia ţarului a fost odată aici în pelerinaj. 
Când îl rugăm să ne dea un interviu filmat, se retrage pe motiv 
că a vorbit destul şi este obosit. 


2 fe PI 


Mânăstirea Verhoturic 
Care Du mai sme astă: 
strălucirea de altădată 


În apropierea mănăstirii Verhoturie, la schimbarea de secol, 
trăia un cunoscut şi influent eremit, Makari, pe care Rasputin l-a 
vizitat. Makari crede că recunoaşte o chemare în Rasputin: 
„Dumnezeu ţi-a rezervat o misiune deosebită”, prezice el şi îl 
sfătuieşte să viziteze adevăratele locuri sfinte: Ierusalim şi 


Muntele Atos din Grecia. Muntele Atos, vârful unei peninsule din 
nordul Greciei, greu accesibil, înconjurat de stânci şi de Marea 
Egee, este centrul ortodoxiei. Şi Rasputin caută aici de lucru, 
contemplarea şi rugăciunea în comunitate. Învață alte lucruri 
înțelepte şi îşi perfecţionează retorica. Dar puternicele impresii 
culese la Atos nu pot şterge decizia lui pe care o poartă în suflet: 
viaţa monahală nu este pentru el. Rezumă experienţele lui din 
mănăstiri: „Dacă afară, în viaţă ai fost un om bun, atunci mergi 
la mănăstire - şi te vor strica. Viaţa din mănăstire nu este pe 
placul meu - se practică uzul de forţă împotriva celuilalt; 
călugării se îngraşă şi de abia se mai pot mişca. Lenea îi 
omoară”. Continuă: „Nu sfătuiesc pe nimeni să meargă la 
mănăstire, pentru a duce o viaţă religioasă. Am văzut acolo 
diferite feluri de oameni; ei nu trăiesc în niciun caz ca nişte 
călugări, ci fac ce le place”. Il sperie intrigile, bătăile, ofertele 
homosexuale, pe care le-a întâlnit în mănăstiri. Cu puţin înainte 
ca să fie uns preot, se decide să părăsească muntele Atos şi să- 
şi caute menirea în lumea mirenilor. A încetat prematur o 
carieră de eremit. Pe el îl aştepta însă o misiune mai 
importantă. Pentru început revine la soţie şi la copii. Ceva s-a 
schimbat categoric în viaţa lui. Sălbaticul Rasputin trăieşte dintr- 
o dată sănătos. Devine vegetarian, nu fumează şi - cine ar fi 
crezut - nu mai bea. Se răspândeşte zvonul că are puteri 
tămăduitoare. Probabil a contribuit la aceasta ştiinţa lui de a 
folosi ierburile medicinale. Se povesteşte că într-o zi a pus mâna 
pe fruntea unui armăsar foarte sălbatic, pe care nimeni nu a 
izbutit să îl îmblânzească, iar animalul s-a liniştit pe loc. Acum 
vin la el oamenii din satul învecinat, pentru a-i cere ajutorul - 
dar şi lepădarea de păcate. Grigori îşi face o încăpere lângă 
şură, pe care o numeşte cameră de rugăciune, unde se retrage 
pentru meditaţie cu „fraţii” şi „surorile” care îl urmează. Şi 
transpiră; pentru a-i învăţa să ispăşească prin păcat. Întreg satul 
va cleveti despre ceea ce se întâmplă în baia lui Rasputin. Cert 
este că nevasta lui trebuie să îi hrănească pe „pelerini” şi să îi 
alunge, uneori cu mătura, pe cei mici. 


O legătură invizibilă 


„Pleacă, ştiu că eşti sortit pentru lucruri mai mari” - cu aceste 
cuvinte, care ascund resemnarea, din partea soţiei sale 


Paraschiva, Rasputin pleacă în capitală în anul 1903. Are 34 de 
ani. Spune că vrea să adune bani pentru renovarea bisericii din 
sat şi să îl întâlnească pe sfântul loan din Kronstadt. În realitate 
este din nou cuprins de dorul de ducă. La St. Petersburg ţăranul 
din Siberia găseşte o viaţă de oraş mare. Dar Rasputin nu caută 
numai plăcerea rapidă. Se pare că asupra lui exercită un 
magnetism deosebit palatul ţarului şi cei ce locuiesc acolo. În 
mai 1904, când se află în faţa palatului de iarnă, crede că aici 
este misiunea lui. După două luni, pe 30 iulie 1904, ţarul Nicolae 
al II-lea va nota în jurnal: „O zi mare pentru noi, pe care nu o 
vom uita, când ne-a fost dată mila Domnului. La ora unu şi un 
sfert, Alix a născut un fiu, căruia, în timpul rugăciunii, i-am dat 
numele de Alexei”. In sfârşit, a venit pe lume mult aşteptatul 
succesor la tron, pe care se bazează toate speranţele ţarului şi 
ale țarinei. Pentru Rasputin un semn al destinului. 


Este un copil frumos, fermecător. Dar, la numai câteva luni, 
provoacă îngrijorare. O mică lovitură, sângerează şi nu mai vrea 
să sugă. Succesorul la tron are dureri mari, febră, rana se umflă 
repede. Atacul durează două zile, după care trece. După câtva 
timp, părinţii disperaţi vor trebui să constate adevărul: fiul lor 
suferă de o boală incurabilă, hemofilie. În momentul în care este 
sigură boala de sânge a lui Alexei, mulţi ştiu pe cine trebuie să 
învinuiască: pe țarină. „Un copil nevinovat trebuie să sufere din 
cauza neprevederii celor de la curte privind alegerea miresei. În 
acea noapte, tarul a îmbătrânit cu zece ani” nota cumnatul 
suveranului, marele duce Alexandr Mihailovici. 


Bunica Alexandrei, regina Victoria a Angliei, este socotită 
punctul de plecare al bolii de sânge printre familiile nobile 
europene ale secolelor al XIX-lea şi al XX-lea, foarte înrudite 
între ele Purtătoarele bolii sunt femeile, dar numai bărbaţii sunt 
afectaţi de ea. Printre succesorii Victoriei se numără membrii 
actualei familii regale britanice, dar şi tânăra Alexandra şi fiul ei, 
Alexei. O rană cât de mică poate fi fatală. Nu există speranţe de 
vindecare. De mic, țareviciul este un copil cu probleme. 
Marinarul Derevenko, foarte robust, cu mustață, este ales să fie 
garda de corp a succesorului la tron. 

Țarina este cea care poartă răspunderea pentru destinul 
tragic. Faţa ei se brăzdează de cute tot mai adânci. Este 
nervoasă, suferă din ce în ce mai mult de dureri de cap, se 
simte slăbită, devine isterică. În exterior este o apariţie din ce în 
ce mai rece şi rigidă, dar în fond o disperată, iar nobilimea rusă 
o antipatizează şi mai mult. Cu sufletul greu, Alexandra se 
retrage împreună cu familia în viaţa particulară, preferă refugiul 
la ţară. Mai apare numai când este imperios necesar şi este 
marcată de teama ca micului ei fiu să nu i se întâmple ceva. 
Medicii sunt condamnaţi la tăcere, boala este declarată secret 
de stat. Aici rezidă probabil tragismul deosebit al Romanovilor. 
Dacă ruşii, iubitori de copii, ar fi ştiut de boala fiului ţarului, 
poate ar fi înţeles multe din cele ce se petreceau la curtea 
ţarului, chiar şi de ce Alexandra s-a agăţat de acel fir de pai. 
Acum peste adevăratele ziduri se va ridica unul al tăcerii, care 
va despărţi poporul de familia suverană din palat. Afară vor 
ajunge doar zvonurile. 


Țarina şi fetele ei. Fotografie din albumul de familie 


Rasputin s-a acomodat la St. Petersburg. Merge la biserici şi la 
slujbe, care reprezintă ultima speranţă pentru poporul marcat 
de degradarea rapidă socială şi economică. Rasputin cunoaşte 
societatea mai bună, marcată de decadenţă şi de criză, prin 
intermediului episcopului Serghei de la mănăstirea Alexandr 
Nevski; este o veche cunoştinţă a lui din anii de pelerinaj. În 
primul rând este vorba de doamna Olga Lohtina, care, la 
rugămintea lui Serghei, îl va învăţa pe necioplit să citească şi să 
scrie. Devine iubita lui pentru o perioadă de mai mulţi ani. Tot 
Olga Lohtina este cea care îi face cunoştinţă cu alte doamne şi 
domni din societate. Grigori se bucură de atenţia lor, deoarece 
este altfel: o barbă zburlită, caftan, pantaloni bufanţi, cizme. 
Rasputin a fost îmbrăcat astfel o viaţă întreagă, cu excepţia 
perioadelor când a purtat rasă de călugăr. 

Găseşte repede mulţi adepţi. Este văzut cu plăcere 
pretutindeni ca oaspete şi găzduit de oricine. Încă nu are o 
locuinţă proprie, dar nu din lipsă de bani. Deseori i se dau sume 
mai mari sau mai mici în semn de recunoştinţă pentru ajutorul 
dat de el. Continuă să apară ca stareţ, dar nu mai pune niciun 
preţ pe abstinenţă, sărăcie sau singurătate. Curând Rasputin va 
fi chemat acolo unde este nevoie de însănătoşire sau 
mângâiere. Este în vogă mai ales în rândul femeilor plictisite din 
societatea nobilă. Locul unde sălăşluieşte devine un secret. 
Pentru preotul autodidact, spovedania acestor femei este o 
distracţie deosebită; continuă să îi placă „întâlnirile” fizice. Este 


uşor de dedus ce le atrage pe femei la acest ţăran, care deseori 
nu mirosea prea bine şi era neîngrijit. Este probabil vorba de o 
simplă schimbare în comparaţie cu toţi domnii pudraţi şi 
parfumaţi, de care sunt înconjurate. lar sfiala de la început se 
poate transforma într-o emotie Despre Rasputin se zvoneşte că 
are o forţă sexuală deosebită. Femeile din societatea St. 
Petersburg, foarte păzite, vor fi privit întâlnirea cu ţăranul ce nu 
cunoştea nicio sfială ca un fel de emancipare secretă. Rasputin 
însuşi pare să fie foarte emoţionat atunci când cineva, foarte 
nevinovat, vine la el în căutarea unui sprijin spiritual. Un 
contemporan şi fost biograf al lui Rasputin descrie ce i s-a 
întâmplat unei tinere, venită din provincie la St. Petersburg, 
pentru a-l căuta pe sfânt. „S-a aşezat în faţa ei, s-a apropiat 
foarte mult, ochii lui albaştri deschis şi-au schimbat culoarea, 
devenind adânci şi închişi. O privire foarte pătrunzătoare o 
străpunge din ochii lui şi o ţine ca vrăjită. A simţit o greutate de 
plumb în picioare, când o figura mare, ridată, deformată de 
poftă se apropia de ea. A simţit o răsuflare fierbinte apropiindu- 
se de faţa ei; vedea cum ochii lui, care parcă ardeau, se plimbau 
de-a lungul corpului ei, până când a închis ochii cu o privire 
semnificativă. Vocea lui a devenit o şoapta, îi spunea la ureche 
vorbe ameţitoare. Când era pe punctul de a se lăsa pradă 
vorbelor dulci ale seducătorului ei...s-a trezit dintr-o dată...şi-a 
amintit pentru ce a venit şi a început să lupte. El a simţit 
rezistenţa ei din ce în ce mai mare, s-a aplecat deasupra ei şi i-a 
dat un sărut gingaş, părintesc pe frunte. Figura lui, deformată 
de poftă, şi-a revenit la normal; privirea era din nou iubitoare şi 
senină, numai în adâncul ochilor mai erau urme, aproape 
invizibile, ale celuilalt bărbat, animalul plin de pofte”. Nu au fost 
multe fete tinere care au rezistat astfel cu succes în faţa lui 
Rasputin. 

Succesul lui Rasputin rezidă şi în abilitatea lui oratorică. Cu o 
voce puternică citează din Biblie sau din alte scrieri sfinte. Ochii 
sunt cei ce reprezintă semnul lui cel mai particular, el fascinează 
şi aproape hipnotizează. „Personalitatea lui părea să se exprime 
cel mai puternic prin ochi. Erau albaştri deschis, de o 
luminozitate neobişnuită, cu o mare putere de atracţie. Privirea 
lui era în acelaşi timp şi pătrunzătoare şi gingaşă, naivă şi 
prefăcută, absentă şi atotprezentă. Când era antrenat într-o 
discuţie serioasă, pupilele păreau să aibă o acţiune magnetică”, 


scrie Maurice Paleologue, la vremea aceea ambasadorul francez 
în Rusia. 

Într-o marţi, pe 1 noiembrie 1905, are loc o întâlnire fatală: „O 
zi rece, furtunoasă”, notează Nicolai în jurnalul său. „Canalul a 
devenit o patină de gheaţă. Am fost foarte ocupat toată 
dimineaţa... am luat ceaiul cu Miliţa şi Stana. Am cunoscut un 
om al Domnului - Grigori din gubernia Tobolsk”. Sosise vremea 
lui Rasputin. 

Nicolai al II-lea are nevoie stringentă de sprijin moral, nu este 
un ţar fericit. A spulberat încă de la preluarea puterii, speranţele 
că o dată cu el vor veni vremuri mai liberale în Rusia. Nicolai a 
arătat clar de la început că va guverna pe mai departe în mod 
absolutist, fără a permite nicio altă participare. În societăţile 
deschise ale Occidentului este socotit un tiran. Numeroşi curteni 
din cercuri apropiate lui văd în el un om slab, sub papucul 
nevestei. Războiul cu Japonia, început în februarie 1904, se 
termină după un an şi jumătate cu o pace indulgentă pentru 
Rusia, dar este o înfrângere. Opoziția internă ia amploare, 
suferinţele poporului devin tot mai mari. La oraş, unde vine în 
număr mare populaţia înfometată de la ţară, alimentele devin 
insuficiente. Se ajunge la tulburări, greve şi o revoltă, intrată în 
istorie drept „duminica sângeroasă”. La 22 ianuarie 1905, un 
număr de 150.000 de demonstranți se deplasează spre Palatul 
de iarnă, pentru a preda ţarului o moţiune. Suveranul nu este în 
capitală, ci a plecat, la insistenţele consilierului lui pe probleme 
de securitate, la Țarskoie Selo. Trupele de gardă văd în 
demonstraţie o provocare şi trag în protestării neînarmaţi. În 
acea duminică s-au înregistrat mai multe sute de morţi. Soldaţii 
se revoltă pe crucişătorul „Potemkin”, în fabrici iau fiinţă 
sovietele, se ajunge la grevă generală. Ţarul este obligat să 
cedeze, promite o constituție, drepturi elementare, un 
parlament (duma), ceea ce înseamnă limitarea puterilor lui şi 
periclitează ascensiunea la tron a micului Alexei. 

Țarina iese învingătoare după aceste încercări. Ea nu luptă 
numai pentru viaţa, ci şi pentru puterea fiului ei. De acum ea va 
deveni consilieră a soţului şi se va implica tot mai mult în 
probleme politice. Nicolai nu înţelege mobilul revoltelor 
populare, crezând că a făcut totul pentru supuşii lui. 
Deziluzionat şi amărât, începe să se refugieze tot mai mult în 
peisajul idilic al reşedinţei rurale, unde totul este mai familiar, 


decât în palatul din capitală. 

Nicolai, care nu este numai un cronicar zelos, ci şi un fotograf 
amator, a lăsat posterităţii un mare număr de fotografii şi filme, 
ţinute secrete de bolşevici după revoluţie. Serviciile secrete 
ruseşti nu au vrut să dea publicităţii aceste imagini, deoarece 
ele ar fi putut trezi sentimente de simpatie. Abia după 
prăbuşirea Uniunii Sovietice, comoara a fost dată publicităţii. 
Sunt imagini ale unei familii fericite, cu cinci copii fermecători, 
cu nişte părinţi grijulii. O idilă umbrită de o mare îngrijorare - 
frica pentru succesorul la tron. 


Rasputin la curtea ţarului 


În vara lui 1907, la palatul Alexandrovski este mare forfotă. 
Micul Alexei a căzut la joaca în parc şi este în pericol să 
sângereze. Nimic nu ajută. Medicii sunt neputincioşi. În 
disperare, țarina îl cheamă pe Rasputin. Grigori din Siberia 
poate face minuni, aşa i s-a şoptit. Şi Rasputin vine. 

Pleacă cu trenul la Ţarskoie Selo, se grăbeşte să ajungă în 
camera ţareviciului, unde este lăsat singur cu bolnavul. Il ia pe 
Alexei în braţe, se roagă şi spune: „Fiul meu, închide ochii şi 
zâmbeşte. Nu mai suferi, eşti fericit”. Alexei îl priveşte în ochi, 
se linişteşte, visează, oarecum uşurat. La scurt timp Sângerările 
încetează. 


Ce s-a întâmplat atunci cu adevărat este şi astăzi supus 
speculațiilor. Cine era Rasputin în realitate - un tămăduitor 
miraculos sau un şarlatan? îl putea, oare, ajuta pe fiul ţarului? 
Ulterior s-au formulat critici, dar Rasputin murise de mult. Se 
spunea chiar că Rasputin venea abia când micuțul trecea de 
starea critică, deci, după ce sângerarea înceta de la sine. 
Aceasta ar fi presupus ca Rasputin să fi avut o persoană de 
încredere în imediata apropiere a ţarului, care să fi avut 
pregătire medicală, pentru a putea aprecia când atacul depăşea 
punctul culminant. O explicaţie mai degrabă improbabilă. Ce 
putea însă face omul din Siberia? Rasputin cunoştea foarte bine 
acţiunea plantelor medicinale. In plus, era capabil să hipnotizeze 
oameni. Cercetările moderne au relevat că în stare de hipnoză 
arterele se pot contracta, ceea ce duce la o reducere a irigării cu 
sânge. Astăzi se mai ştie că emoţiile pozitive inhibă inflamatia. 
Rasputin a ştiut precis să îl transpună pe fiul ţarului într-o stare 
pozitivă, pentru a destinde durerea şi a alunga frica. 

Orice s-a întâmplat, țarina este impresionată; crede că a găsit 
tămăduitorul şi merge pe mâna lui. Frica ei permanentă pentru 
băiat şi sentimentele de culpă, că a adus boala din familia ei, 
sunt legate de speranţa într-o vindecare miraculoasă, pe baza 
prieteniei cu stareţul, care începea acum. Religiozitatea ei 
mistică se amplifică la extrem, dobândeşte chiar trăsături 
psihopatologice. Favoriţii sau miniştrii de la curte văd ceva 
suspect în prietenia aceasta, se tem de concurenţa. Astfel se 
lansează zvonul că un ţăran necioplit din Siberia este eminenţa 
cenuşie a nefericitei ţarine. In mod cert o asemenea idee este 
prematură pentru acel moment. De fapt țarina chiar avea 
nevoie de un prieten. Deseori se simte singură în noua ei patrie, 
Rusia. Aici îşi are însă familia, deşi este privită cu cea mai mare 
reţinere; deci Rasputin se poate face util cu încurajările de care 
Alexandra are atâta nevoie. 

Şi ţarul începe să îl placă pe Rasputin şi să creadă în puterile 
lui miraculoase. Nicolai este de mult vulnerabil la superstiții, mai 
ales după ce, în călătoria lui prin Asia estică (înainte de a se 
urca pe tron), a cunoscut un călugăr budist; acesta i-a prezis că 
de la patul de moarte al tatălui său va merge direct la cununie. 
Şi călugărul a avut dreptate. 

Rasputin vine din ce în ce mai des în vizită, de obicei cu puţin 
înainte de cină. În cronicile oficiale nu se găseşte nicio 


menționare a acestor vizite. Rasputin este introdus discret în 
camerele particulare. Sau se întâlnesc în mica locuinţă a Aniei 
Vârubova, cea mai apropiată persoană a Alexandrei de la curte; 
casa este situată doar la câţiva paşi de reşedinţa ţarului de la 
Ţarskoie Selo. Această femeie simplă este cu totul altfel, decât 
poate fi imaginată prietena unei suverane - şi totuşi ea se 
bucură de toată încrederea Alexandrei. 


— 


[anna la căpătâiul fiului bolnav 


Fiica unui funcţionar de la cancelaria curţii este de curând 
măritată; soţul ei, locotenentul Vârubov, suferă curând de 
delirium tremens. Căsătoria este desfăcută după numai o lună. 
Ania Vârubov a este o mare admiratoare a lui Rasputin. 
Cercurile de la curte o socotesc o femeie trecută, privesc cu 
gelozie influenţa ei, o acuză chiar de legături cu stareţul. O 
comisie de cercetare atestă, după ani de zile, că ea continuă să 
fie virgină. 

Nicolai şi Alexandra sunt recunoscători pentru discuţiile cu 
Rasputin, pe care îl socotesc „glasul pământului”. El le 
povesteşte lucruri adevărate ce se petrec în imperiu, de care 
perechea imperială nu ştie nimic. „Este pur şi simplu un rus 
brav, religios, care gândeşte simplu”, povesteşte ţarul unuia din 
ofiţerii lui. „Dacă mă aflu într-un moment dificil sau sunt bântuit 


de îndoieli, vorbesc cu el, iar după aceea îmi regăsesc mereu 
pacea lăuntrică”. 

Starețul are acum voie să se adreseze perechii suverane cu 
„Mamaşa” sau „papaşa”. Rasputin devine prietenul fidel şi 
camaradul de joacă al copiilor ţarului. Le povesteşte aventuri din 
pelerinajele lui şi poveşti ruseşti vechi. În plus, are o influenţă 
liniştitoare asupra lui Alexei, care poate fi un mic monstru 
pentru cei din jur şi tiranizează întreaga familie. Nimeni, nici 
familia, nu se supără pe el şi el ştie aceasta. 

Şi la curtea ţarului, Rasputin îşi dezvăluie cea de a doua faţă. 
Se povesteşte că într-o zi dă năvală în camera lui Alexei, îl 
smulge şi îl aruncă de podea. In acel moment un lampadar cade 
exact în locul unde se jucase Alexei. 

Sfântul devine din ce în ce mai important la curte şi îi 
îndepărtează pe cei care până atunci avuseseră un cuvânt de 
spus în probleme religioase; este vorba de Teophan, rectorul 
Academiei teologice, părintele de spovedanie al țarinei şi 
profesorul de religie al copiilor ei; de Ermoghen, episcopul de 
Saratov; dar şi de lliodor, călugărul orator de la Ţariţân. Şi aceşti 
oameni sunt impresionați de modul în care apare la început 
Rasputin, cum predică el. Ulterior el şi-i va face duşmani, din 
două motive: când Rasputin încearcă să siluiască o călugăriţă, 
fără succes, episcopul Ermoghen îl îndepărtează pe Rasputin cu 
o lovitură în figură. Declară că nu mai vrea să îl vadă vreodată 
pe acest mujic. Incidentul nu are nicio urmare pentru Rasputin; 
din ordinul ţarului, episcopul este mutat. Aceleaşi insuccese le 
au şi Teophan şi lliodor când încearcă să îl discrediteze pe 
Rasputin în faţa ţarului. lliodor încearcă să se răzbune publicând 
scrisori pe care i le-ar fi lăsat Rasputin: scrisori de dragoste ale 
țarinei către omul sfânt, de felul celei care urmează: „lubitul 
meu, profesorul meu de neuitat, mântuitorul şi consilierul meu. 
Ce plictiseală este fără tine! Sufletul meu este împăcat, iar eu 
sunt liniştită numai când tu, profesorul meu, stai lângă mine. Îţi 
sărut mâinile, îmi pun capul pe umărul tău. Ce uşor, ce uşor mă 
simt după aceea... Vei fi curând din nou lângă mine? Vino 
repede, te aştept şi mă topesc după tine. Te rog dă-mi 
binecuvântarea ta sfântă, îţi sărut mâinile tale sfinte, te iubesc 
pe vecie. M. A ta” (mama). În sfârşit, viesparul de la curte avea 
dovada infidelităţii țarinei. Nu s-a clarificat niciodată dacă aceste 
scrisori au existat într-adevăr sau numai lliodor le-a văzut. lar 


dacă sunt originale, conţinutul nu atestă o legătură amoroasă - 
tarina scrie mereu într-un stil foarte alambicat, chiar şi bunelor 
ei prietene. 

Nu se poate spune nici că Rasputin şi-a pregătit cu sârg 
cariera la curte. Mai degrabă îi convenea. Desigur, Rasputin este 
vanitos - deci ambiția lui este satisfăcută când câştigă mereu în 
influenţă. Există numai foarte puţine dovezi legate de 
adevăratele lui raporturi cu familia ţarului. Ţarul şi țarina sunt 
precauţi şi discreţi. Rasputin, la rândul lui, este foarte reţinut cu 
cunoştinţele lui, atunci când este vorba de influenţă. Există două 
fotografii, iniţial lipite în albumul unei mari ducese, care îl arată 
pe Rasputin în mijlocul familiei ţarului. La arhivele istorice ale 
statului din St. Petersburg există un indiciu al protecţiei ţarului. 
Rasputin a vrut să-şi schimbe numele în „Rasputin Novâi”, 
Rasputin cel nou. Poate voia să se deosebească de cei cu 
acelaşi nume. Aşa că a făcut o cerere, care a fost acceptată. 
Numai ţarul o putea aproba, deci adnotaţia lui se găseşte acolo. 


Ra putin impreună cu familia țarului 


Fireşte, oficial, nimeni de la curte nu trebuia să ştie nimic 
despre viaţa imorală a lui Rasputin. Primeşte numai în cursul 
zilei bolnavi sau persoane ce vor să îi ceară sfatul. Şi totuşi 
noapte de noapte pofta desfrânată pune stăpânire pe el; îşi ia 


femeile de care are nevoie. Uneori sunt femei din societatea 
înaltă, de obicei este vorba de prostituate. 

Dintr-o dată, în anul 1910, duşmanii lui Rasputin se adună. 
Preoţii, care îl consideră un eretic. Deputaţii aristocrați şi 
conservatori, care văd periclitat prestigiul curţii din cauza 
relaţiei curioase a ţarului cu straniul călugăr. Incepe o campanie 
oficială; ziarele publică articole  incriminatoare despre 
autointitulatul Mesia cu un renume îndoielnic. La început familia 
ţarului ignoră cleveteala celor din St. Petersburg despre 
Rasputin. Când nimic nu mai ajută, perechea suverană interzice, 
sub ameninţarea unei pedepse băneşti, menţionarea numelui lui 
Rasputin în Dumă sau în ziare. Fără succes. Cei răspunzători 
plătesc cu plăcere, dacă pot tipări alte istorioare picante; în 
privinţa celorlalţi, se poate vorbi de „forţe oculte”, fiecare din St. 
Petersburg ştiind de fapt despre cine este vorba. Când ministrul 
de Interne, Stolâţin, îl acuză pe ţar de prietenia cu stareţul, 
Nicolai îi dă următorul răspuns, cel puţin aşa s-a relatat atunci: 
„Mai bine zece Rasputin, decât o criză de isterie a țarinei”. 

Evenimentele se precipită şi preşedintele Dumei îi relatează 
ţarului despre viaţa imorală a lui Rasputin şi îi citeşte un 
fragment din scrisoarea țarinei. Chiar dacă ţarul cunoaşte foarte 
bine stilul de exprimare al Alexandrei şi nu are niciun motiv de 
gelozie, totuşi asemenea scrisori, de felul celei de faţă, pot 
provoca scandaluri. Ţarul se distanțează. Aceasta înseamnă 
pentru Rasputin: înapoi în Siberia, în locurile natale. 


La apogeul puterii 


Între timp, la Pokrovskoie, Rasputin a devenit un om cu 
prestigiu. Îşi construieşte o casă nouă, cu două etaje, oferă 
fiecăruia sfaturi, ajută vecinii ori de câte ori poate. O bătrână 
adusă de spate, Anfisa, era ultima locuitoare din Pokrovskoie 
care îl cunoscuse pe Rasputin. Murise de curând. Vorbind cu 
prietenele ei, în 1993, le povestea ce om bun fusese. Părinţii ei 
fuseseră foarte săraci, aveau doar cele necesare supravieţuirii. 
Rasputin i-a dat bani să îşi cumpere o pereche de pantofi noi. 

În căutarea urmelor lui Rasputin, un avion ne-a dus la 
Ekaterinburg care s-a numit pe timpul comuniştilor Sverdlovsk. 
De aici ne-am continuat drumul cu transsiberianul până la 
Tiumen. Era o linie secundară; conform mersului de tren, trebuia 


să avem 25 de opriri, dar noi am numărat 59 în călătoria de 
şapte ore, în compania numeroşilor pasageri, ce mergeau 
duminica la locuinţele lor de la ţară. Cele douăzeci de lăzi cu 
aparatele noastre de filmat atrăgeau atenţia generală; în plus 
ocupau mult loc în trenul supraaglomerat. La un moment dat, 
văzând lăzile, o femeie a exclamat în râsul tuturora: „Nu se 
poate, iarăşi emigranţi!” 

In ziua următoare, am plecat mai departe din Tiumen spre 
Pokrovskoie. Schimbările par să fi făcut un arc imens în această 
zonă. Oamenii trăiesc însă şi astăzi în pragul sărăciei, obişnuiţi 
de generaţii cu truda şi suferinţa. Acest lucru se observă foarte 
bine la Viktor Fiodorovici. Este adjunctul şefului cu cultura din 
localitate. Dar ce poate transmite el despre cultură am înţeles 
numai foarte greu. Viktor pare să fi izbutit în viaţă. La 
şaptesprezece ani a plecat din sat, a putut studia literatura şi 
teatrul la Tobolsk. Apoi a fost numit de autorităţile sovietice 
profesor în satul natal. Deci soarta lui fusese pecetluită. Trăieşte 
acum aici, împreună cu mama şi o mătuşă, într-o casă din lemn 
cu două camere. Vinde cartofi celor ce trec pe strada principală, 
câştigând din când în când câteva ruble în plus. Dacă apar 
străini în sat, Viktor se prezintă ca un epigon al lui Rasputin. 
Crede că seamănă cu vestitul stareţ şi că şi el este în stare să 
vindece. Poartă pantaloni bufanţi, cizme, se plimbă prin tot 
sătui. Este sprijinit de cineva din Tiumen. Acesta a înfiinţat în 
fosta casă a unchiului Rasputin un muzeu în memoria vestitului 
fiu al satului. „Impresia de aici este în general că Rasputin a fost 
un om bun, care i-a ajutat pe săraci. In Pokrovskoie s-a păstrat o 
amintire luminoasă despre el”, ne relatează cu mânarie Vladimir 
L. Smirnov. „Dacă rulează filme, în care el este un personaj 
negativ, oamenii părăsesc sala. Facem tot ce putem să ştergem 
această imagine despre Rasputin ca un om rău, imoral”. 
Vladimir Smirnov a adunat tot ce a putut - fotografii, 
documente. Soţia lui, Marina, blondă, care desigur l-ar fi tentat 
pe Rasputin, este directoare adjunctă a muzeului. De câte ori 
apar vizitatori la Pokrovskoie, care întreabă de Rasputin, ea 
deschide muzeul şi prezintă exponatele. Mai există o vodcă 
„Rasputin”, importata din Flensburg. Punctul culminant al vizitei 
la muzeu îl constituie o casetă video; grupul Boney M., care 
cântă „Ra, Ra, Rasputin” şi a vizitat acest muzeu. 


Caălitoria până la Pokrovskoie a durat şapte ore cu transsiberianul 


În toamna lui 1912, când Rasputin era stabilit la Pokrovskoie, 
Romanovii se aflau în concediu la reşedinţa lor de vânătoare din 
Spala, localitate poloneză, ce aparţinea pe vremea aceea Rusiei. 
In timpul unei plimbări cu barca, Alexei cade, se loveşte tare de 
marginea bărcii. Are dureri mari, apoi accidentul este uitat. 
După două săptămâni, țarina, Ania Vârubova şi Alexei se plimbă 
cu trăsura. Din cauza gropilor şi a zguduiturilor, Alexei începe 
dintr-odată să se plângă de dureri mari. Până ajung acasă, 
țareviciul leşină. La un consult se vede că accidentul din barcă i- 
a provocat hemoragii interne. Sunt chemaţi doctorii din St. 
Petersburg, care nu ştiu ce să îi facă. Sângele pătrunde tot mai 
adânc în ţesuturi, formează mici tumori pe picior şi în abdomen. 
Vaietele lui Alexei se aud în toată casa; are şi febră mare. | se 
fac împachetări cu nămol, dar nici ele nu ajută. Situaţia pare 
fără ieşire. Țarina nu se desprinde de la căpătâiul fiului ei. 
Pentru prima oară opinia publică află că moştenitorul tronului 
este bolnav, dar nu şi despre adevărata lui stare. Suferințele 
durează de unsprezece zile, țarina o pune pe Ania Vârubova să îi 
telegrafieze lui Rasputin. Nu poate veni foarte repede din 
Siberia, dar îi trimite o telegramă: „Dumnezeu a văzut lacrimile 
tale şi ţi-a auzit ruga. Nu fi tristă, fiul tău va trăi. Medicii să nu îl 
mai chinuie”. Cum i-a citit telegrama lui Alexei, acesta a 
adormit. Febra începe să scadă, Alexei se reface. 


Însănătoşirea misterioasă o face pe țarină să aibă o încredere 
oarbă în Rasputin, ca niciodată anterior. Poate telegrama lui a 
domolit atmosfera isterică şi încordată existentă, pe care Alexei 
o simţea în jurul lui. lar medicii prescriseseră oricum o pauză în 
terapia lor fără rezultate. Orice s-ar fi întâmplat, pentru țarină 
nu exista nicio îndoială: Rasputin a făcut minunea. Viaţa fiului ei 
se afla în mâinile lui. 

Grijile pentru fiu o fac pe țarină să îmbătrânească repede. Nu 
are nici treizeci de ani, dar părul i-a albit, figura este brăzdată 
de riduri. Este bolnăvicioasă, suferă de sciatică, trebuie dusă 
într-un scaun cu rotile pentru că se simte prea slăbită. Familia 
se izolează şi mai mult. Există un singur bilet de trecere - cel al 
lui Rasputin. Țarina vrea ca el să fie oricând la dispoziţie. 
Rasputin revine la St. Petersburg. Işi închiriază o locuinţă pe 
strada Gorohovaia, numărul 64, la etajul al treilea. Are telefon, 
un mare privilegiu pe vremea aceea, iar numărul lui este 
6.46.46. In fiecare dimineaţă la orele 10,00, țarina întreabă de 
Rasputin. Telefonul sună mereu deoarece Alexei nu poate dormi 
sau are dureri de urechi sau este suferind. O scurtă convorbire 
cu Rasputin şi Alexei se linişteşte. 

Gospodăria lui Rasputin este condusă de fiicele lui, Varia şi 


Matronia; uneori, pe timpul iernii, vine şi soţia lui, Paraschiva. În 
plus, Rasputin are o slugă credincioasă, de care s-a legat în 
tinereţe la Tobolsk. A 

In casa lui Rasputin se înghesuie adepţii lui. In unele zile sunt 
aproape cinci sute de vizitatori. Unii vor numai să converseze, 
alţii au o mică suferinţă şi speră să se vindece, alţii au nevoie de 
el ca susţinător. Nu cere niciodată bani - dar primeşte cu 
toptanul. Dă mult săracilor. De aici faima lui de binefăcător. În 
camera lui stau toată ziua mai multe doamne. Bea cafea, 
vorbeşte cu ele, glumeşte, pipăie din când în când un picior sau 
un sân, apoi se retrage, fără nicio jenă, cu una din ele în 
dormitor. Majoritatea se simt onorate. 


Rasputin, la o ceașcă de ceai, în compania doamnelor 


Nici soţii lor nu protestează de regulă. O vor face abia mai 
târziu, după ce Rasputin cade în dizgrație şi steaua lui pare să 
apună. 

In pofida eforturilor frumoasei lui profesoare, Olga Lohtina, 
citeşte şi scrie greu. De aceea nu au rămas multe documente 
scrise de el. La Arhivele istorice ale statului din St. Petersburg, 
custodele David Raskin ne arată o mică mapă cu originale de la 
Rasputin. Doctorul Raskin este unul dintre puţinii care pot 
descifra bizara grafie. Este vorba de simple fraze, ca de pildă 
„adevărul stă în putere”; sau de scrisori de recomandare către 
solicitatori din anturajul unor personalităţi: „Vorbeşte cu el”. A 
mai rămas şi un jurnal, prezentat de curând publicului. Este 
vorba de un caiet de douăzeci de pagini, îngălbenit de stat ani 
de-a rândul într-un dosar. Nu a interesat pe nimeni. În anii 
comunismului nu a fost voie să se cerceteze nimic legat de 
Rasputin sau de familia ţarului. Caietul conţine însemnări din 
anii 1911-1914, în majoritate cuvinte laudative despre 
simplitatea şi naturaleţea omului. „Fiecare om simplu este un 
Solomon înţelept, poate fi apreciat foarte uşor după faptele 
sale”. Multe greşeli de scriere, niciun punct sau virgulă. Forţa lui 
Rasputin nu era scrisul. Adevăraţii scriitori nu au avut un 
concurent în el, dar nici ei nu au putut contesta talentul lui. 
„Rasputin rezista ore întregi, fără să aibă nimic. Faptul e dovedit 


de camerele supraaglomerate cu doamne de la curte sau cu 
mari ducese”, nota scriitorul Gottffied Benn. 

In ultimii ani petrecuţi la St. Petersburg, Rasputin s-a îmbrăcat 
bine, cu pantaloni negri de catifea, cu cămăşi de mătase. În 
contrast se afla figura lui tot neîngrijită, părul lung şi slinos, 
barba neîngrijită, dar mai ales manierele lui grobiene. Secretarul 
lui personal, pe care l-a angajat, a consemnat părerea lui. „Avea 
pe frunte un cucui, pe care îl acoperea cu părul. La masă era 
nemanierat, folosea rar cuțitul sau furculita; lua mâncarea din 
farfurie cu degetele lui noduroase. Bucăţile mai mari le sfârteca, 
asemeni unui animal de pradă. Puţini erau cei cărora nu le făcea 
scârbă... în rest era destul de curat şi făcea des baie”. Baie? În 
băile comunale din St. Petersburg, Rasputin căuta mai ales 
plăcerea sexuală. „Sufletul aparţine Domnului, dar corpul ne 
aparţine nouă” predica omul plin de viaţă, dar cucernic. 

La St. Petersburg mai era un adept al plăcerilor lumești, 
ducele Felix lusupov, mult mai monden ca Rasputin. Sub 
pretextul de a fi bolnav, încearcă să îl dea în vileag pe Rasputin 
ca pe un vraci neautorizat. lusupov este un rechin, înrudit cu 
familiile regale. Fiul uneia din cele mai bogate familii ruseşti, 
este căsătorit cu o nepoată a ţarului. Viaţa lui este o veşnică 
sărbătoare. In jurnal, unde a consemnat ulterior vizitele la 
Rasputin, mărturiseşte surprinzătoarea lui admiraţie faţă de 
acesta. „Călugărul făcător de miracole m-a aşezat pe o sofa şi a 
rămas puţin în picioare lângă mine. Apoi a început să mă 
privească cu ochii lui pătrunzători şi să-mi mângâie tot corpul, 
de la cap, piept... Puterea hipnozei lui Rasputin era imensă. M- 
am simţit total posedat de el, apoi cum întreg corpul era pătruns 
de un sentiment de linişte caldă. Concomitent îmi simţeam 
membrele ţepene, corpul meu părea să moară încet. Am 
încercat să vorbesc, dar limba nu mă asculta. M-am cufundat 
într-un somn adânc. Vedeam doar ochii lui Rasputin. Străluceau 
ca o lumină fosforescentă, care se răspândea mereu, până cea 
devenit un cerc mare arzător... Simţeam cum eram posedat din 
ce în ce mai mult de puterea acestui om cumplit şi misterios.” 


Prințul  lusupov cu 
ajutorul și în casa câruia n 
fost ucis Rasputin, în 
decembne 1916 


Nenorocire peste Rusia 


În ciuda vieţii lui desfrânate, care nu putea să nu fi fost 
cunoscută de ţar, Rasputin dobândeşte o influenţă tot mai mare 
la curte. Deseori recomanda călduros monarhului persoane, 
dacă era vorba de numiri de funcţionari sau miniştri. De obicei 
vorbea dinainte cu candidatul la post şi cu cei care trebuiau să îl 
protejeze. Locul cel mai important devine locuinţa prinţului 
Andronnikov, care îşi pune cu plăcere la dispoziţie casa pentru 
misterioasele conferinţe ale călugărului făcător de minuni. În 
majoritatea cazurilor, ţarul primeşte la scurtă vreme de la soţie, 
o listă cu „candidaţii acceptaţi de prietenul nostru”. Invers, cei 
ce îi reproşează ceva lui Rasputin, îşi pierd posturile. De acest 
lucru se îngrijeşte chiar țarina. De când îl cunoaşte pe stareţ, îi 
apreciază pe oameni în funcţie de relaţiile cu acesta. Sunt 
oameni buni cei care îl laudă; sunt oameni răi cei care clevetesc 
pe seama lui. 

Deşi continuă să aibă o poziţie neoficială la curtea ţarului, 
totuşi Rasputin a intrat curând în vizorul poliţiei secrete, care îl 
introduce în acte sub numărul codificat 4.146. Supravegherea a 
fost ordonată de ministrul de Interne, Piotr Arcadevici Stolâpin, 
un adversar vehement al ţăranului din Siberia. „Supraveghere 


pentru propria pază” este motivaţia oficială, deoarece cel 
observat era un prieten apropiat al familiei ţarului. Fără a putea 
face ceva împotrivă, Rasputin este tot mai mult în vizorul 
luptelor pentru putere dintre favoriţii şi dintre politicienii de la 
curte, care sunt împotriva lui, socotindu-l un rival de 
necontrolat. Spionii îl urmăresc în plimbările lui nocturne, îl 
supraveghează continuu. Raportul zilnic oferă amănunte 
revelatoare: „14 octombrie: Rasputin a venit acasă beat, la unu 
noaptea, a înjurat portăreasa...; 6 noiembrie; în timp ce urca în 
casă, a întrebat dacă îl aşteaptă cineva. Când i s-a spus că sunt 
două doamne, a întrebat: sunt drăguţe? 14 noiembrie: Rasputin 
a venit acasă ameţit, însoţit de Tatiana Şahovskaia. 8 ianuarie: 
Rasputin s-a întors aproape la trei noaptea, în compania a trei 
doamne. Ele au mai rămas multe ore... 


Sala din St. Petersburg unde se întrunea Duma, parlamentul rus 
Aici s-a discutat, la 2 decembne 1916, despre viitorul lui Rasputin. 


18 ianuarie: Rasputin s-a întors la şapte jumătate dimineaţa, 
era foarte beat, cânta.” Rapoartele denunţătorilor circulă pe sub 
mână ca o lectură atrăgătoare printre miniştri, mari duci, 


prințese şi doamne de la curte. 

Rasputin revine cel puţin o dată pe an la Pokrovskoie. Şi aici 
este supravegheat continuu. Şi totuşi neprevăzutul se poate 
produce. Adversarii au încercat în mai multe rânduri să îl 
înlăture. Tocmai la Pokrovskoie erau cât pe ce să aibă succes. O 
femeie tânără, Gusieva, folosită, apoi abandonată de Rasputin, 
ca multe altele, s-a raliat unui grup de femei care vor să Îl 
castreze. Călugărul predicator lliodor le sprijină. Pe 27 iunie 
1914 Gusieva se strecoară pe uliţa satului lângă Rasputin, îi 
înfige un cuţit atât de adânc, încât i se văd intestinele. Rasputin 
luptă cu moartea timp de două săptămâni. Țarina este disperată 
şi îi trimite zilnic telegrame. Demonul are noroc, ca întotdeauna: 
„Nu fi îngrijorată, sunt din nou sănătos”, îi telegrafiează țarinei. 

Primul război mondial izbucneşte în timp ce el era bolnav. 
După o lună, în august 1914, Germania declară război Rusiei. 
„Dacă acea femeie nu m-ar fi înjunghiat, nu ar fi avut loc niciun 
război”, va declara el mai târziu. Nu a fost niciodată un modest. 
Pacifist convins în sens creştin, Rasputin este de la început 
împotriva războiului. Încă dinainte, de la Pokrovskoie, prin 
notele trimise urgent, a încercat să îl convingă pe ţar de 
inutilitatea apelării la arme, atât de costisitoare. „Papaşa, nu te 
înarma pentru război, căci prin război va veni sfârşitul Rusiei şi 
al Vostru, al tuturora, veţi fi învinşi.” Dar ţarul rupe asemenea 
mesaje. „Dragă prietene”, încearcă din nou Rasputin, „îţi spun 
din nou că deasupra Rusiei pluteşte un imens nor plin de 
suferinţe şi jale; este întunecat, în dosul lui nu se zăreşte nicio 
lumină. Va curge o mare de lacrimi şi tot atâta sânge. Oroarea 
nu se poate exprima în cuvinte... Prăbuşirea este groaznică, iar 
suferinţa nu va lua sfârşit. Grigori”. 

După pierderi mari, în anul 1915, ţarul preia conducerea 
armatei. Trebuie să plece pe front, cu micul fiu după el, la sute 
de kilometri de capitală. Soţia şi fetele rămân la Ţarskoie Selo, 
tarina conduce treburile statului. O legătură telegrafică 
permanentă asigură dezbaterea afacerilor politice între 
comanda trupelor şi reşedinţă. Rasputin încearcă acum ca, prin 
intermediul țarinei, să îl influenţeze pe suveranul aflat pe front. 
Nu ezită să apeleze la sfaturi militare, pe care i le dă în somn, 
aşa îi spune țarinei. Trimite nenumărate telegrame ţarului, pe 
front, direct la cartierul general, fie ca sfaturi, fie ca 
îmbărbătare: „Domnului împărat la cartierul general. Domnul a 


vorbit, soarele va apune, luna nu dă nicio lumină, iar biserica 
ortodoxă niciodată; suntem alături, cum vă ajută Dumnezeu. 
Este fapta lui, cuvântul Domnului. Pământul şi cerul sunt 
trecătoare, cuvântul Domnului niciodată. Invingeţi”. 

Rasputin susţine şi public ideile lui despre război. Poporul 
german doreşte la fel de puţin războiul, ca şi cel rus, spune el. 
Rusia trebuie să încheie o pace specială cu Germania. In acest 
fel vechiul zvon câştigă din nou teren. Rasputin este spion 
german. Se poate crede aşa ceva? Oare Rasputin nu bea prea 
mult şi prea des şi spune prea multe cu glas tare despre ceea ce 
gândeşte? Era suficient ca un agent să se afle în apropierea lui 
Rasputin, pentru a afla ce gândeşte. Un singur lucru este cert. 
Prin sfaturile date țarinei, pe care aceasta le-a transmis rapid pe 
front, a venit, inconştient, în întâmpinarea germanilor. 

Cu cât războiul devine mai costisitor şi pierderile mai mari, cu 
atât sporeşte grupul adversarilor lui Rasputin. Sub o caricatură 
în care e înfăţişat, se explică cu furie: Rasputin, ţarul țarilor. Se 
reînvie vechile bănuieli despre o presupusă legătură sexuală 
dintre țarină şi călugăr, care nesocoteşte morala şi forţa de 
rezistenţă ale poporului rus. Se lansează chiar vorbe urâte 
despre ce ar face acest duh rău cu frumoasele fete ale ţarului. 

Cu câţiva ani în urmă, pe timp de pace, perechea suverană îl 
mai putea proteja pe Rasputin. Acum, în iarna lui 1916, soarta 
se întoarce împotriva lui. Situaţia din Rusia este mai încordată 
ca niciodată. Războiul ameninţa să fie pierdut, ţara este slăbită 
şi mai mult de foamete şi de greve. Pregătirile lui Lenin de 
revoluţie sunt aproape încheiate, iar țarina, de origine germană, 
este ţinta atacurilor opoziţiei ca „trădătoare de ţară”. Izvorul 
tuturor relelor pare să se îndrepte asupra unei singure 
persoane: Rasputin. Devine chiar punct al dezbaterilor Dumei pe 
2 decembrie. „Cât timp încă?” se indignează deputatul 
Purişkievici într-o cuvântare de două ore şi cere miniştrilor: 
„Dacă sunteţi într-adevăr loiali, dacă faima Rusiei, viitorul ei 
sunt strâns legate de puterea de iluminare a ţarului, dacă 
pentru voi înseamnă ceva, atunci treziţi-vă domnilor miniştri. 
Mergeţi la cartierul general şi aruncaţi-vă la picioarele ţarului. 
Aveţi curajul să îi spuneţi că mulţimea fierbe de furie. Revoluţia 
a devenit amenințătoare, iar un mujic obscur nu mai poate 
domni în Rusia”. 

Dacă acest om ar dispărea, acesta este calculul monarhiştilor 


conservatori şi al susținătorilor războiului, atunci dinastia şi ţarul 
vor putea fi salvate. În acea zi, pe banca spectatorilor stătea 
prinţul lusupov. Auzind vorbele lui Purişkievici devine palid şi 
transpiră. In ziua următoare îl vizitează pe politicianul 
conservator şi i se încredinţează: este convins că Rasputin 
trebuie nimicit. Călugărul i-a relatat la beţie că ţarul trebuie 
surghiunit, Alexandra trebuie numită tutorele ţareviciului minor, 
deci suverană, va scrie ulterior în memoriile sale. Acest lucru ar 
însemna victoria lui Rasputin. 

Purişkievici şi lusupov pun la cale un complot şi găsesc 
adepţi, care se alătură planului lor: un medic, Stanislav 
Lasovert, un locotenent, Alexandr Suhotin şi marele duce Dimitri 
Pavlovici, unul din nepoţii preferaţi ai ţarului. Un singur lucru îi 
uneşte pe toţi: ura împotriva siberianului, invidia pentru cariera 
lui inexplicabilă la curte. Se fixează un termen, 16 decembrie 
1916. In săptămânile următoare prinţul lusupov îl vizitează 
aproape zilnic pe Rasputin, pentru a-i câştiga încrederea. În fine, 
îl invită pe Rasputin la o petrecere nocturnă în palatul lui din 
oraş. Probabil, spune el, i-o poate pe prezenta pe soţia lui. 
Rasputin nu renunţă de bunăvoie la o asemenea ocazie, lrina 
fiind socotită una din cele mai frumoase femei din St. 
Petersburg. De ce nu a fost mai precaut? Unde era în acel 
moment puterea lui de previziune, atunci când avea cel mai 
mult nevoie de ea? 

Prinţul lusupov a relatat în jurnalul lui ce s-a petrecut în seara 
de 16 decembrie. S-a dus personal pe strada Gorohovaia nr.64 
pentru a-l lua pe Rasputin. Ascuns sub palton, intră în casă. Nu 
trebuia să fie recunoscut de nimeni, nimeni nu trebuia să poată 
depune mărturie a doua zi că s-ar fi întâlnit cu călugărul. Acesta, 
la rândul lui, se pregătise cu grijă - făcuse baie, se spălase bine 
cu săpun. Merg împreună la palatul lui lusupov, situat pe Moika, 
un mic afluent al Nevei. Este până astăzi unul dintre cele mai 
frumoase şi mai măreţe palate din St. Petersburg. La vremea 
respectivă, familia lusupov era mai bogată decât cea a ţarului şi 
îşi arăta proprietatea cu fala corespunzătoare. Palatul are 120 
de camere, 18 săli mari, un teatru rococo propriu cu 200 de 
locuri pe scaune. Când Rasputin trece liniştit poarta palatului 
aude o melodie - „Yankee Doodle” la un gramofon. Prinţul îi 
spune că soţia lui mai are musafiri şi trebuie să aştepte într-un 
mic cabinet. În realitate Irina Alexandrovna nici nu era acasă, 


era la cură în Crimeea. Dintr-un hol în formă de octogon, cu 
oglinzi pe toţi pereţii, Rasputin urcă o scară în spirală. Aici 
stăpânul casei pregătise totul: vin, patiserie, Madeira - băutura 
preferată a lui Rasputin. Toate au cianură de potasiu, o otravă 
foarte puternică. De sus se aude muzică şi paşi. Musafiri la 
petrecere? Sunt tovarăşii lui lusupov la conspirație, care 
aşteaptă să fie chemaţi. 

Rasputin se serveşte cu plăcere, Madeira are un gust cam 
sec, dar vinul pare să fie bun. Rasputin este obişnuit cu băuturi 
seci. lusupov va trebui să constate cu neplăcere că otrava nu 
pare să aibă efect. Este oare Rasputin un extraterestru? 
Tremurând din tot corpul, aleargă sus pentru a se sfătui cu 
conjuraţii lui. Purişkievici îi pune un revolver în mână. lusupov 
revine şi trage. Rasputin cade la podea şi rămâne jos. Acum 
atentatorii se grăbesc să ajungă jos, îl studiază pe mort şi închid 
încăperea. Mai târziu, când lusupov, din motive inexplicabile, 
intră din nou acolo, pentru a arunca o privire asupra cadavrului, 
se sperie de moarte. Corpul lui Rasputin se zbate - mai întâi 
ochii, apoi toată figura. Aleargă disperat sus şi strigă: 
„Trăiește!” 

Rănitul de moarte se ridică, coboară scara şi scapă. 
Conspiratorii constată neputincioşi cele întâmplate. Purişkievici 
este primul care reacţionează. la revolverul şi fuge pe urmele 
demonului. lusupov vrea să îi taie calea pe stradă şi, dacă este 
nevoie, să îl lovească. Purişkievici trage - o dată, de două ori, 
dar nimereşte abia a treia oară. Rasputin cade. Purişkievici 
îndreaptă din nou arma împotriva lui şi ocheşte, din apropiere, 
capul. Un poliţist, care patrula prin apropiere şi aude focurile de 
armă, vine repede la faţa locului, dar este informat de conjuraţi: 
„L-am ucis pe Grişa Rasputin, duşmanul Rusiei şi al Ţarului”. 
Polițistul păstrează informaţia pentru sine. 

Ucigaşii învelesc cadavrul într-un palton, îl pun într-o maşină 
şi merg noaptea departe de locul faptei. Găsesc sub podul 
Petrovski o spărtură în gheaţa Nevei, unde aruncă leşul. Apoi se 
întorc, împuşcă un căţel pentru a da explicaţii a doua zi despre 
sângele din grădina palatului. Rasputin împlinise 47 de ani. 


Dacă mi se va întâmpla ceva... 


A doua zi, după ce Rasputin nu apare acasă şi nici țarina nu îl 


găseşte la telefon, se dă ordinul de căutare. „Nu îţi poţi imagina 
sentimentele noastre”, telegrafiează ea ţarului la cartierul 
general al armatei. „Rasputin a dispărut... Nu pot şi nu vreau să 
cred că a fost într-adevăr ucis! Dumnezeu să ne aibă în pază! 
Sunt disperată, dar tot nu pot crede că a murit!” 

Durează două zile până ce nişte urme de sânge şi un pantof 
pe podul Petrovski par să indice că Rasputin ar putea fi găsit 
mort în apă. Se sparge gheaţa, scufundătorii caută. Fără succes. 
Apoi cadavrul este descoperit. 

Un ordin primit de sus ordonă autopsierea cadavrului la 
spitalul militar. Rezultatul autopsiei: „Trei răni prin împuşcare. 
Primul glonte a pătruns în partea stângă a pieptului, trecând 
prin stomac şi ficat. Cel de al doilea a intrat pe partea dreaptă, 
în spate, a lovit coastele; cel de al treilea i-a intrat în frunte şi a 
pătruns în creier. Din creier a ieşit miros de băutură. În stomac 
s-a găsit un lichid maroniu, care mirosea tot a băutură. Nu s-au 
găsit urme de otravă.” In schimb s-a găsit apă şi urme de alge în 
plămâni. Rasputin s-a înecat. Nicio urmă de otravă, ceea ce pare 
mai mult decât un miracol având în vedere cantitatea imensă de 
cianură folosită de complotişti. Otrava ucigătoare nu a avut 
efect asupra siberianului, deoarece şi-a pierdut puterea, fiind 
amestecată cu alcool şi dulciuri. Albumul oficial cu fotografii de 
la faţa locului, ale cadavrului şi ale locului unde a fost găsit se 
află acum ca piese de muzeu într-o expoziţie istorică, dedicată 
altădată victorioasei revoluţii din octombrie. 


Podul Petrovski, unde a lost aruncat cadavrul lui Rasputin 


Ucigaşii lui Rasputin sunt găsiţi repede, dar nu se întreprinde 
nimic împotriva lor. Marele duce Dimitri Pavlovici, unul din 
complotişti, este rudă cu ţarul şi deci scutit de urmărire penală. 
A fost mutat pe frontul persan, lusupov a fost trimis în surghiun 
în Siberia. Mai târziu va izbuti să fugă împreună cu soţia la Paris, 
împotriva lui Purişkievici nu se ia nicio măsură. 

Familia ţarului este prezentă la înmormântarea lui Rasputin la 
Ţarskoie Selo. La puţin timp după aceea în Rusia izbucneşte 
revoluţia. Ţarul este obligat să abdice, inclusiv în numele lui 
Alexei. Este pus, împreună cu întreaga familie, sub arest la 
domiciliu în propriul palat. 

Pe 8 martie 1917, Uitându-se pe geam, țarina vede că soldaţii 
sapă mormântul lui Rasputin. Caută sicriul, îl încarcă şi îl pun 
într-o maşină. Se spune că atunci când maşina a trecut pe sub 
fereastra de la care privea Alexandra Fiodorovna, ar fi sărit 
capacul sicriului. Astfel țarina l-a mai văzut odată pe Rasputin. 
Agitată, îi telefonează lui Kerenski, preşedintele guvernului 
provizoriu, pentru a-i spune ce se întâmplase. El nu mărturiseşte 
că dăduse ordinul să fie ridicat cadavrul. 

Rasputin, simbolul vremurilor trecute, care ar fi adus 
nenorocul asupra imperiului țarist, trebuia înlăturat definitiv. Pe 
drumul spre St. Petersburg, care se numeşte deja Petrograd, 
maşina are o pană. Trecătorii se adună repede curioşi. Când 
recunosc cine se află în sicriu, se adună vreascuri, se face un foc 


mare pe care va fi ars cadavrul. Dimineaţa se va vedea doar o 
grămadă de cenuşă pe zăpadă. Istoria lui Rasputin a luat sfârşit. 

La cinci luni după aceea, familia ţarului primeşte ordin să se 
pregătească de plecare. Li se spune să ia cu ei îmbrăcăminte 
călduroasă, dar nu se precizează unde vor merge. La început 
este Tobolsk, apoi, pe 13 aprilie, mai departe, la Ekaterinburg în 
Siberia. Familia Romanov este ţinută sub arest în casa lpatiev 
timp de 87 de zile. In noaptea de 16 spre 17 iulie 1918 sunt 
treziţi şi li se cere să se îmbrace. Situaţia în oraş a devenit 
nesigură, etajele superioare sunt deteriorate, deci trebuie să 
coboare în pivniţă. Familia dispune de 40 de minute. Nicolai şi 
fiul lui de treisprezece ani îşi pun cămăşile de la uniformă, 
pantaloni, cizme şi chipiul. 

g Fotografie făcută de poliție în 1916 
Cadavrul lui Rasputin după ce a fost scos din apă 


Alexandra şi cele patru fete se îmbracă simplu. Nicolai iese 
primul cu fiul în braţe, atât de slăbit de numeroasele sângerări, 
încât nu mai poate merge. Urmează țarina, cele patru fete, apoi 
medicul personal, servitorul lui Nicolai, camerista Alexandrei şi 
bucătarul. Camerista ţine bine o pernuţă, în care este cusută o 
casetă cu bijuteriile Alexandrei. Deţinuţii sunt duşi într-o cameră 
la subsol, golită anterior în grabă. La rugămintea Alexandrei 
sunt aduse două scaune, unul pentru fosta țarină, celălalt 
pentru țareviciul bolnav. La ordinul gardianului, ceilalţi se aşază 


în spatele lor, de parcă ar fi vrut să facă o fotografie în grup. 
Conducătorul grupului anunţă lapidar că s-a decis împuşcarea 
lor. la pistolul şi îl loveşte pe ţar direct în inimă. Apoi trag şi 
ceilalţi bărbaţi. Cine nu moare pe loc, este lovit cu baioneta. 
Cadavrele sunt duse în pădure, sunt dezbrăcate, aruncate într-o 
groapă şi acoperite. Pe lângă diamantele cusute în corset, călăii 
mai găsesc la fiecare fată câte o amuletă cu portretul lui 
Rasputin. 

„Dacă mi se va întâmpla ceva, îţi vei pierde coroana, iar 
asupra voastră se va abate o nenorocire groaznică”, a prezis 
straniul siberian. Rasputin - un gropar involuntar al unei lumi 
vechi şi ajutor la naşterea uneia noi? Diavolul de la curtea 
ţarului, care a dus la pieire o familie domnitoare şi a dat un 
impuls roții istoriei ruse? O exagerare. Când Rasputin a venit la 
St. Petersburg, monarhia, societatea feudală şi vechiul oraş erau 
deja cuprinse de decădere. 

